
CHAPITRE  LXXX. 

Comment  le  duc  de  Bretagne  envoya  devers  le  roy  pour  maintenir  son 
droit,  comme  ses  prédécesseurs  *. 

Or,  pour  venir  vivement  cheoir  en  la  matière  que  j'ai  à 
traiter,  loist  bien  ramentevoir  ici  de  mettre  en  conte  ce 
dont  le  cas  est  de  grand  effet,  quand  il  sera  cognu  en  sa 
nature  :  c'est  du  duc  de  Bretagne ,  nouvel  duc ,  un  des 

'  Ici  commence  le  manuscrit  8348  de  la  Bibl.  imp,  de  Paris. 

beaux  princes  des  chrestiens,  sage  et  vaillant,  et  garni  de 
mœurs  et  de  vertus  à  son  appertenir,  l'un  des  fiers  du 
monde  en  courage  en  son  droit  deffendant.  Cestui  duc 
de  Bretagne,  comme  avez  oy,  le  roy  l'a  voit  aigrement  à 
cœur,  et  ne  s'estoit  oncques  voulu  trouver  devers  luy 
encore  depuis  son  couronnement;  car  le  roy,  ce  luy  sem- 
bloit,  le  vouloit  traire  à  subgection  autre  que  due  et  que 
ses  pères  devanciers  ducs  de  Bretagne  n'avoient  apprise  ; 
par  quoy,  comme  non  avisé  de  soy  plus  vouloir  asservir 
que  raison,  fut  content  aussy  de  non  bougier  hors  de  sa 
terre,  sinon  par  bonne  manière  ;  envoyoit  toujours  toute- 
fois devers  le  roy  en  toute  honneur  et  révérence;  se  mit 
en  tous  devoirs  et  raisonnables  offres  envers  luy,  de  luy 
faire  hommage  dû  et  le  servir  et  honorer  comme  parent 
et  subjet  d'aucunes  terres;  mais  avecques  ce,  requit  qu'on 
le  souffrist  paisible  en  tels  honneurs,  droits,  hauteurs  et 
prééminence,  comme  ses  devanciers  ducs  de  Bretagne 
avoient  jouy  et  usé  de  tout  temps  sans  contradiction  nulle; 
car  luy,  qui  n'estoit  pas  de  moindre  condition  que  les 
autres,  désiroit  et  réellement  vouloit  jouyr  du  sien  comme 
les  autres,  ce  disoit'.  Mais  le  roy,  voyant  et  sentant  com- 
ment il  avoit  son  royaume  en  haute  glorieuse  puissance 
devers  luy,  et  comment,  par  les  bras  qu'il  avoit  du  duc  de 
Bourgongne  qui  estoit  devenu  son  subjet  (ce  qu'oncques 
n'avoit  esté  à  son  père),  il  étoit  doubté  et  crému  de  tous 
les  princes  du  sang",  certes,  en  ceste  considération  et  en 
ceste  hautesse,  pesa  peu,  ce  sembleroit,  le  duc  de  Bre- 
tagne, et,  comme  un  duc  de  Bourgongne,  qui  estoit  un 
bras  si  puissant  et  si  doubté,  estoit  devenu  humble  sous 

*  Louis  XI  accusait  le  duc  de  Bretagne  d'avoir  fait  déclarer  par  soiî 
procureur  à  Rome  qu'il  n'était  pas  sujet  du  roi  et  qu'il  préférerait  Ir. 
domination  des  Anglais  à  celle  des  amis  du  roi. 

îuy  et  son  subjet,  peu  luy  seroit  et  petite  chose,  ce  luy 
sembloit,  d'y  mener  un  duc  de  Bretagne,  qui  n'avoit  port 
que  de  soy-mesme.  Et  par  ceste  manière  et  en  ceste  consi- 
dération, leroy  aucunement  luy  tint  roidesbien  estranges 
termes;  et  l'approclia  et  surquit,  ce  disoit-on,  de  novel- 
letés;  tendoit  et  s'efforçoit  à  marier  ses  serviteurs,  et 
encore  non  de  lieu,  ne  d'estat  paraux,  aux  filles  des  nobles 
de  Bretagne  ;  par  main  souveraine  vouloit  lever  feuages  sur 
la  duché,  ce  qu'oncques  n'avoit  esté  vu;  vouloit  faire  sortir 
les  questions  et  les  causes  de  Bretagne  à  la  cour  du  parle- 
ment, avecques  plusieurs  autres  choses,  dont  le  duc  et  ses 
barons  faisoient  danger  et  contradiction.  Donc,  parce  que 
le  roy  le  voyoit  restif  contre  luy  et  mal  ployant  à  ses  dé- 
sirs, et  que  voix  couroit  aussy  (et  luy  avoit-on  donné  à 
entendre)  qu'il  s'estoit  allié  et  adjoint  avecques  le  comte 
de  Charolois,  le  roy,  de  l'un  et  de  l'autre  dévola  parfois 
aucuns  langages,  et  de  quoy  le  duc  de  Bretagne  averti 
de  sa  part  se  tenoit  à  préavisé  de  menasce  ;  car  luy  fut  dit 
(audit  duc),  que  le  roy  devoit  avoir  dit  :  que  deux  ou  trois 
les  plus  grands  de  France  il  mettroit  au  dessoubs  et  en 
servage,  dust-il  prendre  les  Anglois  mesmes  à  sa  part  pour 
les  destruire.  De  laquelle  chose  le  duc  de  Bretagne  averti 
(mesmes  les  Anglois  l'en  avoient  averti  par  leurs  lettres, 
disans  que  le  roy  mesme  avoitusé  de  tels  langages  à  eux), 
sainement  pensa  de  y  pourvoir  par  le  ploy  contraire.  Et 
déhbéra  d'envoier  mesme  en  Angleterre,  non  pas  que  je 
die  que  ce  il  fit  à  intention  de  faire  alliance  contre  le  roy 
avecques  les  Anglois,  mais  au  moins  pour  mettre  barre  et 
traverse  que  les  Anglois  ne  servissent  le  roy  pour  le  des- 
faire, et  pour  sçavoir  aussy  comment  il  alloit  de  la  vérité 
de  ce  qu'on  luy  avoit  donné  à  entendre  que  le  roy  avoit 
usé  de  tels  langages  et  devises  avecques  les  Anglois.  Et 

de  fait,  comme  il  fut  cognu  clèremeut  depuis,  le  duc  de 
Bretagne  fît  monter  en  mer  un  sien  vice-cliancelier, 
nommé  maistre  Pierre  de  Roville,  et  celuy,  afin  que  la 
chose  en  demorast  celée ,  fit-on  habiller  en  habit  de 
jacopin ,  et  ainsy  arriva  au  port;  mais  comme  toutes 
choses  viennent  à  cognoissance  tost  ou  tard,  le  roy  en  fut 
averti  temprement.  Delà  souppeçon qu'il  y  prenoit  avecque 
danger,  encore  plus  que  devant  s'en  anima  sur  ledit  duc, 
et  désiroit  bien  à  venir  au  remède  s'il  eust  pu  par  sens. 
Donc,  comment  il  en  fit,  ne  par  quelle  manière,  se  dira 
cy-après;  car  estrange  en  sera  la  narration  qui  s'en  fera, 
et  l'effet,  de  grand  danger  pour  la  conséquence. 

CHAPITRE  LXXXI. 

Comment  Philippe,  fils  au  duc  de  Savoye,  venu  vers  le  roy  sur  seurté, 
fut  mis  en  prison  à  Loches. 

Or,  comme  j'ai  pris  pied  maintenant  sur  ce  beau  duc  de 
Bretagne  pour  bastir  mon  histoire  dessus,  pour  autant 
qu'il  y  peut  avoir  part,  et  que  sans  le  mener  à  conte  je  ne 
puis  satisfaire  à  ma  matière,  pareillement  s'est  venu  pré- 
senter aussy  à  ma  plume,  en  ce  mesme  instant,  Philippe, 
fils  du  duc  de  Savoye,  frère  à  la  royne  de  France,  que  le 
roy,  en  la  saison  devant  passée,  environ  deux  mois,  avoit 
fait  venir  devers  luy,  sous  sa  seurté  et  parole,  et  suadé  par 
belles  promesses  de  la  bouche  de  Gargasalle,  grand  es- 
cuyer,  que  le  roy  avoit  envoyé  vers  luy  pour  ceste  cause. 
Ce  jeusne  prince  Philippe,  soy  confiant  en  iceluy,  vuida 
le  pays  de  Savoye,  là  où  il  estoit  en  seurté,  gouvernant 
ses  pays;  mais  venu  devers  le  roy,  [celuy-ci]  le  fit  prendre 
et  mettre  en  prison  au  chasteau  de  Loches,  en  danger  de 

sa  vie  et  menace  de  mort,  pour  aucunes  grandes  offenses 
faites  à  l'encontre  de  son  père  et  de  sa  mère  la  duchesse, 
ce  alléguoit-il,  et  de  quoy  les  outrages  n'estoient  à  souf- 
frir. Sy  en  vouloit  prendre  la  vengeance,  ce  disoit,  et 
donner  punition  pour  les  deux,  comme  celuy  à  qui  le  cas 
touchoit  et  compétoit,  pour  ce  qu'il  avoit  épousé  leur  fille, 
la  royne  ;  et  luy  duisoit  devant  tout  autre,  d'avoir  regard 
sur  son  beau-père  injurié,  et  de  prendre  gouvernement  sur 
sa  personne,  qui  estoit  impotente.  L'offense  de  ce  jeusne 
prince  et  l'exploit  qu'il  fit,  de  quoy  le  roy  maintenant  se 
voulut  venger,  est  escript  en  ce  mesme  volume  ici-dessus  ' 
de  l'année  passée  :  sy  ne  besongne  de  le  renouveller  ici 
par  récitation  seconde,  mais  convient  bien  dire  que  de  la 
prise  et  de  la  manière  du  faire,  peuples  et  nobles  et  toutes 
conditions murmuroient  et  donnoient  charge  àGargassale, 
et  plus  encore  au  roy,  disant  :  «  Puisqu'en  parole  de  roy 
«  et  en  son  mand  ne  peut  avoir  seurté,  à  dur  doncques  se 
«  doit-on  attendre  de  vérité  en  homme  de  moindre  condi- 
«  tion;  et  par  ainsy,  foi  et  vérité  et  fiance  seront  hors  de 
«  la  terre,  et  n'y  aura  riens  entre  les  hommes  par  quoy  ils 
«  s'entretiennent.  »  Et  certes  les  murmures  en  furent  et 
les  criées  si  grandes  contre  le  roy,  que  non-seulement  en 
France,  mais  en  Angleterre,  en  Italie  et  es  Espagnes, 
toutes  régions  en  furent  pleines.  Les  amis  du  pris  s'en 
doloient  et  crucifioient  d'annuy  ;  les  nations  voisines  en 
eslevoient  le  crime  par  criées  ;  les  nobles  de  Savoye  s'en 
desconfortoient  ;  les  Bernois  s'en  démenoient  jusques  à  en 
menacer  le  roy.  Les  sages  et  les  estats  du  pays  s'en  mirent 
sus  par  ambassades  ;  les  uns  devers  le  roy  propre,  qui  riens 
n'y  firent,  les  autres  devers  la  royne,  qui  estoit  sa  sœur, 

'  Ce  passage  du  livre  "VI  est  perdu.  Comparez  Commines,  éd.  de 
M'"'  Dupont,  t.  I",  p.  153. 

les  autres  devers  le  duc  de  Bourgongne,  à  qui  il  estoit 
neveu  et  filleul,  et  les  autres  à  tous  autres  princes  de 
France ,  qui  tous  rien  n'y  profitèrent  ;  ains  s'en  retournè- 
rent et  demorèrent  en  désespoir  de  sa  vie,  par  les  œuvres 
volontaires  du  roy,  qui  à  nulluy  conseil,  fors  qu'au  sien 
propre,  ne  vouloit  estre  subject. 

CHAPITRE  LXXXII. 

Comment  le  roy  doubtoit  la  délivrance  dudit  Philippe,  parce  que  sur 
sa  seurté  il  l'avoit  emprisonné. 

Cejeusne  prince  Philippe,  entre  tous  les  enfans  masles 
de  l'hostel  de  Savoy e,  estoit  le  seul  bien  et  le  mieux 
adressié;  estoit  bel  prince  et  révérend  de  corps,  sage  et 
vaillant,  et  de  baut  emprendre,  et  garni  de  belles  vertus  ; 
estoit  homme  de  grand  effet,  s'il  eust  esté  au  large'.  Il 
estoit  fils  du  cousin  germain  du  duc  et  son  filleul,  et  de 
son  nom  portoit  à  nom  Philippe.  Le  duc  son  parrin  l'aima 
très-fort  pour  les  biens  qui  en  luy  estoient,  et  luy  desplai- 
soit  son  annuy,  s'il  y  eust  sçu  mettre  remède  ;  et  depuis 
s'en  essaia  à  Hesdin,  quand  le  roy  y  fut;  mais  peu  y  pro- 
fita, car  au  vrai  dire,  posé  encore  que  le  roy  n'eust  point 

'  Philippe  de  Savoie  composa  sur  la  trahison  dont  il  fut  victime,  une 
chanson  qu'a  publiée  M.  Leroux  de  Linc^r,  Chants  hist.  dîi  temps  de 
Loïiis  XI,  p.  59.  Il  y  confirme  tout  ce  que  raconte  Chastellain.  En  voici 
les  premiers  vers  : 

Voliez  oyr  canchon  piteuse 

Qui  fut. faite  de  cœur  marry. 

Elle  fut  faite  en  une  chambre  : 

Phelippe  de  Savoye  la  fist. 

Prisonnier  suy  au  roy  de  France  ; 

Gargesale  m'a  bien  trahy. 

Je  ne  cuidoie  point,  sur  mon  âme, 

Que  sang  royal  deusist  mentir. 

d'action  contre  luy  si  criminelle  comme  pour  le  faire  mourir 
et  qu'à  luy  ne  compétoit  point  la  punition ,  sinon  volon- 
taire et  forcée,  et  que  tout  le  monde  l'entendoit  bien  ainsy, 
toutesfois,  parce  que  le  roy  le  cognoissoit  homme  de  cou- 
rage et  de  grand  effet,  et  qu'il  doutoit  bien  qu'en  temps 
advenir  sa  prise  et  sa  place  ne  luy  cuisassent,  et  en  pren- 
droit  vengeance  où  que  ce  fust  et  comme  il  estoit  vraisam- 
blable,  le  roy,  comme  à  tort  que  pust  avoir  esté  pris, 
difficulta  trop  plus  son  délivrer  que  ne  fit  la  prise  de  sa 
personne,  pour  se  saucier  en  courage.  Et  pouvoit  faire  un 
argument  le  roy  en  soy-mesme,  que  comme  sur  promesse 
et  royale  seurté  il  l'avoit  fait  venir  devers  luy,  et  depuis 
le  prendre  et  menacer  de  mort,  que  aussy  bien,  après 
sa  délivrance,  quelque  promesse,  ne  serment  qu'il  auroit 
fait  pour  vuider  prison,  par  semblable  à  luy  fait  devant, 
il  le  pourroit  rompre,  et  n'en  seroit  à  blasmer  devant  luy, 
non  plus  que  luy  n'en  doutoit  estre  blasmé  [comme]  com- 
mencbeur  de  faute. 

CHAPITRE  LXXXIII. 

Comment  l'auteur,  pour  la  variation  du  roy,  prévoit  advenir 
meschief  au  royaume. 

Or  n'est  point  sans  cause  que  j'ay  ramené  à  conte  ce 
Philippe  de  Savoye,  prisonnier,  et  les  murmures  qui  s'en 
faisoient;  car  de  ce  costé  delà,  tout  en  ceste  mesme  saison, 
ce  sembloit  un  disposement  de  rumeur  en  ce  royaume 
comme  d'autre  part  ailleurs,  et  là  où  les  causes  estoient  jà 
nées  et  en  estre  les  aucunes,  et  les  autres  prochaines 
d'avenir  et  qui  avinrent  non  pourpensées.  Et  ce  dis-je 
pour  ce  qu'à  l'heure  de  cest  escrit  et  que  je  manioie  ceste 

histoire,  je  me  doutoie  pour  le  temps  prochain  de  tribula- 
tion,  et  que  par  les  circonstances  des  diverses  causes  qui 
toutes  pou  voient  tourner  en  un  effet,  il  estoit  mal  appa- 
rant  d'en  pouvoir  évader  au  long  sans  ruyne  ;  car  le  roy, 
ce  que  dur  m'est  que  ainsy  le  me  faut  escrire,  prit  à  tous 
lez  questions  et  querelles  aux  princes  ses  parens  ;  usa  de 
volonté  et  de  propre  teste  en  tous  ses  faits  ;  avoit  povre  effet 
en  son  promettre,  et  amour  variable  en  belle  parole;  ses 
amis  et  voisins  puissans  traitoit  en  rigueur;  quéroit  à  les 
rongier  en  leur  i^uissance;  estudioit  à  se  faire  craindre, 
non  à  aimer  ;  mesmes  de  ses  propres  subgets  et  serviteurs 
n'avoit  grâce,  et  le  savoit  bien;  révéloit  son  courage  pu- 
bliquement de  la  haine  que  portoit  en  cœur  ;  et  de  ceux 
dont  se  pensoit  servir  seloncq  sa  nature,  et  fussent  encore 
de  petit  los,  ceux  accueilloit-il  ;  vouloit  seul  régner  et 
estre  crému  de  tous.  Nourrissoit  séditions  et  les  pratiquoit 
luy-mesme,  en  Castille  contre  le  roy  Diego,  qui  en  chey 
en  dure  guerre  à  l'encontre  de  ses  nobles,  et,  comme  se 
dira  ci-après;  en  Bourgongne,  du  père  encontre  le  fils, 
dont  tant  de  douleurs  et  de  meschiefs  se  disposoient  pour 
avenir  que  nulle  pitié  pareille;  en  Angleterre,  du  roy 
Edouard  à  l'encontre  son  propre  cousin  germain  le  roy 
Henry  et  sa  cousine  germaine  la  royne  ;  en  Liège,  là  où 
il  estoit  fausteur  des  Liégeois,  sousteneur  de  leur  orgueil 
contre  leur  évesque  et  contre  le  duc  de  Bourgongne  ;  et  en 
Bretagne,  pour  ce  que  le  duc  et  le  comte  de  Charolois 
s'entre-aimoient  ensemble,  à  l'un  préparoit  guerre  toute 
conclute  par  ses  gens  d'armes,  et  à  l'autre  quit  le^!  voies 
pour  l'y  avoir  en  temps  à  venir,  et  ne  s'en  faignoit  en 
paroles.  Par  quoy  je  dis,  tout  mis  et  tout  pris  ensemble, 
considérée  ceste  manière  de  faire  qui  est  estrange,  consi- 
dérées les  personnes  auxquelles  il  se  prenoit  et  tout  en  un 

ensemble,  considéré  aussy  que  tout  ce  qui  estoit  de  l'ap- 
pertenance  du  duc  de  Bourgongne  et  d'alliance,  tout  ce 
il  répulsoit  et  traitoit  dur,  en  quoy  il  donna  trop  à  co- 
gnoistre  son  courage  pour  avoir  los,  certes  je  dis  que  petit 
espoir  me  pou  voit  estre  alors  de  paix,  ne  de  bien  en  ce 
royaume  longuement  durables,  ains  peur  grande  et  véri- 
table conjecture  de  meschief,  quand  les  causes  y  estoient 
toutes  clères.  Donc  il  peut  estre  que  cy-après  vous  trou- 
verez plus  en  plus  encore  grandes  apparences  de  ceste  tri- 
bulation  doutée,  par  quoy,  si  elle  s'y  trouve  enfin,  et  que 
ma  peur  tourne  à  effet,  au  moins  s'y  trouveront  les  causes 
alors  descouvertes  par  moi  de  production  longue. 

CHAPITRE  LXXXIV. 

Comment  le  roy  se  trouva  à  Hesdin  avec  le  duc,  et  des  devises  qu'ils 
eurent  ensemble  sur  le  comte  de  Charolois. 

Or  retourne  à  tant  à  la  matière  du  roy  et  du  duc,  dont 
chacun  attendoit  la  journée  des  Anglois  qui  approchoit.  Le 
roy,  qui  estoit  à  Dampierre,  fit  son  retour  à  Hesdin,  vers 
l'extrême  de  juillet  ';  et  alla  le  duc  au  devant  de  luy,  de- 
hors la  ville,  et  logea  le  roy  au  cbasteau,  comme  il  avoit 
appris'.  Amena  avecques  luy  son  frère  le  duc  de  Berry, 
le  prince  de  Navarre,  fils  au  comte  de  Fois,  le  comte  de 
Perche,  fils  au  duc  d'Alenchon,  le  comte  d'Eu,  les  deux 
frères  à  la  roy  ne,  en  faveur  de  Savoy  e,  le  marquis  de 
Saluce,  le  seigneur  de  Montauban,  le  seigneur  de  Craon, 
le  chancelier  de  France  et  tout  son  grand  conseil  et  mul- 
titude d'autres  barons  et  chevaliers,  dont  ne  sçay  nombre. 

'  Juillet  1164. 

-  Comme  il  avoit  appris,  comme  il  avait  coutume. 

Et  comme  par  chacun  jour  le  roy  et  le  duc  s'entre veoient 
en  leurs  chambres,  cheurent  en  devises  eux  deux  sur  le 
comte  de  Charolois,  duquel  le  duc  sçavoit  bien  que  le  roy 
avoit  cœur  contre  luy,  et  que  luy-mesme  en  temps  passé, 
par  argu  qu'il  avoit  pris  encontre,  s'estoit  assenti  avec- 
ques  le  roy  de  luy  tenir  durs  termes,  ce  de  quoy  le  roy 
estoit  bien  aise.  Sy  avint  que  maintenante  duc,  en  par- 
lant de  son  fils  au  roy,  en  parla  en  tous  autres  termes  que 
n'avoit  appris;  et  jà-soit-ce  que  dès  la  première  convention 
qui  s'estoit  faite  à  Hesdin,  jà  un  an  avoit,  il  avoit  promis 
au  roy  et  à  sarequeste,  que  pointue  luy  rendroit  sa  pension 
que  luy  avoit  rompue,  que  ce  ne  fust  à  son  gré  et  à  son 
sçu,  toutesfois  à  ceste  heure,  ayant  cognu  et  longuement 
expérimenté  le  sens  et  la  patience  de  sondit  fils,  le  dam- 
mage  qui  luy  pouvoit  ensievir  à  cause  de  ceste  division, 
avecques  ce  que  tous  ses  pays  favorisoient  à  sondit  fils  et 
le  portoient,  mua  courage,  et  retournant  à  condition  de 
père,  pria  au  roy  qu'il  voulsist  estre  content  que  rendre 
luy  pust  sa  pension.  Et  non  obstant  que  ce  il  pust  bien 
faire  sans  son  congé,  toutesfois  sy  luy  en  pria-il  pour 
s'acquitter  en  sa  promesse  qu'il  luy  avoit  faite.  Comme 
doncques  le  roy  oyst  ceci  que  l'amour  estoit  renouée  entre 
le  duc  et  son  fils,  et  que  jà  avoit  perdu  l'espoir  que  avoit 
eu  en  leur  division  ensemble,  commença  à  parler  un  peu 
roidement  sur  le  comte  et  à  luy  donner  plusieurs  charges, 
par  lesquelles  il  démonstroit  au  duc  qu'il  n'avoit  cause 
d'estre  content  de  luy,  mais  de  luy  vouloir  mal,  à  juste 
titre.  Et  entre  autres  choses  luy  imputoit  qu'il  auroit  fait 
alliance  avecques  le  duc  de  Bretagne,  lequel  il  clamoit  son 
ennemi  et  son  rebelle  ;  et  comme  telles  choses  ne  faisoient 
à  souffrir,  estoit  bien  content  aussy  qu'on  cognust  qu'il 
ne  luy  vouloit  point  de  bien.  Mais  le  duc,  qui  estoit  froit 

en  respondre  et  avisé,  respondy  :  «  Monseigneur,  vostre 
«  grâce  soit  sauve!  je  suis  tout  seur  et  sçay  bien  qu'onc- 
«  ques  mon  fils  ne  fit  chose  qui  fust  ou  pust  estre  contre 
«  vous,  ne  de  quoy  il  pust  avoir  blasme,  et  de  ce  je  l'ose 
«  bien  plenir'  et  respondre  pourluy.  »  Mais  le  roy  répli- 
quant sus,  le  duc  son  oncle  maintint  toujours  ses  termes, 
plus,  ce  disoit-on,  par  soupeçon  et  faux  donner-entendre 
que  par  attainte  du  cas.  Et  luy  mouvoit  ce  de  ce  que  mes- 
sire  Jacques  de  Luxembourg,  frère  au  comte  de  Saint-Pol 
et  à  la  duchesse  de  Bretagne,  demouroit  avecques  le  comte 
de  Charolois  et  estoit  de  la  maison  du  duc  de  Bretagne, 
fort  aimé  et  prisé  à  cause  que  nourry  avoit  esté  au  pays 
avecques  la  duchesse  sa  sœur.  Donc,  parce  qu'il  estoit  capi- 
taine de  Rennes  et  envoyoit  souvent  par  delà-  un  sien  es- 
cuier,  nommé  Antoine  de  Lamet,  son  lieutenant  de  ladite 
ville,  le  roy,  pensant  qu'en  ces  allées  et  venues  de  l'un 
pays  à  l'autre  et  de  l'un  prince  à  l'autre,  il  y  pouvoit  avoir 
quelque  couvert  mystère  et  secret  entendement,  y  prit 
imagination  et  mauvais  pied.  Et  quoy  qu'il  fust  du  fait, 
on  me  dit  depuis  que  le  roy  fit  tendre  sur  ledit  messire 
Jacques,  et  pareillement  sur  son  lieutenant  ledit  Antoine, 
pour  leur  faire  mauvaise  compagnie  ;  et  en  furent  en  tel 
danger,  tel  fois  vis-je,  que  ne  se  fussent  osé  trouver  au 
royaume,  combien  que  moi,  bien  accointé  et  très-privé  de 
tous  les  deux,  les  interrogeant  sur  le  cas  quelle  vérité  y 
avoit,  les  ay  oy  jurer  par  grand  serment,  que  oncques 
n'en  furent  requis  de  l'un  costé,  ne  de  l'autre,  ne  n'en 
avoient  eu  charge,  sinon  qu'en  faisant  amiables  recom- 
mandations de  l'un  à  l'autre,  comme  parens  s'entre- 
aimoient  ensemble  de  bonne  amour,  comme  princes  d'une 

'  Plenir,  justifier. 


16  CHRONIQUE 

venue  et  d'un  temps.  Et  pareillement  le  comte  de  Cliaro- 
lois,  comme  il  apperra  cy-après,  s'en  excusa  par  toute  telle 
manière  et  s'en  excusera  en  public  devant  les  ambassa- 
deurs du  roy,  lorsqu'ils  mettront  en  termes  ceste  alliance. 
Et  par  ainsy  je  dis  que  ce  que  le  roy  mettoit  avant  de 
ceste  alliance  de  son  fils  devant  son  père,  luy  procéda  plus 
de  souppeçon  que  de  vraie  attainte;  car  en  effet,  onc- 
ques  n'en  fut  riens  jusqu'à  ceste  heure. 

CHAPITRE  LXXXV. 

Comment  le  roy  et  le  duc  eurent  plusieurs  devises,  et  comment  le.roy 
vint  à  parler  des  Liégeois. 

Tous  les  soirs  se  faisoient  les  danses  en  la  grand  salle, 
là  où  tinrent  la  feste  la  duchesse  de  Bourbon,  avecques 
ses  deux  filles,  la  duchesse  de  Guéries  et  damoiselle  Mar- 
guerite de  Bourbon,  accompagnées  de  dames  et  damoi- 
selles  à  l'appartenir ,  grand  nombre  ;  et  là  se  trouvèrent 
tous  les  soirs  le  duc  de  Berry,  le  prince  de  Navarre,  les 
frères  de  la  royne ,  le  comte  du  Perche ,  et  maint  autre 
jeusne  baron  et  noble  homme,  qui  la  feste  maintinrent  et 
accrurent.  Et  pendant  ce,  le  roy  et  le  duc  se  trouvèrent 
ensemble  en  leurs  chambres,  parlans  tel  fois  de  sens,  tel 
fois  de  folie  et  de  joyeusetés,  comme  en  tel  cas  eschiet. 
Entre  autres  choses,  un  soir  avint  que  le  roy  commença 
à  deviser  des  Liégeois  ;  car  en  effet  les  Liégeois  avoient  jà 
fait  des  hautaines  sur  le  pays  de  Brabant,  et  avoient  esté 
dehors  en  bannières  levées,  passé  par  emprès  leur  évesque 
qui  les  voyoit  à  l'œil,  et  abbatans  une  maison  d'un  cheva- 
lier, son  serviteur,  de  quoi  l'outrage  et  l'attemptement 
faits  furent  tantost  mandés  et  annoncés  par  l'évesque  au 

duc  son  oncle,  qui  aigrement  le  prit  à  cœur.  Et  mouroit 
d'ardeur  de  s'en  venger ,  car  trop  en  avoit  souffert  jà  pour 
cuidier  bien  faire  et  pour  fuir  l'effusion  de  sang;  mais 
attrempant  son  premier  bouillon  de  courroux  par  encore 
un  différemment  de  froideur,  le  manda  au  roy  qu'il  y 
pourvist  et  qu'il  les  fist  rentrer  tellement  que  plus  ne 
s'avançassent  à  emprendre  sur  luy  par  telles  voies,  ou 
besoin  luy  seroit  qu'il  y  pourvist  luy-mesme  par  voie  de 
fait,  et  comme  il  en  estoit  bien  en  luy  quand  il  voudroit  ; 
mais  parce  qu'il  les  avoit  pris  en  sa  garde,  il  l'en  vouloit 
avertir,  premier  que  rien  faire.  Sy  y  envoya  le  roy  un 
sien  chevalier ,  prévost  des  marissaux ,  messire  Tristan 
l'Ermite,  qui  autrefois,  du  temps  du  roy  Charles,  les 
avoit  pratiqués  en  contraire  de  ce  duc  de  Bourgongne. 
Et  sembloit,  parce  que  ce  messire  Tristan  pdttoit  grâce 
d'avoir  esté  tout  son  temps  mauvais  Bourgongnon  et  hai- 
neux contre  luy,  que  le  roy  l'y  envoiast  encore  tout  propre 
à  intention  telle.  Toutefois,  ce  en  avint  que  les  Liégeois 
rentrèrent  à  l'ordonnance  du  roy,  qui  ce  leur  manda; 
mais  continuèrent  en  haulx  et  fiers  langages,  sur  la  fiance 
du  roy,  qui  ne  l'eussent  osé  penser,  fors  sous  son  ombre. 

CHAPITRE  LXXXVI. 

Comment  messire  Jacques  de  Saint-Pol  et  messire  Michel  de  Partenay, 
vinrent  à  Hesdin  en  faveur  du  prince  d'Orenge,  pour  une  difficulté 
de  deux  frères  venans  de  deux  lits;  et  comment,  de  la  part  du 
seigneur  de  Cbasteau-Guyon,  y  furent  aussi  envoyés  deux  autres 
personnages,  pour  la  mesme  difficulté. 

Donc,  en  ce  mesme  temps  et  pendant  que  le  roy  estoit 
à  Dampierre,  vinrent  audit  lieu  de  Hesdin,  messire  Jac- 
ques de  Saint-Pol  et  un  autre  noble  chevalier  de  grand 

façon,  nommé  messire  Michel  de  Partenay,  tramis  vers 
le  duc  de  Bourgong'ne  en  faveur  du  prince  d'Orenge,  pour 
une  difficile  question  qu'il  avoit  encontre  son  frère,  le 
seigneur  de  Chasteau-Guion ,  son  frère  du  second  lit,  et 
lequel  ledit  viel  prince  nouvellement  mort  avoit  engenré 
en  la  fille  du  viel  comte  d'Armignac,  celle  qui  avoit  esté 
pourparlée,  comme  a  esté  conté  en  autre  lieu,  pour  le  roy 
Henry  d'Angleterre,  avant  que  le  mariage  de  luy  fust 
traité  de  la  fille  au  roy  de  Cécile.  Or  s'estoit  cestui  nou- 
veau prince  d'Orenge,  que  l'on  soloit  appeler  seigneur 
d'Arguel ,  mal  porté  longuement  envers  son  père  le  viel 
prince.  Et  à  cause  de  ce  que  assez,  ce  luy  sembloit,  l'avoit 
pourvu  de  seigneuries  et  de  hautes  possessions  parle  traité 
de  son  mariage  à  la  sœur  du  duc  de  Bretagne ,  nièce  du 
duc  d'Orliéns,  et  montant  à  la  somme  de  trente  mille 
francs  de  rente ,  luy  considérant  ce  et  que  d'un  autre  lit 
avoit  enfans  aussi  de  haut  lieu  venus  et  que  plus  mettoit 
en  iceux  espoir  de  gouvernement  et  de  haute  attente, 
avecques  ce  que  le  cœur  s'y  tira  beaucoup  par  amour , 
certes  fit  un  testament,  ce  disoit-l'on,  grandement  préju- 
diciable à  son  aisné  ;  et  revestiant  l'aisné  du  second  lit  de 
multitude  de  seigneuries  et  de  hautes  possessions,  l'or- 
donna à  estre  aussy  grand  ou  plus  que  son  aisné,  en 
ruyne  et  désertion  de  la  maison  qui  avoit  esté  jusqu'alors 
en  richesse,  pour  un  vassal,  une  des  grandes  des  chres- 
tiens.  Sy  s'en  dolu  durement  le  nouveau  prince,  après  le 
décès  de  son  père  ;  et  l'autre  du  second  lit  se  vouloit  tenir 
fort  et  ferme  emprès  l'ordonnance  de  son  père,  et  riens  en 
laisser.  Donc,  chacun  soi  sentant  puissant  pour  pouvoir 
maintenir  son  estrif  par  vertu  de  parens  et  d'alliances,  en 
quoy  se  sentoient  forts,  premièrement  se  soubmirent  à  leur 
prince  souverain,  le  duc  de  Bourgongne,  pour  en  attendre 

son  jugement.  Et  d'abondant,  afin  que  chacun  se  trouvast 
assisté  de  ses  parens,  envoyèrent  vers  iceux  leur  signifier 
leur  débat,  tendans  chacun  par  l'aide  des  siens  vaincre  et 
venir  à  son  desseure  de  la  cause,  dont  l'un  et  l'autre  gisoit 
en  trouble.  Et  pour  ceste  cause,  comme  j'ai  dit,  le  duc 
de  Bretagne  y  envoya  messire  Jacques  de  Saint-Pol ,  qui 
estoit  par  deçà  à  celle  heure,  et  messire  Michel  de  Parte- 
nay,  pour  recorder  au  duc  de  Bourgongne  le  fait  de  son 
beau-frère  le  prince  d'Orenge,  lequel  de  sa  sœur  avoit  un 
très-gentil  jouvencel  de  dix-huit  ans,  bien  adressié,  et  de 
qui  ce  eust  esté  dommage  et  grand  perte  pour  le  temps  à 
venir  si  la  maison  eust  esté  ainsy  esclisée  par  partage  du 
maisné.  Sy  furent  les  dessusdits  chevaliers  bienviegniés 
et  bien  venus  du  duc  de  Bourgongne  et  de  la  chevalerie, 
festoyés  et  reçus  en  audience.  Et  comme  vrai  fut  que  le 
duc  favorisoit  beaucoup  à  la  querelle  de  l'aisné ,  et  envis 
souffroit  une  si  haute  maison  comme  celle  d'Orenges  dimi- 
nuer et  descendre  en  son  temps  pour  partage  d'un  maisné 
fit  response  amiable  aux  gens  du  duc  de  Bretagne,  que 
ce  qu'il  pourroit  faire  en  faveur  dudit  duc,  honneur  et 
droit  sauves,  il  le  feroit  de  bon  cœur,  et  tenroit  la  main  à 
ce  que  son  neveu,  le  fils  du  prince,  ne  seroit  point  déshé- 
rité, s'il  pouvoit,  en  future  seigneurie;  car  ce  jeusne  fils, 
fils  du  prince  et  neveu  du  duc  de  Bretagne,  avoit  alliance 
mesme  avecques  sa  nièce,  fille  à  messire  Adolf  de  Clèves; 
et  par  ainsi  il  le  devoit  garder  et  défendre  luy-mesme  à 
rencontre  de  ses  tort-faiseurs. 

De  l'autre  costé,  du  seigneur  de  Chasteau-Guyon  furent 
envoyés  pareillement  et  vinrent  à  Hesdin  deux  nobles  per- 
sonnes et  très-belles  gens,  l'un  chevalier,  de  par  le  comte 
de  la  Marche,  et  l'autre  escuyer,  de  par  le  comte  d'Ar- 
mignac ,  à  la  mesme  cause  et  intention  comme  les  deux 

autres  :  est  assavoir  pour  persuader  et  prier  au  duc  de  Bour- 
gongne  que  voulsist  tenir  le  baston  droit  pour  un  et  pour 
autre,  sans  décliner  à  faveur  nulle  part,  considéré  encore 
que  autant  luy  compétoit  le  droit  de  l'un  que  de  l'autre  ; 
car  aussi  bien  l'un  comme  l'autre  estoient  ses  parens  et 
subjets,  et  de  tout  ce  dont  la  question  mouvoit  entre  les 
parties,  il  estoit  seigneur  souverain  et  pertinent  juge: 
par  quoy  prioient  qu'en  ensieuvant  sa  famé  et  baute  re- 
nommée, par  toutes  terres,  de  sens  et  preudomie,  et  sou- 
verainement de  nette  justice  et  équité  maintenue  tout  son 
temps,  il  voulsist  ici  soi  monstrer  vrai  droiturier  juge  et 
prince  souverain,  comme  la  question  des  deux  parties 
estoit  mise  devant  luy  pour  estre  oye  le  xx"  de  juillet, 
lequel  il  leur  avoit  establi  mesme  et  mandé  pour  les  ac- 
corder ensemble.  Sy  fut  le  duc  très-bien  content  de  leur 
requeste  et  de  leur  venue,  et  leur  fit  faire  bonne  cbière. 
Et,  attendans  là  le  jour  à  venir,  qui  estoit  lexx"  de  juillet, 
s'avisèrent  et  conseillèrent  ce  pendant  avec  les  clercs  et 
coustumiers  du  comté  de  Bourgongne  sur  leur  fait  que 
avoient  à  conduire ,  et  sur  la  vertu  du  testament  fait  par 
le  prince  mort,  qui  estoit  tout  le  fondement  de  leur  cause. 

CHAPITRE  LXXXVII. 

Comment  le  seigneur  de  Lannoy  et  le  seigneur  de  Rabodanges  furent 
envoyés  au-devant  des  ambassadeurs  anglois. 

De  ceste  matière  sera  parlé  cy-après  au  lieu  dû ,  après 
le  partement  du  roy  de  Hesdin  ,  lorsque  les  deux  parties 
convinrent  ensemble  à  leur  jour  devant  le  duc.  Et  jusqu'à 
tant,  pour  donner  lieu  à  la  matière  principale  qui  est  du 
roy,  et  de  l'attente  qu'il  avoit  sur  les  Anglois,  convient 

différer  ceste-icy  et  revenir  au  roy  des  François,  le  roy 
Loys,  qui  moult  désiroit  leur  venue.  En  effet,  sur  rap- 
prochement du  jour,  fut  annoncé  en  court  par  ceux 
mesmes  de  Calais,  comment  messire  Jehan  Wanneloc  estoit 
arrivé  h  havre  de  par  le  roy  JÉdouard ,  pour  venir  vers  le 
roy  de  France  et  le  duc  de  Bourgongne.  Sy  fut  ordonné 
prestement  et  avisé  de  par  le  roy  et  le  duc,  que  le  seigneur 
de  Lannoy,  qui  avoit  esté  en  Angleterre  plusieurs  fois 
pour  ceste  cause,  iroit  devers  ceux  que  le  roy  d'Angle- 
terre avoit  envoyés  par  deçà,  afin  de  les  mener  devers  le 
roy  et  le  duc  qui  les  attendoient.  Sy  y  alla  ledit  de  Lan- 
noy, et  accompagné  du  seigneur  de  Eabodanges,  bailli 
de  Saint-Omer',  les  amej;ia  à  court  bien  accompagnés  et 
bien  en  point  :  est  assavoir  messire  Jehan  Wanneloc  et  le 
capitaine  de  Guines.  Iceux  venus  à  Hesdin,  le  roy  se 
trouva  bien  aise.  Et'  chaudioit'  fort  à  savoir  de  leurs  nou- 
velles, car  n'avoit  que  peur  de  faillir  à  trêves  ou  à  paix 
avecques  eux,  par  les  regars  que  avoit  à  aucunes  ses  cou- 
vertes fins ,  et  auxquelles  il  tendoit  et  regardoit  subtile- 
ment et  en  simulation  feinte.  Sy  ne  cessa  oncques  que, 
le  propre  soir  de  leur  venue,  ne  les  voulsist  voir  et  oyr, 
combien  qu'il  s'estoit  bien  attendu  à  autre  plus  grande 
ambassade  et  de  plus  grand  pois  en  personnes  que  n'es- 
toit  ceste  ;  et  pour  tant  y  prit  moins  d'espoir  de  bien  , 
car  avoit-on  promis  dès  l'année  devant ,  que  le  comte  de 
Warwic  y  venroit  en  personne ,  ce  que  point  ne  fit,  et  se 
diront  les  causes  pourquoy  cy-après.  Or  vinrent  messire 
Jehan  Wanneloc  et  le  capitaine  de  Gaines  à  court  devers 


'  Alard  de  Rabodenges,  bailli  de  Saint-Omer  depuis  144G.  Il  avait 
épousé  Isabelle  d'Ailly.  Il  ne  faut  pas  le  confondre  avec  Jean  de  Rabo- 
denges,  seigneur  de  Bouchoute,  bailli  de  Furnes. 

2  Ckaudioiû,  désirait  ardemment. 

le  roy,  là  où  le  duc  son  oncle  estoit  présent,  et  luy  firent 
relation  sur  la  créance  de  leurs  lettres  de  ce  qui  leur  estoit 
chargé,  qui  en  effet  n'estoit  point  grand  chose,  car  n'a- 
voient  charge,  ne  pouvoir  de  rien  conclure,  ne  de  riens 
faire  de  nouvel,  fors  tant  seulement  de  donner  à  cognois- 
tre  les  affaires  de  leur  roy  en  Angleterre,  pour  lesquelles 
ne  pouvoit entendre  à  ceste  journée,  comme  avoit  promis; 
mais  à  cause  d'iceux ,  prioient  de  par  luy,  qu'il  plust  au 
roy  le  tenir  pour  excusé,  et  qu'il  luy  plust  aussy  prolon- 
ger ceste  journée  de  convention  promise,  jusques  au  pre- 
mier jour  d'octobre,  auquel  certainement  ne  faudroit 
point,  ce  dirent,  d'y  envoyer  son  ambassade  notable ,  si- 
comme  l'avoit  promis;  et  espéroit-on  que  le  comte  de 
Warwic  y  venroit  en  personne.  Sy  n'en  put  le  roy  avoir 
autre  chose  pour  l'heure  d'alors,  qui  s'en  tint  bien  de  rire; 
mais  faisoit  son  preu  et  son  bon  de  ce  qui  luy  agoustoit 
mal,  et  leur  fit  chière  et  beau  semblant  en  manière  due. 
Et  pour  dire  vray,  le  roy  Edouard  avoit  assez  excusation 
légitime  en  ceste  journée  non  accomplie  au  gré  du  roy 
Loys;  car  en  celle  propre  saison,  un  peu  devant,  il  avoit 
conquis  sur  le  roy  Henry  le  chasteau  de  Bambourg"  et 
trois  autres  places,  son  derrain  refuge,  et  avec  ce  desconfi 
en  un  rencontre  le  duc  de  Sombresset  et  multitude  d'au- 
tres de  sa  ligue,  et  entre  lesquels,  comme  on  maintint 
longtemps,  le  roy  Henry  mesme  estoit  tué  ou  esvanoui, 
ne  sçavoit-on  où.  Par  quoy,  comme  venu  à  son  desseure, 
et  qu'àprièmes  luy  convenoit  avoir  l'œil  sur  divers  dangers 
qui  naistre  luy  pouvoient  et  sourdre  toujours  de  ses  con- 
traires, mal  se  pouvoit  desfaire  de  celuy  par  qui  toute  sa 
fortune  et  sa  gloire  s'estoient  eslevées  et  conduites,  et 

*  Bambourough.  Voyez  la  Chronique  de  Jean  de  Wavrin. 

sans  qui  riens  en  son  royaume,  qui  fust  grand,  ne  de 
poix,  ne  pourroit  prospérer,  ne  avoir  efficace  :  c'estoit  ledit 
comte  de  Warwic.  Et  certes,  entre  les  grans  hommes  du 
monde,  ce  en  est  un  dont,  à  mon  semblant,  on  peut 
grandement  et  hautement  escrire,  tant  en  sens  et  en 
vaillance  comme  en  clère  fortune.  Et  par  ainsi,  en  répa- 
rant la  faute  de  ceste  journée,  non  tenue  en  son  parfait, 
je  vous  assigne  les  causes  du  non  parfaire,  et  qui  au  roy 
anglois  sont  ascoutables. 

CHAPITRE  LXXXVIII. 

Comment  le  roy  mena  les  ambassadeurs  anglois  à  Dampierre , 
et  comment  il  les  festoya. 

Le  roy  Loys  persuada  moult  et  mania  de  belles  pa- 
roles à  ce  messire  Jehan  Wanneloc,  afin  que  il  \oulsist 
tenir  main  à  paix  ou  à  longues  trêves  entre  luy  et  le  roy 
Edouard,  monstrant  que  si  à  cela  pouvoit  venir,  n'y  es- 
pargneroit  trésor,  ne  avoir,  et  en  satisferoit  et  rémunére- 
roit  hautement  ceux  qui  l'y  serviroient.  Donc,  et  afin  que 
tant  mieux  encore  les  pust  gagner  devers  luy  et  tirer 
fruit  de  son  contendre,  leur  requit  et  leur  mit  jour  de 
le  voir  à  Dampierre,  à  trois  lieues  de  Hesdin ,  là  où  estoit 
la  royne  ;  et  pria  mesme  au  duc  son  bel  oncle ,  qu'il  les 
y  fist  venir,  car  les  festieroit  entre  les  dames.  Sy  y  allè- 
rent lesdits  Anglois,  et  y  furent  deux  nuits  festiés  et  ho- 
norés au  possible  et  raisonnable. 

Or  avoit  la  royne  avecques  elle  deux  de  ses  sœurs,  filles 
du  duc  de  Savoye,  non  mariées,  et  desquelles  le  roy  ten- 
doit  fort  et  eust  bien  voulu  que  le  roy  Edouard  se  fust 
voulu  condescendre  à  en  prendre  une ,  et  que  par  vertu 

de  'ce  mariage ,  combien  qu'il  luy  coustast ,  il  piist  venir 
en  alliance  avecques  luy  de  paix  et  de  seurté.  Sy  en  parla 
audit  de  Wanneloc,  et  luy  monstra  la  damoiselle,  qui 
estoit  belle  et  gente  certes,  et  bien  digne  de  royal  lit.  Et 
tendant  à  toutes  fins  que  cecy  se  fist ,  luy  pria  instam- 
ment qu'il  y  voulsist  laborer,  et  le  guerdon  luy  en  seroit 
rendu  bien  large,  Sy  en  remercia  le  roy  le  chevalier  an- 
glois  de  l'honneur  qu'il  luy  offrit,  et  promit  que  voire- 
ment  en  parleroit  volentiers  à  son  maistre  le  roy  Edouard, 
et  y  feroit  son  mieux  du  pouvoir  qu'il  avoit,  et  que  voire- 
ment  aussi  la  fille  estoit  belle  et  noble ,  et  bien  de  value 
pour  le  plus  haut  roy  du  monde,  ce  savoit  ;  et  ne  pourroit 
le  roy  Edouard  que  biefn  faire  en  elle  et  grandement  ren- 
forcier.  Et  usant  de  tous  les  beaux  mots  dont  il  savoit  bien 
que  user  il  convenoit  au  lieu',  prit  congé  au  roy,  en- 
semble son  compagnon  le  capitaine  de  Guines  ;  et  leur 
donna  le  roy  belle  vaisselle.  Et  à  tant  se  partirent  de 
Dampierre,  et  revinrent  à  Hesdin,  là  où  estoient  jà  venues 
les  nouvelles  du  mariage  pourparlé  du  roy  Edouard,  et 
dont  ledit  de  Wanneloc  entendoit  bien  là  où  on  prétendoit, 
ne  à  quel  fin  on  vouloit  traire";  car  quelque  semblant  que 
fist  au  roy,  ne  le  roy  à  luy,  sy  y  avoit~il  bien  autant 
fiance  au  costé  du  duc  comme  à  celuy  du  roy  Loys,  car 
cognoissoit  l'un  et  l'autre,  et  savoit  bien  qui  estoit  bon 
pèlerin. 


'  Wenlock,  d'après  ce  que  nous  apprennent  les  mémoires  de  Phi- 
lippe de  Commines,  était  un  homme  fort  habile.  On  peut  comparer  le 
ju.pement  qu'en  porte  Jean  de  Wavrin,  éd.  de  M"«  Dupont,  II,  p.  204. 

'■  Foj/ej;  sur  tout  ceci  Jean  de  Wavrin,  II,  pp.  299,  325-331. 

CHAPITRE  LXXXIX. 

Comment  le  roy,  après  que  avoit  vu  que  la  journée  des  Anglois 
tournoit  à  petit  effet,  pria  au  duc  de  le  surattendre  à  Hesdin. 

Or  avoit  le  roy  Loys  de  France  besongné,  ce  luy  sem- 
bloit,  avecques  son  bel  oncle,  ce  que  faire  y  pouvoit  pour 
celle  saison  ;  car  estoit  la  journée  des  Anglois  venue  à 
petit  effet,  qui  avoit  esté  la  cause  de  le  faire  venir  à 
Hesdin  et  de  le  faire  vider  hors  de  son  pays  de  Flandres, 
où  gisoit  toute  son  affaire.  Donc,  pour  ce  que  la  journée 
de  convention  arrière  estoit  remise  au  premier  d'octobre, 
pria  audit  son  bel  oncle  que  là  voulsist  surattendre  encore 
jusques  audit  jour,  afin  de  venir  à  chief  et  à  fin  des  pro- 
messes entreparlées  à  deux  lez  :  c'estoit  de  paix  ou  de 
longues  trêves;  et  puis  ce  fait  ou  failli,  disoit  le  roy,  le 
duc  s'en  retourneroit  là  où  il  voudroit,  à  son  plaisir,  et 
pendant  ce  temps,  le  roy  luy-mesme  aussy  demourroit  là 
entour,  et  ne  s'en  bougeroit  de  gaires  loing  jusques  audit 
jour  venu,  comme  son  intention  estoit.  Mais  en  peu  de 
jours  après,  nouvelles  luy  vinrent  que  Anglois  vaucroient 
par  mer,  et  craignoit-on  que  ne  voulsissent  descendre  en 
Normandie.  Sy  alla  à  Rouen,  et  là  venu  et  séjourné  peu 
de  jours,  se  alla  loger  à  Mauny,  à  cinq  lieues  de  là,  en  la 
maison  de  messire  Pierre  de  Brezé,  comte  de  Mallévrier, 
et  y  fut  par  l'espace  d'un  mois  ;  et  la  royne  estoit  demorée 
à  Neufchastel,  deçà  Rouen,  en  signifiance  du  retour  que 
vouloit  faire  en  Artois  sur  rapprochement  de  la  journée. 

Or  disoient  gens  que  deux  choses  mouvoient  le  roy 
forment  d'entretenir  ce  duc-cy  en  Hesdin  près  de  luy  :  la 
première  et  principale  sy  estoit,  pour  l'amour  des  Anglois, 
avecques  lesquels  il  vouloit'  avoir  seurté  et  amour  s'il 

pouvoit;  mais  savoit  bien  que,  sans  le  moyen  de  son  Ijel 
oncle,  n'y  parvendroit  jamais,  si  à  grand  dur  non',  car 
sur  luy  et  en  luy  pendoit  tout,  comme  seul  qui  le  roy 
Edouard  a  voit  fait  roy  et  mis  en  son  trosne.  Sy  n'estu- 
dioit  maintenant  qu'en  le  tenir  encore  près  de  luy,  par 
belles  paroles  et  amusemens  jusques  audit  jour,  et  ne 
craignoit  riens  que  son  eslonge.  La  seconde  cause  se  disoit 
en  couvert,  mais  je  n'afferme  pas  que  ainsi  fust;  et  disoit- 
on  que  le  roy  de  voit  avoir  sçu,  par  calculation  des  étoiles 
là-haut,  et  en  quoy  il  mettoit  fort  son  attente  de  tout 
temps,  que  le  duc  son  bel  oncle  devroit  avoir  un  dur  et 
périlleux  accident  dedens  le  mois  de  septembre,  par  quoy, 
si  mort  en  ensievoit  d'aventure,  ce  luy  pourroit  tourner  à 
grand  joie  et  profit  quand  il  s'en  trouveroit  près;  car 
disoient  ceux  qui  cecy  mettoient  avant,  que  son  intention 
estoit ,  si  ainsy  avenoit ,  de  saisir  le  cbasteau  de  Hesdin 
avecques  ce  qu'il  y  trouveroit ,  avant  que  le  comte  de 
Cbarolois  y  venist,  et  autres  terres  et  places,  tousjours  en 
désavantage  dudit  comte,  lequel  il  héoit  à  felle;  et  eust 
eu  deux  ou  trois  millions  d'or  vaillant  que  le  duc  avoit 
apportés  là,  qu'en  argent,  qu'en  meubles'.  Et  par  ainsy, 


'  Si  à  grand  dur  non,  si  ce  n'est  à  grand'peine, 

2  Le  château  d'Hesdin  offrait  toute  l'importance  d'une  forteresse. 
Les  murailles  en  étaient  si  épaisses  qu'en  1521  on  reconnut  qu'il  était 
impossible  de  les  battre  en  brèche.  On  évaluait  à  des  sommes  énormes 
les  richesses  réunies  dans  le  château.  Les  trésors  des  arts  y  étaient  en 
grand  nombre.  D'autres  merveilles,  dues  à  la  mécanique,  frappaient 
les  curieux  d'étonnement.  Caxton,  dans  la  préface  de  sa  traduction  de 
la  vie  de  Jason  par  Raoul  Lefèvre,  parle  d'une  chambre  du  château 
d'Hesdin,  où  se  trouvait  peinte  la  conquête  de  la  Toison  d'or  par 
Jason,  et  où  le  duc  de  Bourgogne,  voulant  rappeler  les  enchantements 
de  Médée,  avait  fait  disposer  des  appareils  qui  reproduisaient  à  s'y 
méprendre  la  foudre,  le  tonnerre,  la  neige  et  la  pluie.  Sur  la  magnifi- 
cence du  château  d'Hesdin  à  l'époque  du  duc  Philippe,  voyez  Jacques 
Duclercq,  V,  2  et  Basin,  t.  H,  p.  85. 

par  la  haine  que  avoit  audit  comte,  partie  aussy  par  la 
crémeur  que  avoit  de  luy,  s'il  venoit  à  règne  et  à  terre, 
pourroit-on  colorer  cest  article ,  et  que  le  roy  y  pouvoit 
avoir  pensé;  mais  pour  l'honneur  de  sa  majesté,  ne  le 
voudroie  affermer  pour  vrai,  sinon  pour  parole  volant. 

CHAPITRE  XC. 

Comment  le  roy  envoya  la  royne  devers  son  oncle,  et  luy  commanda 
de  non  demorer  à  Hesdin  que  deux  nuyts  sans  plus,  le  dimenche  et 
le  lundi. 

Or  ensievant  toutesfois,  comme  j'ai  dit  dessus,  divers 
blandissemens  que  le  roy  imaginoit,  et  qui  peuvent  don- 
ner diverses  occasions  de  penser  à  qui  voudroit  escrutiner 
ceste  matière,  le  roy,  luy  party  de  Hesdin,  huit  ou  neuf 
jours  après ,  envoya  la  royne  devers  son  bel  oncle  ;  et, 
par  un  dimenche,  après  vespre,  entra  en  Hesdin,  le  duc 
avecques  elle,  qui  estoit  allé  au-devant,  atout  labaronnie 
de  sa  maison,  qui  moult  estoit  belle.  Et  entra  la  royne  à 
cheval  sur  une  basse  haquenée  blanche ,  la  princesse  de 
Piémont  sur  autre  auroy  ',  et  ses  deux  propres  sœurs 
germaines  avecques  elle,  à  multitude  d'autres  dames  et 
damoiselles  de  grand  estât,  Avoit  esté  commise  en  garde 
et  en  conduite  au  comte  d'Eu,  comme  seigneur  du  sang, 
et,  par  estroite  commission,  à  un  gentil  chevalier,  mignon 
du  roy  au  temps  passé,  le  seigneur  de  Cressol,  en  qui  le 
roy  se  fioit  moult,  pour  cause  de  ses  vertus  et  sens.  Du 
festoy  ne  convient  parler  comment,  ne  en  quelle  manière, 
car  tout  y  estoit  ce  qui  appartenoit  à  deux  lez,  tant  à  la 

'  Auroy ^  voiture,  coclie  {û'auriga,  cocher,  et  de  là  le  mot:  atirigare, 
donné  par  Ducango). 

royale  majesté  d'une  telle  royne,  comme  à  la  hautesse  et 
puissance  d'un  tel  duc,  visité  encore  en  sa  propre  maison. 
Et  pour  tant  je  m'en  passe  sur  l'entendement  des  lisans 
qui,  de  tel  cas  et  de  telles  personnes  dont  la  matière  parle, 
sauront  bien  entendre  à  peu  de  paroles  ce  qui  en  pouvoit 
estre.  Tous  les  soirs  se  firent  les  danses  jusques  à  la  my- 
nuyt  ;  et  tint  la  royne  salle  publiquement  pour  embellir 
la  feste.  Là  se  trouva  le  duc  tousjours  d'encoste  elle  assis 
d'un  lez  à  sa  main  droite ,  et  au  lez  sénestre  la  duchesse 
de  Bourbon  à  force,  car  à  envis  et  dur  en  prit  l'honneur. 
La  princesse  de  Piémont,  fille  au  roy  Charles  défunt,  ne 
fut  oncques  assise  en  banc;  ains,  seule  et  à  part,  elle 
estoit  assise  en  bas  sur  un  quarreau  de  drap  d'or  aux  pieds 
de  la  royne  ;  ensemble  la  dame  de  Mauny,  fille  bastarde 
du  roy  Charles',  estoit  assise  à  basse  terre,  emprès  la  prin- 
cesse. Là  furent  multipliées  les  joyes,  et  redoublées  par 
tout  possible  ;  danses  renouvelées  de  toutes  fâchons  ; 
dames  lassées  par  hait  '  de  courre  ;  compagnons  mis  à  la 
grosse  haleine;  et  là  fut  tout  monstre  ce  qui  estoit  en 
homme  et  en  femme  de  bon  et  de  beau,  de  hait  et  de  bon 
vouloir  en  chacun.  Et  entre  les  autres,  y  avoit  une  dame, 
femme  au  maistre-d'hostel  de  la  royne,  qui,  par  ses  ma- 
nières et  beau  port  et  danses,  en  blessa  en  cœur  une  dou- 
zaine, car  estoit  la  droite  gorgiasse  '  et  le  passe-bruit  de 
la  route\  Je  ne  sauroie  escrire  de  ceste  feste  autrement. 


«  Charlotte,  fille  illégitime  de  Charles  VII  et  d'Agnès  Sorel,  épousa 
en  1462  Jacques  de  Brezé,  comte  de  Maulévrier  et  seigneur  de  Mauny, 
fils  de  l'illustre  ami  de  Chastellain.  Elle  fut  surprise  en  adultère  par 
son  mari  qui  la  tua  dans  la  nuit  du  15  juin  1477. 

2  Hait,  plaisir. 

"  La  droite  gorgiasse,  celle  qui  brille  le  plus.  Ce  mot  a  conservé  ce 
.sens  jusqu'au  siècle  de  Molière. 

"*  Route-,  foule. 

fors  que,  pour  autant  que  la  royne  y  estoit,  le  duc  et  toute 
sa  famille  se  traveilloient  à  faire  cliière  eu  tout  ce  qui 
estoit  de  pouvoir,  de  devoir  et  de  bon  vouloir ,  et  n'y  avoit 
chevance  espargnée,  puissance,  ne  volenté  fainte,  ne  nuls 
Liens  plaints.  Mesme  la  royne  ne  s'en  put  taire  ;  mais  dit 
que  de  son  vivant  n'avoit  eu  tant  de  bien,  ne  de  joie,  mais 
lui  cousteroit  bien  chier,  car  sept  ans  après,  elle  le  com- 
parroit  et  en  auroit  regret,  ce  disoit-elle.  La  princesse  de 
Piémont  en  dit  autretant,  et  mouroit  d'annuy,  cedisoit, 
quand  elle  pensoit  au  département  de  telle  cliière.  Les 
autres  dames  en  dessous'  certifioient  que  le  moindre  jour 
du  bon  temps  de  lyens  valoit  plus  que  tout  ce  qu'oncques 
avoient  ea  de  plaisir  en  l'hostel  de  leur  maistresse,  là  où 
il  les  convenoit  estre  seules,  dessevrées  de  toutes  compa- 
gnies et  de  devisement  d'hommes,  mal  logées  et  estroite- 
ment,  loing  de  bonnes  villes,  en  mescliantes  places  à 
l'esquart,  serves  et  craintives  et  pleines  de  danger.  Et 
dirent  bien  aussy  en  ensievant  leur  maistresse,  que  voire- 
ment  leur  seroit  celle  chière  bien  vendue  au  retour  devers 
le  roy,  par  un  droit  contraire.  Et  pour  tant,  puis  qu'elles  y 
estoient,  elles  en  prendroient  leur  plein  et  leur  soûl,  tant 
qu'elles  y  seroient. 

Mais  y  avoit  ici  un  dur  personnage  à  faire  et  à  mener  ; 
car  la  royne  avoit  eu  commandement  du  roy  de  non  de- 
meurer ici  que  deux  nuyts  sans  plus ,  c'estoit  le  dimenche 
et  le  lundi;  et  le  mardi  devoit  partir  et  s'en  venir  de 
belle  tire  vers  Neufchastel,  là  où  il  l'attendroit.  Et  en  ce 
point  l'ordonna  aussy,  et  expressément  le  chargea  au 
seigneur  de  Cressol.  Or  quand  ce  vint  le  lundi  bien 
tard ,   et  ainsi  que  le  duc  se  séoit  emprès  la  royne  aux 

'  En  dessous,  en  secret,  tout  bas. 

danses,  la  royne  eut  en  ternies  l'ordonnance  qu  elle  avoit 
du  roy  son  mary,  et  commença  à  parler  du  prendre 
congé  pour  partir  le  matin;  mais  le  duc,  avisé  du  respon- 
dre,  en  souriant  luy  dit  :  «  Madame,  il  est  mesliuy  trop 
«  tard  pour  parler  du  département  du  matin.  Le  départe- 
«  ment  donne  annui  d'en  parler  ;  et  c'est  un  lieu  ici  et  un 
«  temps  defeste;  si  Dieu  plaist,  vous  vous  lèverez  demain, 
«  et  disnerez  ;  et  puis,  après  avis,  le  temps  vous  apprenra. 
«  —  Et,  par  ma  foi,  beaux  oncles,  ce  dit  la  royne,  vous 
«  me  pardonnerez.  Il  nous  convient  partir;  le  roy  le 
«  nous  a  commandé,  et  pour  riens  du  monde,  nous  n'ose- 
«  rions  trespasser  son  ordonnance.  —  Madame,  monsei- 
«  gneur  vous  a  envoyé  icy,  et  m'a  fait  cest  honneur  :  sy 
«  est  bien  mon  espoir  qu'il  se  fie  bien  en  moi  que  vous 
«  estes  bien.  Un  jour  plus  ou  moins,  entre  luy  et  moi  ne 
«  seront  point  cause  de  vostre  grief  par  devers  luy.  »  Et 
en  ce  pendant  survinrent  eux  entreférir  de  paroles  sem- 
blables le  comte  d'Eu  et  le  seigneur  de  Cressol ,  disans  : 
«  Certes,  monseigneur,  le  demeurer  ne  se  peut  faire.  Il 
«  est  force  que  la  royne  se  parte  demain  ;  et  n'y  a  point 
«  de  remède,  et  si  faute  y  avoit,  jamais  nous  n'en  vien- 
«  drions  à  nostre  paix.  »  Souverainement  le  seigneur  de 
Cressol  en  trembloit  de  peur  ;  car  il  cognoissoit  son  maistre 
et  sa  commission.  Sy  en  requit  et  pria  à  genoux  devant 
le  duc  par  diverses  fois,  qui  oncques  n'y  put  obtenir  autre 
chose,  fors  que  la  royne  disneroit  au  demain,  et  puis  après 
on  concluroit  du  départir.  Et  le  comte  d'Eu,  voyant  ceci 
et  considérant  que  le  duc  en  sauroit  bien  faire  au  fort , 
respondit  et  dit  :  «  Or  çà ,  monseigneur,  sur  vous  je 
«  m'en  attens;  vous  en  saurez  bien  faire.  Nous  vous 
«  avons  amenée  la  royne  icy  par  l'ordonnance  du  roy, 
«  et  nous  la  ramènerons  arrière  par  devers  luy,  aussy 

«  quand  il  vous  plaira.  »  Sy  n'y  avoit  celuy  des  deux 
qui  ne  se  tenist  bien  de  rire,  quand  ils  virent  que  le  parte- 
ment  ne  leur  estoit  octroyé  ;  mais  mettant  leur  espoir  sur 
le  disner  fait  du  lendemain,  se  fondoient  de  partir  la  jour- 
née et  d'aller  à  giste  à  Dampierre,  à  trois  lieues.  La  royne 
mesme  à  peine  qu'elle  ne  ploroit  de  peur,  tant  frémissoit- 
elle  du  trespas  du  roy  '  son  seigneur,  et  la  princesse  de 
Piémont,  combien  qu'elle  sentoit  et  sçavoit  bien  que  la 
royne  avoit  cause  d'en  avoir  peur,  sy  ne  faisoit-elle  que 
rire  ;  et  luy  estoit  roses  en  cœur  le  refus  de  son  partir  : 
mesme  en  réconfortoit  la  royne.  Sy  firent  toutes  les 
autres. 

CHAPITRE  XCL 

Comment  la  royne,  le  mardi  après  le  disner,  cuidoit  partir; 
et  comment  le  roy  de  Cypre  vint  à  Hesdin. 

Or  vint  le  mardi ,  et  disna  la  royne  ;  et  avoit  ordonné , 
dès  la  nuyt  devant,  que  tout  fust  prest  et  appointié  pour 
partir,  le  disner  fait.  Là  eut-il  nouvel  estrif  entre  le  duc  et 
la  royne  ;  là  eut-il  des  argumens  faits  et  des  répliques  de 
diverses  excuses.  La  royne  cuida  vaincre  par  prier  et  par 
donner  à  entendre  le  danger  qu'elle  y  attendoit;  et  le 
duc  se  fortifia  sur  les  raisons  d'honneur  par  lesquelles  ne 
la  pouvoit  souffrir  partir,  ce  disoit,  sans  plus  amplement 
en  faire.  Et  somme  toute,  prié,  non  prié,  il  rompy  et  re- 
fusa le  partement  pour  ce  jour;  et  constitua  messire  Adolf 
de  Clèves ,  son  neveu ,  garde  à  la  porte  en  bas ,  afin  que 
nul  n'en  partist  sans  congé.  Et  le  duc  de  Clèves  ainsy 
fit,  et   s'y   porta  comme  avoit  de   commandement.    Sy 

'  Du  trespas  du  roi,  de  la  violation  de  l'ordre  du  roi. 

estoient  tant  aises  la  princesse  de  Piémont  et  les  autres 
dames,  qu'elles  en  rirent  de  joie;  et  ne  savoitle  seigneur 
de  Cressol  trouver  autre  réplique  à  ceste  fois,  que  une 
seule  :  c'estoit  que,  si  la  royne  ne  partoit  alors  à  ce  mardi, 
elle  ne  pourroit  partir  aussi  le  merquedy  après ,  pour  les 
Innocens'  ;  et  par  ainsi,  ce  seroit  encore  un  autre  jour 
de  retardement,  et  mal  sur  mal,  qui  tout  redonderoit  sur 
luy.  Et  le  duc  respondy  qu'alors  comme  alors,  du  demain 
on  s'aviseroit  comme  des  autres  jours  ;  et  quand  à  partir 
venroit,  il  ne  le  faudroit  point  laisser  pour  les  Innocens, 
par  espécial  aux  dames,  car  elles  ont  une  singulière  loy  ^ 
Et  ainsy,  pour  fin  de  conte,  le  duc  la  tint  pour  ce  mardi, 
pour  luy  faire  chière  de  plus  belle.  Et  quand  ce  vint  au 
merquedi ,  arrière  la  retint  par  puissance  ;  et  n'y  avoit 
ne  prière ,  ne  plorer ,  ne  frémir  de  nuUuy  qui  le  pust 
vaincre ,  ains  dit  à  la  royne  :  «  Madame,  monseigneur  se 
«  peut  bien  fier  de  moi,  et  je  sçay  bien  que  sy  fait-il.  Ce 
«  que  je  vous  tiens ,  c'est  pour  luy  faire  honneur  et 
«  amour ,  comme  je  doy,  et  à  vous  ;  je  suis  le  premier 
«  pair  et  doyen  des  pairs  de  France,  et  comme  ayant  celle 
«  prééminence  sur  tous  autres  emprès  monseigneur  le 
«  roy,  je  vous  retiens  aujourd'huy  de  mon  autorité,  car 
«  j'ai  bien  celuy  pouvoir  pour  vous  faire  honneur  et  ré- 
«  vérence.  »  A  ces  mots,  n'y  avoit  femme,  ne  homme  qui 
osast  répliquer,  et  se  tut  chacun;  mais  oncques  femmes 


'  Ceci  demande  quelques  explications.  Pendant  toute  l'année,  une 
lois  par  semaine,  le  jour  où  cette  fête  avait  été  célébrée  l'année  précé- 
dente, Louis  XI  croyait  devoir,  en  l'honneur  des  Saints-Innocents, 
passer  la  journée  dans  un  repos  complet.  Le  sire  de  Cressol  invoque  ce 
motif  pour  que  la  reine  de  France  ne  voyage  pas  ce  jour-là.  Yoyez  dans 
Commines  (éd.  de  M""  Dupont,  1. 1,  p.  366)  comment  Louis  XI,  dans  une 
firconstance  importante,  dérogea  à  cet  usage. 

-  Singulière  loy,  règle  spéciale. 

ne  furent  tant  aises  que  estoient  trèstoutes  de  ceste  amiable 
force,  ains  eussent  bien  voulu  qu'on  les  eust  continué 
huit  jours  encore  par  semblable  mystère. 

De  cestes  danses  et  festes  furent  chefs  et  meneurs  mes- 
sire  Adolf  de  Clèves,  le  seigneur  de  Beaujeu,  messire  Jac- 
ques de  Bourbon,  frères,  le  seigneur  d'Arguel,  fils  au  prince 
d'Orenge,  Henry  de  Neufchastel,  messire  Charles  de  Châ- 
lon,  messire  Jehan  deCroy,  fils  au  seigneur  de  Croy,  le  sei- 
gneur de  Sempy,  messire  Jean  de  la  Viefville,  un  nommé 
Jehan  du  Puis,  et  plusieurs  autres  chevaliers  et  escuyers, 
dont  y  en  avoit  grand  nombre.  Le  seigneur  de  la  Roche, 
nommé  messire  Philippe  Pot ,  tous  les  soirs  presque ,  se 
tint  à  genoux  d'emprès  la  royne,  qui  se  devisoit  à  luy,  et 
faisoit  personnage  entre  son  maistre  et  la  royne ,  pour  les 
tenir  en  termes  tous  deux,  car  avoit  le  don  de  parler  et  de 
bon  esprit  en  luy,  par  quoy  luy  séoit  bien  et  le  savoit  bien 
faire.  Le  seigneur  de  Quiévrain  à  l'autre  lez  paroit  bien 
les  rencs  ;  et  là  où  il  luy  séoit  faire  son  personnage,  là  fit 
honneur  à  la  maison,  car  avoit  beaucoup  de  grans  biens 
en  luy,  et  de  sens  et  de  mœurs  et  de  belle  faconde  en 
toutes  matières.  En  y  avoit  aussy  beaucoup  d'autres  qui 
paroientbien  les  rencs  sans  danser,  et  qui,  de  personne  et 
d'estat,  se  monstroient  entre  les  dames,  comme  le  seigneur 
d'Aubigny,  Phihppe  de  Bourbon,  son  frère,  le  seigneur 
de  Tyanges',  messire  Tristan  de  Toulongeon^  et  Marc 
Bouton'  et  autres,  sans  les  vieux  et  les  chevaliers  de 
l'ordre,  que  je  ne  mets  point  en  conte.  Et  à  tant  je  m'en 

>  Chrétien  de  Digoine,  seigneur  de  Thianges,  conseiller  et  cham- 
bellan du  duc. 

*  Tristan  de  Toulongeon,  seigneur  de  Soussy,  conseiller  et  cham- 
bellan du  duc. 

'  Marc  ou  Aymar  Bouton,  seigneur  du  Fay,  écuyer  et  échanson. 
îl  était  en  1470  conseiller  et  cliambellan  du  duc  Charles.  Mort  en  1485. 

passe,  et  viens  au  jeudi  que  la  royne  disna  arrière  ;  et  le 
disner  fait,  partit  en  la  compagnie  du  duc,  qui  la  convoya 
une  espascette  hors  de  la  ville ,  là  où  au  congé  prendre 
avoit  des  grands  remerciemens  entre  la  ro^'ne  et  luy  et  la 
princesse ,  et  d'annuyeux  et  durs  regrets  à  toutes  les 
dames,  de  leur  partement  si  tost  fait. 

A  tant  je  les  laisse  et  reviens  réduire  à  mémoire  le 
roy  Loys,  roy  de  Cypre,  fils  au  duc  de  Savoie,  frère  à  la 
royne  de  France  :  lequel,  après  la  royne  estre  partie  de  la 
maison  du  duc,  le  roy  l'envoya  à  Hesdin  visiter  son  bel 
oncle.  Et  y  vint  ledit  roy  accompagné  environ  de  cin- 
quante chevaux  siens;  car  estoit  expuls  et  déjetté  hors 
de  son  royaume,  comme  vous  savez  par  l'histoire  ici-de- 
vant ;  et  ne  vivoit  que  de  grâces  et  d'emprunt  de  ses  amis 
et  parens,  lesquels  estoit  venu  visiter,  constraint,  pour 
avoir  leur  aide  et  le  recouvrement  de  son  royaume.  Or, 
estoit  vrai  que  le  duc,  en  la  saison  passée  devant,  n'y 
avoit  que  demi  an,  avoit  envoyé  une  kirvelle'  toute 
chargée  de  vivres,  pour  advitailler  le  chasteau  de  Seraine' 
en  Cypre,  que  le  roy  tenoit  seul  en  son  royaume,  et  en 
toute  destresse  de  povreté  et  de  mésaise,  l'avoit  tenu 
jusqu'à  ce  jour  contre  les  infidèles  et  son  fils  bastard,  tel- 
lement que  la  clameur  de  leur  souffreté  longuement  por- 
tée monta  jusqu'au  ciel,  et  n'y  avoit  espoir  de  là  tenir, 
sinon  plus  par  miracle  et  grâce  de  Dieu  que  par  humaine 
vertu  ;  car  le  roy  mesme ,  autant  que  le  moindre  de  sa 
maison,  mouroit  de  faim  et  n'avoit  de  quoy  leur  faire 
bien.  Sy  en  estoit  pris  pitié  au  duc,  et  en  la  compagnie 
de  son  navire  envoyé  en  secours  de  la  foi,  sous  son  fils 
bastard,  envoya  ceste  quervelle  aussi  tout  à  propre  pour 

'  Caravelle. 

*  Keronia,  selon  M.  Buchon. 

aller  à  Seraine  l'avitaillier  de  vivres,  qui  montèrent  au 
prix  de  sept  mille  escus,  comme  me  fut  rapporté,  et  de 
quoi  l'œuvre  estoit  méritoire  et  louable  au  monde,  et  de 
grand  fruit  et  sustentation  à  la  noblesse  maintenue  en 
celuy  danger,  et  dont  la  souffrance  estoit  glorieuse  pour 
eux.  Et  pour  ceste  cause,  ledit  roy,  pour  en  remercier  le 
duc  son  bienfaiteur,  vint  à  Hesdin.  Et  alla  au  devant  de 
luy  toute  la  baronnie  de  l'hostel,  bien  avant  ;  et  fut  logé 
en  la  maison  du  bailli  de  Hesdin,  près  de  la  porte  par  où 
il  entra ,  et  voulut  ledit  roy  venir  prestement  et  sans  des- 
cendre, devers  le  duc,  en  son  cliasteau,  le  visiter  et  remer- 
cier de  ses  bienfaits;  mais  répliqué  par  le  seigneur  de 
Croy  et  autres,  et  par  le  seigneur  de  la  Roche,  qui  fort 
s'y  acquitta,  ne  fut  souffert  de  ce  faire,  car  luy  remons- 
troit-on  qu'il  n'appartenoit  point,  et  que  s'il  le  faisoit,  le 
duc  s'enfuieroit  à  l'autre  lez,  et  s'en  courrouceroit  amère- 
ment, et  disoient  mesmes,  il  viendroit  devers  luy.  Sur 
quoy  le  jeusne  roy  respondit  :  «  Si  je  cela  pensoie,  ja- 
«  mais  je  ne  descenderoie  du  cheval,  et  m'en  iroie  dont 
«  je  suis  venu.  Point  n'appertient  à  un  si  povre  roy 
«  comme  je  suis,  Visitation,  ne  honneur  faite  d'un  si  haut 
«  duc  comme  il  est.  »  Au  derrain,  il  descendy  et  se  lo- 
gea ;  et  les  seigneurs  allés  au  devant  prirent  congé  et  le 
laissèrent.  Là  pria  ce  jeusne  roy  au  seigneur  de  la  Eoche, 
qui  estoit  le  derrain  partant,  qu'il  le  recommandast  hum- 
blement à  son  oncle,  et  ledit  de  la  Roche  luy  respondit  en 
riant  :  «  Par  Dieu,  sire,  vous  pouvez  bien  YMmblement 
«  laisser  darrière;  c'est  trop  à  un  roy  de  soi  humilier 
«  ainsy.  Il  suffira  bien  à  monseigneur  ce  que  nous  luy 
«  rapporterons  de  vostre  bon  vouloir ,  il  n'est  convoiteux 
«  d'honneur  à  luy  non  dû.  »  Et  à  tant  se  partit  le  cheva- 
lier ,  et  vint  faire  la  relation  à  son  maistre  de  ce  conte 

qu'il  avoit  eu  avecques  le  roy  ;  et  en  fut  ri  et  tourné  en 
bon  ploy  et  en  noble  courage  de  jeusne  homme. 

CHAPITRE  XCII. 

Comment  le  duc  monta  à  cheval  et  alla  vers  le  logis  du  roy  de  Cypre. 

Le  lendemain  après  disner,  tout  quoyement  et  sans 
faire  semblant,  le  duc  monta  à  cheval  et  tira  tout  droit 
vers  le  logis  où  estoit  logé  le  roy  de  Cypre.  Sy  couru- 
rent les  nouvelles  devant  l'homme  ;  et  en  fut  averti  le 
jeune  roy,  qui  se  ahontissoit  en  cest  honneur,  et  blasmant 
ses  gens  de  ceste  ignorance,  leur  imputoit  à  charge.  Et 
le  plus  hastivement  que  pouvoit,  monta  à  cheval  avec- 
ques  ce  que  pouvoit  avoir  de  gens,  etrencontra  le  duc  à  un 
quarrefour  de  rue,  qui  s'en  venoit  vers  luy  ;  et  là  se  firent 
les  einbrassées  et  les  honneurs  à  cheval  de  l'un  à  l'autre  ; 
et  y  avoit  des  excusations  et  des  arguments  de  l'un  à 
l'autre  de  ceste  honneur  première,  et  cela  passé,  le  duc  le 
mit  à  son  desseure  et  le  mena  en  son  chasteau,  là  où  ils 
devisèrent  longuement  ensemble.  Et  remercia  le  roy  alors 
le  duc  son  oncle  de  ses  bienfaits,  qui  estoient  grans,  et 
passoient,  ce  disoit,  la  charité  de  tous  les  princes  chres- 
tiens  et  de  ses  propres  parens,  par  quoy  il  se  réputoit 
plus  tenu  à  luy  aussy  qu'à  tous  ceux  du  monde  ;  et  dési- 
roit  bien  à  vivre  le  temps  qu'il  le  pourroit  desservir  envers 
luy,  mais  au  fort,  du  non  pouvoir  qui  restoit  en  luy, 
Dieu,  espoir,  le  luy  rendroit,  ce  disoit,  en  son  lieu.  Et 
alors  luy  fit  prière  que  si  d'aventure  son  navire  devoit 
séjourner  sur  l'hiver  à  venir  en  aucune  mer  ou  port  par 
delà,  qu'il  plust  au  duc,  qu'en  lieu  de  riens  faire  ailleurs, 
il  pust  venir  jusqu'en  Cypre,  en  secours  de  son  chasteau 

de  Seraine  et  de  son  royaume  ;  car  avoit  espoir,  ce  disoit, 
que  par  le  moyen  d'iceluy  il  espoenteroit  le  roy  bastard 
son  débouteur,  il  rebouteroit  ses  ennemis  et  les  infidèles, 
et  venroit  à  défense  et  à  la  recouvrance  de  sa  couronne  et 
de  sa  gloire;  et  la  famé  et  le  perpétuel  mérite  demor- 
roient  à  la  maison  de  Bourgongne,  qui  resplendissoit 
toute  en  telles  œuvres  coustumière.  Mais  le  duc  regardant 
le  poix  de  la  requeste ,  avecques  ce  que  volentiers  fit  et 
eust  fait  pour  son  cousin,  dont  le  cas  sentoit  piteux,  et 
souverainement  pour  l'augmentation  de  la  foy,  respondit 
doucement  et  dit  que  bonnement  n'estoit  en  luy  de  ce 
faire,  ne  de  l'accorder,  ne  de  l'escondire;  car  avoit  sub- 
mis  son  navire  et  ses  gens  à  l'ordonnance  du  pape  le 
Saint-Père,  par  quoy,  après  l'avoir  député  à  luy  et  à  son 
service,  ne  pouvoit  estre  honorable  pour  luy,  ne  faisable 
aussy,  de  le  contourner  ailleurs;  mais  si  d'aventure  on 
perchust  que  le  pape  ne  se  aidast,  ne  servist  de  celle  sai- 
son, luy  concédoit  qu'il  envoyast  devers  luy  et  obtenist 
qu'il  les  pust  mener  en  Cypre  guerroyer  les  ennemis  de  la 
foi  ;  luy  de  sa  personne  en  estoit  content,  et  se  submet- 
toit  entièrement  à  la  volonté  du  Saint-Père.  De  ceste  res- 
ponse  estoit  tant  asoufi  le  roy  de  Cypre  et  ceux  de  son 
conseil,  que  autant  s'en  tint  à  content  de  la  parole  comme 
de  l'effet  ;  car  plus  honorablement  ne  luy  pouvoit-on  res- 
pondre ,  ne  luy  n' avoit,  ne  ne  pouvoit  avoir  cause  de  plus 
avant  surquerre.  Et  à  tant,  après  vin  pris  et  espices,  par- 
tirent d'ensemble;  et  le  duc  le  convoya  jusques  aux  de- 
grés de  la  salle,  et  le  roy  s'en  alla  en  son  logis  faire  grand 
chière.  Donc  le  lendemain  il  s'en  partit  et  retourna  vers 
le  roy  et  devers  son  père  qui  temprement  après  vint  à 
Hesdin  aussi  là  prendre  sa  posée. 

CHAPITEE  XCIII. 

Comment  le  duc  de  Savoye  vint  à  Hesdin,  pour  cause  qu'il  veoit  son 
fils  en  danger  de  prison,  en  la  volonté  du  roy. 

Par  un  dimence  après  vespres,  vu"  d'aoïist',  vint  le  duc 
de  Savoye  à  Hesdin  ;  et  estoit  le  duc  de  Bourgongne  allé 
au-devant  de  luy  jusques  un  peu  hors  des  portes.  Et  ce  fit 
pour  l'honneur  de  la  royne  plus  que  autrement,  pour  ce 
qu'elle  estoit  sa  fille,  jà-soit-il  que  le  duc  et  luy  le  Savoy  en 
estoient  cousins  germains  ensemble,  enfans  de  frère  et  de 
sœur;  mais  oncques  ne  cessa  ce  duc  de  Bourgongne, 
com  grand  qu'il  fust,  de  faire  honneur  à  autrui,  et  fust 
encore  son  moindre,  pourvu  qu'on  portast  nom  de  duc 
comme  luy;  car  en  la  vertu  du  nom  il  égalisoit  chacun 
portant  le  nom  avec  luy.  La  baronnie  de  l'hostel  alla 
au-devant  de  luy  une  demye-lieue,  dont,  à  l'entrée  que  fît 
à  la  ville,  luy  estoit  bon  besoin  ;  car  la  compagnie  de  luy 
n'estoit  pas  de  grand  monstre.  A  voit  multitude  de  peuple 
pour  le  regarder  venir  ;  car  se  faisoit  porter  aux  espaules 
en  une  litière  par  manière  d'un  fiertre,  là  où  estoit  assis 
dedans  en  une  chaière  couverte  de  veloux  bleu ,  et  le  des- 
seure  qui  faisoit  le  ciel,  estoit  de  veloux  bleu  aussi  frangié 
d'or  et  de  soie.  Estoit  vestu  d'une  robe  longue  fourrée  de 
martres,  atout  un  grand  collier  d'or  autour  son  col,  garny 
de  pierrie  ;  et  sembloit  proprement  à  voir  un  personnage 
estrange ,  qui  venist  d'un  pays  longuement  perdu.  Le 
duc  se  mit  à  sa  destre  et  toujours  chevaucha  emprès  la 
litière  jusques  à  son  descendre,  et  au  descendre  le  logea 
en  la  mesme  place  où  avoit  esté  logé  le  roy  jà  deux  fois. 

'  En  1464,  le  7  août  n'était  pas  un  dimanclie. 

Et  là  le  fit  panser  et  aiser  de  tout  ce  qui  estoit  possible, 
toutes  ses  gens  livrer  et  fournir  de  tout  ce  qu'il  falloit, 
les  nobles  et  les  chambellans  servir  en  pareil  comme  le 
seigneur  de  Croy  ;  et  avoit-on  commandement  que  tout  ce 
que  demanderoient  par  toutes  les  offices,  qu'on  les  en  four- 
nist.  Ce  duc  savoyen  n'avoit  nulles  nobles  gens  siens,  ne 
de  son  pays,  réservé  tant  seulement  le  seigneur  de  Mont- 
Mayou',  un  grand  baron  de  Savoye;  et  luy  avoit  baillé  le 
roy  toutes  les  gens  qu'il  avoit,  à  sa  poste  %  car  le  tenoit 
comme  en  tutelle  depuis  le  fait  que  fit  Philippe  de  Savoye, 
son  fils,  de  quoy  la  duchesse  mourut  de  despit.  Et  par 
ainsy,  et  depuis  qu'il  avoit  trouvé  manière  de  prendre  et 
emprisonner  ledit  Philippe,  et  qu'il  voyoit  que  ledit  duc 
savoyen  n'estoit  point  homme  pour  soy  gouverner  de  luy- 
mesme,  et  qu'il  estoit  tout  impotent  et  inutile  quasi  au 
monde,  luy  osta  tout  ce  qu'avoit  de  gens  et  de  gouverne- 
ment ancien,  réservé  aucuns  de  son  conseil,  qui  s'enten- 
doient  avecques  luy  ;  luy  bailla  toutes  gens  nouvelles  pour 
l'accompagner  et  conduire  à  la  règle  mesme  que  luy  ledit 
roy  leur  bailla  ;  et  y  mit  le  marquis  de  Saluce,  qui  estoit 
son  homme  toutesfois  et  son  parent,  et  homme  de  vertu  et 
de  bon  los.  Et  y  mit  aussy  Cadorat%  un  gentil  escuier, 
son  maistre  d'hostel ,  un  autre.  Robinet,  maistre  des  eaux 
et  des  forests  de  Lyon ,  et  plusieurs  autres  dont  les  noms 
me  sont  esvanouis,  gens  nobles  et  de  finance,  et  par  les- 
quels de  toutes  choses  qui  compétoient  à  son  estât,  il  se 
falloit  conduire,  et  luy-mesme  obéir  et  soi  régler  seloncq 
eux,  qui  estoit  une  grande  servitude  à  un  prince.  Disnoit 

'  Lg  seigneur  de  Montmayeur.  Il  était  maréchal  de  Savoie. 
2  A  sa  poste,  ù  son  gré,  selon  son  caprice. 

^  On  lit  :  Cadurat,  dans  les  Preuves  de  Commines,  éd.  de  M""  Du- 
pont, t.  III,  p.  274. 

à  matin  à  huit  ou  à  neuf  heures,  et  puis  ralloit  dormir 
tout  nu;  se  relevoit  sur  haute  nonne'  et  puis  ralloit 
manger  de  rechef;  se  recouchoit  arrière  pour  dormir,  et 
puis  au  relever  soupoit,  rechéant  en  sa  couche.  Ainsi 
passoit  son  temps  et  ses  jours  en  boire,  en  manger  et  en 
dormir,  toujours  couché  ou  assis;  car  ne  pouvoit  mettre 
pied  devant  autre  pour  les  gouttes  et  poacrises^  de  son 
corps  que  engraissé  avoit  et  duit  ainsy  en  paresse  et  en 
bestiales  mœurs  avecques  les  femmes  en  chambre,  alenti 
à  peine  et  si  mis  au  bas  avecques  elles  (c'est  à  entendre  ses 
femmes),  que  jusques  à  dévuider  presque  les  fusées  du 
fil  qu'elles  filoient.  Et  pour  tant,  pour  son  inutilité  et  fé- 
minine et  vile  condition,  estoient  avenus  infinis  maux  en 
son  pays,  séditions,  divisions  entre  les  nobles,  guerres, 
tumultes,  bandes'  et  piteuses  occisions  de  l'un  sur  l'autre; 
car  n'estoit  ne  honoré,  ne  douté,  ne  aimé,  ne  bien  voulu, 
parce  qu'on  n'y  sentoit  nulles  vertus,  fors  tout  le  contraire 
de  ce  en  quoi  peuples,  ne  villes,  ne  cités,  ne  les  nobles  du 
pays  pourroient  espérer  salut.  Et  ainsy  ayant  vescu  sans 
aucun  cler  fait,  et  usé  de  nom  de  prince  soubs  une  mes- 
chante  vie,  au  derrain"  se  trouva  perdu  en  l'eage  de  cin- 
quante ans,  impotent  et  povre  seloncq  son  mérir',  et  des- 
titué de  sa  liberté  et  francise;  et  qui  riens  ne  tenoit  de 
France,  fut  mis  en  tutelle  et  en  servitude  de  son  franc  pa- 
trimoine. Et  me  doubte  si  Jehan  Bocace  eust  vescu  encore, 
il  luy  eust  ordonné  place,  je  ne  sçay  oii,  en  un  ànglet,  là 
où  il  eust  été  bien  propre  avecques  les  autres. 

Qui  demanderoit  la  cause  pour  quoy  ce  duc  de  Savoye 

'  Sur  haute  nonne,  à  trois  heures  après  midi, 

^  Poacrise,  podagre. 

'  Bandes,  partis,  factions. 

*  Au  derrain,  en  dernier  lieu,  à  la  fin. 

'  Seloncq  son  mérir,  comme  il  l'avait  mérité. 

icy  estait  venu  maintenant  à  Hesdin  devers  le  duc  de 
Bourgongne,  et  voudroit  sçavoir  pour  qui,  ne  pour  quoi, 
certes  je  cuideroie  que  la  cause  y  estoit  petite  et  très- 
sobre,  sinon  parce  qu'il  alla  vaucrant  de  ville  en  ville, 
ainsi  que  le  roy  l'envoya  par  cy  et  par  là,  de  place  à  autre, 
pour  passer  temps.  Il  s'en  vint  aussi  devers  son  cousin  le 
duc,  pour  le  voir  en  ses  pays  en  deçà,  où  jamais  n'avoit 
esté.  Et  si  cause  y  avoit  mouvant  de  luy,  sy  estoit-ce  tant 
seulement  pour  ce  qu'il  veoit  son  fils  Philippe  en  danger 
de  prison  et  en  la  volonté  du  roy,  à  quoy  ne  pouvoit  re- 
médier, et  espérant  que  par  le  moyen  de  ce  duc,  à  qui  le 
roy,  ce  luy  sembloit,  ne  devoit  riens  refuser,  il  le  pust  tirer 
dehors,  vint  devers  luy,  afin  de  luy  faire  prière  qu'il  voul- 
sist  estre  moyen  de  ceste  délivrance,  comme  qui  en  estoit 
parrain  et  l'avoit  levé  de  fons,  non  ohstant  que  voix  cou- 
roit  contre  ledit  duc  de  Savoy e,  que  luy-mesme  couverte- 
ment  avoit  pourchassé  devers  le  roy  la  correction  de  son 
fils,  du  fait  qu'il  avoit  fait  et  du  gouvernement  qu'il  avoit 
pris  maugré  luy  en  Savoye.  Donc  en  après,  quand  il 
trouva  son  fils  en  tel  danger,  et  cognut  que  tout  le  monde 
cria  contre  luy,  et  nobles  et  peuples,  et  que  ledit  son  fils 
estoit  plaint  et  aimé  de  tout  le  monde,  estoit  venu  main- 
tenant à  la  repentance  ;  et  qui  avoit  bouté  l'espine  au  pied 
de  son  enfant,  maintenant  ne  l'en  sçavoit  tirer  dehors,  ne 
luy  procurer  garison.  Sy  se  trouva  à  tous  lez  déçu  et 
povrement  traité,  et  en  soy-mesme  et  en  ses  enfans,  et  en 
ses  seigneuries  et  puissances,  dont  à  tout  il  gisoit  en 
autrui  mercy.  Ce  duc  de  Savoye  estoit  fils  à  Félix,  qui  se 
fit  pape,  et  lequel,   autant   que  ledit  son  père   s'estoit 
monstre  sage  en  gouvernement  temporel,  autant  par  un 
contraire,  après  son  père  mort,  se  monstra  de  povre  effet 
en  tout,  et  s'afféraina  avec  ces  Cypriennes,  femmes  du 

suMil  art,  qui  l'endormirent';  et  autretel  faisoient  les 
hommes  de  celle  nation,  en  qui  mains  il  gisoit  tout.  Estoit 
toutesvoies  belle  personne  et  révérend  de  corps,  haut  et 
droit,  et  de  bon  visage,  et  parla  bien,  mais  peu  y  avoit 
d'effet;  et  ce  luy  monstra-on  bien  quand,  par  sa  niceté^  et 
povre  vertu,  estrange  main  le  manioit  tout  ainsi  que  une 
pelote ,  et  le  maistria  en  dedens  son  pays  sans  y  oser  con- 
tredire, et  au  derrain  le  fit  venir  à  genoux  baiser,  subget 
à  autrui  volonté  par  constrainte.  Et  encore  n'estoit  point 
seul  cestui  damage  qu'il  avoit  pris  de  sa  povre  conduite, 
quand,  s'il  eust  eu  vertu,  ne  aucune  valeur  en  luy,  dès 
lors  que  le  duc  de  Milan  trespassa,  le  devancier  du  comte 
Francisque,  il  eust  emporté  Milan  paisible  devant  tous 
ceux  de  la  terre.  Mais  telle  haute  fortune,  fait  à  ymaginer, 
ne  vouloit  point  tourner  en  si  efféminée  main,  qui  tour- 
noit  mesme  en  gast  le  sien  propre. 

Bien  vingt-cinq  jours  demora  à  Hesdin,  à  grans  frais 
et  despens  du  duc  de  Bourgongne  ;  et  disoit-on  que, 
avecques  ce  qu'il  devint  malade  de  gouttes,  mal  [fut] 
en  estât  pour  partir  de  là.  Sy  en  vint  l'aventure  bien  au 
gré  du  roy,  de  son  long  séjour,  car  c'estoit  ce  qu'il  dési- 
roit,  pour  tant  plus  amuser  le  duc  là  en  attendant  l'oc- 
tobre ;  car  tout  son  cœur  gisoit  sur  les  Anglois  et  sur  la 
journée  promise  et  à  laquelle  ne  pouvoit  parvenir,  ce  sça- 
voit  bien,  si  par  luy  non,  au  moins  pour  en  tirer  fruit, 
combien  que  depuis,  quand  il  en  vit  la  longue  traînée,  et 
que  le  jour  passa  bien  quinze  jours,  et  que  le  duc  mesme 
envoya  en  Angleterre  un  messager  pour  avoir  nouvelles 
du  fait  ou  du  failly,  luy  le  roy  imputa  mesme  à  son  bel 
oncle  la  rupture,  par  doubte  qu'il  avoit  que  le  duc  ne  se 

1  Voyez  t.  III,  p.  53. 

2  Niceté,  faiblesse  d'esprit,  imbécillité. 

fust  perçu  de  maie  mesure  en  ceste  amistié  des  Angiois 
avecques  luy,  et  que  pour  tant  il  la  tenist  derrière, 
comme  le  roy  pouvoit  bien  ymaginer  vrai,  touchant  que 
ledit  son  bel  oncle  s'en  estoit  bien  perçu  voirement,  mais 
non  pas  toucbant  la  rompture  ;  car  ceste-là  vint  mesmes 
du  costé  des  Angiois,  par  le  mauvais  pied  qu'ils  prirent  du 
costé  de  France,  comme  se  dira  en  son  lieu.  Mais  estoit 
tout  notoire,  et  se  percevoit-on  publiquement,  si  une  fois 
l'amistié  se  fust  trouvée  entre  les  deux  roy  s,  posé  encore 
qu'elle  fust  redondée  en  fruit  au  duc  pour  faire  son  vou- 
loir, qui  avoit  esté  la  cause  pour  quoy  il  la  pourcliassoit, 
se  fust-elle  nientmoins  tournée  une  fois  à  grand  grief  et 
damage  de  sa  maison  et  en  foule  de  luy  ou  de  son  fils. 
Mesmes  on  le  luy  disoit  assez,  et  luy  monstroit-on  au  doy 
par  vraies  conjectures,  et  de  quoy  le  roy  mesme  ne  se  sça- 
voit  faindre,  tel  fois  fut,  et  par  quoy  le  doubte  n'y  estoit 
point  sans  cause.  Comme  il  se  descouvrira  cy-après  plus  à 
plein. 

CHAPITRE  XCIV, 

Comment  le  duc  de  Bourgongne  avoit  toujours  en  l'œil  le  voyage  de 
Turquie,  et  comment  nouvelles  souvent  venoient  en  cour  des  navires 
que  menoit  le  bastard. 

En  ceste  manière  de  faire,  comme  je  vous  conte,  passa 
le  temps  entre  le  roy  et  le  duc  de  Bourgongne  par  deçà, 
lequel  tousjours  avoit  en  l'œil  le  voyage  de  Turquie,  pour 
ce  que  le  pape  le  pressoit  de  si  près,  ne  oncques,  pour 
affaire  qui  lui  survinst,  ne  le  voulut  mettre  arrière.  Et  à 
ceste  intention,  et  afin  de  pourvoir  en  son  fait  de  longue 
main,  fit  pourvoir  en  ceste  ville  de  Hesdin  plusieurs  de  ses 
vieux  serviteurs,  de  leur  vie:  et  avoit  la  commission  de 

ce,  ce  renommé  et  grand  homme  en  richesse  et  en  sens. 
Piètre  Bladelin',  gouverneur  sur  toutes  les  finances  des 
pays  du  duc,  maistre  de  l'espargne,  et  le  plus  haut  en 
crédence  depuis  trois  ou  quatre  ans  que  l'on  y  vit  onc- 
ques,  combien  que  celle  crédence  n'estoit  pas  au  gré  de 
tous,  car  moult  de  nobles  et  non  nobles  s'en  doloient.  Il 
recevoit  et  retailloit  sur  uns  et  sur  autres  ;  et  sur  les  rece- 
veurs des  deniers,  il  escrivoit  si  de  près,  qu'à  peine  ne  luy 
pouvoient  riens  estordre;  il  estoit  maistre  d'hostel  du  duc, 
un  des  quatre  trésoriers  de  l'ordre  de  la  Toison  d'or,  riche 
des  biens  de  fortune  outre  mesure  :  avoit,  ce  disoit-on, 
bien  six  mille  escus  d'or  de  rente  par  an,  sans  son  argent 
prest  ;  et  outre  ce,  des  biens  du  duc,  en  cas  d'estat  et  de 
gouvernement,  avoit  encore  bien  six  mille  francs  pris  sur 
luy  ;  et  n'estoit  que  un  bourgeois  de  Bruges  ,  venu  et  fait 
tel,  moi  voyant  et  vivant.  Un  bien  y  avoit,  qui  estoit 
grand,  car  il  dressa  le  fait  du  duc  merveilleusement  en 
bien  ;  et  là  où  il  y  avoit  plaie  et  deschirement  par  finances, 
faite  au  temps  passé,  trouva  manière  de  les  radouber  et  de 
les  saner.  Et  touchant  tous  vivres  que  marchans  livroient 
à  court,  tous  les  fit  achatter  à  argent  contant,  et  les  mar- 
chans contenter  sans  criée ,  en  quoy  il  fit  honneur  à  la 
maison,  et  à  son  maistre  salut.  Sy  le  cognut  très-bien  le 
duc ,  et  pour  ceste  cause  avecques  autres  luy  donna-il 
celle  haute  autorité  ;  car  certes  sage  homme  estoit  et  de 
grand  poix,  belle  personne  et  de  belles  mœurs;  avoit  voix 
cassée,  un  peu  tirant  à  femme,  et  [estoit]  le  plus  diligent 


'  Pierre  Bladelin  ou  mieux  Bladelinc,  dit  Leestmakere.  Voi/ez  ce 
que  dit  de  lui  Jacques  Duclercq  (éd.  Buchon,  p.  133).  En  1440  il  rem- 
plit une  mission  en  Angleterre,  afin  d'obtenir  la  délivrance  du  duc 
d'Orléans.  On  conserve  aux  Archives  générales  du  royaume  une  quit- 
tance autographe  de  Bladelin,  de  1465:  «  pour  conduite  des  finances.  » 

et  de  grand  labeur  en  ce  qu'avoit  à  faire  que  l'on  co- 
gnust.  Et  pour  la  grandesse  de  luy,  et  que  le  duc  s'en 
espéroit  bien  servir  en  son  voyage  proposé,  proposa  aussy 
de  le  mener  avecques  luy  devant  tout  autre  pour  fait  de 
finances ,  et  le  seigneur  de  Goux  '  pour  excellence  de 
conseil ,  lequel  hautement  avoit  pour  recommandé ,  car 
estoit  très-sage  chevalier  et  grand  clerc,  homme  de  grant 
entremise  et  de  subtil  regard,  et  de  qui  on  se  pouvoit  aider 
et  servir  plus  que  d'homme  de  sa  vocation.  Estoit  né  de 
Châlon  -  sur  -  Saône  en  Bourgongne,  homme  digne  et 
loable,  et  de  qui  sont  faits  et  se  feront  encore  maints 
contes,  selon  la  qualité  de  la  personne. 

Tout  ce  temps-cy  vinrent  souvent  nouvelles  à  court  des 
navires  du  duc  que  menoit  le  bastard  de  Bourgongne,  et 
de  l'exploit  qu'il  fit  ;  et  fut  sçu  comment  ils  avoient  esté 
séparés  d'ensemble  par  fortune  de  mer,  en  grand  péril  tel 
fois,  et  en  très-mortel  danger  et  en  grand  désespoir  l'un 
de  l'autre.  Tout  enfin  toutesvoies  se  retrouva  ensemble  à 
Marseille,  par  longue  traite  de  temps,  réservé  messire 
Anthoine  de  Paiage  ^  un  chevalier  de  grand  los ,  lequel 
atout  sa  nef  se  perdy  tout  seul  en  désespoir  de  tout  le 
monde  ;  car  n'estoit  homme  qui  allast  sur  mer,  de  quelque 
bout  du  monde  que  ce  fust,  qui  en  sçust  dire  nouvelles.  Sy 
maintenoit-on  longtemps  que  tout  estoit  noie,  luy  et  ses 
gens;  et  fut  durement  plaint,  car  avoit  courage  et  hon- 
neur en  luy  autant  qu'on  en  sçauroit  escrire,  et  avoient 
esté  ses  œuvres  si  cognues  en  estranges  terres ,  que  la 


•  Pierre  de  Goux,  créé  chancelier  le  26  octobre  1465,  mort  le  5  avril 
1471. 

'  Antoine  (Thomas?)  de  Paiage  a  laissé  deux  relations  relatives  aux 
affaires  de  l'Orient,  qui  sont  insérées  dans  le  manuscrit  de  la  Bibl.  imp. 
de  Paris,  1278,  f<"  234  et  244. 

personne  en  faisoit  Lien  à  plaindre  de  le  perdre  ainsy. 
Estoit  celuy  qui  tant  se  fit  cognoistre  en  Grenade  et  en 
Barbarie,  par  ses  liaulx  faits,  que  les  nations  et  mesmes 
les  infidèles  en  exaltoient  sa  famé  pour  ses  mérites,  Estoit 
né  de  Douay,  jeusne  chevalier  sous  quarante  ans,  riche 
assez  des  biens,  mais  plus  encore  de  vertu  et  de  grand  los. 
Enfin  toutesfois,  au  bout  bien  d'un  mois,  se  retrouva 
avecques  le  flot  à  Marseille;  de  quoy  la  joie  fut  grande 
çà  et  là,  et  là  conta  de  ses  aventures.  Pestilence  se  bouta 
en  les  navires;  et  commençoient  fort  à  mourir  uns  et 
autres,  et  n'y  avoit  ne  terre,  ne  mer  qui  les  pust  sauver, 
ce  sembloit,  que  tousjours  mortaile'  ne  les  sievist,  par 
quoy  durement  s'espoventa  chascun,  et  devint  toute  la 
compagnie  desbarretée  et  esbaye.  Se  dessevrèrent  par 
trouppeaux,  les  uns  ici,  les  autres  là,  pour  trouver  sau- 
veté,  entre  lesquels  aux  uns  il  prit  bien,  aux  autres  non; 
car,  où  que  l'on  soit,  mourir  convient.  Messire  Symon  de 
Lalaing  y  perdit  deux  beaux  escuyers ,  ses  enfans,  qui 
dommage  fut,  et  à  dur  le  porta.  Philippe  de  Corselles, 
bailly  de  Dijon,  y  mourut  aussy  %  dont  ce  fut  grand  perte 
pour  les  biens  qui  y  croissoient;  un  Jehan  Verdeau  aussy, 
noble  homme,  natif  de  Valenciennes,  mourut  à  Marseille, 
avecques  multitude  d'autres,  que  nobles,  que  belles  gens 
d'armes,  jusqu'au  nombre  bien  de  cinq  cents,  par  quoy  la 
compagnie  estoit  moult  affoiblie\  Et  ce  qui  plus  estoit, 


•  Mortaile,  mortalité,  funérailles,  enterrement. 

-  Ceci  n'est  pas  exact .  Philippe  de  Courcelles,  ancien  écuyer  tran- 
chant du  duc,  ne  cessa  d'être  bailli  de  Dijon  qu'en  1469  et  devint  alors 
conseiller  et  chambellan.  11  eut  pour  successeur  comme  bailli  de  Dijon 
Philippe  Bouton. 

^  D'après  la  Chronique  manuscrite  de  La  Haye,  le  bâtard  de  Bour- 
gogne arriva  à  Marseille  à  la  fin  de  juillet  1464,  et  y  resta  jusqu'aux 
fétcs  de  Noël.  La  peste  lui  enleva  seize  cents  de  ses  compagnons. 

c'estûit  le  danger  des  principales  personnes ,  à  qui  de 
heure  en  heure  il  en  pendoit  autant  au  nez,  et  dont  le  da- 
mage eust  esté  irréparable,  comme  du  bastard  de  Bour- 
gongne,  chef  de  tous,  de  messire  Symon  de  Lalaing,  de 
messire  Philippe  de  Lalaing,  des  bastards  de  Brabant,  de 
messire  Pierre  Vast  et  de  maint  autre  chevalier  et  escuyer, 
qui  tous  estoient  mus  pour  le  divin  service,  et  auxquels, 
selon  la  noble  et  haute  volenté  que  avoient,  et  en  quoy 
ils  avoient  abandonné  femmes  et  enfants,  et  terre  et  pays, 
il  estoit  povrement  pris  encore  de  leur  voyage  ;  car  avoient 
despendu  jà  temps  et  argent  et  longuement  vaucré  par 
mer  en  divers  périls.  Et  ne  veoient  fruit  nul  qui  pouvoit 
naistre  de  leur  entreprise  ;  car  approchoit  l'hiver  sur  les 
mains,  qui  ne  faisoit  point  temps  pour  descendre  en  pays 
d'ennemi  pour  vivre  ;  et  n'estoit  apparence  de  nul  bout  du 
monde,  que  pape,  ne  Vénitien,  ne  autre  nation,  ne  sei- 
gneurie, fissent  armée,  ne  de  riens  apprestance.  Mesmes, 
par  ce  que  tous  les  jours  sentoient  et  veoient  à  l'œil,  les 
Vénitiens,  qui  tant  chaudement  et  par  tant  de  fois  avoient 
sollicité  le  duc  par  prières  en  ceste  matière  de  la  foi,  les 
mirent  hors  de  courage  et  de  tout  bon  espoir,  parce  que 
mesmes  ne  firent  nul  apprest;  mais,  qui  pis  estoit,  trai- 
toient  durement  et  très-austèrement  infinité  d'hommes, 
qui  devers  eux  venoient  pour  avoir  passage,  et  n'en  pas- 
soient  nuls,  sinon  de  qui  ils  pouvoient  avoir  argent.  Par 
quoy,  ce  ne  sembloit  que  une  mocquerie  de  leur  fait,  et 
que  à  nulle  riens  autre  ne  tendoient,  fors  pour  avoir  la 
chevance  des  pays  de  deçà.  Et  sembloit  cela  estre  leur 
principale  fin,  comme  plusieurs,  moi  présent,  l'estimèrent 
ainsy,  nobles  et  sages.  Une  chose  toutes  voies  y  avoit 
bonne  devers  eux  ;  car,  s'ils  eussent  livré  passage  à  autant 
de  monde  qui  venoit  devers  eux  tous  les  jours  atout  la 

croix  en  leur  poitrine,  et  lesquels  n'avoient  point  d'argent 
pour  eux  entretenir,  il  en  fust  venu  si  grand  playe  et  si 
grand  foulle  tant  à  eux  comme  à  autrui,  et  telle  desrision 
à  la  chrestienté,  que  jamais  n'eust  esté  réparable,  et  s'en 
fussent  ris  les  ennemis  de  Dieu.  On  les  eust  tués  et  meur- 
dris  comme  testes;  fussent  morts  de  faim  et  de  povreté; 
eussent  fait  et  cuidié  faire  meschief ,  et  tout  fust  redondé 
en  eux,  moult  de  maux  et  d'inconvéniens  et  riens  de  bien; 
car  n'eussent  point  eu  de  chef,  ne  de  prince  pour  à  qui 
eux  retraire,  ne  rallier.  Et  par  ainsi,  comme  le  bien  se  doit 
aussy  bien  alléguer  et  estre  mis  en  conte  comme  le  mal, 
les  Vénitiens,  qui  sages  gens  sont  et  clervoyans,  firent 
mieux  de  véer  le  passage  à  tel  monde  de  gens  inutiles, 
que  de  leur  ouvrir  ;  car  ne  suffit  point  en  tel  cas  d'avoir 
les  gens,  mais  il  convient  avoir  le  sens  et  le  pouvoir  pour 
faire  effet.  Et  ne  suis  pas  tant  fort  adhérent  au  parti  de 
ceux  qui  blasment  les  Vénitiens  en  leur  convoitise,  que  je 
ne  soie  encore  de  la  secte  de  ceux  qui  distinguent  et  dis- 
cernent leur  haute  et  merveilleuse  prudence,  qui  les  tient 
et  a  tenus  jà  si  longuement  en  règne  et  en  gloire. 


CHAPITRE  XCV. 


Comment  le  prothonotaire  de  Bourbon  et  messire  Claude  de  Toulon- 
geon  retournèrent  à  Hesdin  du  voyage,  et  comment  le  bastard  de 
Bourgongne  fut  povrement  favorisé  de  fortune. 


En  ce  pendant  retournèrent  à  Hesdin  du  voyage  de 
Rome  le  prothonotaire  de  Bourbon  et  messire  Claude  de 
Toulongeon,  lesquels  le  duc  avoit  envoyés  à  Rome,  devers 
le  Saint-Père,  pour  son  excusation  faire  devers  luy  de 

l'année  qui  couroit  soixante-quatrième  ;  car  impossible  lui 
estoit  de  soy  mettre  sus  de  celle  année,  jusques  au  nou- 
veau mars,  pour  les  autres  grans  affaires  non  à  délaisser 
en  abandon.  Et  leur  avoit  donné  par  instruction  ce  que 
dire  dévoient  toucbant  ce  cas,  et  le  surplus  qui  s'en  feroit; 
et  comment  il  avoit  envoyé  un  commencement  de  navires 
atout  son  fils  bastard  pour  un  exemple  de  mieux  faire 
après,  atout  son  grand  flot  ;  de  quoy  le  pape  se  trouva  à 
très-content,  et  luy  plaisoit  moult,  car  ce  luy  donna  espoir 
du  parfait.  Sy  revinrent  ces  seigneurs  à  court,  et  en  effet 
rapportèrent  au  duc  que,  comment  qu'il  fust,  il  convenoit 
qu'il  emprist  le  voyage  ;  et  ne  s'en  voulut  déporter  le 
Saint-Père,  qu'il  ne  se  mist  sus  au  prochain  mars  ;  et  luy- 
mesme,  voyant  eux,  partit  et  se  mit  en  voie  pour  non 
jamais  retourner  jusques  le  voyage  fust  en  effet,  com- 
bien que,  seloncq  leur  rapport,  c'estoit  la  plus  povre  dis- 
position qu'ils  virent  oncques;  et  n' avoit  en  tout  le  monde, 
pour  celle  heure,  que  deux  gallées.  Du  rapport  doncques 
de  ces  revenus  de  Rome,  fut  toute  la  cour  troublée  dure- 
ment ;  car  ne  voyoit  âme  ne  fons,  ne  rive  en  ce  voyage, 
par  quoy  il  se  pust  faire  à  l'honneur,  ne  au  profit,  vu  et 
considéré  mille  dangers  qui  y  estoient  allégués,  tant  en  la 
personne  du  duc  et  en  son  eage  et  en  ses  affaires  par  deçà, 
comme  en  ce  que  la  maison  de  Bourgongne  en  seroit  des- 
truite et  minée  à  jamais  d'avoir  et  de  substance,  et  n'en 
venroit  riens  à  effet,  ne  à  fruit;  car  il  mourroit  en  chemin, 
ce  disoit-on,  en  estrange  terre,  là  où  tout  son  avoir  demour- 
roit  perdu,  et  n'auroit  assistance  des  princes  chrestiens, 
sinon  povre',  par  quoy  tout  tourneroit  à  nient.  Ne  laissa 
point  pourtant  ce  duc  toutesvoies  à  maintenir  toujours 

'  Sinon  povre,  c'est-à-dire:  sinon  pauvre  (ou  faible)  assistance. 

qu'il  y  iroit,  ou  il  y  mourroit  en  la  peine,  si  Dieu  le  luy 
vouloit  permettre,  combien  que  l'occasion  luy  en  mua  bien 
depuis,  non  point  le  pourpos. 

Du  bastard  de  Bourgongne  doncques,  avecques  les 
autres  qui  gentils  chevaliers  estoient,  convient  faire  conte, 
comme  qui  pleins  se  sentoient  de  courage  et  de  haut  va- 
loir, mais  povrement  favorisés  de  fortune,  ce  leur  sem- 
bloit,  en  ce  que  trouvoient  si  povre  disposition  à  leur 
prétendre,  et  que,  avecques  la  difficulté  de  la  saison  qui 
jà  estoit  passée,  et  que  n'avoient  rien  fait  que  tourpier' 
la  mer  pour  estre  venus  à  Marseille,  trouvèrent  difficulté 
aussy  plus  grande  que  toutes  :  c'estoit  que  leur  argent 
estoit  jà  sur  le  faillir,  et  convenoit  que  qui  voudroit  con- 
tinuer le  voyage,  on  fist  nouvelle  provision  d'argent,  pour 
tirer  outre.  Eux  doncques,  regardans  à  tout  et  pesans  le 
fardeau  qu'empris  avoient  à  porter,  considéroient  la  pes- 
tilence aussy  qui  les  avoit  ahers  et  dissipés  d'ensemble, 
par  quoy  par  diminution  de  leurs  gens,  et  que  la  mort  }'■ 
manassoit  les  plus  drus,  le  tirer  plus  avant  estoit  descon- 
fortable, avecques  ce  que  la  saison  estoit  passée  ou  auques 
près,  et  que  nulle  part  en  lieu»chrestien,  là  oii  tirer  pus- 
sent à  navire,  ne  sentoient,  ne  ne  veoient  apprest  qui  leur 
servist  touchant  la  croisée,  si  ce  n'estoit  en  Cipre  seule- 
ment, ou  en  Barbarie,  en  confort  du  roy  de  Portugal,  qui 
n'estoient  point  de  leur  charge;  car  leur  voyage  et  leur 
service  avoient  esté  dédiés  à  Dieu  et  à  nostre  Saint-Père 
et  pris  à  l'encontre  du  Turc,  non  autre  part,  par  manière 
d'arreste  fors  que  là.  Et  pour  tant  comme  trasmis  d'un 
si  haut  noble  duc  par  dévotion  et  par  ardeur  en  la  foy, 
et  dédiés  et  donnés  non  aux  Tartares,  ne  aux  Mores  de 

'  Tourpier,  parcourir  en  traçant  un  circuit? 

Grenade,  ne  de  Barbarie,  mais  au  vicaire  de  Dieu  le  sou- 
verain du  monde,  pour  le  servir  encontre  le  molesteur  de  la 
foy,  le  travailleur  des  chrestiens,  le  Grand  Turc,  certes  ne 
leur  loisoit  et  duisoit  eux  transporter  vers  nulluy,  pour 
faire  service  hors  de  leur  commission,  si  ce  n'estoit  que 
premièrement  sentissent  que  ce  fust  ou  pust  estre  du  gré 
du  Saint-Père,  et  qu'il  en  eust  l'avertence  ;  car  autrement 
eussent  failli  et  fait  honte  au  duc  leur  maistre,  qui  les 
avoit  donnés  au  vicaire  de  Dieu ,  pour  une  amorse  de 
venir  mesme  après.  Considérant  doncques  toutes  ces  diffi- 
cultés, avecques  la  cuisance  que  avoient  en  cœur  et  le  dur 
annui  d'avoir  usé  temps  et  argent,  et  perdu  gens  à  rien 
d'effet,  et  que  le  retour  leur  estoit  foulle,  le  tirer  outre, 
outrage,  le  demourer,  périr,  non  veullans  faire  de  eux', 
mais  par  conseil,  mandèrent  au  duc  et  luy  annoncèrent  ce 
qui  estoit,  et  se  soubmirent  à  son  ordonnance  et  bon- 
plaisir  d'aller,  de  demourer,  de  tirer  outre,  d'aller  quérant 
les  aventures  en  toutes  mers,  en  Cipre,  en  Afrique,  en  la 
mer  de  Levant  et  de  Grèce,  sans  ressoing  de  nulle  riens 
dure,  pourvu  que  possible  fust  à  humain  emprendre;  et 
ne  vouloient,  ne  ne  désiroient  estre  excusés  pour  saison 
d'hiver  approchant,  ne  pour  povre  apprest  qui  se  fist  ail- 
leurs, fors  seulement  sur  ce  qui  estoit  de  nécessité  et  de 
constrainte  inrémédiable,  c'estoit  d'avoir  argent,  par  le- 
quel il  convenoit  faire  l'entretenement  de  tant  de  peuple  ; 
car  vivre  il  convenoit  à  l'argent,  là  où  force  n'avoit  point 
de  lieu.  Sy  escrivy  le  bastard  de  Bourgongne  à  son  père, 
par  la  manière  que  avez  oye,  et  luy  envoya  messages 
divers,  toujours  pour  soy  acquitter  en  devoir  et  en  hon- 
neur envers  Dieu  et  luy.  Et  comme  qui  sçavoit  et  sentoit 

•  De  eux,  à  leur  guise. 

bien  quelle  chose  il  avoit  empris ,  pesoit  bien  aussy  et 
difficultoit  ce  que  son  père  luy  en  pourroit  mander  par  res- 
ponse;  car  du  faire  et  du  tirer  outre  estoit  engrant',  et  du 
conseiller,  selon  son  appétit,  estoit  perplexe,  pour  le  péril 
des  conséquences  et  plusieurs  difficultés  ;  car  ymaginoit 
bien  qu'à  dur  on  conseilleroit  au  duc  son  père  de  dé- 
bourser arrière  cent  mille  ducats,  qui  jà  cent  cinquante 
mille  en  avoit  tiré  pour  cecy,  consumés  en  perte.  Et  pour 
tant,  quelque  faim  qu'il  avoit  de  son  propre  honneur 
accroistre,  sy  avoit  peur  aussy  que  sa  haute  et  noble  af- 
fection ne  se  pust  trouver  en  fin  dammageable,  et  plus 
de  repreuve  que  de  los;  car  nul  homme,  tant  fust  grand, 
ne  de  haute  vertu,  n'est  obligé  à  l'impossible,  mais  est 
grand  sens  et  grand  los  sçavoir  cognoistre  son  cas,  et  non 
emprendrece  qui  n'est  pas  conduisable. 

CHAPITRE  XCVL 

Comment  le  duc  tint  conseil  sur  cette  matière. 

Pendant  que  le  bastard  de  Bourgongne  et  son  navigage 
gisoient  à  Marseille,  le  pape  Plus  trespassa'  ;  et  le  sçut  le 
bastard  de  Bourgongne,  lequel  arrière,  avecques  les  pre- 
mières difficultés  alléguées  dessus,  y  adjousta  iceste,  une 
des  plus  grandes  ;  car  veoit  estre  trespassé  celuy  à  qui 
son  père  le  duc  l'avoit  soubmis  pour  faire  à  son  ordonner. 
Puis  doncques,  quant  celuy  estoit  failly,  convenoit  bien 
recourir  à  conseil,  ce  luy  sembloit,  pour  sçavoir  qu'il  de- 
vroit  faire.  Sy  le  signifia  au  duc  ledit  bastard,  non  par 
affirmative  que  ainsy  fust,  mais  qu'on  le  disoit;  et  de- 
manda et  requit  délibération  sur  tout  et  response  sur  le 

«  Engranty  impatient. 

-  Pie  II  mourut  à  Ancône  le  14  août  1464. 

plus  convenable.  Là  eut  diverses  disputoisons  de  ceste 
matière  devant  le  duc,  qui  en  demanda  avis.  Luy-mesme 
pesa  fort  le  cas  qui  luj  touchoit  à  l'honneur  et  à  la  con- 
science ;  et  de  remander  et  révoquer  un  voyage  de  si  peu 
de  mise  et  de  si  peu  de  temps  comme  d'un  demi-an,  luy 
sembloit  honte  ;  estimoit  peu  de  mise  pour  le  service  de 
Dieu  deux  ou  trois  cent  mille  florins,  et  encore  en  acquit 
de  son  devoir.  Puis  il  répliquoit  à  l'encontre,  et  plaignoit 
donner  tel  argent  à  perte,  et  dont  fruit  ne  pouvoit  naistre  ; 
pesoit  la  chevalerie  qui  y  estoit,  et  dont  la  perte  seroit 
grande;  et  craignoit  d'en  pouvoir  avoir  à  faire  encore 
d'emprès  luy;  et  puis  se  reprit  soy-mesme  de  ses  argu- 
mens,  et  ne  les  voulut  plaindre,  ne  regretter  de  les  avoir 
offerts  à  Dieu  ;  luy-mesme  mouroit  de  faim  d'y  estre  et 
de  soy  y  offrir  ;  ne  devoit  doncques  plaindre  sans  luy,  ceux 
que  mener  désiroit  et  offrir  avec  luy  en  son  service.  Le 
sien  conseil  demoura  en  son  pis ,  et  du  plus  expédient  il 
en  demanda  l'avis  d'autrui.  A  ce  conseil  et  où  cest  advis 
fut  demandé,  furent,  pour  clercs,  l'évesque  de  Tournay 
et  messire  Pierre  de  Goux,  chevalier,  et  pour  nobles,  le 
seigneur  de  Croy,  le  seigneur  de  la  Roche,  le  seigneur  de 
Moreul ,  le  seigneur  de  Quiévrain ,  messire  Michel  de 
Changy  et  aucuns  autres ,  entre  lesquels  furent  diverses 
opinions  levées  et  maintenues.  L'évesque  de  Tournay,  à 
l'équité  de  la  balance,  comme  il  luy  sembloit  que  ce  cas- 
ici  demandoit  conclusion,  proféra  et  décréta  par  avis  que 
le  duc  devoit  faire  continuer  ce  voyage  sans  contremande  ; 
et,  fust  perte,  fust  gaigne  de  gens  ou  d'argent,  il  y  devoit 
persister  et  le  parbouter  outre,  vu  et  considéré  ce  qu'il 
avoit  promis  et  fait  dire  au  pape  derrainement  par  mes- 
sire Symon  de  Lalaing  et  par  luy-mesme  ;  en  quoy  si  fail- 
loit  et  commenchoit  à  soy  tanner  et  repentir  pour  si  peu, 

peu  devroit  iceluy  Saint-Père  avoir  d'attente  en  luy,  ne 
de  fondement  pour  chose  plus  grande  ;  et  arguoit  que 
Dieu  se  pourroit  courroucer  en  luy,  par  ainsy  faire  déri- 
sion de  son  promettre,  et  son  honneur  en  porteroit  hlasme 
et  foulle  par  tous  siècles. 

De  cest  avis  donné  ainsy,  se  fît  noter  et  reprendre  beau- 
coup ledit  évesque,  lequel,  trop  au  précis  et  à  l'estroit, 
sans  regarder  aux  circonstances,  ne  au  faisable  de  la 
chose ,  alloit  trop  droit  et  avant ,  et  ne  regardoit  pas  à  ce 
que  les  humains  proposemens  en  bien  se  représentent  de- 
vant Dieu  en  la  nature  de  leur  bonne  affection,  et  que 
Dieu  ne  veut  pas  obliger  l'homme  outre  ce  qui  est  de  sa 
puissance  et  de  fruit  en  ce  qu'il  emprend.  Et  pour  tant, 
comme  les  assistans  en  ce  conseil  cognurent  que  c'estoit 
trop  aigrement  allé  en  besongne  de  donner  cest  avis  par 
telle  manière,  et  qu'il  y  avoit  beaucoup  d'argumens  à 
rencontre ,  et  plus  salutaires  que  le  sien ,  le  reprirent  et 
luy  imputèrent  légièreté  en  son  opinion  mal  digérée  et 
préjudiciable,  disans  en  couvert  les  aucuns  que  c'estoit 
un  prestre  qui  ne  sçavoit  à  combien  montoit  tel  cas,  ne 
telle  affaire  de  nobles  gens,  et  que  pour  ce  qu'il  avoit  tou- 
jours manié  ceste  matière  en  divers  voyages  et  conven- 
tions, à  l'ordonnance  du  duc,  et  mesmement  en  la  saison 
d'hiver  passée,  devant  nostre  Saint-Père,  là  où  il  avoit 
obligé,  luy  et  messire  Symon  de  Lalaing,  le  duc  assez 
légièrement  et  à  leur  grand  charge,  contre  le  possible  du 
faire,  maintenant  arrière  le  vouloit  faire  continuer  tous- 
jours  plus  et  plus  avant  en  folie,  là  où  il  mesme  cognois- 
soit  que  tout  ce  qu'on  en  faisoit  estoit  en  vain  et  sans 
exploit,  et  que  nulluy  ne  s'employoit  ,ne  ne  se  disposoit  au 
semblable,  ne  pape,  ne  autre.  Et  pour  tant  le  blasmèrent 
plusieurs,  que  luy,  qui  estoit  chief  de  conseil,  proférast 

ces  mots  si  aigus  sans  autrement  difficulter  la  chose.  Mais 
certes,  le  bon  prélat,  de  ce  me  fie-je  bien,  y  alla  à  la  bonne 
foi  et  à  la  preudommie  devant  luj,  mais  non  à  la  parfon- 
desse  de  la  besongne,  laquelle  demandoit  bien  gravité.  Et 
pour  ce  dit-on  que  ces  grans  théologiens  et  ces  gens  dé- 
vots qui  riens  ne  savent  des  affaires  du  monde ,  ne  sont 
experts  des  humaines  convenabletés ,  ne  par  assay,  ne 
autrement,  et  ne  sont  communément  point  profitables  à 
royaux  consaux,  ne  en  affaires  de  princes,  pour  ce  que 
leur  spéculation  et  leur  jugement  gisent  tout  là  haut  en 
l'air,  et  n'ont  point  de  pieds  sur  quoy  ils  reposent  en  terre, 
certes ,  parce  qu'ils  n'y  ont  eu  point  de  vocation ,  ne  de 
pratique,  ne  maniance  de  publique  nécessité,  avecques 
qui  toute  divine  loi  et  escript  dispensent  et  ploient. 

CHAPITRE  XCVII. 

Comment-  le  seigneur  de  Croy  répliqua  sur  le  proposement  dudit 
évesque  de  Tournay  ;  et  comment  monseigneur  de  La  Roche  déclara 
son  avis  du  voyage. 

Le  seigneur  de  Croy  répliqua  sur  ce  et  dit  :  «  Com- 
«  ment,  déa!  monseigneur  de  Tournay,  l'entendez-vous? 
«  Ne  pesez-vous  autrement  cestui  affaire  qu'en  ce  parti 
«  que  vous  touchez,  qui  y  allez  d'un  œil  tant  seulement, 
«  là  où  il  en  besongne  bien  douze?  Voulez-vous  que  ce 
«  que  monseigneur  fait  et  a  fait  à  intention  de  porter 
«  fruit  et  effet ,  et  à  dévotion  telle  que  Dieu  cognoit,  et 
«  qui  n'est  pas  sans  grand  mise  et  coust,  voise  volontai- 
«  rement  perdre  et  mettre  à  l'abandon  sans  utilité  nulle? 
H  Comment,  déa!  vous  voyez  et  oyez  que  nulle  des  nations 
«  ne  s'appreste,  ne  ne  se  met  sus  ;  ne  du  pape,  ne  du  duc 

de  Milan  il  n'est  nouvelles  ;  mesmes  dit-on  qne  le  pape 
est  mort.  Si  le  pape  et  les  nations  ont  promis  aucunes 
choses,  sur  quoy  monseigneur  présent  s'est  fié,  et  s'est 
monseigneur  mis  en  devoir,  seloncq  le  temps  et  par 
un  commencement  de  parfaire  après,  et  puis  les  dessus 
dits  faillent  et  ne  mettent  riens  à  effet,  convient-il  pour 
tant  que  monseigneur ,  sur  leur  faire  qui  est  cognu , 
boute  outre  ce  qui  ne  portera  point  d'effet,  fors  que 
honte  et  blasme,  et  que  tout  volontairement  et  sciem- 
ment il  envoie  perdre  ses  gens,  battre  l'eaue  et  le  vent, 
et  se  miner  d'argent  et  de  chevance,  pour  un  néant? 
Par  Dieu!  sauve  l'honneur  des  disans,  il  ne  sied  point 
à  faire  ainsy.  L'honneur  de  monseigneur  est  bien  au- 
trement de  grand  poix  ;  et  puisque  la  chose  est  venue 
ainsi,  il  s'est  assez  acquitté  d'en  avoir  autant  fait,  et 
voudroie  que  moins,  puisque  autrement  ne  va.  Tout  à 
temps  vient-on  à  despendre,  et  à  perdre  trop  tost.  Mon 
avis  est  que  monseigneur  doit  remander  ses  gens,  mon- 
seigneur le  bastard  et  les  autres,  et  laisser  Dieu  conve- 
nir du  surplus.  Si  le  pape  est  mort,  peut-estre  que 
celuy  qui  venra  après  sera  d'un  autre  avis,  et  con- 
venra  faire  d'une  autre  manière  ;  et  seront  vieux  con- 
saulx  alors  et  nouveaux  de  contraire  nature.  » 
Le  seigneur  de  La  Roche  disoit  :  «  Il  me  semble,  puis- 
qu'on est  clèrement  averti  du  povre  acquit  que  font 
Vénitiens  et  les  autres  nations  de  par  delà,  touchant  ce 
voyage,  mesme  notre  Saint-Père  qui  n'a  que  deux  ga- 
lées  mises  sus,  et  que  tous  ceux  qui  sont  retournés  jà 
de  delà  ne  se  font  que  doloir  et  plaindre  des  Vénitiens 
et  de  leur  rudesse,  et  mesmes  par  toutes  les  Ytales  n'en 
font  autrement,  et  que  jà  ce  voyage  que  monseigneur 
le  bastard  a  fait,  a  esté  fait  frustre  et  en  vain,  sans  eu 

«  pouvoir  tirer  effet,  et  moins  encore  tireroit,  vues  les 
«  dispositions  ailleurs  et  les  ijovres  aides,  il  me  semble 
«  qu'à  tout  bien  peser  et  que  mesmes  le  pape  se  dit  mort, 
«  monseigneur  le  bastard,  quoiqu'il  fasse  du  surplus,  ne 
«  doit  tirer  nulle  part  plus  avant,  sans  savoir  que  ce  pust 
«  estre  à  fruit  et  à  lionneur.  Il  a  encore  vingt-cinq  mille 
«  escus  pour  soi  entretenir.  Le  hastivement  le  remander 
«  n'est  pas  de  mon  avis,  ne  de  l'abandonner  aussy  aux 
«  périls  follement,  mais  de  le  faire  surattendre,  pour  oyr 
«  et  voir  comment  les  besongnes  se  porteront  partout.  Si 
«  le  23ape  est  mort,  il  y  aura  nouvel  monde  et  nouvel 
«  conseil  ;  et  seloncq  le  nouvel  temps  il  conviendra  pren- 
«  dre  peut-estre  nouvel  avis  aussi.  Monseigneur  le  bas- 
«  tard  est  un  chevalier  de  haut  courage,  et  luy  tient  moult 
a  que  son  voyage  n'est  de  grand  effet.  Le  retourner  luy 
«  sera  dur,  et  voudroit,  ce  sais-je  bien,  pouvoir  attempter 
«  tous  les  périls  de  la  mer,  premier  que  soy  rompre  ;  mais 
«  il  met  l'honneur  de  monseigneur  devant  le  sien,  et, 
«  croyez,  il  avise  bien  à  tout,  et  ne  fera  jà  mal  par 
«  folie.  » 

CHAPITRE  XCVIII. 

Comment  l'armée  fut  remandée  de  Marseille. 

Aussy,  en  ensiévant  la  raison  de  ce  chevalier,  ledit 
bastard  de  Bourgongne,  doutant  que  le  voyage  ne  se  con- 
tinuast  plus  avant,  pour  les  divers  regards  qu'il  y  avoit, 
requit  au  duc  son  père  très-instamment  par  ses  lettres, 
qu'en  l'honneur  de  Dieu,  si  d'aventure  il  vouloit  plaindre  la 
mise  de  tant  d'argent  comme  il  y  convenroit  respandre 
encore  pour  l'année  parfaire ,  qu'il  luy  plust  faire  vendre 

et  adénierer'  tout  quant  que  au  monde  avoit  vaillant,  que 
de  luy,  que  de  par  sa  femme,  et  sur  cela  prendre  les  de- 
niers de  la  furnison,  qui  monteroient  bien,  ce  avoit  espoir, 
jusqu'à  cent  mille  escus;  et  plaignoit  moins  à  estre  povre 
à  toujours  que  retourner  si  à  haste. 

Y  avoit  des  autres  qui  disoient,  mais  sy  estoit-ce  en 
couvert,  que  le  bastard  de  Bourgongne  et  messire  Symon, 
de  leur  avisé  et  froit  sens,  avoient  empris  ce  voyage  à 
fournir  l'année  toute  outre  et  entière  pour  la  somme  de 
cent  mille  escus ,  lesquels  leurs  furent  baillés  et  délivrés 
au  cbastel  de  Lille ,  par  quoy,  puisqu'ils  avoient  empris 
délibérément  et  sans  contrainte,  à  tort  venoient  requerre 
le  duc  maintenant  de  parfournir,  qui  n'avoient  fait  encore 
que  le  demy-an  ;  et  par  ainsi ,  s'ils  avoient  riens  légière- 
ment  empris  et  qui  leur  fust  à  charge ,  raison  vouloit 
qu'ils  en  portassent  le  mescliief  au  moins  mal  que  fe- 
roient  eux-mesmes ,  mais  cest  argument  n'avoit  point 
d'ascout.  C'estoient  deux  nobles  chevaliers  qui  ne  fai- 
soient  point  à  noter  en  nulles  charges  ;  aussy  le  retour , 
ne  l'aller  avant  ne  tenoit  point  à  l'argent,  ne  à  la  mise 
nouvelle,  s'il  n'y  eust  eu  autre  regard  ;  mais  il  tenoit  à 
la  gravité  des  grans  affaires  de  la  maison  de  Bourgon- 
gne,  qui  pendoieut  devant  l'œil,  et  auxquels  il  convenoit 
soi  pourvoir  de  longue  main,  comme  de  longue  main  et 
couverte  on  luy  machinoit  des  affaires  et  des  impulsions 
estranges\ 


'  Adénierer,  convertir  en  argent. 

-  La  Chronique  manuscrite  de  La  Haye  éclaircira  ce  passage  :  «  Le 
comte  de  Charolois  estoit  deuement  advorty  d'une  grande  trayson 
qui  dès  auparavant  s'estoit  machinée  au  royaume  de  France  pour 
le  destruire  et  mettre  à  mort,  par  quoy  il  ne  volt  nullement  aller 
vers  le  roy  quand  luy  et  son  père  le  mandèrent  àHesdin,  et  mesme- 
mcnt  manda  à  messire  Anthoine,  son  frère,  bastard  audit  lieu  de  Mar- 

En  fin  des  longs  argumens,  on  s'arresta  à  ce,  et  s'y 
consenti  le  duc,  qu'on  remanderoit  l'armée,  et  envoieroit- 
on  à  Marseille  et  en  Avignon  homme  propre  pour  rece- 
voir l'artillerie  qui  estoit  dedens  la  navire,  et  la  mettroit- 
on  en  Avignon  sous  la  garde  de  la  ville  jusques  au  mars 
prochain ,  que  le  duc  espéroit  soi  mettre  sus.  Et  furent 
les  nobles  de  la  cour  plusieurs  joyeux  de  ce  remand  pour 
ravoir  leurs  amis,  mais  gaires  ne  dura;  car  vint  tantost 
après  une  lettre  que  Torqui,  un  gentilhomme,  envoya  à 
court  au  fourrier  du  duc,  qui  faisoit  mention  comment 
monseigneur  le  bastard  avoit  envoyé  à  Rome  devers  le 
nouveau  pape,  pour  savoir  quelle  chose  il  avoit  à  faire  de 
son  armée  ;  et  rescrivoit  que  le  nouvel  pape  Paulus  '  luy 
mandoit  et  prioit  qu'il  se  voulsist  tirer  devers  luy  et  devers 
le  duc  de  Venise,  avecques  plusieurs  autres  choses  narrées 
dedens.  Par  quoy,  quand  ces  lettres-icy  furent  sçues  du 
duc ,  qui  les  vit  et  lisy,  rompit  sa  conclusion  faite  et  se 
remit  sur  la  continuation  du  voyage  tout  et  outre  ;  et  n'y 


seille,  que  de  là  ne  se  bougeast  si  de  luy  premier  n  avoit  vrayes  nou- 
velles de  ce  faire.  » 

On  lit  quelques  pages  plus  loin  :  «  Pour  retourner  au  voiage  de  mon- 
seigneur le  bastard  de  Bourgongnc ,  environ  le  mois  de  janvier,  le 
conte  de  Charolois  son  frère  luy  manda  que  tost  et  incontinent  il 
venist  par  devers  luy  et  ramenast  ce  que  Dieu  luyavoit  laissié  de  ses 
gens.  Sy  monta  prestement  à  cheval  à  Marselles,  et  renvoya  sa  navire 
au  pays  de  Flandres,  puis  s'en  revint  par  terre.  Touteffois,  ains  qu'il 
partist  du  pays,  il  fut  moult  noblement  et  cordialement  festoie  du  roy 
de  Sezille,  du  duc  Jehan  de  Calabre  son  fils  et  de  pluiseurs  seigneurs 
du  pays,  non  obstant  le  guerres  du  temps  passé,  mais  pour  tant  que 
son  père  le  duc  Philippe  avoit  recoeuilliet  sa  fille,  la  roynne  d'Engle- 
terro,  escachiée  de  sa  terre  comme  dit  est,  dont  moult  se  disoient  ses 
parens  et  amis  estre  à  luy  tenus,  ils  baillèrent  audit  bastard  lettres 
certiffians  comment  le  roy  de  France  avoit  empris  de  luy  roster  tous 
ses  pays  et  do  faire  morir  son  fils,  dont  moult  grand  doel  advint  depuis 
h  Bruxelles  en  la  court  dudit  duc  Philippe,  quand  la  chose  fut  sceue.  » 

'  Paul  II  fut  ('•lu  pape  le  31  août  1464.  Il  mourut  en  1471. 

avoit  homme  qui  l'en  sçut  rompre  pour  celle  heure,  mais 
les  choses  se  muèrent  depuis  d'elles-mesmes. 

CHAPITRE  XCIX. 

Comment  le  duc  ne  put  achever  le  voyag'e  qu'il  avoit  empris. 

Ce  voyage-icy  du  duc  de  Bourgongne,  qui  avoit  traîné 
depuis  l'an  cinquante-quatre,  sous  le  pape  Nicolas,  jus- 
ques  à  soixante-quatre,  sous  Calixte  et  Plus,  avoit  esté 
empris  d'iceluy  duc  de  noble  et  haut  vouloir  par  dévotion  ; 
et  dès  le  commencement  de  son  emprendre,  et  à  cause  de 
quoi  il  fit  les  vœux  à  Lille ,  et  à  l'incitation  de  l'empereur 
Frédéric  le  Tiers,  se  mit  en  tous  devoirs  possibles  de  faire 
ledit  voyage.  Et  comme  il  a  esté  conté  en  un  précédent 
volume',  pour  mettre  à  efifet  son  vœu  et  servir  Dieu  de 
son  pouvoir,  prestement  après  les  vœux  faits,  ordonna  de 
ses  affaires,  rompit  son  hostel,  donna  congé  à  une  grant 
part  de  ses  gens  pour  deux  ans,  ordonna  du  mariage  de 
son  fils,  du  gouvernement  de  ses  pays  et  seigneuries,  et 
de  toutes  autres  choses  appartenantes  à  nécessité  d'hon- 
neur et  de  salut,  et  feignant  d'aller  seulement  en  Bour- 
gongne,  en  privée  mainie,  s'embla  de  ses  pays  à  ceste 
intention  glorieuse,  sçachant  véritablement  que  quand  se 
trouveroit  devers  l'empereur,  qui  l'avoit  mandé  et  requis 
de  venir  vers  luj  pour  ceste  matière,  et  que  l'on  verroit 
qu'il  tireroit  pays  avecques  ledit  empereur  pour  aller  à 
Constantinoble ,  tout  le  monde  et  tous  les  nobles  de  ses 
pays  le  sievroient,  à  vœux  et  sans  vœux,  et  ce  ne  laisse- 
roient  pour  nulle  riens.  Et  véritablement  il  s'y  pouvoit 

*  Dans  le  livre  Y  qui  est  perdu. 

bien  fier,  car  il  eiist  eu  sieute  grande  et  merveilleuse,  et 
de  grande  volenté.  Ce  que  doucques  il  se  parti  ainsi  et 
alla  à  Rainsbourg  pour  trouver  l'empereur  qui  point  n'y 
comparut,  fut  signe  assez  et  preuve  qu'il  avoit  cœur  et 
vouloir  à  entresievir  son  vœu,  et  qu'il  ne  tenoit,  ne  à 
sa  personne,  ne  à  avoir,  ne  à  gens,  qu'effet  ne  ensievist, 
et  qu'il  ne  s'estoit  offert  devant  les  princes  esliseurs ,  en 
défaute  de  l'empereur,  d'accompagner  le  roy  de  Hongrie 
ou  autres  princes  de  l'Empire,  si  emprendre  vouloient  ledit 
voyage ,  ou  d'y  envoler  puissamment  aucuns  princes  de 
son  sang,  en  cas  que  accident  luy  survenoit  par  quoy  il 
n'y  pourroit  estre.  Par  quoy,  en  venant  du  commencement 
de  ce  voyage  jusques  à  maintenant ,  par  les  diverses  et 
longues  intervalles  qui  s'y  sont  trouvées,  si  d'aventure  il 
se  rompt  ici  en  sa  personne  par  mort  ou  autrement,  ce  je 
monstre  que  tousjours  depuis  incessamment,  et  aussy  de 
grand  vouloir  le  derrainjour  que  le  premier,  s'y  est  porté, 
monstre  et  offert  comme  un  vray  noble  chevalier,  comme 
un  prince  véritable  et  dévot  cbrestien,  seul  entre  les  prin- 
ces régnans  solliciteur  de  ceste  œuvre.  Au  moins,  si  la 
chose  cy-après  se  trouve  fondue  en  nient  et  que  ceste  haute 
levée  du  voyage  tourne  en  une  vanité  de  parole,  plaise 
aux  lisans  entendre  et  concevoir  que  tout  ce  qui  oncques 
a  esté  du  possible  de  y  monstrer  pour  sortir  effet,  ce  y  a 
esté  fait,  et  devers  l'empereur  depuis  assez  de  fois,  et  de- 
vers les  princes  de  l'empire  à  ses  grands  frais ,  devers  le 
pape,  et  devers  les  roys  d'Hongrie  et  d'Arragon,  devers  le 
roy  Charles,  roy  de  France,  et  celuy  d'Angleterre,  et  de- 
vers le  duc  de  Milan  et  les  nations  d'Ytalie,  là  où  à  tous 
lieux  et  à  tous  eux,  par  diverses  maintes  fois,  a  envoyé 
prélats  et  chevaliers,  gens  d'église  et  de  religion,  à  ses 
grands  cousts  et  despens,  et  à  seule  fin  de  pouvoir  aller 

au  service  de  Dieu  une  fois  avant  sa  mort  ;  qui  oncques 
n'en  a  pu  tirer  d'effet,  mais  tousjours  excusation  et  tardi- 
vités  devers  eux,  pour  leurs  propres  affaires,  jusques  à  la 
venue  du  pape  Plus,  qui  avoit  cognu  longuement  la  bonne 
affection  de  ce  duc,  luy  demourant  avecques  l'empereur, 
et  lequel,  parce  qu'il  le  sentoit  fort  enclin  à  ce  voyage, 
prit  pied  et  fondement  sur  luy,  pensant  par  luy  faire  mou- 
voir tous  les  autres  chrestiens  princes.  Et  à  ceste  cause, 
comme  qui  bien  avoit  le  cœur  à  la  besong-ne,  mit  la  jour- 
née de  convention  à  Mantoue,  des  princes  chrestiens,  pour 
là  parler  de  ceste  matière ,  là  où  plusieurs  des  roys  et 
princes  de  la  terre  envoyèrent,  et  non  moins  le  duc,  qui 
estoit  le  souverain  appuial  du  pape,  et  en  qui  tout  se  fioit; 
et  y  envoya  le  duc  de  Clèves,  son  neveu,  par  lequel  il  luy 
fit  déclarer  et  dire  de  par  luy  ce  qu'il  avoit  en  cœur  et  en 
vouloir  de  faire,  et  emprès  quoy,  à  l'aide  de  Dieu,  il  dé- 
mourroit  ferme  et  estable,  sans  y  estre  trouvé  en  faute. 

A  celle  heure  encore ,  le  duc  estoit  fort  et  ferme ,  et 
pouvoit  assez  [porter]  peine;  et  si  Dieu  eust  voulu  alors 
que  les  princes  de  l'Empire  et  ailleurs  se  fussent  voulu 
disposer  à  ce  voyage  emprendre  contre  les  Turcs,  luy  de 
sa  part  se  fust  mis  sur  les  rangs  tout  des  premiers,  ou 
autre  pour  luy,  atout  l'offre  qu'il  avoit  promis  au  pape  en 
cas  de  léal  essoyne  '.  Or,  y  eut  long  décours  de  temps  entre 
deux.  Le  roy  Charles  mourut  et  vint  un  nouveau  monde; 
il  luy  convint  mener  couronner  le  roy  Loys  par  son  pou- 
voir; il  devint  homme  et  féodal  au  roy  nouvel,  ce  qu'onc- 
ques  n'avoit  esté  au  père;  il  devint  serf,  qui  avoit  esté 
franc;  il  devint  subject,  qui  oncques  n'avoit  eu  maistre; 
il  devint  malade  à  mort,  languissant  deux  ans,  où  toutes 

»  E7!  cas  de  Ual  essoyne,  si  le  projet  était  mis  loyalement  à  exécution. 

ses  vertus  et  vig-ueurs  corporelles  se  consumèrent,  avec- 
ques  ce  que  vieil  estoit  et  de  baux  jours;  il  luy  survinrent 
des  questions  et  des  matières  ruyneuses  sur  les  bras,  tant 
à  cause  du  roy,  qui  se  monstroit  estrange  et  divers,  tant  à 
cause  de  la  division  de  sa  maison  entre  son  fils  et  luy,  et 
d'autres  grandes  et  horribles  incidences,  tant  à  cause 
aussy  des  Liégeois  et  de  ses  propres  pays  et  subjects  qui 
le  sollicitèrent  qu'en  temps  de  tant  de  perplexités  appa- 
rentes à  tous  lez,  ne  les  voulsist  abandonner  par  voyage 
faire,  ne  autrement  ;  car  autrement  tout  seroit  perdu ,  et 
eux  et  ses  pays,  et  son  propre  enfant,  et  n'y  auroit  point 
de  remède.  Toutesvoies,  comme  viel  que  fust  et  fort  débi- 
lité de  sa  dure  langueur,  toujours  persévéroit  en  ce  pro- 
pos de  faire  ledit  voyage  en  Turquie,  dust-il  mourir  en 
cbemin  ;  mais  ce  fit-il  à  cause  de  l'aigre  poursieute  du 
pape  Plus,  qui  ne  le  laissa  ne  au  blanc,  ne  au  noir  de  le 
travailler  incessamment  et  solliciter  de  ce  voyage  em- 
prendre,  unes  fois  par  belles  persuasions  des  lettres  dont 
il  estoit  ouvrier',  autres  fois  par  paroles  aigres  et  poignan- 
tes aussy,  qui  le  cœur  luy  engrossoient  à  l'encontre.  Et 
par  ainsy,  outre  ce  que  tant  et  si  longuement  s'y  estoit 
porté  et  offert  suffisamment,  et  que  ferme  estoit  d'eage 
pour  le  faire,  et  l'avoit  monstre  assez  par  effet,  ce  pape- 
icy,  en  l'eage  maintenant  que  déchu  estoit  et  décliné  de 
corps ,  et  non  visant  aux  circonstances  et  qualités  de  ses 
affaires,  ne  de  sa  personne,  ne  de  ses  accidens,  plus  qu'onc- 
ques  mais  le  vint  importunément  semondre  et  requérir  de 
faire  ce  voyage ,  et  usoit  de  légèreté,  ce  sembloit,  envers 
luy,  et  de  peu  d'avis,  de  le  solliciter  ainsy  seul  pour  un  si 
grant  cas  qui  touchoit  à  toute  la  chrestienté  ensemble, 

'  C'est-à-dire  :  par  des  lettres  composées  par  le  pape  lui-môme. 

voulant,  comment  qu'il  fust,  fust  fort,  fust  foible,  qu'il 
se  mist  sus  et  s'en  venist  sur  les  mois  de  mars  et  d'avril , 
les  premiers  partans,  l'an  lui  ;  car  allég'uoit  que  l'évesque 
de  Tournay  et  messire  Symon  l'avoient  obligé  vers  luy  de 
ainsy  faire,  en  quoy  il  y  avoit  vérité  en  partie,  mais  elle 
avoit  été  bien  causée.  Toutesfois,  toutes  causations  ces- 
sans,  encore  s'y  offroit  le  duc,  et  voulut  l'obligation  par- 
furnir  comme  il  appert  ;  car  à  ceste  cause  il  y  envoya  le 
protlionotaire  de  Bourbon  et  celuy  de  Toulongeon  pour 
avoir  surséance,  tant  seulement  de  l'année  jusques  à  la 
prochaine  ;  et  en  signe  de  bon  vouloir  y  envoya  son  fils 
bastard  à  une  belle  petite  armée  devant  pour  exemple  de 
parfaire',  en  quel  vouloir  jusques  à  la  mort  dudit  pape, 
il  estoit  conclu  et  résolu,  si  malédiction  et  malaventure 
d'ailleurs  ne  s'y  entreboutoient  (et  encore  ne  s'en  est  onc- 
ques  trouvé  dehors),  si  corps  et  eage  et  fortune  le  pou- 
voient  souffrir.  Et  pour  tant  dis-je  à  la  justification  de  ce 
prince,  dont  plusieurs  en  ont  eu  envie,  l'importunité  du 
pape,  avecques  non  souffisant  prudence  en  cestui  cas, 
sur  ce  qu'il  convenoit  regarder  et  considérer  en  la  per- 
sonne de  ce  duc ,  ont  esté  cause  de  ceste  haute  levée  de 
boucliers,  et  dont  luy-mesme  se  fust  bien  passé  à  moins, 
quand  il  en  a  fait  et  poursievi  hors  terme  et  hors  de 
heure ,  et  non  dressé  son  fait  par  manière  faisable,  sinon 
pour  tout  destruire,  luy  et  autruy,  et  souverainement  la 
maison  de  Bourgongne,  laquelle  de  ce  voyage,  en  la  per- 
sonne du  duc  présent,  ne  pust  jamais  avoir  qu'honneur  et 
gloire  et  mérite  envers  Dieu;  car  tout  y  a  esté  fait  et 
monstre  ce  qui  sied  à  honneur  et  à  conscience  de  faire. 

'  Voi/ez,  tome  IV,  p.  492. 

CHAPITRE  C. 

Comment  les  enfans  du  prince  d'Orange  se  vinrent  présenter  pour 
avoir  droit  de  leur  différend  ;  et  comment  le  duc  se  courrouça  à 
l'avocat  du  premier  proposant. 

Encore  en  confermant  ce  voyage  et  le  bon  vouloir  qu'il 
y  avoit,  le  duc  fit  convenir  le  1"  jour  de  septembre  à 
Saint-Omer  tous  les  prélats  de  Flandres  et  d'Artois,  là  où 
par  la  bouche  de  l'évesque  de  Tournay,  fit  demander  à 
iceux,  en  vertu  d'unes  bulles  du  pape  Plus,  la  somme  bien 
de  un  million  d'or  par  manière  de  dixme  ;  de  laquelle , 
plus  en  faveur  du  duc  que  du  pape,  luy  accordèrent  trois 
cent  mille  libéralement,  à  payer  au  jour  que  le  voyage  se 
mettroit  sus.  Et  s'en. tint  le  duc  à  bien  content,  qui  encore 
alors  ne  sçavoit  riens  de  la  mort  du  pape  ;  mais  le  sçut 
temprement  après,  par  lettres  qui  luy  furent  envoyées  de 
Rome,  de  sa  mort,  et  de  quoy  toute  la  cour  estoit  joyeuse, 
pour  ce  qu'on  espéroit  que  le  voyage  en  seroit  rompu  et 
que  le  duc  estoit  quitte  de  son  obligation  envers  le  pape 
mort.  Mais  néanmoins  maintint-il  toujours  qu'il  y  iroit  et 
qu'il  ne  le  laisseroit  point  pour  tant,  si  le  pape  nouvel  luy 
en  faisoit  poursieute,  et  que  ses  affaires  le  pussent  porter, 
là  où  je  fais  fin  à  ce  voyage,  d'autant  qu'il  m'en  est  apparu 
jusqu'à  ce  jour  1"  de  février  l'an  lxiv'.  Le  surplus  qui 
en  avenra,  m'apprendra  comment  j'en  devrai  escrire,  et  à 
tant  je  le  laisse  en  la  main  de  Dieu,  et  retourne  aux  eu- 
fans  du  prince  d'Orenge  mort,  mis  en  estrif  et  en  discorde 
ensemble  à  cause  de  leur  partage,  comme  avez  oy  dessus. 
Et  venus  maintenant  à  leur  jour,  chacun  pour  déclarer 

*  li64  avant  Pâques;  14G5  nouveau  style. 

son  droit  devant  le  duc  assis  en  siège  de  justice,  publique- 
ment promurent  leur  fait  par  avocats.  Et  premièrement, 
comme  soi  plus  dolent,  le  jeusne  fils  du  derrain  lit  d'Er- 
mignac,  fit  proposer  premier  pour  luy  hautement  et  à 
grand  poix,  et  fît  produire  et  mettre  avant  la  force  dont 
son  frère  aisné  usa  en  luy,  de  luy  avoir  osté  tout  ce  que 
davoit  posséder  par  loi  et  coustume  du  pays,  et  par  testa- 
ment fait  du  père,  et  du  tout  ;  et  faisant  démonstrer  le  bon 
droit  et  le  pouvoir  que  le  père  mort  avoit  eu  en  ceste  or- 
donnance du  testament,  sans  frauder  son  aisné,  ne  luy 
déroger  en  riens,  fit  remonstrer  au  duc,  comment  venu 
et  descendu  du  duc  de  Berry,  il  estoit  })rocliain  parent  au 
duc  et  son  humble  subject,  et  luy  prioit  et  requit  hum- 
blement pour  estre  tenu  en  droit  encontre  son  frère.  Et 
en  ce  faisant  et  démenant  ceste  matière,  son  avocat,  qui 
estoit  notable  homme  et  bien  enparlé,  il  luy  escheit  à  dire 
comment  le  duc  autrefois,  en  faveur  du  jeusne  nouvel 
prince  maintenant,  sembloit  avoir  escrit  et  donné  mande- 
mens  contre  luy,  lesquels  luy  véoient  justice  et  vuidoient 
termes  de  raison.  Et  vouloit  dire  cest  avocat-icy,  pour 
ce  que  ces  mandemens  venus  ainsy  et  procurés  estoient 
desraisonnables  et  contre  l'honneur  de  sa  hautesse,  que 
luy  n'en  devoit  jamais  avoir  riens  sçu,  ne  consenty  à  les 
donner  ainsy,  ains  dévoient  avoir  esté  impétrés,  luy  igno- 
rant, et  par  voies  obliques  de  sa  partie  adverse.  Cest  ar- 
ticle-ici  taisamment  le  duc  le  nota  et  le  tint  en  gorge, 
cuidant  l'avoir  bien  conçu  ;  mais  non  fit  à  l'intention  du 
disant  et  le  luy  remit  en  bouche  après  bien  aigrement  et 
à  felle,  et  luy  demanda  qui  il  estoit  et  de  quel  pays, 
avecques  plusieurs  autres  paroles  cy-après  récitables. 

L'aisné  fils,  qui  se  nommoit  prince  d'Orenge,  mainte- 
nant après  son  jouvenor  avoir  proposé  et  fait  dire  son 

plaisir,  fît  proposer  aussy  sa  défense  par  son  avocat,  qui 
bien  s'y  porta;  et  ne  laissa  point  à  donner  objection  à  tous 
articles  de  l'autre,  là  oii  elles  avoient  lieu.  Alléguoit  avoir 
droit  et  autorité  de  faire  ce  qu'avoit  fait,  à  cause  d'aviage, 
et  en  ensiévant  tous  les  ancestres  et  les  progéniteurs  de 
la  maison  de  Cbâlon,  qui  oncques  n'avoient  souffert,  ne 
voulu  souffrir  escliser  d'ensemble,  ne  dessévrer  les  par- 
ties', que  cestui-cy,  son  jouvenor,  vouloit  traire  devers 
luy.  Dit  que  jamais  ne  le  souffreroit  point;  aussi,  qu'il 
n  estoit  de  moindre  condition  que  les  dessus  dits  ;  rebou- 
toit  le  testament  et  le  réputoit  de  nulle  vertu;  alléguoit 
abus  en  son  père  mort  et  impuissance  de  ce  faire  ;  et  par 
diverses  improbations  monstroit  le  testament  faussaire 
non  authentiquement  fait ,  ne  escript ,  ne  signé  par  ma- 
nière séant  à  si  grand  cas  ;  alla  reprendre  sa  généalogie 
depuis  mille  quatre  cens  ans  jusques  au  jour  du  présent; 
monstroit  la  fille  d'Ermignac  riens  avoir  apporté  en  la 
maison  de  son  père,  et  moult  d'autres  choses  longues  à 
conter,  dont  je  me  passe,  pour  venir  à  ses  fins;  et  finable- 
ment ,  quand  tout  avoit  dit,  vint  à  prier  et  requérir  qu'il 
pust  estre  tenu  en  droit  et  en  raison  encontre  son  frère 
mainsné,  qui  vouloit  destruire  sa  maison.  Et  à  tant  mit 
fin  à  sa  parole,  en  toute  humilité  et  révérence  envers  le 
duc. 

Sitost  que  cestuy-cy  eut  fine  sa  raison,  y  eut  un  second 
avocat  du  mainsné,  qui  prestement  soi  ruant  à  genoux, 
demanda  congé  au  duc,  et  pour  grâce,  de  répliquer  sur 
sa  parole.  Et  alors  le  duc  ayant  en  gorge  toujours  les  mots 
de  l'autre  avocat  passé,   demanda  :    «  Estes- vous  celuy 

'  C'est-à-dire  que  pour  maintenir  l'éclat  de  leur  maison  de  père  en 
fils  [l'aviage],  les  princes  d'Orange  n'avaient  jamais  voulu  affaiblir  leur 
puissance,  en  divisant  leurs  domaines  par  des  partages. 

«  qui  avez  fait  la  proposition  première  de  devant,  pour 
«  beau  cousin  de  Chasteau-Guion?  »  —  «  Nenny,  mon- 
«  seigneur,  ce  dit  celuy  ;  ce  a  esté  maistre  Jehan  ici 
«  présent.  »  Lequel  avecques  le  mot  se  rua  à  genoux,  di- 
sant :  «  Mon  très-redoubté  seigneur,  ce  suis-je.  »  Et  alors 
le  duc  luy  demanda  :  «  D'où  estes-vous?  »  —  «  Mon  très- 
«  redoubté  seigneur,  ce  dit,  je  suis  de  vostre  comté  de 
«  Bourgongne,  dont  je  vous  cognois  pour  mon  souverain 
«  seigneur.  »  —  «  Et  comment  doncques,  puisque  vous 
«  me  recognoissez  pour  vostre  souverain  seigneur,  me 
«  osez-vous  venir  injurier  icy  en  ma  face,  et  dire  que  j'ay 
«  défendu  la  voie  de  justice  à  mes  officiers,  en  vostre  con- 
«  traire?  Vous  pouvez  bien  estre  un  grand  clerc,  mais 
«  vous  estes  un  fol.  Ne  tient  à  peu  que  je  vous  fasse  cher 
«  comparer  vostre  folie.  J'ai  tout  mon  vivant  esté  prince 
«  de  justice  ,  et  ne  faudray  jamais  à  l'estre,  si  Dieu  plaist, 
«  pour  vous,  ne  pour  vostre  dire.  »  Et  se  troubla  le  duc, 
au  grand  desplaisir  des  assistans,  et  de  quoy  tout  se  rom- 
pit ce  soir-là  ;  et  ne  put  oncques  l'avocat  venir  à  son  excu- 
sation,  ne  à  la  déclaration  de  ce  qu'il  avoit  dit  ;  car  le  duc 
n'y  voulut  entendre,  et  s'en  alla,  disant  qu'il  n'estoit  point 
clerc,  ne  homme  de  parlement  pour  oyr  plaidoierie.  Fut 
toutevoies  remitigé  en  son  ire  le  lendemain ,  parce  qu'on 
luy  donna  vivement  à  entendre  l'intention  de  la  parole  de 
l'avocat,  et  enfin  en  fut  content;  car  c'estoit  un  très-no- 
table homme.  Et  à  la  plus  grant  peine  du  monde  après 
on  fît  appointement  entre  les  deux  frères ,  et  fut  ordonné, 
par  forme  de  provision,  sans  nulluy  décliner,  ne  estordre 
de  son  droit,  que  ce  mainsné  auroit  sept  mille  francs  de 
rente  pour  vivre,  jusques  au  terme  compétent  que  l'on 
pourroit  plus  pleinement  et  plus  à  son  aise  pourvoir  en 
ceste  matière.  Et  contens  à  tant  de  l'appointement,  pour 

l'heure  d'alors,  à  deux  lez  prirent  cong'é  du  duc  et  s'en 
allèrent.  Et  estoit  bien  tenu  le  nouvel  prince  d'Orenge 
au  sieur  de  la  Roche,  par  qui  moyen  il  avoit  beaucoup  sa 
querelle  bonne  devers  le  duc,  car  ledit  de  la  Eoche  le  por- 
toit.  Sy  faisoit  le  duc  en  semblant, 

CHAPITRE  CI. 


Comment  la  douaigière  de  Nevers  requit  au  duc  d'avoir  sa  raison 
du  frère  de  son  feu  mari. 


Après  ces  deux  frères  pourvus  ainsi  d'appointement , 
vint  à  Hesdin  arrière  le  comte  d'Estampes,  nouvel  comte 
de  Nevers  par  le  trespas  de  son  frère  aisné,  le  comte 
Charles,  qui  ne  laissa  nuls  enfans  après  luy  légitimes  de 
la  fille  au  comte  d'Alebreth  '.  Donc,  pour  ce  que  ce  comte 
d'Estampes,  nommé  Jehan ,  estoit  prochain  hoir  de  son 
frère,  il  saisy  la  seigneurie  et  se  vesti  de  toute  la  succes- 
sion à  luy  appartenant.  Et  en  ce  faisant,  la  douagière  sa 
belle-sœur  se  senty  aucunement  grevée,  car  luy  estoit 
assez  rigoureux,  ce  disoit,  ledit  comte.  Sy  s'en  envoya 
doloir  au  duc  de  Bourgongne ,  qui  avoit  esté  moyen  de 
ce  mariage,  et  luy  requit  que  maintenant  il  luy  plust 
tant  faire  devers  le  nouvel  comte  de  Nevers,  frère  de  sou 
feu  mari,  qu'elle  pust  obtenir  droit  et  raison  de  luy,  comme 
une  povre  veuve,  et  vivre  du  sien  emprès  luy,  en  amour 
et  en  concorde.  Et  envoya  devers  le  duc  pour  ce  faire,  un 
notable  homme  de  conseil  et  bon  clerc,  et  lequel  estoit 
venu  à  Hesdin  avant  que  le  comte  d'Estampes  y  arrivast 
luy-mesme.  Le  duc  entendy  volentiers  à  la  querelle  de  la 

'  Le  comte  Charles  de  Nevers  mourut  au  mois  de  mai  1404. 

dame  veuve ,  et  dit  que  volentiers  y  feroit  le  mieux  et 
l'aideroit  à  garder  d'oppression.  Pendant  ce  temps ,  le 
comte  dessusdit  y  vint  à  grand  regret  encore ,  ce  disoit- 
on,  et  à  bien  envis;  car  se  sentoit  durement  mesfait  et 
offenseur  en  la  maison.  Et  sçacliant  de  vrai  que,  quelque 
dissimulation  que  le  duc  son  oncle  en  fist,  pour  non  nour- 
rir discorde  en  sa  maison  et  pour  cuider  estaindre  le  cas, 
sy  estoit-il  enfroidy  en  courage  envers  luy,  et  le  veoit  à 
regret,  comme  nature  le  devoit,  plus  tost  tirer  à  son 
propre  fils  qu'à  luy,  et  par  ainsi,  la  coulpe  commise  luy 
engendra  honte  et  reboutement  en  soi-mesme.  Et  à  regret 
et  à  dur  se  trouva  au  lieu;  car  n'y  voyoit  œil  d'homme 
qui  le  regardast,  qu'il  ne  pensast  que  ce  fust  à  charge  et 
à  note  de  son  péché.  Du  péché  ne  veul  parler  ici,  ne  faire 
mention,  car  il  a  esté  ailleurs  déclaré  par  la  contrainte  du 
cas;  mais  reviens  cheoir  à  son  venir  à  Hesdin,  là  où  au- 
cuns, mais  peu,  allèrent  au-devant,  car  beaucoup  de  cou- 
rages des  nobles  hommes  s'estoient  retrais  d'en  arrière  de 
luy.  Luy  venu,  alla  voir  le  duc  son  oncle,  atout  le  deuil 
de  son  frère.  Sy  luy  fit  le  duc  chière  accoustumée;  et 
parla  et  devisa  avecques  luy  trois  ou  quatre  jours  durant, 
sans  qu'il  y  eust  mystère,  ne  singulier  personnage  qui  à 
conter  fasse ,  sinon  que  le  duc  luy  parla  pour  la  contesse 
veuve,  et  luy  pria  qu'il  la  voulsist  traiter  doucement  et 
en  raison ,  comme  relinquie  de  son  frère  aisné ,  dont  il 
avoit  eu  les  biens;  et  luy  dit  qu'honneur  ne  pourroit 
souffrir  qu'il  la  traitast  mal.  Sy  y  tint  le  duc  tellement  la 
main  pour  elle,  qu'il  les  mist  d'accord  sur  le  lieu ,  et  s'en 
retourna  l'homme  de  la  comtesse  veuve  tout  conforté  vers 
sa  maistresse  et  bien  content.  Le  comte  y  demoura  quatre 
jours  entiers;  le  cinquième  il  partit.  Et  est  vrai  que  jà 
avoit  eu  longue  espace  que  ce  comte,  comme  j'ai  dit,  avoit 

eslongié  la  maison  de  son  oncle,  là  où  il  avoit  esté  nourry 
et  eslevé.  Et  à  cause  de  ce  qu'il  savoit  clairement  que  le 
comte  de  Charolois,  son  futur  chef  et  seigneur,  luy  vou- 
loit  mal  et  à  cause,  s'estoit  retrait  et  fortifié  du  roy,  pour 
en  temps  advenir  y  prendre  garant  contre  luy,  et  y  quit 
toutes  voies  et  moyens  qu'il  put  pour  y  avoir  accointance, 
et  tant  plus  comine  il  sentoit  bien  que  le  roy  n'aimdit  point 
le  comte  de  Cliarolois.  Gestes  manières  de  faire  furent 
vues  et  cognues  du  duc  et  des  siens,  et  sans  en  faire  grand 
semblant,  furent  bien  notées.  Et  comme  de  tout  temps  par 
avant  ce  comte  d'Estampes  avoit  eu  sa  pension  à  l'hostel 
bien  payée,  au  derrain,  ce  croy-je,  il  trouva  son  paiement 
froit,  et  conçut  en  luy-mesme  que  ce  se  faisoit  tout  volon- 
tairement pour  luy  donner  congé.  Sy  vint  à  point  main- 
tenant, et  en  parla  au  duc  son  oncle,  pour  savoir  ce  qu'il 
en  diroit;  et  le  duc  luy  respondy  :  «  Beau  neveu,  je  vous 
«  ay  fait  du  mieux  que  j'ay  pu  quand  vous  vous  estes 
«  tenu  avecques  moy;  et  maintenant  vous  avez  pension 
«  de  monseigneur  le  roy  et  estes  à  luy.  Je  ne  puis  pas  à 
«  tout  fournir  ;  j'ai  des  grandes  charges,  et  me  convient 
«  pourvoir  mon  estât.  —  Monseigneur,  à  vostre  plaisir, 
«  ce  dit  le  comte ,  je  vous  mercie  humblement  de  tous 
«  vos  biens;  il  convient  bien  doncques  que  je  fasse  du 
«  mieux  que  je  pourrai.  »  Et  à  peu  de  paroles  après,  le 
comte  prit  congé  du  duc  et  s'en  alla.  Au  descendre  du 
chastel,  ainsy  qu'on  se  vient  tellefois  devisant,  dit  à  un 
des  siens  :  «  Or  çà!  Beffe'  !  le  fils  m'a  voulu  déshonorer, 
«  et  le  père  me  boute  hors  de  sa  maison  :  qu'est-il  de 
«  faire?  Au  moins  me  convient-il  vivre  jusqu'à  la  mort. 
«  Or,  voise  comme  il  peut,  il  ne  peut  aller  pis  que  mal.  » 

•  Beffe,  exclamation  qui  exprime  la  dérision  ou  la  moquerie. 

Et  parloit  ainsy  en  homme  mal  content,  comme  il  avoit 
bien  cause ,  mais  ce  devoit  estre  de  luy-mesme  ;  car  luy- 
mesme  à  sa  maie  heure  s'estoit  brassé  ce  brassin ,  et  n'en 
devoit  à  homme -du  monde  donner  le  tort  qu'à  soi  propre, 
procureur  de  son  mal  et  d'autrui.  A  tant  se  partit  de  Hes- 
din,  et  prit  son  chemin  vers  le  roy,  bien  aise  de  cecy, 
et  que  la  maison  de  Bourgongne  en  estoit  affoiblie. 

CHAPITRE  CIL 


Comment,  par  la  hantise  de  meschans,  ce  seigneur  de  Nevers  est 
tombé  en  tel  inconvénient. 


On  dit  que  un  inconvénient  advenu,  mille  en  ensieu- 
vent.  Après  le  meschief  advenu  à  ce  prince,  tant  noble  de 
père  et  de  mère ,  comme  d'avoir  cru  meschans  gens ,  de 
s'estre  mis  en  leurg  mains ,  d'avoir  donné  voie  au  déable 
en  tentations  énormes ,  luy  a  fait  avoir  charge  et  esclandre 
par  toute  chrestienté  et  le  dévestir  de  sa  haute  famé  et 
renommée  acquise  ;  luy  a  fait  perdre  l'amour  de  ses  pro- 
chains ,  et  de  ceux  du  monde  seulement ,  dont  se  tenoit 
fort  et  paré  ;  luy  a  fait  perdre  le  cœur  des  nobles  hommes, 
leur  hantise  et  fréquentation,  leur  vue  et  regard,  s'il  n'est 
en  note  ;  luy  a  fait  perdre  la  maison  de  sa  nourriture  et 
quérir  nouvelle ,  et  qui  avoit  mille  causes  en  luy  et  rai- 
sons par  lesquelles  il  devoit  estre  serviteur  et  estable  ami 
à  la  maison  sa  nourrice,  s'est  mis  luy-mesme  à  l'inconvé- 
nient, comme  de  vouloir  ennemisté  au  chef  de  sa  gloire  : 
sy  me  doute  que  ce  qui  en  reste  à  avenir  touchant  ce,  ne 
me  soit  cause  encore  d'en  escrire  plus  que  je  ne  voudroie. 

A  grand  pitié  et  regret  toutesvoies  je  contourne  ma 
plume  en  caste  matière  et  à  parler  en  charge  d'un  si  haut 

et  noble  prince,  vaillant  chevalier,  chef  de  guerre,  et  le- 
quel par  ses  haulx  et  renommés  faits  avoit  esté  eslu  à 
l'ordre  de  la  Toison  d'or,  comme  une  perle  des  chevaliers 
entre  les  autres,  et  au  derrain,  ce  que  je  plains,  [c'est  que 
luy]  qui  estoit  près  de  viel  eage,  est  allé  effacer  et  noircir 
tout  ce  que  fit  oncques  de  bien,  et  muer  sa  claire  renom- 
mée en  obscure,  en  cas  encore  et  encontre  ceux  dont  pre- 
mier devoit  avoir  porté  la  mort  que  de  le  souffrir  à  un 
autre.  Sy  m'est  bien  dur  certes  et  amer  en  cœur,  quand 
les  conséquences  encore  de  son  vice  avenu  me  contrai- 
gnent que  je  amplie  la  matière  par  son  propre  pourchas, 
quand  luy-mesrae,  sciemment  et  tout  de  gré,  donne  ma- 
tière de  parler  contre  luy;  car  quand  tout  cler  est  et  sçu 
qu'il  a  pris  l'eslonge  de  la  maison  son  esleveresse,  et  pui& 
pris  escueil  ailleurs  en  ses  vieux  jours  et  par  forme  d'en- 
nemisté  non  desservie ,  faut  bien  dire  donc  que  ce  il  a 
fait  à  cause  et  à  racine  d'un  aucun. 

Et  qu'il  convient,  ou  qu'il  ait  mesfait  en  la  maison  ou 
qu'on  luy  a  mesfait,  quel  de  l'un  des  deux  n'a  faute? 
De  mesfait  à  luy,  oncques  n'en  y  eut  point,  fors  honneur 
et  toute  prestance  d'amour  sur  tous  autres,  tant  du  fils 
comme  du  père ,  et  si  avant  qu'en  France  n'avoit  prince 
du  sang  mieux  entretenu  que  luy,  tant  en  dons  de  terre 
et  des  biens  comme  de  son  estât  entretenu  mieux  que 
autre.  Et  jusqu'à  ce  jour  que  l'accusation  vint  contre  luy, 
le  comte  de  Charolois  ne  se  fioit  en  homme  qui  vesquit, 
autant  qu'en  sa  personne.  Sy  appert  clairement  doncques 
que  de  mesfait  n'y  avoit  point  devers  luy,  ne  du  père,  ne 
du  fils,  quand  le  père  mesme,  pour  luy  garder  son  hon- 
neur, prit  argu  et  indignation  encontre  son  fils  pour  luy, 
luy  imputant  que  ce  il  mettoit  avant  par  mauvaises  gens, 
à  tort  et  sans  cause;  et  laquelle  portance  de  ce  comte 

contre  luy,  devint  depuis  matière  du  plus  mauvais  fons 
qui  oncques  avoit  esté  entre  le  fils  et  le  père,  jà-soit-ce  que 
le  père,  en  la  parfin,  trouva  son  fils  véritable,  et  luy  des- 
plut Lien  du  tant,  pour  son  propre  honneur ,  car  trop  luy 
estoit  près  l'autre.  Au  regard  du  mesfait  de  luy,  cela  ap- 
pert par  la  matière  en  quoi  nous  sommes  et  de  quoi  la 
déclaration  a  esté  faite,  là  où  elle  séoit;  et  appert  encore 
que  sans  luy  avoir  donné  congé  de  sa  maison,  il  en  a  pris 
l'eslonge ,  s'est  estrangé  de  luy-mesme ,  n'est  voulu  venir 
à  riiumilité,  ne  à  la  voie  d'amende,  a  quis  parti  autre  part 
pour  se  venger  ;  et  pour  soi  fortifier  en  sa  triste  cause,  a 
perdu  la  pension  et  les  bienfaits  de  celuy  qui  oncques  ne 
la  rompit  à  homme  sans  l'avoir  torfaite ,  ne  qui  oncques 
ne  chassa  homme  d'en  arrière  de  luy,  sinon  à  sa  propre 
coulpe,  et  encore  à  tard  et  envis.  Si  doncques  ce  prince, 
père-famille  léal  et  ferme,  a  gardé  et  observé  à  toujours 
ceste  constance  envers  ses  petits  serviteurs,  chevaliers  et 
escuyers  et  gens  de  tous  offices,  par  plus  forte  raison  la 
doit  avoir  gardée  et  parmaintenue  envers  son  cousin-ger- 
main, fils  de  son  oncle,  et  fils  à  celle  mesme  femme  de 
son  oncle  laquelle  il  avoit  eu  espousée  '.  Et  n'est  vraysem- 
blable,  ne  ne  fait  à  croire,  que  si  la  cause  n'y  eust  esté  si 
grande  et  si  patente  comme  elle  y  estoit  attainte ,  jamais 
envers  si  grand  homme  et  qui  luy  estoit  de  sang  et  de 
nourriture,  ne  se  fust  monstre  variable  pour  luy  couper 
la  broche  en  ses  vieux  jours.  Vous  en  orrez  des  autres 
contes  cy-après ,  et  là  où.  la  matière  d'elle-mesme,  si  je  ne 
me  feins,  me  sera  occasion  d'en  parler,  constraint. 


•  Philippe  le  Bon  avait  épousé,  en  secondes  noces,  Bonne  d'Artois, 
TGuve  de  Philippe,  comte  de  Nevers,  et  mère  de  Charles,  comte  de 
Nevers. 

CHAPITRE  CIIT. 


Comment  le  duc  de  Bretagne  envoya  en  Angleterre  pour  estre 
favorisé  et  secouru  contre  le  roy  Loys. 

Or  estoit-il  le  mois  de  septembre,  et  le  roy  estoit  encore 
à  Mauny  delà  Rouen,  mais  sus  son  retour  devers  Pontieu, 
lequel  il  fit  brief  »  et  le  duc  se  tenoit  tout  quoi  à  Hesdin, 
surattendant  la  journée.  Or  est  vrai  que  pendant  tout  ce 
temps-icy,  que  le  roy  alloit  ainsi  vaucrant  autour  de  Pon- 
tieu et  de  Rouen,  allant  et  revenant,  et  visitoit  les  places 
sur  le  Boulenois,  Crotoy,  Rue,  Saint- Waléry,  y  menant 
la  roy  ne,  le  duc  de  Bretagne,  comme  avez  oy,  qui  se  sen- 
tit menascé  et  que  le  roi  tendoit  à  luy  faire  guerre,  aussy 
mit  peine  tandis  à  soi  fortifier  à  l'encontre.  Et  comme  nul 
n'est  volentiers  outragé ,  ne  couru  sus ,  souverainement 
les  grands  princes,  envoya,  ce  dit-on,  en  Angleterre 
pour  y  avoir  entendement,  si  besoing  luy  fist;  car  les 
Anglois  mesmes ,  comme  j'ay  touché ,  luy  avoient  an- 
noncé pour  vrai  que  le  roy  les  avoit  requis  en  amistié 
pour  estre  contre  luy  et  pour  le  desfaire  avecques  aucuns 
autres.  Sy  s'en  estoit  tù  ce  duc  breton  jusques  à  son 
point.  Et  envoya  mesme  en  Angleterre  pour  y  trouver 
aide ,  et  y  manda  son  vice-cliancelier ,  sur  lequel  et  sur 
son  message  se  fondera  maintenant  une  dure  et  di£B.cile 
matière,  et  plus  espineuse  que  chardons  à  manier  et 
poignant  à  tous  lez  :  sy  frémis  à  l'encontre  quand  je  la 
regarde,  craignant  que  ma  main  povrement  armée  ne 
s'affole  au  toucher. 

Or,  avez  oy  que  le  roy  savoit  bien  comment  ce  vice- 
chancelier  estoit  passé  la  mer ,  et  comment,  en  la  soup- 
peçon  qu'il  y  prenoit,  il  désiroit  bien  aussi  d'en  venir 

à  son  dessus  par  un  autre  bout;  c'estoit  de  le  pouvoir 
appréhender  sur  la  mer  en  son  retour,  afin  de  savoir  de 
luy  quel  traité,  ne  alliance  il  y  auroit  faite  entre  les 
Anglois  et  Bretons ,  car  par  ce  moyen  pourroit  remédier 
tempre  et  de  heure,  ce  sembloit,  à  telles  emprises.  Sy 
dit-on ,  et  tient  du  vraysemblahle ,  que  ce  duc  de  Bre- 
tagne savoit  bien  que  le  roy  tendoit  à  appréhender  son 
vice-chancelier  à  son  retour  et  qu'il  luy  gardoit  très-mau- 
vaise compag-nie,  s'il  le  tenoit.  Sy  jurèrent  Bretons,  et  luy 
avecques ,  qu'on  l'en  garderoit  bien ,  et  que  maugré  luy, 
le  ramenroient  en  Bretagne  sain  et  sauf,  quique  le  voul- 
sist  voir.  Et  de  fait  se  mit  sus  l'amiral  de  Bretagne  atout 
grand  navire ,  et  sain  et  sauf  le  ramenèrent  à  port  là  où 
je  le  laisse,  mais  ne  sçay  comme  tard,  ne  comme  tost; 
mais  d'empêchement  ne  trouva  point.  Or,  comme  donc- 
ques  le  roy  couvertement  béoit  à  pouvoir  appréhender  cest 
homme,  convenoit  bien  doncques  que  ce  il  fist  par  mys- 
tère et  qu'il  dressast  les  voies"  et  manières  pour  y  parve- 
nir, comme  de  luy-mesme  et  de  propre  teste  il  soubtilloit 
tout.  Or  est  ainsy  que,  comme  entre  ces  deux  journées 
de  my-juillet  et  d'octobre,  il  alloit  ainsy  vaucrant,  comme 
dit  est,  par  diverses  places ,  à  Dieppe  et  ailleurs ,  et  que 
les  droites  rumeurs  entre  le  duc  de  Bretagne  et  luy  n'es- 
toient  pas  encore  toutes  publiques,  le  roy  mit  sus  secrè- 
tement une  barge  de  quarante  rèmes  ;  et  icelle  affustée  et 
garnie  de  bonnes  gens  de  guerre,  la  mit  en  la  main  du 
bastard  de  Eeubenpré ,  capitaine ,  qui  estoit  frère  au  sei- 
gneur de  Eeubenpré,  neveu  au  seigneur  de  Croy '.  De  la 


'  Une  sœur  d'Antoine  et  de  Philippe  de  Croy,  nommée  Jacqueline, 
avait  épousé  Antoine,  seigneur  de  Rubempré  et  d'Authye.  L'aîné  de 
leurs  fils,  nommé  aussi  Antoine,  épousa  Jeanne  de  Mouchy.  Dès  1467. 
on  le  trouve  au  service  de  Louis  XL 

commission  d'icelluy,  ne  de  la  charge  à  ]uy  donnée,  ne 
pour  quoy  faire,  ce  m'est  encore  obscur  à  le  narrer,  car 
de  fait  aussy  je  l'ignore  ;  mais  de  ce  qu'il  alloit  cinglant 
par  mer,  pour  faire  aucun  exploit  par  semblant,  ce  est 
chose  véritable ,  car  tout  se  trouvera  cy-après ,  là  où  le 
fait  venra  en  conte. 


CHAPITRE  CIV. 

Comment  le  duc  de  Bretagne  prit  advis  avecques  ceux  de  son  conseil 
de  ce  qu'il  auroit  à  faire  en  caste  guerre. 


Je  laisse  doncques  ce  bastard  qui  s'en  va  cinglant  par 
mer,  à  tout  son  entreprendre,  et  de  quoy  n'estoit  nouvel- 
les, fors  entre  le  roy  et  le  seigneur  de  Reubenpré,  avec- 
ques peu  d'autres,  et  viens  au  duc  de  Bretagne,  lequel, 
marry  durement  de  ce  que  le  roy  le  quéroit  ainsy  à  défaire 
et  sans  cause,  prit  avis  et  conseil  sur  ce  avecques  ses  ba- 
rons, pour  savoir  quelle  chose  luy  séoit  à  faire  sur  cestui 
cas  ;  car  se  sentoit  de  bonne  volenté  de  se  défendre  en 
gardant  son  droit.  Sy  porta  l'avis  ainsy  qu'il  seroit  bien 
que  le  duc  avertist  le  roy  par  unes  lettres  de  ce  dont  le 
rapport  luy  avoit  esté  fait  :  que  le  roy  avoit  quis  et  requis 
Anglois  contre  luy  pour  le  destruire,  avecques  aucuns 
autres  du  royaume,  les  plus  puissans.  Et  disoient  Bre- 
tons, que  cestes  lettres  au  moins  seroient  au  roy  matière 
de  le  faire  parler  et  de  l'avouer  ou  de  s'en  parer.  Sy  ne 
pourroit-on  faillir  que  par  icelles  on  n'atteignist  à  l'em- 
bucement  de  son  courage'  et  de  sa  pensée  tost  ou  tard, 
et  après  cela  sçu,  [on  auroit]  conseil  sur  le  tout.  Cest  avis 

'  Embucement  de  son  courage,  intention  secrète. 

fut  tenu,  et  fît  le  duc  ordonner  ses  lettres  ;  mais  ne  sçay 
par  cui  conseil,  car  il  y  avoit  des  ruineux  termes  dedans, 
et  des  articles  de  grande  interprétation.  Non  obstant  toutes 
voies,  telles  quelles,  furent  closes  et  signées  et  envoyées 
au  roy,  qui  jà  estoit  retourné  de  Rouen  et  s'estoit  venu 
loger  à  Novion,  emprès  Abbeville.  Lequel,  quand  les  avoit 
vues  et  lues,  pensez  que  point  n'estoit  à  son  aise,  ains 
troublé  durement  et  entrepris  en  cœur  pour  la  manière  de 
l'escrire.  Sy  les  monstra  au  seigneur  de  Montauban,  admi- 
rai de  France,  qui  n'aimoit  point  le  duc  son  seigneur,  ce 
disoit-on,  pour  ce  qu'il  sentoit  bien  et  cognoissoit  que  le 
duc  l'avoit  à  regret  en  son  courage  pour  la  mort  de  mon- 
seigneur Gilles  de  Bretagne,  et  craignoit  fort  que  une  fois 
le  duc  ne  luy  en  fist  mauvaise  compagnie.  Donc,  pour 
soi  fortifier  du  roy,  estoit  bien  content  de  porter  et  main- 
tenir sa  querelle  contre  le  duc,  son  seigneur  naturel. 

Or,  avint  qu'en  la  nouvelleté  de  cestes  lettres  venues  au 
roy,  le  propre  jour  ou  le  lendemain,  le  seigneur  de  Croy 
arriva  à  Novion  et  vint  voir  le  roy;  et  icelluy  venu,  le  roy, 
après  un  peu  de  devises  légères,  luy  alla  monstrer  les 
lettres  du  duc  de  Bretagne ,  et  par  manière  de  doléance , 
luy  pria  qu'il  les  lisist,  ce  que  fit  le  seigneur  de  Croy,  et 
mit  peine  à  les  interpréter  sur  le  meilleur  ploy,  mais  n'es- 
toit  en  pouvoir  d'bomme  d'en  contenter  le  roy,  ne  qu'il  les 
pust  tourner  à  bien.  Au  partir  de  là  :  «  Beffe  !  ce  dit  le  roy 
«  au  seigneur  de  Croy,  portez  cestes  lettres  à  beaux 
«  oncle ,  et  luy  monstrez  le  sens  de  Bretagne  ;  sy  orrez 
«  ce  qu'il  en  dira  :  je  pense  que  beaux  oncle  ne  les  eust 
«  en  pièce  envoyées  pareilles.  »  Là  prit  congé  le  sei- 
gneur de  Croy,  et  revint  vers  son  maistre  atout  ses 
lettres  ;  et  les  vit  le  duc  et  les  oyt,  mais  ne  les  interpréta 
point  en  telle  aigreur  comme  le  roy  les  avoit  prises;  car. 

à  vrai  dire,  il  ne  donnoit  pas  le  plus  du  tort  au  duc  breton 
en  son  couvert  courage,  ne  au  roy  le  plus  du  droit,  car 
savoit  bien  que  le  roy  le  surquéroit'.  Donc,  par  son 
propre  cœur  il  jugea  de  l'autrui ,  et  arguoit  en  luy-mesme 
que  le  duc  de  Bretagne  estoit  un  grand  prince  et  puissant, 
et  que  telles  gens  envis  se  laissent  fouler,  et  encore  en 
leur  droit  et  bonneur  gardant'.  Et  pour  tant  dissimula 
de  ces  lettres  doucement,  et  en  parla  moins  qu'il  n'en 
pensoit, 

CHAPITRE  CV. 

Comment  le  roy  envoya  le  seigneur  de  Montauban  vers  le  duc  de 
Bourgongne  pour  entendre  s'il  ne  l'assisteroit  pour  faire  guerre. 

Ne  demora  gaires  après  que  le  roy  n'envoya  le  seigneur 
de  Montauban  devers  le  duc  à  Hesdin.  Et  comme  cestes 
lettres  le  travailloient  moult  en  cœur,  vint  faire  taster  au 
duc  son  bel  oncle,  par  le  dessus  dit  de  Montauban,  si, 
quand  ce  venroit  à  la  guerre  contre  le  duc  breton,  il  le 
serviroit  etl'aideroit  à  mettre  à  subjection  due,  vu  que  il 
luy  avoit  fait  foy  et  bommage  de  le  servir  comme  son 
souverain.  Mais  le  duc,  non  léger  icy  en  response,  et  non 
veuillant  donner  pied  au  roy  de  légèrement  emprendre 
guerre  contre  ceux  de  son  sang,  ne  de  ramener  tribulation 
en  ce  royaume ,  respondit  que  le  cas  encore  ne  requéroit 
point  pour  soy  déclarer  si  avant,  et  au  regard  du  devoir 

'  Le  surquéroit^  lui  cherchait  querelle. 

-  On  lit  dans  une  lettre  écrite  le  17  novembre  1401  ;  «  Messire  Pierre 
de  Brezé  a  dit  au  roy  Loysque,  quant  il  vouldra,  il  lui  amènera  le  duc 
par  le  poing.  S'il  le  fait,  je  ne  scay,  mais  il  s'en  vante  :  quel  que  soit,  par 
delà  on  le  tient  ung  gentil  chevalier,  et  est  fort  amé  et  craint  en 
Normandie.  » 

en  quoy  il  estoit  oLligé  envers  le  roy,  à  l'aide  de  Dieu,  il 
en  sauroit  si  bien  faire  en  temps  et  en  lieu,  que  Dieu,  ne 
homme,  ne  luy  en  devroient  riens  demander,  mais,  s'il 
plaisoit  au  roy  qu'il  se  mellast  de  l'appaisement  entre  luy 
et  le  duc  breton,  il  s'y  acquitteroit  volentiers  et  y  envoie- 
roit  aucuns  de  ses  gens  pour  le  mieux  faire  ;  car,  comme 
j'ai  dit,  le  duc  à  dur  et  envis  se  fust  assenti  jamais  à  mou- 
voir guerre,  ne  à  la  soustenir  encontre  ses  proïsmes  et 
propres  parens,  et  mesmes  en  ce  royaume,  sachant  bien 
que  demain  ou  après,  il  luy  en  pendoit  autant  devant  l'œil, 
et  que  mesme  personnage  se  pourroit  faire  contre  luy  par 
cas  semblable  ;  car  cognoissoit  assez  de  la  nature  du  roy 
et  de  ses  conditions ,  et  pour  tant  ne  vouloit  point  donner 
pied  au  roy  pour  courir  sus  autruy,  afin  que  autruy  ne 
luy  donnast  pied  aussi  pour  se  former  contre  luy.  Et  en 
effet,  pour  querelle  encore  qu'il  voyoit  entre  le  roy  et  le 
duc  breton ,  jamais  ne  se  fust  meslé  en  ce  débat  pour 
occasion  si  légère.  Sy  n  en  put  le  seigneur  de  Montauban 
tirer  autre  chose  pour  ceste  fois.  Et  à  telle  response  partit 
du  duc  et  retourna  vers  le  toj,  qui  gaires  longuement  ne 
s'en  tiendra  à  tant,  ains  délibéra  bien  d'en  faire  autrement 
et  d'en  faire  semondre  le  duc,  sous  obligation  de  foi  faite; 
au  moins  pourroit-il  cognoistre  par  cela,  ce  disoit,  l'obéis- 
sance de  luy  et  l'acquit  de  sa  léauté  envers  luy,  selon  foi 
promise.  Et  de  fait  y  renvoia  celuy  de  Montauban  arrière, 
soubs  ceste  forme  de  semonce ,  et  ne  taschoit  à  riens  qu'à 
le  bouter  en  guerre ,  ou  au  moins  en  promesse  de  l'assister 
quand  ce  venroit  à  faire,  car  savoit  de  vray,  si  une  fois 
il  eust  eu  le  pied  de  confort  de  ce  duc  de  Bourgongne  et 
que  la  voix  en  fust  allé  par  le  royaume ,  le  duc  breton  se 
fust  à  coup  humilié  envers  luy  et  soubmis  à  son  plaisir  ; 
et  tous  autres  en  cas  semblable  en  eussent  eu  fréeur  et 

•crémeur.  Donc,  comme  le  roy  béoit  à  cecy,  et  que  le  duc 
bourguignon  l'entendoit  bien  aussy,  luy,  par  un  contre- 
quarre,  contrepesoit  la  chose  et  notoit  bien  que  un  jour, 
comme  il  sentoit  le  roy  variable,  quand  le  duc  de  Bretagne 
seroit  bien  avecques  le  roy,  et  seroient  bons  amis  ensem- 
ble, le  duc  de  Bretagne  qui  auroit  trouvé  son  cousin  de 
Bourgongne  de  léger  consentant  en  son  destruire,  de 
paiement  semblable  luy  rendroit  la  courtoisie ,  et  à  léger 
aussy  se  consentiroit  à  luy  courir  sus  ;  et  non  moins  en 
feroient  les  autres  du  royaume  qui  auroient  reçu  ceste 
paie  par  son  moyen.  De  ceste  semonce  et  de  la  manière 
du  faire,  vint  beaucoup  de  troublement  en  court  entre  les 
nobles,  mesmes  entre  gens  dé  tous  estats  ;  et  à  ceste  cause 
se  commencèrent  à  dévoler  langages  de  la  part  du  roy,  et 
à  se  descouvrir  souspeçons  et  murmures  d'un  costé  et 
d'autre,  et  qui  toutes  donnoient  mauvais  espoir  en  fin,  et 
apparence  de  hognis,  qui  n'y  faillit  point. 

CHAPITRE  CVI. 

Comment  le  bastard  de  Reubenpré  se  trouva  à  Gorkem, 
où  estoit  le  comte  de  Charolois. 

Or  est  ainsy  que,  pendant  ce  temps  que  le  roy  et  le  duc 
estoient  en  ces  termes  pour  la  cause  du  duc  breton ,  le 
comte  de  Charolois  s'estoit  tenu  tousjours  à  Gorkem',  en 
Hollande ,  là  où  il  faisoit  ouvrer  ;  et  là  tenoit  son  mainage 
tout  quoy  avecques  la  comtesse.  Sy  avint  que  le  bastard 
de  Reubenpré,  dont  est  faite  mention  dessous,  arriva  un 
jour  à  Hermue^  atout  sa  barge;  et  là  venu,  prit  terre  luy- 

"  Gorcum. 
*  Armnyden. 

mesme  sans  plus ,  et  les  autres  laissa  eu  sa  barge  bien 
ordonnée.  Comme  doncques  ce  bastard  avoit  pris  terre  et 
bu  une  fois,  dressa  son  chemin  vers  Gorkem  tout  de  pied, 
là  oii  estoit  le  comte  de  Cbarolois  ;  et  venu  à  Gorkem , 
entra  en  une  taverne ,  là  où  faintement  et  soubs  aucune 
couleur  d'estre  des  gens  du  comte,  commença  à  interroger 
aux  gens  du  pays  de  lestât  dudit  comte  et  de  sa  manière 
du  faire,  assavoir  :  quand  il  alloit  par  mer,  en  quelle  sorte 
de  nef  il  se  mettoit,  ne  s'il  alloit  fort  ou  à  petite  compa- 
gnie, ne  devers  le  matin  ou  devers  le  vespre;  et  toutes  si 
telles  questions  mettoit  avant,  sans  faire  semblant  de  nulle 
chose  ;  et  d'abondant  encore  avoit  ce  hardement  en  luy, 
que  d'aller  voir  l'ouvrage  du  chasteau  là  où  estoient  le 
comte  et  les  dames,  et  monta  sur  les  murailles  pour  pour- 
jetter  la  mer  et  le  lieu  de  là  entour.  Comme  doncques  la 
manière  de  son  interroger  avoit  semblé  estrange  à  aucuns 
qui  l'avoient  oy ,  et  que  avecques  ce  il  estoit  cognu  de 
plusieurs,  et  estoit  monté  au  chasteau  visiter  les  murs  et 
n'avoit  esté  faire  la  révérence  au  comte,  ne  à  autrui,  fut 
dit  au  comte  la  souppeçon  qu'on  y  prenoit ,  et  que  bon 
feroit  entendre  à  ce  bastard,  dont  les  manières  estoient 
estranges;  et  mesme  le  bastard,  sentant  le  vent  de  cecy, 
et  que  la  murmure  sur  luy  estoit  venue  jusques  au  comte, 
prestement  s'alla  mettre  en  francise  de  l'église ,  sans  en- 
core que  le  comte,  ne  autre  de  par  luy  fissent  semblant  de 
luy  attoucher,  ne  de  riens  dire,  sinon  quand  on  se  perçut 
mesmes  de  sa  peur  et  de  sa  retraite  en  l'église,  qui  don- 
noit  à  entendre  qu'en  luy  devoit  avoir  aucune  couverte 
mauvaiseté.  Le  comte  aprièmes  le  fit  prendre  alors  et 
mettre  en  prison,  et  par  sa  propre  cause  mesme  de  la  peur 
qu'il  avoit  prise,  et  sur  quoy  se  fondoit  le  souppeçon  rai- 
sonnable avec  les  langages  précédents.  A  l'interrogation 

première  qu'on  luy  fit ,  et  là  où  estoient  les  commis  à  ce 
aucuns  grands  seigneurs,  il  varia  et  dit  l'une  des  fois 
qu'il  s'en  venoit  d'Escosse  ou  qu'il  y  vouloit  aller;  il  dit 
[l'autre  fois]  qu'il  s'en  alloit  voir  la  dame  de  Montfort,  fille 
au  seigneur  de  Croy  qui  demouroit  en  Hollande  ' ,  et  que 
là  le  seigneur  de  Reubenpré ,  son  frère ,  l'avoit  envoyé 
comme  à  sa  cousine  germaine  pour  la  visiter.  Et  varioit 
et  changeoit  propos  diversement,  par  quoy  la  note  y  estoit 
toute  claire  qu'il  y  avoit  du  mal.  Comme  doncques  ceste 
voix  couroit  partout  que  un  homme  avoit  esté  pris  à 
Gorkem,  qui  estoit  venu  espier  le  comte  de  Charolois,  ce 
propre  soir  en  vinrent  les  nouvelles  à  Hermue,  là  où 
gisoient  les  autres,  attendans  le  bastard,  lesquels,  avertis 
de  ce  vent,  prestement  fuirent,  qui  mieux  mieux,  et  à  la 
plus  grand  peur  qu'ils  eurent  oncques  ,  abandonnèrent 
barge  et  tout  ce  qui  estoit  dedans,  et  se  sauvèrent.  Et  fit 
le  comte  appréhender  la  barge  et  les  biens ,  et  ^y  commit 
garde  par  manière  d'arrest.  Prestement  doncques  ceste 
prise  du  bastard  se  divulgua  partout  ;  et  comme  la  manière 
de  son  venir  là  et  en  tel  arroy  [estoit]  souppeçonneuse,  le 
peuple  partout,  qui  savoit  bien  que  le  roy  héoit  durement 
le  comte,  en  l'instant  imputèrent  le  cas  au  roy  et  con- 
jecturèrent qu'il  avoit  envoyé  ce  bastard-icy  pour  prendre 
le  comte  ou  pour  le  tuer;  car  n'y  avoit  autre  apparence, 
ne  autre  matière  sur  quoy  on  pust  fonder  souppeçon  que 
sur  ceste.  Et  pour  tant,  infinies  murmures  et  rumeurs 
populaires  se  levèrent  à  tous  lez.  Les  uns  commencèrent  à 
maudire  le  roy,  les  autres  à  le  blasmer  et  à  en  dire  maux 
infinis  ;  les  tiers  à  luy  reprocher  les  biens  et  honneurs  que 
le  duc  luy  avoit  faits,  et  mesmes  ses  pays  à  tout  effort. 

•  Marie  de  Croy,  fille  unique  d'Antoine  de  Croy  et  de  Marie  de 
Roubaix,  avait  épousé  Henri,  vicomte  de  Montfort  en  Hollande. 

Autres  disoieut  que  de  France  oncques  ne  leur  vint  bien, 
et  que  tout  estoit  mauvaiseté  et  trahyson  entre  eux  devers 
la  maison  de  Bourgongne,  et  que  les  exemples  encore  et 
les  cas  advenus  en  estoient  de  fresche  mémoire  ;  et  disoit 
chacun  sa  chacune.  Et  estoit  merveille  d'oyr  les  langages 
du  peuple  à  cause  de  ceste  prise,  et  de  quoi  on  loua  hau- 
tement Dieu,  que  l'emprise  n'estoit  sortie  à  son  effet  ;  car 
estoit  ledit  comte  fortement  aimé  de  chascun  et  de  tous 
les  pays,  qui  mettoient  sur  luy  grande  attente.  Toutevoies 
n'estoit  pas  atteinte  encore  ceste  besongne  à  son  vif.  Et 
posé  ores  que  la  renommée  courroit  telle  sur  le  roy ,  et 
que  le  peuple  l'a  voit  espandue  telle  par  les  diverses  villes, 
aj  n'estoit-ce  pas  vérité  attainte  pour  y  tenir  arrest,  mais 
imputation  soupçonneuse,  fondée  en  apparence.  Et  que 
beaucoup  y  aidoit,  c'estoit  que  le  bastard,  conduiseur  de 
ceste  barge,  estoit  un  homme  de  mauvais  nom  et  de  léger 
conseil  en  mal  faire,  et  pour  tant,  l'un  joint  avecques 
l'autre,  la  note  y  estoit  tant  plus  grande.  Et  ne  sçavoit 
nul  homme  autre  chose  penser,  ne  imaginer  que  ce  ne 
fust  sur  la  personne  de  ce  jeusne  prince,  dont  la  pitié  eust 
esté  extrême  :  luy-mesme  ne  sçavoit  maintenir  autrement. 
Pour  l'honneur  toutevoies  et  révérence  de  son  père  le  duc, 
qui  estoit  le  seigneur  du  pays,  et  sans  qui  il  ne  vouloit 
riens  faire  en  ceste  matière,  ne  en  autre,  ne  le  mettre  en 
géhenne,  ne  torture,  sans  L'en  avoir  premier  averti,  tant 
seulement  l'examina  de  paroles,  et  luy  tira  du  ventre  ce 
que  put  par  bel,  qui  fondamment  plora,  ce  me  dit-on, 
audit  comte,  en  luy  contant  son  cas  ',  et  ne  se  voulut  révé- 

»  Omnem  rem  aperuit  et  detexit.  Dixit  enim,  uti  vulgo  ferebatur,  se 
a  rege  missum  esse  ut  comitem  de  Cliarolois  apprehenderet  et  ad 
navem  immissum  illico  -exportaret.  Quod,  si  vivum  exportare  non 
valeret,  amputato  capite,  caput  ipsius  saltem  secum  advelieret. 
Basin,  II,  p.  89. 

1er  à  nulluy  de  son  parfond  secret  qu'à  sa  personne.  Sy  le 
laissa  à  tant,  et  le  fît  estroiteraent  garder  en  un  chasteau, 
pour  en  avoir  bon  compte,  quand  il  seroit  temps  et  heure'. 

'  Le  cas  do  ladite  traj-son  fut  tel  que  le  roy  Loys  et  son  conseil 
firent  uiig  certain  marchiet  à  ung'  noble  homme  appelle  le  bastard  de 
Reubempré,  frère  bastard  au  seigneur  de  Reubempré,  lequel  avoit 
espousé  la  sœur  du  seigneur  de  Croy,  tellement  que  ledit  bastard  iroit 
au  pays  de  Hollande,  à  une  ville  sur  le  Rin  séant,  nommée  Gorkem, 
où  alors  se  tenoit  communément  ledit  conte  de  Charolois,  et  fu  baillié 
à  icelluy  bastard  ung  très-espécial  maronnier  aveuc  pluiseurs  com- 
paignons,  fors  et  rades,  usités  sur  tous  autres  de  la  mer,  avec  une 
karvelle  mervilleusement  habille  à  courir  de  tous  vens,  et  se  faisoit 
ce  maistre  maronnier  fort  que,  s'il  avoit  en  ladite  karvelle  xl  pieds  d'a- 
vantaige,  il  donnoit  sa  teste  à  trenchier  si  toutes  les  navires  d'Engle- 
terre  et  de  Hollande  le  povoient  jamais  aconsievre.  Ledit  bastard  se 
parti  sur  ces  conditions  et  marchanda  de  ramener  ledit  conte  parmi 
certains  deniers  qu'il  enrechuptetdevoitrechevoir,  son  emprise  ache- 
vée. Sy  s'apensa  qu'il  s'en  iroit  logier  en  ladite  ville  de  Gorkem,  fain- 
dant  d'acheter  aucune  grande  marchandise  audit  pays,  pour  ce  qu'il 
luy  sambloit  que  ledit  conte  estoit  josce,  et  que  par  renommée  il  ay- 
moit  de  fréquenter  la  marine,  faisant  son  conte  qu'il  seroit  bien  di- 
ligent de  venir  regarder  la  fachon  dudit  bateau,  ou  pensant  que  si 
d'aventure  il  alloit  aucunement  esseuUé  parmy  la  ville,  comme  josnes 
signeurs  se  vont  aucune  fois  esbattre,  et  s'ils  se  veoient  les  plus  forts, 
ils  le  raviroient  par  une  force  jusques  audit  bateau  et  par  ainsy  amen- 
roient  devers  le  roy.  Sus  ces  folles  imaginations  se  sont  mis  à  la  voye  à 
veille  levée,  et  tant  singlèrent  de  nuyt  et  de  jour  qu'ils  arrivèrent  à 
Gorkem,  oià  estoit  ledit  prince  logiet  en  sa  maison  de  ce  nom,  soy 
donnant  garde.  Ils  ont  laissiet  quelque  ung  à  garder  leur  bateau,  puis 
s'en  vindrent  logier  au  milleur  hostel  de  la  ville,  voire  pour  une  hos- 
tellerie  où  on  avoit  accoustumé  de  logier  toutes  gens  de  bien,  princi- 
pallement  marchans,  de  quelque  pays  qu'ils  venissent. 

Celluy  bastard,  qui  aultrofois  avoit  fréquenté  le  pays  de  Hollande 
au  temps  des  guerres  dessusdites,  congnoissoit  tout  le  pays  et  sçavoit 
le  langaige  :  aussy  faisoient  ses  compaignons.  Fut  bien  illec  logiet 
trois  sepmaines  ou  ung  mois,  parlant  à  lor  hoste  et  hostesse  de  plui- 
seurs choses  et  de  pluiseurs  marchandises,  qui  di.soicnt  lor  estre  dui- 
sables,  et  ce  disoient-ils  pour  celer  lor  malice.  Finableraent  tant  y 
séjournèrent,  disans  qu'ils  attendoient  aulcunsde  lor  gens  qui  cstoient 
allé  en  Frise  et  en  Prusse,  que  une  fois  qu'ils  estoient  en  lor  chambre, 
cuidans  estre  en  leur  privé,  ainsy  que  Dieux  volt  proprement  que  la 
trayson  fust  sceue,  l'ostesse  les  escoutoit  et  bien  rcgardoit  lor  conte- 
nanche.  Sy  luy  jugea  le  cœur  qu'ils  contendoient  à  larechin  ou  roberie, 

CHAPITRE  CVII. 

Comment  messire  Olivier  de  la  Marche  fut  envoyé  par  ledit  comte 
vers  le  duc  son  père,  pour  sçavoir  ce  qu'il  auroit  à  faire  dudit 
bastard. 

Or,  délibéra  le  comte  d'envoyer  vers  son  père  le  duc 
pour  ceste  matière ,  et  de  l'en  avertir  ains  tost  que  tard, 
afin  d'en  sçavoir  faire  à  l'expédient  du  cas  ;  car  luy  tou- 
choit  à  sa  vie,  ce  luy  sambloit,  et  à  l'âme  et  au  corps  ;  sy 
ne  sçavoit  à  qui  mieux  s'en  conseiller  qu'à  sa  seule  per- 
sonne. Sy  ordonna  ceste  commission  à  Olivier  de  la  Marche, 
homme  bien  emparlé  et  tout  propre  à  ce  faire  ' .  Et  vint 
iceluy  Olivier  à  Hesdin ,  et  parla  au  duc ,  lequel  s'esba- 
hissoit  du  cas,  et  le  pesa  beaucoup  ;  car  le  sentoit  de  mau- 
vais effet.  Comme  toutefois  il  luy  touchoit  au  cœur,  comme 
de  son  seul  fils,  luy  fit  briève  délivrance,  et  manda  à  son 
fils,  par  ledit  Olivier  mesme,  qu'il  fist  interroger  et  mettre 
en  question  appertenamment  ledit  bastard,  et  qu'après, 
selon  ce  qu'il  y  trouveroit,  il  en  fist  à  l'ordonnance  des 
lois  et  costumes  du  pays  de  Hollande,  lequel  est  un  pays 

ou  à  quelque  mauvaistié,  par  quoy  l'oste  de  laïens  vint  prestement  à 
la  justice  de  la  ville  et  lor  dist  que  à  l'apparence  et  samblant  de  ses 
liostes,  comme  il  l'entendoit,  ils  séjournoient  illecques  pour  aultres 
affaires  que  lor  paroUe  comunalment  ne  donnoit  à  entendre.  La  jus- 
tice en  fist  advertir  les  maistres  d'ostel  de  la  court,  qui  tantost  firent 
commandement  de  les  prendre  et  amener,  ce  qu'on  fist  diligemment, 
puis  furent  chercliiés  et  mis  à  question.  Sy  fut  trouvé  sur  ledit  bas- 
tard  une  lettre  sailée  du  propre  seau  du  roy,  par  lequel  apparoit  cer- 
tiffication  du  don  que  le  roy  luy  ot  promis,  si  luy  rendoit  ledit  conte 
de  Cbarolois,  dont  la  nouvelle  fut  incontinent  seeue  parmj^  la  ville  et 
par  tous  les  paj's  du  bon  duc  Philippe,  qui  tant  avoit  fait  d'honneur  et 
de  plaisir  au  roy  devant  dit,  après  et  devant  le  trespas  du  roy  Charles 
son  père.  (Chron.  ms.  de  La  Haye.) 
'  C'est  l'auteur  des  Méritoires. 

de  justice  et  bien  sachant  user  sur  tels  cas  et  sambla- 
bles,  touchant  la  mer;  et  vouloit  que  ainsi  en  fist,  sans 
y  différer  riens.  Atout  ceste  response,  partit  Olivier  de 
Hesdin ,  et  retourné  devers  son  maistre,  lui  dit  ce  que  le 
duc  luy  manda  par  luy,  et  en  fut  le  comte  bien  joyeux  ; 
mais  sy  alla-il  encore  à  grand  sens  longuement  et  à  froi- 
deur, afin  qu'en  temps  à  venir,  si  brouillis  en  pouvoit 
sourdre,  qu'on  ne  luy  pust  imputer  que  rien  on  luy  eust  fait 
dire  par  force  de  tourmens;  et  aussi,  par  regard  qu'il 
avoit  au  linage  dont  il  estoit  et  à  qui  il  appartenoit,  il  se 
voulut  conduire  par  sens  et  bon  avis,  pour  tant  plus 
embellir  sa  cause,  et  ainsi  fit-il. 

Or  estoit  la  court  toute  pleine  de  ce  bastard  pris;  et 
se  signoient  gens  et  s'esmerveilloient  de  son  entreprise, 
et  plus  encore  de  la  voix  qui  en  courroit  sur  le  roy,  ne 
dont  luy  pouvoit  procéder  tel  courage  encontre  le  comte, 
qui  oncques  mal  ne  luy  fit.  Sy  en  ot  des  langages  levés  et 
retournés  en  divers  ploy  s  ;  et  ramenoit-on  en  conte  Philippe 
de  Savoie,  pris  aussi  et  mené  en  la  rois  '  estrangement. 
Fut  relevée  aussi  et  refrescie,  comme  du  jour  devant,  la 
mort  du  duc  Jehan  et  la  manière  de  son  attraire  ;  et  maintes 
autres  choses  furent  dites  et  relevées  à  ceste  cause  par 
chascun  jour,  en  autrui  charge,  et  parespécial  au  seigneur 
de  Croy,  pour  ce  que  le  seigneur  de  Reubenpré  estoit  son 
neveu,  fils  de  sa  sœur,  et  lequel  de  Reubenpré  estoit  celuy 
qui  avoit  mis  en  œuvre  son  frère  bastard,  de  par  le  roy, 
comme  le  bastard  propre  l'avoit  confessé  ainsi.  Doncques, 
comme  vrai  est  que  le  seigneur  de  Croy  se  sentoit  indigné 
à  mort  du  comte  de  Gharolois,  et  qu'à  ceste  cause  il  s'estoit 
fortifié  du  roy  pour  le  temps  futur,  lequel  roy  aussi  héoit 

«  Eois,  rets,  filet. 


88  CHRONIQUE 

mortellement  le  comte  et  ne  s'en  pouvoit  taire,  fut  argué 
encontre  celuy  de  Croy,  en  luy  ruant  sur  le  dos,  que  vrai- 
semblable estoit  qu'il  en  devoit  ou  pouvoit  sçavoir  je  ne 
sçay  quoi,  quand  mesme  son  propre  neveu  conduisoit 
cette  œuvre.  Et  me  semble  à  moi,  que  luy-mesme  le  sei- 
gneur de  Croy,  quand  il  en  eust  esté  le  plus  innocent  du 
monde,  sy  en  devoit-il  avoir  ceste  mesme  peur  par  devers 
luy  et  en  faire  les  propres  arguments  du  peuple,  que  je 
récite  en  son  contraire  ;  car  la  note  y  estoit  trop  évidente 
contre  luy.  Aussi,  cy-après  en  ensievra  chose  par  quoi 
touchant  luy  en  ce  cas  il  en  faudra  plus  avant  escrire 
incidence. 

En  ce  temps,  au  mois  de  septembre,  mourut  le  seigneur 
d'Estouteville,  capitaine   du  Mont-Saint-Michel,  le  plus 
riche  homme  d'argent  comptant,  ce  disoit-on,  du  royaume 
de  France,  et  lequel  d'Estouteville,  le  roy  Loys,  à  l'entrée 
de  son  règne,  avoit  constitué  grand  séneschal  de  Nor- 
mandie et  gouverneur  de  Rouen,  ce  que,  par  avant,  avoit 
esté  messire  Pierre  de  Brezé ,  du  temps  du  roi  Charles , 
auquel  messire  Pierre,  revenu  en  grâce  arrière  du  roy 
Loys,  le  roy  luy  redonna  son  office  et  le  restabht  en  tout. 
Toutesfois  fut-il  dit  alors  que  le  seigneur  de  Croy  eust 
voulu  avoir  Testât  et  l'office  du  mort.  Le  roy  les  luy  of- 
froit  ;  car  ledit  de  Croy  estoit  pour  celle  heure  devers  le 
roy,  quand  les  nouvelles  en  vinrent,  et  mesmes  ledit  de 
Croy  le  me  dit  à  moi;  mais  luy,  pensant  à  faire  un  ami 
à  peu  de  coust  (et  de  ce  point  ne  luy  estoit  séant,  ce  luy 
sembloit,  et  hors  de  sa  marche),  le  refusa  et  dit  :  «  Sei- 
«  gneur,  il  sera  trop  mieux  employé  à  monseigneur  de 
«  Maulevrier  qu'à  moi;  vous  n'y  pouvez  meilleur  corn- 
et mettre  que  luy,  qui  y  est  aimé  et  cognu,  et  en  a  eslevé 
«  le  premier  nom  :  c'est  un   noble   chevalier,  et   vaut 

«  beaucoup  de  biens.  »  Et  en  effet  pria  pour  luy,  ce  me 
dit  luy  ;  et  ainsy  le  reçut  celuy  qui  l'avoit  esté  premier,  et 
dont  Rouen  et  toute  Normandie  firent  grand  joie.  Sy  dis 
ceci  pour  donner  à  l'entendement,  que  tout  ce  que  ce  sei- 
gneur de  Croy  vouloit  avoir,  ne  demander  du  roy,  tout 
luy  estoit  accordé  et  consenti  sans  refus  nessun  ' .  Mesmes 
ledit  de  Croy  s'en  estoit  devisé  autrefois  si  avant,  du 
propre  temps  que  les  terres  sur  Somme  estoient  nouvelle- 
ment rendues,  que  s'il  eust  voulu  estre  gouverneur  de 
Picardie  et  de  toutes  les  terres  rachattées  jusques  à  Reiras 
et  à  la  rivière  d'Oise,  il  l'eust  esté  de  par  le  roy,  et,  qui 
plus  est,  gouverneur  de  Normandie ,  de  la  mesme  part 
que  le  roy  avoit  donnée  au  comte  de  Cbarolois.  Donc  la 
cause  pour  quoy  le  roy  ce  fit,  ne  à  quelle  fin,  j'en  laisse  à 
Dieu  le  jugement  plutost  qu'à  homme. 

CHAPITRE  CVIII. 

Comment,  après  que  le  roy  sçut  la  prise  dudit  bastard,  il  démonstroit 
estre  marry,  et  comment  il  faignoit  non  cognoistre  ce  bastard. 

Or  vinrent  nouvelles  au  roy  que  le  bastard  de  Reu- 
benpré  estoit  pris,  et  que  le  comte  de  Charolois  le  tenoit 
en  ses  dangers'  à  Gorkem.  Sy  ne  sçais  quel  semblant  il 
en  fit,  ne  qu'il  en  dit,  sinon,  par  ce  qu'il  en  ensievi  après, 
il  sembloit  qu'il  n'en  fust  pas  bien  aise  ;  ne  plus  avant  je 
ne  le  charge.  Mais  le  seigneur  de  Reubenpré,  capitaine  du 
Crotoy,  et  qui  avoit  envoyé  son  frère  en  ceste  commission, 
iceluy  se  trouva  durement  perplex  de  ces  nouvelles,  et 
tant  pour  la  vie  de  son  frère,  dont  il  faisoit  grant  doute, 

•  Nesstm,  aucun. 

*  En  ses  dangers,  en  son  pouvoir. 


90  CHRONIQUE 

comme  de  la  mauvaise  accusation  qui  en  pouvoit  tourner 
sur  luy  et  sur  les  siens;  car  quiconque  s'en  voudroit 
parer,  ce  pensoit,  quand  ce  vi endroit  à  l'estraindre,  luy 
nécessairement  demourroit  en  la  fange,  pour  ce  qu'il  avoit 
mis  son  frère  en  œuvre.  Comme  doncques  le  roy  estoit 
en  venté  de  cecy,  et  qui  bien  eust  voulu  estre  autrement 
la  chose,  la  pesa  beaucoup  ;  mais  pour  ce  qu'il  avoit  titre, 
comme  avez  oy,  d'espier  sur  la  mer  le  retour  du  vice- 
cliancelier  de  Bretagne,  sainement  certes  se  reposa  sur 
cestuy  titre,  non  accoutant  à  autre  ymagination  que 
homme  y  pouvoit  prendre  ;  car  cestuy-là  estoit  souffisant 
assez  et  raisonnable,^  ce  sembloit,  pour  l'excuser  ailleurs, 
et  par  ainsi  n'en  fit  point  de  fait  pour  celle  heure.  Mais 
le  seigneur  de  Montauban,  admirai  de  France,  en  escrivit 
unes  lettres  au  seigneur  de  Croy,  par  lesquelles  il  luy 
pria,  pour  toute  paix  nourrir  et  pour  faire  estaindre  et 
cesser  diverses  murmures  qui  couroient,  qu'il  voulsist 
labourer  en  cecy  que  tout  fust  estaint,  et  le  bastard  mis  à 
délivre.  Donc,  sitost  que  celuy  de  Croy  avoit  lu  ses  let- 
tres à  peine  à  demi,  les  rendit  au  porteur,  et  luy  dist  : 
«  Mon  ami,  rapporte  tes  lettres  à  ton  maistre,  et  luy  dis 
«  que  je  ne  m'en  meslerai  jà.  Qui  l'a  brassé,  sy  le  boive. 
«  Bien  leur  en  conviengne  !  »  Et  luy  rendy  les  lettres  bien 
despitement  et  bien  honteux,  et  non  sans  cause;  car  réale- 
ment,  quoy  qu'il  fust  de  la  vérité,  nul  ne  maintint  autre- 
ment fors  que  ceste  emprise  fut  faite  pour  la  personne 
du  comte,  tant  par  les  paroles  du  roy  mesme,  de  par- 
devant  dites,  comme  parce  que  l'œuvre  en  estoit  entre- 
prise par  le  linage  de  Croy;  et  mesme  le  seigneur  de 
Croy  notoit  bien  que  la  cause  y  estoit. 

Le  seigneur  de  Byèvre,  jeusne  frère  au  sire  de  Reu- 
benpré,  estoit  à  court  pour  ceste  heure,  qui  à  l'autre  lez 

estoit  durement  perplex  de  ce  cas,  et  en  fondoit  en  annui, 
et  à  moi  en  fit  des  devises  à  larmoyans  yeux,  par  expéti- 
tion de  conseil  ;  maudissoit  la  vie  du  bastard,  et  l'heure 
qu'oncques  avoit  esté  né;  plaignoit  durement  que  son 
chef  et  son  frère  estoit  entré  en  ceste  horrible  mauvaise 
folie,  et  encontre  l'hostel  mesme  là  où  les  siens  et  luy 
avoient  pris  l'honneur  et  le  bien  qu'avoient;  et  mesmes 
le  seigneur  de  Reubenpré  avoit  esté  jusqu'à  ce  jour  cham- 
brelen  du  duc  en  ordonnance,  nourry  avecques  luy  et  en 
sa  maison,  enfant  ;  y  avoit  eu  crédence  et  honneur  en 
guerre  et  en  paix ,  homme  féodal  du  duc  jusques  au  jour 
de  la  rendition  des  terres,  n'y  avoit  que  un  an  ;  mais  de- 
puis, le  roy  l'avoit  accueilli  et  attrait  à  soi  par  singulier 
regard  qu'il  y  avoit,  et  en  complaisence  aussy  au  seigneur 
de  Croy,  dont  il  estoit  neveu;  car,  à  vrai  dire,  il  sembloit 
droitement  l'homme  pour  faire  un  coup  périlleux,  et 
autrefois  le  roy,  du  temps  qu'il  estoit  dauphin  encore, 
l'avoit  délivré  de  grand  danger  en  Gand,  là  où  il  l'alla 
querre  en  personne,  luy  estant  banny  du  royaume,  et  le 
restitua  en  pieds,  contraire  la  hauteur  de  son  père,  le  roy 
Charles,  et  la  sentence  du  parlement '.  Sy  s'en  tenoit  obligé 
à  luy  tant  plus  ledit  de  Reubenpré,  et  le  roy  aussy  tant 
plus  fiable  de  luy  de  secrète  chose.  Et  en  effet,  quand  ce 
vint  qu'on  parloit  devant  le  roy  de  ce  bastard  et  de  la 
charge  qu'on  luy  donnoit,  le  roy  respondit  baudement,  et 
sy  dit  :  «  Ne  sçay  qui  est  le  bastard ,  ne  qu'on  en  veut 
«  dire  :  il  n'est  pas  à  moi.  Je  ne  le  vis  oncques,  ne  onc- 
«  ques  ne  parlay  à  luy.  Sy  ne  sçay  ce  qu'il  aempris,  ne  à 

•  Le  4  novembre  1459,  Antoine  de  Rubempré,  prévenu  de  meurtre, 
fut  arrêté  à  Gand  à  la  requête  d'un  sergent  du  roi  ;  mais  le  Dauphin 
se  rendit  le  lendemain  à  Gand  et  obtint  des  échevins  qu'il  fût  mis  en 
liberté.  DagJjoek  der  collatie,  p.  439. 

«  qui  charge,  ne  qui  l'a  mis  en  œuvre.  Si  s'en  pare  à  moi, 
«  n'en  compète  riens.  »  Et  en  telles  paroles  s'en  désarma 
le  roy,  ce  disoit-on,  en  la  nouvelleté  du  cas,  quoiqu'en 
après  il  en  tint  tout  autres  termes,  et  qui  seront  mis  en 
conte'. 

CHAPITRE  CIX. 

Comment  on  conseilloit  au  duc  soi  retirer  plus  avant  en  ses  paj'S 
pour  les  langages  qui  couroient. 

Le  duc  arréement  se  maintenoit  tousjours  en  son  com- 
mun pays  ;  et  pour  brouillis,  ne  pour  chose  qu'il  vist,  ne 
oyst,  ne  çà,  ne  là,  ne  se  desmut  oncques  en  riens.  Tous- 
jours  se  tenoit  en  un  viel  train  et  en  constance  de  cœur; 
ne  de  diversité  de  choses  estranges  que  veoit  à  l'œil,  ne 
s'espouventoit  ;  ne  en  amisté  de  paroles,  ne  de  promesses 
d'autrui  ne  mettoit  fiance,  sauve  que  assez  de  fois  on  luy 
dit  à  part  que  sens  feroit  de  soi  retraire  plus  parfond  en 
ses  pays,  et  que  le  séjourner  là  ne  luy  estoit  point  néces- 
saire; car  moult  couroient  estranges  langages  et  divers, 
et  qui  estoient  de  mauvaise  note.  Sy  croy  bien  que  le  duc 
l'entendoit  bien  et  le  notoit  assez  ;  mais  soy  confiant  de 
Dieu  et  de  son  bon  léal  vouloir,  disoit  tousjours  qu'il  pa- 
rattendroit  la  journée,  et  encore  quinze  jours  outre,  en 
l'honneur  et  faveur  du  roy,  pour  luy  en  donner  tout  son 
soûl.  Et  de  fait,  pour  avancer  ceux  qui  devroient  venir  de 
la  part  du  roy  Edouard,  ou  au  moins  pour  sçavoir  quel 
espoir  on  pourroit  [avoir]  de  la  journée  promise,  envoya 

•  Lorsque  Charles  le  Hardi  succéda  à  son  père,  il  fit  mettre  le  bâtard 
de  Rubempré  en  liberté  ;  mais  celui-ci  se  montra  peu  digne  de  cet 
acte  de  générosité.  Nous  le  retrouverons  plus  tard  dans  l'armée  de 
Louis  XL  Vor/ez  Molinet,  II,  14. 

un  Henriet,  chevauclieur,  à  Calais,  et  de  là  outre  la  mer 
en  Angleterre,  afin  d'avoir  certaineté  aucune  du  fait  ou  du 
failly.  Lequel  Henriet,  pendant  qu'il  estoit  en  Angleterre, 
et  que  là  on  le  tenoit  sans  délivrance,  y  demoura  un  mois 
allant  et  venant,  et  passa  la  journée  non  tenue,  et  quinze 
jours  encore  outre,  en  admiration  de  chacun,  qu'on  n'en 
apprist  nulles  nouvelles,  combien  que,  tout  ainsi  qu'il  en 
avint,  tout  ainsi  en  avoit  esté  jugé  que  riens  ne  s'en  feroit, 
et  que  jà  Anglois  n'y  tenroient  journée  ;  car  ne  veoit-on 
point  que  possible  fust  de  attraire  les  deux  roys  en  con- 
corde sur  l'intention  de  chacun ,  car  l'un  vouloit  avoir 
pays  et  provinces  pour  sa  part  droiturière ,  et  l'autre  ne 
vouloit,  ne  n'en  eust  osé  rendre  un  pied,  pour  la  criée  du 
monde.  Mesme  [le  roy  Lpys]  estoit  blasmé  encore  et  noté 
des  léaux  François  qui  les  avoient  aidiés  à  conquerre',  de 
ce  qu'il  chaudioit  tant  les  Anglois  d'avoir  paix  à  eux,  et 
qu'il  en  quéroit  si  fort  l'amour  ;  et  luy  dit  le  grand  sénes- 
cbal  de  Normandie,  messire  Pierre  de  Brezé  :  «  Sire,  ce 
«  dit-il ,  voulez-vous  estre  bien  aimé  des  François ,  vos 
«  sujets  et  vassaux?  Ne  quérez  nulle  amistié  aux  Anglois, 
«  car  d'autant  que  vous  y  querrez  amour,  vous  serez 
«  liay  des  François.  Faites-vous  aimer  des  princes  de 
«  vostre  royaume,  vos  parents  et  subgès,  et  tout  le  monde 
«  ne  vous  pourra  nuire,  ne  Anglois,  ne  autres.  Là  git 
«  votre  salut,  et  là  git  l'amour  et  l'amistié  que  vous  devez 
«  quérir.  »  Ces  langages-icy  se  dirent  à  Novion,  par  ledit 
seigneur ,  qui  mesme  les  me  raconta  ;  et  les  ramène  en 
conte,  comme  qui  bien  y  servent.  Et  par  ainsi,  si  le  roy 
tendoit  à  venir  à  paix  avecques  les  Anglois,  sy  le  cœur 
ne  luy  portoit  à  vouloir  vendre  terres,  ne  pays;  sy  enten- 

>  Conquerre,  vaincre. 

doit-il,  et  ainsy  le  disoit-on,  qu'il  y  pensoit  venir  par  force 
d'argent,  et  par  en  donner  çà  et  là  en  multitude  de 
nombre ,  et  s'en  estoit  assez  déclaré  par  ce  parti.  Henriet 
doncques  revenu  à  Hesdin,  ne  rapporta  riens  de  bien, 
fors  que  tout  estoit  rompu,  journée  et  promesse,  et  riens 
ne  s'en  tendroit.  Anglois  n  y  vouloient  venir  pour  trois 
causes  :  la  première  sy  estoit  pour  ce  que  Philippe  de 
Savoie  avoit  esté  pris  sur  la  parole  et  seurté  du  roy,  et 
tenu  en  danger  de  son  corps,  qui  leur  estoit  cas  de  mau- 
vais espoir.  La  seconde  sy  estoit,  que  nouvelles  estoient 
venues  en  Angleterre,  que  le  roy  pareillement  avoit  fait 
contendre  sur  la  personne  du  comte  de  Charolois,  par 
estrange  entreprise.  La  tierce  sy  estoit  fondée  sur  le  ma- 
riage du  roy  Edouard  avecques  la  fille  du  seigneur  de  la 
Rivière,  qui,  à  celle  heure,  estoit  sur  ses  nopces  faire,  et 
sur  la  solempnité  de  sa  feste'.  Et  pour  tant  prièrent 
Anglois  au  duc  de  Bourgongne  qu'on  les  tenist  pour 
excusés  devers  luy,  et  au  surplus  il  pourverroit  à  l'expé- 
dient du  plus  faisable. 

CHAPITRE  ex. 


Comment  il  sourdit  un  brouillis  en  Castille,  et  comment  le  roy  constitus 
le  comte  de  Nevers  lieutenant-général  en  Picardie. 


Quand  le  roy  sçut  castes  nouvelles,  il  s'en  contint  au 
mieux  qu'il  put  ;  mais  disoit  bien  que  Anglois  l'avoient 
mené  en  main  et  fait  à  croire  monts  et  vaux,  de  quoy 
l'avoient  abusé  et  non  tenu  couvent.  Et  mesmes  sembloit 

'  Edouard  IV  épousa  secrètement  Elisabeth  "Widwill  ou  Woodwill. 
fille  de  lord  Rivers,  le  1"  mai  1464;  mais  le  mariage  ne  fut  déclaré 
publiquement  que  le  29  septembre. 

vouloir  dire  que  le  duc,  son  bel  oncle,  avoit  joué  ce  per- 
sonnage aussy  devers  lesdits  Anglois,  et  feroit  tant  que, 
s'il  luy  devoit  couster  un  million  d'or  pour  distribuer  çà  et 
là,  sy  auroit-il  accord  avecques  eux,  et  y  laboureroit.  Et 
en  dévoiloit  son  courage  en  ceste  matière  si  publiquement 
que  le  record  aussy  en  fut  fait  tout  tel  de  sa  personne,  en 
public  ailleurs. 

En  ce  mesme  pendant ,  sourdy  un  grand  brouillis  en 
Castille  ;  car  aucuns  nobles  du  royaume  se  divisèrent  en- 
contre le  roy  Henry,  celuy  qui  s'estoit  entrevu  avecques 
le  roy  de  France  Loys,  l'année  devant;  et  emprirent  les- 
dits nobles  Castillans  de  prendre  ledit  roy,  leur  seigneur, 
pour  aucunes  grandes  causes  et  titres  légitimes,  ce  main- 
tenoient,  contraires  en  partie  de  la  foy  chrestienne,  partie 
aussy  à  toute  la  chose  publique  du  royaume.  Sy  en  furent 
si  près  et  si  aigres  en  l'esploit,  que  si  ledit  roy  Henry  ne 
l'eust  gagné  à  force  d'un  jennet'  sur  lequel  il  monta  et 
lequel  il  fit  courir  à  désespéré,  il  estoit  attaint.  Et  fut 

clief  de  ceste  emprise,  le  marquis  de^ Sy 

en  sourdy  guerre  et  tribulation  entre  ledit  roy  et  ses  no- 
bles ;  et  y  vouloient  dire  aucuns  que  le  roy  Loys  de  France 
avoit  machiné  ceste  insurrection  du  marquis  encontre  son 
souverain  seigneur,  le  roy  castillan.  Et  à  tant  je  m'en 
tais  jusques  à  ce  que  occasion  venra  à  l'aventure  d'en 
parler  ailleurs,  si  la  matière  le  requiert. 

Or  estoit  le  roy  retourné  à  Abbe ville,  alors  que  les  nou- 
velles estoient  venues  des  Anglois  défaillans  à  leur  jour; 
et  là  pourvit  sur  ses  affaires,  espécialement  sur  les  mar- 
ches de  deçà  l'Isle  de  France,  là  où  gisoit  le  fort  de  son 
soin.  Et  avoit  jà,  par  tous  les  lieux  enclavés  dedans  les 

'  Jennet,  petit  clioval. 

*  Lacune  dans  le  manuscrit. 

pays  du  duc,  quis  moyens  et  nouvelles  voies  de  les  mettre 
et  avoir  à  luy  à  sa  disposition  totale,  fust  à  paix,  fust  à 
guerre  ;  et  sembloit  par  cela  que  il  ce  fist  à  aucune  cou- 
verte intention  soupeçonnable  pour  le  temps  futur.  Et 
estoient  ces  villes  :  Carabray,  tout  en  chef,  Térouanne, 
Crèvequeur,  Arleu,  qui  ne  sont  et  ne  peuvent  riens  contre 
les  pays  du  duc,  sinon  mouvoir  noise  et  mesmes  demourer 
en  la  raque.  Donc,  et  pour  encore  pourvoir  plus  avant  en 
ceci,  et  que  les  marches  de  deçà  Paris  jusques  au  pays 
d'Artois  pussent  avoir  à  qui  retraire,  luy  retourné  en 
France  delà  Loire  ou  ailleurs,  constitua  et  fit  publier  à 
Amiens,  à  Tournay,  à  Cambray,  le  comte  d'Estampes, 
nouvellement  comte  de  Nevers,  lieutenant  et  capitaine 
souverain  de  Picardie,  et  de  tout  ce  qui  estoit  appertenant 
à  sa  couronne  de  par  deçà  ;  et  vouloit  et  mandoit  que  tout 
le  monde  luy  obéist  et  portast  honneur  et  faveur,  comme 
à  sa  personne.  De  quoy  toutesvoies  il  faisoit  aucunement 
parler  sur  luy,  parce  qu'il  sembloit  qu'il  le  fist  par  argu 
encontre  la  maison  de  Bourgongne,  sa  léale  serviteresse, 
et  espécialement  contre  le  comte  de  Charolois,  lequel  n'avoit 
cause  de  aimer  ledit  de  Nevers,  ce  sçavoit  bien.  Et  non 
moins  aussy  s'en  fit  blasmer  celuy  de  Nevers,  quand  il  prit 
telles  pointes  en  son  vieil  eage  à  l'encontre  du  fleuron  de 
son  honneur,  dont  il  tenoit  ce  qu'il  a  voit  de  clarté.  Sy  en 
fut  parlé  plus  que  assez  de  cela  et  d'autre  chose. 

Le  duc  de  Bourbon,  neveu  du  duc,  qui  encore  se  tenoit 
à  Hesdin,  estoit  venu  devers  le  roy,  aussy  en  Abbeville; 
et  là  se  tint  huit  ou  dix  jours,  qu'oncques  n'osa  bouger 
pour  venir  voir  son  oncle  à  Hesdin,  ne  la  duchesse  sa 
mère;  car  avoit  le  roy  ymagination  souppeçonneuse  en 
ceste  venue,  et"  aima  mieux  que  la  Visitation  ne  s'en  fist 
point.  Sy  s'en  contint  ledit  de  Bourbon,  le  plus  bel  que 


DE  CHASTELLAIN.  97 

put  ;  et  le  sçavoit-ou  bien  à  Hesdin  en  quels  termes  il  en 
estoit,  et  qu'il  n'osoit  venir  là  où  volentiers  seroit  vu ,  et 
par  ainsi  on  luy  en  laissa  faire  à  son  bel,  et  n'en  fît-on 
autre  estime.  Or,  avint  que  un  noble  escuier,  nommé  Phi- 
lippe de  Bourbon,  fils  jouvenor  à  messire  Jean  de  Bourbon, 
seigneur  d'Esclarières',  du  sang  royal,  estoit  en  pourchas 
d'avoir  par  mariage  la  fille  du  seigneur  de  Dours,  seule 
héritière ,  et  avoit  assez  l'agrément  de  elle  et  de  ses  amis  ; 
et  tenoit  le  duc  fortement  la  main  avecques  luy,  et  y  avoit 
grand  cœur  ;  car  valoit  beaucoup  ledit  escuyer,  et  le  duc 
l'avoit  longuement  aimé.  Or  est  vrai  que  le  seigneur  de 
rille-Adam,  prévost  de  Paris,  pourchassoit  aigrement  ce 
mesme  mariage  devers  le  roy  pour  son  fils  aisné  ;  et  ten- 
doit  cestuy  de  l'Ille-Adam  à  emporter  ceste  damoiseUe,  par 
l'aide  du  roy,  pour  ce  que  les  seigneuries  et  les  terres 
principales  d'elle  gisoient  en  Amiennois  dessous  le  roy,  et 
là  où  le  duc  maintenant  n'avoit  que  cognoistre.  Mais  le 
duc,  voyant  qu'il  avoit  le  corps  d'elle,  demourant  en  sa 
ville  d'Arras,  là  où  elle  s'estoit  venue  retraire  hors  de  la 
main  du  roy,  fit  moins  d'estime  des  terres  où  qu'elles  gi- 
soient; et  luy  sembloit  bien  que,  vu  la  bonté  d'elle  et  des 
amis,  il  en  auroit  aussitost  la  part  de  son  gré  que  nul 
autre  ;  et  des  terres  ne  fit  force,  car  les  terres  ne  pour- 
roient  estre  appréhendées  par  mariage,  qui  n' auroit  la  per- 
sonne. Or  avoit  envoyé  jà  une  fois  par  avant  devers  le  roy, 
luy  estant  encore  à  Novion,  un  gentilhomme  nommé 
Jehan  de  Moët,  pour  ceste  matière  afin  qu'il  luy  plust  soy 
déporter  de  ce  mariage  pour  le  seigneur  de  l'Ille-Adam, 
et  soy  condescendre  à  ce  que,  du  gré  de  luy,  Philippe  de 

'  Philippe  de  Bourbon,  cinquième  fils  de  Jean  de  Bourbon,  seigneur 
de  Carency.  Il  épousa  Catherine  de  Lalaing-,  fille  de  Sanche  de  Lalaing 
et  de  Catherine  de  Robersart. 

Bourbon  pust  avoir  la  damoiselle  avecques  l'héritage  à  luy 
appartenant;  et  luy  avoit  fait  requerre  très-instamment 
par  ledit  de  Moët,  qu'en  faveur  de  luy,  luy  voulsist  accor- 
der sa  requeste.  Mais  ledit  de  Moët  n'y  procura  riens,  et 
n'y  estoit  la  requeste  du  duc,  fors  que  pour  nient,  réputée 
touchant  cecy  ;  ains  se  contint  le  roy  ferme,  toujours  pour 
le  seigneur  de  l'IUe-Adam,  et  donna  assez  à  cognoistre 
audit  de  Moët  que,  par  haine  qu'il  avoit  à  l'encontre  du 
comte  de  Charolois,  son  beau-frère,  il  contraria  h  cestuy 
Philippe  de  Bourbon,  disant  :  «  Je  cognois  bien  Bourbon, 
«  et  il  est  à  beau-frère  de  Charolois;  je  l'ai  vu  tirer  sou- 
<(  vent  de  l'arc  avecques  luy,  et  sy  est  de  sa  ligne.  Bien, 
«  bien!  beaux  oncle  et  moi  nous  en  ferons  bien,  »  Sy  ne 
put  oncques  obtenir  autre  chose,  et  l'escuier  là  tramis  s'en 
estoit  revenu  vers  le  duc  atout  riens  avoir  fait.   Sy   en 
mordit  le  duc  ses  lèvres,  et  le  prit  à  aigre,  disant  :  «  Je 
«  crois  que  oncques  homme  n'a  esté  tant  pessu'  de  belles 
«  paroles  comme  j'ai  esté,  et  à  qui  on  fist  moins  par  effet 
«  comme  on  a  fait  pour  moi.  On  me  promet  monts  et  vaux 
«  de  faire  pour  moi,  et  riens  du  monde  n'en  ensieut.  Onc- 
«  ques  de  choses  que  je  requisisse  au  roy,  ne  à  Paris,  ne 
«  ailleurs,  ne  m'a  esté  accordée  encore  une  seule  :  je  me 
«  dois  bien  fier  de  grand  chose  en  luy  !  Or  voist  comme  il 
«  peut,  je  m'en  passerai  au  mieux  que  je  pourrai.  » 

Or,  est  vérité  aussy  que  le  duc  avoit  aucunes  difficultés, 
pendans  en  question  entre  le  roy  et  luy,  touchant  encla- 
vières  de  terres  et  de  seigneuries ,  et  autres  matières , 
desquelles  le  roy  mort  et  luy  avoient  esté  en  appointement 
ensemble,  passé  par  son  grand  conseil  bien  et  authenti- 
quement;  et  maintenant  le  roy  Loys  les  avoit  rompues  et 

'  Pessu  (participe  passé  du  verbe:  2^aistre),  nourri. 

aimullées  de  tous  points,  et  par  quoy  il  convenoit  que  le 
duc  arrière  f ust  en  nouvel  pourclias  devers  luy  ;  et  luy  eu 
tint-on  durs  et  estroits  termes,  plus  qu'oncques  on  n'avoit 
fait  du  temps  du  roy  Charles.  Et  en  effet,  longuement 
l'avoit-on  tenu  en  refus  et  en  suspens  de  riens  faire  pour 
luy;  car  requéroit  que  le  roy  voulsist  laisser  et  différer 
cestes  altercations  durant  la  vie  de  luy  et  de  son  fils.  Mais 
le  roy  ne  se  voulut  oncques  accorder  à  la  vie  du  fils,  sinon 
tant  seulement  à  sa  vie  seule.  Et  tenoit  à  cela  l'estrif  entre 
eux  deux  et  le  fort  de  leur  question  ;  car  le  duc  quéroit 
autant  à  pourvoir  de  son  fils  comme  de  luy-mesme,  et  le 
roy  tout  le  conraire. 

CHAPITRE   CXI. 


Comment  messire  Claude  de  Toulongeon  fut  envoyé  devers  le  roy  pour 
le  maciage  de  Philippe  de  Bourbon. 


Or,  devez  entendre  que  cestes  pétitions  du  duc  pen- 
dantes encore  en  refus  devers  le  roy ,  n'estoient  nulles 
nouvelles  encore  du  bastard  de  Reubenpré,  ne  de  sa  prise, 
et  n'y  avoit  point  matière  alors  par  quoi  il  sembloit  qu'on 
pust  estre  constraint  de  requerre  riens  au  duc  aussy  de  la 
part  du  roy,  Sy  avint  que,  comme  plusieurs  à  l'entour  du 
roy  et  ailleurs  estoient  perplex  de  ceste  prise  du  bastard, 
et  doutoient  que  grief  et  esclandre  n'en  ensievist  encontre 
aucuns,  fut  avisé  que,  comme  le  duc  avoit  longuement 
fait  poursievir  aucunes  requestes  devers  le  roy,  et  de  quoi 
on  luy  avoit  fait  long  refus  et  danger  ,  maintenant ,  pour 
une  attraiance  et  pour  venir  à  semblable  recœuvre,  le  roy 
accorda  au  sieur  de  Lannoy,  neveu  du  seigneur  de  Croy, 
toutes  les  pétitions  du  duc,  monstrant  en  ce  que  il  pensoit 

à  venir  par  ce  à  cliou  pour  cliou,  et  au  mesme  par  le  sem- 
blable ;  et  vouloit  faire  cest  honneur  au  seigneur  de 
Lannoy  plus  qu'à  autre ,  afin  que  le  merciement  en 
redondast  en  luy,  qui  avoit  en  danger  de  mort  son  li- 
nage. 

Or,  plut  au  duc  renvoj^er  arrière  la  seconde  fois  devers 
le  roy  pour  ce  mariage  de  Philippe  de  Bourbon,  à  qui  il 
avoit  le  cœur  ;  et  de  fait,  il  envoya  un  notable  sage  che- 
valier, messire  Claude  de  Toulongeon ,  nouvellement  re- 
venu de  Rome,  lequel  à  l'introduction  de  son  maistre, 
parla  au  roy,  et  luy  fit  requeste  arrière  de  ce  mariage, 
qui  en  effet  et  finablement,  après  quatre  ou  cinq  jours  là 
demorant ,  n'y  fit  [plus]  que  le  premier,  sauve  que  le  roy 
luy  dit  qu'il  en  feroit  bien  avecques  beaux  oncle  et  qu'il 
le  iroit  voir  en  la  semaine  en  sa  ville  de  Hesdin. 

Or,  y  avoit-il  pour  ce  temps  d'adoncques  devers  le  roy, 
le  seigneur  de  Lannoy  arrière  de  par  le  duc,  et  le  seigneur 
de  Moreul,  à  toute  leur  charge  à  part  ;  et  ignoroient  quel 
chose  pouvoit  estre  venu  faire  là  ce  chevalier  de  Toulon- 
geon, et  en  avoient  assez  merveille  et  mal  en  la  teste,  et 
par  espécial  celuy  de  Lannoy  ;  car  eraignoit  fort  qu'il  ne 
venist  pour  quelque  chose  secrète,  et  de  quoi  on  se  défiast 
de  luy,  parce  qu'il  s'estoit  bien  perçu,  depuis  la  prise  du 
bastard ,  qu'il  couroit  des  langages  beaucoup  sur  les 
Croyois,  et  que  le  duc  portoit  couvertement  des  gorgues' 
et  des  remors.  Sy  doutoit  que  cestui-ci  ne  venist  au  travers 
de  luy  et  des  siens,  ce  que  point  ne  fit;  mais  bien  oyt  bou- 
ches parler  diversement,  et  vit  des  personnages  qui  mal 
luy  revenoient,  comme  demander  le  seigneur  de  Lannoy 
dedans  la  chambre  du  roy,  et  le  sire  de  Moreul  demourant 

'  Gorgues,  rancunes. 

dehors,  cui  mesmes  il  prit  mauvais  pied.  Et  lesquelles 
choses,  cestes-là  et  autres,  que  cestui  de  Toulongeon  et 
autres  avoient  vues  et  oyes,  furent  contées  au  duc.  Et 
comme  la  fin  de  la  response  du  roy  estoit  qu'il  feroit  bien 
de  ce  mariage  avecques  luy  et  qu'il  le  venroit  voir  en  sa 
ville  prochainement,  le  duc  s'en  tanna.  Et  pour  fin  de 
conte,  n'avoit  nulle  dévotion  à  sa  venue,  ne  à  sa  visita- 
lion  pour  l'heure  d'alors  ;  car  sentoit  bien,  et  le  cognoissoit 
de  vrai,  que  ce  n'estoit  ne  pour  son  preu',  ne  pour  son 
bien,  ne  pour  nulle  chose  sur  quoi  il  pust  fonder  espoir; 
et  conclut  couvertement  en  son  courage',  qu'en  Hesdin  le 
roy  ne  le  verroit  de  l'année,  et  y  venist  quand  il  voudroit. 
Assez  y  avoit  esté,  et  assez  l'avoit  vu  à  peu  de  gré,  ce  disoit 
en  luy-mesme.  Aussi  on  luy  avoit  bouté  en  teste  tant  de 
choses,  et  averti  de  ce  qu'on  avoit  vu  et  sentu  de  longue 
main,  et  de  jour  en  jour  plus  et  plus,  comme  si  perdu  dust 
estre  à  y  arrester  plus,  que  plus  sain  et  plus  salutaire 
sembloit  à  chascun  délibérer  son  parlement  de  là  en  brief, 
que  aucuns  jours  y  attendre  que  le  roy  y  venist.  Et  ne  me 
ose  ingérer  d'escrire  les  langages  qui  là  couroient  tou- 
chant la  double  de  sa  personne  et  la  machination  préco- 
gnue  par  ses  amis'. 


'  Preu,  profit. 

2  En  son  courage,  dans  son  intention. 

^  Burgundionum  dux,  non  immemor  insidiarum  et  doli  quibus 
genitor  suus  fuerat  interemptus,  metuens  ne  et  sibi,  quemadmodum 
unico  ejus  filio,  insidise  pariter  tenderentur,  non  exspectato  régis 
adventu,  relicto  Hesdino,  Insulas  est  profectus.  Cum  autem  ejus 
recessumrex  cognovisset,  simul  etiam  quod  de  insidiis  quse  comiti  de 
Cbarolois  paratae  fuerant  et  captione  Bastardi  de  Rubempré  currens 
ubique  fama  ora  omnium  compleret ,  dimissa  Picardia,  in  Franciam, 
Turonis  est  reversus.  Basin,  II,  p.  90. 

(.'oMiKunit  lo  rov  o\uo.\;i  ili'vors  K'  iliio  h  Uosiiiii  hiv  ju-ior  nvi'il  iu>  so 
lu>iij;v!ist,  ot  oou\miM\t  K>  iliu*  s\m\  partit  hnstivoiuont. 

Or.  so  (lontint  MiuMiniMiuMit  lo  rov  du  pnrtvmont  do  son 
bol  (Hu-U'  do  llosdin,  et  no  (ondoit  que  à  lo  surpvoudro, 
visiitnnt  du  jour  si  loudoninin.  VA  pour  oosto  oauso  envoya 
dovors  luy  nu  nniistro  («oorgHM  Hnvart,  son  trt's-privé;  ot 
]>ar  ioolny  luy  lit  prior  tpi'il  uo  voulsist  houiror  ouooro  do 
llosdin ,  tant  qu'il  pust  ostro  vonu  dovors  luy.  Kt  le  duo 
nsooutant  oo,  sans  donnor,  no  tollir,  dit  ot  respondit  j\ 
oolny  niaistro  Ooorg*o,*|no,  do  son  partir,  no  savoit  quand 
00  .soroit  ;  mais  il  on  avortiroit  bion  le  roy  aincliois.  Et  ne 
put  autro  ohoso  tiror  U>dit  llavart.  Cecy  estoit  par  un 
sauioily.  il  houro  tlo  vospro;  ot  lo  rc^v  entendoit  à  venir  h 
llosdin  lo  lundi  ensuivant  ,  oi  y  devoit  mener  avooques 
luy,  00  disoit-on.  sa  >::rand  i^arde.  1}\  od  le  duc  estoit  tout 
seul  ot  mal  aoeompaii-né.  ot  on  dantror  d'ostro  mis  on  tel 
ploy  comme  on  oust  voulu,  par  stm  plus  tort.  Sy  uo  dis 
point  que  lo  duo  on  avoit  pour,  no  que  lo  roy  visast  î\  cela; 
mais  toute  la  gvm^ralité  do  la  maison  du  duc,  nobles  ot 
non  nobles,  ri'-sorvé  les  Croyois,  ou  avoiont  peur,  ot  ne  se 
doutoiont  que  do  malo  mesure  ot  do  mauvaise  attente  h 
touslo/.,  tant  pour  une  chose  qm^  pour  autro.  Donc. quand 
ce  vint  lo  samedi  îi  minuit,  apn'^s  que  lo  duc  estoit  couché 
en  son  lit.  abandonné  do  tout  lo  monde,  fors  de  son  valet 
do  chambre  Philippe  Martin,  dit  i\  ioeluy  :  que  lo  matin 
bien  tompro  on  tist  ordonner  ses  sommiers  et  des  oflSces 
touchant  luy.  do  ses  chevaux  ot  de  tout  ce  qui  apparteiloit 
au  partomont  ;  car  s'en  vouloit  aller,  et  s'en  iroit,  à  l'aide 
de  Dieu.  ii"ésir  }\  Saiut-Vol.  Et  oela  demoura  secret  h  tout 

lu  iiiundc,  fors  ù  ce  seul  riiilippe.  N'y  ;ivoit  ne  Croj,  ne 
évesque  de  Tournay  qui  en  sçussent  riens,  ne  le  sire  d(; 
Lannoy,  ne  autres,  qui  tous  s'attendoient  mesmes  au 
lundi  que  le  roy  y  devoit  venir,  et  que  maistre  George 
Havart,  qui  couchoit  ceste  nuit  à  Hesdin,  s'attendoit  à  cela 
que  le  duc  ne  partiroit  point  à  liaste.  Et  par  ainsi  trustons 
se  trouvèrent  durement  débarretés  le  dimence  au  matin, 
quand  ils  oyrent  le  murmure  de  ce  partement.  Et  ne  vit- 
on  oncques  gens  si  confus  comme  j'en  vis  à  celle  heure 
aucuns,  férus  au  front  comme  d'une  fronde  en  esbaysse- 
ment,  non  saclians  dont  ceci  pouvoit  venir,  ne  par  qui 
moyens,  mettans  tous  argumens  contre  eux  et  souspeçon 
en  eux-mesmes  de  note  et  de  charge.  Tout  le  remanant 
s'en  ensieuvi,  princes  et  seigneurs,  et  tous  autres  gentils- 
hommes. Et  en  contraire  de  ce  que  aucuns  en  monstroient 
triste  semblant,  ceux-ci,  voyant  eux  et  tout  à  escient,  en 
firent  joie  et  feste,  disans  qu'oncques  ce  duc  mieux  ne  fît, 
et  que  trop  avoit  attendu,  et  trop  y  [avoit]  mis  [délay]  h 
le  faire,  qui  se  souffroit  abuvrer  de  soupes  en  miel ,  qui 
cher  luy  cousteroient  s'il  n'y  avisoit. 

Maistre  George  Havart  estoit  parti  ce  dimence  bien 
matin,  premier  qu'il  fust  nouvelles  de  riens  ;  et  s'en  alloit 
battant  ferrant  devers  le  roi  atout  ce  que  savoit  de  nou- 
velles du  duc  et  de  ce  que  avoit  besongné;  et  ne  pensoit 
jamais  que  ce  partement  se  dust  faire  ainsi.  Sy  fut  à 
heure  du  disner  devers  le  roy  ;  mais  ne  demeura  gaires  après 
que  nouvelles  ne  vinrent  au  roy  que  le  ducpartoit,  et  que 
jàtout  estoit  troussé  et  baggué,  et  luy  en  voie.  Sy  en  de- 
vint le  roy  entrepris  durement  et  tout  esbahy  ;  et  ne  savoit 
ceci  à  quoi  interpréter ,  sinon  à  mystère  estrange ,  dont 
partie  pouvoit  tourner  sur  luy  par  souppeçon,  partie  aussi 
sur  le  duc,  qui  y  entendoit  je  ne  sçai  quoy  de  singulier, 

par  quoy  il  le  fit.  Et  demoura  eu  cest  estât  environ  huit 
jours  qu'oncques  ne  bougea  d'Abbeville,  prenant  avis  sur 
ce  qu'il  auroit  à  faire  sur  ce  partement  et  le  surplus  de 
ses  affaires.  Et  n'eust-on  pas  cuidié,  selon  le  cas  advenu, 
qu'il  s'en  dust  estre  contenu  ainsi  comme  il  fit,  ne  à  si 
peu  d'envoi,  ne  de  sieute  après  ;  car  luy  estoit  de  grand 
note  et  de  grand  peur  ce  partement,  et  beaucoup  pesé  sur 
ce  qui  en  pouvoit  ensievir.  Et  à  ceste  cause  aussi,  se  avisa 
de  pourvoir  et  de  remédier  à  l'encontre  de  tout  ce  dont  il 
pouvoit  prendre  imagination  que  le  partement  se  fust 
fait  à  celle  cause,  et  avant  que  partir  voulsist  d'Abbeville, 
de  pied  quoy  fit  et  pourvit  en  tout  selon  luy,  et  selon 
propre  volenté  dont  il  usoit,  comme  mieux  luy  sembloit  de 
faire,  et  de  quoy  cy-après  nous  parlerons  plus  au  clair, 
quand  présentement  il  venra  en  conte. 

Aucuns  pourroient  fonder  ce  partement -icy  en  peur 
conçue  ;  aucuns  en  despit  et  fierté  de  courage  ;  autres  en 
cause  raisonnable  et  légitime,  et  sur  laquelle  je  m'arreste 
le  plus.  Quant  à  la  peur,  la  voix  en  alloit  aval  les  champs, 
que  la  personne  du  duc  estoit  en  danger  à  Hesdin ,  par 
conspiration  couverte ,  et  que  pour  tant  luy,  aucteur  du 
cas,  s'en  estoit  parti  hastivement.  Donc,  si  ce  vrai  fust  ou 
non,  je  l'ignore;  mais  vrai  est  que  la  voix  couroit  telle. 
Et  au  regard  de  la  peur,  si  le  duc  l'avoit  conçue  ou  non, 
je  m'en  tais  ;  mais  ne  vis  oncques  semblant  en  luy  par 
quoy  de  peur  on  y  pust  prendre  note.  Mesmes  estoit  trois 
heures  après  midy,  quand  il  se  partit  arréement ,  sans 
armures  et  bastons ,  accompagné  de  nobles  de  son  hostel 
sans  plus,  avec  un  peu  d'archers  en  petit  nombre;  s'en 
alloit  devisant  et  esbattant  comme  si  de  riens  ne  luy  fust  ; 
et  sans  haste  et  sans  force  entra  tard  à  Saint-Pol,  selon  sa 
vielle  coutume,  qui  n'estoit  point  signe  de  peur.  Et  au 

regard  de  despit,  'qui  droit  là  se  voudroit  fonder,  je  ne  dis 
pas  qu'il  n'y  pust  avoir  apparence  d'avoir  avancé  ce  par- 
tement  si  fait,  quand  il  y  avoit  matière  entre  le  roy  et  luy, 
de  quoy  il  pouvoit  prendre  argu  :  c'estoit  qu'oncques  nulle 
rien  ne  luy  vouloit  accorder  à  sa  prière,  comme  petite  fust, 
ne  comme  grande ,  et  derrainement,  sur  le  fait  de  ce  ma- 
riage, dont  le  refus  fait  jà  deux  fois  luy  cuisoit,  avecques 
ce  que  autres  matières  avoit  assez  pour  y  fonder  annui.  Et 
quant  est  aux  causes  raisonnables  et  légitimes,  èsquelles 
je  m'arreste,  je  cuideroie  que  ce  fussent  les  plus  apparen- 
tes et  les  plus  vraies  de  toutes,  et  qui  plus  ont  de  fonde- 
ment. Le  duc  regardoit  en  la  venue  du  roy,  deux  choses  : 
l'une  sy  estoit  excusation,  pour  laquelle  il  venroit  devers 
luy  la  faire  de  liouche  ;  l'autre  sy  estoit  requeste,  à  la- 
quelle il  seroit  contraint  derespondre.  Quant  à  l'excusation 
touchant  le  fait  du  bastard  pris,  n'est  de  merveilles  s'il  la 
fuyoit,  quand  par  y  respondre,  tant  peu  fust,  il  seroit 
constraint  d'affermer  ou  nier  l'excusation  faite,  et  pour- 
roit  estre  entré,  ce  semhloit,  en  argu  avecques  le  roy  à 
ceste  cause,  pour  pis  avenir  ;  et  d'avoir  pris  son  excusation 
h  bonne,  pourroit  avoir  torfait  à  son  fils,  à  qui  appartenoit 
la  querelle.  Et  par  ainsi,  en  non  veullant  prendre  icelle 
excusation  pour  qui  que  ce  fust,  c'estoit  matière  d'estrif  ; 
et  de  la  prendre  légèrement  à  vraie  et  bonne,  ce  seroit  fait 
de  mol  homme  en  si  grand  cas.  Quant  aux  requestes  que 
le  roy  luy  pouvoit  faire,  il  les  précogita  en  son  cœur  à  part 
luy;  il  savoit  et  cognoissoit  que  le  roy  ne  luy  en  passoit 
nulles  ;  et  ce  qu'il  luy  en  passoit,  sy  estoit-ce  à  feinte  et 
pour  venir  à  plus  grand  ;  et  au  regard  des  requestes  que 
faire  luy  pourroit  ou  voudroit,  il  en  regarda  les  qualités  et 
conditions  peut-estre,  et  ainsi  le  croy,  qu'il  n'estoit  point 
en  pourpos  de  les  luy  passer,^  car  trop  estoient  de  poix  et 

de  grand  compétence  ;  et  doutoit  bien  que  ce  ne  fiist  pour 
avoir  le  bastard  dehors,  par  l'intercession  d' autrui,  et  dont 
il  appétoit  bien  à  savoir  le  secret  plus  avant.  Et  par  ainsi, 
par  luy  accorder  sa  requeste ,  ce  luy  fust  tourné  contre 
cœur  ;  et  par  la  refuser  à  plat ,  c'estoit  matière  de  ran- 
cune, et  de  quoi  hongis  et  rumeur  pourroient  sourdre,  qui 
bons  sont  à  fuir  à  sage  homme.  Veez-ci  doncques  les  cau- 
ses raisonnables,  à  mon  avis,  qui  parer  doivent  le  parte- 
ment  de  ce  duc  si  à  subit,  quand  il  n'est  point  de  doute 
du  contraire  que  le  roy  n'y  fust  venu  à  ceste  cause  ;  et 
n'est  pas  sans  cause  aussi  que  j'en  fais  mes  argumens  d'un 
costé  et  d'autre,  pour  en  esclaircir  le  fons,  quand  le  par- 
tement  ainsi  fait  portera  effet  cy-après,  là  où  il  sera  bon 
d'en  savoir  la  nature. 


CHAPITRE   CXIII. 

Comment  ceux  de  la  justice  de  Hesdin  vinrent  incontinent  après  le  duc 
pour  savoir  ce  qu'ils  auroient  à  faire. 


Comme  doncques  en  l'apprestance  de  ce  partement  si 
soudain  tout  le  monde  murmurast  par  la  ville,  et  que  les 
officiers  et  les  gens  de  justice  entendoient  la  voix  qui  cou- 
roit  et  qui  porta  danger,  se  mirent  ensemble  trèstous  ;  et 
venus  devers  le  duc  par  moyen  pour  parler  à  luy ,  luy 
demandèrent,  selon  les  nouvelles  qui  couroient,  quel  chose 
luy  plairoit  qu'ils  fissent ,  ou  mettre  garde  aux  portes  et 
aux  murs,  ou  les  tenir  closes,  et  comment  qu'il  vouloit 
qu'ils  se  maintenissent.  Là  avoit  Lyonel  de  Hongnies, 
bailly  de  Hesdin,  le  maire  de  la  ville  et  tous  les  autres 
officiers;  et  leur  respondit  le  duc  ainsi  :  «  Faites  de  la 
«  ville  et  de  la  garde,  comme  vous  avez  accousturaé.  Je  ne 

«  pense  point  estre  en  guerre,  ne  en  doute  de  nulluy.  Si 
«  monseigneur  le  roy  veut  venir  ici,  ou  aucuns  de  ses 
«  gens,  recevez-le  et  l'honorez,  et  servez  tout  autretel 
«  comme  si  j'y  estoie;  et  soit  fort,  soit  foible,  n'en  faites 
«  point  de  refus.  »  Tout  autretel  en  dit  aussi  au  capitaine 
du  cliasteau,  Jean  de  Beauval;  et  ne  vouloit  pas  qu'on 
monstrât  aucune  diflâdence  en  sa  personne,  ne  en  nul  de 
ses  gens,  si  ce  n'estoit  que  la  souppeçon  y  fust  si  évi- 
dente qu'à  tout  le  monde  apparust  vraie.  Donc,  tout  ainsi 
comme  il  en  ordonna,  en  fut  fait.  Et  demoura  la  ducliesse 
de  Bourbon  après  le  duc  son  frère  à  Hesdin,  depuis  le 
dimence  jusques  au  merquedi  au  disner,  pour  suratten- 
dre le  duc  de  Bourbon  son  fils,  lequel  n'y  vint  point  ;  car 
n'estoit  point  encore  heure.  Or  est  vrai  qu'ensi  que  le  duc 
alloit  par  les  champs,  vers  Saint-Pol,  un  bastard  de  la 
Tieuloie,  page  du  duc,  et  léger  en  parler,  s'avança  d'aller 
devant,  à  Lille  et  là  entour  ;  et  en  passant  chemin,  parla 
assez  à  léger  de  ce  partement,  et  par  où  il  passoit,  semant, 
comme  on  luy  imputoit,  que  le  duc  estoit  parti  à  haste  et  à 
peur,  et  que,  s'il  ne  se  fust  hasté  si  fort,  il  estoit  en  dan- 
ger de  son  corps.  Sy  donna-on  grâce  à  ce  bastard  que,  de 
ses  paroles  ainsi  semées,  tout  le  pays  en  devint  plein  ,  et 
s'y  arresta  tout  homme  ;  et  mesmes  luy  venu  à  Lille,  en  dit 
autretel  par  la  ville ,  et  tant  que  le  commun  d'icelle  se 
mit  en  armes  et  en  disposition  pour  aller  au-devant  de 
leur  prince,  et  pour  le  rescourre  et  deffendre.^  Et  ainsi 
l'eussent  fait,  ne  fust  qu'on  apprit  du  contraire  tantost  de 
bouche  plus  arrestée,  et  qu'en  sa  personne  n'avoit  point  de 
danger.  Sy  en  vinrent  les  nouvelles  aussi  au  duc,  qui,  de 
mauvaise  folie  et  de  grant  légèreté  en  accusoit  son  page 
menteur  et  l'en  jugeoit  digne  de  punition,  combien  que 
ce  luy  mouvoit  d'amour  et  de  jalousie  envers  son  maistre, 

et  comme  soy  fondant  en  légers  langages,  comme  il  avoit 
la  condition  de  mesme. 


CHAPITRE  CXIV. 


Comment  la  seigneurie,  tant  de  Croy  que  autres,  firent  matte  chère  à 
Saint-Pol  le  soir,  car  le  duc  monstroit  mauvais  semblant. 


A  ce  soir,  à  Saint-Pol,  firent  matte  clière  le  seigneur  de 
Croy  et  son  neveu  de  Quiévrain  ;  car  se  percevoient  bien 
que  le  duc  avoit  aucun  murmurement  en  cœur*  que  point 
ne  desgorgeoit ,  et  se  doutoient  que  ce  ne  fust  encontre 
eux  et  encontre  leur  secte  :  car  le  semblant  de  luy  envers 
eux  le  portoit  ainsi,  et  avoit  fait  toute  la  matinée,  qui 
mesme  les  vis  à  ce  matin  tous  trois  ensemble,  l'oncle  et  les 
deux  neveux,  le  seigneur  de  Lannoy  et  celuy  de  Quié- 
vrain, les  plus  esbabis  quoncques  je  cognusse;  car  ne 
savoient  ce  partement  tourner  à  nul  entendement ,  sinon 
contre  eux,  et  qu'en  eux  avoit  matière  de  souppeçon  et 
de  malice,  de  quoy  mesmes  s'accusoient  en  leur  conscience; 
et  pour  tant,  comme  mauvais  et  desléaux,  sous  simulation 
de  bonnes  gens  ,et  preud'bommes,  feignoient  estre  cour- 
roucés de  ce  partement,  de  peur  de  l'inconvénient  qui  en 
pourroit  tourner  sur  leurmaistre;  mais  le  courroux  prin- 
cipal se  fondoit  en  eux-mesmes,  pour  ce  que,  par  ce  par- 
tement, ils  estoient  frustrés  de  leur  intention  et  en 
rompture  de  leur  prétendre,  comme  cy-après  se  trouvera 
temprement,  là  où  leur  mauvaiseté  sera  descouverte,  et 
manifeste  leur  fausse  mauvaise  trabyson,non  oncques  oye 
telle,  Sy  apperra  aprièmes  ici  le  droit  et  le  tort  du  duc 
encontre  son  fils,  sur  maintes  doléances  et  plaintes  que 
ledit  son  fils  luy  a  faites  du  seigneur  de  Croy  et  des  siens. 

et  sur  la  journée  d'Anvers  et  de  Bruges,  là  où  le  duc,  à 
intention  de  bien  faire,  toujours  contraria  au  dit  son  fils; 
porta  et  excusa  celuy  de  Croy  ;  le  prononça  preud'homme 
et  léal  chevalier,  procureur  et  augmenteur  de  sa  gloire;  et 
non  voullant  croire  qu'en  luy  pust  avoir  faute,  ni  lâcheté, 
maintenoit  son  propre  fils  estre  inventeur  contre  luy,  ce 
disoit,  par  haine  et  par  envie.  Sy  convient  bien  noter  id, 
quand  le  duc  les  maintenoit  estre  si  bons  et  léaulx  que  de 
les  croire  devant  son  fils  véritables  et  nets,  que  tant  plus, 
à  l'heure  quand  leur  mauvaiseté  sera  prouvée  et  attainte 
et  non  plus  longuement  tolérable  sans  finale  perdition,  se- 
ront plus  confutables  aussy  et  réprouvables  de  Dieu  et  de 
leur  maistre,  qui  si  longuement  en  a  esté  abusé  en  bonne 
fiance,  combien  qu'encore  une  espasce  cy-après  il  en  sera 
abusé  et  endormi  comme  devant,  non  obstant  multitude  de 
mauvaistés  à  luy  démonstrées ,  et  lesquelles  il  percevoit 
bien;  mais  ne  les  vouloit  croire  en  racine,  parce  que  les 
autres  l'endormoient  tousjours  en  paroles,  et  luy  tour- 
noient le  cœur  là  où  ils  vouloient,  comme  plus  à  plein  se 
devisera  cy-après,  comment  et  par  quelle  manière  ils  ce 

firent. 

I 

CHAPITRE  CXV. 


Comment  le  seig-neur  de  Lannoy  s'en  alla  devers  le  roy,  à  Abbeville, 
luy  annoncer  la  nouvelle  du  partemènt  du  duc. 


Ce  fut  par  un  dimence,  à  heure  de  vespres  bien  tard, 
que  le  duc  se  parti  de  Hesdin,  comme  j'ai  déclaré;  et  s'en 
allèrent  avec  luy  le  seigneur  de  Croy  et  son  neveu  de 
Quiévrain  avecques  les  autres  ;  et  le  seigneur  de  Lan- 
noy s'en  alla  devers  le  roy,  à  Abbeville,  luy  annoncer  ces 

nouvelles'.  Lequel  seigneur  de  Lannoy,  subtil  homme  et 
caut'  outre-bort,  avoit  singulier  et  grand  entendement 
avecques  le  roi",  touchant  le  secret  qui  estoit  entre  luy  et 
le  seigneur  de  Croj,  son  oncle  ;  car  touchant  les  Anglois 
que  le  roy  quéroit  avoir  en  amistié  avecques  luy  par  paix 
ou  par  trêves,  ledit  de  Lannoy,  seul  et  pour  tous,  en  avoit 
porté  les  secrets  traités  en  Angleterre,  et  tout  en  l'avan- 
tage du  roi  et  en  contraire  du  comte  de  Charolois,  comme 
cy-après  sera  déclaré  tout  au  long.  Et  non  obstant  que 
icestui  de  Lannoy  portast  la  Toison,  et  avoit  esté  exalté 
et  grandi  avecques  le  duc  qui  se  confioit  en  luy,  sy  fit-il 
toutesvoies  et  mena  tous  mauvais  personnages  à  l'encontre 
de  luy  et  de  son  fils,  à  l'incitation  de  son  oncle,  lequel  ne 


*  Le  manuscrit  21523  de  la  Bibliothèque  de  Bouvgog'ne  et  un  ma- 
nuscrit de  la  Bibliothèque  impériale  de  Paris  renferment  une  lettre 
écrite  à  Abbeville,  au  mois  d'octobre  1464,  par  le  sire  de  Lannoy,  au 
moment  de  la  naissance  de  son  fils  qui  avait  eu  pour  parrains  le  roi 
de  France  et  le  duc  de  Bourgogne.  Cette  lettre  est  pleine  d'intérêt.  Au 
milieu  de  conseils  fort  sages  sur  les  devoirs  de  la  chevalerie  et  la  cor- 
ruption des  courtisans,  on  y  remarque  un  passage  où  le  sire  de  Lannoy 
engage  son  fils,  lorsqu'il  sera  en  âge  de  s'instruire,  à  étudier  avec 
soin  les  langues  anciennes  et  modernes  :  «  Il  m'est  advis  que  l'on  te 
«  debveroit  premier  faire  apprendre  à  lire  et  à  escripre  en  l'hostel  de 
«  quelque  homme  de  bien  de  Louvain  jusqu'à  l'âge  de  xi  ou  xii  ans, 
«  adfln  d'apprendre  l'alemant  qui  est  langage  très-convegnable  et 
«  très-séant  à  savoir,  et  lequel  m'a  moult  valu  et  profité,  et  après  ce 
<i  temps  porroies  aller  as  escoles  latines,  fust  à  Louvaing,  Coulongne 
"  ou  Paris,  et  si  tu  avoies  conseil  d'aller  à  Paris,  je  seroie  d'advis  que 
«  tu  eusses  un  homme  de  bien,  prestre  ou  autre,  de  la  langue  tioise, 
«  adfin  de  entretenir  et  parler  le  langage,  car  autrement  se  oublie  de 
"  légier;  et  qui  ne  l'apprent  josne,  jamais  ne  le  parlera  droit.  » 

^  Caut^  prudent  [caiitns). 

^  Le  13  octobre  1464,  Philippe  de  Lannoy  écrivait  à  Louis  XI  :  «  Sire, 
l'on  dit  que  Monsieur  de  Charolois  doit  estre  brief  par  deçà,  mais  que 
le  procès  du  bastard  de  Reubenpré  soit  fait  :  je  ne  scay  que  che  sera. 
Dieu  scet  comment  l'on  parle  cheians  sur  messire  mon  oncle  et  sur  moy , 

et  quelle  chose  l'on  dist  de  nous  partout Hist.  gén.  de  Bourgogne, 

t.  IV,  pr.,  p. 349. 

quéroit  que  couvertement  déserter  et  faire  destruire  le 
comte  son  filleul,  tant  par  la  main  du  roy  Edouard,  an- 
glois,  comme  par  celle  du  roy  de  France  Loys,  qui  ne 
visoit  à  autre  chose. 

Or  je  laisse  celuy  de  Lannoy  à  Abbeville  et  retourne  au 
duc  à  Saint-Pol,  et  au  seigneur  de  Croy  emprès  luy.  Avint 
qu'en  devisant  avecques  luy  de  son  partement,  celuy  de 
Croy  commença  à  dire  :  «  Ha!  le  mauvais  partement, 
«  monseigneur,  que  vous  avez  fait  aujourd'liui!  —  Pour- 
«  quoy?  ce  dit  le  duc.  —  Pour  ce  que,  dit  l'autre,  que 
«  aujourd'hui  vous  avez  fait  la  paix  et  l'appointement  de 
«  tous  les  princes  de  France  avecques  le  roy,  pour  vous 
«  courir  sus  trèstous.  —  Croy  !  ce  dit  le  duc  alors,  plust 
«  à  Dieu  qu'avant  ma  mort  cest  honneur  me  fust  dû, 
<■<  qu'à  ma  cause  tous  les  princes  de  France  se  fussent 
«  joints  en  amour  et  en  union  avecques  le  roy  pour  le 
«  bien  servir  :  j'en  mourroie  plus  aise.  Et  quant  au  regard 
«  de  moi  courir  sus  eux  trèstous  par  ce  moyen ,  Dieu 
«  mercy!  je  me  suis  bien  gardé  jusqu'ici,  et  encore  n'ai- 
«  je  garde.  »  De  ceste  parole  celuy  de  Croy  fut  tout 
confus ,  et  n'osa  répliquer  plus  avant,  comme  tout  solu  ' . 

Par  un  merquedy  à  basse  vespre ,  entra  le  duc  à  Lille, 
là  oii  la  joie  se  monstra  grande  de  sa  venue;  et  le  lende- 
main après,  y  vint  la  duchesse  de  Bourbon  sa  sœur.  Et 
déjà  commença-on  à  murmurer  que  une  ambassade  du 
roy  se  mettoit  sus  pour  venir  à  Lille,  et  laquelle  devroit 
estre  la  plus  grande  qu'oncques  il  mist  sus  depuis  son 
couronnement,  ainsi  le  disoit-on  ;  aussi  en  fut-il  fait  ainsi. 
Mais  comme  il  a  esté  bien  trouvé  depuis  et  clair  appa- 
rant,  ladite  ambassade  se  dressa  au  pourchas  de  celuy 


Comme  tout  solu,  comme  vaincu  par  ces  paroles. 

de  Croy,  tendant  à  celle  seule  fin  comme  pour  avoir  de- 
hors de  prison  le  bastard  de  Reubenpré  ;  car  en  la  détenue 
de  luy  en  fers  pendoit  la  confusion  de  son  estât,  ce  savoit 
bien,  et  la  ruine  du  lignage.  Car  considéroit  bien,  comme 
net  qu'il  en  pouvoit  estre  ou  non  net',  que  tout  le  monde 
en  mettoit  la  soupçon  en  lay  et  l'assentement  de  l'entre- 
prise, pour  cause  que  le  seigneur  de  Reubenpré ,  son 
neveu,  avoit  mis  en  œuvre  le  bastard  pour  faire  ce  dont  il 
fut  pris  et  noté  et  suspect,  et  comme  la  réale  attainte  s'en 
dira  en  temps  convenable.  Donc,  pour  ce  que  la  fame^ 
couroit  assez  en  couvert  que  le  roy  pouvoit  avoir  coulpe' 
en  la  commission  de  ce  bastard  pris,  et  quant  à  ce,  pour  ce 
que  la  manière  du  faire  ne  seroit  pas  honorable  à  un  roy, 
luy-mesme,  pour  soi  parer*  d'un  tel  crime,  délibéra  de 
fonder  son  ambassade  si  pesante  et  d'estoffe,  que  par 
moyen  d'icelle  il  tireroit  dehors,  ce  luysembloit,le  bastard, 
en  qui  arrest  et  détention  pendoit  le  danger  de  son  hon- 
neur. Et  pour  tant,  comme  le  cas  estoit  difficile  d'avoir 
dehors  ledit  bastard,  fut  avisé  à  l'encontre  de  faire  ici  la 
querelle  et  l'intérest  que  le  roy  y  avoit ,  difficile  et  dure 
aussi,  pour  mettre  semblable  contre  semblable,  afin  de 
venir  tant  mieux  à  la  restitution  que  le  roy  demandoit  de 
son  serviteur  pris,  pour  à  quoi  parvenir  convenoit  avoir 
graves  personnes  de  grand  estât,  et  pour  parler  aigrement 
au  besoin,  et  au  besoin  au  gré  de  l'homme ^ 

'  Net,  pur,  à  l'abri  de  tout  reproche. 

-  Famé,  renommée. 

■•*  Avoir  coulfe,  être  coupable. 

*  Séparer,  s'excuser,  se  justifier. 

'  Je  me  borne  à  indiquer  par  un  titre  de  chapitre  une  lacune  impor- 
tante qui  comprend  le  voyage  du  comte  de  Charolais  de  Gorcum 
à  Lille. 

CHAPITRE  CXVI. 

Comment  le  comte  de  Charol  ois  vint  à  Lille,  et  de  la  notable  ambassade 
que  le  roy  y  envoya  '. 


CHAPITRE  CXVII. 

Comment  le  chancelier  de  France  fit   sa   proposition  au  nom  des 
ambassadeurs  du  roy. 

«  Monseigneur,  le  roy  nous  envoie  présentement  vers 
«  vous  pour  vous  exposer  de  par  luy  aucunes  hautes  et 
«  très-grièves  doléances,  lesquelles  il  a  en  cœur,  et  les- 
«  quelles  aussi  luy  touchent  à  son  honneur  et  à  dure 
«  charge  de  sa  renommée.  Monseigneur,  il  nous  fait 
«  exposer  et  vous  dire  que,  comme  il  est  vrai  et  notoire 
a  que  luy,  ayant  sçuque  le  duc  de  Bretagne,  son  désobéis- 
<i  sant,  avoit  envoyé  en  Angleterre  son  vice-chancelier, 
«  maistre  Jehan  de  Rouville,  en  habit  dejacopin,  afin  de 
«  quérir  et  avoir  alliances  avecques  les  anciens  ennemis 
'(  de  ce  royaume,  les  Anglois,  en  grand  préjudice  et  lésion 
«  de  luy  ou  de  la  chose  publique,  et  mesmement  en  crime 
«  et  offense  de  sa  majesté,  à  quoi  il  luy  séoit  remédier  et 
«  pourvoir  par  voies  opportunes  et  convenables,  ains  tost 
«  que  tard,  le  roi  sachant  ce  par  vrai  rapport,  mit  sus  et 
«  fit  apprester  une  barge  et  en  commit  chef  le  bastard 

'  L'ambassade  était  composée  du  comte  d'Eu,  du  chancelier  Philippe 
de  Morvilliers,  de  l'archevêque  de  Narbonne  et  du  sire  de  Rambures. 

«  de  Reubenpré,  afin  d'aller  au  pays  d'Hollande,  pour  là 
«  attendre  et  appréhender,  si  trouver  le  pouvoit,  ledit 
«  vice-cliancelier  ;  car  avoit  esté  averti  que  devoit  faire 
«  son  retour  par  devers  monseigneur  de  Charolois,  vostre 
«  fils,  pour  luy  dire  et  signifier  ce  que  fait  auroit  et  be- 
«  songné  avecques  lesdits  Angiois ,  et  ce  par  l'ordonnance 
«  et  command  de  son  maistre  le  duc  de  Bretagne,  comme 
«  ayans  entre  eux  secret  entendement  et  considération 
«  ensemble ,  et  de  quoi  les  favorisans  et  consentans  en- 
«  cbeurent  le  crime  de  lèse-majesté,  et  une  mesme  peine 
«  et  offense  avecques  le  délinquant  :  lequel  crime  fait  à 
«  punir  et  à  rebouter,  comme  qui  pire  est  que  celuy  dont 
«  l'air  put.  Or  est  à  venir  que  le  roy,  tendant  seulement 
«  au  bien  universel  de  son  royaume  et  à  seureté  aussi  de 
«  sa  privée  personne,  pour  mieux  obvier  à  l'inconvénient 
«  de  telle  entreprise  à  l'encontre  de  luy,  et  pour  rompre 
tt  icelle,  désiramment  a  tendu  à  faire  appréhender  la 
«  personne  dudit  vice-chancelier,  afin  de  savoir  par  luy 
«  et  interroger  de  l'effet  de  ceste  matière  et  de  ce  qu'au- 
«  roit  besongné  en  Angleterre,  ensemble  et  de  ce  qu' avoit 
«  eu  de  charge  et  d'entreprise,  touchant  les  rapports  que 
«  devoit  faire  au  comte  de  Charolois,  vostre  fils,  pensant 
«  que,  si  le  pouvoit  faire  appréhender,  lesdites  alliances 
«  et  conspirations  contre  luy  en  pourroient  estre  frus- 
«  trées  ou  au  moins  prévenues  par  sens  et  moyens  en 
«  contraire,  comme  en  tel  cas  affiert  à  y  mettre  re- 
«  mède. 

«  Or  est  ainsi,  que  le  bastard  de  Reubenpré,  arrivé  en 
«  Hollande  et  ayant  pris  port,  monseigneur  de  Charolois 
«  a  fait  prendre  et  appréhender  ledit  bastard  et  arrester 
«.  son  navire,  avecques  nombre  de  ses  gens  ;  etnonobstant 
«  que  pust  savoir  et  cognoistre  que  serviteur  fust  au  roy 

0  et  là  venu  en  sa  légation,  toutesvoies  le  fit  mettre  en 

1  prison  et  en  estroite  garde,  sans  que  apparu  lui  fust 
«  d'aucun  mesfait  par  luy  perpétré,  ne  que  cause  mesme 
«  eust  aucune  de  soi  doloir  de  sa  personne,  sinon  que 
«  sembler  pourroit  que  ce  eust  fait  par  irrévérence  du  roy 
«  et  à  son  desplaisir,  comme  il  est  notoire.  Et  en  est  le  roy 
«  assez  averti  qu'il  ne  l'aime  point,  dont  il  ne  sçait  la 
«  cause,  ne  ne  la  peut  nul  conjecturer,  sinon  que  ce  fust 
«  pour  ce  qu'il  luy  a  tollu  sa  pension.  Et  néantmoins  cecy 
«  avenu  ainsi,  ne  luy  a  suffi,  encore  d'arrester  et  de  faire 
«  prendre  le  serviteur  du  roy  à  tort  et  sans  cause,  a  fait 
«  courir  la  voix  prestement,  par  tous  pays,  que  le  bastard 
«  estoit  venu  là  par  charge  du  roy,  pour  prendre  mesme 
«  et  appréhender  sa  personne,  ou  de  faire  aucun  esploit 
«  en  son  corps  par  force  et  violence.  Donc,  pour  en  aver- 
«  tir  vous,  monseigneur,  comme  son  père,  lors  estant  à 
«  Hesdin ,  envoya  devers  vous  Olivier  de  La  Marche, 
«  vous  informer  de  ceste  entreprise  sur  luy,  et  de  la  com- 
«  mission  donnée  au  bastard,  pour  savoir  quelle  chose 
«  vous  en  plairoit  estre  faite  ;  lequel  Olivier,  par  tous  les 
«  lieux  où  il  passa  en  venant  vers  vous,  sema  ceste  voix 
«  et  publia  que  le  roy  avoit  tendu  à  faire  prendre  mon- 
«  seigneur  de  Charolois  par  ledit  bastard,  et  qu'à  ceste 
«  cause  avoit  esté  appréhendé  et  mis  en  prison.  Et  de  quoi 
«  le  roi  innocent,  et  non  ayant  oncques  y  voulu  penser, 
«  fors  seulement  à  la  prise  du  vice-chancelier  et  non  au- 
«  trement  (et  afferme,  en  parole  de  roy,  que  ainsi  et  non 
«  autrement  va-il  de  la  chose),  se  doit  bien  plaindre  et 
«  amèrement  doloir  de  monseigneur  de  Charolois  qui , 
a  non  content  à  tant  que  d'appréhender  son  serviteur  en 
«  sa  commission  et  à  son  déplaisir ,  s'assaie  et  s'efforce 
«  à  le  blesser  encore  en  sa  renommée  et  bonne  famé; 

«  laquelle  chose  liiy  peut  et  doit  bien  cuire  et  estre  griève 
«  à  porter ,  et  tant  plus  comme  il  y  a  moins  de  coulpe  et 
«  que  ce  il  fait  à  injuste  cause.  Et  d'abondant,  et  comme 
«  si  encore  ne  suffit  ce  qui  en  a  esté  fait  et  fait  faire  par 
«  luj,  [il]  a  fait  et  fait  dire  par  Olivier  de  La  Marche  en- 
ce  core  de  plus  en  plus  fort.  Et  pour  tant  plus  diffamer 
«  et  esclandrir  la  personne  du  roy  par  l'univers  monde, 
«  en  Bruges  où  s'assemblent,  ce  dit-on,  les  nations  de 
«  dix-sept  royaumes  chrestiens,  ledit  monseigneur  de 
«  Charolois  ou  aucun  de  par  luy  ont  fait  prescher  en 
«  chaire  de  vérité,  par  les  églises,  ceste  entreprise  en  sa 
«  personne,  donnant  titre  et  charge  au  roy  qu'à  ce  il 
«  avoit  entendu,  et  que  pour  cestui  exploit  faire  avoit 
«  envoyé  le  bastard  de  Reubenpré  en  Hollande.  Donc, 
«  comme  la  famé  du  mal  va  plus  tost  que  du  bien,  il  en 
«  ensievoit  que  le  roy,  non  tant  seulement  en  son  royaume, 
«  ne  es  marches  voisines,  porteroit  ceste  plaie  et  esclan- 
«  dre,  innocent;  mais  mesmes  par  l'univers  circuit  du 
«  monde  luy  seroit  imputée  charge  en  son  honneur,  par 
«  accusation  Injuste  :  de  quoi  toutesvoies  il  a  bien  espoir 
«  de  y  pourvoir  et  de  soi  en  parer  par  manière  convena- 
«  ble,  et  d'envoyer  eu  contraire  par  tous  les  royaumes  et 
«  par  devers  tous  les  princes  de  chrestienté,  signifier  son 
a  innocence  en  ce  cas  et  accuser  mesmes  du  tort  ceux  ou 
«  celuy  qui  injustement  luy  ont  donné  celle  charge.  Et 
c  certes  bien  doit  estre  une  amère  chose  à  un  roy  de 
«  France,  celuy  que  l'on  nomme  le  roy  très-chrestien , 
«  que  d'estre  escandely  ainsi  par  son  subject,  à  tort  et 
«  sans  cause. 

«  En  outre,  monseigneur,  le  roy  nous  fait  dire  que 
«  comme  pour  ceste  matière  et  pour  autres,  il  avoit  en- 
«  voyé  devers  vous  le  seigneur  de  la  Rosière,  maistre 

/■ 
«  George  Havart,  auquel  vous  promistes,  pour  et  au  nom 
«  du  roy,  que  ne  partiriez  de  Hesdin  sans  premier  l'en 
«  avertir  et  de  son  sçu,  toutesvoies,  ce  non  otstant,  le 
«  contraire  en  est  apparu,  et  en  estes  parti  le  lendemain, 
«  avecques  pareille  et  semblable  voix,  comme  de  monsei- 
«  gneur  de  Cliarolois,  portant  en  effet  que  dussiez  avoir 
«  eu  peur  que  le  roy  ne  vous  fist  prendre,  si  vous  eussiez 
«  là  continué  aucune  demeure  :  laquelle  chose  sonne  moult 
«  estrange  au  roy,  qui  oncques  ne  le  pensa  et  se  donne 
«  merveilles  d'où  vous  peut  mouvoir  telle  soupçon  envers 
«  luy,  quand  il  vous  aime  et  a  aimé  et  honoré  devant  tous 
«  les  vivans,  et  le  vous  a  libéralement  et  volontiers 
«  monstre  ,  et  encore  le  voudroit  faire.  Mesmes  pour 
«  amour  de  vous,  et  non  obstant  que  ailleurs  il  auroit  bien 
«  à  faire  en  autres  endroits  et  quartiers  de  son  royaume, 
«  devers  vous  et  à  vostre  lez  s'est  tousjours  trait  et  tiré 
«  devant  tous  autres ,  et  mesmes  encore  ceste  derrenière 
«  fois,  là  où  il  s'est  tenu  toute  ceste  fois  pour  vostre 
«  amour  et  cause,  et  pour  venir  à  paix  et  à  concorde 
«  avecques  les  Anglois,  anciens  ennemis  de  ce  royaume, 
«  par  vostre  moyen ,  qui  n'est  pas  signe  doncques  que  le 
«  roy  vous  voulsist  mal,  ne  qu'il  vous  voulsist  donner 
«  matière,  ne  occasion  par  quoy  vous  le  dussiez  craindre, 
«  En  outre,  que  ceste  peur  et  soupçon  aient  esté  en  vous, 
«  appert  ;  car  estes  parti  à  haste,  ce  a-l-on  rapporté  au 
«  roy,  et  au  desçu  de  beaucoup  de  vos  gens;  et  avez  or- 
«  donné  au  partir  de  garder  la  ville  et  le  chasteau,  comme 
«  si  ce  fust  en  temps  de  guerre:  laquelle  chose  arguë 
«  assez  de  soy  soupçon  et  crémeur  encontre  aucun.  Et  du 
«  lez  du  roy,  ce  luy  a  esté  matière  de  desplaisir  etd'annui 
«  en  cœur  de  ceste  estrange  manière. 

«  Le  roy  requiert  trois  choses,  la  première  :  que  le  bas- 

«  tard  et  ceux  qui  pris  sont  avecques  luy ,  soient  mis  h 
«  délivre,  francs  et  quittes,  comme  ses  serviteurs,  leur 
«  vaisseau  restitué  en  tel  estre  et  estorement  comme  il  fut 
«  trouvé,  et  restorés  de  tous  dommages  et  intérêts  luy 
«  soient  renvoies  sains  et  saufs,  sans  coust  et  dommage. 

«  La  seconde  chose  que  le  roy  requiert ,  sy  est  :  que 
«  vous  lui  envoyez  Olivier  de  La  Marche,  qui  a  fait  semer 
«  et  espardre  cestes  paroles  mensongières  sur  luy,  afin 
«  d'en  faire  punition ,  telle  que  au  cas  affiert  et  comme 
«  bon  luy  semblera. 

«  La  tierce  chose,  c'est  que  luy  fassiez  délivrer  et  en- 
«  voyer  celuy  ou  ceux  qui,  en  leurs  sermons,  l'ont  ainsi 
«  diffamé  en  vostre  ville  de  Bruges  publiquement,  afin  de 
«  faire  la  correction  telle  comme  pareillement  il  appar- 
«  tient  au  cas  ' .  » 


'  Les  paroles  du  chancelier  de  France  sont  rapportées  ainsi  dans  le 
précieux  ms.  de  la  Bibl.  imp.  de  Paris,  1278  : 

Premier,  ledit  canchelier  présenta  lettre  de  crédence  à  mondit  sei- 
gneur le  duc,  lesquelles  le  duc  fist  lire  à  monseigneur  de  Tournay,  et 
après  le  canchelier  proposa  en  la  manière  qui  s'ensieut  : 

«  Monseigneur,  nous  sommes  envoyés  de  par  le  roy  pour  à  vous 
remonstrer  et  requérir  les  choses  que  je  réchiteray,  et  combien  qu'il  y 
a  bien  pluseurs  notables  et  plus  dignes  et  qui  mieulx  euissent  proposé, 
toutesvoyes  puisqu'il  a  pieu  au  roy,  soubs  vostre  bénigne  supporta- 
tion,  le  diray  le  mieulx  que  je  porray,  et  comme  mes  mémoires  et 
instructions  portent. 

«  Monseigneur,  il  est  vray  que  le  roy  a  esté  adverty  et  bien  sceu  que  le 
duc  de  Bretaignequi  est  vassal  et  subget  du  roy,  et  qui  luy  a  fait  foy 
et  hommaige,  avoit  envoie  son  canchelier  au  roy  Édovrart  en  Engle- 
tiere  pour  avecques  ieelluy  faire  traictié,  qui  sont  anchiens  anemis  du 
royalme,  et  pour  y  faire  aliances  contre  la  haulteur  du  roy,  contre  sa 
foy  et  serment,  et  contre  le  bien  publicque  d'icelui  royalme,  en  quoy  il 
a  commis  criesme  de  lèse-majesté,  avec  confiscation  de  corps  et  de 
biens  pour  lui,  sa  femme  et  enfans  et  linaige  jusques  au  tiers  degré, 
criesme  sur  tous  aultres  criesmes. 

«  Et  pour  ceste  cause,  le  roy  envola  le  bastard  de  Rubempré  avecques 
aultres  pour  au  retour  dudit  canchelier  hors  d'Engletiere  le  prendre 
sur  la  mer  et  le  amener  prisonnier  au  roy,  lesquels  bastard  et  aultres 

Tout  au  derrain ,  le  comte  d'Eu  prit  la  parole  alors  et 
dit  :  «  Monseigneur,  vous  estes  ton  et  sage,  et  l'avez  de 
«  tout  temps  monstre  ainsi.  Vous  avez  oj  les  trois  points 
«  que  le  roy  demande,  et  lesquels  luy  semblent  estre  rai- 

sont  arrivés  en  vos  pays  de  Hollande  et  de  Zellande,  et  de  par  monsei- 
gneur de  Charrolois  vostre  fils  ladite  navire  a  esté  arrestée,  et  ledit 
bastard  prins  lui  nj»^  ;  et  cbe  fait,  monseigneur  de  Charrolois  a  envoie 
Olivierde  laMarche,  natif  deBourgoigne,  envers  vous,  monditseig-neur, 
qui,  en  passant  parmy  la  ville  de  Bruges,  a  dit  partout  avant  la  ville 
que  le  roy  avoit  volu  faire  prendre  monseigneur  de  Charrolois  prison- 
nier, et  que  plus  est,ung  Jacopln  l'a  preschié  à  Bruges  publicquement 
devant  tout  le  monde,  dont  jà  sont  les  nouvelles  par  tous  les  royalmes 
christiens  en  grant  vitupère  de  la  haulteur  du  roy,  lequel  pour  ceste 
cause  a  intention  d'envoyer  ses  ambassadeurs  comme  il  fait  à  présent 
envers  le  roy  d'Espaigne,  de  Portugal  et  tous  aultres  christiens  pour 
soy  excuser. 

«  Car  oncques  n'en  eult  volonté,  ne  pensée  de  faire,  ne  veult  aucun 
mal  envers  monseigneur  de  Charrolois  vostre  fils,  et  pour  tant  re- 
quiert le  roy  que  réparation  luy  soit  faicte  de  ceste  injure  et  famé 
publicque  volant  par  tous  les  royalmes  ;  et  ne  peult  le  roy  penser  la 
cause  de  ceste  matère,  si  che  ne  soit  pour  ce  que  il  a  osté  à  monsei- 
gneur de  Charrolois  sa  pension  de  Normendie. 

[Il  est  aussy]  vray  et  apparant  vous,  mondit  seigneur,  estre  parti  de 
vostre  ville  de  Hesdin  hastivement  après  ches  nouvelles  dessusdites 
venues,  et  ceulx  de  vostre  ville  de  Hesdin  ont  plus  tempre  fermé  leurs 
portes  qu'ils  n'ont  accoustumé  et  plus  tart  les  ont  ouvertes  qu'ils  n'ont 
fait  par  ci-devant  ;  et  vous  venant  sur  le  chemin  envers  vostre  ville  de 
Lille,  se  sont  venus  aucuns  demandant  s'il  vous  failloit  riens  en  quel- 
que cose  comme  si  vous  fuissiez  mal  content  parti  de  Hesdin,  dont  le 
roy  se  donne  grant  merveille  de  ceste  famé  et  renommée  courrant 
contre  son  honneur;  et  pour  tant  il  requiert,  comme  il  m'a  commandé 
de  le  vous  dire  et  requerre  : 

Premier,  que  ledit  Olivier  de  la  Marche  luy  soit  rendu  pour  estre 
de  par  le  roy  pugny  comme  de  raison  et  de  droit  faire  se  doibt,  et 
samblablement  ledit  Jacopin  qui  a  preschiet  publicquement  telle 
famé  et  renommée  du  roy  contre  sa  haulteur  et  honneur  ;  et  en 
oultre  que  ledit  bastard  de  Rubempré  et  ses  consors  soient  mis  à  plaine 
délivrance  ensamble  la  navire  et  le  furnissement  d'icelle,  sans  cousts, 
frais  ou  dospens,  comme  ses  légats  prins  et  arrcstés  en  vos  pays,  qui 
estes  vassal  et  subgct  du  roy  :  c'est  nostre  charge. 

Responses  bailliées  sur  le  piet. 

Premier,  monseigneur  de  Charrolois,  après  qu'il  avoit  demandé 
licence  et  obtenu  de  monseigneur  le  duc  de  pooir  parler  et  soy  excuser 

«  sonnables  et  non  de  refus,  par  quoy,  aussi  bien  main- 
«  tenant  que  [par]  plus  attendre,  vous  les  pourriez  bien 
«  accorder  pour  faire  plaisir  au  roy,  car  en  vous  seul 
«  pend  la  response  sans  avis  d'autrui.  »  —  «  Déa!  beau 


pour  ce  que  le  chancelier  le  cargîi  ,  respondy  en  la  manière  qui 
s'ensieut  : 

«  Pour  ce  que  par  la  proposition  faite,  l'on  me  reult  chargiez  je  dis 
que  après  la  cause  ou  arrest  dont  le  roy  se  plaint,  je  envoyay  Olivier 
de  la  Marche  envers  mondit  seigneur  mon  père  sans  lui  donner  charge 
de  dire,  ne  de  publier  telles  coses  que  vous  dites,  et  sans  sçavoir  de 
telle  famé  et  renommée  que  vous  avez  proposé,  et  sans  aussy  savoir 
de  che  que  le  Jacopin  deusist  avoir  preschié  telle  cose,  et  m'en  doibt, 
monseigneur,  le  roy  bien  tenir  pour  excusé,  car  si  telle  famé  ou  re- 
nommée vole  comme  vous  dites,  je  n'y  ay  coulpe,  ne  de  commande- 
ment, ne  de  sceu,  ne  de  adveu.  Néantmoins,  monseigneur,  le  roy  m'a 
monstre  pluseurs  duretés  sans  l'avoir  desservy,  ne  en  fait,  ne  en  au- 
cune manière,  etc .  » 

Après  sur  le  piet  respondy  monseigneur  le  duc,  comme  s'ensieut  ; 

«  Pour  vous  advertir  et  respondre  sur  aucuns  points  par  vous  propo- 
sés, en  premier,  sur  ce  que  vous  dites  de  Olivier  de  la  Marche  et  du 
Jacopin.  et  de  la  famé  et  renommée  publiée,  est  vray  que  Olivier  de  la 
Marche  estoit  envoie  envers  moy  àHesdin  pour  pluiseurs  causes,  mais 
de  ce  qu'il  deusist  avoir  publiées  les  nouvelles  en  la  ville  de  Bruges 
telles  que  vous  dites,  je  n'en  sçay  riens  et  ne  cuide  point  ;  et  au  regard 
du  Jacopin,  j'en  ay  oy  parler  qu'il  deusist  avoir  preschiet  aucuns  pa- 
roUes  de  ceste  matère,  dont  je  ay  esté  desplaisant,  et  ne  fu  pas  de 
mon  sceu,  ne  adveu. 

n  Et  au  regard  de  monpartementdeHesdinhastivement,jeme  party 
de  beau  soleil  et  n'allay  que  jusques  à  Saint-Pol,  combien  que  j'euisse 
bien  aie  jusques  à  Houdain,  che  ne  fu  pas  signe  de  haste,  mais  je  me 
parti  pour  mes  aultres  affaires  de  mes  aultres  pays  et  subjets  ;  et  avois 
envoie  à  la  requeste  du  roy  au  comte  de  Warwyc  pour  sçavoir  sa 
venue  à  la  journée,  dont  avois  nouvelles  qu'il  ne  venroit  point,  et  alors 
je  me  parti,  car  y  avoie  longuement  esté  et  avoie  eu  grande  despense. 

o  Et  au  regard  des  portes  de  Hesdin,  je  n'en  sçay  riens  de  les  plus 
tempre  fermer  et  ne  le  cuide  point;  car  mon  bailli  qui  est  icy  présent 
me  demanda  à  mon  département  si  le  roy  venoit  en  mon  absence  à 
Hesdin,  comment  il  le  recepvroit;  et  je  luy  respondis  que  s'il  venoit 
comme  devant,  qu'il  le  recepvroit  comme  aultrefois,  dont  je  m'en  ra- 
porte  à  luy  :  il  est  droit  là  présent.  •> 

Et  alors  le  bailli  de  Hesdin  respondy  qu'il  estoit  ainsy. 

n  Et  au  regard  de  rendre  les  prisonniers,  monseigneur  le  roy,  pour  che 

«  frère,  ce  dit  le  duc,  vous  ne  faites  que  venir;  il  ne  faut 
«  pas  demander  et  ot'troyer  tout  en  une  heure.  J'ai  bien 
«  espoir  de  tellement  faire  et  respondre,  que  monseig^neur 
«  le  roy  se  devra  (cuir  à  content  de  moi.  >>  Le  comte  d'Eu 
arrière  redoubla  sa  parole-ici,  en  plus  aigre  assiette,  et 
dit  :  «  Monseig-neur,  vous  ferez  et  respouderez  ù,  vostre 
«  plaisir;  mais,  par  mon  conseil,  vous  rcnvoierez  le  bas- 
w  tard  au  roy  dont  il  est  serviteur,  ou  il  en  pourra,  avenir 
«  et  avenra  des  mau\  irréparables.  »  Et  le  duc  j^i  ce  mot 
se  leva  et  dit  :  «  Beau  frt>re,  j'ai  autrefois  oy  des  ma- 
«  nasses  et  de  hautes  paroles,  dont  g'aires  ne  me  suis  mu  ; 
«  non  fay-je  encore  de  cestes-cy.  A  demain  tout;  vous, 
«  soyez  le  bien  venu.  »  Et  le  comte  d'Eu  alors,  soi  humi- 

quo  josuis  sou  subg-ot  ou  vassal,  il  est  mou  souvoraiu  scigueur,  ot  luy 
ay  fait,  comme  jodov  fairo;  ot  no  luy  uy  poiut  fait  faulto,  no  ii  homme 
qui  vivo  ;  mais  poult-ostro  quo  jo  ny  fait  faulto  h  fommos.  cho  quo  jo 
eusse  volontiors  nmondé,  si  je  cuissopou;  et  de  los  reudro,  il  fault 
sç^avoir  qu'ils  ont  esté  prius  on  mes  pays  et  soig'neurios,  qui  no  sont 
pas  sub-iots  au  roy  ot  losquols  jo  no  tiens  poiut  do  luy.  » 

Et  apvO>s  mousoig'uour  do  l'harrolois  dit  : 

«  Nous  coguissous  bien  quo  lo  bastard  do  Ribonipro  oust  un  mal 
gouYornomont,  ot  si  vous  ditos  qu'il  ostoit  l(?gat  du  roy,  il  ost  vray 
qu'ils  sont  vonua  on  Zollando,  ot  illocq  ont  laissiot  leur  navire  et  sont 
venus  par  Zollando  et  par  Hollande  jusquos  à  Gorrechom,  co  n'estoit 
pas  lo  ohomin  pour  attondro  ou  pour  prendre  lo  eaneholior  do  Brotaigno 
venant  d'Ang-lotorro  commo  vous  ditos  ;  ot  quo  vous  ditos  qu'ils  osloiont 
K''g-ats  ot  envoyés  do  par  lo  roy,  si  ils  fouissent  ost6  envoies  de  par 
monseigneur  le  roy,  ils  se  douissont  avoir  pr(!>souto  par  devant  moy, 
quand  ils  viudrent  à  Gorrechom,  cho  qu'ils  no  firent  point,  ot  qui  plus 
est,  ung  d'iceulx  a  confesse''  qu'il  avoit  est6  à  Mont  fort  au  castiau,  cho 
n'estoit  pas  le  chemin  d'Englotiorre,  no  do  Bretaigno.  » 

Après,  lo  chancelier  requist  do  premier  les  prisonniers,  ot  monsei- 
gneur le  due  respoudy  : 

11  Ils  ont  esté  ]H-ins  eu  mes  pays  non  subgets  au  roy,  et  pour  tant  ne 
suis  pas  tenu  de  les  rendre.  » 

Et  alors  lo  chancelier  réplicquoit  :  «  Si  les  gens  do  guen;o  du  roy  sur 
la  mer  no  poroient  venir  en  vos  pays  non  subg'ots  au  roy,  cho  soroit 
trop  près  prius.  •> 

Monseigneur  le  duc  ;  «  Vous  parlez  do  gens  de  guerre  du  roy,  et  le 

liant,  luy  fît  la  révérence  et  tourna  son  langage  en  bel. 
Cecy  fait,  et  alors  que  chascun  se  tenoit  en  pieds,  entra 
enmy  le  parquet,  messire  Jacques  de  Saint-Pol  ;  et  venant 
droitement  en  la  face  du  duc,  se  laissa  cheoir  à  ses  pieds, 
disant  :  «  Mon  très-redoubté  seigneur,  j'ay  entendu  que 
«  messeigneurs  les  ambassadeurs  du  roy,  qui  icy  sont,  ont 
«  donné  et  imputé  charge  de  trabyson  et  de  crime  de  lèse- 
«  majesté  à  monseigneur  de  Bretagne  à  qui  je  suis  servi- 
«  teur  et  de  sa  maison,  de  laquelle  cbose,  si  j'en  puis 
«  estre  cru,  ne  reçu  pour  y  respondre,  comme  un  servi- 
«  teur  chevalier  doit  pour  son  maistre,  lu}'-  absent,  je 
«  m'offre  icy  et  présente,  sauve  la  majesté  royale ,  de 
«  respondre  pour  luy  en  tous  lieux  et  à  toute  heure , 
«  qu'oncques  il  ne  fit,  ne  ne  pensa  chose  de  quoy  on  luy 
«  pust  donner  charge,  ne  reproche  en  son  honneur.  Et, 
«  mon  très-redoubté  seigneur ,  icy  je  vous  prends  en 
«  tesmoin  et  en  preuve  devant  messeigneurs  les  ambas- 
!  sadeurs,  que  je  me  suis  acquitté  et  mis  en  mon  devoir 
'-(  pour  le  deffendre,  luy  absent,  de  toutes  charges  et  re- 
«  proches  qu'ils  luy  ont  imputées,  et  lesquelles  je  luy  an- 
«  noncerai.  »  —  «  Beau  cousin,  ce  dit  lors  le  duc,  vous 
«  dites  bien,  et  faites  bien  à  recevoir  en  vostre  offre.  Beau 
«  cousin  de  Bretagne  est  un  noble  prince  et  un  bon  che- 
«  valier,  ce  me  fîeroie-je  bien.  »  —  «  Messire  Jacques,  ce 
«  dit  le  comte  d'Eu  alors,  nous  ne  sommes  pas  venus  à  la 

roy  n'a  point  de  guerre;  car  il  a  fait  trieuves  avecques  les  Anglois, 
ung  an  durant.  » 

Le  chancelier  disoit  :  «  Monseigneur,  comme  nous  entendons  que 
vous  ne  voulez  point  rendre  au  roy  les  prisonniers,  vous  prendrez 
advis  sur  la  matère,  et  nous  baillierez  meilleure  response,  s'il  vous 
plaist.  » 

Monseigneur  le  duc  respondy  :  «  Vous  ne  faites  que  venir.  Vous 
venistes  hier  soir,  et  huymès  vous  ne  yrez  nulle  part  :  il  est  trop  tart.  » 

Et  se  partirent  les  ambassateurs  et  alèrent  à  leurs  logis. 

«  bataille  icy;  nous  sommes  venus  en  ambassade,  et 
«  avons  exposé  ce  que  le  roy  nous  a  fait  dire.  Au  roy  et 
«  à  monseigneur  de  Bretagne  bien  leur  en  conviengne 
«  entre  eux  deux  :  ce  n'est  pas  à  nous  d'en  débattre.  »  Et 
à  tant  se  partit  chascun,  l'un  cy,  l'autre  là'.  Et  prirent 
congé  du  duc  les  ambassadeurs,  et  s'en  allèrent  en  leurs 
hostels,  là  où  les  convoya  le  seigneur  de  Lannoy  et  aucuns 
autres  qui  estoient  à  leur  poste  et  de  celle  secte  ;  et  le 
duc  se  retrahy  en  sa  cbambre  avecques  son  fils,  à  peu  de 
mistère  pour  celle  heure  qui  fasse  à  conter ,  si  non  qu'il 
s'attendoit  à  luy  et  luy  agréoit  de  respondre  au  lendemain 
auxdits  ambassadeurs.  Et  à  tant  prit  congé  le  comte,  et 
s'en  alla  penser  à  ce  qu'avoit  à  respondre  sur  tous  les 
points  ;  et  venu  à  son  hostel  mesmes,  alla  de  mot  à  mot 
tout  nuit  concueillir  lesdits  points  et  former  les  responses 
dessus  et  les  doléances,  telles  comme  il  séoit  au  cas  ;  et  n'y 
avoit  ne  clerc,  ne  secrétaire  qui  luy  aidast,  que  sa  main 
propre  et  son  propre  sens  en  firent  la  labeur. 

CHAPITRE  CXVIII. 

Comment  plusieurs  estranges  langages  et  murmures  couroient  entre 
toutes  gens,  à  cause  des  rigueurs  du  roy. 

Merveilles  estoit,  toute  celle  nuit  et  le  jour  après,  d'oyr 
les  murmures  et  les  estranges  langages  qui  couroient 
entre  toutes  gens  nobles  et  non  nobles,  clercs  et  gens  de 
conseil,  à  cause  des  rigueurs  et  estroits  termes  que  cestes 
gens  ambassadeurs'du  roy  avoient  tenus ,  par  espécial  en 
chargeant  l'honneur  du  comte  de  Charolois  et  de  luy  dire 
injures  intolérables,  et  de  quoi  ou  sçavoit  bien  qu'en  luy 

'  Ceci  se  passait  le  mardi  6  novembre  1404. 

n'avoitla  coulpe,  ne  le  courage  tel.  Sy  en  avoit  assez  qui 
disoient  que  véritablement  les  ambassadeurs  pouvoientbien 
parler  baudement  et  sans  resoing  ;  car  avoient  emprès 
eux  et  en  la  maison  du  duc,  ceux  qui  les  introduisoient 
à  dire  ainsi,  et  mesmes  avoient  fait  et  envoyé  par  delà 
devers  le  roy  les  instructions  telles  comme  ils  les  vou- 
loient  avoir  faites  et  dites,  et  quasi  eslu  et  nommé  les  per- 
sonnes aigres  et  tout  propres  à  ce  faire,  pour  plus  tost 
venir  à  leurs  fins;  car  ne  béoient  sur  toute  autre  riens  du 
monde,  que  de  tirer  dehors  de  prison  le  bastard,  sur  qui 
et  en  qui  pendoit  toute  leur  ruyne,  et  lequel,  ce  sçavoient 
bien,  les  pouvoit  accuser  et  faire  cognoistre  en  leur  mau- 
vaiseté  et  couverte  machination  de  long  temps  et  par 
quoy  ils  seroient  rattains.  Sy  ne  visoient  que  à  l'avoir 
dehors  par  quelque  bout  que  ce  fust,  ou  par  manasse  du 
roy  ou  autrement;  car  par  leur  vertu,  ne  propre  sens  n'y 
veoient  tour,  sinon  par  ceste  voie.  Et  cuidoient  en  leur 
aveuglement  que  les  autres  tant  moins,  qui  cler  veoient 
et  dissimuloient,  ne  vissent  goutte,  ne  ne  perçussent  de 
leur  bourde,  laquelle  toutesvoies  voloit  si  espandue  par 
rues,  si  grosse  et  si  matérielle,  que  toutes  bouches  y  mor- 
doient.  Et  disoit-on  que  la  justification  que  le  roy  avoit 
fait  faire  de  luy,  touchant  le  bastard,  luy  estoit  plus  accu- 
sation que  parement,  comme  en  effet  à  moi-mesme  il  me 
sembla,  qui  l'oys;  et  dis  à  par  moi  que  d'une  chose  si 
mal  emprise  et  si  pleine  de  soupçon  comme  iceste,  ne  séoit 
point  à  un  roy  de  France  de  soi  vouloir  parer  par  telle 
manière,  vu  que  d'autres  en  avoit  assez  et  lesquelles  luy 
eussent  esté  de  plus  de  fruit  ;  car  d'une  chose  mal  emprise 
et  mal  encommencée ,  on  n'a  bonne  fin  par  continuer  en 
mesme;  mais  comme  souvent  on  se  desvoie  par  abus  de 
sens,  par  retour  à  celuy  on  se  recœuvre. 

CHAPITRE  CXIX. 


Comment  l'acteur  parle  et  traite  ceste  matière,  bien  envis  pour  l'hon- 
neur mesme  du  roy,  car  maints  maux  en  sont  venus. 

A  danger  je  parle  ici,  et  à  envis  je  me  tais  en  chose  né- 
cessaire, pourl'honneur  mesme  du  roy,  lequel  je  percevoie 
souillé  icy  et  déçu  d'une  manière  de  gens,  en  faveur  des- 
quels, du  commencement  jusqu'en  la  fin,  il  emprit  et 
cuida  parfaire  des  choses  grevables  à  son  honneur ,  con- 
traires à  son  salut  et  dommageables  à  la  chose  publique 
de  son  royaume.  Car,  par  leur  moyen  et  suggestion,  luy 
qui  avoit  esté  fait  et  eslevé  roy  paisible  de  la  main  de  ce 
duc,  et  par  qui  seul  le  surplus  du  royaume  le  craignoit 
et  doutoit,  alla  prendre  volontaire  haine  contre  le  comte , 
seul  fils  de  celuy,  machinant  mesmes  sur  le  duc  en  cou- 
verte longue  traite,  luy  estant  les  terres  sur  Somme,  le  dé- 
privant de  multitude  de  nobles  hommes  et  barons  pour 
l'affoiblir,  et  de  quoi  le  duc,  avecques  plusieurs  autres 
causes,  se  percevoit  de  malice  contre  luy;  car,  se  joignit 
avec  les  Liégeois  et  les  prit  en  sa  garde,  en  son  contraire  ; 
quit  l'amistié  des  Anglois  pour  le  comprimer  par  iceux  ; 
dévola  plusieurs  paroles  minatoires  contre  le  comte,  en 
attainte  du  père;  emprit,  comme  icy  est  conté,  de  le 
prendre  et  faire  appréhender  par  ce  bastard;  et  depuis, 
pour  avoir  celuy,  sans  que  l'esclandre  en  tournast  sur  les 
conspirateurs,  l'envoya  requérir  par  ses  ambassadeurs 
soubsmanasce  et  injure;  et  tout  par  conseil  et  en  faveur 
de  gens  qui  luy  et  eux-mesmes  se  déshonoroient,  et  dont 
on  percevoit  la  malice,  qui  temprement  cy-après  sera 
toute  cognue  et  attainte,  et  de  quoi  déshonorés  et  desfais 

cherront  en  confuse  doloreuse  fin,  eux  et  tous  les  leurs  ;  et 
apperra  clairement  que  toute  la  tribulation  et  povreté  de 
ce  roy  Loys,  d'icy  en  avant,  mouvera  de  eux  et  de  leur 
cause,  par  les  avoir  crus  et  attraits  à  luy  à  subtile  et  mali- 
cieuse fin,  comme  il  les  cognoissoit  de  mauvaise  inclina- 
tion desléale.  Donc,  ce  luy  fut  bien  une  dure  et  maie  heure 
et  sera  cy-après,  quand  oncques  il  les  tira  à  luy  ;  car  par 
eux  il  devint  couvert  ennemi  de  son  léal  ami  serviteur  et 
de  sa  maison,  mortel  et  mordant  du  fils,  lequel  quéroit  à 
desfaire.  Laquelle  chose,  si  point  n'eust  faite,  et  qu'il  eust 
rendu  bien  pour  bien,  et  se  fust  tenu  en  amour  avecques 
le  père  et  le  fils,  et  non  abandonné  le  grand  pour  le 
moindre,  il  fust  demoré  roy  paisiblement  régnant;  nulles 
insurrections  ne  fussent  esté  faites  contre  luy,  ne  de 
frère,  ne  d'autrui.  Maintenant  est  encouru  en  toute  adver- 
sité, autant  que  roy  passé  a  mille  ans.  Donc,  il  les  devoit 
bien  maudire,  qui,  seuls  entre  tous  autres,  en  sont  cause 
et  fondement.  Mais,  dès  l'heure  que  tous  les  princes 
et  les  grands  de  ce  royaume  se  perçurent  comment  ceste 
maison  de  Bourgongne ,  dont  il  tenoit  sa  force  et  redou- 
tance,  commença  à  luy  tordre  le  col  et  à  se  refroidir  envers 
luy,  à  mainte  cause  et  titre,  eux  tous  alors,  maltraités  et 
mal  menés  de  long  temps,  luy  commencèrent  à  tourner 
face  aussi  ;  et  faisans  fondement  sur  le  duc  de  Bretagne, 
que  le  roy  vouloit  traiter  dehors  raison,  s'aj oignirent  en 
sa  querelle  ;  [ce]  qui  oncques  n'eust  esté  fait,  ne  fust  qu'il 
s'estoit  fait  [contraire]  de  ce  duc  et  de  son  fils,  lesquels 
il  tendoit  à  desfaire  pour  complaire  à  ceux  de  Croy.  0  ! 
quelle  pitié,  quelle  douleur  et  maie  aventure  à  un  si  haut 
roy  que  de  faire  ses  instrumens  et  moyens  de  mauvaises 
gens,  et  dont  luy,  à  toute  intention  et  contendement  non 
louables,  mesme  chey  en  la  fosse  de  confusion  avecques 

eux  qui  l'ont  foyé  '  !  Ne  siet,  hélas  !  à  un  roy  de  France 
adjonction  de  telles  gens,  ne  duit  au  plus  noble  des  chres- 
tiens  soy  aider  de  telle  maisnie,  qui  mesmes  en  devroit 
abhominer  la  semence  et  la  rebouter  d'en  arrière  de  luy, 
punisseur.  Et  combien  qu'encore,  à  l'heure  de  ceste  am- 
bassade, estant  à  Lille  pour  ce  bastard,  ces  gens  de  Croy 
n'estoient  encore  pleinement  cognus  en  leur  malice,  fors 
tant  seulement  par  murmure  et  par  évidente  souppeçon , 
toutefois  par  intervalles  depuis  et  par  les  faits  clairement 
cognus  etrattaints  comme  par  divin  jugement,  expédient 
est  de  ouvrir  un  peu  la  matière  en  ce  qu'elle  porte  de  mau- 
vais, pour  plus  vivement  et  plus  clairement  démener  le 
surplus  jusqu'à  l'enfondrement  de  l'appostume. 

CHAPITRE  CXX. 

Comment  le  comte    de  Charolois  respondit  moult   sagement   aux 
charges  mises  avant  par  le  cliancelier. 

Retournant  doncques  à  la  matière  :  le  comte  de  Charo- 
lois, qui  aigrement  porta  en  cœur  son  injure,  s'avisa  celle 
nuit  à  bien  et  sagement  respondre  au  lendemain  par  un 
jeudy,  et,  sur  chascun  point  et  article  à  luy  imposés,  de 
y  garder  son  honneur  et  son  bon  nom.  Et  en  effet,  luy 
seul,  à  part  luy,  s'enferma  en  une  garderobe  atout  de 
l'encre  et  du  papier,  et  là  composa  et  articula  sa  response, 
telle  que  de  voit  faire,  et  de  quoi  tout  homme  luy  donna 
los  après,  de  la  forme  et  de  l'assiette.  Sy  est  vrai  que  ce 
jeudy  matin,  au  lever  du  lit,  entendoit  à  respondre  aux 
ambassadeurs  du  roy  à  l'après-disner.  Donc,  pour  soi 
monstrer  et  tant  plus  estre  voiable,  se  vesti  d'une  longue 

'  Foyé^  appuyé,  soutenu. 

robe  de  drap  tissu  d'or,  et  atout  cent  ou  six- vingts  che- 
valiers et  escuyers  vint  à  l'hostel  de  son  père  pour  soi 
assagir  de  l'heure.  Mais  comme  les  affaires  du  duc  ne  por- 
toient  point  pour  y  entendre  celuy  soir,  fut  remise  au  len- 
demain, par  un  vendredi,  l'audience;  et  en  furent  con- 
tentes les  parties.  Le  vendredi  doncques,  au  mesme  lieu 
où  les  injures  avoient  esté  dites  au  comte,  se  refît  rassem- 
blement des  gens  du  roy ,  et  le  duc,  assis  en  banc,  riche- 
ment paré,  avironné  des  princes  de  son  sang,  des  cheva- 
liers de  son  ordre  et  de  multitude  d'autres  en  la  chambre , 
toute  pleine  de  monde  et  de  gens  d'estat,  le  comte  de 
Charolois  alors,  soi  tenant  emprès,  à  la  destre  de  son  père, 
et  soi  ruant  à  genoux,  prit  à  parler  ainsi  et  dit  : 

«  Mon  très-redoubté  seigneur,  il  vous  est,  j'espère  bien, 
«  en  vostre  mémoire,  comment  avant-hier  au  soir,  les 
«  ambassadeurs  de  monseigneur  le  roy,  cy-présens,  en 
«  vostre  présence  et  en  la  mienne,  me  donnèrent  de 
«  grandes  et  de  grièves  charges  en  mon  honneur,  et  de 
«  quoi  j'estois  prest  alors  de  respondre  sur  le  lieu,  s'il 
«  eust  plu  à  vostre  bonne  grâce  m'en  donner  octroi,  ce 
«  que  non.  Mais  de  vostre  bonté,  vous-mesmes  pristes  la 
«  parole  pour  moi  et  me  deffendistes:  ce  que  jamais  ne 
«  puis  desservir,  ne  vous  en  remercier  assez.  Mais,  mon 
«  très-redoubté  seigneur,  comme  vrai  soit  que  après  Dieu 
«  et  le  salut  de  mon  âme,  rien  ne  m'est  si  cher  en  ce 
«  monde  que  mon  honneur,  et  que  iceluy  porter,  ne  souf- 
«  frir  blesser,  encore  à  tort  et  sans  cause,  me  seroit  une 
«  amertume  intolérable ,  et  que  dès  lors  je  vous  certifiai 
«  par  ma  parole  publiquement ,  qu'à  l'aide  de  Dieu  je  me 
«  pareroie  bien  tellement  et  excuseroie  que  n'auriez  cause 
«  de  me  tenir  tel  comme  lesdits  ambassadeurs  m'ont  chargé 
«  en  devant  vous  :  pour  tant,  mon  très-redoubté  seigneur, 

«  en  ensieuvant  ma  requeste  dès  lors  faite  humblemeDt  à 
«  vous,  et  en  ensieuvant  aussi  ce  de  quoi  me  suis  vanté 
a  en  vostre  présence  (c'est  de  m'en  sçavoir  bien  deffendre), 
«  je  vous  supplie  arrière,  en  toute  humilité,  qu'il  vous 
«  plaise  à  moi  donner  grâce  de  respondre  cy  à  leurs  arti- 
«  clés  et  aux  points  en  quels  ils  me  donnent  charge.  Et  à 
«  l'aide  de  Dieu  mon  créateur,  je  m'y  porteray  tellement, 
«  que  la  foule  n'en  demorra  pas  devers  moi,  ne  en  vostre 
«  noble  maison.  » 

Le  duc  alors  respondit  et  dit  :  «  Il  me  plaist  bien; 
parlez.  » 

[Le  comte  de  Charolois  parla  ainsy]  : 

«  Mon  très-redoubté  seigneur ,  doncques  puisqu'il  vous 
«  a  plu  me  donner  grâce  de  respondre  aux  charges  à  moi 
«  imputées  devant  vous  par  les  ambassadeurs  de  monsei- 
«  gneur  le  roy  icy  présens,  si  bien  les  ai  recueillies  et  re- 
«  tenues  toutes,  me  semble,  elles  pendent  en  cinq  parties, 
«  et  dont  les  deux  points  sont  principaux  entre  les  autres; 
«  et  tout  quant  que  ils  ont  dit,  ne  mis  avant  en  leur  pro- 
«  position  pour  le  parfait  de  leur  matière,  ce  a  esté  pour 
«  venir  à  ces  deux  points,  pour  leur  donner  apparence  de 
«  vérité,  en  agrévement  de  ma  charge.  Et  tout  premier, 
«  m'accusent  d'avoir  commis  crime  de  lèse-majesté,  par 
«  avoir  esté  sachant  et  consentant  des  traités  et  alliances, 
«  que  beau  cousin  de  Bretagne ,  comme  ils  dient,  doit 
«  avoir  faites  avecques  le  roy  Edouard  et  les  Anglois, 
«  anciens  ennemis  de  ce  royaume  et  de  la  couronne  de 
«  France,  en  contraire  du  bien  du  roy  et  de  la  chose  pu- 
ce blique  ;  et  ce  doit  estre  apparu ,  comme  ils  allèguent, 
«  parce  que  maistre  Jehan  de  Rouville,  vice-chancelier  de 
«  Bretagne,  lequel  mondit  beau  cousin  de  Bretagne, 
«  comme  ils  dient,  avoit  envoyé  en  Angleterre  pour  les 

«  causes  dessusdites,  au  partir  dudit  de  mon  beau  cousin 
«  son  maistre,  devoit  avoir  eu  charge  et  exprès  comman- 
«  dément  de  luy  de  retourner  par  devers  moi ,  pour  moi 
«  avertir  et  annoncer  ce  que  auroit  besongné  avecques 
«  ledit  roy  Edouard,  par  quoi  il  n'y  a  point  de  différent 
«  que  je  ne  soie  et  doie  estre  aussi  coupable  comme  ledit 
«  mon  beau  cousin ,  et  aussi  parfond  au  crime,  consen- 
«  tant,  comme  le  procurant. 

<i  L'autre  point  principal  en  quoi  m'accusent  et  don- 
«  nent  charge,  c'est  que  je  doy  avoir  fait  alliances  et  se- 
«  crêtes  confédérations  avecques  ledit  mon  beau  cousin 
«  de  Bretagne,  en  préjudice  et  en  contraire  du  roy  et  de 
«  son  royaume,  et  pour  laquelle  cause  le  roy  me  tient  et 
«  doit  tenir  pour  son  ennemi. 

«  Le  tiers  point  en  quoi  m'ont  donné  charge  et  par 
«  lequel  ils  veulent  fortifier  les  deux  premiers,  sy  est  que, 
«  à  cause  de  ceste  alliance  que  ils  disent  estre  faite  entre 
«  ledit  mon  beau  cousin  et  moi,  j'ai  voulu  empescher  le 
«  roy  de  sçavoir  ce  que  ledit  mon  beau  cousin  avoit  be- 
«:  songné  en  Angleterre ,  et  que  pour  ceste  cause,  et  afin 
«  que  le  vrai  ne  fust  sçu,  j'ai  fait  arrester  le  bastard  de 
«  Reubenpré,  lequel  le  roy  avoit  envoyé  en  Hollande  pour 
«  appréhender  ledit  vice-chancelier,  lequel  devoit  passer 
«  par  devers  moi  à  son  retour  d'Angleterre,  pour  les  causes 
a  dessusdites ,  et  dont,  par  la  prise  et  arrest  dudit  bastard 
«  que  je  détiens,  le  roy  n'a  pu  sçavoir  ce  qui  estoit  ma- 
«  chiné  contre  luy  en  Angleterre  :  ce  qui  chiet  au  grand 
«  grief  et  desplaisir  du  roy,  et  par  quoi  j'ai  grièvement 
«  offensé  et  mespris. 

«  Le  quart  point  de  quoy  me  chargèrent  lesdits  ambas- 
c(  sadeurs,  sy  estoit  que,  pour  couvrir  la  cause  pour  la- 
«  quelle  j'avoie  fait  arrester  ledit  bastard,  et  qu'elle  ne 

«  venist  à  cognoissance,  pour  ce  qu'elle  estoit  mauvaise 
«  encontre  moi  et  peu  honorable,  je  envoyai  incontinent 
«  Olivier  de  La  Marche  par  devers  vous ,  mon  très-re- 
«  doubté  seigneur,  à  Hesdin,  pour  vous  dire  que  le  roy 
«  avoit  envoyé  le  bastard  pour  me  prendre  ;  et  luy  cbar- 
«  geay  en  outre  qu'en  tous  lieux  où  il  passeroit,  ces  cho- 
«  ses  fussent  publiées.  Dirent  en  outre  lesdits  ambassa- 
«  deurs ,  et  en  ce  mesme  article,  que  pour  encore  plus 
«  esclandrir  le  roy  et  esmouvoir  le  peuple  contre  luy,  je 
«  fis  ces  mesmes  langages  prescher  en  la  ville  de  Bruges, 
«  par  quoy  il  appert,  et  est  tout  clair,  que,  si  luy  eusse  sçu 
«  pis  faire,  je  l'eusse  volontiers  fait. 

«  Le  quint  point  en  quoy  m'ont  accusé,  sy  est  que, 
«  combien  qu'en  l'arrest  dudit  bastard,  j'ai  grandement 
«  offensé  le  roy,  toutesfois  j'ai  encore  plus  mespris,  ce 
«  dient,  en  le  détenant  depuis  qu'il  s'est  renommé  servi- 
«  teur  et  ayant  charge  du  roy,  laquelle  charge,  par  mon 
«  détenir,  il  n'a  pu  exécuter.  Donc,  si  le  roy  n'en  est  pas 
«  content,  ce  n'est  pas  merveilles  ;  car  en  cest  article-icy 
«  et  en  tous  les  autres  ramentus  icy-dessous,  il  semble,  et 
«  ont  voulu  dire  lesdits  ambassadeurs,  que  j'ai  contrarié 
«  et  voulu  desplaire  volontairement  audit  monseigneur  le 
«  roy ,  et  de  ce  m'ont  donné  charge. 

«  Sur  quoy,  mon  très-redoubté  seigneur,  en  ensieuvant 
«  vostre  grâce  et  congé  à  moi  obteniis  par  vous  de  res- 
«  pondre,  en  mon  honneur  gardant  et  selon  l'appartenir 
«  du  cas,  je  me  suis  présenté  de  respondre  et  respondrai 
«  à  l'aide  de  Dieu,  au  moins  mal  que  pourrai,  et  ainsi  que 
«  vérité  le  porte,  sans  nullement  m'en  estordre. 

«  Quant  au  premier  point,  mon  très-redoubté  seigneur, 
«  là  où  les  ambassadeurs  de  monseigneur  le  roy  présens 
«  m'ont  accusé  et  accusent  d'avoir  commis  crime  de  lèse- 

«  majesté,  par  les  raisons  contenues  au  premier  article, 
«  je  ne  me  puis  assez  esmerveiller  comment  monseigneur 
«  le  roy  s'est  si  largement  laissé  informer  à  l'encontre  de 
«  moi,  ne  à  croire  telles  choses  de  moi,  et  encore  plus  de 
«  ce  que,  sans  nulle  certaineté,  ne  apparence  véritable,  il 
«  m'a  fait,  par  lesdits  ses  ambassadeurs  présens,  publi- 
«  quement  charger  d'un  si  vilain  et  détestable  cas  ;  et  ne 
«  fais  point  de  doute  que,  s'il  y  eust  bien  pensé  et  nulle 
«.  autre  chose  ne  l'eust  mu  à  ce  que  ma  desserte',  jamais 
«  ne  l'eust  fait ,  considéré  que  de  donner  charge  à  un 
«  noble  homme,  à  tort,  sans  cause  et  contre  vérité,  quand 
«  la  vérité  de  ce  est  sçue  enfin  et  cognue,  celuy  dont  la 
«  charge  vient  et  procède,  n'y  a  gaires  d'honneur.  Or  est 
«  que  jamais  ne  sera  trouvé  que  j'aie  sçue  aucune  chose 
«  de  l'allée  en  Angleterre  dudit  de  Rou ville,  vice-chan- 
«  celier,  ne  quelle  charge  il  a  voit  de  son  maistre,  mon 
a  beau  cousin  de  Bretagne,  ne  aussi  par  où  il  devoit  aller, 
«  ne  par  où  retourner,  par  où  peut  clairement  apparoir 
«  que  la  charge  que  lesdits  ambassadeurs  m'imposent  par 
«  le  premier  point,  est  nulle  et  de  nulle  teneur,  et  sans 
«  cause  purement,  et  contre  vérité  mise  avant  et  pro- 
«  posée.  Hélas  !  mon  très-redoubté  seigneur,  la  chose  que 
«  j'ai  plus  désirée  en  ce  monde,  après  le  salut  de  mon 
«  âme,  et  que  plus  je  désire  aujourd'hui,  sy  est  de  pou- 
«  voir  ensieuvir  leSi  vertueuses  et  louables  traces  de  vous 
«  et  de  vos  très-nobles  prédécesseurs,  qui  par  leurs  hau- 
«  tes  et  grandes  vertus,  sens  et  vaillance  et  louables  œu- 
«  vres,  ont  si  haut  eslevé  ceste  maison,  que  par  tout  le 
«  monde  la  glorieuse  famé  en  court  et  vole ,  à  la  perpé- 
<i  tuelle  gloire  de  ceux  qui  l'ont  mise  en  ce  degré ,   et 

»  Ma  desserte,  mon  mérite,  ce  qui  est  mérité. 

«  laquelle,  certes,  mou  très-redoubté  seigneur,  soubs  vous 
«  et  en  vostre  main,  n'est  pas  amenrie,  mais  accrue  en 
«  honneur  et  en  gloire,  trop  plus  que  par  nul  autre  de 
«  vos  très-nobles  prédécesseurs,  et  de  quoi  je  ne  puis,  ne 
«  ne  pourrai  jamais  rendre  grâces,  ne  louenges  suffisan- 
«  tes  à  Dieu  mon  créateur,  quand  il  m'a  fait  naistre  et 
«  estre  yssu  de  tous  costés  de  si  vertueux  et  nobles 
«  princes. 

«  Mais  hélas  !  mon  très-redoubté  seigneur,  si  les  choses 
«  à  moi  imposées  estoient  véritables,  je  seroie  bien  loin 
«  doncques  de  ce  que  je  désire,  et  me  seroie  bien  four- 
«  voyé  du  chemin  de  vous  et  de  vos  très-nobles  prédéces- 
<i  seurs,  et  n'en  seroie  pas  tant  seulement  à  blasmer, 
«  mais  à  esloigner  de  toutes  gens  ;  et  me  vaudroit  mieux 
«  avoir  esté  mort  au  partir  des  fonts  ' ,  que  par  moi  ceste 
«  très -noble  maison  et  mesmes  tous  ceux  qui  en  sont 
«  yssus,  portassent  reproche  de  infâme  renommée.  Et 
«  pour  tant,  mon  très-redoubté  seigneur,  s'il  est  nul  qui 
«  en  ce,  ne  en  nulle  autre  chose,  me  veuille  charger,  j'y 
«  respondray  tellement,  au  plaisir  de  Dieu,  et  par  telle 
«  manière,  que  la  charge  ne  demorra  point  sur  moi. 

«  Et  quant  au  second  point,  d'avoir  fait  alliances  avec- 
«  ques  beau  cousin  de  Bretagne,  au  préjudice  de  monsei- 
«  gneur  le  roy  et  de  son  royaume,  certes,  mon  très-re- 
«  doubté  seigneur,  il  ne  sera  jà  trouvé  que  j'aye  fait,  ne 
«  voulu  faire  chose  qui  soit  au  préjudice  du  roy,  ne  de 
«  son  royaume,  par  alliance,  ne  autrement.  Mais,  si, 
«  pour  les  grands  biens  et  vertus  que  je  sçay  et  cognois 
«  estre  en  la  personne  dudit  beau  cousin  de  Bretagne,  et 
«  que  à  ceste  cause  j'aye  grand  amour  et  amistié  à  luy  et 

'  Aussitôt  après  lo  baptême. 

TOM.     V.  9 

«  luy  à  moi,  le  roy,  ce  me  semble,  ne  doit  ce  prendre  en 
«  desplaisir,  ne  en  mal  ;  car  la  chose  que  plus  devroit  dé- 
«  sirer  et  de  quoy  par  raison  plus  se  devroit  esjoyr,  ce 
«  seroit  de  voir  bon  amour ,  concorde  et  union  entre  les 
«  princes  de  son  royaume,  considéré  que  c'est  le  bien  et  la 
«  seurté  de  luy  et  de  son  estât;  car  tant  que  les  princes 
«  de  son  royaume  seront  bien  unis  en  bonne  amour  en- 
«  semble,  et  eux  avec  le  roy  (et  dont  je  ne  doute  point 
«  qu'ils  ne  le  soient  et  seront  tant  qu'il  plaira  audit  mon- 
te seigneur  le  roy  les  traiter  comme  il  doit),  il  n'aura  que 
«  faire  de  quérir  estranges  alliances ,  ne  de  requerre  ses 
a  ennemis  de  paix ,  ne  de  trêves.  Ses  nobles  prédéces- 
«  seurs,  desquels  la  mémoire  sera  perpétuelle  en  leur 
«  bien  faire,  ont  soig-neusement  mis  [peine]  à  entretenir 
«  amour  entre  les  princes  de  leur  sang;  mais  monsei- 
«  gneur  le  roy  qui  est  à  présent,  sans  que  de  luy-mesme 
«  s'en  soit  mis  en  peine  oncques,  ne  en  soin,  les  a  trou- 
«  vés  (Dieu  merci  !  et  de  quoy  il  doit  grands  grâces  à 
«  Dieu,  et  nous  tous),  si  conjoints  en  bonne  amour  et  en 
«i  union  ensemble,  que  depuis,  comme  je  cuide,  que  le 
«  royaume  a  reçu  la  sainte  foy  chrestienne,  ne  furent 
«  tant,  ne  si  bien  comme  à  ceste  heure,  laquelle  chose  je 
«  répute  plus  à  miracle  que  autrement.  Et  bien  seroit 
«  maudit  celuy  qui  les  desmouveroit  ou  se  voudroit  tra- 
«  veiller  de  les  desmouvoir  de  ce  saint  et  louable  propos. 
«  Et  au  regard  de  l'amistié  que  j'ai  audit  mon  cousin  de 
«  Bretagne,  et  luy  à  moi,  mondit  seigneur  le  roy  s'en 
«  doit  grandement  esjoyr  et  contenter  ;  car  plus  aurons 
«  d'amistié  ensemble,  plus  serons  puissans  de  le  servir,  et 
«  ne  doit  douter  du  contraire  ;  car  nulle  amour  ne  me 
«  mouvera  à  faire  chose  qui  soit  contre  mon  honneur. 
«  Et  pour  respondre  au  tiers  point  où  lesdits  ambassa- 

«  deurs  me  chargent  d'avoir  fait  empescher  le  bastard  de 
«  Reubenpré  pour  révéler  au  roy  ce  que  mon  cousin  de 
«  Bretagne  a  fait  et  besongné  en  Angleterre,  certes, 
«  monseigneur,  deux  choses  m'en  excusent ,  et  non  pas 
«  tant  seulement  m'excusent,  mais  de  tous  points  me 
«  deschargent  :  c'est  assavoir  ce  qui  est  répondu  au 
«  premier  article  que  de  l'allée,  ne  de  la  charge  du 
«  vice-chancelier,  ne  qu'il  dust  repasser  par  moi,  je  n'en 
«  sçaurois  parler  en  aucune  manière  que  ce  fust  ;  et  sy 
«  ne  sçavois,  ne  ne  pouvois  sçavoir  la  cause  de  la  venue 
«  dudit  bastard.  Par  quoi  peut  clairement  apparoir  que 
«  ce  dont  je  ne  sçavois  à  parler,  ne  peut  estre  la  cause 
«  de  l'empeschement  dudit  bastard. 

«  Et  au  regard  du  quart  point,  où  lesdits  ambassadeurs 
«  dient  que,  pour  couvrir  la  cause  de  la  prise  dudit  bas- 
«tard  (dont,  par  la  response  du  troisiesme  point,  je  me 
«  suis  deschargé,  comme  chacun  peut  cognoistre),  j'avoie, 
«  incontinent  depuis  ladite  prise,  envoyé  Olivier  de  La 
«  Marche  devers  vous,  monscîigneur,  pour  vous  dire  que 
«  ledit  bastard  estoit  venu  pour  moi  prendre,  comme  dit 
«  est,  mon  très-redoubté  seigneur,  de  ce  je  vous  fais 
«  mesme  juge,  quelle  chose  de  par  moi  ledit  Olivier  vous 
«  a  dit. 

«  Et  touchant  la  charge  que,  comme  ils  dient,  je  dois 
«  avoir  enjoint  à  iceluy  Olivier  de  semer  les  langages  des- 
«  susdits  là  où  il  passeroit,  et  aussi  du  preschement  fait 
«  à  Bruges  pour  esmouvoir  le  peuple  de  vos  pays  à  l'en- 
;(  contre  du  roy,  certes,  monseigneur,  je  cuide  qu'il  ne 
"t  soit  jà  besoin  de  quérir  moyen  pour  esmouvoir  vostre 
(  peuple  à  rencontre  du  roy.  Et  quoi  qu'il  en  soit,  mon- 
«  seigneur,  vous  en  pourrez  légèrement  sçavoir  la  vérité 
«  si  déjà  ne  le  sçavez;  car  ledit  Olivier  est  vostre  subject 

«  de  vostre  comté  de  Bourgongne,  dont  vous  estes  souve- 
«  rain,  et  la  ville  de  Bruges  est  vostre; 'par  quoi  vous 
«  vous  pouvez  informer  comment  il  en  va ,  car,  à  ce  que 
«  par  vérité  se  trouve,  je  me  rapporte. 

«  Et  au  cinquième  point,  où  ils  dient  que  combien 
«  qu'en  l'empeschement  dudit  bastard,  j'eusse  mespris, 
«  toutefois,  j'avoie  plus  grièvement  failli  encore,  et  de 
«  quoi  je  ne  me  pouvoie  excuser,  de  l'avoir  détenu  de- 
ce  puis  qu'il  s'estoit  renommé  au  roy  et  ayant  cbarge  de 
«  par  luy  :  sur  quoy,  mon  très-redoubté  seigneur,  il  est 
«  vrai  que  ledit  bastard  fut  arresté  pour  les  causes  qui 
«  seroient  trop  longues  à  réciter,  et  que  vous,  monsei- 
«  gneur,  et  beaucoup  d'autres  savent  :  comme  d'avoir 
«  esté  menteur  en  divers  points,  quand  il  avoit  esté  in- 
«  terrogé  sur  les  souppeçonneuses  manières  et  enquestes 
«  qu'il  fit  de  mon  estât,  comme  aussi  de  mauvaise  famé 
«  et  renommée  qu'il  a.  Donc,  par  la  mesme  autorité  que 
«  le  chancelier  de  France  allégua  h  moi ,  [me]  voulant 
«  charger,  disant  :  Qui  semel  malus,  sem^yer inœs^imitur 
«  esse  malus,  on  ne  pou  voit  présumer  sur  ledit  bastard, 
«  fors  que  tout  mal.  Bien  est  vrai  qu'il  se  renomma  au  roy 
«  et  d'avoir  charge  de  luy,  telle  que  dit  est  ;  mais  pour  ce 
«  qu'il  n'en  appert  en  riens,  et  considérées  les  contradic- 
«  tions  en  quoi  avoit  esté  trouvé,  je  l'ai  détenu  jusques  au 
«  présent;  et  de  luy  et  de  toutes  autres  choses,  ferai  à 
«  vostre  bon  plaisir,  selon  la  puissance  que  Dieu  m'a 
«  donnée. 

«  Vray  est  en  outre  ,  mon  très-redoubté  seigneur, 
«  que  lesdits  ambassadeurs ,  en  déduisant  leur  matière, 
«  s'esmerveilloient  de  quoi  j'avois  pris  si  grand  desplai- 
«  sir  et  courroux  à  l'encontre  du  roy,  comme  de  le  faire 
«  ainsi  esclandrir  par  tels  non  véritables  rapports,  disans 

«  qu'ils  n'en  sçavoient  penser  la  cause ,  si  ce  u'estoit  h 
«  l'occasion  de  la  pension  que  mondit  seigneur  le  roy 
«  m'avoit  donnée  et  laquelle  m'a  r'ostée.  Sur  quoi,  mon 
«  très-redoubté  seigneur  :  au  temps  qu'il  plut  à  monsei- 
«  gneur  le  roy ,  moi  donner  ladite  pension ,  avois  des 
«  biens  de  vous ,  tant  et  si  largement ,  la  Dieu  merci  et 
«  la  vostre!  que  jà  ne  m'estoit  besoin  de  l'avoir;  aussy  je 
«  ne  la  requis,  ne  la  demandai  oncques,  ains,  sans  ma 
«  requeste ,  la  me  donna  et  la  me  fit  présenter  mondit 
«  seigneur  le  roy.  Donc,  et  afin  qu'il  ne  pensast  que  je 
«  voulsisse  refuser,  ne  mespriser  ses  bienfaits,  je  fus, 
«  par  vostre  bon  plaisir  et  assentement,  content  de  la 
«  prendre;  mais  certes,  monseigneur,  il  n'estoit  nul  be- 
«  soin  auxdits  ambassadeurs  de  vouloir  colorer  et  pallier 
«  les  charges  qu'ils  m'ont  voulu  donner  contre  vérité, 
«  comme  je  l'ai  dit  icy-devant,  sur  si  peu  de  chose  comme 
«  sur  la  rompture  de  celle  pension  ;  car  mondit  seigneur 
«  le  roy  la  m'avoit  donnée,  tant  qu'il  luy  plairoit;  et  s'il 
«  luy  a  plu  de  la  moi  r'oster  et  rompre,  il  estoit  en  luy  de 
«  le  faire ,  et  n'en  ai  pas  pris  tel,  ne  si  grand  desplaisir, 
«  comme  il  cuide  ;  car,  mon  très-redoubté  seigneur,  vous 
«  m'avez  fait  et  élargissez  journellement  tant  de  biens  que 
«  je  me  passeray  de  celle  pension ,  tant  qu'il  plaira  à 
«  Dieu  et  à  monseigneur  le  roy. 

«  Et  combien,  mon  très-redoubté  seigneur,  qu'il  pour- 
«  roit  sembler  que  mes  responses  pourroient  suffire  pour 
«  mon  excuse,  et  que  par  icelles  je  devroie  estre  des- 
«  chargé  pur  et  net  de  tout ,  et  mesmes  que  les  rapports 
«  faits  par  haine  et  malveillance  ne  sont  nullement  h 
«  recevoir,  par  quoi  appert  que  les  dessusdites  charges 
«  ne  me  peuvent,  ne  ne  doivent  nullement  tourner  à 
«  charge,  pour  ce  comme  chacun  sçait,  le  roy,  depuis 

«  aucun  temps  en  ça,  a  pris  desplaisir,  courroux  et 
«  imagination  encontre  de  moi ,  sans  l'avoir  desservi , 
«  et  si  grand  que  publiquement  il  a  dit  qu'il  me  tenoit 
«  pour  son  ennemi,  lequel  je  ne  luy  serai  jamais.  Et  ne 
«  desservis  oncques  qu'il  me  réputast  tel  ;  car  il  ne  vit 
«  oncques,  ne  ne  verra  jà,  tant  qu'il  luy  plaira,  si  Dieu 
(».  plaist,  par  quoi  il  me  doit  tenir  pour  tel.  En  outre  a 
«  maintes  fois  dit  au  seigneur  de  Hammes  '  et  à  plusieurs 
«  autres,  auxquels  il  tenoit  mauvais  termes ,  que  c'estoit 
«  à  cause  qu'ils  estoient  mes  serviteurs,  et  qu'en  mon 
«  despit  il  leur  feroit  du  pis. 

a  Outre  plus,  a  plusieurs  fois  et  ouvertement  dit,  et 
«  de  quoi  vous,  mon  très-redoubté  seigneur,  pouvez  estre 
«  averti ,  et  s'est  vanté  d'avoir ,  en  temps  et  en  lieu ,  des 
«  meilleures  places  de  vos  pays,  par  qui  moyen,  ne  par 
«  quel.  Dieu  le  sait!  et  après,  par  le  moyen  des  Liégeois, 
«  de  me  débouter  de  la  duclié  de  Brabant  et  y  bouter 
«  mon  cousin  de  Nevers,  auquel,  comme  on  dit,  il  a  pro- 
«  mis  bailler  quatre  cents  lances  pour  ce  faire.  De  quoi, 
a  monseigneur,  il  feroit  grand  pécbié;  car,  première- 
«  ment,  il  feroit  contre  justice  et  droiture,  laquelle  doit 
«  reluire  en  tous  princes,  et  singulièrement  en  celuy  qui 
«  est  dit  le  très-chrestien  ;  car  par  les  renseignements  que 
«  vous ,  mon  très-redoubté  seigneur ,  en  avez  en  vostre 
«  chambre  des  comptes  en  Brabant,  il  appert  clairement 
«  que  mondit  cousin  de  Nevers  n'y  a  quelque  droiture ,  et 
«  sy  ne  luy  desservis  oncques  de  me  vouloir  déshériter 
«  sans  cause  et  contre  droit  et  raison.  Et  quand  son  plai- 
«  sir  sera  de  le  faire  et  de  s'en  mettre  en  peine,  force  me 
«  sera  bien  d'y  remédier  ;  car  bien  en  vis  je  laisseroie  perdre 
«  le  mien,  tant  que  je  le  pusse  amender. 

'  Hugues  de  Hamme.  Il  périt  en  1465  à  la  bataille  de  Montlhéry. 

«  Or,  mon  très-redoubté  seigneur,  considéré  que  les 
«  charges  que  monseigneur  le  roy  m'a  imposées  par  ses 
«  ambassadeurs ,  procèdent  plus  de  courroux  et  d'ymagi- 
«  nation  qu'il  a  prise  contre  moi,  comme  j'ay  dit,  que  de 
«  ma  coulpe ,  ne  défaute ,  comme  clairement  peut  appa- 
«  roir  par  ce  que  j'ay  respondu  aux  charges  que  lesdits 
«  ambassadeurs  m'ont  imposées,  je  vous  supplie,  mon 
«  très-redoubté  seigneur,  que,  de  vostre  grâce,  il  vous 
«  plaise  de  non  adjouster  foy  aux  choses  qui  par  lesdits 
a  ambassadeurs  à  ma  charge  ont  été  dites ,  mais  desdites 
«<  charges  et  de  toutes  autres,  me  tenir  pour  excusé  et 
«  deschargé.  Et  si  nul  me  veut  en  aucune  manière  char- 
*  ger  en  ce,  ne  en  autre  chose,  j'y  respondrai,  au  plaisir 
«  de  Dieu,  tellement  que  j'en  demourrai  net  et  quitte. 

«  Mon  très-redoubté  seigneur,  pour  ce  que  les  ambas- 
«  sadeurs  ont,  en  concluant  leur  proposition,  dit  que  l'in- 
«  tention  de  monseigneur  le  roy  estoit  de  faire  publier 
«  ces  choses  par  tous  les  roys  et  royaumes  chrestiens,  [ce] 
«  qui  seroit,  comme  vous  et  chacun  pouvez  cognoistre, 
«  grandement  à  ma  charge  et  esclandre,  je  vous  supplie, 
«  comme  dessus ,  mon  très-redoubté  seigneur,  que  ainsi 
«  qu'il  vous  a  plu  me  donner  congé  et  grâce  de  respondre 
«  à  ces  présentes  charges,  vostre  plaisir  soit  que,  partout 
«  où  mestier  et  besoin  sera,  je  me  puisse  excuser  ainsi 
«  qu'il  en  appartenra  ;  car ,  en  ce  et  en  toutes  autres 
«  choses,  je  me  voudroie  régler  et  conduire  par  vostre 
«  bon  plaisir  ' .  » 

'  Le  ms.  1278  de  la  Bibl.  imp.  de  Paris  ne  donne  que  des  détails  fort 
incomplets  sur  cette  seconde  audience  des  ambassadeurs  de  Louis  XI  : 

Trois  jours  après,  c'est  assavoir  le  vendredy  le  ix«  de  novembre,  les 
ambassateurs  ont  eu  response  de  monseigneur  le  duc,  comme  s'ensuit, 


Monseigneur    le  duc  et  monseigneur  de  Cliarrolois  ont  chacun 

CHAPITRE  CXXI. 

Comment  la  conclusion  du  duc  fut  humble  et 


CHAPITRE  CXXn. 

Lacteur  raconte  icv  comment,  luy  estant  au  lit  pour  prendre  repos 
naturel  eu  dormant,  il  eut  une  vision  spirituelle,  où  il  vit  une 
dame  noblement  habituée  qui  hurtoit  à  l'hu ys  de  la  chambre  du  roy . 

Comme  doncques  ces  ambassadeurs  de  France,  en  la 
manière  de  leur  venir  et  de  leur  aigre  parler,  m'avoient 
donné  beaucoup  de  hurillous  en  la  teste,  avecques  ce  que 
la  matière  sur  quoi  s'estoient  fondés,  estoit  assez  peu 

réservé  la  matère  comme  dessus,  et  en  la  fin  les  ambassateurs  ont  requis 
et  meismement  le  chancelier  d'avoir  response  finale,  si  monseigneur 
Touldroit  rendre  les  prisonniers  au  roy  ou  non,  et  ledit  Jacopin  et 
Olivier  de  la  Marche. 

Monseigneur  respondy  :  que  il  envolera  ses  ambassadeurs  envers 
monsei^eur  le  roy,  lesquels  parleront  au  roy  et  luy  bailleront  telle 
response  qu'il  a  espoir  qu'il  en  sera  bien  content. 

Le  chancelier  respondy  :  «  Monseigneur  vous  veez  que  le  roy  a 
envoyé  icy  devers  vous  moult  grande  et  notable  ambassade,  assavoir 
monseigneur  le  conte  de  Eu  icy  présent,  qui  est  conte  et  prince  de 
son  sang,  monseigneur  l'archevesque  de  Narbonne,  moy  comme  son 
chancellier  de  France  indigne,  et  monseigneur  de  Rambures.  "S'euUiez 
nous  baillier  vostre  response  finale,  comme  vous  ferez  au  roy;  car 
nous  représentons  sa  personne,  et  le  vous  requérons.  » 

Monseigneur  le  duc  respondy  comme  dessus  :  qu'il  envoira  brief- 
ment  ambassade  envers  le  roy. 

Et  lors  prinrent  congié  les  ambassadeurs  à  monseigneur  le  duc,  et 
sont  raies  et  partis  de  Lille,  la  nuit  de  Saint-Martin. 

'  Ce  chapitre  manque.  La  suite  du  récit  se  trouve  dans  Commines, 
dans  Jacques  Duclercq  et  dans  le  continuateur  de  Monstrelet. 

lionneste  et  de  mauvaise  conjoncture ,  celle  nuit  mesme  , 
comme  donnant  son  repos  à  mon  corps,  trouvai  mon  en-* 
tendement  qui  laboroit  en  vision  spirituelle.  Et  comme 
envers  trois  heures  après  mynuit ,  et  après  mon  premier 
somme  passé,  me  trouvai,  ce  me  sembloit,  en  une  chambre, 
là  où,  en  une  autre  prochaine  d'icelle,  estoit  cestui  roy 
Loys,  roy  de  France,  le  transmetteur  de  ceste  ambassade 
à  Lille.  Et  moi  là  subitement  venu,  comme  en  l'esprit, 
soudainement  me  perçus  aussy  d'une  dame  noblement 
habituée  et  en  grave  atour,  qui  hurtoit  à  l'huys  de  la 
chambre  du  roy  ;  mais  non  oye  longuement  fut ,  ou  non 
accointée,  ne  trouva  qui  luy  respondist.  Sy  se  traveilloit- 
elle  assez  par  langage  de  donner  à  cognoistre  à  ceux  de 
dedans  qui  elle  estoit  et  qu'elle  n'estoit  point  femme  de 
refus  à  royale  entrée.  Mais  à  perte  parla,  et  en  vain  fît 
remonstrance  de  son  estât  ;  car  à  nul  à  peine  de  tous  ceux 
qui  là  dedens  estoient,  n'estoit  agréable,  et  faisoient  le 
sourd,  ce  me  pouvoie-je  bien  penser,  encontre  ses  liurtis  , 
et  contempnoient  sa  personne.  Comme  doncques  je  cecy 
visse  et  jugeasse  à  mauvais  temps  ceste  œuvre ,  me  per- 
çus à  coup,  comment  de  dessoubs  son  manteau  tira  avant 
un  gros  pesant  marteau  qui  à  l'un  des  lez  estoit  tranchant 
comme  un  rasoir,  et  à  l'autre  estoit  gros  et  pesant,  comme 
pour  abattre  un  mur;  et  haussant  les  bras  toute  ayrée,  assit 
son  coup  sur  l'huys  clos  et  en  fit  voler  la  serrure.  Donc, 
d'entrée  et  sans  admirer  face  d'homme,  dit  cestes  paroles  : 
«  Comment  déa  !  Loys,  roy  de  France,  est  donc  venu 
«  le  temps  maintenant  que  la  royale  dignité  françoise  est 
«  descendue  sur  homme  bestial  ,  et  que  la  plus  digne 
«  couronne  et  la  plus  sainte  de  la  terre  est  assise  sur  che- 
«  veux  d'un  homme  non  homme  !  0  maudit  temps  pour 
«  toi,  et  malheuré  le  règne  de  tel  roy  dont  il  abuse  ainsi  l 

«  Tu  me  refuses  l'entrée  devers  toi  jDar  contempt  que  tu 
'  «  as  de  moi,  et  s}^  hais  la  lumière  que  je  t'apporte,  parce 
«  que  tu  es  de  tout  affecté  à  ténèbres.  Tu  quiers  les  an- 
«  gles  et  les  mucettes  '  ombrageuses  en  lieu  apparent  ;  et 
«  là  en  quoy  les  nobles  et  clercs  entendemens  se  délitent 
«  et  se  parfont,  tu  en  fuis  le  repaire.  Par  quoy  je  puis 
«  dire,  et  vrai  est,  que  tu  es  homme  non  homme,  quand 
«  par  obéissance  à  bestiale  condition ,  tu  volontairement 
«  te  dépouilles  de  toute  la  dignité  qui  est  en  l'homme; 
«  c'est  raison  que  tu  vois  droit-cy,  devant  toi,  lumière  de 
«  l'humain  voyage  et  figure  de  l'image  divine  que  tu 
«  ignores,  que  tu  contempnes  et  mescognois;  et,  enclin 
«  à  toute  œuvre  perverse,  ensieus  propre  volenté  desbri- 
«  dée,  sans  digestion  de  vergongne.  Donc,  et  pour  ce  que 
«  tu  m'as  fait  le  refus  de  ta  chambre,  et  que  ta  sourdesse 
«  ne  m'a  voulu  entendre  en  temps  convenable,  dispose- 
«  toi,  je  te  dis,  et  t'appreste  cy  à  devenir  tel  comme 
a  Francisque,  duc  de  Milan",  se  maintint  et  se  monstra 
«  en  la  face  de  messire  Jehan  d'Escoppons,  Arragonois, 
«  son  extrême  injurieur;  car  te  dis  bien  :  Si  tu  ne  prends 
«  celle  vertu  et  constance  en  toi  que  prit  iceluy  duc ,  ou 
«  que  tu  te  faignes  estre  iceluy  mesme  en  égale  vertu, 
«  le  sang  te  montera  au  visage  par  courroux  ;  le  front  te 
«  sera  commu  en  vergogne  ;  et  sans  que  tu  y  soies  pa- 
«  tient  ou  mal  tolérant,  je  ne  cesserai,  ne  ne  me  faindrai 
«  à  te  dire  repreuve  ,  et  ce,  par  ta  propre  rudesse  envers 
«  moi,  que  tu  m'as  refusé  ta  chambre,  quérant  ton  salut, 
a  Car,  entends  bien  :  si  ne  fust  que  j'ay  vu  ton  contempt 
«  et  le  mespris  volontaire  que  tu  as  fait  de  moi,  venant 

'  Mucettes  (de  mucher,  cacher},  lieu  où  l'on  se  cache. 
-  François  Sforce.  Sur  l'admiration  que  lui  témoignait  Louis  XI^ 
voyez  Basin,  II,  p.  95. 

«  devers  toi  en  bon  et  humble  pourpos,  je  te  eusse  arrai- 
«  sonné  toute  aimable,  là  où  maintenant  tu  me  contrains 
«  et  parforces,  comme  à  messire  Jehan  d'Escoppons,  de 
«  te  dire  villenie.  Que  fais-tu,  ô  roy  Loys,  jà  long  temps 
('.  a?  ne  en  quoi  contournes-tu  le  temps  de  ton  règne,  ne 
«  de  ton  voyage?  Ne  repenses-tu  à  tes  œuvres  passées,  ne 
«  à  celles  qui  sont  présentement  en  ton  pourpos?  Quels 
«  termes  as  tenus  à  ton  bel  oncle  le  duc,  depuis  ton  cou- 
«  ronnement,  sinon  en  multitude  de  vaines  paroles  plei- 
ne nés  de  vent?  Tu  luy  as  en  tous  endroits  rendu  mal  pour 
«  bien,  simulation  pour  humbles  services,  et  prompte  et 
«  soudaine  descongnoissance  pour  toute  léauté  et  amour 
«  trouvée,  jusques  à  te  former  adjoint  à  ses  ennemis  an- 
«  ciens  en  son  contraire.  Non  moins  en  fis-tu  en  ce  nouvel 
«  instant  au  duc  de  Bourbon,  son  neveu ,  et  à  tout  ce 
«  qui  luy  estoit  de  lignage  ;  tu  luy  donnoies  traverse 
«  aucune  en  son  estât,  ou  tu  luy  monstroies  froidesse , 
«  par  quoy  on  y  percevoit  petite  amour.  Mesmes  à  tous 
«  ceux  à  qui  tu  faisoies  tes  dons  d'offices,  touchant  le 
«  costé  de  çà,  tu  ce  faisoies  à  regret  et  à  dur  repreuve  en 
«  leur  derrière,  ou  tu  le  faisoies  à  singulières  notées  per- 
te sonnes,  et  à  cautelle  de  mauvaises  préavisées  fins,  qui 
«  depuis  sont  descouvertes.  Tu  trouvas  ton  royaume  en 
«  paix ,  les  princes  et  barons  d'iceluy  en  amour  et  en 
«  union.  Donc,  avecqués  ce  que  tu  labourois  à  les  mettre 
«  couvertement  en  discorde,  par  espécial  à  l'encontre  de 
«  la  maison  de  Bourgongne  qui,  sur  toutes  autres  du 
«  monde,  te  cuisoit  en  cœur,  tu  allas  mouvoir  tribulation 
«  hors  de  ton  royaume,  mener  tes  barons  et  gens  d'armes 
«  en  perdition  de  mort,  et  susciter  séditions  et  guerres 
«  en  Espagne ,    des   nobles  contre  leur  sire  ' .    De   ton 

'   Yoyez  ci-dessus,  p,  95. 

a  beau-père ,  le  savoien  duc ,  que  as-tu  fait  qui  te  soit  à 
«  los?  sinon  que  qui  avoies  gasté  la  maison  et  le  pays,  toi 
«  estant  dauphin,  devenu  roj,  tu  as  tout  pargasté  en  sa 
«  personne.  Tu  l'as  despouillé  de  seigneurie  et  de  franc 
«  arbitre ,  mis  en  tutelle  sous  tes  propres  gens ,  et  privé 
«  de  ses  propres  serviteurs  et  subjets  s'ils  n'estoient  à  ta 
«  poste  ;  tu  l'as  fait  aller  de  pays  à  l'autre ,  vaucrant  à 
«  recommandation ,  très-povre ,  qui  tout  impotent  toute- 
«  voies ,  et  mieux  séant  d'avoir  tenu  son  repos  en  propre 
«  terre,  est  allé  mourir  en  ce  travail,  prince  misérable'. 
«  Et  de  Philippe  ton  beau-frère ,  que  penses-tu  quel  los 
«  tu  y  as  acquis,  ne  quelles  murmures  tu  as  suscité  contre 
«  toy  en  sa  prise ,  mandé  devers  toy  et  assuré  par  tes 
«  lettres?  Et  puis  non  donnant  foy,  ne  vertu  à  tes  lettres 
«  et  tes  mots,  tu  l'as  tenu  en  menace  de  mort,  prisonnier, 
«  en  admiration  de  tout  homme ,  et  de  quoi  non  tant  seu- 
«  lement  ses  parens  ont  esté  commus  encontre  toy,  mais 
«  multitude  des  nobles  et  de  divers  peuples  qui  s'en  cou- 
«  rouçoient  et  en  appétoient  vengeance.  Quelles  raisons 
«  peux-tu  alléguer  après,  d'avoir  recouppé  par  tout  ton 
«  royaume  l'ancienne  juridiction  de  tes  nobles  en  fait  de 
«  chasserie,  et  d'avoir  fait  défense  à  tous  eux,  sur  grièves 
«  peines,  de  non  chasser  en  leurs  propres  terres,  ne  lièvre, 
«  ne  autre  beste ,  ce  qu'oncques  roy  ne  fît ,  ne  oncques 
«  livre  ne  contient  le  pareil  cas,  ne  qui  si  mal  sonne?  Au 
«  moins  ne  peut  que  tu  ne  souffres  à  chascun  jouir  de  ce 
«  qui  est  sien  et  à  luy  appertenant,  comme  tu  veux  jouir 
«  toy-mesme  et  user  de  ce  qui  concerne  ta  hautesse  et  ta 
«  couronne  !  Le  droit  de  patrimoine  ne  g'it  pas  en  liberté 
<x  de   roy  pour  le  tollir  aux  héritiers ,   sinon  que   par 

•  Le  duc  Louis  de  Savoie  mourut  le  29  janvier  1 165. 

«  tyrannie  et  violentement  il  veuille  rompre  loi  naturelle 
«  et  escrite ,  et  mettre  sus  loi  contre  raison  et  divin 
«  ordonner,  en  confusion  du  monde.  Tu  en  as,  bien  te 
«  souvienne ,  fait  couper  oreilles  à  deux  nobles  gens  pour 
«  l'infraction  de  ton  édit,  pour  un  lièvre  mescbant  qu'ils 
«  chassèrent  sur  le  leur  propre.  Quelle  raison'  droit-cy, 
«  hélas!  ne  quel  titre  te  sauve  en  cestui  exploit?  sinon 
«  que  tu  peux  alléguer  infraction  et  trespas  de  ton  édit. 
«  Mais  sur  ce  on  te  réplique,  et  te  fait-on  demande  : 
«  Quelle  te  estoit  adonc  la  cause,  ne  la  nécessité  urgente 
«  de  ceste  défense  faire?  »  Laquelle,  si  par  ta  response, 
«  elle  se  trouve  petite  et  menée  de  légiéreté,  l'exécution 
«  doncques  en  a  esté  tortionnaire  et  faite  par  volonté  de 
«  tyran.  Tu  eu  ides  receler  tes  voies  et  tes  cauteleuses 
«  machinées  fins ,  et  à  quoi  tu  as  hommes  instrumens 
«  tous  propices  à  ce.  Mais,  si  gens  preud'hommes  et  de 
«  bonne  foy  par  semblant  les  ignorent  et  faignent  de  les 
«  non  entendre.  Dieu  nientmoins  les  cognoit  et  les  en- 
ce  tend,  et  selon  la  racine  de  ton  prétendre,  il  t'en  donra 
«  l'yssue.  Avise  bien  et  entens  à  tout.  A  Dieu  n'est  rien 
«  occulte  ;  il  sçait  tout ,  et  selon  ce  qu'il  y  sçait  et  cognoit, 
«  il  te  donra  le  fruit  du  mesme,  de  ce  qui  y  est  dit  :  mal 
«  le  mal,  et  de  fraude,  déception  entoy  tournée.  Tu  as, 
«  par  fainte  ou  par  inconstance  de  cœur,  attrait  à  toi  le 
«  seigneur  de  Croy  et  les  siens  ;  et  pour  ce  que  tu  les  sen- 
«  toies  malvolus  du  comte  de  Charolois,  pour  leur  mes- 
«  pris  envers  luy,  tu,  pour  les  sauver  et  porter  contre 
«  luy,  les  as  pris  en  ta  maison  et  leur  as  donné  les  offices 
«  et  les  pensions  en  accroissement  de  leur  orgueil;  car 
«  comme  tu  les  veois  arrogans  de  dignités  et  de  baux 
«  estas,  pour  grandir  leur  maison,  il  sembleroit,  et  ainsi 
«  conjecturent  plusieurs ,   que   tu    les   as   choisis  tous 

«  propres  à  ton  intention ,  et  que  pour  leur  complaire  et 
«  avoir  complu  en  ce  qu'ils  quièrent ,  c'est  de  les  avoir 
«  fait  grans  et  eslevés  emprès  toy,  finaljlement  tu  penses 
«  à  venir  par  leur  moyen  à  aucunes  couvertes  fins  gran- 
«  des  et  hautes ,  et  comme  jà  d'une  grand  partie  tu  es  à 
«  ton  desseure  et  es  saisy  de  ce  à  quoy  tu  béoies  par  leur 
«  malice,  c'est  des  terres  sur  Somme,  que  eux  desléau- 
«  ment  ont  fait  perdre  à  leur  maistre  le  duc,  qui  se  fioit 
«  en  eux  comme  preud'hommes,  et  tu,  par  malicieux  bar- 
«  gaing'  avecques  eux,  qui  les  convoitoies,  tu  les  as  re- 
«  couvrées  en  ta  main,  à  la  tienne  et  à  la  leur  grand 
«  charge  ;  car  eux  en  portent  le  titre  de  mauvaises  des- 
«  léales  gens ,  et  toi  de  favoriser  et  aimer  les  mauvais  et 
«  faux,  semblables  à  ta  nature.  Déa!  je  ne  dis  pas  que 
«  tu  ne  pusses  bien  et  dusses  viser  au  recouvrement  du 
«  tien ,  et  par  voies  séantes  à  un  roy  ;  mais  d'y  estre  allé 
«  par  malice  et  par  voies  dont  les  conduiseurs  sont  in- 
«  fâmes,  l'acquest  à  tout  lez  y  est  de  cher  coust.  Tu  y  es 
«  noté ,  et  seras  perpétuellement  ;  et  eux  en  porteront  la 
«  renommée  obscure  jusqaen  fin  du  siècle;  car,  et  toy  et 
«  eux,  et  eux  comme  toy,  n'avez  prétendu,  ainsi  dient 
«  les  hommes,  que  pour  défaire  et  miner  en  puissance  le 
«'  comte  ton  beau-frère,  et  lequel  eux,  par  peur  que  ont 
«  de  luy,  qu'il  ne  les  défasse,  désirent  sa  mort;  et  toy, 
«  par  peur  que  tu  as  de  son  haut  règne  emprès  le  tien , 
«  tu  as  machiné  sa  ruine.  Et  par  ainsi,  la  cause  de  la 
«  peur  en  eux  a  esté  et  est  cause  de  la  haine  conçue  en- 
ce  vers  le  comte  ;  et  la  cause  de  leur  haine  portée  en  peur, 
«  a  esté  cause  de  les  joindre  à  toy  et  de  prendre  leur 
«  service.    0    comme   obscur   titre   sera   à   un   roy   de 

'  Bargaing,  marché. 

«  France,  cy-après,  d'avoir  usé  de  malice  envers  ses 
«  bienfaiteurs  pareus,  et  d'avoir  accueilli  desléale  mais- 
«  nie  en  sa  maison  pour  faire  desléale  œuvre!  Certes, 
«  trop  plus  luy  seroit  chose  recommandable  d'avoir  ob- 
a  serve  son  honneur  en  clarté,  encore  que  d'avoir  acquis 
«  royaume  conjoint  au  sien,  par  condition  réprobable! 
«  N'entens-tu  que  honneur  est  un  plus  clair  trésor  que 
«  couronne  et  que  preud'hommie  clarifie  plus  l'homme 
«  que  seigneurie?  certes ,  sy  fait.  Qui  doncques  fait  poix 
«  et  danger  de  son  honneur,  il  se  garde  de  pervers  con- 
«  seil  ;  et  qui  se  garde  de  mauvais  conseillers ,  il  en  fuit 
«  et  en  hait  la  hantise.  0  Loys!  comme  durement  tu  re- 
«  gretteras  encore  l'habitude  de  cestes  gens  et  l'accueil- 
«  lance  que  tu  en  as  faite,  si  peu  mal  digérée  ;  tu  en 
«  pourras  cheoir  en  grief  inconvénient  et  en  danger  d'en 
«  perdre  ton  royaume  et  ton  honneur.  Dès  maintenant , 
«  les  humaines  voies  s'en  essourdent  contre  toi  en  mur- 
«  mure,  et  les  bouches  s'en  vont  mordans  en  tes  faits, 
«  parce  qu'en  toi  n'appert  riens  que  ingratitude,  que 
«  rendition  du  mal  pour  bien,  et  pleine  et  évidente  con- 
«  tendance  de  vouloir  destruire  tes  parens  et  amis,  et 
«  auxquels  tu  tournes  le  dos,  haineux  et  mal  conseillé, 
«  pour  porter  petites  gens  desléaux  en  leur  fausse  mau- 
«  vaise  querelle.  0  doloreuse  maudite  haine  des  Croyois; 
«  du  povre  petit  serviteur  au  maistre  ;  du  povre  gentil- 
«  homme  à  prince  naturel  seigneur  ;  et  là  où  n'a  nulle 
«  comparison,  ne  correspondance  à  personne,  ne  à  estât! 
«  Et  tu,  un  roy  de  France  !  à  l'appétit  de  telles  gens,  oii- 
«  blieux  de  toy-mesme  et  de  ton  propre  honneur,  du 
«  péché  dont  ceux  sont  à  reprendre  devant  Dieu  et 
«  homme,  tu,  de  celuy-mesme  t'es  allé  souiller,  haineux 
«  de  ta  gloire!  Hélas!  quelle  fin  attens-tu,  ne  quel  fruit. 


148  CHRONIQUE 

«  d'aimer  et  de  porter  ainsi  les  ennerais  de  tes  amis  ;  ne 
«  quelle  joyeuse,  ne  salutaire  yssue  tu  espères,  dy-moi, 
«  en  haine  volontaire  et  sur  riens  causée  à  l'encontre  d'un 
«  si  haut  prince?  Y  entens-tu  augmentation  de  ton  hon- 
«  neur?  Y  perçois-tu  avancement  du  bien  public  ou  de 
«  quelque  salut  ou  expédient  à  félicité  humaine?  Moy,  de 
«  ma  part,  je  ne  luy  sçay  entendre,  fors  tout  au  rebours, 
«  malédiction  et  ruyne  en  ton  estât,  reproche  en  ton  hon- 
«  neur,  et  tribulation,  misère  et  pestilence  en  ton  royaume  ; 
«  de  quoi ,  tu ,  esliseur  de  ton  propre  mal ,  haineux  et  en- 
ce  nemi  de  ta  paix,  auras  esté  cause  ;  et  pour  ceux  encore 
«  que  tu,  prince  et  roy  de  justice,  le  souverain  du  monde, 
«  dusses  haïr  et  grièvement  punir  pour  autrui  exemple  ! 
«  Comment,  déa!  n'y  a  que  trois  jours,  que  tu  ne  les  vis 
«  oncques,  ne  que  service  ne  te  firent,  sinon  à  leur  profit. 
«  Ne  furent  oncques  à  sang  respandre  pour  toi,  sinon  en 
«  aises  et  voluptés  de  court  te  complaire  par  flatterie. 
«  Qu'est  doncques  d'eux ,  ne  qu'en  diras  qui  te  soit  bon 
«  titre?  Doit  estre  amour  de  roy  si  léger?  Ne  doit  un  roy 
«  de  France  aimer  sans  titre  de  mérite?  Et  par  contraire, 
«  si  léger  amour  et  sans  avis  donné  luy  est  mal  apperte- 
«  nant  et  non  de  los.  Ne  luy  siet  doncques  de  porter  haine 
«  aussi  aux  vaillans  et  vertueux  de  son  royaume,  et  qui 
«  sont  l'estorement  de  son  trosne.  0  maudite  haine  et  bien 
«  maudite,  ce  dis-je  encore,  de  cestes  gens!  et  maudite 
«  leur  présomption  et  encorné  orgueil,  quand  eux,  aigui- 
«  siés  et  enserrés  dessoubs  son  aisle,  tu,  pour  eux,  t'es  allé 
«  contaminer  en  leur  mescongnoissance ,  et  as  quis  les 
«  voies  desléales  pour  mettre  autrui  haine  à  effet  des- 
«  soubs  la  tienne!  Te  de  voit  suffire  d'avoir  refroidy  en- 
«  vers  toi  le  cœur  du  duc  breton,  du  duc  de  Bourbon  et 
«  de  maint  autre  prince,  tes  parens,  que  tu  as  maltraités, 

«  sans  venir  user  de  mesme  et  quérir  au  lieu  de  ton 
«  refuge ,  au  lieu  de  ta  gloire  et  de  ta  redoubtance,  et 
«  dont  tu  es  promu ,  roy  assis  en  trosne ,  et  là  où  l'iion- 
«  neur  et  léal  service,  l'amour  et  la  révérence  du  monde, 
«  te  ont  esté  monstrées  et  offertes.  Cesse,  Loys,  cesse,  te 
«  prie  :  reviens  à  toy  et  à  ta  royale  nature  ;  et  si  légiéreté 
«  ou  senestre  conseil  te  ont  mené  hors  de  voie  par  aucune 
«  fragilité  de  passion,  retourne  à  toy-mesme ,  et  amodère 
«  ces  extrémités  vicieuses  qui  te  procurent  blasme,  et 
«  plaie  et  damage  enfin  à  ton  salut.   » 

A  tant  fina  sa  raison  ceste  dame,  dont  à  l'instant,  avec- 
ques  le  finement  du  mot,  je  m'esveillai  subit,  et  trouvai 
en  vive  impression  et  retenance  les  paroles  dessusdites  '.  Et 
alors,  comme  je  sentoie  et  concevoie  que  de  grand  effet 
estoient ,  et  de  grand  importance  là  où  elles  servoient,  et 
que  de  la  part  du  roi  elles  luy  estoient  justement  imputées 
et  à  vérité,  délibéray  aussi  de  les  réciter  et  mettre  par  es- 
cript,  afin  de  faire  plus  claire  histoire.  Car  comme  le 
secret  de  la  matière  présente  pend  en  deux  baux  princes 
et  en  termes  de  crimes  et  foulement  d'honneur  d'un  costé 
ou  d'autre,  par  ceste  remonstrance  et  incrépation  propre- 
ment faite  au  roy  par  ceste  dame,  et  de  quoi  j'ai  eu  la 
vision  sommeillant ,  peut- on  tant  plus  clairement  co- 
gnoistre  cy-après  la  querelle  du  comte  et  le  titre  de  son 
défendre,  quand,  non  envers  luy  seul,  mais  envers  tous 
les  autres ,  ses  parens  et  vassaux  du  royaume ,  il  s'estoit 
mal  porté  et  gouverné,  et  plus  encore  et  plus  grièvement 
envers  luy  qu'envers  nuls  autres,  dont  la  douleur  luy  e.s- 
toittant  plus  grande. 

•  Nous  retrouverons  des  allégories  du  môme  genre  dans  d'autres 
ouvrages  de  Chastellain. 

CHAPITRE  CXXIII. 

Comment  les  ambassadeurs  du  roy  se  montrèrent  enaigris  de  la 
response  du  duc. 

Or  estoient  encore  en  Lille  ces  ambassadeurs  du  roy,  le 
comte  d'Eu  et  le  chancelier,  felles  et  enflés  de  la  maigre 
response  qui  leur  estoit  faite,  et  que  autre  conclusion 
n'avoient  pu  traire  du  duc,  ne  de  son  fils,  en  la  déli- 
vrance du  bastard,  et  de  quoi  celui  de  Croy,  qui  menoit 
tout  ce  personnage ,  mouroit  de  peur  et  d'annuy,  pour  la 
conséquence  qui  en  tournoit  sur  luy  honteuse.  Mal  con- 
tens  et  à  gorge  enflée  s'en  partirent  ;  et  venus  à  Tournay 
allèrent  susciter  le  peuple  et  l'animer  à  l'encontre  du  duc 
de  Bourgongne  et  de  son  fils ,  par  diverses  et  estranges 
doléances  que  faisoient  de  eux,  et  par  lesquels  ils  les  vou- 
loient  charger  et  accuser  envers  le  roy,  ofiFenseurs,  et  dont 
ils  prioient  au  peuple  de  l'avoir  en  leur  mémoire ,  comme 
par  manière  d'indignation  encontre  iceux ,  pour  en  faire 
criée.  Autretel  en  firent  à  Douay  et  Arras,  là  où  ils  ne 
furent  oys,  ne  crus;  car  on  sçavoit  clairement  que  leurs 
parlers  mouvoient  de  haine  et  d'envie  à  l'encontre  du  duc 
et  de  son  fils ,  et  estoient  tout  contraires  de  vérité.  Autre- 
tant  aussy  firent  en  passant  par  les  bonnes  villes  sur 
Somme,  Saint-Quentin  et  Amiens*;  et  là  s'efforcèrent,  et 
à  tout  pouvoir,  d'enaigrir  et  amener  le  peuple  à  l'en- 
contre de  eux ,  par  peur  que  avoient  que  guerre  arrière 
ne  sourdist  pour  ce  bastard.  Pour  tant,  comme  ces  villes 
dessusdites  estoient  nouvellement  recouvrées  hors  de  la 

'  Le  discours  que  le  chancelier  prononça  à  Amiens  a  été  conserTé. 
Yoyez  les  Documents  inédits  sur  Amiens,  publiés  par  M.  Augustin 
Thierry,  II,  p.  276. 

main  de  ce  duc  de  Bourgongue ,  et  là  où  affection  pou- 
voit  avoir  assise  envers  luy,  traveilloient  à  y  mettre  une 
renouvelée  amour  envers  le  roy,  par  doléances  et  plaintes 
faites  à  rencontre  de  l'autre.  Sy  y  avoit  grand  coulpe 
en  cecy,  et  plus  que  nul  autre,  le  chancelier,  nommé 
de  Morvilliers ,  natif  d'Amiens  ,  homme  fort  partial  et 
tout  propre  au  roy  et  à  ses  mœurs ,  lequel ,  pour  homme 
évoqué  à  si  haut  estât  comme  de  chancelier  de  France, 
s'estoit  beaucoup  follement  conduit  en  paroles  à  Lille; 
et  maintenant ,  esloigné  du  lieu,  plus  et  plus  encore  en 
monstra  à  son  blasme  par  mauvais  courage. 

CHAPITRE  CXXIV. 

Comment  l'acteur  excuse  la  crédence  du  duc  aux  Croyois. 

Ne  seroit  à  dire ,  ne  à  réciter  le  murmure  qui  se  faisoit 
par  toutes  les  villes  et  pays  de  ce  duc,  des  estranges  per- 
sonnages qui  se  veoient  à  l'œil,  et  de  quoi  toutes  bouches, 
en  couvert  les  aucunes,  et  les  autres  en  appert,  ruoient  sur 
le  seigneur  de  Croy,  disans  que  de  tout  cecy  il  estoit  cause, 
et  que  le  père  estoit  perdu  par  luy  et  par  luy  donner  telle 
crédence  ;  et  le  fils  et  eux  tous  estoient  en  voie  de  perdition 
par  la  mauvaiseté  de  luy,  non  cognue.  Toutefois,  combien 
que  la  mauvaiseté  de  luy  ne  pouvoit  estre  crue  du  père,  ne 
maintenue  si  faite  comme  depuis  elle  a  esté  attainte,  nient- 
moins  toutes  facultés  d'hommes,  nobles  et  non  nobles,  en 
court  et  dehors ,  tant  en  perçurent  et  tant  en  cognurent , 
qu'à  peine  ils  n'en  contempnèrent  le  duc ,  leur  prince,  de 
quoi,  en  multitude  de  tant  de  faux  personnages,  il  ne  se 
percevoit  de  sa  malice,  mais  tousjours  le  portoit  et  le  con- 
tretenoit  avecques  luy,  en  confusion  mesme  de  sa  personne. 

0  entendez  icy,  vous  lisans,  et  ne  convertissez  point,  vous 
prie,  ceste  crédence  du  maistre  au  serviteur,  en  vice,  ne 
en  mollesse  de  sens ,  sicomme  à  homme  de  povre  effet  ; 
mais  par  contraire,  à  vertu  et  àhaute  noblesse  de  courage, 
qui  ne  pouvoit  croire,  ne  concevoir  en  luy,  que  homme  de 
tel  eage ,  de  telle  autorité  et  lieu  dont  il  estoit ,  avecques 
nourriture  de  quarante  ans  et  bienfaits  sans  nombre , 
pust  jamais  cheoir,  ne  tourner  en  faute  contre  luy,  ne  en 
personnages  si  énormes  comme  son  fils  luy  vouloit  donner 
à  entendre.  Mais,  comme  il  luy  sembloit  que  sondit  fils 
avoit  pris  aucunement  pointe  contre  luy  et  argu ,  pour 
cause  de  la  crédence  à  luy  donnée,  et  de  quoi  ledit  son  fils 
sembloit  estre  moins  bien  content,  argua,  en  luy-mesme, 
que  ceste  accusation  mouvoit  audit  son  fils  de  ire  et  de 
mal  talent  et  de  mauvais  et  senestres  rapports  faits  à  luy 
par  les  haineux.  Et  par  ainsi,  qui  oncques  ne  s'estoit  perçu 
en  celuy  de  Croy,  ne  es  siens  que  de  léauté  et  de  preud'- 
hommie,  en  l'espace  de  quarante  ans,  ne  pouvoit  ima- 
giner, ne  conclure  que  rapports  si  mauvais,  faits  de  eux, 
comme  son  fils  luy  donna  à  entendre ,  pouvoient  avoir  vé- 
rité en  eux,  quand  luy-mesme  n'y  pouvoit  maintenir  telle 
faute,  pour  mort,  ne  pour  bien.  Souverainement  en  cest 
abus  estoit  et  avoit  esté  jusques  à  Bruges,  là  où,  après 
la  journée  d'Anvers,  ils  convinrent  ensemble  par  un  pré- 
paratoire de  ferme  union  ,  dont  arrière  jusques  à  ceste 
journée  de  Lille,  bien  sept  ou  huit  mois  entre  deux,  les 
matières  arrière  entre  le  père  et  le  fils  se  aigrirent  et  en- 
fellirent  jusques  à  estre  en  pire  estât  que  jamais,  et  tous- 
jours  par  ce  Croy  demorant  emprès  le  père  son  maistre, 
qui ,  par  sa  crédence  et  par  la  confiance  que  le  duc  met- 
toit  en  luy,  rompoit  tout  ce  que  le  comte  pouvoit  édifier 
en  son  contraire;  et  autant  trouva  manière  de  le  reculer 

de  son  père ,  comme  il  se  traveilloit  de  l'accuser  et  de  luy 
faire  perdre  son  service ,  réservé  toutefois  que ,  quand  ce 
vint  à  la  prise  du  bastard  de  Rubenpré,  et  de  quoy  le 
comte  son  fils  avertit  son  père  de  sa  manière  et  de  son  em- 
prendre ,  le  duc  commença  à  prendre  des  imaginations 
beaucoup,  et  ployant  un  peu  envers  souppeçon,  pour 
l'estrange  nature  du  cas,  s'en  contint  en  couverte  méran- 
colie  sur  ceux  de  Croy.  Et  combien  qu'il  n'en  fist  pas  au- 
tant de  semblant  comme  il  luy  en  estoit,  à  l'aventure,  se 
contint  clos  et  froid  envers  luy,  plus  qu'il  n'avoit  appris  à 
estre,  avecques  ce  que  avoit  autres  causes  et  titres  alors, 
qui  tous  se  faisoient  penser  et  percevoir ,  ce  que  n'avoit 
pas  appris  ;  car  tous  les  Croys  estoient  nuement  devenus 
royaux,  tous  affectés  et  adonnés  au  roy  par  semblant, 
comme  si  de  leur  premier  maistre  et  esleveur  ne  leur  fust 
riens.  Et  estoient  les  deux  frères  et  le  roy  comme  trois 
testes  en  un  sac,  tousjours  ensamble  :  et  quanque  vou- 
loient  les  deux,  le  troisième  faisoit,  et  ce  que  le  seul  pou- 
voit  appéter  es  autres,  les  deux  luy  en  complaisoient. 
Et  pour  tant  je  dis  que  le  duc  y  prit  des  ymaginations  et 
des  murmures  en  dedans  soy  couvertement;  et  luy  en  fit- 
on  plusieurs  attouchements  bien  au  vif.  Mais  comme  le 
temps  n'estoit  pas  encore  accompli,  et  que  le  péché  de 
malice  et  d'ingratitude  n'estoit  pas  tout  mûr  encore,  ne 
assez  près  de  sa  punition,  tout  se  dissimula  encore  longue- 
ment. Et  atteint  maintenant  à  Lille  jdus  avant  et  plus 
clairement  que  jamais,  néantmoins  se  vainquit  encore  le 
seigneur  de  Croy  depuis  ce  dy  ;  et  demoura  emprès  son 
maistre ,  et  le  fils  en  répuise  et  en  non-puissance  de  faire 
accroire  à  son  père  ce  que  tout  le  monde  cognoissoit  et 
percevoit  véritable  à  l'œil.  Et  en  cest  estât  demeurèrent 
jusques  à  Bruxelles  ,  là  où,  en  apparence  de  grand  incon- 

vénient  depuis  et  de  meschief  irréparable ,  le  viel  couvé 
venin  fut  cognu ,  Croy  dégetté  et  expuls  dehors  de  court , 
et  longue  non-créance  du  père  fut  commuée  en  vraie 
cognoissance,  par  commune  criée  des  grans  de  la  maison 
contre  mesme  le  frère  d'ordre.  Et  n'y  avoit  ne  évesque,  ne 
prélat,  ne  chevalier,  jeune,  ne  viel,  qui  tous  ne  criassent 
contre  Croy,  et  qui  plus  n'en  purent  tolérer  la  cognue 
malice ,  pour  l'acquit  mesme  de  leur  honneur ,  et  de  quoi 
cy-après  vous  orrez  l'histoire. 


CHAPITRE  CXXV. 

Comment  messire  Philippe  Pot,  seigneur  de  La  Roche  ,  remonstra  au 
seigneur  de  Croy  son  desvoy  et  aveuglement,  comme  un  ami  fait  à 
l'autre. 

En  ce  tempore,  et  que  cestes  murmures  se  faisoient  à 
Lille,  toutes  horribles  comme  vous  oez,  et  que  toutes  villes 
estoient  pleines  des  termes  que  tenoient  ceux  de  Croy  à 
rencontre  du  comte  de  Charolois,  avint  que  un  jour  me 
trouvai  en  la  chambre  dudit  Croy,  et  là  où  avoit  plusieurs 
chevaliers  et  escuyers ,  gens  de  bien ,  devisans  ensemble 
l'un  çà ,  l'autre  là ,  assis  sur  banc  et  sur  couche ,  comme 
de  costume  est  en  court.  Sy  y  avoit  avecques  ledit  de 
Croy  ,  son  neveu  le  seigneur  de  Lannoy  ,  son  neveu 
autre  le  seigneur  de  Quiévrain ,  et  messire  Philippe  Pot , 
seigneur  de  La  Roche ,  tous  quatre  ensemble  devisans  de 
diverses  choses,  sicomme  on  fait  après  disner.  Lors  me 
perçus  et  vis  que  celuy  de  La  Roche  prit  le  seigneur  de 
Croy  par  le  bras  ;  et,  comme  si  faim  eust  de  parler  à  luy 
en  lieu  privé,  le  mena  en  une  galerie  à  part,  arrière  de  ses 
deux  neveux.  Et  là,  non  sievis,  ne  empeschiés  de  nulluy, 

vis  que  devisèrent  ensemble  bien  longuement.  Et  me  per- 
çus, sicomme  on  pou  voit  juger  à  l'œil,  que  ledit  de  La 
Roche  moult  aigrement  parla ,  et  de  grand  entente ,  à 
celuy  de  Croy;  et  par  semblant  tenoit  manière  envers  luy, 
comme  si  d'aucun  grand  cas  l'eust  voulu  incréper  et  re- 
prendre et  luy  remonstrer  aucun  son  desvoy  et  aveugle- 
ment, comme  ami  fait  à  autre,  et  comme  deux  frères 
d'ordre  qu'ils  estoient,  sont  tenus  de  se  secourir  l'un 
l'autre  en  sens  et  en  bon  avis ,  et  par  espécial  en  ce  qui 
touche  à  leur  honneur  et  à  l'utilité  de  la  chose  publique. 
Sy  les  regardai  moult  intentivement  et  y  assis  tout  mon 
œil ,  ymaginant  en  moi-mesme  ce  de  quoi  devisoient ,  et 
comme  si  j'eusse  esté  le  tiers  homme  avecques  eux  deux  ; 
car,  autresfois,  et  assez  souvent,  ledit  de  La  Roche  et  moi 
avions  tenu  largement  devises  du  fait  de  celuy  de  Croy, 
par  quoy  je  conjecturoie  que  eux  maintenant  pouvoient 
estre  en  propos  semblable.  Donc,  comme  j'estoie  privé  à 
celuy  de  La  Roche  et  fiable,  je  m'attendoie  bien  d'en  avoir 
par  temps  les  devises  avecques  iceluy,  et  tontes  telles 
comme  elles  avoient  esté  faites  entre  eux  deux.  Sy  ne  m'en 
menty  pas  mon  espoir;  car  la  nuitie  mesme,  comme  je 
me  trouvai  à  son  coucher,  et  que  je  luy  ramentus  son 
long  deviser  solitaire  avecques  celuy  de  Croy,  me  dit 
prestement  et  respondit  ^(  Beffe  !  te  dirai  de  mot  à  mot  la 
«  manière  de  nostre  devise  et  la  substance  de  la  matière 
«  que  nous  avons  maniée  ensemble;  mais  il  faut  qu'il 
«  n'y  ait  cy  que  vous  et  moy,  et  que  le  remanant  vuide 
«  dehors  d'ici.   » 

Lors  fit  vuider  chascun,  et  n'y  demoura  âme  que  moy, 
là  où,  assis  en  banc  devant  le  feu,  entrasmes  en  paroles. 
Et  alors  le  chevalier,  qui  sage  estoit  et  plein  de  beau 
parler,  commença  sa  raison  en  ceste  forme  :  «  Je  vous 

«  ay  aujourd'hui,  ce  dit,  bien  regardé  comment  aviez  les 
«  yeux  en  moy,  tandis  que  je  parlai  à  monseigneur  de 
«  Croy;  et  imaginai  bien  que  en  vous-mesme,  faisiez  silo- 
«  gimes  et  argumens  sur  nostre  propos ,  comme  pour  at- 
«  taindre  par  pensée  à  ce  de  quoi  nous  devisâmes  par 
«  effet.  Or,  sommes  ici  en  nostre  privé,  et  comme  autre- 
«  fois  je  me  suis  devisé  à  vous  de  moult  de  choses  grandes 
«  et  autres,  et  entre  les  autres  qui  ne  sont  point  de  petit 
«  effet ,  du  fait  du  seigneur  de  Croy  qui  pend  et  est  chu 
«  en  la  murmure  du  monde,  sy  me  vueil  deviser  mainte- 
«  nant  à  vous ,  et  vous  réciter  le  compte  de  nous  deux 
«  aujourd'hui  et  la  manière  de  nostre  entrée,  qui  fus 
«  commenceur  et  moveur  premier  de  nostre  propos.  Sy 
«  ascoute  et  entens  soingneux,  car  je  ne  te  mentirai  de 
«  lettre.  » 

Lors  fit  son  conte  et  dit  icy  et  ainsy  :  «  Je  fis  mon 
«  entrée,  disant  :  Monseigneur,  je  voudroie  avoir  moins 
«  cause  de  parler  à  vous  et  de  plus  me  taire  à  vostre 
«  joie  qu'à  vous  rien  dire  à  peu  de  fruit  et  sans  profit  ; 
«  mais,  comme  je  me  voy  obligé  envers  vous,  tant  pour 
«  cause  de  l'ordre  comme  de  fraternité  chrestienne  de 
«  noblesse,  avecques  le  serment  que  j'ai  au  bien  et  à  l'hon- 
«  neur  de  la  maison  dont  vous  et  moi  sommes,  et  que  je 
«  voy  s  icelle  perdre  et  branler  en  péril,  soubs  charge 
«  qu'on  vous  y  donne,  je  m'avance,  comme  autrefois  par 
«  cy-devant  ai  fait,  de  rentrer  arrière  en  paroles  avec 
«  vous,  et  de  vous  descouvrir,  non  pas  seulement  ce  que 
«  mes  yeux  et  mon  cœur  me  rapportent,  mais  ce  que  cent 
«  mille  bouches  d'hommes  recordent  et  prononcent,  dont 
«  je  ne  suis  que  relateur.  Par  cy-devant,  quand  les  causes 
«  de  mon  parler  à  vous  estoient  moindres,  sy  m'efforçai-je 
«  néanmoins,  à  titre  de  bien,  de  vous  servir  et  profiter,  à 

peu  de  gré ,  en  vostre  honneur.  Et  maintenant,  quand 
je  voy  les  causes  plus  grandes  qu'oncques  jamais,  et 
les  dangers  croistre  sur  vous  avecques  le  temps,  si  j'en 
dévoie  estre  mal  voulu  de  vous  j^lus  cent  fois,  sy  ne  m'en 
tairai-je.  Que  vaut  le  longuement  celer?  Vous  êtes  un 
homme  perdu,  homme  prochain  de  mille  dangers,  dont 
la  fin  est  mort,  qui  en  multiplication  de  vos  ans  plus 
et  plus  multipliez  en  aveuglement ,  et  dont  la  faute 
vous  est  confuse.  Le  monde  crie  sur  vous;  toutes  bou- 
ches d'hommes  vous  maudissent,  et  ne  cessent  de  mur- 
murer sur  vos  faits  ;  et  là  où  vostre  présence  et  la  vue 
de  vous  donne  occasion  d'en  faire  divers  contes,  en 
chambres  et  en  rues,  aussi,  vous  absent,  si  ne  hongne- 
on  que  de  vostre  personne;  les  enfans  mesmes  vont 
à  la  moustarde  '  atout  vostre  nom,  et  les  vieilles,  atout 
leur  queneule  fîlans,  vous  noircissent  de  leurs  lèvres. 
La  terre  se  veut  sourdre  contre  vous,  et  le  ciel  soi  for- 
mer vostre  accuseur  en  crime  énorme.  Que  direz-vous , 
ne  que  dirai-je?  Où  sont  vos  yeux,  où  est  le  sens  d'un 
premier  chambrelan  d'un  duc  de  Bourgongne,  le  plus 
grand  duc  de  la  terre  et  le  mieux  renommé,  et  lequel, 
en  ensieuvant  luy ,  doit  avoir  aussi  un  maistre  chevalier 
garde  de  son  corps,  de  samblable  nom  et  vertu?  Où  est 
le  conseil  et  avis  qui  se  doit  traire  de  vous  en  autrui 
confort,  qui,  tout  aveugle  et  ignorant  en  propre  affaire, 
mettez  perplexité  en  salut  commune?  Ne  vous  percevez- 
vous,  en  allant  sur  la  rue  ou  regardant  par  fenestres, 
des  trouppeaux  que  les  gens  font  çà  et  là  diversement, 
nobles  avecques  nobles,  menue  gens  avecques  sorte  pa- 
reille, mesmes  jusques  à  vos  plus  prochains  accointés, 

•  Besogne  dont  on  charge  les  enfants  qui  n'ont  rien  à  faire. 

«  buvans  et  mangeaus  tous  les  jours  avecques  vous?  Tous 
«  eux  ne  parlent  que  de  vous  ;  tous  ne  se  font  que  esmer- 
«  veiller  de  vostre  conduite  ;  et  levans  et  relevans  vostre 
«  cas  et  le  touruans  'à  tout  ploy  où  il  se  peut  mettre,  n'y 
«  trouvent  que  mortel  outrage ,  et  prennent  toute  hyde 
«  en  leur  entendement  de  ce  qu'en  vous  perçoivent.  Vostre 
'<  danger,  autrefois  je  l'ai  vu  remédiable ,  mais  mainte- 
«  nant  le  voy  hors  du  possible  de  y  pourvoir  ;  car  plus 
«  vivez,  plus  l'empirez  tout  volentiers,  comme  si  de  riens 
«  ne  vous  fust,  et  que  folie  emprendre  et  outrage  con- 
«  duire,  ne  vous  pust  donner  blasme.  Quel  hardement 
«  avez  en  vous,  qui  de  si  haut  vous  fait  présumer,  comme 
«  on  voit  que,  à  longue  charge  que  avez  portée  d'avoir 
«  pris  pointe  contre  le  fils,  couvertement  et  soubs  fiction 
«  de  preud'hommie,  machinez  encore  en  la  ruine  du  père  ; 
«  et  après  luy  avoir  fait  perdre  les  villes  et  terres  sur 
«  Somme,  l'escu  de  ses  pays,  luy  faites  venir  manasce  de 
«  guerre  en  ceste  sa  ville,  sur  un  honteux  titre  qui  vous 
«  touche  ;  c'est  du  bastard  de  Rubenpré  ;  et  de  maie 
«  heure  pour  vous,  pour  charge  qui  vous  y  append,  et 
«  plus  encore  pour  la  commission  qu'il  avoit  prise  et  dont 
«  les  procureurs  font  à  maudire.  Que  pensez-vous,  mon- 
«  seigneur  de  Croy  ?  Guidez- vous  que  les  gens  se  doivent 
«  taire  d'un  si  haut  et  grand  cas  comme  ici  se  voit,  que 
«  vous,  gouvernant  le  père,  tenez  son  fils  en  indignation 
«  devers  luy,  et  faignant  estre  son  léal  serviteur ,  vous 
«  vous  maintenez  ennemi  de  son  enfant?  Comme  se  devra 
«  tourner  ceci,  ne  estre  entendu,  que  homme  fasse  à 
«  croire  d'aimer  le  père  et  léalement  le  servir,  et  d'haïr 
«  son  seul  fils  et  luy  procurer  meschief ,  voyant  le  père  ? 
«  Ne  comment  pourra  père  aimer  serviteur,  ne  luy  donner 
«  crédence,  là  où  le  serviteur  monstre,  par  effet  au  père 

que  son  fils  n'a  en  grâce?  Déa!  monseigneur,  je  ne 
vous  vueil  point  charger  ;  mais  le  monde  vous  charge 
grièvement,  et  de  quoi  je  vous  suis  avertisseur.  Les  ha- 
bitans  des  bonnes  villes  de  divers  pays  dedeçàmesmes, 
et  de  la  maison  de  céans,  ont  vu  les  personnages  qui 
ont  esté  faits  nagaires,  l'année  passée,  en  Anvers  et  à 
Bruges,  et  là  où  monseigneur  vous  porta,  et  vostre 
lignage,  à  l'encontre  de  monseigneur  son  fils  ;  le  char- 
gea de  bourdes  et  de  frivoles,  et  vous  excusa,  se  loua 
de  vostre  service  et  approuva  votre  preud'hommie, 
comme  cuidant  bien  faire  et  comme  j'espère  que  sy. 
Mais  non  pour  tant,  ceux  qui  ceveoient  et  ooient,  et 
avoient  conçu  les  doléances  et  plaintes  de  leur  seigneur 
avenir  faites  contre  vous,  et  icelles  estre  vivement  prou- 
vées et  attaintes  et  remonstrées  où  et  quoy,  par  points 
et  par  articles,  avec  ce  qui  de  soy-mesme,  longuement 
et  par  diverses  fois,  s'estoit  monstre  et  descouvert, 
certes,  par  révérence  portée  au  père,  et  à  qui  ne  vou- 
loient ,  ne  ne  voudroient  contredire,  ils  s'en  tinrent  à  son 
dire.  Mais  n'entendez  pour  tant,  que  la  pitié  conçue  du 
cas  du  fils  ne  leur  f  ust  plus  prochaine  et  créable  que  vostre 
excuse.  Mesmes  tout  deffendu  et  paré  par  monseigneur, 
le  peuple  vous  crucifioit  en  son  cœur  et  vous  mainte- 
noit  autre  ;  car  sçavoient  bien  que  vous  aviez  vostre 
maistre  par  l'oreille  et  que  de  tout  et  en  tout  il  reposoit 
sur  vous,  vous  donnoit  crédence,  foi  et  fermeté,  vouloit 
ce  que  vous  et  des  vouloit  ce  que  vous  non.  Certes,  ce  fit-il 
par  vertu  et  haute  bonté  de  luy  qui  vous  avoit  nourri 
quarante  ans,  dont  tant  plus  vous  tenoit  fiable  ;  mais  à 
tourner  le  feuillet ,  et  vous  voyant  si  grand  et  si  eslevé, 
et  que  tout  brandissoit  soubs  vous,  et  que  vous  aviez 
quis  vos  affuites  en  France  et  vos  alliances  en  divers 

«  pays,  et  que  les  places  frontières  et  maistresses  de  tous 
«  les  pays,  gisoient  en  vos  mains,  [et  que]  aviez  tout  et 
«  appliquiez  tout  à  vous  et  aux  vostres  ;  et  que  le  povre 
«  comte  n'avoit  rien,  ne  que  un  bastard'  ;  sy  n'a  voit  nulluy  ; 
«  vivoit  en  emprunt  sur  la  compassion  des  pays  [de]  son 
«  père,  rompu  en  sa  pension  par  vous  et  chassé  au  fouet  ; 
«  prirent  certes  en  eux  tout  entier  contempnement  de 
«  vostre  personne,  [et]  formée  haine  contre  vous  ;  et  en 
«  couvert  et  en  publique,  réservé  ceux  qui  à  vous  estoient, 
«  firent  clameurs  et  plaintes  à  Dieu  et  aux  hommes  de 
«  vostre  outrage,  disans  :  «  Gestes  gens-cy  se  veuillent 
«  faire  égaux  avec  l'héritier  du  pays  ;  le  veullent  con- 
«  confondre  et  destruire  pour  eux  essourdre  ;  se  mettent 
«  en  pointe  contre  luy  et  se  fortifient  au  bras  de  France  ; 
«  ne  le  craignent,  ne  n'admirent,  ne  que  pair  à  pair  ;  et  là 
«  où  sa  puissance  leur  samble  estre  trop  grande  pour  eux, 
«  pour  le  temps  futur,  contendent  et  ont  contendu  à  la  di- 
«  minuer  par  subtils  personnag'es.  Et,  en  effet,  ainsi  l'ont 
«  fait.  Çà!  çà!  il  y  convient  pourvoir.  Croy  haut!  Cro}^ 
«  bas  !  nous  l'avons  vu  venir  povre  chevalier  cyens  ;  et 
«  maintenant  il  sera  maistre  de  nostre  héritier  et  le  chas- 
«  sera!  A  maie  heure  jà  n'aviengne,  ne  jà  ne  plaise  à 
«  Dieu  que  homme  le  souffre!  »  Veez-cy  les  langages  que 
«  darrièrede  vous,  et  souvent  tout  au  plus  près,  à  bas  son, 
«  se  faisoient,  vous  donnant  de  grandes  charges,  et  de  quoi 
«  vous  devriez' avoir  hyde  de  les  porter.  Et  pour  dire  vrai, 
«  si  l'effet  est  tel  comme  porte  la  criée,  ne  le  peuple,  ne  les 
«  pays  de  deçà  n'ont  pas  grande  cause  de  vous  bien  vou- 
«  loir;  moins  encore  le  fils,  et  surtout  moins  encore  le 
«  père,  à  qui  vous  avez,  ce  dient  les  gens,  osté  du  col 

'  Ne  que  un  bastard,  pas  plus  qu'un  bâtard. 

«  l'escu ,  lequel,  en  vertu  et  en  fleur  de  sa  vaillance  il 
«  avoit  conquis  chevalereusement  sur  le  plus  haut  roy 
«  du  monde  ;  et  vous,  en  son  vivant,  subtilement  et  à  pra- 
«  tiquée  fin,  le  luy  avez  fait  reperdre  en  son  dur  opprobre. 
«  Sy  en  font  leur  plainte  et  regret.  Toute  qualité  d'hom- 
«  mes  vous  en  blasment  et  condamnent,  et  dénoncent 
«  vostre  nom  diversement.  Et  posé  que  grand  soyez  et 
«  que  tel  vous  cognoissent,  et  que  vos  bautés'  voient  bien 
«  et  perçoivent  tendre  à  haute  fin,  toutesvoies,  au  fort 
«  venir,  ne  vousammirent,  ce  dient,  et  n'ont  que  faire  de 
«  vous,  ne  de  riens  y  quérir  ;  vous  cognoissent  homme  de 
«  fortune,  fait  et  eslevé  as  mains,  assis  en  degré  va- 
«  riable,  non  héritable  pour  vous,  ne  connaturel,  et  non 
«  autrement,  fors  huy  assis,  demain  rué  en  bas,  par 
c(  quoy  vostre  autorité  ne  les  pourra  plus  nuire.  Et  par 
«  ainsi,  comme  vostre  estât,  ce  dient,  n'est  que  acci- 
«  dentel ,  et  que  Testât  du  fils  de  leur  prince  cognoissent 
«  estre  venu  par  nature,  né  prince  et  seigneur,  que  eux 
«  doivent  avoir  amour  et  affection  à  luy,  non  à  autre, 
«  certes,  contempnant  vous  et  despectant  votre  autorité, 
a  se  adhèrent  et  ajoingnent  à  celuy  où  nature  leur  en- 
«  seigne.  Et  voians  et  considérans  vous  quérir  vos  forti- 
«  fications  contre  luy ,  et  vous  porter  fier  et  animé 
«  encontre  sa  hautesse,  se  rient  de  vous  et  se  gabent  de 
«  vostre  fortune;  vous  mettent  et  remettent  en  mille 
«  ploys  ;  et  ramenans  à  compte  tout  ce  qui  se  peut  dire 
'c  de  vous,  taillent  et  prophétisent  vos  fins  en  éversion 
«  confuse,  disans  :  que  Dieu  ne  le  souffrera  à  la  longue, 
«  non  fera  fortune,  que  le  péché  de  vostre  orgueil,  le 
«  })éché  de  vostre  ingratitude  et   descognoissance ,   ne 

«  Bautés  pour  baudeurs,  hardiesses. 

«  doivent  estre  punis,  et  que  ne  sentiez  la  main  de  Dieu 

«  qui  vous  touchera  pour  vos  offenses.  Donc,  et  si  oncques 

«  le  peuple  a  pris  cause  et  titre  en  vous  de  hajr,   et  de 

«  murmurer  contre  vous  et  contre  les  vostres,  aujourd'hui 

«  cent  fois  plus  encore  y  prennent  pied ,  et  à  cause  du 

«  bastard  de  Eubenpré,  vous  préjugent  et  percondam- 

«  ment  mauvais  homme.  Non  pas,  et  Dieu  ne  veulle  que 

«  ce  je  le  die  de  moi  ;  mais  pour  vous  avertir  de  si  faits 

«  langages   et  charges,  je  le  vous  conte  en  commune 

«  bouche.  La  coulpe  que  vous  y  pouvez  avoir.  Dieu  la 

«  sçait  et  cognoit  :  sy  faites  vous.  Monseigneur  de  Charo- 

«  lois  aussi,  qui  a  examiné  le  bastard,  en  sait  sa  part  par 

«  sa  propre  confession.  Et  comme  le  cas  tient  du  vraisem- 

«  blable ,  et  que  le  sire  de  Rubenpré  est  vostre  neveu , 

«  conduiseur  de  ceci,  et  que  vous  et  toute  vostre  ligne 

«  portez  haine  et  machination  contre  le  comte,  avez  peur 

«  que  ne  soyez  défaits  par  luy,  et  à  ceste  cause  vous  vous 

«  estes  ajoints  avecques  le  roy  son  ennemi,  pour  avoir 

«  port,  [et]  le  dire  du  monde  est  tel,  poséencore  queje  puis 

«  espérer  qu'il  ne  soit  riens ,  que  tout  cestui  emprendre 

«  meut  de  vous  ;  et  que  vous,  faignant  l'ignorer  et  non  y 

«  attoucher,  par  secret  entendement  que  vous  avez  avec- 

«  ques  le  roy,  ensemble  avecques  vostre  neveu  ,  en  lais- 

«  siez  et  souffrez  le  crime  sur  leur  dos,  par  espoir  que 

«  avez  que  jamais  ne  sera  attaint,  et  que  le  roy,  qui  est 

«  grand  seigneur,  vous  en  saura  bien  laver  et  parer  sans 

«  vostre  danger.  Appert  aujourd'hui  qu'il  a  envoyé  son 

«  ambassade  en  ceste  ville,  prince  et  prélats,  à  ceste  cause. 

«  Et  dient  les  gens,  que  de  la  peur  que  avez  d'estre 

«  cognu  et  pris  en  si  énorme  faute  comme  d'avoir  tendu 

«  et  fait  tendre  en  la  personne  du  comte,  par  prise  ou 

«  par  mort,   vous-mesme  avez    forgé  ceste  ambassade , 

«  procuré  sa  veuiie  et  son  accès,  nommé  les  personnes  et 
«  fait  les  articles  par  deçà,  tous  propres  à  ceste  matière; 
«  et  espérant  plus  tost  pouvoir  tirer  deliors  ledit  bastard 
«  par  une  fière  et  hautaine  manière,  comme  si  mesmes 
«  fussions  mespreneurs  envers  le  roy  de  luy  tenir  en 
«  prison  son  serviteur,  devez  avoir  conseillé  ceste  manière 
«  de  menace  sur  nous,  cuidant  bonne  fin  en  traire  ;  car 
«  vostre  regard  estoit,  ce  arguent  les  gens,  que  pour  un 
«  homme  pris,  à  quelque  titre  ce  fust,  monseigneur  ne 
«  voudroit  jamais  desplaire  au  roy,  et  ne  se  voudroit 
«  accorder  à  guerre  pour  si  peu  de  cause;  mais  luy, 
«  comme  prince  et  maistre  de  ses  pays  et  commandeur  et 
«  précepteur  sur  son  fils,  en  tout  et  sur  tout,  à  la  requeste 
«  du  roy,  et  pour  bien  faire  et  pour  éviter  tout  péril  et 
«  esclandre,  le  bastard  seroit  mis  hors  et  à  délivre;  et 
«  à  quelque  crime,  ne  mauvaise  intention  qu'il  eust  eu, 
«  ne  par  qui  donnée,  ne  commise,  sans  en  estre  plus  nou- 
«  velle,  s'en  iroit  sain  et  sauf  ;  et  luy  il  garderoit  et  ga- 
«  gneroit  sa  vie  sans  rien  dire  du  secret  ;  et  vous  et  les 
«  vostres,  et  tous  ceux  qui  y  peuvent  avoir  coulpe,  de- 
«  morriez  par  ainsi  nets  et  justes  en  mauvaise  œuvre. 
«  Tels  et  si  faits  sont  les  langages  par  céans,  par  ceste 
a  ville  et  par  toutes  autres,  là  où  on  ne  vous  espargne; 
«  ains  vous  y  décoppe-on  par  pièces  et  morceaux,  et  vous 
«  tourne-on  et  retourne-on  toutes  les  entrailles  pour  en- 
ce  foncement  de  vostre  racine. 

«  Dient  les  uns  :  «  Que  veut  faire  cestui  Croy?  Que 
«  pense-il,  ne  que  propose-il  en  son  haut  orgueil,  que  de 
«  soi  former  public  contrarieur  au  fils  de  son  maistre?  Et 
«  après  luy  avoir  fait  toutes  rudesses  moult  dures,  le  mis 
«  et  tenu  en  indignation  de  son  père,  pareillement  en 
«  celle  du  roy,  privé  et  forclos  de  sa  pension,  çà  et  là  mis 

«  en  abay  le  comte  de  Saint-Pol,  descliassié  ses  gens  d'en 
«  arrière  luy,  finablement,  pour  le  tout  pardeffaire  et 
«  pardestruire,  contend  et  a  contendu  en  son  corps,  en  sa 
«  vie  et  en  sa  personne  ;  et  veui liant  feindre  l'ignorance 
«  du  cas  se  veut  désarmer  du  crime  par  personnages , 
«  en  quoi  le  roy,  par  son  forgier  et  consentement,  et  luy 
«  par  le  roy,  se  sont  noircis  tous  deux  par  estrange  fic- 
«  tion.  0  maudite  soit  la  nourriture  de  tels  gens!  ce  dient. 
«  Le  roy  rend  bien  au  devoir  les  bienfaits  de  deçà,  et 
«  Croy  recognoit  bien  le  bénéfice  qu'il  a  reçu  en  ceste 
«  maison,  l'exaltation  de  sa  lignie  par  son  bon  maistre, 
«  et  la  gloire  et  la  richesse  qu'il  a  de  luy,  dont  pareille 
«  n'eut  oncques  en  France  par  nulle  mémoire.  Que 
«  veut-il  faire,  ne  à  quoi  bée-il?  Cuide-il  devenir  prince 
«  du  pays  ou  se  faire  égal  avecques  l'héritier?  Encore, 
«  quand  père  et  fils  (que  Dieu  sauve  tous  deux!)  seroient 
«  faillis,  sy  n'y  parvenroit-il  pas;  il  n'est,  ne  de  l'estoc 
«  royal,  ne  de  princial  ventre  ;  il  est  un  povre  chevalier, 
«  riens  en  comparaison  à  luy,  ne  aux  autres  princes  ;  et 
«  l'avons  vu  croistre  et  monter  en  trosne,  prendre  la  fille 
«  de  Eoubais,  sourgeon  de  son  bien';  et  maintenant 
«  marié  à  une  fille  de  Lorraine ,  plein  d'acquests  et  de 
«  biens  par  service ,  allié  en  Allemagne  à  Bavière  et  à 

>  Antoine  de  Croy  était  fils  de  Jean  de  Croy  et  de  Marguerite  de 
Craon.  Son  père  était  grand  boutillier  de  France  et  premier  cham- 
bellan de  Jean  sans  Peur  ;  sa  mère  avait  pour  aïeule  Marie,  fille  de 
Jean  de  Flandre,  seigneur  de  Termonde,  et  était  ainsi  issue  de  Gui  de 
Dampierre.  Antoine  de  Croy  épousa  en  premières  noces  une  fille  de 
Jean,  baron  de  Roubaix  et  d'Herzelle  ;  en  secondes  noces  Marguerite 
de  Lorraine,  fille  du  comte  de  Vaudemont  et  de  Marie  d'Harcourt. 
dame  d'Aerschot.  Voyez  ci-après,  p.  108.  Antoine  de  Croy,  dit  le  Grand 
Croy,  acheta  successivement  les  comtés  de  Porcien  et  de  Beaumont, 
la  seigneurie  du  Rœulx,  etc.  Les  Archives  générales  du  royaume  pos- 
sèdent les  comptes  des  nombreuses  confiscations  dont  leurs  biens 
furent  plus  tard  l'objet. 

«  Meurs',  et  tenant  en  sa  main,  comme  propriétaire, 
«  Luxembourg"  et  Namur,  Boulongne  et  autres  places', 
«  dont  le  roy  se  vante,  et  luy  en  menace  l'héritier! 
«  Cuide-il  pour  tant  parattaindre  à  la  domination  de  ces 
«  pays,  ne  à  la  faveur,  ne  à  l'affection  du  peuple,  qui 
«  mesme  est  cognu  inique  et  pervers  et  plein  de  mau- 
«  vaises  cautelles,  luy  et  les  siens,  et  jusques  en  tous 
«  pays  oii  il  règne  en  oïr  plaintes  et  clameurs  et  estre 
«  plus  crémus  en  partie  et  plus  dangereux  à  avoir  à  faire 
«  avecques  eux  que  le  prince?  0  énorme  aveuglement  et 
«  intolérable  orgueil!  0  comment  peut  noble  homme  si 
«  bas  descendre  que  d'autant  se  meffaire  comme  de  pen- 
ce ser  à  chose  indue  ;  de  béer  et  contendre  à  chose  à  luy 
«  non  appartenant;  de  porter  pointe  et  inimitié  à  celuy 
«  dont  il  est  fait,  dont  il  a  pris  gloire  et  exaltation,  et  dont 
«  il  est  tout  heureux  et  honoré  quand  il  en  porte  service  ! 
«  Comment,  déà!  mescognoit-il  sa  venue?  Ne  cognoit-il 
«  son  estre  et  son  estât,  et  que  le  chef  d'une  maison  de 
«  Croy  n'est  point  de  sorte  au  fils  d'un  duc  de  Bourgongne  ? 
«  De  qui  se  penseroit-il,  luy,  un  tel  homme,  se  fortifier, 
«  ne  aider  encontre  un  tel  prince?  Possible  est  bien  de 
«  l'emprendre  et  de  folier,  mais  la  fin  en  ystra  confuse  ' 

•  Une  des  filles  d'Antoine  de  Croy  avait  épousé  Louis,  duc  en  Ba- 
vière, seigneur  de  Valdentz  et  des  Deux-Ponts;  une  autre,  Guillaume 
de  Blanckenheim,  fils  du  comte  de  Blanckenheim  et  de  Marguerite  de 
Meurs. 

2  La  comtesse  douairière  de  Hainaut  lui  avait  donné  la  terre  de 
Chièvres.  Il  devait  au  roi  de  France  le  comté  de  Guines  (septem- 
bre 14G1),  la  seigneurie  d'Ardres  et  la  terre  d'Angle  (juillet  14G3).  Ces 
terres  réunies  à  celles  d'Audruicq  et  de  Bredenarde  que  le  duc  de 
Bourgogne  avait  données  à  Antoine  de  Croy  en  janvier  1425  (v.  st), 
formaient  une  petite  province  aux  portes  de  Calais.  Antoine  de  Croy 
avait  été  de  plus  créé  sénéchal  de  Limbourg  (2  octobre  1459). 

^  La  fin  en  ystra  confuse,  l'issue  en  sera  à  sa  confusion,  la  fin  en  sera 
honteuse. 

TOM.     V.  11 

«  pour  luy.  Il  se  fie  sur  le  roy,  ce  dit-on,  et  toute  sa  ma- 
«  cliination  est  assise  sur  luy.  Et  que  tant  il  l'a  assise 
«  là,  c'est  ce  qui  le  condamne,  qui  luy  donne  blasme 
«  et  reproche  perpétuel,  et  qui  le  fait  cognoistre  en  ses 
«  vieux  jours  estre  autre  qu'on  ne  l'a  maintenu  en  ses 
«  jeusnes.  De  male-heure,  dira-il  encore  peut-estre,  il  vit 
«  oncquesleroy.  Le  roy,  pour  preud'liomme  demeurer,  ne 
«  luy  estoit  point  sorte  ;  ne  pour  grandir  sa  maison ,  ne 
«  ses  enfans,  service  royal  ne  luy  estoit  point  salutaire; 
«  grandesse  il  avoit  assez  en  luy,  sans  le  roy  ;  ne  luy 
«  failloit  que  mesure  et  contentement  de  ce  que  superflue 
«  avoit  d'ailleurs.  Il  estoit  l'aigle  des  pays  de  çà,  prince 
«  de  la  chevalerie  de  la  maison  du  duc,  clavier'  de  son 
«  trosne,  le  fondement  de  son  secret  ;  et  réservé  tant  seu- 
«  lement  le  titre  de  principalité  et  de  seigneur,  quasi 
«  estoit  une  mesme  chose  avecques  son  maistre,  honoré 
«  et  crému,  préféré  devant  tous  et  servi  par  égal  avec- 
«  ques  son  maistre  en  viandes.  Tout  ce  qui  à  luy  estoit  et 
«  appartenoit,  estoit  promu  ;  sa  lignie,  eslevée  et  pourvue 
«  d'estat  et  d'offices  ;  et  obtenoit  tout,  et  nul  autre  riens. 
«  Que  luy  falloit  doncq?  sinon  que  l'ivresse  d'aise  l'a 
«  mené  à  descognoissance,  et  luy  a  fait  convoiter  et  qué- 
«  rir  outre  mesure,  dont  Tobtenement,  espoir,  cy-après 
«  lui  donra  blasme.  Siet-il  à  un  viel  homme  quérir  un 
«  nouveau  maistre,  lequel,  vivant  le  sien,  viel  l'aeslevé 
«  jeusne;  le  nouvel  ne  l'a  accepté  qu'à  cautelle;  et  le 
«  quéreur ,  se  sembleroit ,  pareillement  n'y  est  allé  qu'à 
«  malice.  Et  ainsi  le  mauvais  et  le  soubtil  se  sont  entre- 
«  trouvés;  et  suivant  chacun  leur  appétit  non  louable, 
«  ont  mis  honneur  darrière  le  dos  tous  deux.  Que  fera  le 
«  roy?  Quelle  paie  en  prendront-ils  en  la  fin?  Il  les  paiera 

1  Clavier,  base,  appui. 

du  mesme  à  leur  mérir  ;  et  tel  comme  il  les  aura  trouvés 
à  l'entrée,  délaissans  leur  maistre,  il  en  fera  le  renvoi 
tout  confus,  quand  il  en  aura  ce  qu'il  en  veut  traire. 
Le  roy  est  trop  fin  pour  eux,  et  eux  peu  sages  d'y 
prendre  fondement.  Le  roy,  ils  savent  bien,  s'est  mes- 
porté  envers  leur  maistre.  Il  a  oublié  ses  bénéfices 
reçus;  journellement  il  luy  rend  mal  pour  bien;  ne  ne 
le  cognoit  sinon  par  envie  qu'il  a  de  sa  bautesse.  Que 
doncques  fera-il  de  cestes  gens  qui  ne  le  servent  qu'en 
mal  faire?  Ne  doivent-ils  doubter  qu'en  maléfice  il  les 
paiera  du  mesme  pour  quoi  il  les  aura  choisis,  et  qu'il 
ne  les  déboute  soubs  le  mesme  titre  de  leur  desserte? 
Qui  est  cil,  ne  Dieu,  ne  homme,  qui  en  fist  autrement, 
ne  qui  en  fist  autre  conclusion?  Et  si  le  roy  est  si  injuste 
maintenant  et  si  mal  conseillé  qu'envers  monseigneur 
il  se  porte  mal  pour  luy  avoir  fait  bien,  cuident-ils  qu'il 
doivent  devenir  recognoissant  envers  ceux  qui  sont 
cause  de  son  méfait?  Par  Dieu!  la  chose  en  pourra 
durer  un  temps ,  mais  il  y  aura  fin  orde.  Tousjours 
eschiet  remords  en  un  cœur  de  roy  ;  et  combien  qu'il  y 
peut  escheoir  fourvoi,  enfin  toutesfois  il  retourne  à  sa 
nature.  Cœur  de  roy  est  un  précieux  cofi^re  ;  et  quand, 
tant  seulement  une  fois,  il  voudra  penser  à  sa  dignité, 
n'est  vice  dont  mesme  ne  se  repente  et  qu'il  n'en  hée, 
ne  abhomine  les  conseillers.  On  dit  vulgairement  que 
les  princes,  pour  venir  à  leurs  fins,  prennent  bien  en 
gré  les  trahysons,  mais  de  la  mauvaiseté  du  nom  et  de 
leur  mauvaise  nature,  ils  en  baient  les  facteurs.  Quand 
donc  ces  Croys-ici  auront  (et  ont  de  fait),  en  complaisant 
au  roy,  fait  perdre  à  monseigneur  les  terres  sur  Somme, 
et  en  grande  fraude  et  desléauté  osté  à  leur  maistre  ce 
pour  quoi  ils  dévoient  vouloir  mourir  ainchois,  et  après, 


168  CHRONIQUE 

«  quand  ils  auroient  fait  tuer  ou  prendre  son  fils,  tout  mis 
«  en  désolation  et  en  ruine  ce  qui  par  deçà  est,  ne  pense- 
«  on  qu'enfin  le  roy  retournant  à  cognoissance  de  ses  pé- 
«  chés  et  au  reproche  qu'il  auroit  acquis  par  ceste  voie, 
«  qu'il  ne  dust  maudire  etcontemner  grièvement  ceux  par 
«  qui  ce  auroit  fait  et  par  qui  il  seroit  en  la  malédiction 
«  de  Dieu  et  d'homme,  pour  les  avoir  crus?  Les  périls,  par 
«  Dieu  !  n'en  sont  pas  dehors  de  leur  part  ;  et  n'est  chose 
«  qui  ne  puisse  bien  avenir.  Tousjours  se  lavera  bien 
«  prince  à  prince  ;  mais  un  compagnon  souillé  pour  eux 
«  demorra  en  l'ordure,  par  quoi  un  vrai  noble  homme, 
«  qui  autant  doit  aimer  son  honneur  comme  un  roy,  pour 
«  tous  les  rois  de  la  terre,  ne  pour  couronne  porter  luy- 
«  mesme,  ne  se  doit  souiller  en  scient;  doit  mieux  aimer 
«  qu'il  ne  fust  prince  au  monde,  ne  homme  à  qui  on  dust 
«  complaire,  que  soy  mesfaire  envers  soy-mesme.  Mais 
«  avarice  [est]  mère  de  tous  vices  et  de  toutes  énormités. 
«  Quiconque  s'y  applique  mesne  l'homme  droit  cy  ;  le  fait 
«  haut  béer  ;  et  par  haut  contendre  et  convoiter,  le  fait 
«  desmesurer  et  perdre  sens,  consentir  trahyson,  cons- 
«  piration  et  murdre;  riens  ne  luy  est  grand,  ne  pesant, 
«  comme  énorme  qu'il  soit,  mais  qu'il  ait  son  désir.  Et 
«  pour  ceste  cause,  Aristote  escolant  Alexandre  le  grand 
«  roy,  pour  le  faire  clair  en  vertus,  sur  tous  vices  luy 
«  blasme  cestuy,  veuillant  dire  que  toutes  vertus  par 
«  iceluy  seul  s'estragnent  '  en  l'homme,  et  par  seulceluy 
«  il  se  noircit  et  défait  en  renommée.  Laissez  faire,  laissez 
«  les  Croys.  Par  Dieu  ne  sont  pas  encore  à  fin  de  leur 
«  barre  ;  ils  courront  encore  un  temps  ;  mais,  s'ils  estoient 
<^  aussi  haulx  que  la  lune,  peut-estre  qu'ils  ne  sauroient 

'  S'estragnent,  disparaissent. 

«  voir  encore  la  fin  du  malheur  qui  les  attend.  Présente- 
«  ment  ne  le  veuillent  cognoistre  et  ne  peuvent  ;  car  aveu- 
«  glés  sont,  et  eux  confians  en  fortune,  leur  semble  que 
«  rien  ne  les  peut  grever.  Sy  en  ont-ils  de  beaux  exem- 
<  pies  toutefois,  et  de  plus  grands  de  eux.  Ils  baculèrent 
«  jadis  le  chancelier;  et  eux,  plus  mespreneurs  cent  fois 
«  que  luy,  n'ont  nul  qui  les  bacule.  Mais  souffrez  :  ils  ba- 
«  culeront  eux-mesmes;  ils  deslieront  leur  malheur  du 
«  pel  et  ne  se  donront  garde  quand  ils  l'auront  pendu  au 
«  col.  Ils  ressembleront  les  vers  qui  mangent  l'un  l'autre, 
«  et  le  derrain  mange  soi-mesme  ;  ainsi  feront  ceux. 
«  Leurs  péchés,  leur  orgueil,  leur  descognoissance  et 
«  ingratitude  de  eux  prendre  à  leur  maistre,  de  tendre  en 
«  son  honneur  et  en  son  corps ,  les  mèneront  au  titre  où 
«  ils  doivent  venir,  tout  ainsi  que  Lucifer,  dont  c'est  dom- 
«  mage  toutefois  et  pitié,  quand  si  nobles  et  gentils  che- 
«  valiers  comme  ils  sont  et  ont  esté,  si  bien  nourris  et 
«  loués  jusques  ici  et  si  montés  en  haute  roue,  se  sont  si 
«  grièvement  mesfais;  mais  s'en  prennent  au  propre  nez  : 
<i  le  meschief  vient  de  eux. 

«  Monseigneur  de  Croy,  ce  sont  ici  les  langages  que 
«  j'ai  oy  et  qui  se  dient  par  le  pays  en  divers  lieux ,  là  où 
«  on  ne  fait  espargne  de  vostre  nom,  ains  conjecture-on 
«  sur  vous,  et  vous  donne-on  de  grans  charges  et  horri- 
«  blés,  et  tant  que  j'en  suis  tout  annuyé.  Et  me  desplaist 
«  durement  d'avoir  cause  de  tant  vous  en  dire  ;  mais  je 
«  m'acquitte  en  mon  honneur  envers  vous,  qui,  à  cause 
«  de  l'ordre,  vous  doy  avertir  de  ce  que  j'oy  et  qui  vous 
«  compète  à  l'honneur,  et  vous  doy  défendre,  là  où  il 
«  m'est  possible  ,  et  là  où  je  ne  puis,  je  vous  en  doy  aver- 
«  tir.  Donc,  si  j'en  vouloye  prendre  la  bataille,  j'auroye 
a  trop  à  faire,  car  j'auroye  à  faire  à  cinq  mille  hommes; 

«  mais  à  vous,  à  qui  le  cas  compète,  c'est  à  vous  de  vous 
<  en  défendre,  qui  sçavez  que  c'en  est.  Par  ma  foy,  mon- 
<-  seigneur  de  Croy,  ce  poise  moy  que  les  choses  sont 
«  telles,  et  qu'en  temps  et  heure  vous  n'avez  autrement 
«  pourvu  de  vous.  Autrefois  vous  en  ai  parlé  assez ,  et 
"  vous  en  ai  dit  ce  qui  m'en  sembloit  :  que  si  vous  ne 
'<  trouvez  voie  et  moyen  d'avoir  la  grâce  de  monseigneur 
'<  de  Charolois  et  de  le  contenter ,  vous  vous  perdriez  et 
«  venriez  à  povre  fin;  car  n'y  a  point  de  comparaison 
«  entre  vous  deux ,  et  en  auriez  le  blasme  et  le  tort  par 
«  tout  le  monde  ;  mais  vostre  aveuglement  vous  a  fait  à 
«  croire  ce  qui  vous  est  impossible.  Vous  vous  estes  fondé 
«  du  père  et  trop  fié  en  luy;  et  sur  le  frain  de  son  amour, 
«  vous  n'avez  admiré  le  fils.  Donc,  si  vous  estes  aucunes 
«  fois  mis  en  devoir  envers  luy  pour  avoir  sa  grâce,  sy 
«  n'est-ce  qu'à  fainte ,  et  ne  sortissoit  point  d'effet  de  vos 
«  paroles;  ains  continuiez  tousjours  et  persévériez  en  vos 
«  vieilles  manières  de  faire,  de  impétrer  tout,  d'embrasser 
«  tout  et  l'appliquer  à  vous.  Villes ,  chasteaux ,  gouver- 
«  nement  de  pays,  riens  ne  venoit,  ne  n'eschéoit,  qui  ne 
«  chéist  en  vos  mains  ou  à  vostre  frère  ou  à  vos  neveux. 
«  Nul,  tant  fust  grand,  ne  prince,  ne  autre,  ne  mesme 
«  le  comte,  ne  sa  maisnie,  n'y  prirent  oncques  locque. 
«  Monseigneur  de  Charolois  à  vous-mesme  le  vous  a 
('  réprouvé  en  vostre  présence,  dont  oncques  toutesvoies 
«  amendement  ne  sievy  de  vostre  part,  ains  plus  conti- 
«  nuation  en  orgueil  et  en  fierté,  vous  vantant,  et  comme 
«  le  comte  autrefois  l'a  bien  sçu,  que  vous  n'estiez  pas 
«  gens  à  desfaire  et  que  vous  estiez,  vos  alliés  et  vos 
«  parens  en  Picardie,  cinq  cents  chevaliers  et  escuiers 
«  qui  vous  serviroient,  et  que  vous  aviez  cinquante 
a  bonnes  maisons  vostres,  tenables  et  pour  porter  hurt. 

<■<  Tels  mots ,  vous  sçavez ,  cuisent  à  un  prince ,  espécia- 
«  lement  d'un  serviteur  fait  et  eslevé  en  la  maison.  Sy 
«  ne  m'esmaie  s'il  en  a  dueil;  car  si  j'estoie  ce  que  luy, 
«  il  me  toucheroit  au  cœur.  Lepovre  homme,  vous  sçavez 
«  qu'il  a  eu  à  souffrir  et  a  eu  à  porter  mainte  mérancolie, 
«  ce  sçait-on  bien,  à  vostre  cause.  Pour  vous  approcher 
«  du  père,  vous  l'en  avez  esloigné;  et  pour  vous  mainte- 
«  nir  en  sa  grâce,  on  vous  impute  que  l'avez  mis  en  son 
«  indignation  ,  et  que  par  calculation  que  vous  avez 
«  trouvé  de  sa  naissance',  c'est  un  homme  horrible, 
«  cruel  et  né  à  beaucoup  de  mal  faire ,  tant  qu'à  le  mettre 
«  par  tels  langages  en  abhomination  au  père,  et  jusques 
«  à  luy  plaindre  ce  qui  luy  estoit  à  venir.  Ce  mesme  dit- 
«  on  de  vous  que  vous  l'avez  mis  en  ce  parti  devers  le 
«  roy ,  et  qu'à  ceste  cause,  il  le  hait  et  craint,  et  a  con- 
«  tendu  en  sa  prise  ou  en  sa  mort,  par  le  bastard  dont 
«  présentement  est  question.  Donc,  si  vous  y  avez  coulpe, 
«  comme  gens  l'arguënt  et  conjecturent,  c'est  dammage 
«  et  me  poise;  car  c'est  le  pis  empris  qu'oncques  fist 
«  homme,  et  de  quoi  vous  serez  perdu  et  déserté  une 
«  fois,  et  tous  les  vostres.  Et  devriez  vouloir  non  avoir 
«  esté  né;  car  ciel  et  terre  seront  pleins  de  vostre  péché, 
«  et  dont  nul  pire  ne  sera  trouvé  en  livre.  0  maudite  hu- 
«  niaine  erreur,  de  laquelle,  comme  petite  part  on  en 
«  prend  au  commencement,  elle  mène  à  infini  abus  et  à 
«  final  desvoy  !  Ceste  erreur,  monseigneur,  vous  a  happé' 
«  jà  long  temps;  et  long  temps  a  qu'on  s'en  est  bien  perçu 
«  et  qu'on  vous  en  a  assez  touché.  Mais  plus  est  venu  le 
«  temps  avant  d'année  en  année,  plus  est  multipliée  en 

'  Je  ne  suis  si  Chastellain  veut  parler  ici  de  l'horoscope  de  Charles 
le  Hardi  qui  avait  été  tiré  par  le  prévôt  de  Watten. 
-  Happé,  saisi. 

«  vous  ceste  erreur,  et  cognue  pire  sur  pire.  L'amour 
«  envers  vous-mesmes  vous  a  déçu ,  et  le  haut  cœur  de 
«  grandir  vostre  maison  vous  a  fait  trop  aimer  vostre 
«  péril.  Si  mesure  fust  demeurée  en  vous,  cognoissance 
«  n'y  fust  point  estainte,  ne  erreur  ne  s'y  fust  point  bou- 
«  tée ,  ne  aveuglement ,  nourry  ;  et  n'eussiez  quis  ne  les 
«  voies,  ne  les  moyens  que  vous  avez  quis  devers  le  roy, 
«  qui  ne  vous  sont  pas  louables,  et  par  lesquels  l'erreur 
«  grande  et  horrible  en  quoi  vous  estes  maintenant  se 
«  cognoist  et  est  perçue  en  grief  esclandre,  et  de  quoy 
«  je  me  donne  merveilles,  si  le  cas  est  tel,  comment  onc- 
«  ques  en  cœur  de  noble  homme,  ceste,  ne  telle  erreur, 
«  put  descendre,  ne  prendre  pied.  Vous  estes  un  noble 
«  chevalier,  venu  avant  à  vos  jours,  et  qui  avez  eu  de 
«  l'honneur  du  monde  ce  qui  en  est,  auctorité  et  hault 
«  estât,  souveraine  crédence  emprès  le  maistre,  grâce  de 
«  sens  et  de  veullance,  bien  aimé  et  bien  loué  jusques  ici, 
«  hautement  allié,  riche  de  possession  et  de  biens,  et  avez 
a  de  beaux  enfants ,  lesquels  vous  devez  plus  désirer  à 
«  laisser  grans  en  humilité  de  vostre  conduite,  que  les 
«  faire  princes  et  roys  en  coustange  de  vostre  honneur. 
«  Et  ne  sçay  rien  au  monde  qui  vous  messiet  aujourd'hui, 
«  ne  qui  vous  pust  défaire,  que  ceste  maudite  arrogance 
«  que  vous  avez  prise  de  vous  porter  fort  contre  monsei- 
«  gneur  de  Charolois  pour  le  roy,  et  par  si  faites  fins, 
«  lesquelles,  si  vous  les  vouliez  délaisser  encore  et  vous 
«  humilier,  offrir  amende  et  repentance,  cognoistre  celuy 
«  que  vous  devez  cognoistre,  le  servir  et  léalement  aimer 
«  comme  devez,  on  vous  y  trouveroit  voie  et  accès;  on 
«  vous  pratiqueroit  grâce  et  rémission  ;  et  seriez  reçu  en 
«  vos  offres  et  amendes ,  et  seroient  vos  humilités  accep- 
«  tables.  Et  jà-soit-ce  que  monseigneur    de   Charolois 

«  encore  vous  a  fait  toucher  de  vostre  retour,  et  fait  ouvrir 
«  les  voies  et  les  points  sur  quoi ,  et  que  tout  vous  avez 
«  refusé  et  desdaigné  despitement,  toutesfois  encore,  si 
«  vous  vouliez,  on  trouveroit  manière,  espoir,  de  réduire 
«  tout  à  bien  pour  vous  et  de  vous  y  servir  et  valoir. 
«  Pour  tant  avisez  et  concluez  en  vous  de  vostre  honneur 
«  et  de  vostre  salut.  Un  temps  est  et  vient  à  telle  heure, 
«  qui  jamais  ne  retourne.  Le  temps  est  vostre  maintenant, 
«  pour  bien  ou  mal  en  faire  ;  mais  il  est  si  près  de  l'es- 
«  tiquette'  que,  si  vous  ne  le  tournez  à  bien,  jamais  n'y 
«  recouvrerez.  On  vous  a  donné  grâce  de  sage  homme 
«  jusques  en  ce  cas;  mais  ici  pend  la  plus  grand  folie 
«  qu'homme  fîst  oncques.  Tout  sens  du  monde  n'est  nul 
«  s'il  ne  tourne  en  soy-mesme  ;  et  folier  contre  soy  n'est 
«  pas  folie,  mais  derverie^  J'eusse  pu  excuser  un  jeusne 
«  homme,  mais  folle  vieillesse  dampne  l'homme  et  le  con- 
«  fond.  Dieu  a  l'œil  sur  tous,  et  en  tous  cœurs  il  escrutine 
«  les  pensées.  Si  vous  proposez  sans  luy,  vous  le  trouverez 
«  contre  vous  ;  et  là  oii  vous  asseirez  vostre  courage,  là  trou- 
«  verez  vostre  aventure  toute  du  mesme  à  vostre  propos 
«  bon  ou  mauvais.  Dieu  vous  en  laisse  user  et  bien  eslire  !  » 
Atant  fina  son  conte  le  seigneur  de  La  Eoche;  et  me  dit 
que  comme  il  avoit  esté  et  estoit  sur  la  fin  de  son  deviser 
avecques  le  seigneur  de  Croy,  en  la  manière  que  avez  oy, 
vint  un  devers  luy,  de  par  le  duc  son  maistre,  qui  le  hasta 
d'aller  devers  luy,  et  tellement  qu'à  peine  pou  voit-il  avoir 
temps  pour  faire  response  petite,  ne  autre  sur  les  devises 
à  luy  faites.  En  fît  toutesvoies  une  bien  courte  et  briève, 
ce  me  dit  ce  chevalier,  et  sonna  ainsi  : 


'  Estiquette,  petit  pieu  servant  de  but. 
-  Derverie,  manque  de  sens. 

«  Monseig-neur  de  La  Roche,  je  vous  ay  bien  oy,  et 
«  croy  bien  que  pour  tout  bien  vous  m'avertissez  de  ce 
«  que  me  dites,  et  vous  en  mercie;  mais  pour  paroles  de 
«  gens,  je  ne  m'esbays  point,  et  ne  suis  pas  si  cbétif 
«  comme  on  me  fait.  Par  lame  de  mon  père!  je  ne  me 
<^  souffrirai  point  fouler  à  bras  ployés  et  à  genoux  en  terre. 
«  Monseigneur  de  Cbarolois  me  liait  et  tout  mon  lignage, 
«  et  nous  desfera  trèstous,  ce  dit.  Je  y  mettray «remède, 
«  si  je  puis,  et  déjà  y  ai  pourvu.  Et  quand  il  voudra 
«  cela  emprendre  et  que  je  serai  trop  foible  pour  luy,  je 
«  trouverai  garant  peut-estre,  en  tel  lieu  là  où  la  force 
«  ne  sera  pas  sienne. 

«  Touchant  le  fait  du  bastard  de  Reubempré,  qui  l'a 
«  brassé,  sy  le  boive.  Moi,  je  ne  m'en  mesle  ;  bien  en  con- 
«  vienne  au  roy,  c'est  son  fait,  c'est  son  serviteur.  Et 
«  du  haut  et  du  bas,  je  m'en  rapporte  à  luy.  J'ai  bien 
«  servi  mon  maistre,  et  suis  bien  pour  servir  son  fils  ; 
«  mais  quand  il  ne  veut,  je  ne  le  servirai  point  maugré 
«  luy;  je  m'en  suis  assez  m's  en  mon  devoir ,  mais  je  n'y 
«  gagne  rien.  Sy  me  tiens  à  ce  que  j'ay  fait  et  du  mieux 
«  que  je  puis;  et.  Dieu  merci!  j'ay  bon  maistre,  et  qui 
«  me  sçaura  bien  défendre  à  l'encontre  de  mes  mesveil- 
«  lans  à  tort.  » 

Sur  ceste  response,  ledit  chevalier  et  moi  fîmes  nos 
devises ,  et  nous  sembloit  bien  que  ensieuvant  la  re- 
nommée qui  couroit  de  luy,  que  la  response  aussy  tenoit 
assez  de  mesmes,  et  que  descognoissance  s'y  mesloit  beau- 
coup parmy,  et  dont  le  péché  de  l'orgueil  demanderoit 
punition  tost  ou  tard.  Et  à  tant  vuidasmes  de  ce  conte,  et 
estoit  meshui  tard  et  grand  heure  d'aller  coucher.  Sy  pris 
congé  lors  et  le  laissay  en  son  requoi  ;  et  moi  autretel 
allai  prendre  le  mien. 

CHAPITRE  CXXVI. 


Comment  le  comte  souffrvit  couertement  parler  au  seigneur  de  Croy, 
par  assay  si  on  le  pourroit  ramener  à  vraie  cognoissance. 

Pendant  ce  temps,  et  que  père  et  fils  estoient  encore  à 
Lille,  toas  empêchés  en  la  matière  de  ceste  ambassade  du 
roy  et  de  leur  commission,  et  que,  à  cause  de  ce,  le  fait  du 
sire  de  Croy  s'empiroit  fort  en  toutes  bouches,  comme 
avez  oy,  et  souverainement  au  courage  du  comte  qui,  par 
sa  cause,  se  sentoit  injurié  ainsy  du  roy  et  de  ses  gens, 
nientmoins  souffroit  encore  ledit  comte,  couvertement  et 
dessous  le  doy,  parler  et  traiter  par  moyennes  personnes 
entre  le  seigneur  de  Croy  et  luy,  par  assai  si  on  le  pour- 
roit réduire  et  ramener  à  vraie  cognoissance  et  à  saine 
lionnorable  voie,  par  laquelle  il  se  remist  en  grâce  par 
devers  luy,  comme  il  devroit;  car,  comme  injurié  qu'il 
se  savoit  et  grevé  par  luy  en  maintes  et  diverses  maniè- 
res, sy  estoit-il  toute  voies  content  encore  de  soy  humilier 
et  reculer  d'autant,  pour  plus  loin  saillir,  et  afin  de  évi- 
ter plus  grand  mescliief,  et  pour,  par  celuy  moyen,  demou- 
rer  en  union  et  en  concorde  avecques  son  père,  et  en 
seurté  de  non  perdre  rien  de  la  succession  qui  luy  estoit  à 
avenir;  car  cela  estoit  tout  le  pesant  de  sa  peur  et  le  dur 
de  son  ennui,  parce  que  Croy  se  vantoit  de  maintenir 
Luxembourg,  Namur  et  Boulongne ,  son  vivant  et  le  vi- 
vant de  ses  enfans  ;  et  quand  au  fort  venroit,  et  que  le 
comte  luy  voudroit  courrir  sus,  il  les  mettroit  en  la  main 
du  roy,  ce  avoit  dit,  pour  luy  en  faire  guerre.  Sy  se  cui- 
soit  et  murdrissoit  en  la  mérancolie  de  ceci  ledit  comte, 
et  non  sans  cause  ;  et  toutesvoies ,  non  obstant  tout  et 


i76  CHRONIQUE 

Ijeaucoup  d'autres  grands  cas ,  sy  se  souffroit-il  manier 
encore  par  conseil,  et  permit  procurer  leur  retour  et  leur 
recognoissance  envers  luy  ;  et  leur  promit  et  fît  promettre 
paix,  amour  et  grâce,  et  tant  et  si  avant  qu'oncques  prince 
tant  n'en  offrit,  ne  ne  fit  présenter  à  son  subjet,  ce  que 
toutefois  il  refusoit;  et,  ingrat  et  descongnu,  monstra  en 
ce,  que  prochain  estoit  de  son  éversion  et  que  punition 
de  Dieu  le  devoit  férir  temprement  au  front,  dont  il  cher- 
roit  en  ruine. 

CHAPITRE  CXXVII. 

Comment  le  seigneur  de  Chimay   ne  hantoit  point   la  cour ,  mais 
les  Croy  sentre-entendoient  tousjours  par  les  allans  et  veuans. 

Le  sire  de  Chimay ,  frère  audit  de  Croy ,  n'estoit  point 
en  court  à  celle  heure,  ne  n'avoit  esté  de  bonne  pièce  par 
avant,  pour  cause  d'unes  fièvres  quartes  qui  l'avoient  pris 
à  Hesdin,  en  la  saison  passée,  et  par  mérancolie,  ce  disoit- 
on;  mais,  ce  non  obstant,  tousdis  y  avoit-il  des  allans  et 
des  venans  entre  eux  deux,  par  quoi  toujours  ils  s'entre- 
entendoient,  et  estoit  le  faire  de  l'un,  le  conseil  de  l'autre. 
Et  disoit-on  que  celuy  de  Chimay,  par  son  orgueil  et  par 
son  aspreté,  estoit  cause  grandement  à  son  frère,  le  sei- 
gneur de  Croy,  de  son  desvoy  et  de  son  mescognoistre  ; 
car  estoit  celuy  de  Chimay,  riche  puissamment  de  rentes 
et  d'argent  comptant ,  tant  par  l'autorité  que  avoit  eue  au 
pays  de  Hesdin,  comme  par  la  succession  de  la  demoi- 
selle de  Pointé vre,  de  qui  il  avoit  espousé  la  sœur  ger- 
maine son  héritière'.  Sy  en  estoit  tant  riche  devenu  et 

'  Jean  de  Croy,  frère  d'Antoine,  épousa  Marie  de  Lalaing-,  fille  de 
Simon  de  Lalaing  et  de  Jeanne  de  Barbancon.  Il  acheta  au  sire  de 

tant  dx'U,  qu'il  en  monta  en  orgueil,  perdant  mode',  luy 
et  ses  enfans.  Et  ne  craignoient  point  que  telle  richesse, 
avecques  l'autorité  du  frère  en  court,  tant  devers  le  roy 
comme  devers  le  duc,  pust  jamais  les  souffrir  cheoir,  ne 
encourir  en  danger,  dont  bien  ne  se  garissent  et  relevas- 
sent. Car,  montés  en  règne  et  en  gloire  par  fortune,  et 
outre  le  naturel  de  leur  estât,  s'accomparoient  à  ceux  qui 
princes  sont  de  naissance,  et  à  qui  la  gloire  vient  d'héri- 
tage. S  j  s'en  estoit-on  longuement  perçu;  et  veoit-on  clai- 
rement que  par  leur  avoir  et  pouvoir  de  tous  lez  appliqués 
à  eux,  et  que  par  leurs  mariages  et  alliances  que  pris 
avoient  en  divers  lieux,  afin  de  perdurer  et  demourer  en 
estât,  ils  portoient  leur  menton  haut,  monstroient  évidem- 
ment que  leur  pan  vouloient  porter  et  pouvoient  encon- 
tre les  bien  grands,  et  que  qui  les  voudroit  traiter  auti'e- 
ment  qu'à  point,  ils  estoient  gens  pour  monstrer  visage  de 
non  le  vouloir  estre.  Le  seigneur  de  Quiévrain,  fils  audit 
de  Chimay,  portoit  fort  cause  droit-cy  aussy,  en  murmure 
de  son  orgueil  ;  car  en  l'eage  de  vingt-huit  ans ,  sans  onc- 
ques  avoir  vu,  ne  estre  expert,  son  oncle  l'avoit  mis  et 
establi  premier  chambrelan  du  duc ,  luy  absent  ;  s'estoit 
allié,  par  mariage,  à  la  fille  du  comte  de  Meurs,  de  ceux 
de  Bavière  ;  se  trouvoit  fort  en  grâce  du  duc  par  son  beau 
sens  et  parler  ;  estoit  grand  bailli  et  capitaine  de  Hainau; 
avoit  pratiques  grandes  et  de  divers  lieux  venans,  et  tel- 
lement, que  par  un,  que  par  autre,  et  que  ses  pères  sça- 
voit  et  sentoit  en  triomphe  et  en  règne,  et  luy-mesme  avoir 


Moreuil  le  comté  de  Chimay,  et  sa  femme  Marie  de  Lalaing  recueillit, 
comme  héritière  de  sa  sœur  Jeanne,  femme  d'Olivier  de  Bretagne,  la 
baronnie  de  Quiévraing  et  les  terres  des  Écaussines,  de  Provin  et  de 
Lede. 
'  Mode,  mesure. 

bonne  pension  du  roj  et  estre  à  luy  couvertement ,  il 
porta  cœur  fier,  semblant  pompeux  et  hautain,  dur  assez 
à  petites  gens,  et  convoiteux,  et  contournant  tout  ce  que 
pouvoit  avoir,  à  grandissement  d'estat  ;  se  fit  de  beaucoup 
de  gens  blasmer  en  son  darrière  par  élation  de  ses  ma- 
nières, jà-soit-ce  que  moi,  son  très-accointé  et  ami  privé, 
n'en  sçauroie  dire  que  tout  ce  qui  bien  siet  à  un  noble 
homme  de  vertu;  mais  je  croy  bien  qu'envie  en  autrui  sur 
sa  jeusne  exaltation  estoit  plus  cause  de  murmure  sur  luy 
que  desserte,  sauve  toutesvoies  que  forcuidance  y  pouvoit 
avoir  assez,  laquelle  je  impute  plus  à  sa  jeusnesse  que  à 
vice.  Mais,  comme,  dès  le  commencement  du  discord,  jà 
avoit  dix  ans  par  avant,  à  Brusselles,  pour  avoir  le  pre- 
mier lieu  à  l'entour  du  comte,  cestui  (le  seigneur  de  Quié- 
vrain),  qui  lors  s'appeloit  seigneur  de  Sempy,  avoit  esté 
cause  du  desplaisir  du  comte  et  de  son  grand  danger  en- 
vers le  duc  son  père,  le  comte  et  tous  ceux  de  sa  faveur 
l'avoient  pris  en  haine  ;  et  comme  il  avoit  esté  moveur  de 
tout,  l'avoient  aussi  plus  contre-cœur  que  nul  autre.  Et  ce 
sçavoit  bien  le  jeusne  chevalier,  qui  n'en  fit  compte,  ce 
sembloit,  qu'à  demy  ;  ains  tant  plus  se  grandissoit  fort  et 
béoit  à  hauxestats,  sous  l'ombre  de  ses  pères  et  du  duc,  là 
où  [il]  avoit  grand  crédence.  Et  à  ceste  cause,  et  que  véri- 
tablement sçavoit  que  le  comte  ne  le  vouloit,  ne  ne  pou- 
voit le  prendre  en  grâce,  au  jour  que  le  comte  devoit 
arriver  et  venir  à  Lille  devers  son  père,  par  grans  mystè- 
res et  moyens,  et  là  où  les  princes  et  tous  les  barons  de  la 
maison  allèrent  au-devant  de  luy  et  mesme  son  oncle 
et  le  seigneur  de  Lannoy ,  luy,  par  fiction ,  de  quatre 
jours  devant  s'estoit  feint  estre  malade  des  dents  et  por- 
toit  le  visage  bandé,  par  quoi  il  tint  chambre  huit  jours 
ou  tant,  afin  de  non  aller  au-devant  de  luy  avecques  les 

autres.  De  quoi  toutesvoies  il  se  fit  blasmer  de  diverses 
gens,  qui  bien  entendoient  le  mystère  et  le  secret  de  sa 
faintise. 

CHAPITRE  CXXVIII. 

Comment  le  seigneur  de  Lannoy  tendoit  aussi  à  mener  sa  maison 
à  haut  et  à  seur  estât  avecques  son  oncle,  et  du  haut  estât  du 
seigneur  de  Croy. 

Le  seigneur  de  Lannoy,  neveu  de  Croy',  à  Lille  et  par- 
tout ailleurs  où  il  se  trou  voit,  estoit  le  tout  et  le  seul  bras 
quasi  à  son  oncle  ;  et  en  sens  et  en  conclusion  et  en  con- 
duite, c'estoit  son  tout  refuge  et  son  tout  secret,  avecques 
le  seigneur  de  Cliimay,  son  frère,  quand  il  s'y  trouvoit. 
Sy  donnoit-on  grâce  à  cestui  de  Lannoy,  que  soubtil 
homme  excellentement  estoit  et  caut,  et  qu'en  orgueil  de 
son  oncle  et  en  son  mescognoistre ,  avoit  grandement 
coulpe;  car  luy,  devenu  riche  outre  mesure  en  Hollande, 
dont  avoit  eu  le  gouvernement,  et  ayant  fondé  et  fait  une 
bonne  ville  close  d'un  povre  villageot,  et  un  chasteau  d'in- 
fini avoir  d'une  povre  tourelle,  tendoit  et  béoit  aussi  à 
mener  sa  maison  et  sa  famé  à  estât  que  fortune  ne  donnoit 
point,  est  à  entendre  à  .tranquillité  et  à  estable  seurté 
avecques  ses  oncles,  lesquels  ne  pouvoit  penser  que  ja- 
mais pouvoient  tourner  à  décadence,  ne  luy  aussi.  Et  par 
ainsi,  comme  il  voyoit  et  concevoit  que  le  comte  de  Cha- 
rolois  tendoit  et  menaçoit  de  les  desfaire  et  mettre  au  bas, 
boutoit  quant  qu'il  pouvoit  aussi  à  l'orgueil  de  son  oncle; 
et  par  toutes  voies  et  manières  dont  le  pensoit  à  pouvoir 


'  Le  seigneur  de  Lannoy  était  fils  de  Jean  de  Lannoy,  chevalier  de 
la  Toison  d'or  et  de  Jeanne  do  Croy,  sœur  du  comte  de  Porcien  et  du 
comte  de  Chimay. 

fortifier  et  rasseurer,  fiist  en  France  ou  en  Angleterre ,  il 
luy  donna  conseil,  et  mesmes  en  l'un  royaume  et  en  l'autre, 
sous  légations  prises  du  duc,  et  que  son  oncle  luy  mit  en 
mains,  se  trouva  procureur,  ce  disoit-on,  d'estranges 
choses,  et  lesquelles  furent  descouvertes  depuis  et  sçues, 
comme  il  se  dira  en  son  lieu. 

Si  je  vouloie  ou  sçavoie  dire  l'autorité,  le  degré  et  le 
haut  estât  de  ce  Croy  et  des  siens  dépendant  de  luy,  ce 
seroit  à  peine  chose  créable  de  l'oïr  conter  et  d'en  faire 
histoire.  Et  n'a  point  esté  vu  en  ce  royaume  homme  pareil 
à  luy,  ne  si  accollé  de  fortune,  depuis  deux  cens  ans,  qu'on 
le  sçache,  ne  qu'il  se  trouve  en  livre.  C'estoit  en  semblant, 
non  un  vassal,  non  un  serviteur,  ne  un  subjet  en  la  mai- 
son de  son  maistre,  mais  un  prince  mesme  et  un  seigneur  à 
qui  tous  genoux  ployoient  par  révérence  et  toutes  faces  se 
paroffroientà  service.  N'a  voit  différence  nulle  de  luy  aux 
princes  les  neveux,  sinon  que  Testât  de  luy  et  le  service  de 
sa  table,  sa  sieute  et  sa  queue  estoient  trop  plus  grans  que 
la  leur.  N'y  avoit  homme  en  la  terre  plus  honoré  en  court, 
mieux  servi ,  ne  si  à  souhait,  plus  exalté,  ne  plus  mieux 
cru.  Et  avecques  ce  qu'il  estoit  plein  des  biens  de  ce 
monde  et  allié  au  sang  de  Lorraine  et  de  Harcourt,  plein 
de  hautes  et  de  grandes  possessions,  sy  ne  vivoit-il  homme 
qui  oncques  fist  de  son  maistre  ne  tellement,  ne  si  à  choix 
comme  luy  ;  car  riens  ne  luy  estoit  impossible,  ne  dur,  ne 
difficile  envers  luy,  là  où  il  vouloit  cœur  mettre.  Par  quoi, 
tout  considéré,  et  sa  première  venue  en  court  et  sa  pre- 
mière chevance  de  patrimoine  et  la  haute  montance  de- 
puis où  il  se  trou  voit  soubs  l'ombre  de  son  maistre,  devoit 
bien  amodier,  ce  me  semble,  son  courage,  mettre  raison 
devant  ses  yeux,  soi  tenir  en  règle  et  en  mesure,  et  avoir 
peur  de  maints  grands  et  horribles  exemples  de  devant  luy 

et  de  son  temps  mesmes  ;  et  soy  monstrant  content  de  sa 
fortune,  qui  encore  estoit  excessive,  non  quérir  autre  part 
plus  de  biens  pour  porter  grief  à  son  trop  plus  grand, 
contraire  de  son  honneur. 


CHAPITRE  CXXIX. 

Comment  le  comte  de  Charolois  scella  avecquesle  duc  de  Berry  et  celuy 
de  Bretagne. 


Je  parfondis  volentiers  et  emplie  beaucoup  ceste  ma- 
tière touchant  l'homme  de  qui  elle  traite,  pour  tant  plus 
donner  cause  aux  lisans  d'entendre  soigneusement  à  la 
nature  du  cas,  quel  il  est  en  sa  racine,  et  qu'on  ne  pust 
penser  cy-après  que  les  grandes  et  merveilleuses  beson- 
gnes  qui  en  sont  nées  et  yssues  enfin,  soient  saillies  et 
produites  d'un  homme  de  petite  réputation ,  mais  de  telle 
fortune  et  félicité,  si  l'eust  bien  gardée  ,  que  tout  le 
royaume  de  France  depuis  s'en  est  trouvé  en  trouble  ;  le 
roy,  mis  en  indignation  de  tout  son  sang,  et  en  danger  de 
sa  couronne  ;  et  tous  les  princes,  en  clameur  et  en  criée 
contre  luy,  dont  ce  Croy-cy  a  coulpe.  Car  par  \uj,  et 
parce  qu'il  l'avoit  attrait  à  luy  à  certaines  fins,  comme  j'ai 
dit,  assez  et  beaucoup  de  personnages  avoient  esté  faits, 
non  honorables  à  l'un,  ne  à  autre,  mais  en  grand  grief  et 
plaie  de  la  maison  dont  il  estoit  fait,  et  à  quoy  le  comte  de 
Charolois,  en  lieu  de  son  père,  jà  viel  et  à  déclin,  estoit 
tenu  de  pourvoir  et  d'y  mettre  remède.  Iceluy,  certes, 
sentant  et  voyant  tous  les  princes  du  royaume  eux  doloir 
du  roy,  et  que  tous  eux  s'attendoient  à  luy  seulement  qu'il 
se  plaignisist  aussi  comme  eux,  comme  qui  avoit  la  sou- 
veraine cause  de  tous  et  plus  pouvoir  de  s'en  venger,  enfin 

le  requérurent  de  leur  aide  et  de  leur  bande.  Et  luy  sentant 
leur  titre  estre  de  pitié,  et  le  sien  non  moins,  et  la  pro- 
vision y  estre  nécessaire,  et  honneste  le  poursievir,  se 
joignit  avecques  le  duc  de  Berry  ;  et  celuy  de  Bretagne 
scella  avec  eux  et  entra  en  compact  avecques  tous,  qui 
avoit  la  cause  plus  griève  et  plus  cuisant,  par  le  moyen  de 
Croy,  et  le  plus  grand  pouvoir  et  intérest  pour  en  avoir 
réparation.  Eux  tous,  en  sa  force  et  en  la  puissance  qu'il 
mettroit  sus  pour  eux  et  pour  luy  ,  s'attendoient  fîalile- 
ment  et  s'arrestoient.  Laquelle  chose  jamais  n'eussent  con- 
clue entre  eux,  ne  osé  emprendre,  si  n'eust  esté  à  l'asseu- 
rance  de  luy  et  de  son  pouvoir,  et  de  quoi  ils  faisoient 
chief.  Mais,  comme  le  comte  en  sçavoit  bien  prendre 
l'honneur  devers  luy,  en  fait  de  recognoistre  son  cas  et 
son  estât,  et  que  vouloit  avoir  ce  titre  de  soi  absoudre 
encontre  le  roy,  requis  du  duc  de  Berry  et  de  tous  les 
princes  instamment,  par  maintes  lettres  de  grièves  doléan- 
ces, en  faveur  d'iceluy  de  Berry  et  de  tous  ses  autres 
parens,  pour  bien  faire  et  pour  remédier  aux  plaies  et 
romptures  en  la  chose  publique,  aux  opérations  volon- 
taires du  roy,  en  quoi  tout  alloit  mal,  il  mit  sus  et  disposa 
de  son  armée  ;  et  qui  estoit  le  plus  hay  et  le  plus  mal  voulu 
du  roy  sur  tous  les  autres,  au  duc  de  Berry  et  à  tous  eux, 
luy  seul,  en  sa  vertu  et  en  sa  redoubtance,  fit  l'appointe- 
ment  et  le  procura  par  eux  trèstous  enfin,  et  emporta  la 
gloire  et  la  victoire  ;  mais  non  pas  sans  danger  le  plus 
esmerveillable  dont  il  soit  escrit.  Et  de  tout  ceci,  tant  de 
l'un  costé  comme  de  l'autre,  et  tant  du  mortel  danger  du 
roy  en  quoi  il  en  estoit,  comme  de  celuy  du  comte,  celuy 
de  Croy  et  les  siens  avoient  esté  cause  et  fondement  et 
moveurs  principaux  de  tout  ce  qui  est  ensieuvi  oncques. 


DE  CHASTELLAIN.  !83 


CHAPITRE  CXXX. 

Comment  au  seigneur  de  Croy  fut  monstrée  voie  par  les  médiateurs 
pour  parvenir  à  la  grâce  du  comte  de  Charolois. 

Pour  ce  que  j'ai  dit  dessus,  que  le  comte  de  Charolois  , 
par  le  conseil  des  preud'hommes  d'entour  de  luy',  et  sou- 
verainement de  Guillaume  de  Bische,  souffroit  celéement 
à  trouver  et  quérir  moyens  entre  celuy  de  Croy  et  luy,  afin 
qu'il  se  recognust  et  se  remist  en  devoir  devers  luy, 
comme  un  bon  et  léal  chevalier,  loist  bien  doncques  à  dé- 
clarer ici  les  points  et  articles  sur  quoy  se  pouvoit  fonder 
l'accord  des  deux  parties,  et  par  lesquels  l'un  eust  embelly 
sa  cause  grandement  et  rasseuré  son  estât,  et  l'autre  par- 
attaint  à  la  paix. de  son  cœur  et  à  déport  de  son  ire.  Sy 
faut  sçavoir  que,  jà  par  longtemps  devant,  le  seigneur  de 
Croy,  après  divers  essais  de  recouvrer  la  grâce  du  comte, 
par  semblant,  et  à  quoy  oncques  n'avoit  pu  atteindre,  ce 
disoit,  venu  maintenant  à  l'extrême  de  son  ire  contre  luy, 
et  certain  que  l'indignation  y  estoit  toute  fermée,  mainte- 
noit  quasi  impossible  de  pouvoir  retourner  jamais  en  son 
affection;  et  comme  de  jour  en  jour,  et  an  après  autre, 
tousjours  le  comte  prenoit  des  causes  et  des  matières  plus 
et  plus  aigres  contre  luy,  et  par  quoy  son  cœur  s'esloignoit 
tant  plus  de  clémence  et  de  mercy,  ne  pouvoit  croire,  ne 
soy  confier  que  jamais  il  rentrast  en  grâce  maintenant, 
qui  oncques,  du  temps  que  les  causes  n'y  estoient  point  si 
grandes,  ne  si  embrouillées,  n'y  avoit  pu  paratteindre  ;  et 
pour  tant,  comme  ceste  manière  de  désespoir  estoit  entrée 
en  luy  et  luy  avoit  adhers  son  sens  par  défiance  de  sa 
mercy ,  de  deçà  estoit  allé  prendre  fortification  devers  le 
roy,  pour  rasseurement  de  sa  fortune.  Or  advint  qu'en 

entrant  en  termes  avecques  luy,  puis  un,  puis  autre,  les 

commit  à  ce  monseigneur  de ' .  et 

tel  et  tel.  Et  quand  ce  vint  à  touclier  au  vif  du  cas,  pour 
en  venir  à  bon  effet,  toutes  causes  de  devant  passées,  et 
par  quoy  le  comte  avoit  esté  mu  sur  luy,  furent  mises  au 
dos,  nulles  relevées,  ne  touchées,  fors  que  seulement  une 
pour  entrée  de  bien  :  c'estoit  qu'il  estoit  vray  apparant,  ce 
disoient  les  médiateurs,  que  s'il  vouloit  laisser  le  service  du 
roy,  abandonner  offices  et  estats  emprès  luy,  la  pension  de 
luy  et  de  ses  enfans,  non  y  quérir  ne  autorité,  ne  crédence, 
et  pour  l'honneur  du  comte  de  Charolois  et  en  sa  contem- 
plation renoncer  à  tout,  c'estoit  la  voie,  ce  leur  sembloit, 
et  la  droite  vraie  entrée  par  où  il  parvenroit  à  sa  grâce,  et 
à  laquelle  il  ne  pourroit  faillir  s'il  se  vouloit  souffrir  con- 
duire. 

Croy  prestant  ascout  à  ces  mots  et  pesant  fort  ceste 
ouverture,  respondit  et  dit  :  «  Et  quand,  en  faveur  et 
«  contemplation  de  monseigneur  de  Charolois  [et  de] 
«  vous,  messeigneurs,  auroie  renoncé  au  roy  et  à  son  ser- 
«  vice,  abandonné  tous  les  biens  et  estats  que  j'ay  de  luy, 
«  et  maintenant  mon  maistre  le  duc  qui  est  viel  et  quassé, 
«  demain  ou  tost  après,' iroit  de  vie  à  trespas,  à  qui  se- 
«  roie-je  lors,  ne  que  me  donroit-on?  Qui  seroit  mon 
«  maistre ,  ne  mon  bienfaiteur?  Ne  serois-je  entre  deux 
«  selles  cul  à  terre?  Et  qui  suis  menascé  maintenant  et 
«  mal  voulu,  atout  deux  maistres  que  j'ai  puissans  et 
«  grans,  ne  seroie-je  mis  en  la  pile  au  verjus,  lors  quand 
«  je  n'auroie  maistre,  ne  service?  Pour  Dieu,  messei- 
«  gneurs,  il  me  semble  que  le  cas,  tel  que  me  requérez, 
«  est  bien  de  peser  à  moy,  et  non  de  légière  acceptation 

«  pour  promettre  de  le  faire.  Quant  à  moy,  je  ne  pense 
«  pas  demeurer  sans  maistre,  quand  Dieu  fera  son  plaisir 
«  du  mien  en  présent.  Et  sy  sçay  bien  ce  que  j'ai  main- 
«  tenant,  mais  je  ne  sçay  quelle  chose  je  trouveroie  quand 
«  ce  venroit  à  lors.  » 
Geste  response  fut  répliquée  ;  et  respondit  le  seigneur 

de et  dit  ainsy  :  «  Monseigneur  de  Croy,  ce  mesme 

«  argument  que  vous  faites  icy,  nous  pensans  que  vous 
«  le  pourriez  faire,  tel  l'avons  fait  devant  monseigneur  de 
«  Charolois ,  afin  de  y  sçavoir  respondre  dessus  par  son 
«  avis  et  aveu.  Et  nous  a  dit  monseigneur,  touchant  ce 
«  point,  si  vous  le  mettiez  avant,  et  pour  vous  contenter  et 
«  soudre ,  que  si  vous  voulez  renoncer  au  service  du  roy, 
«  à  ses  estats  et  à  sa  pension ,  et  qu'encore  monseigneur 
«  son  père,  que  Dieu  garde!  allast  de  vie  à  trespas,  sy 
«  vous  promet-il,  et  veut  promettre  et  léaument  tenir  aussi 
«  en  parole  de  prince ,  que  tout  en  tel  estât  et  autorité 
«  comme  vous  estes  au  jour  présent  à  l'entour  de  monsei- 
«  gneur  son  père,  tout  tel  vous  tiendra,  souffrira  et  léau- 
«  ment  parmaintiendra  tout  vostre  vivant.  Et  si  d'aventure 
«  le  roy  à  ceste  cause  vous  vouloit  aucun  mal  et  tendist 
«  à  vous  en  faire  grief,  luy  envers  tout  le  monde ,  qui- 
«  conque  y  soit ,  réservé  monseigneur  son  père ,  il  vous 
«  portera  et  soustenra  de  toute  sa  puissance  et  vertu.  Et 
«  afin  que  puissiez  tant  mieux  adjouster  foy  à  cecy  que 
«  nous  vous  disons,  monseigneur  de  Charolois  se  consent 
«  et  vous  accorde  que  vous-mesme  mettiez  par  escrit  vos- 
«  tre  traité ,  en  la  meilleure  forme  et  manière  que  le 
«  saurez  ou  voudrez  mettre,  et  à  vostre  plus  bel,  et  il  le 
«  vous  scellera  et  signera  de  sa  main.  Or  regardez  quelle 
«  chose  vous  voulez  respondre  sur  cecy,  et  pesez  bien 
«  l'offre  que  monseigneur  de  Charolois  vous  fait,  qui  est 

«  grande  et  belle  pour  vous,  et  vous  mal  conseillé,  si  vous 
«  ne  l'acceptez,  ce  nous  semble;  car  il  n'en  pourroit  plus 
«  dire,  ne  faire.  » 


CHAPITRE  CXXXI. 

Comment  le  seigneur  de  Croy  respondit  aux  médiateurs 
touchant  l'offre  à  luy  faite. 


Le  seigneur  de  Croy  musa  un  petit  en  ceste  offre,  et  par 
semblant  il  difficulta  fort  de  y  respondre,  car  craignoit 
fort  l'accepter  légèrement,  et  pesa  le  refuser  non  moins; 
enfin  toutesyoies  il  respondit  et  prit  délay  jusques  au 
lendemain ,  car  vouloit  penser  dessus  ,  ce  disoit ,  celle 
nuyt,  et  le  jour  venu,  il  en  feroit  response.  Le  délay  luy 
fut  accordé  ;  et  firent  les  médiateurs  leur  retour  vers  le 
comte,  et  luy  firent  le  record  du  dit  et  du  fait  et  du  délay 
pris,  qui  s'en  tint  à  content.  Et  encore  d'abondant,  et  afin 
que  tout  venist  à  bien,  leur  donna  encore  plus  grand 
charge  et  pouvoir  de  parler  plus  avant,  et  les  avertit  sur 
aucuns  grands  points ,  si  d'aventure  Croy  en  faisoit  men- 
tion, comment  ils  y  pourroient  respondre  et  comment  il 
vouloit  qu'ils  en  fissent.  Et  à  tant  retournèrent  devers 
celuy  de  Croy,  et  convinrent  ensemble  sur  la  matière 
dressée,  comme  le  jour  de  devant.  Et  commença  à  parler 
Croy,  et  dit  :  «  Messeigneurs,  j'ai  à  nuit  pensé  à  l'offre 
«  que  vous  me  fistes  hier,  de  par  monseigneur  de  Cliaro- 
«  lois,  qui  est  belle  et  grande ,  et  croy  bien  qu'il  le  vou- 
«  droit  tenir  comme  il  le  promet  ;  mais  quand  il  ne  vou- 
«  droit  aussy,  je  n'en  auroie  que  la  douleur ,  et  ne  m'en 
«  seroit  autre  chose.  Je  me  suis  tant  de  fois  offert  à  luy 
<s  de  le  servir  ,  mais  je  ne  me  suis  oncques  encore  pu 

«  trouver  en  grâce,  ne  qu'il  y  ait  eu  fiance.  Que  serait-ce 
«  doncques  maintenant ,  ne  d'où  m'en  venroit  la  grâce 
«  plus  aujourd'hui  que  les  autres  fois,  qui  avant  que  j'eusse 
«  oncques  service,  ne  pension  du  roy,  ne  l'ay  pu  gagner 
«  en  plus  foible  cause?  Le  roy  m'a  requis  de  mon  service, 
«  et  je  m'y  suis  adonné  ;  et  pourvoyant  à  ce  que  monsei- 
«  gneur  de  Charolois  est  mal  content  de  moy  et  me  hait  à 
«  mort,  et  que,  monseigneur  le  duc  mon  maistrefailly,  je 
«  n  auroie  point  de  maistre  et  me  trouveroie  en  danger  de 
«  ma  vie  et  de  mon  estât  et  de  tous  mes  parens  et  en- 
«  fans  sous  monseigneur  de  Charolois,  j'ay  pris  ma  cou- 
«  verture  et  protection  sous  le  roy;  je  me  suis  armé  de  son 
«  service  et  de  sa  maison;  je  sens  sa  protection  bonne  et 
«  sûre  pour  moi ,  et  la  recouvrance  de  la  grâce  de  mon- 
«  seigneur  de  Charolois  pleine  de  doute.  Doncques ,  qui 
«  suis  sûr  de  l'un  et  tout  refait  de  l'avoir ,  et  de  l'autre 
«  je  vis  en  souppeçon  et  en  balance  de  mille  dangers, 
«  doy-je  abandonner  la  seurté  de  ma  vie  et  des  miens,  pour 
«  m'at tendre  en  une  mercy  nouvelle,  dont  l'espérance 
«  m'y  est  mal  fondée?  Parlez ,  messeigneurs ,  et  par 
«  propre  cœur  jugez  de  l'autrui.  Monseigneur  de  Charo- 
«  lois  se  plaint  de  moy  à  tout  le  monde ,  et  monstre  qu'il 
«  y  a  hayne.  Plainte  et  haine  sont  fondées  en  mesfait.  Si 
«  doncques  le  mesfait  y  est ,  qui  cause  son  indignation , 
«  je  ne  me  doys  point  fier  de  sa  grâce ,  laquelle  oncques 
«  je  n'ai  pu  atteindre.  Et  un  roy  de  France  fait-il  ainsy 
«  à  abandonner  à  un  compagnon  tel  que  moy,  pour  un 
«  léger  promettre,  dont  la  rompture  se  peut  faire  au 
«  plaisir  du  prometteur,  sans  en  pouvoir  faire  autre 
«  chose?  » 

A   ceci  fut  respondu  brief  et  bien  assis  :   «  Monsci- 
'<  gneur  de  Croy ,  à  vous  oyr  parler  (mais  pardonnez- 

«  nous),  vous  tenez  peu  de  bien  de  monseigneur  de 
«  Charolois ,  et  trop  peu  ,  quand  vous  mettez  telle  et  si 
«  grant  desfiance  en  sa  promesse  et  en  ses  lettres  et 
«  scellés,  tels  qu'il  vous  a  offerts  ;  car  ne  croyons  point 
«  (et  sçavons  véritablement),  que  pour  tout  l'or  du  monde 
«  il  les  daignast  rompre.  Et  fussiez  ores  le  plus  mesfait 
«  envers  luy,  qui  oncques  fust  au  monde ,  et  vous  eust 
«  donné  rémission  et  mercy,  reçu  en  grâce  et  clémence, 
«  tant  seulement  par  paroles  et  en  mot  de  prince,  sy  ne 
«  voudroit-il  jamais  frustrer,  ne  rappeler  sa  bonté  donnée. 
«  Or  regardez  doncques  comment  il  se  pourroit ,  ne  vou- 
«  droit  consentir  à  rompre ,  ne  à  fausser  son  scellé ,  ne  à 
«  luy  faire  celle  lionte,  qui  est  si  haut  et  si  noble  prince, 
«  que  de  commuer  sa  grâce  promise,  escrite  et  scellée  et 
«  signée  de  sa  main,  en  austérité  et  perverse  malice,  par 
«  souvenir  de  commis  délit.  0  non!  plaise  à  Dieu  !  mieux 
«  lui  voudroit  non  avoir  esté  né.  Et  nous  semble  que  trop 
«  malement  vous  errez  ici  et  en  mettez  le  mauvais  bout 
«  devers  vous.  Et  quant  au  point  que  vous  dites  que  vous 
«  vous  estes  offert  par  diverses  fois  à  le  servir  et  que  vous 
«  vous  estes  traveillé  à  acquérir  sa  g'râce,  s'il  convient 
«  parler  à  vous  ici  et  respondre  à  l'appartenir  du  cas,  en 
«  cela  faisant,  vous  n'avez  fait  que  ce  que  devez  et  ce  à 
«  quoi  vous  estes  tenu  par  toute  obligation  d'honneur  et  de 
«  droit ,  comme  qui  estes  fait  en  la  maison  tel  que  vous 
«  estes ,  et  emprès  le  père ,  dont  le  fils  vous  doit  bien 
«  estre  recognu.  Si  vous  dites  que  vous  estes  offert  à 
«  luy  et  que  vous  avez  quis  sa  grâce  non  obtenue,  sy 
«  vous  disons  bien  que  voirement  nous  luy  avons  oy  dire 
«  que  autrefois  vous  en  a  vu  faire  le  semblant  et  tenir 
«  manières  feintes,  mais  oncques  ne  vous  trouva  poursie- 
«  vaut  vostre  promettre,  ne  donnant  vertu  à  vos  paroles; 

<!  mais  continuiez  et  persévériez  toujours  en  vostre  viel 
«  train,  sans  que  oncques  ne  tournast  cognoissance  devers 
«  luy  d'aucune  amende.  Et  quant  à  ce  que  vous  pesez, 
«  d'abandonner  le  roy  qui  vous  a  appelé  à  estre  à  luy,  et 
«  que  à  regret  vous  le  pourriez  et  devriez  faire,  et  que 
«  aujourd'huy  il  vous  est  et  sera  escu  de  protection  et  de 
«  garant  encontre  vos  haineux,  monseigneur  de  Croy, 
«  vous,  sain  d'entendement  et  de  vive  rayson,  ne  seroit  be- 
«  soin  à  vous,  tel  homme  que  vous  estes  et  à  tel  maistre, 
«  quérir  nulle  protection  de  dehors,  quand  vous  vous  ten- 
«  riez  en  la  grâce  de  ceux  dont  vous  vous  estes  porté  non 
«  grevé  de  nulluy  jusques  icy.  Et  si  d'aventure  le  mesfait 
«  y  estoit  et  par  quoi  vous  vous  doutassiez  de  la  ven- 
«  geance  pour  le  temps  avenir,  n'en  seroit  point  la  mercy 
«  et  le  pardon  plus  propre  et  mieux  séant ,  humblement 
«  requis  en  celuy  qui  seroit  offensé,  que  par  fièrement  et 
«  descognoissamment  maintenir  pointe  et  quérir  sauveté 
«  ailleurs,  là  où  l'affuite  est  déshonorable?  Vous  cognois- 
«  sez  le  roy  et  sçavez  quel  homme  il  est  ;  il  n'aime  point 
«  monseigneur  de  Charolois  et  se  ferme  en  rigueur  contre 
«  luy  ;  et  vous ,  pour  ce  que  monseigneur  de  Charolois 
«  ne  vous  a  point  en  grâce,  ce  luy  semble,  il  vous  a 
«  attrait  à  luy  et  vous  porte  semblant  d'amour  pour  ce 
«  que  l'autre  vous  hait,  et  pour  ses  secrètes  fins.  Et  vous, 
«  vous  faites  semblant  d'aimer  et  honorer  celuy  qui  hait 
«  ce  que  vous  devez  aimer  et  honorer  devant  tous,  et  qui 
«  est  aussi  puissant  de  vous  maintenir  et  faire  demourer 
«  tel  que  vous  estes,  comme  vous  estes  devenu  et  fait,  au 
«  lieu  de  vostre  nourriture ,  tel  que  vous  estes.  Et  quant 
«  à  ce  que  vous  mettez  desfiance  en  sa  grâce,  et  qu'il  vous 
«  semble  que  la  mesveillance  y  peut  estre  enracinée  tel- 
«  lement  qu'elle  n'en  pourra  vuidier,  sinon  à  grand  doute, 

«  pourquoy  doncques ,  et  puisque  vous  avez  celle  co- 
«  gnoissance ,  ne  mettez-vous  dehors  de  vous  les  causes 
«  qui  vous  semblent  estre  fondement  de  ceste  mesveil- 
«  lance ,  et  vous  mettez  en  vostre  pure  netteté  devers 
«  luy,  par  quoy  il  puisse  cognoistre  son  tort  devers  vous 
«  et  relinquir  son  ire?  Mettez-vous  en  ce  devoir  ,  et  puis 
«  après  dolez-vous  ou  louez-vous  de  luy.  Si  la  cause  de 
«  l'indignation  iy  est  et  que  vous  la  sentez ,  ostez-la  de- 
«  hors  de  vous  et  luy  donnez  une  obligation  d'honneur 
«  envers  vous  par  satisfaire.  En  mettant  le  droit  devers 
«  vous,  vous  mettrez  le  tort  devers  luy;  et  par  vostre 
«  humilité  qui  vous  sera  honorable,  vous  vaincrez  son 
«  fier  animé  courage ,  qui  est  maintenant  de  dure  at- 
«  tente.  » 

A  ces  mots  le  seigneur  de  Croy  respondit  et  dit  brief  : 
«  Je  ne  sçay  cause  plus  grand,  ne  de  tel  effet,  que  ce  que 
«  je  tiens  les  pays  de  Lucembourg  et  de  Namur  et  de 
«  Boulogne ,  desquels  monseigneur  le  duc  m'a  donné  le 
«  gouvernement  et  le  possès,  mon  vivant,  et  les  a  confer- 
«  mes  pareillement  à  mes  enfans.  Sy  croy  bien  que  cecy 
«  luy  git  en  cœur  et  luy  cuit  que  je  me  tiens  à  mon  don, 
«  et  m'en  voudroit  bien  priver.  » 

A  ceci  fut  respondu  lors  et  dit  ainsi  :  «  Or  doncques , 
«  puisque  vous  cognoissez  quelle  est  la  cause  de  ceste 
«  indignation ,  et  qui  n'est  pas  petite ,  si  vous  faites  au- 
«  cune  réputation  de  la  grâce  de  monseigneur  de  Charo- 
«  lois  et  pareillement  aucun  poix  de  sa  mesveillance , 
«  pourquoy  ne  vous  dévestez-vous  doncques  de  cette 
«  cause  qui  vous  fait  mal  voulu ,  et  ne  remédiez  à  l'of- 
«  fense?  Vous  semble-il  que  monseigneur  de  Charolois  a 
«  tort,  s'il  lui  desplaist  que  vous,  serviteur  et  subjet  de 
«  la  maison ,  tenez  en  vos  mains ,  et  encore  par  hauteur, 

fi  les  principales  places  frontières  de  tous  les  pays  de 
«  monseigneur  son  père ,  et  demain  ou  après ,  quand  il 
«  seroit  trespassé,  il  en  seroit  en  vostre  danger  de  les 
«  recouvrer  et  en  vostre  merci ,  avecques  ce  que  le  roi 
«  encore  se  vante  tous  les  jours  de  les  avoir  en  sa  main, 
«  quand  il  voudra ,  comme  pour  le  battre  de  son  propre 
«  baston?  Monseigneur  de  Croy,  le  tort  en  ce  cas-ici  n'en 
«  est  point  devers  monseigneur  de  Cbarolois,  mais  est 
«  devers  vous.  Monseigneur  de  Cbarolois  est  prince,  et 
«  à  luy  appartient  de  venir  à  la  succession  de  son  père, 
«  sans  danger,  ne  merci  de  serviteur,  et  encore  de  tels 
«  pays  et  places  qui  suffiroient  au  plus  grand  roi  du 
«  monde.  Mais,  si  vous  voulez  bien  faire,  mettez-vous  en, 
«  et  de  vostre  don  et  du  tout,  en  la  mercy  de  monsei- 
«  gneur  de  Charolbis,  et  luy  offrez  le  résigner  en  sa  main 
«  pour  parvenir  à  sa  grâce  ;  et  vous  trouverez  qu'il  sera 
«  plein  de  vostre  offre  et  de  vostre  humilité,  et  qu'il  se 
«  donra  mesme  vaincu  à  vous  et  vous  sera  agréable.  Et  si 
«  encore  vous  y  mettez  desfiance  et  en  faites  grand  poix, 
«  pour  l'amour  des  grans  profits  que  vous  y  avez  et  pre- 
«  nez  et  que  vos  enfans  aussi  y  pourront  prendre  ci-après, 
«  à  qui  est  confirmé  le  don,  ce  dites- vous,  comme  à  vous 
«  tout  leur  vivant ,  nous  avons  charge  de  vous  dire  et 
«  vous  disons  de  par  monseigneur  de  Charolois,  que  mon- 
«  seigneur  de  Charolois  est  et  sera  perpétuellement  con- 
«  tent  que  vous  et  vos  enfans  possessez  et  maintenez  ces 
«  pays  dessusdits  et  ces  places,  tant  que  vous  vivrez,  et 
«  que  vous  usez  et  jouissez  des  profits,  gages  et  émo- 
«  lumens  et  de  toutes  autres  choses,  en  la  forme  et 
«  manière  que  monseigneur  son  père  les  vous  a  donnés , 
«  accordés  et  promis,  et  en  présent  tenez  et  maintenez, 
«  et  avez  tenu  et  maintenu,  sans  riens  y  restreindre,  ne 

«  recoupper,  sauf  que  présentement  vous  les  voudrez  re- 
«  prendre  de  luy  et  de  son  don,  et  luy  en  ferez  le  serment 
«  tel  en  sa  main ,  vous  et  vos  enfans ,  comme  vous  avez 
«  fait  à  monseigneur  son  père.  Donc,  et  afin  que  ceci  vous 
«  appère  qu'il  le  veuille  maintenir  léaument  et  en  prince 
«  preud'homme ,  il  vous  offre  de  vous  envoyer  un  signé 
«  blanc  ;  mettez-y  vostre  traité  dedens  à  vostre  plus  bel 
«  et  faites  l'obligation  telle  que  vous  la  saurez  souhaidier, 
«  et  il  la  tenra  ferme  et  estable  à  tousjours,  et  s'en  attend 
«  bien  à  vostre  escrire.  » 

A  ces  mots,  le  seigneur  de  Croy  respondit  tout  court 
et  comme  approché  du  point  où  il  convenoit  taire  ou 
faire  :  «  Monseigneur,  voulez -vous  que  je  vous  die 
«  pour  toute  conclusion  et  sans  plus  battre  vent  :  Je  ne 
«  veux  pas  cesser  le  service  d'un  roi  de  France  pour  un 
«  comte  de  Charolois.  Pardonnez-moi  et  adieu.  » 

De  ceste  conclusion  si  roide  et  courte  furent  esmays 
ces  bons  médiateurs ,  qui  espérans  avoir  fort  besongné 
et  l'avoir  mené  jusqu'à  près,  se  trouvèrent  plus  loin  de 
leur  entente  qu'au  commencement  de  l'ouverture  ;  et  per- 
çurent bien,  et  le  dirent  aussi,  que  descognoissance  estoit 
en  luy  toute  et  outre,  et  que  son  aveuglement  ne  luy 
souffroit  cognoistre  son  estât,  et  par  quoi  il  cberroit  une 
fois  en  punition  par  jugement  de  Dieu ,  ce  craignoient. 
Mais,  puisqu'à  eux  il  n'estoit  de  le  changer,  ne  muer,  ne 
de  luy  faire  cognoistre  et  entendre  ce  qui  luy  seroit  sain 
et  de  profit ,  il  s'en  convenoit  bien  attendre  à  luy  et  à  ce 
qui  luy  en  ensievroit.  Trop  bien  plaignoient  que  un  si  no- 
table chevalier,  et  de  telle  autorité  et  haute  fortune,  se 
mesfaisoit  si  évidentement  et  par  si  lourde  offense,  et  que 
son  sens  de  long  temps  estoit  ainsi  tourné  en  desmesuré 
outrage,  en  dérision  du  monde,  en  foule  de  son  prince 

futur  seigneur ,  en  lésion  de  sa  propre  renommée  et  en 
confusion  de  son  ordre  et  de  tous  ses  frères  qui  s'en  es- 
vergongnoient. 

En  si  faites  devises  et  doléances  du  cas ,  lequel  veoient 
irrémédiable,  vinrent  devers  le  comte,  lequel,  après  avoir 
oy  leur  rapport  et  la  triste  maigre  conclusion  du  mal 
avisé,  se  commença  à  rire  très-bien,  disant  que  espoir  ne 
luy  fut  oncques  qu'il  en  dust  autrement  dire ,  ne  faire , 
car  le  cognoissoit  trop.  Et  disoit  :  «  D'autant  au  moins 
«  que  je  luy  ai  offert  belles,  et  me  suis  humilié  devers 
«  son  tort,  d'autant  luy  ay-je  plus  confondu  son  orgueil 
«  et  avancé  ma  juste  cause.  Or  en  Dieu  soit  le  surplus  ; 
«  et  en  luy  je  remets  tout;  et  par  saint  George  !  il  en  bu- 
«  vera  de  l'amer  avant  que  je  meure,  ne  jamais  ne  recou- 
«  vrera  ce  que  je  luy  ai  offert.  » 

D'ici  en  avant  Croy  se  desvoya  de  plus  en  plus,  et  cui- 
doit  bien  faire  un  haut  édifice  sur  un  fond  qui  luy  mentit 
enfin  ;  car  on  s'estoit  bien  autrement  pourvu  de  luy  et  en- 
contre ses  emprises  qu'il  ne  pensoit,  ne  que  jamais  il  n'eust 
cuidié.  Toute  son  attente  sy  estoit  sur  le  roy  et  sur  les 
places  et  pays  qu'il  avoit  entre  mains,  desquelles  il  s'aide- 
roit,  ce  luy  sembloit,  aux  lances  baisser.  Et  encore  avoit- 
il  son  attente ,  ce  disoit-on ,  quand  monseigneur  de  Cha- 
rolois  tendroit  à  le  desfaire ,  qu'en  la  querelle  des  Liégeois 
qui  estoient  ses  ennemis ,  il  se  sauveroit  contre  sa  puis- 
sance. Et  prenoit  et  mettoit  pied  et  fondement  en  si  faites 
vanités  et  présomptions  que  fortune  ascoute  de  léger,  et 
en  fait  souvent  baiser  le  babouin  '  au  compagnon  qui  se 
présume  en  sa  folie.  Ce  non  obstant  toutefois,  sy  avoit-il 
grand  pouvoir  de  faire  du  mal  beaucoup  en  la  vue  du 

'  Baiser  le  babouin,  baiser  le  singe,  se  tromper  dans  l'honneur  qu'on 
veut  rendre. 

monde  alors ,  tant  par  la  puissance  du  roy  qui  héoit  le 
comte,  comme  par  Allemans  et  Liégeois  qui  dansoient  tous 
au  pied  du  roy.  Mais  son  prétendre  et  sa  fortune  n'es- 
toient  pas  d'un  accord  ensemble  ;  car  son  proposement  se 
trouva  frustré  par  autre  disposition  secrète ,  comme  se 
dira  cy-après. 

CHAPITRE  CXXXII. 

Quelle  noblesse  le  comte  de  Charolois  avoit  en  sa  compagnie,  de  la 
feste  que  son  père  luy  fit  à  Lille  et  comment  il  se  soumit  à  son  noble 
plaisir. 

Le  comte  de  Charolois  avoit  en  sa  compagnie  alors  sept 
ou  liuit  cents  chevaliers  et  escuyers  ;  avoit  tous  les  enfans 
du  comte  de  Saint-Pol  avecques  luy,  le  comte  de  Marie , 
le  comte  de  Brienne,  le  seigneur  de  Roussy,  le  seigneur 
deFiennes,  messire  Jehan  de  Lucembourg,  son  frère,  le 
fils  du  prince  d'Orenge ,  seigneur  de  Chasteau-Guyon , 
multitude  de  grans  barons  de  Hainaut  et  de  Flandres, 
qui  tous  l'accompagnoient  et  vouloient  porter  dur  et 
mol  avecques  luy  ;  et  donnoit  bien  à  cognoistre  aux  gens, 
qu'en  luy  avoit  vertu  et  courage  et  magnificence  de  haut 
prince;  mais  la  mélancolie  qu'il  prit  en  Croy  et  en  ce 
que  par  luy  vint  et  estoit  procuré,  ce  luy  sembloit,  devers 
le  roy  et  ailleurs,  luy  rabbattit  la  chière,  tel  fois  fut,  tel 
fois  aussy  qu'il  n'en  fit  semblant,  ne  poix,  car  ce  ne  luy 
estoit  gaires.  Le  duc  luy  fit  bonne  chière  toujours  tant 
qu'il  estoit  à  Lille;  de  jour  à  autre  souppoit  en  banquet 
avecques  luy  et  avecques  la  duchesse  de  Bourbon  son 
ante.   Là  avoit  aussi  le  duc  de  Bourbon'  et  le  duc  de 

'  Sur  le  séjour  du  duc  de  Bourbon  à  Lille,  voyez  Commines,  I,  2. 
Ce  fut  le  duc  de  Bourbon  qui,  peu  de  mois  après,  s'adressa  au  duc  de 

Guéries,  dont  la  feste  estoit  tant  plus  grande  ;  et  deux  ou 
trois  fois  le  comte  dîna  avecques  son  père ,  seul  à  seul 
assis ,  et  en  quoi  tout  homme  prenoit  grand  plaisir ,  pour 
cause  que  longuement  avoient  esté  en  discord  ensemble , 


Bourgogne  pour  qu'il  plaçât  le  comte  de  Charolais  à  la  tâte  d'une 
armée  destinée  à  punir  les  méfaits  de  Louis  XI.  Je  reproduirai  la  lettre 
que  le  duc  de  Bourbon  écrivit  à  ce  sujet  au  duc  de  Bourgogne  : 

«  Très-cher  et  très-amé  oncle,  je  me  recommande  à  vous  tant  comme 
le  puisse,  et  vous  plaise  savoir  que  depuis  aucuns  temps  en  ça,  j'ay  eult 
souventtesfois  les  clameurs  de  la  plus  grant  [partie]  des  seigneurs  du 
sang,  mes  parens  et  aultres  notables  hommes  de  ce  royaulme  en  tous 
estas,  du  désordonné  et  piteux  esvénement  qui  par  toutycelluy  a  cours 
par  le  conseil  des  gens  estans  à  l'entour  de  monseigneur,  plains  de 
toutte  mauvaiseté  et  iniquité,  lesquels  pour  leur  prouffit  et  affection 
singulier  et  désordonné  ont  mis  monseigneur  en  soupechon  et  en  hayne 
vers  vous,  moy  et  tous  les  seigneurs  dudict  royaulme,  meismes  vers  le 
roy  de  Castille ,  et  destachié  aliés  de  si  long  tamps  de  la  couronne 
que  chascun  scet.  Au  regard  comment  l'auctorité  de  l'Église  a  esté 
gardée,  justice  faitte  et  administrée ,  les  nobles  maintenus  en  leurs 
droisde  noblesse  etusaiges,  le  povre  peuple  supporté  et  gardé  d'opres- 
sion,  ne  vous  escrips  plus  avant ,  car  je  sçay  que  assez  en  estes 
informé  et  desplaisant  des  choses  dessus  dittes,  ainsy  que  debvez  estre 
comme  celluy  à  qui  le  fait  touche  de  si  pi  es  que  chascun  scet,  et  dé- 
sire y  pourveoir  par  le  conseil  de  vous ,  desdicts  seigneurs  et  parens 
et  aultres  notables  hommes  qui  tous  ont  promis  moy  aidier  et  servir 
sans  n'espargnier  corps,  ne  biens  au  bien  du  royaulme  et  de  la  chose 
publicque  d'icelluy,  et  aussi  pour  saulver  ma  personne  que  je  sentoys 
en  dangier  ;  car  incessamment  et  ouvertement  mondict  seigneur  et 
ceulx  d'entour  luy  parloient  de  moy  parolles  telles  que  par  raison 
me  debvoient  donner  cause  de  doubter,  et  me  sui  départy  d'avec  mon- 
dict seigneur  et  venu  devers  beau  cousin  de  Bretaingne,  lequel  m'a 
faict  si  bon  et  louable  recueil  que  assez  ne  m'en  sçaurois  louer,  et  est 
délibéré  de  moy  servir  de  corps,  biens  et  de  toutte  sa  puissance  au 
bien  dudict  royaulme  et  de  la  chose  publicque.  Et  pour  ce,  très-cher 
et  très-amé  oncle ,  que  mon  intention  et  désir  est  de  m'emploier  avec 
vous  et  lesdicts  seigneurs  mes  parens,  par  le  conseil  desquels  je 
veulx  user  et  non  aultrement  à  la  resourse  et  bonne  adresse  dudict 
royaulme  à  qui  le  bien  et  le  mal  touche  bien  avant,  comme  doyen  des 
pers  de  France,  prince  renommé  d'honneur  et  bonne  justice ,  ainsi 
qu'il  appert  par  vos  grands  faits ,  conduittes  et  entretènemens  de  vos 
grandes  seigneuries,  sachant  que  le  désordre  dudict  royaulme  vous  a 
despieu  et  desplaist  comme  raison  est,  désire  de  tout  mon  cœur  avec 

souverainement  pour  la  cause  ou  matière  du  comte  de  Ne- 
vers  et  de  ceux  de  Croy,  qui  ennemis  luy  estoient  autour 
de  son  père.  Sy  s'en  estoit  perçu  maintenant  plus  claire- 
ment que  jamais  par  avant,  quoiqu'il  en  dissimuloit.  Et 
pour  tant  fit  chière  à  son  fils  de  bon  cœur,  et  s'esjoyssoit 

vous  et  lesdicts  aultres  seigneurs  mes  parens  povoir  assambler  affin 
de  pourveoir  par  le  conseil  de  vous  et  d'eulx  à  tous  les  faits  qui  par 
deffault  d'ordre ,  justice  et  pollice  sont  aujourd'huy  en  tous  les  estats 
du  royaulme,  et  au  soulagement  du  povre  peuple  qui  tant  a  porté 
que  plus  ne  peult,  et  mettre  telle  ordre  en  tous  endroits  que  elle  peult 
estre  à  Dieu  plaisant,  et  à  l'honneur,  félicité  et  bien  dudict  royaulme 
et  à  rétribution  d'honneur  et  louable  mémoire  perpétuelle  de  tous 
ceulx  qui  se  sont  emploies.  Et  vous  prie,  très -cher  et  très-amé 
oncle,  que  en  ceste  matière  qui  est  si  grande  et  pour  si  bonne 
fin  vous  plaise  monstrer  et  assister  et  vous  employer  et  aussi 
faire  employer  mon  beau -frère  de  Charrolois  vostre  fils  en  mon 
ayde,  comme  je  me  suis  tousjours  confié  que  ainsi  le  feriez.  Et 
affin  que  vous  et  moy  puissions  assembler,  qui  est  la  chose  que 
plus  désiroys  pour  ce  que  mon  intention  est  de  brief  et  inconti- 
nent entrer  en  pays  et  tenir  les  camps  avec  lesdicts  aultres  princes 
et  seigneurs  qui  ont  promis  moy  accompaignier  et  aidier ,  je  vous 
prie  qu'il  vous  plaise  vous  mettre  sus  et  tirer  de  vostre  part  en  pays 
vers  France  ;  et  en  cas  que  faire  ne  le  pourriez,  y  veuillez  faire  tirer 
mondit  beau-frère  de  Charrolois  atout  bonne  puissance  de  gens,  et  avec 
ce  envoler  et  faire  venir  devers  moy  aucuns  de  vostre  conseil  féables 
pour  estre  et  assister  pour  vous  à  ce  que  lesdicts  aultres  seigneurs  du 
sang  aviseront  estre  à  faire  pour  le  bien  dudict  royaulme,  et  par  les- 
quels pouriez  tousjours  estre  informé  de  nostre  bonne  et  juste  inten- 
tion, laquelle  par  vous  et  lesdicts  aultres  seigneurs  du  sang  je  veulx 
conduire  et  non  aultrement  ;  et  ce  que  par  mondit  beau-frère  en  vostre 
absence  sera  faict  et  dict  pour  le  bien  de  la  chose  publicque  du 
royaulme  et  soulagement  du  povre  peuple,  je  le  soustendray  et  main- 
tendray  tant  que  viveray  jusques  à  la  mort;  et  de  ce  povez  estre  bien 
certain,  très-cher  et  très-amé  oncle.  Faites-moy  tousjours  sçavoir  s'il 
est  chose  que  pour  vous  puisse,  et  je  le  feray  de  bon  cuer,  priant  Dieu 
qu'il  vous  doinst  bonne  vie  et  ce  que  désirez, 

«  Escript  à  Nantes,  le.xv*  jour  de  mars. 

A  mon  oncle  le  duc  de  Bourgongne, 

Vostre  nepveu, 

Charles  de  Bourbon.  » 

en  sa  vue  et  désiroit  bien  qu'il  se  tenist  avecques  luy  tout 
quoy;  mais  craignoit  qu'en  longue  résidence  il  ne  voulsist 
tout  mettre  à  sa  disposition  et  appréhender  à  luy  le  gou- 
vernement des  pays  et  de  son  estât;  car  ainsy  l'avoient 
informé  les  Croyois,  qui  gouvernoient,  que  ainsy  en  aven- 
roit,  et  pour  tant  le  douta  le  duc  ,  qui  le  cognoissoit  fier 
et  de  haut  courage,  et  n'eust  jamais  voulu  vivre  en  tu- 
telle de  son  fils,  pour  souffrir  mort.  Mais  toutefois,  tant  y 
avoit  de  sens  au  fils  et  de  grand  vertu,  et  tant  porta  hon 
neur  à  son  père  et  à  sa  haute  glorieuse  renommée,  qu'il 
n'eust  fait ,  ne  voulu  faire ,  ne  machiner ,  ne  riens  voulu 
emprendre  touchant  gouvernement  sur  le  père ,  non  plus 
que  sur  sa  mort  ;  mais  seulement  désiroit  et  tendoit  à  ce 
que  son  père  cognust  la  bonté  et  l'innocence  de  luy  en- 
contre ses  ennemis  accuseurs,  et  qu'il  cognust  la  malice 
et  la  perversité  de  ceux  aussi  qui  entour  de  luy  estoient 
et  qui  le  gouvernoient  et  pendoient  sa  maison  et  sa  per- 
sonne en  hranle  de  perdition  et  de  mille  dangers  irrépa- 
rables. Cecy  estoit  le  gouvernement  seul  qu'il  quéroit  en 
court.  Et  pour  ce  que  jamais  n'avoit  esté  reçu  en  ceci, 
mais  toujours  débouté  et  démenti  (et  ce  avoit  esté  la  cause 
de  son  eslonge),  temprement  toutefois,  après  ce  que  les 
ambassadeurs  du  roy  estoient  partis  de  Lille,  le  duc  le  fit 
venir  en  son  oratoire,  là  où,  après  la  messe,  devisèrent 
ensemble  par  l'espace  près  de  deux  heures  ,  entre  eux 
deux  tant  seulement  en  conclave.  Et  là  donna  le  comte  à 
entendre  à  son  père  plusieurs  g'rans  secrets,  lui  desliant 
tout  le  sac  de  son  amertume  ;  et  toutes  les  causes  de  ses 
doléances  et  plaintes  mit  devant  ses  yeux ,  par  vérité 
approuvée  ;  mena  le  père  à  compassion  et  à  fréeur  en  l'es- 
prit des  choses  oyes.  Luy-mesme,  en  pitié  de  son  propre 
cas,   fit  sa  relation  en  larmes,  et  fit  tourner  le  cœur  du 

Kl  M.    V.  15 

père  aussi  eu  larmes  couvertes.  La  response  du  père  fut 
en  mitigeant  toujours  la  douleur  du  fils  ;  et  le  conteude- 
ment  du  fils  n'estoit  que  d'imprimer  vivement  au  cœur  du 
père  la  cause  de  sa  mélancolie.. Le  père  en  conçut  beau- 
coup et  logea  tout  en  cœur  ;  mais  s'esmerveilloit  durement 
et  s'espoventoit  quasi  en  son  admiration  ;  varioit  en  croire 
aucune  fois  ou  en  non  croire;  là  où  créance  mettoit,  luy 
dressoient  les  clieveux  ;  et  là  oh  il  varioit,  ne  sçavoit  taire, 
ne  dire  ;  en  vis  créoit,  dont  oncques  n'avoit  eu  expérience  ; 
et  à  dur  aussi  mescréoit  son  fils,  dont  l'angoisse  du  cœur 
portoit  son  témoignage.  Enfin  et  sur  le  tout  luy  dit  : 
«  Charles,  vous  seul  m'estes  fils  et  moi  vostre  père;  sy  aile 
«  cœur  envers  vous  comme  doit  avoir  père  envers  son  fils. 
«  Quiconques  autres  me  servent  et  sont  à  l'entour  demoy, 
«  ils  ne  me  sont  pas  comme  vous  ;  ils  me  sont  serviteurs  ; 
«  ils  me  sont  estranges  ;  et  vous,  [vous  estes]  ma  chair  et  ma 
«  substance.  Sy  ne  me  peut  le  cœur  mentir  envers  vous 
«  ne  qu'envers  moi-mesme.  Si  tels  ou  tels  vous  grièvent 
«  et  contrarient,  s'ils  vous  liaient  ou  s'ils  vous  craignent, 
«  et  qu'en  celuy  regard  ils  machinent  en  autrui  vostre 
«  grief  et  se  mésusent ,  ce  poise  moi  et  ce  me  touche  au 
«  cœur  comme  mon  propre,  et  ne  l'oublierai  point.  Mais 
«  considérant  la  variation  des  divers  temps  qui  rendent 
«  diverses  estrangetés,  considérant  aussi  l'inclination  des 
«  hommes  à  diverses  fins ,  avecques  la  muableté  de  for- 
te tune  qui  perturbe  les  princes  ou  les  royaumes  sous 
«  escarceté  de  vertu,  bon  fait,  me  semble,  en  tous  haulx 
«  cas  et  difficiles  aller  à  poix  et  à  petit  pas ,  sans  soi  es- 
«  mouvoir  en  légèreté.  Patience  en  grand  homme  le  mène 
«  à  désirée  fin,  et  dissimulation  portée  cautement  luy  pro- 
«  cure  glorieuse  vengeance.  Je  suis  aujourd'hui  sur  mes 
«  vieux  jours;  j'ai  pris  un  ploy  en  moy  que  je  garde  dès 

«  oncques  ;  j'ai  volontiers  nourri  paix  en  ma  maison , 
«  enchâssé  division  où  j'ai  pu,  rompu  bandes  et  complu 
«  à  deux  lez.  Si  meschief  y  avoit  occult  aucun  touchant 
«  honneur,  sauf  qu'il  ne  tournast  en  mon  corps,  je  l'ai 
«  volontiers  estaint;  je  n'ai  souffert  esclandrir  nulluy,  ne 
«  débouter  de  son  service,  ne  preste  légière  oreille  sur 
«  gens  de  bien;  et  si  j'y  ai  cognu  ou  perçu  mal,  sy  m'en 
«  suis-je  dissimulé  pour  mieux  faire.  Sy  voudroie,  Char- 
«  les,  qu'ensi  en  fissiez  pour  l'amour  de  moy  et  pour  le 
«  bien  que  je  regarde  qui  vous  en  avenra.  De  mon 
«  pouvoir  et  de  mon  devoir  aussi  je  vous  porterai  ;  vos 
«  ennemis  sont  les  miens;  et  ne  se  pourra  riens  faire 
«  contrevous  que  je  ne  m'en  deule.  Mais  en  la  présente 
«  matière  en  quoi  le  roy  s'est  bouté  et  que  autre  l'y  a 
«  attrait,  il  y  faut  aller  à  sens  et  à  longue  traite;  et  enfin, 
«  sans  que  je  fasse  grand  esclandre  de  riens,  tout  venra  à 
G  cognoissance.  Les  mauvais  toujours  s'abattent  de  leur 
«  coulpe,  et  les  bons  se  font  cognoistre  par  leur  prudence. 
«  Je  vous  ai  oy  à  pité,  mais  je  vous  croy  à  regret,  parce 
«  que  amer  m'est  percevoir  et  maintenir  faute  là  où  onc- 
«  ques  ne  la  pensoie,  et  ne  fust  l'intégrité  qui  doit  estre 
«  de  vous  à  moy  et  de  moy  à  vous,  à  peine  y  pourroie-je 
«  adjouster  foi.  Toutefois  vous  estes  mon  fils ,  et  emprès 
«  vous  tout  le  monde  ne  m'est  riens.  Si  vous  me  voulez 
«  estre  et  demourer  bon  fils,  je  vous  serai  bon  père,  et  du 
«  surplus  je  ferai  bien.  » 

En  cestes  belles  et  aimables  paroles  du  père ,  le  fils  se 
tint  à  reconforté  assez;  et  remercioit  humblement  son 
père,  disant  avecques  ce  et  luy  promettant  que  jamais  ne 
luy  seroit  que  vrai  obéissant  fils ,  tout  prompt  et  tout 
humble  à  le  servir  et  craindre,  comme  bon  fils  doit  faire 
père,  et  qu'oncques  en  son  vivant  n'avoit  esté  en  autre 

propos ,  quelque  semblant  qu'il  y  eust  eu  de  discorde  par 
avant  pour  cause  du  seigneur  de  Croy,  duquel  mais  qu'il 
luy  plust  à  entendre  et  cognoistre  l'action  et  juste  querelle 
qu'il  avoit  contre  luy,  ce  luy  estoit  assoufîsement  de  tous 
biens  et  ne  luy  requerroit  autre  chose,  luy  disant  bien  et 
monstrant  en  ces  propres  termes  ; 

«  Monseigneur,  le  cas  ne  touche  point  à  moi  tant  seu- 
«  lement  pour  le  présent  temps,  ne  qui  est  à  venir,  mais 
«  il  touche  à  vostre  propre  personne,  à  vostre  hauteur  et 
«  seigneurie. et  à  la  ruine  de  vostre  noble  maison,  et  tout 
«  en  mon  despit.  Et  moy,  vostre  fils,  monseigneur,  suc- 
«  cesseur  de  vostre  grâce ,  de  vos  pays  et  seigneuries ,  et 
«  vostre  seul  héritier,  quand  je  l'ai  sçu  et  atteint  par  vive 
«  preuve ,  et  que  les  expériences  en  sont  toutes  claires  et 
«  trouvées,  n'y  dois-je  pourvoir  et  remédier  si  je  sçavoie? 
«  Ne  m'y  dois-je  mettre  au-devant  et  aller  à  l'encontre,  et 
«  garder  que,  non  moi  tant  seulement,  mais  que  vous  ne 
«  soyez  pincié,  ne  mocquié,  ne  diminué  en  vos  pays  et 
«  seigneuries ,  et ,  par  ceux  que  vous  cuidiez  et  espérez 
«  estre  preud'hommes  et  léaux  serviteurs  envers  vous, 
«  mené  à  confusion  et  à  honte  et  à  perte  irréparable? 
«  Monseigneur,  les  exemples  vous  y  sont  beaux,  s'il  vous 
«  plaist  à  les  entendre,  caries  esparques  '  en  volent  devant 
«  vos  yeux;  mais  avant  que  l'an  passe,  vous  les  cognois- 
«  trez  plus  à  plein  et  plus  encore  à  grand  admiration  que 
«  de  présent.  Sy  vous  supplie  humblement  que  du  tout 
«  et  en  tout  il  vous  plaise  m'avoir  et  tenir  en  vostre  noble 
«  grâce  et  dilection  ;  et  de  toute  ma  cause  et  querelle,  oîi 
«  que  je  l'aie,  ne  à  qui ,  je  m'en  soubmets  et  ordonne  en 
«  vostre  noble  plaisir  et  vostre  seul  bon  avis;  et  ordonner 

»  Es^jarques,  étincelles. 

«  j'en  veux,  et  voudray  faire  et  laisser,  en  observation  de 

«  mon  honneur.  » 

A  tant  partirent  dehors  de  l'oratoire  père  et  fils ,  nulluy 
emprès  eux  que  le  clerc  de  chapelle  Caron,  et  messire 
Adolf  de  Clèves  et  le  seigneur  de  La  Roche,  avecques  plu- 
sieurs autres  barons,  les  attendirent  là  devant  à  vuidier  ;  et 
perçut-on  bonne  chière  au  visage  du  comte  qui  s'estoit 
désenflé  de  sa  douleur,  et  avoit  trouvé  le  père  bien  disposé 
envers  luy,  et  de  quoi  il  fit  feste  à  tout  homme. 

CHAPITRE  CXXXIII. 

Comment  George  s'arreste  en  ceste  matière  pour  la  difficulté  d'icelle, 
sans  note  d'aucune  partialité. 

Je  m'arreste  longuement  en  escrire  de  ceste  matière , 
parce  qu'elle  est  et  sera  de  grand  conséquence  cy-après,  et 
difficile  durement  pour  estre  dénouée,  qui  ne  la  va  quérir 
au  fond  de  la  racine ,  et  par  quoi  en  temps  avenir  aussi 
l'on  ne  pourra  dire  que  ce  qui  en  est  et  sera  advenu  et 
aura  esté  fait ,  sera  mu  et  produit  de  légèreté  et  à  petite 
cause,  ne  de  volonté  hayneuse,  ne  d'envie  de  court,  mais 
de  droite  pure  nécessité  toute  extrême,  qui  a  constraint  le 
comte  de  voir  devant  luy  et  d'obvier  à  tout  son  pouvoir 
aux  griefs  et  grans  inconvéniens  qui  se  préparoient  pour 
luy  et  le  menaçoient.  Car,  comme  j'ai  dit,  le  roy  Loys  et 
tout  son  royaume  en  écherront  en  tribulation  et  en  danger; 
et  par  force  encore  d'inconvénient  qui  en  saudra,  tant  en 
ceste  propre  maison  de  Bourgongne  comme  ailleurs,  la 
matière  d'elle-mesme  en  sa  nature  se  descouvrera,  et 
donra  à  cognoistre  le  tort  et  le  droit  de  chacun,  selon  ce 
qu'il  y  a  de  causé.  J'ai  jeté  pour  tant  en  arrière  de  moi 
toute  faveur,  et  de  haine  et  de  partialité  me  suis  distrait, 

pour  à  chacun  distribuer  ce  qui  est  sien,  au  net  le  bel,  et 
au  mesfait  son  titre  ;  et  non  considérant  les  personnes,  qui, 
ne  quelles,  j'ai  mis  mon  escrutine  en  leurs  questions  pour 
en  décider  par  bien  entendre. 

Or  pourroient  demander  aucuns,  et  à  grand  cause,  et 
former  argument  de  grand  substance,  et  dire  ainsi  : 

«  George,  vous  nous  dites  et  escrivez  cbose  merveil- 
«  leuse  icy,  touchant  ceste  matière  de  ceux  de  Croy  et  du 
«  comte;  et  désirez,  bien  fait  à  croire,  à  y  aller  le  vrai 
«  plein  chemin  sans  vous  fléchir  çà,  ne  là,  à  vostre  charge. 
«  Or  est  ainsi,  par  vostre  escript  mesme  en  divers  lieux, 
«  que  le  comte  de  Charolois,  par  diverses  fois  ici-devant, 
«  a  fait  ses  doléances  et  plaintes  au  duc  son  père  de  cestes 
«  gens,  et  leur  a  pendu  au  col  et  en  leur  présence  de 
«  grandes  et  horribles  charges,  oyant  son  père  et 
«  grand  nombre  de  chevaliers  de  la  Toison.  Premièrement 
«  à  Bruxelles  l'an  quatorze  cens  soixante-cinq',  en  une 
«  vesprée,  et  là  oii  celuy  de  Croy,  son  frère  et  ses  ne- 
«  veux,  les  seigneurs  de  Sempy  et  de  Lannoy,  grande- 
«  ment  perplex  et  confus,  s'excusèrent  et  parlèrent  au 
«  plus  beau  qu'ils  purent,  genouil  en  terre  ;  et  de  quoi  le 
«  duc  ayant  de  toujours  maintenu  cestes  nobles  gens  à 
«  preud'hommes  et  à  vaillans  chevaliers,  prit  aigreur  en- 
«  contre  son  fils  assez  aguë,  et  sembloit  quasi  plus  vou- 
«  loir  porter  en  ce  cas  les  serviteurs  que  le  comte  son  fils, 
«  lequel  toutesfois  offroit  preuve  en  tout,  et  par  bataille 
«  et  par  suflB.sant  tesmoignage  ;  et  non  obstant  ce ,  sy 
«  n'en  pouvoit-il  estre  oy,  ne  reçu  comme  voir  disant, 
«  mais  s'en  engendra  murmure  et  discorde  entre  le  père 
«  et  le  fils,  et  eslongeance  du  fils  de  son  père,  en  regret 

'  Lisez  :  1455. 

«  de  sa  cause.  Moyen  toutesfois  y  fut  trouvé  depuis,  par 
«  longuesse  de  temps ,  et  vint  le  fils  vers  son  père  à  Saint- 
ce  Orner  à  la  feste  de  l'ordre  de  la  Toison,  là  où  il  est  vrai- 
«  semblable  que  le  duc  reçut  son  fils  devers  luy,  sous 
«  telle  manière  et  moyen  que  aucune  crédence  il  adjoutoit 
«  à  ses  plaintes  jà  de  long  temps  faites,  et  luy  donna  aucun 
«  rappaisement  sur  lequel  il  se  tenoit  et  fondoit  ;  et  s'en 
«  tenoit  au  dit  de  son  père,  comme  qui  pouvoit  remédier 
«  et  pourvoir  à  tout.  Toutesfois,  non  obstant  ceste  rejonc- 
«  tion  faite  par  la  manière  dessusdite,  et  que  le  père  ne 
«  pouvoit  reculer  qu'il  ne  respondit  aucuns  bons  mots  à 
«  son  fils  sur  la  nature  de  ses  douleurs,  et  qu'en  cela  le 
«  fils  mit  son  espoir  et  son  fondement  comme  pour 
«  vaincre,  tousjours  toutesfois  le  seigneur  de  Croy  et  les 
«  siens  perdemorèrent  en  leur  estât,  persévérèrent  en  cré- 
«  dence  et  en  autorité  avecques  le  père  :  et  oncques,  pour 
«  doléance  faite  contre  eux,  ne  pour  desmerite,  ne  offense 
«  qu'en  eux  pouvoit  avoir  à  l'encontre  du  fils,  le  père  ils 
«  n'abbandonnèrent  d'un  pied,  et  ce  qu'il  y  eut  oncques  de 
«  privante  du  père  à  eux,  sans  diminuer,  ni  accroistre. 
«  Après,  et  quand  pour  aucunes  lettres  impétrées  en 
«  Hollande  aux  estats  du  pays,  et  pour  la  rescousse  de 
«  maistre  Anthoine  Micbel ,  secrétaire ,  que  le  duc  avoit 
«  fait  prendre,  et  s'en  indigna  contre  son  fils,  et  en  vint 
«  et  naquit  grand  brouillis  entre  eux,  et  plus  qu'oncques 
«  grande  certes  apparence  de  ruine  et  de  meschief,  et, 
«  par  les  bouteurs  à  la  charette  du  comte;  occasion  grande 
«  à  iceluy  de  soy  desvoyer  et  vuidier  règle,  car  en  fut 
a  quassé  et  rompu  en  sa  pension  devers  son  père,  en  fut 
«  mis  en  indignation  du  roy  et  privé  de  sa  pension, 
«  aussy  mis  en  abay  à  tout  lez ,  et  traité  comme  feroit 
«  raarastre  son  fils  d'emprunt,  et  dont  originellement,  par 


204  CHRONIQUE 

«  le  contreuve  de  ces  Croyois,  et  afin  qu'après  le  décès 
«  du  père,  qui  pendoit  en  péril  de  menaces  de  vieillesse, 
«  il  fust  et  devenist  tant  plus  foible,  la  reddition  des 
«  terres  et  villes  sur  Somme  fut  macliinée,  et  tout  ce  qui 
«  fait  fut  à  Hesdin  et  paraccompli  sous  fausse  simulation 
•<  et  feint  personnage,  en  gast  et  désertion  préententive- 
«  ment  de  ce  jeune  comte,  le  père  encore  riant  de  son 
•(  dammage  ou  proprement  abusé  d'ignorance ,  et  de 
«  quoy  mille  titres  de  murmures  et  d'estranges  besongnes 
«  furent  mises  avant  entre  père  et  fils,  et  de  quoy  les 
«  hommes  des  divers  pays  et  des  villes  furent  tous  perplex 
«  et  désolés,  non  osans  favoriser  à  l'un  par  peur  de 
«  l'autre ,  sçachans  bien  toutesvoies  et  cognoissans  les 
«  moyens  par  qui  tout  ceci  estoit,  et  dont  originellement  il 
«  naissoit  et  avoit  effet  à  leur  dur  regret,  et  dont  les  jour- 
«  nées  et  les  assemblemens  d'Anvers  et  de  Bruges  se  fai- 
«  soient  l'un  contre  l'autre,  et  se  trouvèrent  à  dure  et 
«  difficile  conjonction,  certes  au  très-grand  désespoir  du 
«  povre  peuple  de  tous  les  pays,  et  laquelle  se  fit  toutefois 
«  au  plus  grand  dur  du  monde  :  que  voulez-vous  dire  ici, 
«  George  ?  Quelle  exCusation  pouvez-vous  produire  ici 
«  pour  le  duc,  que,  quand  en  telle  difficulté  d'assemble- 
«  ment  de  son  fils  et  de  luy,  et  après  telles  matières  diffi- 
«  ciles  démenées,  et  nomméement  contre  ceux  de  Croy, 
«  de  la  part  du  comte,  que  en  consentant  la  conjonction 
«  et  la  venue  devers  luy  de  Gant  à  Bruges,  il  ne  se  pust 
«  ou  dust  acquiescer  aussy  à  donner  crédence  une  grand 
«  part  h  son  fils,  en  autorisant  sa  juste  cause?  Donc,  et  si 
«  la  crédence  y  a  esté  donnée  et  l'avertissement  con value 
«  par  preuve,  question  est  maintenant  doncques  comment 
«  après  et  si  longuement  le  duc  arrière  les  a  tenus  près 
"  de  luy,  s'y  est  fié  et  fondé  comme  par  avant;  et  avec- 

«  ques  ce,  sentant  avoir  cause  h  s©n  fils  de  non  les  devoir 
«  aimer  et  à  luy  propre  dammage  et  perte  des  terres  ren- 
«  dues  et  soustraites,  iniquement  laisser  et  souffrir  tous- 
«  jours  son  fils  vaciller  par  eux,  et  l'innocent  comprimer 
«  par  nation  perverse.  Certes  ici  il  y  faut  une  grande 
«  excuse,  non  à  nous  cognue,  là  où  il  y  a  coulpe  d'une 
«  grande  ignorance  en  un  tel  prince,  en  poix  d'une  si 
«  haute  matière.  » 

«  Après  encore,  et  après  ceste  réunion  faite  à  Bruges, 
«  et  qui  arrière  retourna  jà  la  tierce  fois  comme  en  fri- 
«  vole,  renclieurent  les  matières  en  leur  premier  estât, 
«  les  Croyois  sur  leurs  pieds  du  viel  temps,  plus  et  plus 
«  drus  encore  en  tout  eslevement  et  gloire,  et  que  la  prise 
«  du  bastard  de  Eeubenpré  se  fit  à  Gorkem,  et  que  le  roy 
«  se  formoit  de  tous  points  ennemi  du  comte,  portant  et 
«  honorant  Croy  et  les  siens,  et  que  le  duc  mesme  se  per- 
«  eut  et  estoit  averti  d'estranges  personnages  dressés , 
«  non  pas  tant  seulement  contre  son  fils,  mais  contre  luy- 
«  mesme,  et  de  quoi  luy-mesme  fit  fondement  et  occa- 
«  sion  de  partir  de  Hesdin,  là  où  le  long  demorer,  au 
«  point  que  les  choses  se  veoient  alors,  n'estoit  point  sain 
«  pour  luy,  et  mesmes  assez  de  fois  avoit  murmuré  en 
«  luy-mesme  sur  le  vol  que  cestes  gens-cy  prenoient  de- 
«  vers  le  roy,  eu  disant  que  bonnement  ne  pouvoient  ser- 
«  vir  deux  maistres  léalment,  le  roy  et  luy,  et  veoit  tous 
«  les  jours  et  ooit  chose  de  soupeçon  et  de  desplaisir ,  et 
'(  de  quoi,  luy  venu  à  Lille,  fut  accueilli  aigrement  son 
«  fils  et  luy  et  araisonné  de  l'ambassade  du  roy,  et  tout 
«  pour  ce  bastard  et  pour  le  soudain  département  de  Hesdin 
«  qui  desplaisoit  au  roy,  et  tout  par  l'enhortement  et  sub- 
«  til  démener  de  Croy,  afin  de  soi  parer  et  nettoier  de 
«  l'emprise  du  bastard,  et  là  où  le  duc,  par  pitié  de  la 

«  bonne  cause  de  son» fils  et  par  délectation  qu'il  prit  en 
«  luy,  l'incorpora  en  sa  response ',  deffendeur  de  son 
«  honneur  et  léaulté,  disant  que  oncques  n'avoit  commis 
«  faute,  ne  meschanceté  envers  nul,  ce  sçavoit  bien,  ne 
«  en  quoi  il  fut  à  reprendre,  et  à  tout  ce  depuis  qu'il 
«  veoit  bien  qu'on  en  vouloit  à  son  fils  et  à  luy,  et  que 
«  touchant  cecy,  son  fils,  pour  plus  amplement  l'infor- 
«  mer  de  la  nature  du  cas  et  du  mauvais  temps  qui  coû- 
te roit  lors,  se  tira  devers  luy  en  son  oratoire,  parlèrent 
«  ensemble  à  larmes  et  à  dur  regret,  se  départirent  con- 
te tens  et  reconsolés  l'un  de  l'autre,  et  nientmoins  encore 
«  à  tout  ceci,  le  duc  retint  et  entretint  les  Croyois  avecques 
«  luy,  tousjours  en  estât  accoustumé,  et  comme  si  envers 
«  père,  ne  envers  fils,  ne  envers  Saint-Esprit,  ne  pen- 
ce soient  mesprendre ,  ne  offendre  ne  pussent,  obtinrent 
e(  victoire  et  gloire  sur  le  fils,  soubs  permission  du  père  : 
«  solvez  ceci,  George,  et  rendez  raison  de  cest  argument, 
«  ou  condempnez  le  duc  en  sa  honteuse  tolérance  et  dissi- 
pe mulation,  ou  vous  déportez  d'eslever  la  querelle  du 
«  comte  si  haut,  quand  elle  ne  poise  au  père ,  ne  ne  luy 
«  vaut  pour  autrement  la  deffendre,  » 

Or  entendent  cy  et  escoutent  les  lisans  des  argumens 
que  j'ai  faits  et  produits  fictivement  en  autrui  person- 
nage, prestent  oreille  aussi  à  George  à  la  response  qui  cy 
sert.  Les  argumens  sont  bien  formés  et  fondés  en  raison, 
et  n'est  de  merveille  si  la  disputation  s'en  fait  là  où  l'ami- 
ration  est  telle. 

A  résumer  doncques  les  argumens  qui  sont  faits  par 
manière  d'interrogation,  et  tout  premier  de  Brusselles,  là 
où  se  firent  les  premières  plaintes,  et  proposa-1-on  dix-sept 

'  Ce  fut  alors  que  le  duc  déclara,  en  louant  la  réponse  de  son  fils, 
qu'il  ne  le  cro^'ait  ni  si  sag:o,  ni  si  habile. 

articles,  présent  le  jDère,  contre  le  sire  de  Croy  et  les  siens  ', 
et  depuis  convinrent  en  chapitre  ensemble  à  Saint-Omer, 
là  où  toutes  ces  doléances  dévoient  estre  amodérées ,  ce 
sembleroit,  d'une  part  et  d'autre,  ou  par  le  sens  ou  bonté 
du  père  ou  par  la  vertu  et  nature  du  chapitre  qui  doit 
pourvoir  en  tel  cas  ;  secondement  à  résumer  les  désespé- 
rables  questions  qui  avinrent  depuis  entre  le  père  et  le  fils, 
pour  les  lettres  de  Hollande  et  de  maistre  Antoine  Michel, 
pris  et  rescous,  et  de  la  pension  rompue  du  roy  et  du  duc, 
et  d'autres  diverses  besongnes  entre  deux ,  touchant  le 
duc  de  Sombreset  et  les  terres  rendues  et  soustraites  par 
moyens  cauteleux,  et  de  quoi  le  comte  fit  ses  doléances  à 
par  luy  et  en  public,  et  voyoit  son  père,  par  le  moyen  de 
ceux  de  Croy,  en  grand  branle,  ce  luy  sembloit,  de  faire 
son  dammage  et  de  laisser  couler  du  sien  largement 
par  argu  encontre  luy  son  fils ,  et  de  quoi  les  journées 
furent  tenues,  en  Anvers  de  la  part  du  comte,  en  pré- 
venant son  père,  et  l'autre  journée  à  Bruges,  encontre  le' 
fils,  pour  contredire  par  le  père  à  ce  que  le  fils  avoit  fait 
proposer  en  Anvers,  et  de  quoi  le  rappaisement  fut  fait 
par  leur  convenir  et  parler  ensemble  à  Bruges  ;  tierce- 
ment,  à  résumer  arrière  les  intervalles  qui  se  trouvèrent 
depuis ,  le  comte  estant  retourné  arrière  en  Hollande , 
là  où  il  fit  prendre  le  bastard,  et  qu'encore  n'avoit 
recouvré  sa  pension  du  père  et  vivoit  d'emprunt,  et  estoit 
son  père  à  Hesdin,  et  le  roy  au  plus  près  de  luy,  et  tout 
à  entendement  et  subtil  pourchas,  ce  sçavoit  bien,  contre 
luy  et  pour  le  desfaire;  et  fînablement  le  père,  tout  en 
un  mesme  [temps]  et  de  quoy  inspiré  de  Dieu,  partit 
soudainement  et  vint  à  Lille,  là  où  l'ambassade  du  roy 

'   Voyez  dans  YTIistoire  générale  de  Bourgogne,  l'exposé  des  nom- 
breux griefs  du  comte  de  Cliarolais  contre  les  Crov. 


208  CHRONIQUE 

vint  à  tel  fin  et  esploit  comme  avez  oy,  et  de  quoi  mur- 
mures cent  mille  et  cent  mille  se  formèrent  contre  les 
Croyois  ;  et  s'en  percevoit  bien  le  duc,  et  vit  l'ingratitude 
du  roy,  et  cognut  les  faux  personnages,  et  s'en  désenfla 
son  fils  à  luy  plus  qu'oncques,  et  luy  monstroit  au  doy  les 
secrètes  choses  :  et  toutesfois,  tousjours  cestes  gens-ici  les 
Croys,  avecques  toutes  plaintes  formées  contre  eux,  avec- 
ques  toutes  remonstrances  et  preuves  faites  de  leur  cas, 
du  premier  jusques  au  derrain,  ils  sont  demorés  en  pieds, 
familiers  en  grâce  avecques  le  duc,  résidans  en  court  en 
leur  autorité  et  liaut  bruit  ;  et  l'héritier  de  la  maison,  seul 
unique  fils,  baculé  comme  un  povre  estranger,  a  esté  cons- 
traint  d'abandonner  son  père  et  d'abandonner  place  et 
voie  à  ses  ennemis  et  de  vivre  sur  l'aventure  :  veez-cy 
l'argument,  messeigneurs,  que  plusieurs  de  vous  pourrez 
faire  et  avoir  fait  mainte  fois  ;  mais  veez-cy  la  solution  de 
la  response  dessus  aussy  et  laquelle  doit  bien  estre  de 
note. 

Une  seule  response  toutesfois  suffit  pour  tous  les  points 
argués  et  pour  tous  les  temps  et  les  divers  lieux  là  où  se 
sont  faites  les  plaintes.  Sy  faut  entendre  que  le  duc  avoit 
deux  ou  trois  souveraines  causes  en  luy,  par  lesquelles, 
touchant  les  plaintes  faites  à  l'encontre  de  Croy,  assez  à 
dur  et  à  bien  envis,  il  ajoutoit  foi  à  son  fils,  touchant  ceste 
matière  :  la  première,  sy  estoit  que  tout  et  entièrement  il 
lé  sçavoit  affecté  à  sa  mère,  laquelle  avoit  mal  en  grâce 
celuy  de  Croy  et  les  siens,  et  de  long  temps,  dont  mainte- 
nant n'est  besoiug  d'en  escrire  les  causes  qui  ailleurs  sont 
dites.  Secondement,  il  maintenoit  comme  vrai  que  sou  fils 
les  héoit  de  long  temps,  aussi  pour  cause  de  l'autorité  qu'ils 
avoient  entour  de  luy,  et  souverainement  depuis  l'estrif 
du  plat  à  Brusselles,  entre  les  seigneurs  de  Quiévrain  et 

de  Hémeries,  et  de  quoi  oncques  depuis  ne  pouvoit  aimer, 
ni  bien  vouloir  nul  de  eux.  Tiercement,  il  sçavoit  et  veoit 
que  le  seigneur  de  Hémeries  et  plusieurs  autres  estoient 
à  l'entour  de  son  fils,  qui  point  n'aimoient  aussi  ledit  de 
Croy,  et  arguoit  et  créoit  par  ce,  que  iceux  pouvoient 
informer  son  fils  senestrement,  et  plus  par  volonté  que  par 
raison.  Et  considérant  avecques  ce  la  jeunesse  de  son  fils 
et  le  boulon  du  sang,  qui  en  luy  estoit  grand  et  chaut, 
maintenoit  plus  ses  doléances  et  plaintes  estre  opinions 
ahurtées  que  conclusions  véritables.  Et  par  ainsi,  comme 
père  expert  et  appris,  et  venu  à  grand  eage  soubs  autorité 
paternelle  et  légitime  cause,  veullant  avoir  sa  main  sur 
son  fils  en  faire  et  en  taire,  différa  longuement  et  tint  en 
suspens  cestes  plaintes  et  les  maintint  à  frivoles ,  non 
doubtant  que  jamais  en  pust  sortir  riens  d'effet,  ni  de  fin 
mauvaise. 

Comme  doncques  ces  argumens  et  vrais  titres  se  nour- 
rissoient  en  l'entendement  du  duc,  et  que  le  duc  j  mettoit 
et  de  tout  temps  y  avoit  mis  sus  fondement  certain,  n'est 
de  merveilles  si  luy,  jà  tout  vieillard,  prince  grave  et  le 
plus  long  naturellement  en  tous  ses  faits  dont  il  soit  mé- 
moire ,  n'ait  voulu  changer,  ne  muer  son  vieil  ancien 
ploy,  pris  d'enfance,  et  le  tourner  et  muer  en  empirance 
de  ses  meilleurs,  à  l'appétit  d'une  chaude  teste  de  son  fils , 
là  où  ire  quéroit  vengeance. 

Certes,  comme  juste  que  la  cause  du  fils  pouvoit  estre, 
considérées  les  anciennes  mœurs  du  vieillard  et  les  grandes 
constances  de  luy  en  tout  cas  ailleurs  monstrées,  sy  se 
fust-il  fait  blâme  à  luy  et  honte,  d'avoir  usé  de  légèreté 
en  ceste  matière  obscure  et  dont  il  avoit  mesme  les  occa- 
sions en  luy  pour  y  contredire.  Or  est  vrai  que,  tout  en  ce 
point  et  en  pareil  comme  le  duc  avoit  cestes  imaginations 

en  luy,  par  lesquelles  il  sembleroit  vouloir  parer  le  sei- 
gneur de  Croy  et  mettre  le  tort  devers  son  fils ,  le  duc , 
par  la  longue  nourriture  de  quarante  ans  qu'il  avoit  tenu 
le  seigneur  de  Croy  en  Testât  de  premier  chambellan, 
comme  un  chevalier  preud'homme  et  léal ,  tant  s'estoit 
fondé  et  arresté  à  luy,  et  tant  l'avoit  pris  en  grâce  et  en 
dilection  familière,  que  impossible  luy  estoit  de  croire  au- 
cuns mauvais  rapports  faits  contre  luy,  et  souverainement 
qui  touchassent  à  l'honneur  ou  à  sa  preud'hommie  ;  car 
oncques,  ce  disoit,  ne  s'estoit  perçu  que  de  léauté  en  luy, 
ne  en  son  frère ,  et  ne  pouvoit  imaginer  que  autre  chose 
jamais  y  pust  estre  trouvée.  Mesmes,  et  que  plus  estoit,  il 
en  horandoit  et  eslevoit  les  grands  services  à  luy  faits  par 
eux,  et  comme  si  par  eux  et  par  leurs  grands  sens  et  va- 
leur, sa  propre  gloire  et  haute  fortune  en  temps  passé 
eussent  esté  espannies  et  flories,  laquelle  chose  estoit  le 
parfait  contraire  de  ce  que  le  fils  vouloit  mettre  avant. 
Et  par  ainsi,  le  père  jugeant  et  entendant  selon  ce  dont 
il  avoit  cognoissance  de  quarante  ans  passés,  sans  y 
sçavoir,  ne  avoir  vu  faute,  à  envis  et  à  dur  abandonna  la 
créance  qu'il  avoit  assise  en  tels  gens,  si  longuement 
esprouvés,  pour  prester  oreille  à  condition  de  court,  mur- 
murant par  coustume  sur  les  baux  assis  en  siège.  Sy  faut 
entendre  que  tant  s'estoit  ahurté  le  duc  en  l'amour  et  fîa- 
bleté  de  cestes  gens  parla  longuesse  du  temps  que  les  avoit 
nourrys,  que  quelconque  plainte  qu'il  s'en  pust  faire,  ne 
produire,  ne  estre  proposée,  et  fust  à  monstrer  au  doy,  sy 
ne  pouvoit-il  maintenir  faute  en  eux,  ne  croire  qu'elle  y 
entrast  oncques,  pour  ce  que  luy-mesme  ne  s'en  estoit 
oncques  perçu  de  nulle.  Pour  quoi,  quand  ce  vient  à 
conclure  ici  et  à  soudre  la  question  demandée,  l'on  peut 
clairement  entendre  :  que  ce  que  le  duc  a  si  longuement 

différé  à  ajouter  foi  à  son  fils,  et  a  esté  si  tardif  et  si  lent 
envers  luy ,  et  de  tant  de  divers  lieux  et  de  diverses  fois  fait 
petite  conclusion,  ce  sembleroit,  de  ses  plaintes  et  remons- 
trances,  ce  n'a  esté  de  riens  en  rétorquant  l'équité,  ne 
juste  cause  de  son  fils,  ne  en  le  démentant,  ne  rebou- 
tant comme  menteur;  mais  ce  a  esté  par  seule  vertu 
et  par  estable  noble  condition  de  haut  prince,  qui  n'a 
oncques  pu  croire  avoir  faute  en  ceux  sur  qui  il  avoit  assis 
radical  amour,  et  ne  les  avoit  oncques  rattaint  en  mau- 
vaise œuvre'.  Donc,  comme  luy  se  fioit  pareillement  de 
leur  amour  et  ne  mettoit  nulle  doubte^  en  eux,  se  devoit 
et  pouvoit  bien  fier  de  son  fils  pareillement  et  de  tout  ce 
qui  pouvoit  toucher  à  sa  personne.  Et  par  ainsi ,  pour  fin 
de  solution,  tous  les  argumens  faits  sont  assez  clairement 
vuidiés,  et  n'est  nulle  ignorance  à  imputer  au  duc,  ne 
aucune  folle  dissimulation.  Ne  sont  aussi  les  justes  causes 
et  actions  du  comte  en  rien  diminuées,  ne  frustrées  par 
ceste  tardivité,  ne  les  Croys  parés,  ne  excusés  par  la  por- 
tance'  de  leur  maistre,  mais  seule  vertueuse  noble  nature 
de  haut  prince,  constant,  léal  et  entier  et  sans  scrupule 
en  soi  contre  ceux  lesquels  par  longue  nourriture  cuidoit 
cognoistre,  a  eu  le  regard  et  le  gouvernement  sur  ce  débat; 
et  Guidant  bien  faire  envers  ceux  lesquels  il  maintenoit  à 
bons,  cuidoit  à  son  fils  rompre  sa  vindicative  jeunesse 
par  non  légièrement  luy  complaire.  Et  avoit  autant  de 
fiance  en  eux,  comme  léaux  vieux  serviteurs  bien  cognus, 

'  Au  moment  môme  où  le  duc  abandonna  l'autorité  au  comte  de 
Charolais,  peu  avant  les  fôtes  de  Pâques  14G5,  on  vit  combien  son  affec- 
tion pour  les  Croy  était  grande ,  lorsque ,  saisissant  un  épieu,  il  se 
plaça  lui-même  à  la  porte  de  son  hôtel,  disant  qu'il  voulait  voir  si  son 
fils  oserait  porter  la  main  sur  ses  vieux  serviteurs. 

-  Nulle  double,  uulle  crainte. 

"  La  portance,Va\)]}Vi\. 

comme  il  a  voit  d'amour  en  son  fils  par  enseignement  de 
nature.  Sy  en  aperra  encore  plus  avant  cy-après  et  en  lieu 
et  temps,  là  où  le  tout  sera  mis  contre  le  tout  et  jusques 
à  l'extresme  du  danger ,  là  où  tout  sera  cognu,  le  tort  et 
le  droit,  et  la  bonne  cause  et  la  mauvaise'. 


•  Nous  devons  constater  à  la  fin  de  ce  chapitre  une  lacune  considé- 
rable. Elle  s'étend  du  mois  de  novembre  1464  au  mois  de  septembre 
1466  et  comprend  toute  la  guerre  du  Bien  public  et  les  deux  expédi- 
tions aux  bords  de  la  Meuse,  dont  le  fatal  dénouement  fut  le  sac  de 
Dinant. 


LIVRE  VI. 

TROISIÈME   PARTIE'. 


PREMIER  FRAGMENT- 


Comment  le  comte  de  Saint-Pol  s'énamoura  de  mademoiselle  Jehenno 
de  Bourbon. 


Or,  avez  oy  comment  le  comte  de  Saint-Pol,  par  cy- 
devant  et  jusques  à  ceste  heure  avoit  esté  et  estoit  tout 
entièrement  adonné  à  son  maistre  le  comte  de  Charolois. 
Et  avecques  ce  qu'en  danger  et  reboutement  du  duc  il 
avoit  quis  la  ruine  de  ceux  de  Croy,  sy  avoit-il  hautement 
servi  ledit  comte  au  voyage  de  France,  vaillant  et  tra veil- 
lant chevalier,  plein  de  haut  los  ;  et  puis  les  deux  voyages 
en  Liège,  qui  ne  sont  pas  de  moindre  estime,  et  là  où  il 
estoit  l'un  des  chefs  principaux.  Sy  doit  sembler  que  là 
où  avoit  esté  nourrie  et  obtenue  telle  privante  et  amour 
entre  les  deux,  et  reçu  si  haut  et  si  grand  service  avecques 
obligations  précédentes  de  longtemps,  que  jamais  aussi  le 
lien  de  leur  amisté  après  ne  se  devoit  lascier  et  affoiblir, 

'  Ici  encore,  cette  division  par  parties  est  tout  ù  fait  fictive  et  n'a 
pour  but  que  d'introduire  quelque  ordre  dans  la  reproduction  d'un 
texte  incomplet. 

TOM.    V.  14 

ne  ne  devoit  relinqiiir  l'un  l'autre.  Et  en  apparence  de  ce, 
ledit  de  Saint-Pol,  jà-soit-ce  que  par  le  moyen  et  pouvoir 
dudit  de  Charolois  son  maistre ,  il  fust  créé  et  constitué 
connestable  de  France  devant  Paris,  et  que  le  roy,  par 
maintes  et  diverses  fois ,  néantmoins  l'eust  mandé  depuis 
par  ses  lettres  à  venir  devers  luy,  comme  souverain  officier 
de  son  royaume,  toutesfois,  soi  appuyant  tout  sur  le 
comte  son  maistre  et  en  faveur  de  luy,  différa  bien  an  et 
demi  son  aller  devers  le  roy,  pour  sa  connestablie.  Et 
sembloit  que  le  service  et  l'amour  de  par  deçà  luy  estoit 
assez  de  fruit  et  plus  convenable  que  l'autre ,  voire  par 
aucuns  regards  qu'il  avoit  et  à  quoi  il  béoit. 

Sy  convient  sçavoir  que  le  comte  de  Cbarolois  avoit  en 
sa  maison  mademoiselle  Jelienne  de  Bourbon,  sœur  à  feu 
noble  et  vertueuse  dame  madame  de  Cbarolois  morte, 
très-belle  damoiselle  et  de  merveilleux  bruit.  De  ceste  da- 
moiselle,  sœur  audit  comte,  s'énamoura  le  comte  de  Saint- 
Pol,  qui  estoit  veuf;  et  pour  le  plus  haut  bien  de  ce 
monde  ne  désiroit  riens  fors  de  venir  en  sa  grâce ,  et  fina- 
blement,  pour  tous  services  faits  et  à  faire,  de  la  pouvoir 
avoir  en  mariage.  Sy  en  fit  tous  ses  assais  et  tous  ses 
efforts  envers  le  comte,  lequel  y  différa  assez  et  s'y  mons- 
tra  un  peu  lent,  non  pas  qu'il  ne  luy  voulsist  bien  autant 
de  bien  et  d'honneur,  mais  pour  l'avancement  de  son  eage, 
qui  estoit  jà  de  cinquante  ans,  et  que  aussi  la  fille  n'y  avoit 
point  forment  le  cœur,  ce  disoit-on,  ains  et  qui  plus  est, 
l'avoit  tourné  aucunement  mesmes  envers  son  fils  aisné, 
le  comte  de  Marie,  [ce]  qui  estoit  mieux  sorti  à  la  vue , 
du  monde,  que  du  père;  car  estoit  riche  et  grand  héritier 
et  jeusne  seigneur,  et  l'autre  plein  d'enfans  et  de  grans 
jours,  qui  sont  choses  qui  sont  à  regarder.  Une  chose  en 
Iny  avoit  toutesfois  qui  estoit   singulière,  et  en  quoi  il 

passoit  tous  ses  enfans  mesmes  et  [estoit]  le  plus  paré  des 
princes  de  ce  royaume.  La  personne  de  luj,  en  semblant, 
en  façon,  en  netteté  et  en  toutes  cointises  d'habillement  et 
d 'entregens  valoit  et  se  monstroit  mieux  que  nulle  autre  ; 
se  faisoit  regarder  et  priser  d'hommes  et  de  femmes,  et 
n'avoit  nulle  part  son  pareil;  estoit  grand  seigneur  et 
haut  noble  homme;  estoit  vaillant  et  de  grand  conseil,  et 
digne  assez,  pour  personne  et  vertu,  pour  porter  couronne 
et  sceptre.  Mais  ce  n'estoit  point  regardé  peut-estre,  ne 
considéré  au  cœur  de  la  jeusne  fille,  qui  béoit  ailleurs,  et 
laquelle,  comme  on  disoit,  avoit  des  bouteurs  en  l'oreille, 
qui  le  grevoient  et  qui  n'eussent  point  voulu  voir  qu'il 
eust  eu  tant  de  bien ,  et  en  donnoit-on  charge  au  bastard 
de  Bourgongne  ;  car  y  avoit  pointes  et  hongis  couverte- 
ment  entre  eux  deux,  pour  cause  du  gouvernement  et  de 
la  haute  créance  que  celuy  de  Saint-Pol  avoit  avecques  le 
comte,  de  qui  il  estoit  frère  bastard  ;  car  luy  sembloit  qu'il 
estoit  homme  pour  l'avoir  luy-mesme,  et  la  pouvoit  et 
devoit  avoir  devant  luy. 


Comment  le  comte  de  Saint-  Pol,  argué  en  cœur,  soubtilla  son 
avancement  en  France. 

A  cause  de  cest  amour  doncques  en  quoi  l'un  chau- 
dioit ,  et  l'autre  alloit  assez  lentement  avant ,  commença 
à  s'arguer  en  son  courage  celuy  de  Saint-Pol,  et  à  pren- 
dre murmure.  Et  pensant  quel  il  estoit,  et  qui  et  com- 
ment il  estoit  homme  pour  porter  grand  service,  et  dont 
déjà  il  avoit  le  titre  et  le  bâton  en  main,  l'entrée  et  la 
vocation  tous  les  jours,  et  n'y  failloit  que  l'accepter,  pensa 
de  luy-mesme,  et  pour  faire  despit  à  ses  ennemis,  ce  qui 
estoit  bien  en  luy,  ce  luy  sembloit,  soubtilla  son  avance- 

ment  ailleurs  et  hors  de  leur  danger.  Et  combien  que  le 
comte  de  Charolois  estoit  le  seul  prince  au  monde  que 
plus  aimoit  et  pour  qui  plus  voudroit  faire  et  souffrir,  et 
à  qui  ne  voudroit,  ne  ne  devroit  porter  pointe,  car  estoit 
futur  seigneur  principal  de  luy,  de  ses  terres  et  de  ses 
enfans,  toutesfois,  pour  monstrer  qu'en  luy  avoit  courage 
et  haute  volonté,  et  que  des  biens  et  honneurs  de  ce 
monde  il  estoit  bien  homme  pour  en  avoir  et  trouver,  osa 
bien  appliquer  à  luy,  ce  luy  sembloit,  et  attribuer  haute 
aventure  par  changer  sa  main,  sans  forfaire  encore  à  son 
honneur;  car  jugeoit  en  luy-mesme  que  les  biens  se  doi- 
vent prendre  là  où  on  les  présente,  lorsqu'on  les  refuse  au 
lieu  là  où  on  est.  Et  convient  entendre  ici  que  ce  comte 
de  Saint-Pol  estoit  un  fier  homme  durement  et  de  grand 
cœur  ;  avoit  toute  sa  béance  à  gloire  et  à  exaltation  de  sa 
maison  ;  avoit  devant  toute  riens  du  monde,  passé  a  vingt 
ans,  convoité  et  laboré,  par  le  moyen  toutefois  du  comte 
son  maistre,  d'estre  connestable  de  France,  ce  qui  jà  es- 
toit sans  profit;  avoit  marié  sa  sœur  aisnée'  jadis  au  duc 
de  Bethefort  en  Angleterre  ;  sa  seconde  sœur  '  à  messire 
Charles  d'Anjou,  comte  du  Maine;  la  tierce ^  à  messire 
Artur  de  Bretagne,  comte  de  Richemont  et  connestable 
de  France ,  et  depuis  duc  de  Bretagne  ;  et  par  lesquels 
mariages ,  avecques  ce  que  luy  et  ses  enfans  estoient 
riches  et  grans  terriens,  sa  maison,  luy  sembloit,  estoit 
hautement  montée  et  essourse  de  son  temps.  Luy  sembloit 
bien  aussi  qu'en  sa  personne  encore  pourroit  bien  trouver 

»  Jacqueline,  fille  de  Pierre  de  Luxembourg,  comte  de  Conversan  et 
de  Brienne,  épousa,  en  1433,  Jean  d'Angleterre,  duc  de  Bedford. 

2  Isabelle  de  Luxembourg  épousa,  en  1443,  Charles  d'Anjou,  comte 
(lu  Maine. 

3  Catherine   de   Luxembourg   épousa ,  en   1445,  Artus,  comte  de 
Kicheraont  et  depuis  duc  de  Bretagne. 

moyen  de  l'essausier  par  un  nouveau  mariage ,  et  que, 
avecques  ce  qu'il  estoit  devenu  connestable  et  fort  con- 
voité devers  le  roy,  trouveroit  encore  femme  d'estat  et  de 
sorte  à  sa  béance.  Or  est  vrai  que  naturellement  tout 
homme  qui  est  de  haute  contendance  et  qui  appète  gloire 
et  honneur  temporel,  réalement  est  et  doit  estre  avari- 
cieux ,  fort  veillant  et  entendant  à  grand  somme  de  de- 
niers, soit  en  pensions,  soit  en  rentes,  soit  en  gouverne- 
ment ou  en  pratiques  ;  tout  son  soin  sy  est  d'avoir  ce  par 
quoy  il  puisse  maintenir  ses  estats  à  l'avenant  et  à  la 
mesure  de  son  courage.  Et  comme  doncques  ce  comte  de 
Saint-Pol-ici  estoit  de  grand  cœur  et  de  haute  béance  et 
de  haut  contendre,  et  que  sa  personne  aussi  le  valoit,  et 
l'inclinoit  nature  cognoissablement  et  de  tout  temps  à 
avarice ,  non  merveille  est ,  quand  il  vit  et  perçut  les 
termes  à  luy  tenus  devers  son  maistre,  qui  n'estoit  pas 
prince  encore  des  pays,  s'il  béoit  ailleurs  pour  une  espace 
de  temps,  là  où  il  pourroit  mieux  recouvrer  et  plus  à 
terme;  car  tousjours  auroit  happé  cela,  ce  luy  sembloit, 
en  son  avancement,  et  au  retour  en  temps  et  en  lieu,  et 
quand  honneur  le  pourroit  souffrir,  auroit  bien  remède. 


Comment  le  roy  Loys  tousjours  se  .quéroit  à  venger  de  la  playe  faite 
à  luy  devant  Paris  et  le  Mont-Héry. 


Or  faut-il  bien  entendre  que  le  roy  Loys,  roy  de  France, 
depuis  le  voyage  que  le  comte  de  Charolois  avoit  fait  en 
son  royaume  à  main  armée ,  et  telle  comme  a  esté  conté 
cy  en  sus',  et  de  quoy  ce  comte  de  Saint- Pol,  en  partie 
avecques  les  autres  princes  du  sang,  avoit  esté  cause,  un 

'  Cotte  partie  manque. 


218  CHRONIQUE 

des  principaux  capitaines  et  meneurs  de  l'armée  dudit 
comte,  jamais  ne  fut  heure  après  que  la  plaie  de  sa  ruine 
à  Mont-le-Héry  et  du  grand  esforcement  devant  sa  ville 
de  Paris  ne  luy  cuisy,  et  qu'il  ne  héist  à  mort  ledit  comte 
de  Cîiarolois,  quelque  semblant,  ne  entretenement  qu'il 
luy  fist  de  paroles.  Sy  ne  désiroit  qu'à  soi  en  venger , 
mais  qu'il  pust  trouver  la  voie,  ne  le  moyen  par  où  ;  et  en 
autre  chose  ne  mettoit  son  estude.  Et  comme  doncques 
encore ,  au  retour  de  France ,  ce  comte  de  Charolois-icy, 
en  claire  et  glorieuse  fortune  obtenue,  estoit  descendu 
efforcéement  en  Liège,  le  plus  puissant  et  le  plus  à  main 
fière  que  jamais  prince  s'y  trouva,  et  là  où  de  reschief  en 
espoventable  armée  comprimoit  les  Liégeois  et  les  mena  à 
servitude  et  à  crémeur,  à  treu  '  envers  luy  et  à  obédience, 
et  qui  plus  estoit,  à  déport  et  à  renoncement  de  leurs  vieux 
et  anciens  privilèges  et  usages,  ce  que  jamais  n'avoit  esté 
ne  oy,  ne  vu ,  ceste  seconde  haute  fortune ,  avecques  la 
première,  et  qui  toutes  deux  touchoient  au  roy,  luy  estoit 
matière  seconde  aussy  de  luy  augmenter  et  renouveller 
sa  plaie.  Car  comme  par  l'efforcéement  premier  à  Mont- 
le-Héry,  se  sentoit  laidangié  durement  et  ravallé  en  sa 
personne  par  fortune  d'armes,  en  cestui  second  efforcée- 
ment en  Liège,  dont  il  estoit  protecteur,  se  sentoit  grevé 
encore  en  toute  l'intégrité  de  sa  couronne.  Car  ayant  pris 
Liège,  le  pays  et  Liégeois,  en  sa  garde  et  protection, 
comme  avoit  jadis  le  roy  Charles  son  père,  envers  tous 
et  contre  tous,  et  donné  Chartres  et  scellés  à  eux  de  sa 
garde  perpétuellement  durables,  et  luy  reçu  de  eux  en 
pareil  leur  scellé  de  perpétuellement  le  servir  et  adhérer 
envers  tous  et  contre  tous,  ce  comte  de  Charolois,  en  la 

'  Treu,  fidélité. 

querelte  du  duc  son  père,  les  constraigny  et  mena  à  ce 
tlestroit,  que  de  révoquer  et  de  renoncer  à  toutes  alliances 
ot  amistiés  et  conservations  prises  et  requises  avecques  le 
roy  de  France,  quelconques,  ne  comme  faites  elles  pus- 
sent estre,  ne  avoir  esté,  ne  en  quelconque  forme,  ne  ma- 
nière qu'elles  pussent  avoir  esté  pratiquées,  promises,  ne 
jurées;  toutes  les  révoquoient  et  les  mettoient  à  nient; 
renonçoient  à  luy  et  à  son  aide,  et  à  sa  faveur;  rendoient 
et  rebailloieut  leurs  lettres  et  Chartres  que  avoient  reçues 
de  luy;  et  promettoient  et  affermoient  de  recouvrer  au  roy 
leurs  lettres  et  Chartres  qu'ils  luy  avoient  bailliées,  ou 
suffisamment  en  satisfaire  au  comte  en  ce  lieu  par  acte 
nouvel,  certes,  que  estoit  la  chose  du  monde,  ce  semble- 
roi  t,  coup  après  autre,  qui  plus  devoit  et  pou  voit  cuire  à 
un  roy  de  France,  encore  de  son  subjet,  de  qui  pouvoir 
et  haut  effort  il  estoit  constraint  de  porter  l'une  fortune 
et  l'autre.  Et  voirement  estoit-ce  une  chose  bien  merveil- 
leuse et  grande ,  et  non  oye  oncques  semblable  ailleurs , 
que  de  mener  un  tel  peuple,  une  telle  puissance  et  redoub- 
tée  nation  à  cest  extrême,  et  encore  sans  bataille,  et  tant 
seulement  en  peur,  que  de  renoncer  au  plus  puissant  roy 
du  monde  et  le  plus  noble,  le  roy  de  France,  à  toute 
amitié  et  entendement  avecques  luy,  pour  se  donner  à 
un  duc  de  Bourgongne  et  à  son  fils,  le  prince  du  monde 
que  plus  héoient,  et  le  prendre,  encore  en  délaissant  le 
roy,  à  tuteur  perpétuel,  avoué  et  gardien,  à  somme  de 
deniers  de  toute  leur  terre.  N'ay  vu  jamais,  ne  oy  que 
pour  bataille  par  avant,  ne  pour  autre  danger,  jamais 
Liégeois  aient  esté  menés  à  ceste  loy,  combien  que  [dej 
la  rompture  de  ceci,  et  que  non  bien  entretenoient  leur 
promesse ,  plus  grand  fait  en  ensieuvy,  et  plus  grande 
merveille  beaucoup;  car  leur  pays  en  fut  désert  et  gasté  de 

fons  en  fons,  en  l'autre  saison  après;  Dinant  en  fut  démo- 
lie et  exterminée  ;  les  plus  beaux  forts  et  villes  du  pays 
rasées  en  leur  muraille  ;  la  cité  et  tout  le  peuple  du  pays 
taillés  à  somme  et  à  restitution  de  deniers  intolérables,  et 
pour  estre  à  jamais  défaits.  Et  tout  ceci  convenoit  que  le 
roy  le  vist  et  le  souffrist,  parce  que  luy-mesme  devant 
Paris  avoit  promis  au  comte  de  Charolois  que  de  la  que- 
relle des  Liégeois  jamais  ne  se  mesleroit;  et  en  ce  promet- 
tant les  désavoua  et  agréa  au  comte  d'en  faire  son  plai- 
sir'. Mais  icy  faut-il  entendre,  et  le  faut  doubter  ainsi, 


'  Aussitôt  après  la  paix  de  Conflans,  Louis  XI  avait  écrit  dans  les 
termes  suivants  à  la  commune  de  Liège  : 

«  Loys,  par  la  grâce  de  Dieu,  roy  de  France,  etc.  Très-chiers  et  espé- 
ciaulx  amis,  en  ensuivant  ce  que  derrenièrement  vous  avons  escript,  nous 
avons  despescliié  nostre  amé  et  féal  escuier  d'escurie  Jannot  de  Sainte- 
Ramelle,  ainsi  que  par  nostre  amé  et  féal  escuier  d'escuerie  de  Sainte- 
Ramelle  povez  savoir  au  long  et  de  lestât  et  disposition  de  par  deçà 
de  l'appointement  et  paix  finale  faite  entre  nous  et  ceulx  qui  s'estoient 
eslevés  et  assamblés  à  rencontre  de  nous,  et  sommes  très-contens  des 
bons  termes  que  nous  avez  tenus  en  ces  matières  et  de  ce  que  vous 
estes  ainsi  employés  en  nostre  faveur  a  rencontre  de  ceulx  qui  tenoient 
contre  nostre  parti,  et  tousjours  nous  en  réputons  tenus  à  vous  et  de 
très-bon  cuer  vous  en  mercions.  Toutesvoyes,veu  que  l'appointement 
est  prins  entre  nous  et  les  dessusdits,  et  meismement  en  tout  ce  qui 
puet  toucher  bel  oncle  de  Bourgoigne  et  beau-frère  de  Charrolois,  et 
que  audit  appointement  vous  estes  comprins  comme  nos  bons  espé- 
ciaulx  amis  et  comme  nous  avons  fait  à  tous  nos  autres  allés  et  adlié- 
rans,  nous  vous  prions  que  voulliez  déporter  et  désister  de  la  guerre 
que  avez  encommencbié  es  pays  de  nosdits  oncle  et  beau-frère  ;  et 
quant  ainsi  ne  se  feroit,  veu  que  de  présent  la  guerre  cesse  pardeçà,  et 
qu'il  y  a  appointement  entre  nous  et  les  dessusdits,  feroit  à  doubter 
que  grosse  armée  et  puissance  de  gens  tombast  sur  vostre  pays,  dont 
grans  inconvéniens  porroient  ensuir,  et  à  quoy  seroit  difficille  chose  à 
vous  ,de  y  résister,  et  à  nous  de  vous  y  secourir.  Pour  quoy  veuillez 
avoir  sur  ce  bon  advis  et  accepter  de  vostre  part  ledit  appointement, 
ainsi  que  plus  à  plain  avons  chargié  ledit  sieur  de  Saint-Ramelle  de 
vous  dire  et  exposer.  Donné  à  Paris  le  xxi"  jour  d'octobre.  Loys.  » 
«  A  nostrès-grans,  anchiens  et  espéciaulx  amis  les  maistres,  jurés  et 
conseil  de  la  cité  et  pays  de  Liège.  (Ms.  de  la  Bibl.  imp.  1278,  f»  213).  » 

que  ce  fit-il  constraint,  comme  il  le  dit  depuis,  mais  non 
pas  à  la  bonne  foi,  ne  de  cœur;  mais  le  comte  toutesfois 
se  fonda  dessus  et  le  prit  tout  à  son  bon  profit,  comme 
l'on  doit  faire  de  parole  de  roy. 


Comment  le  roy  s'avisa  de  fortraire  les  capitaines  du  comte,  et 
souverainement  le  connestable,  le  comte  de  Saint-Pol. 


Ces  choses  doncques  considérées  et  toutes  mises  ensem- 
ble, et  que  le  roy,  qui  resoignoit  le  haut  vol  et  le  haut 
commencement  de  ce  comte,  portoit  en  cœur  tousjours  sa 
cuisance  et  avoit  matière  et  occasion  légitime,  ce  luy 
sembloit ,  de  s'en  venger ,  une  fois  s'avisa  certes  et  s'ap- 
pensa,  que  par  nul  moyen,  ne  par  nulle  voie  plus  propre 
ne  pourroit  venir  à  son  prétendre  pour  rompre  son  cousin 
le  comte,  que  par  luy  oster  et  fortraire  ses  capitaines  et  le 
chef  de  sa  guerre ,  souverainement  son  connestable  le 
comte  de  Saint-Pol,  de  qui  oncques  encore  n'avoit  pu 
jouyr.  Sy  mit  son  pensement  à  effet  et  y  alla  par  œuvre. 

Or  avoit  le  roy  attrait  devers  luy  un  nommé  maistre 
Jehan  de  la  Driesche ,  natif  du  pays  de  Tenremonde ,  en 
Flandres,  homme  bon  clerc  et  de  subtil  esprit,  à  merveilles 
actif,  et  de  grant  entremise,  lequel  maistre  Jehan  autre- 
fois par  avant,  tout  jeusne  homme,  et  avant  que  l'eage  le 
souffrist,  avoit  esté  constitué  président  de  la  chambre  de 
Flandres  et  exalté  en  haulx  honneurs  pour  son  vif  esprit 
et  pour  sa  clergie,  avecques  ce  qu'il  estoit  personne  assez 
élégante  et  bien  douée;  et  l'avoit  le  duc  hautement  et 
richement  marié  à  une  noble  femme  en  Bruges,  avecques 
laquelle  il  monta  en  estât  et  en  grans  pompes  et  fiers 
apparaux.  Mais  comme  jeunesse  inexperte  des  faits  de 
fortune  et  des  variations  de  ce  monde,  et  souverainement 

quand  elle  se  trouve  en  bruit  et  en  gloire,  est  costumière- 
ment  légière  et  desbridée,  soi  confiant  et  présumant  en 
sa  fortune,  et  peu  pesant  et  agoustant  les  périls  qui  luy 
sont  près,  à  cause  de  l'eage  non  propre  à  honneur,  cestui 
maistre  Jehan ,  président  et  haut  homme ,  en  comblesse 
des  biens  et  des  honneurs  qui  luy  affluoient,  s'ennivra  et 
desvoya  diversement,  ce  luy  fut  imputé,  et  sur  l'autorité 
de  son  estât  et  de  sa  crédence ,  commit  plusieurs  crimes 
et  maléfices,  desquels  accusé  et  monstre  notoirement  par 
preuve,  fut  attrait  en  court  devant  le  conseil  du  prince; 
fut  par  son  dém.érite  destitué  de  son  estât  ;  fut  tout  le  sien 
confisqué  jusqu'au  son  derrain  vaillant  ;  fut  condamné  et 
jugé  estre  digne  de  mort.  Mais  par  pitié  et  miséricorde  du 
duc,  et  par  le  regard  du  haut  estât  en  quoi  l'a  voit  com- 
mis, fut  sa  sentence  commuée  en  ban  perpétuel  de  tous 
ses  pays ,  avecques  privation  perpétuelle  de  jamais  pou- 
voir parvenir  à  nul  office ,  ne  à  nul  estât ,  ne  dignité  en 
nul  de  ses  pays.  Laquelle  chose  ainsi  faite  et  jugée,  ledit 
maistre  Jehan  se  trouva  durement  confus  et  le  plus  hon- 
teux de  la  terre  '.  Or  disoit-on  à  celle  heure,  et  le  mainte- 


^  Jean  Van  den  Driessclie  avait  été  condamné  en  1446  par  les  éclie- 
vins  deGand  à  un  exil  de  cinquante  ans.  Néanmoins,  nous  le  voyons  en 
1451  chargé  par  le  duc  de  Bourgogne  d'aller  ajourner  les  magistrats  de 
Gand.  Il  était  à  cette  époque  huissier  de  la  chambre  du  conseil  de 
Flandre.  Sa  fortune  s"éleva  rapidement.  Il  remplit  près  de  Charles  VII 
une  mission  dont  il  s'acquitta  avec  un  insolent  orgueil  (Voyez  Hisi. 
gén.  de  Bourgogne,  IV,  pr.  p.  197).  En  môme  temps,  il  achetait  des 
maisons  à  Bruges,  à  Ypres,  à  Malines,  à  Terraonde,  y  étalait  le  plus 
grand  luxe  et  acquérait  les  vastes  seigneuries  de  Lede  et  de  Basserode. 
Il  avait  épousé  à  Bruges  Marguerite  de  Messem,  veuve  de  Daniel  de 
Themseke  et  de  Roland  Van  Caloen.  Cependant,  le  13  octobre  1458, 
il  fut  frappé  d'une  sentence  d'exil  perpétuel  «  pour  plusieurs  excès  et 
délicts  par  luy  commis  en  Testât  de  conseiller.  »  Il  paraît  qu'il  rentra 
bientôt  en  grâce,  car  dès  1459  il  gagna  un  procès  dirigé  contre  Jean 
Zannequin,  En  1160,  les  échevins  de  Gand  le  bannirent  de  nouveau; 

iioit-on  ainsi,  que  ceste  reverse  luy  vint  aucunement  du 
seigneur  de  Croy,  lequel  pour  celle  heure  estoit  en  pointe 
et  en  argus  à  l'encontre  du  comte  de  Saint-Pol ,  duquel 
ce  maistre  Jehan,  comme  l'on  disoit,  portoit  fort  la  que- 
relle. Donc,  comme  cela  desplut  au  seigneur  de  Croy, 
avecques  ce  qu'il  trouva  à  mordre  sur  luy  pour  les  grandes 
plaintes  et  mauvais  titres  qu'il  en  sçavoit,  luy  avança  sa 
ruine  ;  et  de  fait ,  fust  que  ce  fit  par  vindication  ou  en 
forme  de  justice,  ledit  maistre  Jehan  en  porta  le  honteux 
fardeau  et  en  fut  désert.  Donc,  de  celle  heure  en  avant, 
et  comme  homme  tout  povre  et  dépaysé,  constraint  se 
alla  rendre  au  comte  de  Saint-Pol,  pour  qui  amour  et 
faveur,  ce  disoit-il,  estoit  en  ce  piteux  parti  ;  luy  prioit  au 

mais  il  reparut  dans  la  ville  sous  la  protection  du  duc  de  Bourgogne  et 
y  fit  même  arrêter,  malgré  les  privilèges  de  la  commune,  un  fils  de 
Daniel  Sersanders.  Nous  ignorons  quels  nouveaux  méfaits  l'obligèrent 
vers  1466  à  chercher  un  refuge  chez  le  comte  de  Saint-Pol.  En  1467, 
Jean  Van  den  Driessche  est  chargé  par  Louis  XI  de  défendre  au  duc 
Charles  d'attaquer  les  Liégeois.  Il  était  déjà  trésorier  de  Franco  et  fut 
nommé  le  8  mai  1469  président  de  la  chambre  des  comptes.  En  1470,  il 
siège  parmi  les  pairs  ou  grands  du  royaume  qui  proclament  nul  et  non 
avenu  le  traité  de  Péronne.  En  1471,  il  correspondait  avec  Hugonet. 
Loin  de  se  souvenir  de  ce  qu'il  devait  au  comte  de  Saint-Pol,  il  refusa 
en  1475  [voyez  le  beau  récit  de  Jean  de  Troyes)  de  recevoir  la  lettre  que 
lui  adressait  le  fils  du  connétable  pour  qu'il  intercédât  en  faveur  de 
son  père.  En  1482,  Jean  Van  den  Driessche  n'est  plus  que  vice-président 
de  la  chambre  des  comptes,  et  le  médecin  Jacques  Cottier  adresse  la 
déclaration  suivante  aux  officiers  de  la  chambre  des  comptes,  qui  le 
repoussent  :  «  Je  vous  assure  que  quant  le  roy  donna  ledit  office  à 
«  Jehan  de  la  Driesche,  qu'il  lui  fut  remonstré  les  grandes  trahisons 
'<  qu'il  avoit  faites  contre  lui,  et  aussi  les  pilleries  qu'il  avoit  faictes 
"  en  ses  offices;  néanmoins,  il  lui  en  prit  pitié,  et  considérant  qu'il 
«  estoit  vieux  et  qu'il  avoit  servi  longuement,  lui  donna  ledit  office 
n  pour  lui  ayder  à  vivre  honnestement  le  surplus  de  sa  vie.  »  —  Une 
lettre  de  Robert  Gaguin  est  adressée  à  Jean  Van  den  Driessche,  et 
c'est  à  l'homme  le  plus  obscur  d'une  cour  oii  vivait  Philippe  de 
Commines,  qu'il  écrit  :  Non  est  procella  hujus  temporis  tam  vacua 
admirabilium  rerum  ut  non  abundc  plurima  se  ofTerant  ois  qui  scri- 
bendi  peritiam  habent. 

moins,  puisque  autre  part  il  n'avoit  habitation  nulle,  qu'en 
sa  maison  il  pust  avoir  refuge  et  entretennement.  A  quoi 
le  comte  qui  cognoissoit  l'homme  et  ce  qu'il  y  avoit  en  luy, 
respondit  et  dit  :  qu'il  le  feroit  volontiers ,  que  très-bien 
fust-il  venu  et  joyeusement,  et  jamais  tant  qu'il  vivroit, 
ne  luy  faudroit,  et  quand  il  verroit  son  heure,  en  despit 
de  ceux  qui  l'avoient  grevé  et  desgradé ,  il  l'avanceroit  et 
promouveroit  ailleurs,  et  par  aventure  plus  qu'oncques. 

Or  estoit  ce  maistre  Jehan  de  la  Driesche  venu  en  la 
cognoissance  du  roi,  dès  celle  heure  que,  luy  estant  dau- 
phin, il  demoura  encore  en  Brabant;  et  avoit  le  roy  pris 
assez  affection  en  luy,  pour  cause  qu'il  le  veoit  homme 
d'entremise  et  de  subtil  engin.  Et  tant  y  continua  ledit 
maistre  Jehan  et  songea  de  son  avancement,  que  le  roy 
luy  donna  autorité  et  pension  et  le  tira  hors  de  la  main 
du  comte  de  Saint-Pol,  et  brief  après  le  fit  trésorier  de 
France. 


Comment  le  comte  de  Saint-Pol  s'alla  tenir  en  ses  terres  sur 
frontière  de  France. 


Or  estoit  le  comte  de  Saint-Pol  tousjours  encore  devers 
le  comte  de  Charolois  demourant  ;  et  ne  l'en  pouvoit-on 
bonnement  tirer  dehors,  et  sembloit  honneur  sauf,  pour 
cause  que  le  comte  tousjours  jusqu'au  présent  s'estoit 
fondé  sur  luy  en  guerre  et  en  paix ,  et  avoit  esté  un  des 
chefs  capitaines  de  sa  guerre  en  France  et  en  Liège.  Mais 
pour  les  pointes  qui  estoient,  comme  j'ai  dit,  entre  le  bas- 
tard  de  Bourgongne  et  luy,  ensemble  pour  le  danger  qu'on 
lui  fit  pour  mademoiselle  Jehenne  de  Bourbon,  se  com- 
mença à  tanner  des  marches  de  deçà  et  du  service;  et  luy, 

qui  souvent  et  presque  tous  les  jours  estoit  sollicité  du  roy 
pour  venir  devers  luy  exercer  son  office  de  connestablie, 
avecques  plusieurs  grandes  promesses  qu'on  luy  faisoit, 
il  presta  oreille;  et  soi  tirant  tout  bellement  hors  de  la 
maison  du  comte,  s'alla  tenir  en  ses  maisons  et  en  ses 
terres  sur  la  frontière  de  France,  soi  donnant  bon  temps. 
Et  alors  le  roy  voyant  ce  et  comment  ce  comte  de  Saint- 
Pol  prestoit  oreille,  pratiqua  avecques  maistre  Jehan  de 
la  Driesche,  trésorier,  que  en  lieu  de  ce  qu'on  luy  avoit  fait 
refus  et  danger  de  la  fille  de  Bourbon,  s'il  vouloit  venir 
devers  luy  et  le  servir,  il  lui  donneroit  sa  belle-sœur,  la 
sœur  de  la  reyne',  très-belle  damoiselle,  et  quarante  mille 
couronnes  d'or  comptant  et  six  mille  francs  de  rente  ;  le 
feroit  gouverneur  de  Normandie,  à  haute  et  grande  pen- 
sion, et  vingt-six  mille  francs  de  pension  pour  son  office 
de  connestablie.  Sy  en  advint,  à  faire  brief  conte,  que 
celuy  de  Saint-Pol ,  qui  estoit  convoiteux  et  aimoit  fort 
gloire,  accepta  l'offre,  et  disposa  tout  son  fait  au  mieux 
que  pouvoitpour  tirer  par  delà,  et  d'aller  faire  ses  noces,  et 
y  alla  richement  et  bien  en  point  ;  et  le  reçut  le  roy  hau- 
tement et  honorablement,  et  envoya  grand  seigneurie  au- 
devant,  luy  fit  grand  chière  et  grand  bienviegnant,  et  luy 
fit  ses  noces  riches  et  solempnelles.  Se  vestit  pour  l'amour 
de  luy  de  drap  d'or,  ce  qu'oncques  n'avoit  fait,  et  luy- 
mesme  le  disoit  ;  luy  fit  plusieurs  grands  dons  et  grands 
singuliers  honneurs,  plus  qu'il  n'avoit  de  costume  à  nul , 
et  tout  par  joie  et  grand  aise  qu'il  avoit  qu'il  en  estoit  venu 
à  son  desseure,  et  qu'il  l'avoit  eslevé  et  tiré  hors  de  la  main 
du  comte  de  Charolois,  qui  delà  en  avant  en  auroit  grand 

'  Louis  de  Luxembourg-,  comte  de  Saint-Pol,  épousa,  le  1"  août 
146G,  en  secondes  noces,  Marie,  cinquième  fille  de  Louis,  duc  de  Sa- 
voie, et  d'Anne  de  Chypre.  Elle  était  sœur  de  la  reine  de  France. 

faute,  ce  luy  estoit  avis.  Sy  lui  chailloit  moins  quel  chose 
il  luy  coustoit,  ne  couster  pouvoit;  n'y  plaignoit  riens, 
mais  avoit  fait  un  très-grand  acquest,  non  pas  pour  l'avoir 
gagné  principalement  pour  luy,  mais  pour  l'avoir  fortrait 
à  autrui;  car,  comme  alors  la  voix  couroit  toute  pu- 
blique, aussi  les  menaces  et  apparences  y  estoient  toutes 
claires,  le  roy  n'entendoit  que  de  jour  en  jour  férir  sur  les 
pays  de  Picardie  et  ailleurs,  à  l'encontre  du  comte  de  Cha- 
rolois,  pour  avoir  ses  terres  et  villes  sur  Somme,  dont  il 
se  doloit  et  complaignoit  que  ledit  de  Charolois  à  force  et 
par  violente  main  luy  avoit  ostées  devant  Paris.  Sy  s'en 
désiroit  à  venger  et  de  les  ravoir  par  semblable  voie. 
Toutesfois,  comme  le  cas  estoit  grand  et  de  grand  poix,  et 
que  une  haute  et  difficile  chose  est  plutost  proposée  que 
conduite,  le  roy  ne  mit  pas  tout  à  effet  quand  il  eust  bien 
voulu,  et  ne  vint  pas  encore  à  la  guerre  ;  et  d'un  costé  et 
d'autre,  ambassades  et  messages  alloient  entre  deux,  et 
demora  la  guerre  suspendue  longuement,  et  n'y  avoit 
celuy  qui  ne  craignist  bien  à  l'entamer  le  premier,  de 
peur  de  son  mésavenir.  Toutesfois,  le  roy  se  tint  à  riche 
d'avoir  son  connestable  devers  luy  ;  et  celuy  de  Charolois 
luy  monstra  bien  qu'il  ne  lui  en  chailloit  gaires  et  que 
sans  luy  feroit-il  bien.  Et  dit  luy-mesme  :  «  Viengne  le 
«  roy  et  me  fasse  guerre  :  sy  verra  s'il  me  tient  à  un 
«  homme.  J'en  ai  d'autres  assez  pour  luy  donner  peur,  et 
<(  à  son  connestable  avecques,  qui  est  bon  chevalier  nient- 
«  moins  ;  il  a  le  père  et  j'ai  tous  ses  enfans.  L'heure  venra 
«  peut-estre  encore  qu'il  voudroit  estre  par  deçà  au  pain 
"  faitis',  et  avoir  tout  abandonné  par-delà.  » 
Et  disoit  vrai,  car  l'heure  avint  depuis  de  grand  péril 

'  Painfaifix,  pain  bis. 

pour  luy,  et  que  tous  ceux  qui  Faimoient,  mettoient  grand 
(îoubte  en  sa  personne  ' . 


SECOND    FRAGMENT. 

Comment  le  duc  Philippe  termina  vie  par  mort  en  sa  -ville  de  Bruges 
le  xv  de  juin  l'an  quatorze  cent  soixante-sept. 

En  l'an  doncques  de  l'incarnation  du  Fils  de  Dieu 
mil  quatre  cent  soixante-sept,  le  quinzième  jour  de  juin, 
jour  de  pleine  lune,  par  nuit,  à  dix  heures,  trespassa  et 
fîna  vie,  en  la  ville  de  Bruges,  le  duc  Philippe  de  Bour- 
gongne  et  de  Brabant,  comte  de  Flandres,  etc.,  en  l'eage 
de  soixante  et  onze  ans  ou  environ,  plein  encore  de  bon 
sens'  et  de  semblant  de  corps,  mais  fort  débilité  depuis 
deux  ans  ou  trois  avant  sa  mort,  laquelle  luy  vint  assez 
subit  et  sans  aguet  de  nulluy".  Sy  fait  à  penser  que  le 
desconfort  en  fut  durement  grand  entre  ses  serviteurs  ;  car 

'  Ici  s'arrête  le  texte  du  ms.  de  la  Bibl.  imp.  de  Paris,  8348.  Bien  que 
dans  cet  exemplaire  qui  a  appartenu  au  sire  de  la  Gruthuse,  le  n»  8349 
fasse  suite  (comme  l'indique  la  table  des  chapitres)  au  n"  8348,  il  y  a 
ici  une  lacune  considérable  qui  s'étend  du  mois  d'août  1466  au  mois  de 
juin  1467. 

*  Quoi  qu'en  diseChastellain,  l'intelligence  du  duc  déclinait  depuis 
deux  ans  en  môme  temps  que  sa  santé.  Le  duc  Philippe  passait  toutes 
ses  journées  dans  une  petite  chambre  où  il  aiguisait  des  aiguilles . 
retrempait  de  vieilles  lames  ou  réunissait  des  débris  de  vitrages.  Cet 
atelier  le  suivait  partout,  et  là  se  bornaient  les  occupations  d'un  prince 
naguère  si  habile  et  si  redouté. 

'  Une  attaque  d'apoplexie  dont  le  duc  avait  été  frappé  dans  un  accès 
de  colère  contre  les  trésoriers  qui  ne  payaient  pas  la  solde  des  hommes 
(l'armes,  avait  depuis  quelques  mois  épuisé  ses  forces,  lorsque  le  ven- 
dredi 12  juin  1467,  il  fut  pris  de  vomissements  violents.  Le  dimanche 
suivant,  les  symptômes  du  mal  s'aggravèrent,  et  l'on  fit  avertir  le 
comte  de  Charolais  qui  accourut  aussitôt  do  Gand  ;  mais  il  trouva  son 
père  déjà  privé  de  la  parole  et  abandonné  de  ses  serviteurs. 

estoit  aimé  et  bien  voulu  à  merveilles,  et  le  plus  qui  onc- 
ques  fust  de  ce  temps.  Donc,  comme  le  deuil  s'en  faisoit  en 
la  maison,  non  moins  s'en  faisoit  le  desconfort  par  la  ville; 
mais  estoit  pitié  de  oyr  toutes  manières  de  gens  crier  et 
plorer  et  faire  leurs  diverses  lamentations  et  regrets,  les 
uns  en  louant  sa  vie  passée,  les  autres  en  plorant  sa  mort  si 
hastive,  l'un  d'une  manière,  l'autre  d'une  autre.  Chacun  à 
l'endroit  de  ce,  comme  il  l'avoit  cognu,  en  faisoit  sa  plainte. 
Le  comte  de  Charolois,  son  fils,  à  celle  heure  n'y  estoit 
point  ;  mais  estoit  à  Gand  en  plusieurs  grans  affaires  du 
pays  de  Flandres  et  d'ailleurs.  Sy  fut  mandé  tout  hastive- 
ment  à  venir,  et  y  vint ,  mais  en  vain  ;  car  la  parole  luy 
estoit  faillie.  Dont  luy  toutesfois ,  comme  fils  de  bonne 
nature,  fit  le  greigneur  deuil  du  monde,  et  le  plus  des- 
confortable ;  crioit,  ploroit,  tordoit  ses  mains,  se  laissa 
cheoir  sur  sa  couche,  et  ne  tenoit  règle,  ne  mesure,  et  tel- 
lement qu'il  fit  chacun  s'esmerveiller  de  sa  démesurée 
douleur.  Et  n'eust-on  à  peine  jamais  cru  par  avant  qu'il 
en'dust  avoir  fait  le  quart  ou  le  quint  du  deuil  qu'il  en 
monstra,  car  le  cuidoit-on  plus  dur  en  courage,  pour 
aucunes  causes  passées  ;  mais  nature  le  vainquit  et  luy 
fit  monstrer  l'amertume  qu'il  en  portoit,  et  tellement 
qu'eu  toutes  ses  paroles  à  qui  que  ce  fust,  et  par  longs 
jours,  les  larmes  se  mesloient  parmi,  et  souverainement 
en  parlant  à  ceux  qui  avoient  esté  serviteurs  du  défunt. 
De  quoi  il  fut  moult  prisé  et  jugé  à  bon  ;  et  luy  fut  ré- 
puté à  grande  et  noble  amour,  et  à  signe  de  grand 
homme  à  venir  et  de  haute  attente  en  vertu  ' . 


>  Voi/ez  dans  V Histoire  de  Bourgogne^  de  D.  Plancher,  IV,  pr.  p.  253, 
la  lettre  par  laquelle  le  duc  Charles  annonce  au  roi  de  France  la  mort 
de  son  père  «  qui  m"a  esté  doleur  et  angoisse  si  amère  que  plus  ne 
"  pourroit.  »  Voyez  aussi  les  Anal.  helg.  de  M.  Gachard,  p.  259. 

Comment  l'acteur  récite  la  mort  subite  de  ce  duc  Philippe  et  la  variété 
du  jugement  de  Dieu. 

Ce  duc  Philippe-icy,  de  subite  mort,  en  ses  vieux  jours, 
comme  j'ay  dit,  fut  estaint  par  nuit,  couché,  en  ses  fleumes  ' , 
mal  secouru  et  mal  gardé.  Sy  avoit-il  toutesfois  les  mé- 
decins couchans  toutes  les  nuits  au  plus  près  de  sa 
chamlDre.  Mais  son  aventure  estoit  telle,  et  telle  a  souffert 
Dieu  à  venir  ;  et  à  luy  seul  j'en  laisse  le  jug-ement  pour- 
quoy,  ne  si  à  ses  amis  ce  doit  estre  de  peur  ou  d'espoir. 
Mais  sans  moy  bouter  follement  en  divin  secret,  il  en 
peut,  ce  me  semble,  de  bien  mourir  et  finer  soudainement 
surpris,  et  de  mal  terminer  non  moins  en  fin  avisée  et  en 
parole  à  délivre. 

Donc,  et  si  de  vertu  et  de  bonne  haute  renommée  en 
singuliers  titres,  on  peut  espérer  en  l'homme  salutaire 
mort,  et  de  mesmes  à  sa  vie,  je  me  ose  fier  donc  en  la 
miséricorde  de  Dieu,  au  moins  à  y  fonder  mon  espoir  de 
son  sauvement  ;  car  avoit  vertus  et  matière  en  luy  sur 
quoy  et  pour  quoy.  Et  n'y  a  qu'une  seule  chose  au  monde 
qui  m'en  donne  peur,  ne  qui  en  combatte  mon  espérance  : 
c'est  la  très-extrême  et  très-abondante  mondaine  félicité 
qu'il  a  eue  et  obtenue  tout  son  vivant,  en  toute  acquies- 
cence  de  fortune  et  de  souhait  de  cœur,  plus  qu'oncques 
homme.  Cestuy  seul  point  et  article  me  fait  varier  souvent, 
pensant  et  demandant  h  moi-mesme  si  Dieu  jamais  luy 
pourroit  avoir  donné  son  paradis  en  ce  monde,  comme  icy 
ou  ailleurs  Dieu  paie  l'homme  selon  ce  qu'il  le  cognoist, 
et  selon  ce  qu'en  sa  sainte  providence  il  est  prévu  de  sa 

'  Fleumes,  glaires. 

TO!».     V.  13 

fin.  Mais  laissant  iceluy  paiement,  ne  où  que  Dieu  l'ait 
tourné  à  ce  duc  défunt,  ou  en  ce  monde  ou  ailleurs,  mair- 
oncq  homme,  ce  crois-je,  ne  l'eust  plus  grand  en  terrien 
voyage  que  cestuy,  ne  plus  béat  en  toutes  conditions  et 
circonstances.  Mais  sy  avoit-il  de  vertus  avecques  ce  et  de 
grâces  venans  de  là-haut,  pour  lesquelles  on  le  réputoit 
digne  des  bénédictions  surabondantes.  Et  recognoissoit 
bien  Dieu;  et  estoit  humain  et  piteux,  et  véritable  et 
débonnaire,  et  léal  comme  fin  or  ;  et  avoit  toute  condition 
de  noble  homme,  et  telle  qu'à  haut  prince  duit  et  siet. 
Donc ,  si  les  vices  ont  esté  de  plus  grand  poids  que  ses 
vertus,  cela  je  ignore;  le  semblant  au  moins  ne  l'a  point 
porté.  Mais  le  dehors  de  l'homme  jusqu'à  sa  fin  a  donné 
espoir  à  tout  le  monde  de  sa  miséricorde,  plus  tost  que  du 
contraire,  et  dont  en  Dieu  je  me  remets  de  ce  qui  luy  en 
plaist. 

Comment  le  duc  Charles  trouva  grans  biens  délaissés  par  son  feu  pèro. 

Grand  à  merveilles  et  sans  nombre  fut  l'avoir  qui  fut 
trouvé  emprès  luy  en  ceste  ville  de  Bruges,  sans  encore 
celuy  qui  reposoit  pour  trésor  en  son  chasteau  de  Lille', 
et  duquel  pour  le  tout  et  sur  le  tout  un  nommé  Jacot  de 
BrésiP,  garde  des  joyaux,  avoit  la  maniance;  et  lequel, 
comme  un  vaillant  prud'homme  et  qui  longuement  avoit 
servi  le  père,  se  porta  si  léalement  et  si  entièrement  envers 
le  fils,  que  le  fils  l'en  prisa  et  recommanda  beaucoup,  et 

»  Cf.  Commines,  éd.  de  M"«  Dupont,  I,  p.  402  et  II,  p.  68.  Olivier  de 
la  Marche  rapporte  que  Philippe  laissa  400,000  écus  comptant  et  72,000 
marcs  d'argent  en  vaisselle.  «  Il  mourut,  dit-il,  riche  de  deux  millions 
"  d'or  en  meubles  seulement.  « 

~  Jacot  Brézille  était  valet  de  chambre  et  garde  des  joyaux. 

firent  tous  autres  :  car  estoit  en  luy  de  luy  celer,  s'il  eiii^t 
voulu,  un  merveilleux  avoir  en  menues  choses  diverses, 
outre  ce  encore  que  baillié  luy  avoit  esté  par  inventaire,  et 
de  quoy  il  eust  pu  faire  son  plaisir,  et  ne  tenoit  qu'à  luy, 
car  mesmes  celuy  qui  gisoit  mort,  ne  les  avoit  jamais  vu. 
Mais  ledit  Jacot,  aimant  mieux  son  honneur  et  son  âme 
que  nul  avoir  mal  pris,  fit  claire  et  parfaite  ostension  de 
tout,  et  en  fit  telle  et  si  ample  descouverte,  et  en  telle 
multitude,  que  tout  le  monde  s'en  esmerveilloit  du  tant. 
En  pareil  fît  un  autre  léal  preud'homme  et  bien  aimé , 
Jehan  Martin',  son  sommelier  de  chambre,  lequel  avoit 
en  main  toutes  ses  menuetés  qui  appartenoient  à  son 
corps  et  à  son  plaisir  faire,  or  et  argent  et  joyaux,  qui 
montoient  à  grand  prix,  et  de  quoi  il  fit  très-léale  et  libé- 
rale délivrance  et  ostension  à  l'héritier ,  jusques  à  mettre 
avant  pour  mille  ou  douze  cents  escus  d'esguillettes  de 
noire  soie  ferrés  d'or  pour  lacier  son  pourpoint  et  ses 

",    et    beaucoup   d'autres  telles  menuetés  de  grand 

prix,  et  que  jamais  on  n'eust  demandées,  ne  accusées.  Sy 
s'en  loua  le  duc  héritier  aussy  grandement,  et  le  recom- 
manda pour  un  preud'homme  bon  serviteur,  et  le  retint 
en  sa  grâce,  jà-soit-ce  que  ce  Jehan  Martin  ne  procura 
point  le  service  du  fils  après  avoir  perdu  le  père;  mais 
tendoit  et  prioit  pour  partir  de  luy  en  sa  bonne  grâce ,  et 
avecques  bonne  et  pleine  satisfaction  faite,  soy  aller  tenir 
h  Dijon  en  sa  maison,  et  à  Rouvres  dont  il  estoit  chaste- 
lain  ;  et  le  duc  le  luy  agréa.  Mais  Jacot  de  BrésiJ  fut  retenu 
et  choisy,  digne  sur  tout  autre  vivant  de  demorer  en  son 

'  Jean  Martin  était  premier  sommelier  de  corps  du  duc  Philippe, 
qui  le  fit  gruyer  des  baillages  de  Dijon  et  d'Auxois,  et  gouverneur  du 
cliàteau  de  Rouvre.  Il  mourut  h  Dijon  le  28  novembre  1474. 

-  Lacune  d'un  mot. 

estât.  Après  mesmes,  quand  il  eut  voulu  abandonner  son 
estât,  sy  i\e  l'eust-on  souffert  partir,  mais  l'eust-on  retenu 
à  presse,  quoiqu'il  y  eust  des  autres  assez  qui  y  tas- 
choient. 

Les  funérailles  du  duc  Philippe. 

Or  entendoit-on  à  tous  lez  à  l'enterrement  de  ce  noble 
duc  mort  et  au  service  qu'il  en  convenoit  faire  et  à  l'ave- 
nant de  son  nom.  Sy  furent  faites  merveilleuses  appres- 
tances  en  diverses  commises  mains,  et  de  diverses  somp- 
tuosités, là  où  riens  n'estoit  espargné,  ne  fait  au  mince, 
ains  à  double  ou  à  triple  plus  qu'on  n'avoit  oncques  vu 
ailleurs.  Quinze  cens  draps  noirs  y  avoit  taillés  etdécoup- 
péa  de  la  part  du  duc,  pour  revestir  de  deuil  les  serviteurs 
de  la  maison,  tant  de  celuy  qui  gisoit  en  bière  comme  de 
celuy  qui  venoit  en  règne  ;  et  n'y  avoit  chevalier,  ne  es- 
cuyer,  ne  noble  homme  de  nom  et  d'estat  qui  n'eust  longue 
robe  et  chaperon  de  fin  drap,  ne  depuis  le  chancelier  jus- 
ques  au  derrain  secrétaire  qui  n'eust  sa  longue  robe  en 
pareil,  et  tous  les  menus  officiers,  comme  gens  de  bas 
estât,  robes  à  demi-jambe,  dont  il  y  en  avoit  sans  nombre; 
et  tant  que  c'estoit  une  infinité  de  voir  gens  porter  deuil  et 
de  voir  robes  noires  par  Bruges,  là  où  tout  ce  qui  se  veoit 
à  l'œil,  à  peine  se  monstroit  porter  noir,  avecques  ce  que 
la  ville  de  son  propre  intérest,  tant  par  les  mestiers  et 
confrairies,  tant  par  les  nations  qui  fort  s'y  monstrèrent 
aussy,  et  tant  de  la  part  de  ceux  de  la  loi  et  des  grans  de 
la  ville,  ladite  ville  en  revestoit  un  bien  grand  nombre 
pour  monstrer  le  deuil  du  défunt ,  les  uns  pour  accompa- 
gner le  corps,  et  les  autres  pour  porter  les  torches  à  l'en- 
terrement, dont  la  multitude  estoit  sans  nombre. 

Vint  doncqiies  le  jour  de  son  enterrement  qui  fut  par 
un  dimence,  là  où  les  cérémonies  estoient  grandes, 
grandes  en  coust  et  en  missions ,  grandes  en  singulière 
grandesse  de  les  monstrer,  et  grandes  en  singulières  dévo- 
tions et  prières  qui  se  faisoient  entre  toutes  gens  privés  et 
estranges,  à  larmes  et  à  pleurs,  là  où  le  duc  son  fils  fut 
celuy  du  monde  qui  plus  se  monstra  atteint  de  deuil  à 
l'heure  qu'on  le  porta  par  rue  et  mesmes  en  l'église,  tant 
que  le  service  duroit.  Donc  ,  si  par  larmes,  divine  pitié  se 
pouvoit  mouvoir  du  fils  au  père ,  les  pleurs  du  fils  de- 
vroient  donner  grand  espoir  aux  bienveillans  du  père,  de 
divine  audience,  là  où  tous  cœurs  et  tous  yeux  encore 
d'hommes  et  de  femmes,  et  en  allant  par  rue  et  en  l'es- 
glise  et  dehors ,  fondoient  en  larmes,  tordoient  mains  et 
battoient  leurs  paumes,  crians  comme  si  le  monde  fînist, 
disans  :  «  Ha  !  bon  Dieu  !  Bon  duc  nostre  père ,  nostre 
«  meilleur  et  plus  doux,  le  plus  familier  et  le  plus  humble 
«  qui  oncques  fust,  nostre  paix  et  nostre  joie,  or  avons 
«  perdu  en  vous  ce  que  jamais  ne  recouvrerons ,  ne  que 
«.  le  monde  jamais  ne  pourra  produire,  que  de  nous  rendre 
'(  un  tel,  là  où  il  y  ait  les  bontés  et  les  courtoisies  et  les 
«  humanités,  les  vertus  et  singulières  grâces  qui  estoient 
«  en  vous,  et  dessoubs  qui,  en  si  longue  espace  et  en  tant 
«  de  diverses  importances  de  temps  et  de  fortune  et  de 
«  diverses  affaires,  hommes  jamais  se  pourront  chevir  et 
«  comporter  si  sainement,  si  tranquillement  et  si  salu- 
«  tairement  ;  qui  toutes  diverses  guerres  en  l'environ  de 
«  nous  et  en  dedans  de  nous-raesmes  avez  ramené  en 
«  estât  tranquille;  maints  horribles  tourbillons  çà  et  là 
«  fait  terminer  et  prendre  bonne  fin  par  prudence  ;  nourri 
«  paix,  et  union  en  vos  peuples  ;  donné  siège  à  justice  et  à 
■s  marchandise,  et  à  tranquille  repaire  voie  et  cours;  et  là 

«  où  à  l'aventure,  comme  humain  sens  en  prince  n'est 
«  pas  tousjours  en  corde  de  perfection  pour  entendre  au 
«  publique  bien ,  vostre  heur  néantmoins  portoit  si  grand 
«  grâce,  vous  vivant,  et  telle  importance,  que  toutes 
«  choses  en  dessoing  de  vous  se  rapportoient  à  ploy  de 
«  félicité  et  de  joyeux  succès,  sans  que  vous-mesmes,  ce 
«  sembloit,  y  tournassiez  vostre  entente.  Et  par  ainsy 
«  les  hommes  vous  aimoient  et  déifioient  quasi  par  dilec- 
«  tion  envers  vous  tournée,  constraints,  ne  savoient  d'où, 
«  ne  par  qui ,  fors  de  là  sus ,  dont  les  puissances  et  in- 
«  fluences  supériores  les  invitoient  çà  bas  '  de  eux  mirer 
«  en  vostre  aspect  qui  leur  importoit  et  rendoit  joie  et  féli- 
«  cité,  ce  leur  sembloit,  en  la  vue  seulement.  0  noble 
«  duc,  or  estes-vous  mort,  et  sommes  relinquis,  vieux,  qui 
u  vous  sievons,  orphenins  en  nouvelle  main  non  apprise, 
«  et  dont  la  subjection  est  et  sera  de  nouvel  danger  après 
«  si  longue  apprise  nourrechon.  » 

Telles  et  si  faites  estoient  les  devises  et  les  lamentations 
parmi  Bruges  en  divers  lieux,  et  mesmes  entre  les  servi- 
teurs de  la  court,  à  l'heure  que  ce  noble  duc-icy  se  portoit 
en  terre,  et  dont  toute  la  joie  qui  en  a  voit  esté  longue- 
ment obtenue,  se  reclina  et  s'ensevelit  avecques  luy  en  la 
larmoyeuse  fosse. 

A  porter  ce  duc  Philippe  en  terre,  avoit  de  grandes  céri- 
monies,  et  riens  toutesfois  qui  ne  fust  de  raison  et  bien 
séant  à  Testât  du  mort.  Seize  cens  torches  y  avoit  à  le  por- 
ter en  terre,  dont  tous  les  porteurs  estoient  vestus  de 
noir  :  quatre  cens  de  par  le  duc  héritier;  quatre  cens  de 
par  la  ville  de  Bruges  ;  quatre  cens  de  par  le  membre  du 
Franc,  et  quatre   cens  de  par  les  mestiers  de  Bruges. 

'  Vh  bas,  ici  bas,  en  ce  monde. 

Entre  lesquelles  torches  alloient  bien  neuf  cens  hommes 
notables,  vestus  de  deuil,  tant  nobles  hommes  que  offi- 
ciers et  notables  bourgeois ,  et  après  lesquels  en  queue 
sievoient  vingt  et  un  prélats,  que  évesques,  que  abbés  : 
l'évesque  d'Ybernie,  un  évesque  qui  estoit  d'Angleterre, 
l'évesque  de  Cambray,  l'évesque  de  Tournay,  l'évesque 
d'Amiens,  l'évesque  de  Salombrie;  et  tout  le  remanant 
estoient  abbés. 

A  porter  le  corps  avoit  douze,  que  comtes,  que  barons, 
que  bannerets;  le  comte  de  Joigny  premier,  le  sieur  de 
Créquy,  Philippe  de  Bourbon,  le  marquis  de  Ferrare,  le 
seigneur  de  Boussut,  le  seigneur  de  Bours,  le  seigneur  de 
Comminges,  le  seigneur  de  Bredam,  Philippe,  fils  de  mon- 
seigneur le  bastard  de  Bourgougne,  le  bastard  de  Brabant, 
le  seigneur  de  Grimberghe. 

Au  desseure  du  corps  avoit  un  poile  de  drap  d'or  bien 
riche,  et  lequel  portoit  le  comte  de  Nassau,  le  seigneur  de 
Châlons ,  le  comte  de  Boquan  et  messire  Bauduyn,  bas-. 
tard  de  Lille.  Entre  les  prélats  et  le  corps  avoit  quatre 
roys  d'armes,  enchaprounés  de  deuil  et  vestus  de  leurs 
cottes  d'armes  :  le  roy  de  Brabant,  le  roy  de  Flandres,  le 
coy  d'Artois  et  le  roy  de  Haynau  ' . 

Comment  l'acteur  déchiffre  aucunement  la  généalogie  de  ce 
duc  mort. 

De  ce  duc  Philippe,  pour  en  faire  claire  narration ,  il 
loist  un  peu  touchier  de  sa  généalogie  et  de  sa  production 
de  père  et  de  mère,  et  de  quel  sang.  Sy  est  vrai  que  le 
j)ère  de  luy  estoit  le  duc  Jehan  de  Bourgongne,  celuy  qui 

'  Ce  chapitre  paraît  incomplet. 

fut  pris  en  Hongrie  en  bataille  contre  le  Turc,  et  là  où  le 
jour  qu'il  fut  pris  ',  lui  vinrent  les  nouvelles  de  cestui  son 
fils,  qui  fut  né  à  Rouvre-lez-Dijon,  en  une  maison  de 
plaisance  et  fut  engendré  en  [Marguerite] ,  fille  au  duc 
Aubert,  en  Bavière,  comte  de  Haynau,  d'Hollande  et  de 
Zélande  et  de  Frise,  fils  de  l'empereur  [Louis].  Et  en 
laquelle  depuis,  ce  duc  Jeban-ici,  au  retour  de  sa  prison, 
il  engendra  quatre  filles',  sœurs  à  cestuy  duc  Philippe, 
dont  la  première^  il  maria  au  duc  de  Guyenne,  aisné  fils 
au  roy  Charles  VI%  qui  n'eut  point  de  hoirs,  car  mourut 
assez  jeusne  et  duc  de  Guyenne.  La  seconde*  fut  mariée 
et  alliée  à  Loys  d'Anjou,  roy  de  Cécile,  lequel  pour  ses 
divisions  et  haines  qui  se  levoient  alors,  la  répudia  et  la 
renvoya,  qui  d'annuy  et  de  despit  en  mourut,  à  Gand,  et 
là  fut  enterrée.  La  tierce'  fut  mariée  au  duc  de  Clèves, 
qui  se  fit  faire  duc  depuis  par  l'empereur  Sigismond  ;  et 
la  quatriesme^  fut  au  duc  Charles,  duc  de  Bourbon  et 
.d'Auvergne;  desquelles  sœurs,  des  deux  derraines,  vin- 
rent plusieurs  enfans,  fils  et  filles,  et  dont  la  postérité  est 
encore  en  estre  et  en  règne. 

De  celle  de  Clèves  vinrent  deux  fils  et  trois  filles,  l'un 
nommé  Jehan,  duc  de  Clèves  depuis,  et  un  nommé  Adol- 
phe, seigneur  de  Ravestain,  et  dont  de  tous  les  deux  est 

»  La  bataille  de  Nicopoli  fut  livrée  le  25  septembre  1396.  Philippe  le 
Bon  était  né,  selon  la  plupart  des  généalogistes,  le  30  juin  ;  selon  Chas- 
tellain,  le  31  juillet  de  cette  année  (Cf.  II,  p.  150  et  III  p.  134). 

2  Jean  sans  Peur  eut  sept  filles.  On  ne  comprend  pas  que  Cliastel- 
lain  ait  omis  ici  Anne  qui  épousa  le  duc  de  Bedford. 

»  Marguerite  qui  épousa,  en  1404,  Louis,  duc  de  Guyenne,  et  en  se- 
condes noces,  en  1423,  Artus  de  Bretagne,  comte  de  Ricliemont. 

*  Catherine,  fiancée  en  1408  à  Philippe  d'Orléans  et  en  1410  au  roi 
de  Sicile. 

*  Marie,  mariée  en  1404  à  Adolphe  de  Clèves,  morte  en  1463. 

•■  Agnès  de  Bourgogne  épousa  en  1425  Charles  !'••.  duc  de  Bourbon, 
Morte  en  1476. 

(lemouré  génération  aussi.  L'aisnée  des  filles'  fut  mariée 
au  duc  de  Guéries,  et  dont  il  issit  génération  aussy,  un 
fils  et  une  fille,  laquelle  fut  mariée  au  roy  d'Escoce',  et 
en  yssit  fruit.  La  seconde  fille''  fut  mariée  au  prince  de 
Navarre,  qui  trespassa  sans  hoir;  et  la  tierce*  au  duc  d'Or- 
léans, qui  en  tira  fruit  aussy,  un  fils  tant  seulement. 

De  celle  qui  fut  mariée  au  duc  de  Bourbon  '  vint  grande 
progénie,  six  fils°  et  cinq  filles.  La  première'  fut  mariée 
au  duc  de  Calabre,  fils  de  roy  de  Cécile.  Sy  engenra  en 
luy  un  fils  tant  seulement.  La  seconde"  fut  mariée  au 
comte  de  Cliarolois,  son  cousin  germain,  fils  au  duc  Phi- 
lippe, dont  il  en  issit  une  seule  fille.  La  tierce^  fut  mariée 
au  duc  de  Guéries,  qui  mourut  sans  génération;  et  la 
quarte'"  fut  mariée  au  seigneur  d'Arguel,  fils  au  prince 
d'Orenge,  neveu  au  duc  de  Bretagne;  et  la  cinquième,  à 
l'heure  de  ce  chapitre  escrit,  n'estoit  encore  mariée". 

Le  duc  Jehan  de  Clèves,  fils  à  la  sœur  seconde  de  ce 
duc  Philippe,  s'allia  par  mariage  à  la  fille  de  Jehan  de 
Bourgongne,  comte  de  Nevers,  de  Réthel  et  d'Estampes, 

•  Catherine  do  Clèves,  femme  d'Arnould  d'Egmont,  duc  de  Gueldre. 

^  Marie,  mariée  à  Jacques  II,  roi  d'Ecosse. 

'  Agnès,  femme  de  Charles  de  Navarre,  prince  de  Viane. 

■*  Marie  de  Clèves  épousa,  en  1440,  Charles,  duc  d'Orléans,  aussi 
célèbre  par  ses  poésies  que  par  sa  longue  captivité.  Elle  épousa  en 
secondes  noces  Jean  de  Rabodanges.  C'est  la  mère  de  Louis  XII. 

«  Agnès  épousa  en  1 125  Charles  I",  duc  de  Bourbon. 

^  Jean,  Charles  et  Pierre,  successivement  ducs  de  Bourbon,  Philippe, 
mort  jeune,  Louis,  évêque  de  Liège,  et  Jacques,  chevalier  de  la  Toison 
d'or,  qui  fut  enterré  à  Bruges. 

■•  ^larie  épousa  en  1437  Jean  d'Anjou,  duc  de  Calabre. 

"  Isabelle,  seconde  femme  du  comte  de  Charolois.  Dans  les  acquits 
de  comptes  aux  Archives  générales  du  royaume,  on  trouve  l'état  des 
frais  faits  pour  ses  funérailles  à  Sainte-Gudule  de  Bruxelles. 

"  Catherine  épousa,  en  1403,  Adolphe  d'Egmont,  duc  de  Gueldre 

"•  Jeanne  épousa  Jean  deChtllons,  prince  d'Orange. 

"  Marguerite  épousa,  en  1472.  Philippe,  duc  de  Savoie. 

seule  héritière  ' ,  et  dont  il  yssit  grande  génération  aussy  ; 
et  le  second  fils,  celuy  qui  se  nommoit  Adolf ,  s'allia  par 
mariage  à  la  fille  du  duc  de  Coymbre  en  Portugal,  qui 
mourut  jeusne  dame  et  laissa  un  fils  nommé  Philippe. 

Ainsi  doncques,  vous  avez  la  généalogie  de  toutes  les 
sœurs  de  ce  duc  Philippe,  et  de  tout  ce  qui  en  est  issu  jus- 
ques  aujourd'hui.  Reste  maintenant  donc  [à  venir]  à  sa 
personne  et  à  l'alliance  qu'il  a  prise  par  mariage  en  son 
temps,  et  de  ce  qui  en  est  yssu  et  né. 

En  ses  jeusnes  ans  et  du  vivant  de  son  père,  se  maria  à 
la  seconde  fille  du  roy  Charles  VP,  et  fut  avecques  elle  en 
bonne  amour  et  union,  jusques  l'eage  de  vingt-deux  ou 
vingt-trois  ans,  Michelle  avoit  nom;  mais  mourut  assez 
tôt  après  la  mort  du  duc  Jehan  son  beau-père,  d'annuy  et 
de  deuil  qu'elle  avoit  du  cas  que  son  frère  le  dauphin  avoit 
esté  à  la  mort  du  duc  son  beau-père,  et  ne  laissa  point  de 
génération,  dont  ce  fut  dommage.  La  première  fille  du 
roy  Charles  VP  de  ce  nom',  et  dont  ce  duc  Philippe-ci 
avoit  la  sœur,  estoit  mariée  au  duc  Jehan  de  Bretagne,  et 
de  laquelle  il  engenra  trois  fils  et  une  fille .  Le  premier 
des  fils  avoit  à  nom  François,  et  s'allia  à  la  fille  du  roy 
d'Escoce^  sœur  à  madame  la  dauphine,  et  n'en  yssit  point 
de  hoir  masle,  fors  une  fille  tant  seulement,  par  quoy  le 
duché  succéda  au  second  fils,  qui  avoit  à  nom  Pierre,  allié 
et  marié  à  la  fille  du  vicomte  de  Tours*,  qui  mourut  aussi 
sans  hoir,  ne  fils,  ne  fille,  et  par  quoy  le  duché  recula  et 
revint  à  l'oncle  des  trois  frères  de  Bretagne ,  comte  de 

'  Elisabeth,  qui  épousa  en  1455  Jean  II,  duc  de  Clèves. 

-  Jeanne,  troisième  fille  de  Charles  VI,  épousa  en  1396  Jean  VI,  duc 
de  Bretagne. 

=  Isabelle  Stuart,  flUe  de  Jacques  I",  roi  d'Ecosse.  Elle  eut  deux 
filles,  Marguerite  et  Marie. 

-*  Lisez:  Françoise,  fille  aînée  de  Louis  d'Amboise. 

Ricliemont ,  connestaLle  de  France.  Et  le  tiers  fils  de  ce 
duc  Jehan  de  Bretagne,  engenré  en  la  fille  de  France,  fut 
nommé  Gilles,  beau  chevalier  adroit  ;  mais  fut  meurdry 
piteusement  en  prison,  du  sçu  et  agréement  de  son  frère 
le  duc  François ,  et  dont  grandes  persécutions  advinrent 
depuis  et  que  n'est  besoin  présentement  à  narrer,  fors  en 
son  lieu  ,  et  ne  demoura  nulle  génération  de  ceste  fille.  Et 
la  tierce  fille'  de  ce  roy  Charles  fut  mariée  et  accordée, 
l'espée  au  poing  courageusement,  au  roy  d'Angleterre, 
fils  de  Henry  de  Lancastre,  qui  envahy  France  et  conquit 
Normandie,  et  fit  des  désolations  beaucoup  en  ce  royaume, 
et  fit  la  ruyne  de  la  noblesse  de  France  à  Azincourt  ;  et 
laissa  cestui  roy  Henry  un  fils  tant  seulement  engenré  de 
la  fille  du  roy  Charles,  Catheline  ;  car  ne  fut  point  ledit 
Henry  de  longue  vie  après,  et  ce  qu'il  laissa  de  hoir  après 
luy  estoit  personnage  povre  de  sens  et  de  petit  effet, 
comme  Dieu  le  voulut  ainsi,  pour  la  rallégeance  de  ce 
noble  royaume,  qui  tout  gisoit  succombé  en  ruine  et  en 
subversion  du  père,  par  les  divisions  mesmes  des  princes 
de  France,  qui  entre  eux  furent.  Et  par  ainsi,  le  roy  Henry 
d'Angleterre  et  ce  duc  Philippe,  duc  de  Bourgongne,  et  le 
duc  Jehan,  duc  de  Bretagne,  estoient  serourges  et  frères 
ensemble,  à  cause  des  trois  sœurs,  filles  du  roy  Charles, 
dont  chacun  avoit  la  sienne  par  mariage;  et  lesquelles 
trois  faisoient  une  entreprise  ensemble,  grief  et  dur  à  des- 
faire, si  génération  en  fust  yssue  de  durée  et  de  règne; 
mais  nenni,  ne  de  l'un,  ne  de  l'autre.  Et  les  mères  et  les 
fruits  firent  briève  terminaison  et  à  petit  effet  et  à  peu  de 
gloire,  espécialement  les  enfans,  dont  ce  duc  Philippe-ici 
n'en  eut  oncques  nul  de  madame  Michelle  ;  mais  les  deux 

'  Catherine,  sixième  fille  de  Charles  VI,  mariée  en  1420  h  Henri  V 
roi  d'Angleterre. 


240  CHRONIQUE 

autres,  ce  qui  vint  d'elles  prit  fin  à  vue  d'iiomme,  comme 
tout  fondu,  réservé  la  fille,  qui  fut  sœur  à  trois  frères  bre- 
tons, qui  fut  mariée  au  comte  de  Laval,  en  Bretagne  ',  et 
dont  il  yssit  et  demoura  génération  assez  ample. 

Comment  l'acteur  fait  ici  mention  du  deuil  que  ce  duc  Philippe  mena 
pour  la  mort  de  son  père  le  duc  Jehan. 

Pour  venir  doncques  à  commencement  d'histoire  de  ce 
duc  qui  fut  né  à  Rouvre-lez-Dijon,  nourry  tant  et  jusqu'à 
la  mort  du  père,  et  qui  jà  estoit  venu  jusqu'à  vingt-un  ans 
à  celle  heure,  pour  première  mention  se  peut  faire  de  luy, 
qu'à  l'heure  que  la  mort  de  son  père  luy  fut  annoncée  par 
propre  message,  il  fit  le  deuil  si  grand  et  si  excessif,  que 
nulle  bouche  ne  le  sauroit  compter,  qui  ne  faulsist  plutost 
à  le  dire  assez  qu'à  trop.  Et  passoit,  en  celle  manière  de 
faire,  la  loi  de  toutes  jeusnes  gens,  grans  seigneurs,  qui  en 
perdant  leurs  pères  s'esj  ouïssent,  par  affection  qu'ils  ont  de 
venir  à  seignourie  ;  et  là  où  cestuy  monstra  tout  le  con- 
traire, car  soy  ruant  sur  un  lit  à  l'envers,  qui  ne  lui  eust 
coupé  la  lachière  de  son  pourpoint  à  toute  haste,  il  fust 
esté  estaint  et  estouffé  en  peine  et  en  martyre,  sans  dire 
mot.  Et  à  l'autre  lez,  madame  Michelle,  sa  femme,  voyant 
son  mari  en  tel  danger  et  la  cause  pourquoy,  chéant  en 
paumison  aussi  entre  ses  femmes,  donna  telles  clameurs 
léans,  à  la  main  seconde,  que  l'on  ne  sçavoit  de  quoy  on 
devoit  faire  plus  grand  deuil,  ou  de  la  mort  du  père  pi- 
teuse qui  estoit  cause  de  tout  ceci,  ou  du  danger  en  quoy 
estoient  le  fils  et  sa  femme,  dont  l'apparence  aussy  n'es- 
toit  que  de  mort.  Et  par  ainsi  tout  estoit  en  clameur  et 

'  Isabelle  de  Bretagne,  fille  du  duc  Jean  YI,  épousa  Gui,  comte  de 
Laval. 

en  pleurs,  et  tout  en  un  temps  ce  qui  estoit  en  la  maison 
de  ce  jeusne  prince,  et  non  moins  en  la  ville ,  dont  c'estoit 
une  horreur  d'en  oyr  le  tumulte  et  la  tristesse.  A  chief  de 
pièce  toutesfois,  ce  jeusne  prince  revint  à  luy  ;  et  fut  de 
bonne  sorte  à  demi  assisté  de  baronnie  et  de  sages  sei- 
gneurs qui  le  reconfortèrent  \ 


Comment  le  duc  Philippe  en  son  temps  s'est  gouverné  envers  le  roy 
en  sa  qualité  si  vertueusement  qu'honneur  luy  en  est  demourée. 


Pour  entrer  doucques  en  matière  de  ce  duc  Philippe, 
et  dont  le  règne  a  esté  si  haut  et  si  grand,  qu'à  peines  en 
terre,  luj  vivant,  n'avoit  greigneur  de  luy,  sauf  un  seul 
cas ,  c'est  qu'il  avoit  souverain  sur  luy,  le  roy  de  France, 
avecques  lequel  toutesfois  en  temps  de  guerre  il  a  main- 
tenu l'estrif,  pied  contre  pied,  comme  constraint,  et  en 
temps  de  paix  s'est  porté  envers  luy  vertueux  homme  et 
en  acquit  d'honneur  :  sy  en  convient  faire  narration 
doncques  et  ramener  à  vive  mémoire  ce  qui  est  esvanoui 
de  luy  par  mort ,  car  ne  suffit  pas  tant  seulement  réciter 
des  hauts"  glorieux  hommes  leurs  cas  et  événemens  fortu- 
niaux ,  mais  loist  et  est  convenable  de  les  descrire  princi- 
palement et  devant  toute  œuvre  en  leurs  vertus  et  mœurs,  et 
en  ce  qu'ils  ont  reçu  de  don  de  grâce  et  de  nature,  car 
quoy  qu'il  soit  des  faits  et  des  dons  de  fortune,  et  en  quoy 
j'ay  cherché  et  cognu  tant  d'erreurs  souvent  et  de  choses 
contre  poil,  à  seul  celuy  qui  est  bien  doé  de  Dieu,  et  bien 
pourvu  des  principes  de  nature,  sont  dus  les  honneurs  et 
les  gloires  de  fortune,  appartenans  comme  de  droit  et 

'    Voijez  t.  I",  p.  49. 

2  L'estrif,  la  lutte,  le  combat. 

d'équité,  et  au  contraire,  là  où  la  grâce  de  bonnes  mœurs 
est  sobre,  et  la  provision  des  biens  de  nature  mince,  si 
gloire  ou  amistié  de  fortune  tourne  là  envers  son  escueil, 
sy  est-ce  par  une  moquerie  et  sans  durée. 

Par  ceste  prémisse  doncques,  et  qui  est  assez  enten- 
dible,  il  sembleroit  que  je  voudroie  colorer  cestuy  duc 
Philippe  avoir  eu  grand  fondement  originel  de  ces  deux 
dons  dessus  toucbés,  parce  que  tacitement,  ce  semble, 
vouloit  esleveren  haut  siège  sa  glorieuse  fortune.  Donc,  et 
qui  cela  argueroit  présentement  d'encoste  moy,  n'en  doit 
point  estre  repris  du  tort,  ne  moy,  qui  tacitement  veux 
venir  à  la  monstrance,  ce  ne  fay-je  sans  grand  titre  ;  car 
certes,  je  loue  ses  fortunes  et  hautes  prééminences  venues 
et  crues  par  succession  de  temps.  Mais  en  terre  ne  vis 
oncques  homme  grand  prince,  si  bien  adreschié,  ne  si  bien 
doé  en  tout,  ne  qui  en  une  manière  et  en  autre,  et  tout 
mis  ensemble,  onccjues  approchast,  ne  qui  tant  dust  à 
Dieu,  Par  quoy,  puisque  le  fondement  de  luy  estoit  tel  et 
si  excellent,  non  merveilles  est  si  le  remanant  devenoit 
excellence  pareille  jour  après  l'autre,  et  laquelle  dépen- 
doit  de  tel  principe. 

Maintenant  toutesfois,  c'est  un  homme  mort  ;  il  fut, 
mais  il  n'est  plus.  Il  régnoit  et  commandoit  et  présentoit 
visage,  buvoit  et  mangeoit,  et  usoit  de  toutes  manières  de 
faire  qui  à  nature  duisent.  Il  estoit  aimé  et  bienvoulu  de 
chacun  ;  et  moy,  en  mon  à  part  moy,  j'en  faisois  grande 
chose.  Or,  en  est  le  délit  sensible  passé  en  moy,  et  à  tous 
autres  ses  bienveillants  de  jadis,  fortrait;  et  en  nouvel 
miroir  et  qui  se  présente  à  nos  yeux,  image  du  premier 
esvanouy,  sommes  à  nouvelle  délectation  prendre  en  ce 
que  le  temps  nous  amène. 

Comment  l'acteur  fait  narration  de  la  grande  félicité  que  ce  feu  duc 
a  eue  en  ce  monde. 

J'ay  fait  autre  part  narration  en  un  petit  livret  à  part 
de  la  forme  et  effigie  de  sa  venue,  ensemble  et  de  ses  na- 
turelles mœurs  et  conditions  au  long ,  et  en  quoy  aussy, 
quand  cela  sera  escript  ou  devant  ou  derrière,  en  ceste 
présente  œuvre',  je  me  repose  assez  seurement  de  avoir 
coUement  sans  réitération  nouvelle.  Ne  reste  fors  seule- 
ment, par  temps  et  par  claires  distinctions  ramenées  par 
ordre,  es  hauts,  grands  et  difficiles  affaires  qu'il  a  eu  après 
la  mort  du  duc  Jehan  son  père,  et  jusques  à  l'heure  de 
son  trespas,  là  où  il  y  avoit  quarante-sept  ans  entre  deux, 
et  dont,  pour  en  faire  la  narration,  sans  chanceler,  ne 
varier  çà ,  ne  là,  ne  faire  d'autrui  estoffe  ouvrage  d'em- 
prunt, il  y  a  chose  haute  et  de  grand  effet  ;  et  n'y  a  nul, 
tant  soit  haut  historien,  ne  prince  mesme  qui ,  de  ce 
temps,  en  pust  estre  mis  en  conte,  qui  ne  soit  et  qui  ne  se 
trouvera  plus  constraint  d'emprunter  aucune  clarté  ou 
despendance  à  cestuy,  que  cestuy  à  eux,  non  ohstant 
encore  que  plus  grand  de  luy  y  avoit-il  encore  et  plus  haut 
de  seigneurie,  comme  le  roy  ;  mais  nul  de  telle  clarté  en 
haut  titre  par  singulière  béatitude  n'a  esté  trouvé. 

Doncques  sommairement  j'ay  assez  touché  de  ceste  ma- 
tière en  autre  lieu,  comme  j'ay  dit,  et  que  raconter  une 
chose  deux  fois  seroit  vice,  je  me  contourne  à  ce  qui 
pourra  estre  de  fruit  et  de  nécessité  à  son  histoire  pour  la 
perfection  de  sa  loenge,  et  là  où  je  considère  et  regarde 
moult  de  singulières  choses  hautes  et  claires,  comme  la 


■  Chastellain  veut  parler  ici  de  lo.  Déclaration  des  hauts  faits  du  due 
Philippe.  Selon  le  désir  qu'il  exprime,  nous  la  joindrons  à  ce  volume. 

personne  de  Uiy,  pour  le  temps  qu'il  rég-noit,  estoit  singu- 
lière et  exquise  entre  tous  les  autres  princes  ses  contem- 
porains. Etdoncques,  puisque  Dieu,  en  tout  ce  qui  sert  à 
perfection  d'homme,  l'a  voit  doué  et  bény  de  singulière 
grâce,  il  besoigne  bien  aussy  qu'il  ait  une  singulière 
forme  et  manière  d'escripre  qui  le  décore,  comme  la  na- 
ture de  sa  haute  félicité  l'expète  et  demande. 

Donc,  pour  venir  au  fait  et  pour  mieux  en  narrer  au 
vif,  je  considère  cinq  ou  six  singuliers  grans  points  en 
luy,  que  jamais  je  n'ai  vu  en  un  homme  tout  ensemble. 
Premièrement  y  avoit  grâces  et  abondance  de  toute  vertu 
et  noblesse  de  courage,  plus  qu'en  prince  de  la  terre  :  il  y 
avoit  don  et  grâce  de  nature,  telle  qu'entre  tous  les  princes 
du  monde  lu}'  seul  entre  tous  les  autres  se  monstroit  l'es- 
toile  et  clarté  de  tous  les  autres  ;  avoit  de  fortune  telle  por- 
tion de  famé,  telle  prestance  que  luy  en  fît  tourner  par  le 
monde  jusqu'à  assez;  et  lesquelles  prestances  [et]  grâces 
de  tant  de  diverses  qualités,  comme  en  divers  endroits  et 
en  divers  temps  et  lieux,  les  hautes  excellentes  besongnes 
se  sont  présentées  devant  luy,  et  dont  il  a  pris  titre  et 
gloire. 

Quand  doncques  il  cherra  à  parler  de  luy  en  quelconque 
endroit  que  ce  soit,  soit  de  paix,  soit  de  guerre,  qui  parler 
en  voudra  par  devoir,  ne  pourra  évader,  ne  fuir  qu'évi- 
dentement  il  ne  touche  aucune  de  ses  hautes  vertus  et 
clartés,  qui  oncques  rien  ne  fit,  ne  riens  ne  dit,  ne  onc- 
ques  n'emprit,  ne  paracheva  chose  qui  ne  reluisisse  et  [ne] 
resplendist  en  vertu  et  parement,  comme  un  fiertre  en  pré- 
cieux perles.  Tout  estoit  singulier  en  luy  et  de  los,  ce  qui 
se  monstroit  par  dehors  au  moins.  Mais  comme  ses  vertus 
estoient  maintes  et  diverses,  il  les  convient  distinguer 
aussy  en  autant  de  parties  comme  il  en  avoit  l'effet ,  et 

comment  il  avoit  la  grâce  de  vaillance,  ce  qu'on  peut  ap- 
peler probité,  autant  qu'oncques  homme,  et  dont  jamais 
on  ne  luy  est  vu  avoir  vantise,  ne  quérir  vain  los;  et  sy 
s'est  trouvé  en  estrois  affaires,  si  avant  qu'oncques  nul 
plus,  et  dont  oncques  homme  ne  vit  mutation  en  luy,  ne 
changement  de  peur  ;  et  n'y  avoit  ne  chaleur,  ne  froideur 
en  luy  par  quoy  on  pust  dire  :  «  L'une  domine  trop  en  luy, 
«  et  l'autre  peu  ;  »  [car]  les  prenoit  également  toutes  deux. 
Et  en  taisant,  tout  quoy  se  fit  regarder  par  amiration.  Là 
où  il  estoit  mortel,  avoit  grâce  de  longanimité;  tranquille- 
en  soi,  longuement  et  à  tard  mu  [et]  courrouché;  à  tard 
proférant,  fust  d'amour  ou  de  haine  ;  et  tenant  gravité 
tousjours  en  toutes  ses  affaires,  Avoit  la  vertu  d'humilité 
envers  tous  ceux  qui  estoient  ses  semblables  du  titre  de 
duc,  si  eux-mesmes  par  propre  orgueil  ne  le  rompoient. 
Estoit  humble  envers  tous  ceux  qui  portoient  couronne  et 
sceptre,  et  envers  leurs  enfans;  carie  moindre  fils  de  roy 
de  la  terre  eust  voulu  bouter  dessus  luy  en  luy  faisant 
honneur.  Estoit  humble  en  refuser  vaines  gloires  et  folles 
louanges  et  vaines.  Ne  réputoit  riens  ce  que  pouvoit  ap- 
partenir à  honneur,  moins  encores  ce  qui  se  pouvoit  dire 
par  gloire.  Et  luy  ay  vu  rebouter  arrière  de  ses  coudes 
ceux  qui  en  telles  vanités  l'alosoient.  Avoit  la  vertu  et  dé- 
bonnaireté  en  toute  conversation  avecques  toutes  gens, 
serviteurs,  domestiques  et  autres;  ne  oncques  vil  mot  ne 
luy  partit  des  lèvres.  Estoit  léal  comme  or  fin  purgé;  ne 
à  Dieu ,  ne  à  homme  ne  fit  oncques  faute  qui  fut  d'es- 
clandre. Tenoit  son  mot,  son  serment,  son  vœu  et  sa  pro- 
messe, dont  pour  nulle  affaire  qui  luy  pust  advenir,  ne  fit 
enfrainte.  Avoit  en  luy  la  vertu  de  magnificence  merveil- 
leuse, et  en  toutes  choses  qui  estoient  grandes  et  scruti- 
leuses  en  fruit,  là  veilloit-il  ;  et  comme  les  temps  et  les 

aventures  les  luy  rendoient  telles,  là  s  employa-il  et  là  se 
tourna,  au  poids  et  à  l'exigence  des  causes,  et  lesquelles 
se  sont  suspendues  et  offertes  telles  en  sa  main  que  oncques 
nulles  telles  depuis  Charlemaine  en  ceste  liliée  région',  et 
dont  il  a  ouvré  tellement  que  nulles  magnificences  de 
prince  chrestien,  ne  en  tel  nombre  y  ont  approché. 

Il  y  a  eu  aussy  une  grâce  d'amour  de  peuple  envers 
luy,  et  qui  a  esté  telle  par  tous  ses  divers  pays,  qu'en  luy 
exhibant  honneur,  service,  révérence,  toute  accomoda- 
tion  et  prestance,  fust  par  pays,  fust  par  villes,  les 
hommes  plus  en  faisoient,  plus  en  monstroient,  plus  s'at- 
talentoient  et  s'affamissoient  '  d'en  faire  plus  et  plus  ;  ne 
ne  se  pouvoient  saouler  de  luy  porter  honneur.  Dont,  et  à 
cause  de  grande  amour  et  révérence  qu'on  luy  portoit,  il 
s'est  trait  en  son  temps,  par  les  villes  où  il  yroit,  tant 
d'honneurs,  tant  de  révérences  et  cérémonies  que  nul 
empereur  oncques  qui  entrast  en  Rome  à  triomphe,  ne  les 
dix  meilleurs,  oncques  n'eurent  autant.  Et  sembloit  maintes 
fois  que  quand  il  arrivoit,  que  les  cieux  se  ouvroient  pour 
pleuvoir  sur  luy  leur  bénédiction  et  faveur,  et  tellement 
que  moy-mesme  autrefois  luy  ay  dit  touchant  cestuy 
point,  que  vue  sa  grande  haute  félicité  que  Dieu  luy  en- 
voyoit  sur  terre,  je  mettois  grand  doute  qu'il  n'en  auroit 
point  d'autre  en  l'autre  monde  ^  Il  avoit  aussy  une  grâce 
en  luy,  que  tout  ce  dont  il  se  mesloit  en  fait  de  guerre, 


'  Liliée  région,  terre  des  fleurs  de  lis. 

^  S'attalentoient,  s'affamissoient,  étaient  impatients,  éprouvaient  un 
vif  désir. 

5  Chastellain,  qui  s'accuse  ailleurs  d^avoir  peut-ôtre  trop  flatté  le 
duc  de  Bourgogne,  nous  donne  ici  une  haute  idée  de  sou  courage  et  de 
la  noblesse  de  ses  sentiments.  Combien  d'historiens  à  titre  oflSciel 
rencontre-t-on,  qui  aient  osé  rappeler  aux  princes  que  Dieu  réserve 
ses  récompenses  à  d'autres  qu'aux  heureux  du  monde"? 

prospéra,  et  en  emporta  victoire,  et  tout  ce  qui  estoit  de- 
hors de  luy  ailleurs,  [chut]  en  discorde  et  division.  Et  là 
où  il  mit  main  et  moyen,  tout  tourna  à  paix,  et  porta  en  son 
seul  personnag-e  le  salut  et  la  félicité  de  tous  ses  pays , 
et  non  pas  tant  seulement  des  siens,  mais  des  autruy  ses 
voisins  et  royaumes.  Avoit  en  luy  la  vertu  de  tempérance, 
qui  oncques  pour  courroux,  ne  pour  joie,  ne  pour  acci- 
dent contraire,  ne  prospère,  ne  s'est  trouvé,  ne  vu  estre  des- 
mesuré, ne  despassé  de  mode,  ne  de  manière  de  prince". 
Donc,  et  comme  il  se  monstroit  tel  en  tous  usages  de  ses 
haulx  affaires,  tel  se  monstroit-il  aussy  en  tous  usages  de 
sa  bouche,  fust  de  paroles,  fust  de  sa  nourrichon  ;  oncques 
on  n'y  perçut  ne  plus  haut,  ne  plus  bas,  ne  plus  tard,  ne 
plus  tost.  Avoit  aussy  en  luy  la  vertu  de  révérence  à  Dieu 
et  de  vraie  obéissance  à  sainte  Église  ;  [estoit]  un  ferme 
mainteneur  de  ses  promesses  et  de  ses  apprises  dévotions. 
Et  en  signe  de  libéralité  et  de  joye  avecques  les  siens, 
souffrit  tous  les  jours  et  souvent  faire  hautes  solennelles 
festes,  joustes  et  tournois,  grans  et  pompeux  festoyemens, 
dont  nuls  voisins  pays  se  remployent  à  tel  honneur  et 
fame^  Et  se  réputoit  sa  maison  à  maison  de  bénédiction  et 
de  félicité,  et  de  toute  abondance  et  grâce.  Donc,  et  comme 
ladite  maison  estoit  pleine  de  salut  de  l'homme  si  béat, 
elle  estoit  estorée  aussy  à  l'avenant  de  luy  des  plus  riches 


'  Le  portrait  du  duc  Philippe  manque  dans  la  galerie  des  illustres 
personnages  du  xv"  siècle,  que  Chastellain  a  esquissée  dans  le  frag- 
ment de  sa  clironique,  conservée  à  Florence  (t.  II,  p.  189)  ;  mais  on 
peut  y  suppléer  en  ajoutant  à  ce  qu'il  dit  ici,  quelques  passages  pleins 
d'intérêt,  de  la  Déclaration  des  hatits  faits  et  glorieuses  adventurcs  du 
duc  Philippe.  Nous  reproduirons  ailleurs,  d'après  un  autre  manuscrit 
de  Florence,  le  Mystùre  de  la  mort  dît  duc  Philippe  et  un  traité  adressé 
au  duc  Charles,  où  l'on  rencontre  de  fréquentes  allusions  aux  mémo- 
rables actions  de  son  père. 

-   Voyez  t.  IV,  p.  370. 

et  beaux   personnages    de   la  terre    et  de    toute    eslite 
d'hommes  et  de  chevalerie,  qui  fust  en  France. 

En  toutes  cestes  bénédictions  doncques,  vertus  et  grâces 
qui  en  luy  estoient,  le  convient  descrire  et  décorer  par 
distinctes  parties  par  tous  les  lieux  là  où  on  fera  conte  de 
luy.  Car  tous  ses  faits  et  toute  sa  vie  sont  à  rapporter  à 
titre  d'aacune  louenge,  par  regard  envers  Dieu,  ou  envers 
honneur,  ou  envers  salut  publique,  ou  envers  noblesse  [et] 
hautesse  de  courage,  par  singulière  nature. 


LIVRE  VIL 


CHAPITRE  PREMIER. 


Comment  les  Gantois  prièrent  leur  nouveau  duc  qu'il  luy  plust  venir 
visiter  sa  ville. 


Or  portoit  le  temps  ainsy,  qu'après  l'enterrement  de  ce 
noble  duc  Philippe,  le  duc  Charles,  tout  en  pleurs  encore, 
se  disposa  d'aller  en  la  ville  de  Gand,  chef-ville  de  Flandres, 
pour  prendre  la  possession  du  pays,  comme  il  estoit  d'an- 
cien usage  de  soy  monstrer  là  premier.  Et  en  effet,  aucuns 
Gantois  estoient  venus  à  Bruges  de  par  ladite  ville  de  Gand, 
pour  condoloir  leur  nouveau  jeusne  duc  en  sa  tristeur, 
ensemble  et  pour  le  consoler,  et  pour  luy  faire  la  révé- 
rence, prians,  avecques  ce,  qu'il  luy  plust  venir  visiter  sa 
ville  et  ses  bons  humbles  subjets,  qui  letenoient  et  mainte- 
nir vouloient  pour  leur  vrai  naturel  prince  et  seigneur,  sans 
autre  recognoistre ,  lesquels  luy  feroient  toute  humble  et 
dévote  révérence  et  cordiale  réception.  Donc,  et  pour  ce 
que  ceste  ville  de  Gand,  de  tout  temps  ancien,  a  esté  une 
ville  de  grand  danger,  et  dont  le  peuple,  par  naturelle 
influence  qui  là  est,  fait  fort  à  craindre,  ce  nouveau  duc 
Charles,  avecques  l'avis  de  ses  barons  et  gens  du  conseil, 
ne  oublia  point  à  interroger  aux  Gantois  venus  vers  luy, 
de  Testât  de  la  ville,  et  si  son  aller  là  pouvoit  estre  sûr 

pour  luy  et  sans  danger.  Se  voulut  assagir  aussi  et  soy 
faire  préavertir  par  eux ,  si  le  peuple  en  général  avoit 
point  en  propos  de  luy  faire  aucunes  demandes  à  sa  nou- 
velle entrée,  par  lesquelles,  par  les  refuser  ou  accorder,  il 
pourroit  sourdre  inconvénient  d'un  costé  ou  d'autre  ;  car 
cognoissoit  Gantois,  et  les  avoit  beaucoup  fréquentés  du 
temps  du  différend  de  son  père  et  de  luy,  et  en  avoit  fait 
son  principal  refuge  et  fondement.  Sy  pensoit  bien  que 
maintenant,  en  sa  nouvelle  entrée  et  par  l'espérance  qu'ils 
a  voient  fondée  en  luy,  ils  le  voudroient  requérir  à  l'aven- 
ture de  grandes  besongnes,  comme  de  ravoir  leurs  clias- 
tellainies,  Courtray,  Audenarde,  le  pays  d'Alost,  tout  le 
pays  de  Was,  de  Terremonde  et  des  Quatre-Mestiers,  que 
le  duc  Philippe  son  père  leur  avoit  tollues  après  la  bataille 
de  Gavre,  ensemble  les  portes  condampnées  réouvertes,  et 
les  grans  impôts  et  gabelles  mises  jus.  De  tout  ceci  se 
préavisoit  le  duc  par  une  conjecture  avecques  ceux  de  son 
conseil,  et  ymaginoit  que  ainsi  en  pourroit  avenir.  Et  en 
pensant  vrai,  néantmoins  sy  avoit-il  bonne  volonté  tou- 
tesfois  de  faire  beaucoup  pour  eux  et  de  leur  complaire  en 
chose  faisable  ;  car  les  vouloit  recognoistre  en  l'amour  et 
services  qu'ils  luy  avoient  faits,  et  telle  estoit  son  inten- 
tion. Comme  doncques  ces  députés  de  Gand  veoient  et 
sentoient  ceste  interrogation  qui  leur  estoit  faite  costière- 
ment  de  la  part  du  duc,  et  s'avisoient  de  complaire  et  de 
flatter  la  court,  comme  qui  subtils  estoient  et  savoient  bien 
tourner  leur  voile  au  louf  du  vent,  cautement  respondi- 
rent  et  donnèrent  bien  à  entendre  que  voirement  savoient- 
ils  bien  que  le  commun  peuple  pourroit  bien  demander 
plusieurs  choses,  mais  entre  autres  n'estoit  pas  besoin  de 
leur  accorder  gramment ,  sinon  tant  seulement  ce  qui  ne 
luy  pourroit  donner  orgueil,  lequel  seroit  aussi  grand  que 

jamais  par  luy  restituer  ses  cliastellenies  et  par  luy  abattre 
ses  cuilloites,  qui  estoient  assises  sur  toutes  choses  pour  le 
paiement  de  ses  fourfais.  Et  disoit-l'on  qu'en  ceste  cueil- 
loite  les  gouverneurs  de  la  ville,  dont  cestes  gens  estoient 
des  principaux,  prenoient  et  avoient  pris  et  adepte  à  eux 
une  infinité  d'avoir,  et  que  la  somme  qui  tournoit  au 
prince  à  estre  payée,  estoit  payée  à  trois  florins  double; 
uientmoins  toujours  se  continuoit-elle,  en  grande  foule  du 
peuple  et  en  appropriation  en  autrui  bourse  de  ceux 
mesmes  de  la  ville,  aucuns  gouverneurs.  Par  quoy,  et 
pour  le  subtil  acquest  qu'ils  y  avoient,  conseilloient  au  duc 
et  à  ses  gens  que  nullement  il  ne  les  souffrist  mettre  jus; 
car  du  grand  avoir  qui  en  venoit  tous  les  ans,  la  court 
mesmes  en  divers  membres  en  seroit  nourrie  et  soutenue, 
et  en  auroit  son  gratis  pour  clore  ses  yeux.  Et  de  fait  en  y 
avoit  tels  et  tels  et  de  grand  nom,  ce  disoit-l'on,  qui  par 
longues  années  en  avoient  eu  de  grans  deniers,  par  trois 
ou  quatre  mille,  par  mille  et  par  cinq  cens,  çà  et  là  distri- 
bués tous  les  ans  comme  de  rente.  Par  quoy,  comme  ces 
gouverneurs  estoient  accusés  et  imputés  du  peuple  en 
commune  criée  de  ce  grand  larcin ,  avoient  toutesfois 
port  et  pied  en  court,  pour  estre  défendus  et  garantis,  par 
l'argent  qu'ils  en  distribuoient.  Au  moins  en  couroit  ainsi 
la  voix  toute  commune  en  la  ville,  jà-soit-ce  que  murmure 
de  peuple  n'a  pas  toujours  clair  fondement  pour  y  mettre 
arrest  et  pour  mettre  crime  sus  à  tous  ceux  lesquels  ils 
accusent,  quand  de  tout  ancien  temps,  par  tout  le  monde 
et  en  toutes  nations,  peuple  naturellement  murmure  et 
aiguise  ses  dents  pour  mordre  et  accuser  ses  gouverneurs, 
et  qui  montent  en  estât,  et  les  taillent  et  détaillent  par 
divers  langages,  souvent  à  plus  cause  et  h  moins  cause,  et 
dont  Dieu  seul  demeure  jugé. 

CHAPITRE    IL 

Comment  une  partie  du  peuple  gantois  attendoient  la  réception  du  duc 
Charles,  lesquels  machinèrent  secrètement  une  commotion. 

En  Bruges  doncques  estoit  la  consultation  telle  comme 
vous  avez  oye,  et  estoit  le  duc  en  bonne  volenté  envers  son 
peuple  de  Gand.  Mais  en  Gand  y  avoit  une  toute  autre 
consultation  secrète  aussi,  et  par  avis  précogitée,  et  la- 
quelle cestes  gens  qui  estoient  à  Bruges  devers  le  duc, 
ignoroient.  Car,  comme  le  peuple  savoit  bien  et  créoit  de 
certain  que  infailliblement  le  duc  venroit  prochainement 
en  Gand  faire  son  entrée  et  prendre  possession  du  pays, 
pourgettoit  aussi  en  son  entendement  et  en  malice,  que 
maintenant  il  seroit  heure  toute  propre  pour  faire  et  pour 
donner  confusion  à  ses  gouverneurs  et  à  ceux  qui  desro- 
boient  et  levoient,  ce  disoient,  les  impitoyables  cueilloites 
qui  sur  le  peuple  couroient,  encontre  Dieu  et  raison,  et  en 
contraire  de  tout  droit;  car  le  prince  avoit  esté  pièça  payé, 
ce  disoit  le  peuple,  et  toute  la  ville  relevée  à  deux  fois 
double  du  dommage  qu'elle  en  avoit  reçu.  Et  combien  que 
je  nomme  le  peuple  en  général,  toute  la  généralité  du 
peuple  toutesfois  n'estoit  point  d'une  secte,  ne  d'un  pro- 
pos en  malice,  ne  en  secrète  emprise ,  fors  tant  seule- 
ment en  une  commune  doléance  très-bien  des  cueilloites 
qui  couroient  également  sur  un  et  sur  autre ,  et  par 
quoy  de  commune  playe  chacun  pouvoit  faire  commune 
plainte.  Mais  faut  entendre  que,  comme  en  un  tel  monde 
de  gens  qu'il  y  a  en  Gand,  il  y  en  a  de  divers  courages  et 
de  divers  propos,  les  uns  bons  et  les  autres  mauvais,  certes 
aucuns  particuliers,  et  en  grand  compétent  nombre,  mau- 
vais,  vilains  et  fiers  rebelles  mutins,   avoient   conspiré 

ensemble  secrètement  pour  faire  une  levée  bien  estrange  à 
l'entrée  de  ce  duc,  tendans  à  venir  à  leurs  fins,  principale- 
ment pour  mettre  jus  ceste  cueilloite  par  maistrise  et 
pour  mettre  à  confusion  les  cueilleurs  d'icelle  ;  pensans  et 
arg'uans  entre  eux  que  leur  nouveau  prince  le  duc  s'y 
consentiroit  par  force,  et  n'y  sçauroit  metti-e  remède  quand 
il  les  verroit  esmus.  Sy  disoit-l'on,  en  ensievant  ce,  et 
comme  depuis  il  fut  trouvé,  que  secrètement  et  en  couvert 
ils  avoient  fait  faire  nouvelles  bannières,  et  les  tenoient 
mucées  jusques  au  jour  de  leur  affaire;  car  les  bannières 
généralement  leur  avoient  été  tollues  et  emportées  par  la 
paix  de  Gavre;  et  n'en  pouvoient,  ne  ne  dévoient  nulles 
avoir  désormais,  sur  peine  de  mort  et  de  paix  enfrainte. 
Sy  s'en  estoient-ils  maintenant  avancés  toutesfois  et  pré- 
sumés outrageusement  d'en  faire  faire  des  nouvelles ,  et 
pour  prendre  leur  ralliement  dessoubs  elles ,  quand  ils 
auroient  mis  avant  et  monstre  leur  outrage. 

CHAPITRE  m.- 

Comment  par  ci-devant   les  gens  notables  soloient  porter  à  Gand 
le  corps  saint  Liévin  où  de  présent  menu  peuple  le  porte. 

Or  loist-il  sçavoir  que  Gand  a  multitude  de  glorieux 
corps  saints  qui  y  reposent  ;  et  entre  les  autres  [il]  y  en  a 
un  nommé  saint  Liévin,  lequel  de  tout  ancien  temps  et 
depuis  le  jour  de  son  martyre  veut  estre  porté  au  propre 
lieu  où  il  reçut  martyre,  à  trois  lieues  près  de  Gand,  en  un 
village  nommé  Haultem  '  ;  et  là  le  convient  souffrir  à  repos 
une  nuit,  et  le  lendemain,  qui  est  le  jour  de  la  feste,  veut 
estre  reporté  .en  Gand,  à  Saint-Bavon,  là  où  il  repose. 

'  Houthcm. 

Comme  doncques,  dès  le  commencement  de  cestui  mer- 
veilleux mistère,  soloient  noblement  et  en  grand  multi- 
tude porter  et  accompagner  cestui  noble  corps  saint  au 
lieu  de  son  désir ,  et  de  le  rapporter  en  grande  et  haute 
solempnité  et  révérence,  depuis  certes  et  comme  le  temps 
va  toujours  coulant,  et  que  bons  usages  et  bonnes  mœurs 
cessent  et  se  changent,  et  muent  en  mauvaises  et  se  re- 
froidissent par  longuesse  de  tems  ;  les  notables  gens  sou- 
vent s'esloignent  de  charité  ;  la  révérence  qui.  est  due  à 
saints  et  à  saintes,  chiet  et  se  parmaintient  en  ces  derrains 
jours  où  nous  sommes,  en  la  cultivoison  de  menue  gent 
basse  et  pauvre  ;  et  tirent  les  grands  et  les  nobles  leur  pied 
hors  de  la  peine,  par  tannance.  Ainsi  et  tout  en  pareil  est 
advenu  en  Gand,  là  où  les  notables  et  dévotes  créatures 
soloient  porter  et  rapporter  ce  glorieux  corps  saint  tous  les 
ans  au  lieu  dessus  dit.  Maintenant  une  multitude  de  res- 
paille  et  de  garçonnaille  mauvaise  le  portent ,  crians  et 
huans,  chantans  et  baléans,  et  faisans  cent  mille  dérisions 
et  ivres  tous.  Et  comme  ils  y  vont  en  grand  multitude  et 
en  grandes  cohortes,  tous  en  pourpoints  sans  robe  pour 
estre  plus  légers,  sont  tous,  ou  la  plupart,  armés  d'au- 
berjons,  portent  chapelines  de  fer  et  espées  et  braque- 
marts,  et  font  des  outrages  beaucoup  par  où  ils  passent, 
comme  tous  desliés  et  deschaînés  ;  et  est ,  ce  semble  h 
voir,  tout  à  eux  pour  ce  jour,  sous  l'ombre  du  corps  qu'ils 
mènent,  Toutesfois  par  considération  du  mal  et  du  danger 
[qui]  cy  se  pouvoit  occulter  en  tems  à  venir,  le  duc  Phi- 
lippe, après  la  bataille  de  Gavre,  y  mit  loy  et  règle,  et 
establit  en  Gand,  par  perpétuel  édit,  que  jamais  cestes 
gens-icy  qui  portoient  et  porter  dévoient  ce  glorieux  corps 
saint,  fer,  ne  baston  ne  porteroient,  ne  porter  ne  pour- 
roient  sur  eux,  ne  auberjon,  ne  riens,  afin  de  éviter  toute 

esclandre  et  tout  mescliief  en  multitude  de  telles  gens, 
quand  ils  se  trouvent  ensemble ,  et  dont  les  dangers  sont 
fort  à  craindre.  Donc,  comme  ceste  ordonnance  avoit  esté 
mise  sus  par  le  duc  Philippe,  et  jà  bien  observée  par  l'es- 
pace de  treize  ans  que  bien  s'estoient  portés  et  doucement, 
maintenant  à  ceste  derraine  année,  quand  le  nouveau  duc 
les  devoit  venir  visiter,  s'avisèrent  d'une  nouvelle  couverte 
malice  ;  et  là  où  ils  ne  dévoient  porter  point  d'auberjon  de 
fer,  faignans  vouloir  obéir  et  non  user  d'infraction, 
avoient  fait  faire  et  getter  en  mole  une  multitude  d'au- 
berjons  de  plong  de  ducaserie  ',  afin  de  les  porter,  par  en- 
seigne du  temps  passé,  sur  leurs  manches,  pensans  que 
cela  seroit  tourné  à  jeu  et  agas,  là  où  eux  avoient  autre 
entendement  tout  à  certes. 

CHAPITRE  IV. 

Comment  le  duc  Charles  séjourna  à  Deinse  deux  nuits,  attendant  que 
les  Gantois  eussent  appresté  son  entrée. 

Or  vint  le  jour  que  ce  jeusne  duc  Charles  partit  de 
Bruges  atout  le  grand  trésor  qu'il  avoit  trouvé  au  trespas 
de  son  père  ;  et  venant  à  trois  lieues  près  de  Gand,  en  une 
villette  nommée  Deinse ,  prit  là  son  giste  la  première 
nuitie;  car  estoit  averti  que  Gantois  n'estoient  pas  tous 
apprestés  encore  jusques  au  parfait  en  ce  qu'ils  avoient 
disposé  pour  le  recevoir ,  qui  estoit  grand  chose  et  somp- 
tueuse; et  partant  fut  requis  des  Gantois  qu'il  luy  plust 
un  petit  retarder  une  nuit  ou  deux  son  accès.  Et  en  effet 
l'intention  générale  des  Gantois  estoit  toute  une  et  d'une 
efficace,  que  de  le  recevoir  en  toute  honneur  et  amour, 

'  Bc  ducaserie,  comme  les  jouets  que  l'on  vend  aux  liermesses. 

sans  nulle  difficulté  quelconque,  combien  que  autrement  eu 
avint,  liélas!  en  dure  et  piteuse  confusion  de  la  ville  et  de 
maint  vrai  honneste  et  notable  prud'homme,  qui  tous  en 
fondirent  en  bonté  et  en  annuy,  et  qui  tous  iguorèrent 
ceste  aventure.  Et  pour  ce  qu'il  y  avoit  une  grande  mul- 
titude de  bannis  de  Gand,  qui  tous  l'attendoient  dehors  les 
faubourgs  pour  entrer  avecques  luy  en  Gand,  comme  il  est 
de  coutume  à  un  nouvel  prince  de  les  affranchir  et  de  les 
mener  dedans,  le  duc,  celle  seconde  nuit  encore,  fit  son 
giste  dehors  de  Gand  au  plus  près  des  fourbours',  en  une 
joliette  maison  d'un  bourgeois ,  pour  entendre  là  aux 
causes  et  aux  titres  desdits  bannis,  et  pour  savoir  quels  et 
comme  faits  ils  estoient,  et  qui  dignes  et  moins  dignes 
pour  jouir  de  sa  grâce  ;  car  vouloit  toutes  ses  grâces  faire 
et  donner  à  pois  et  à  mesure,  et  donner  là  où  il  estoit  hon- 
neste, et  refuser  là  où  il  estoit  raisonnable.  Et  pour  ceste 
cause,  les  fit  coucher  toute  une  nuit  en  un  pré  assez  près 
de  luy,  attendans  également  sa  grâce  et  son  refus  jusques 
au  matin,  là  où  les  aucuns  furent  reçus  en  grâce  pour 
entrer  avecques  luy,  et  les  autres,  dont  le  cas  estoit  plus 
pesant,  furent  sursis  jusques  à  la  vespre  qu'il  s'aviseroit 
avecques  son  conseil  sur  leur  cause,  qui  tous  toutesfois  y 
entrèrent  le  lendemain,  ou  la  plupart,  et  les  envoya  querre 
le  duc  par  son  haut  bailli  de  Gand,  qui  en  cestui  cas  pré- 
senta sa  personne  ■  et  les  mena  dedans  la  ville  \ 


'  Selon  l'usage,  Charles  coucha  à  Zwynaerde  la  veille  de  son  entrée 
à  Gand. 

2  Qui  présenta  sa  personne,  c'est-à-dire  :  qui  représenta  le  duc. 

^  Les  bannis,  au  nombre  de  sept  cent  quatre-vingt-quatre,  s'étaient 
rangés  devant  les  portes  de  la  ville  pour  implorer  le  pardon  du  duc. 
Près  d'eux  se  tenait  un  frère  prêcheur,  Nicolas  Bruggheman,  qui 
l'exhorta  à  modérer  les  clauses  si  rigoureuses  de  la  paix  de  Gavre. 

CHAPITRE  V. 

Comment  le  duc  Charles  fit  son  entrée  à  Gand  et  comment  un  grand 
peuple  apporta  le  corps  de  saint  Liévin. 

Or  porta  ainsi  l'aventure,  que,  ce  propre  mesme  jour 
que  le  duc  Charles  devoit  faire  son  entrée  en  Gand',  ceste 
manière  de  gens  de  toutes  sortes  dont  j'ai  parlé  dessus, 
vuidoient  aussi  de  la  ville,  à  l'autre  bout,  portans  le  corps 
saint  Liévin  à  son  lieu  ordinaire.  Et  estoient  en  grand 
multitude,  toutes  jeunes  rudes  gens,  ramages  et  de  légère 
teste,  varlets  et  compagnons  de  divers  mestiers,  maçons, 
fèvres,  charpentiers,  corduaniers  et  chavatiers,  tisserans 
et  foulons,  brasseurs  et  placqueurs  et  couvreurs  d'estrain, 
et  d'autres  mestiers  un  grand  nombre  ;  et  entre  lesquels  y 
avoit  de  mauvais  mutins  courages,  fait  bon  à  croire ,  et 
comme  en  effet  aussi  ils  le  monstrèrent  bien  à  leur  retour 
au  lendemain,  comme  vous  orrez.  Or,  à  ce  propre  jour 
doncques,  qui  estoit  la  nuit  de  Saint-Liévin,  le  duc 
Charles,  en  noble  bon  propos  envers  les  Gantois  qui  bien 
l'avoient  servi  et  aimé,  entra  en  sa  ville  de  Gand  à  solemp- 
nelles  processions  devant  luy,  et  à  telle  révérence  à  peine 
qu'on  eust  pu  faire  à  Dieu.  Et  conjoy  et  révérende  de  son 
peuple  par  divers  grands  mystères,  et  rues  noblement 
tendues  par  où  il  passoit,  avecques  mélodieuses  sonneries, 
les  plus  belles  du  monde,  vint  descendre  de  prime  face  en 

»  D'après  des  documents  dignes  de  foi ,  les  magistrats  de  Gand 
avaient  ordonné,  à  cause  de  l'entrée  du  duc  fixée  au  28  juin,  que  la 
cbâssc  fût  portée  h  Houthem  le  27  et  qu'elle  rentrât  à  Gand  le  29. 
Sur  l'entrée  du  duc  à  Gand,  voi/ez  les  documents  publiés  par  M.  Ga- 
cliard,  Coll.  de  doc.  inédifs,  I,  p,  210,  et  appendice  à  l'Histoire  des  ducs 
de  Bourgogne,  II,  p.  703. 

l'abbaye  de  Saint-Pierre,  avecques  les  nobles,  pour  faire  là 
son  premier  serment'.  Et  estoit  lieure  de  tierce  environ, 
heure  toute  apte  et  ydoine  pour  déjeuner;  aussi  y  estoit 
le  déjeuner  prest  moult  somptueux  et  riche.  Par  quoy, 
prestement  après  le  serment  fait  et  la  révérence  faite  à 
Dieu  en  l'esglise,  le  duc  mesme  s'alla  déjeuner  très-bien, 
ensemble  une  grande  multitude  de  seigneurs  et  nobles 
hommes  et  autres  ;  car  tout  y  estoit  reçu.  Sy  firent 
grand'chière.  Et  n'y  avoit  ni  duc,  ni  autre,  qui  pensast 
fors  à  bonne  foi  et  à  toute  bonne  intention  salutaire,  le  duc 
envers  son  peuple  en  général,  et  la  généralité  du  peuple 
envers  son  prince  en  toute  humble  révérence,  et  de  fait,  y 
estoit  fort  aimé  et  bien  voulu,  et  ne  leur  avoit  oncques  fait, 
ne  procuré  si  plaisir  non  et  toute  amour.  Mais  pouvoit 
bien  estre  que  assez  tannés  estoient  et  avoient  un  remors 
de  ces  cueilloites  qui  couroient  sur  eux,  et  desquelles  ils 
ne  donnoient  point  de  charge  au  nouveau  duc,  fors  tant 
seulement  à  aucuns  principaux  de  la  ville,  et  desquels  ils 
prétendoient  et  proposoient  de  faire  leur  plainte  au  duc 
par  belle  remonstrance,  quand  il  seroit  en  sa  quoieté  en 
sa  maison ,  et  en  quoy  ne  faisoient  point  à  blasmer  pour 
ceste  heure,  si  pis  ne  fust  ensievi;  mais  ouil,  et  dont  c'es- 
toit  pitié,  et  de  tel  danger  que  jamais  ne  doit  estre  ou- 
bliée ;  car  le  duc  mesme  s'y  trouva  en  danger  de  mort, 
et  tous  ses  nobles,  et  en  danger  de  perdre  tous  ses  pays  par 
rébellion,  l'un  après  l'autre ^ 


'  Le  duc,  après  avoir  prêté  le  serinent  comme  comte  de  Flandre  à 
l'abbaye  de  Saint-Pierre,  se  rendit  à  l'église  de  Saint-Jean  pour  jurer 
le  maintien  des  privilèges  de  la  ville. 

-  Le  proverbe  disoit  que  ceulx  de  Gand  aimoient  bien  le  fils  de  leur 
prince,  mais  leur  prince  jamais.  Ph.  de  Commines,  II,  4. 

CHAPITRE  VI. 


Comment  le  menu  peuple  mutin  rapporta  saint  Liévin,  et  de  l'émotion 
qu'ils  firent  à  Gand. 

Je  coule  doncques  et  laisse  désormais  la  manière  de  son 
entrée  qui  estoit  riche  et  joyeuse  en  seml3lant,  et  luy 
donne  son  repos,  et  à  toute  sa  chevalerie,  celle  nuit  en 
Gand,  faisans  grand  chière  et  festoy,  et  sans  nul  ascout, 
ne  attente  ne  à  mal,  ne  à  meschief,  non  plus  qu'oncques 
mais;  et  veul  venir  maintenant  à  celle  mauvaise  garçon- 
naille,  qui  estoit  vuidée  de  Gand  atout  le  corps  saint,  qui, 
celle  nuit  aussi,  tandis  qu'ils  avoient  la  clef  des  champs 
et  n'avoient  nul  correcteur  sur  eux,  en  mauvais  propos, 
faisoient  grand  chière  aussi,  buvans,  mangeans  et  sifflans, 
et  jurans  inhumains  serments  qu'ils  feroient  merveilles  et 
feroient  parler  de  eux,  et  feroient  des  montagnes  vallées 
et  des  vallées  montagnes.  Et  leur  sembloit  bien,  qu'à  peu 
de  chose ,  il  estoit  bien  en  eux  de  faire  un  brouet,  qu'à  le 
humer  ou  à  le  flairer  au  nez,  il  seroit  de  fîère  constance  et 
de  saveur  amère.  Que  maudit  en  soit  le  propos,  Beflfe  !  et 
les  vanteurs  de  leur  vantise  !  Or  est-il  de  coustume  qu'en 
ce  village,  là  où  se  porte  cestui  corps  saint,  il  y  ait  comme 
ducasse,  et  de  tous  lez  du  pays  y  affluent  gens,  par  quoy, 
avecques  ce  que  cabarets  et  tavernes  y  sont  à  grand  nom- 
bre, marchands  aussi  et  marchandes  qui  vendent  mercerie 
et  bibloteriey  sont  à  grand  nombre  aussi,  et  mettent  avant 
diverses  choses  de  fondure  de  plomb,  de  quoy  on  contente 
les  enfants.  Or  estoit  ainsi  ;  mais  ne  sçay  si  c'estoit  d'a- 
venture ou  de  fait  avisé,  qu'entre  ces  fondures  de  plomb 
y  avoit    un    merveilleux    grand    nombre    d'hauberjons, 

contrefaits  en  manière  d'affiquets  ' ,  et  pour  les  mettre  sur 
manches  et  ailleurs,  là  où  on  voudroit.  Sy  n'y  avoit  celuy 
de  toutes  cestes  gens  Gantois  là  venus,  qui  n'en  prist  un 
et  le  portast  en  lieu  voyable,  sur  son  corps,  par  grande 
risée,  disans  et  gabans  :  «  Par  le  sang  !  par  les  plaies  !  on 
«  nous  a  deffendu  de  non  porter  bauberjons  :  au  moins  eu 
«  portons-nous  maintenant,  qui  que  voir  le  veuille;  et 
«  de venra  plomb,  fer  et  acier  après.  Laissez  faire;  tel  rit 
«  aujourd'hui  bien  haut,  qui  cy-après  aura  bien  maie  nuit 
«  et  peu  de  joie.  Çà,  çà,  rallons-nous-en  ;  il  n'a  rien  fait, 
«  qui  ne  fait  plus  fort.  Gand  est  bien  en  la  gueule  des 
«  loups,  et  en  la  main  des  mauvais  paillards  larrons  qui 
«  nous  mangent  poumons  et  foie,  et  sous  le  nom  de  prince 
«  s'engraissent  du  nostre  et  le  boutent  en  leur  sac  ;  et 
«  sommes  bus  et  mangés  et  desrobés;  et  qui  pis  est,  le 
«  prince  n'en  sçait  riens.  Mais  avant  qu'il  soit  gaires  (il  est 
«  maintenant  en  Gand),  il  en  saura  bien  à  parler,  et  en 
«  aura  les  nouvelles,  si  Dieu  nous  donne  retour  jusqu'à 
«  là.  »  Telles  et  semblables  paroles  avoient  entre  eux 
ceste  respaille  de  gens  en  leur  retour  vers  Gand,  les  uns 
en  couvert,  et  les  autres  à  plein  de  vol;  et 'estoit  une  cons- 
piration faite  entre  eux  secrètement  et  toute  pourgetée  à 
terme  et  à  heure  pour  venir  à  leurs  fins,  comme  il  apparut 
bien.  Car  prestement,  ainsi  que  rentrés  estoient  en  la 
ville,  et  comme  si  tous  délibérés  venissent  chantans  et 
huans  pour  faire  aucun  outrage ,  vinrent  passans  par  le 
Marché  du  bled  ;  et  là  faisans  leurs  caroles  et  leurs  folies, 
pour  surattendre  l'un  l'autre,  tant  que  tous  fussent  en- 
semble tout  en  un  flot,  vinrent  à  hacques  et  à  macques,  et 
tirèrent  à  terre  une  petite  maisoncelle  qui  estoit  là  assise, 

»  ÂJiquets,  broches.,  boucles,  agrafes. 

Va  où  les  cueilloites  se  recevoient  par  les  commis ,  et  la- 
quelle, en  leur  rabieuse  et  bestiale  fureur,  ils  mirent  en 
cent  mille  pièces  et  en  toute  confuse  occasion',  prenans 
chacun  une  pièce  ou  une  piécette  d'icelle,  laquelle  ils  por- 
tèrent parmi  la  ville  en  leurs  maisons,  disans  :  «  J'en  ay, 
«  j'en  ay  ;  »  et  par  dérision,  se  vantoient  d'en  avoir  les 
enseignes.  Comme  doncques  ils  eurent  ainsi  exploité  par 
douloureux  commencement ,  et  espéroient  bien  tantost 
avoir  sieute  et  adhérence,  avant  que  puissance  pust  venir 
contre  eux  pour  y  résister,  crièrent  entre  eux  :  Sla!  sta! 
sta^!  et  crièrent  alarme.  Et  soudainement,  en  tous  les 
carrefours  prochains,  le  peuple  s'esmut,  et  alors  tout  ce 
qui  avoit  le  courage  mutin,  et  ce  qui  s'estoit  tenu  en  recel 
de  peur  de  la  justice,  prestement  tout  courut  aux  armes  ; 
et  comme  si  bannières  fussent  venues  toutes  nouvelles 
par  faérie,  tout  vint  au  marché  à  bannières  levées",  en 
nombre  de  divers  mestiers,  aucuns  qui,  de  tout  temps,  ont 
esté  naturellement  mutins  et  les  premiers  au  mal  faire;  et 
venoient  crians  à  horrible  voix  :  «  Tuez ,  tuez  tous  ces 
«  paillars  machefains*,  ces  larrons  desroubbeurs  de  Dieu 
«  et  du  monde  !  Où  sont-ils?  Allons  les  querre  et  tuer  en 
«  leurs  maisons ,  sique  maie  tuison  s'en  puisse  faire,  qui 
c  tant  ont  vescu  à  nostre  piteux  dammage.  » 


'  Les  Gantois  avaient  porté  de  ce  côté  la  cliûsse  de  saint  Liévin. 
Arrivés  devant  le  bureau  de  la  gabelle,  ils  s'écrièrent  tout  d'une  voix  : 
"  Saint  Liévin  passera!  saint  Liévin  ne  se  détourne  jamais  de  sa 
n  route  !  » 

2  Sta  pour  staet,  arrêtez-vous  ! 

-  D'après  d'autres  récits,  la  châsse  de  saint  Liévin  était  ornée  de 
drapeaux,  et  ce  fut  un  de  cos  drapeaux  qui  fut  arboré  comme  étendard, 
avant  que  l'on  vît  reparaître  les  bannières  des  métiers. 

■*  Je  crois  qu'il  faut  lire  :  Machcfoies  (lever-lieters),  épitliètequi  a  été 
expliquée  quelques  lignes  plus  liant. 

TOAI.    V.  17 


202  CHRONIQUE 


CHAPITRE  VII. 


Comment  oyant  l'alarme  des  Gantois,  le  duc  envoya  le  seigneur  de 
Gruthuse,  qui  parlementa  à  eux. 

Or,  oez-cy  piteuse  aventure  et  bien  confuse  pour  Gan- 
tois, par  espécial  les  preud'hommes  qui  en  la  ville  estoient, 
et  de  ceci  ne  se  doubtoient.  Prestement  ceste  criée  à  l'arme 
vint  jusques  au  duc,  et  lequel,  en  ce  mesme  instant,  estant 
en  sa  chambre,  disputoit  avecques  aucuns,  ses  privés,  delà 
grâce  et  courtoisie  que  faire  vouloit  aux  Gantois,  lesquels 
il  aimoit,  et  les  vouloit  conjoïr,  cedisoit,  d'aucunes  grâces. 
Comme  doncques  ceste  horreur  du  cry  retentissoit  parmi 
la  court,  et  que  tous  les  serviteurs  du  duc  raffuy oient  de 
la  ville  devers  luy,  tant  pour  le  garantir  et  défendre 
comme  pour  eux-mesmes  sauver,  le  duc  s'espouvanta  du- 
rement; et  comnieféru  se  trouvast  d'un  maillet  au  front, 
se  trouva  esmerveillé  de  ceste  besongne,  et  n'en  pou  voit, 
ne  hors,  ne  ens,  dont  ceci  pouvoit  venir ,  à  ce  qu'on  luy 
avoit  donné  à  entendre,  et  que  mesme  il  avoit  en  pi-opos 
de  leur  faire.  Sy  luy  sembloit  que  voirement  estoit-ce  bien 
ici  une  dure  et  estrange  réception  et  entrée  en  seigneurie, 
là  où  telles  manières  et  felletés  se  monstroient  pour  per- 
dre luy  et  tous  les  siens.  Se  rassura  pourtant  et  réconforta 
de  tout  péril,  comme  qui  prince  estoit  de  grand  cœur  et 
se  vit  environné  de  multitude  de  grans  hommes  et  de 
vaillans  chevaliers ,  ensemble  et  de  grand  nombre  de 
ses  archers  bien  en  point.  Sy  demanda  son  cheval  et 
commanda  prestement  que  tout  le  monde  montast  en 
selle,  car  iroit  voir,  ce  disoit,  la  meslée.  Et  juroit  saint 
George  qu'il  parleroit  à  eux  de  près  et  sçauroit  à  quelle 

intention  ils  seroient  ainsi  esmus,  ne  quelle  chose  leur 
fauroit. 

A  ces  mots  estoit  emprès  luy  le  seigneur  de  Gruthuse, 
un  noble  chevalier  de  Flandres,  qui  de  long*  temps  co- 
gnoissoit  la  nature  des  Gantois,  et  cognoissoit  aussi  la 
chaleur  de  son  maistre  le  duc;  craignoit  aussi  qu'il  ne 
usast  d'aucune  mauvaise  manière  envers  l'esmu  peuple,  et 
de  quoi  mal  pust  ensievir  et  grief.  Sy  luy  dit  :  «  Monsei- 
«  gneur,  pour  Dieu  !  contretenez-vous  et  ne  vous  eschauf- 
«  fez  ;  vostre  vie  et  la  nostre  de  nous  tous  pend  en  vous 
«  sçavoir  bien  conduire.  Au  tour  d'une  main,  vous  et  nous, 
«  sommes  tous  morts  ou  tous  sauvés,  si  vous  voulez.  Si 
«  vous  usez  de  conseil  et  de  froideur,  vous  ferez  du  peuple 
«  ce  que  vous  voudrez  par  belles  paroles.  Vous-mesme 
«  autrefois  les  avez  vus  en  cest  estât,  du  temps  du  duc 
«  vostre  père  qui  les  sçavoit  avoir  à  point  et  les  rapaiser  par 
«  douceur.  Sy  en  a-il  toléré  beaucoup  et  souffert  autres- 
«  fois  plus  qu'oncques  prince,  et  leur  a  donné  rémission  et 
«  pardon  pour  un  mieux.  Envoyez  vers  eux,  et  les  faites 
«  doucement  interroger  de  par  vous,  quelle  chose  leur 
«  faut,  et  leur  faites  promettre  que  les  orrez  volentiers  en 
«  leurs  plaintes  et  que  vous  leur  ferez  bonne  raison. 
«  Autre  chose  ne  leur  faites  ;  je  vous  certifie,  vous  ferez 
«  d'eux  ce  que  vous  voudrez.  » 

Alors  le  duc  commanda  au  mesme  chevalier  qu'il  y 
allast  et  qu'il  s'enquist  de  leur  convine,  et  qu'il  luy  prépa- 
rast  voie,  et  il  le  sieuvroit  après'.  Syy  alla  le  chevalier,  et 
s'y  porta  hautement;  car  sage  estoit  et  bien  emparlé,  et 

'  D'après  une  relation  reproduite  par  M.  Gachard,  le  duc  envoya 
d'abord  Jean  Petitpas  et  Richard  Utenhove  ;  quant  au  sire  de  la 
Gruthuse,  il  n'aurait  cherché  à  apaiser  le  peuple  qu'après  la  périlleuse 
visite  du  duc  au  Marché  du  "N'^endredi. 

moult  leur  estoit  aimé  et  agréable;  et  les  arraisonna  de 
belles  paroles  et  douces,  disant  qu'ils  avoient  un  nouveau 
prince  qui  tout  feroit  pour  eux  ce  qu'ils  voudroient,  et 
estoit  bon  et  débonnaire  et  véritable,  et  prince  de  justice 
également  pour  grand  et  pour  petit.  Mais  n'estoit  point 
leur  honneur,  ce  disoit,  de  eux  ainsi  esmouvoir  à  sa  nou- 
velle entrée,  qui  le  jour  de  devant  l'avoient  reçu  à  solen- 
nelles processions,  et  maintenant  le  venoient  saluer  à 
bastons  ferrés.  Sy  leur  requit  qu'ils  s'en  voulsissent  dé- 
porter et  rentrer  chacun  en  sa  maison.  Lors  respondirent 
tous  à  une  voix  commune  :  «  Seigneur  de  Gruthuse,  nous 
«  sommes  tous  pour  mourir  et  pour  vivre  avecques  nostre 
«  prince,  et  n'avons  nulle  action,  ne  volonté  contre  luj, 
«  ne  contre  les  siens,  qui  tous  sont  et  seront  saufs  entre 
«  nous  comme  au  ventre  de  leur  mère,  et  mourrions  pour 
«  eux  ;  mais  nous  en  voulons  tant  seulement  à  ces  mauvais 
«  larrons,  qui  desrobent  monseigneur  et  nous,  et  endor- 
«  ment  monseigneur  en  bourdes  et  en  faux  donner  enten- 
«  dre,  et  gastent  sa  bonne  ville  et  la  desrobent,  et  de  nous 
«  ils  nous  sucent  le  sang  des  veines,  et  nous  en  moquent, 
«  qui  mourons  de  povreté  ;  et  vous  disons  bien  que  c'est 
«  la  plus  grande  pitié  qui  oncques  avint,  si  monseigneur 
«  ne  nous  en  fait  la  raison  et  s'il  ne  les  corrige  :  car  vous 
«  disons  bien,  et  le  vous  donnons  à  cognoistre,  que  par 
«  eux  et  à  leur  cause,  nous  qui  sommes  povres  brebis, 
«  sommes  constraints  de  devenir  loups  rabis  par  leur  ini- 
«. quité  :  ce  que  monseigneur  nostre  prince  ne  doit  vou- 
«  loir  souffrir  que  ainsi  soyons  menés,  qui  doit    estre 
«  pour  nous  comme  pour  eux,  car  sommes  son  peuple.  » 
Alors  ledit  de  Gruthuse  respondit  doucement,  et  dit  : 
(i  Mes  enfans,  rappaisez-vous  et  vous  maintenez  douce- 
«  ment,  par  la  sainte  passion  de  Dieu!  et  je  m'en  yrai 

«  devers  le  duc  luy  faire  le  bon  recort  de  vous,  et  comment 
«  vous  avez  bien  et  noblement  parlé  touchant  luy  et  tous 
«  les  siens,  et  comment  vous  n'en  voulez  qu'à  aucuns  de 
«  la  ville  et  desquels  vous  faites  vos  plaintes  :  sy  vous 
«  certifie,  mes  enfans,  que  monseigneur  de  eux  et  de 
«  toutes  autres  choses  vous  fera  bonne  raison  et  vous 
«  assistera.  Mais,  pour  l'honneur  de  Dieu,  maintenez- 
«  vous  doucement  et  quoyement,  sans  faire  rien  de  nouvel 
«  tant  que  je  reviègne;  et  moi,  à  toutes  hurtes',  je  de- 
«  mourrai  mesme  emprès  de  vous.  » 

A  tant  se  partit  le  bon  chevalier  et  s'en  revint  devers 
le  duc,  à  qui  il  raconta  tout  ce  qui  estoit  dit  et  fait,  qui  en 
frogna  le  front  et  en  estoit  bien  en  sa  maie  paix  ;  et  eust 
bien  voulu  avoir  esté  ailleurs,  pour  le  danger  qu'il  veoit 
et  percevoit  bien,  que  maugré  luy  et  contre  cœur  il  se 
convenroit  ployer  envers  ces  vilains  et  leur  accorder  tout 
ce  qu'ils  voudroient,  ou  attendre  plus  grand  grief,  ce  que 
à  grand  dur  portoit ,  quelque  semblant  qu'il  en  fist.  Car 
vous  dis  bien  que,  quelque  nouvel  seigneur  qu'il  estoit, 
sy  portoit-il  en  couvert  courage  une  haute  extrême  vo- 
lonté de  non  se  souffrir  fouler  par  nulles  voies ,  ains  de 
porter  l'espée  si  roide  et  si  ague,  que  le  monde  tremble- 
roit  devant  luy  s'il  pouvoit  vivre;  et  bien  le  monstra 
depuis ,  cela  est  tout  clair ,  en  de  bien  haulx  et  graus 
affaires,  et  dont  il  dompta  et  confondit  Gantois  depuis, 
seulement  en  la  crainte  et  en  la  terreur  de  son  nom. 

Or  estoit  tout  ce  peuple  gantois  sur  le  grand  marché 
du  Vendredi  à  hacques  et  à  macques,  tout  cousu  en  fer, 
et  à  hautes  bannières  levées,  toutes  nouvellement  faites; 
et  à  tous  lez  affiiioient  gens  armés  devers  le  grand  flot,  à 

»  A  toutes  hurtes,  dans  tous  les  cas,  quoi  qu'il  arrive. 

diverses  cohortes;  et  tant  croissoient  et  multiplioient  que 
c'estoit  une  horreur.  Et  en  passant  parmi  les  rues,  ainsi 
qu'ils  s'assembloient  par  troupeaux,  et  qu'ils  trouvoient 
gens  de  court  d'aventure,  doucement  disoient  toutesfois  : 
«  Messeigneurs,  n'ayez  nulle  peur;  nous  ne  quérons  riens 
«  qu'amour  envers  vous  et  tout  service.  Allez  là  où  il  vous 
«  plaist  :  vous  n'estes  en  nul  danger;  mais  sommes  tous 
«  pour  vous  et  pour  vous  servir.  »  Et  ainsj  passoient 
outre,  combien  qu'en  telles  paroles  et  en  telle  mutation 
n'y  avoit  celuy  qui  ne  tremblast  de  peur,  et  eust  voulu 
estre  à  cent  lieues  loin  arrière ,  car  oncques  si  horrible 
frayeur  n'avoient  vue. 

Or  estoit  le  duc  à  cheval  atout  ses  nobles  et  archers;  et 
s'en  vint  rade  envers  le  marché  là  où  estoient  ces  mutins, 
et  le  seigneur  de  Gruthuse  emprès  luy,  pour  cause  du  pays 
et  du  langage.  Sy  arriva  au  marché  ;  et  alors,  ainsi  qu'il 
approchoit  et  que  l'on  se  percevoit  de  sa  venue,  tout  ce 
grand  monde  de  peuple  se  commença  à  serrer  et  à  soy 
frémir  sur  son  baston,  chacun  soy  trayant  dessoubs  sa  ban- 
nière, et  criant  :  Stal  stal  car  ne  savoient  à  quelle  inten- 
tion il  venoit  devers  eux,  ou  pour  bien  ou  pour  mal  ;  car 
veoient  ses  archers  venir  en  leurs  brigandines,  salade  en 
teste  et  les  arcs  bandés,  et  estre  en  grand  nombre  et  en 
grand  monstre,  belles  fortes  gens  et  rades,  et  dont  la 
manière  de  venir  sur  eux  portoit ,  ce  leur  sembloit,  me- 
nace. Sy  s'esmurent  en  les  voyant  venir  et  doutèrent  la 
fureur  du  prince  ;  et  firent  entre  eux  une  haute  estourmi- 
son  de  voix  comme  pour  grand  péril  en  ensievir. 

En  celuy  point,  le  duc  s'apparut  sur  le  marché,  en  sa 
robe  noire,  atout  un  petit  baston  en  sa  main  ;  et  d'entrée, 
comme  il  vint  à  rassemblement  où  ces  tes  gens  estoient, 
tendant  à  passer  parmi  eux  et  pour  aller  descendre  en  une 

maison  là  où  les  princes  de  tout  temps  descendent  en  tel 
temps,  demanda  à  eux  en  passant  :  «  Que  vous  faut-il?  Et 
«  qui  vous  esmeut,  mauvaises  gens?  »  Et  usa  de  chaleur 
et  d'aigres  paroles  ;  et  en  passant  en  férit  un  de  son  bas- 
ton,  dont  il  se  trouva  prestement  en  danger  de  sa  vie',  car 
disoit-l'on  que  le  battu  le  porta  à  dur,  et  qu'il  jura  le  sang 
et  les  plaies^  ;  et  de  fait,  avecques  menace,  rua  après  luy 
en  boutant  d'une  pique  pour  le  tuer,  et  parla  à  luy  felle- 
ment  et  fièrement  sans  révérence,  et  de  quoy  le  danger 
estoit  si  grand  et  si  près,  que  tout  le  monde  ne  l'eust  sçu 
réparer,  sinon  Dieu  seul  qui  contretint  le  meschief,  et  là 
où  il  n'y  avoit  ne  archer ,  ne  noble  homme ,  ne  homme, 
tant  fust  asseur,  qui  ne  tremblast  de  peur  et  qui  n'eust 
voulu  estre  en  Inde  pour  sauveté  de  sa  vie,  et  souveraine- 
ment pour  le  jeune  prince  qu'ils  réputoient  estre  venu  là 
douloreusement  en  sa  mort. 

Et  alors  le  seigneur  de  Gruthuse,  qui  estoit  emprès 
luy,  et  vit  ce  meschief  et  le  grand  outrage  de  son  maistre, 
luy  dit  fellement  et  rabouamment'  :  «  Que  maugré  en  ait 
«  celuy  et  celuy!  Que  voulez-vous  faire?  Nous  voulez- 
«  vous  faire  tuer  nous  trestous  et  mourir  ici  honteusement 
«  sans  défense  par  vostre  chaleur?  Où  cuidiez-vous  estre? 
«  Ne  veez-vous  que  vostre  vie  et  la  nostre  pend  à  moins 
«  que  à  un  fil  de  soie?  et  venez  ici  rabouer  un  tel  monde 
«  par  menaces  et  par  dures  paroles,  qui  ne  vous  poisent, 
«  ne  ne  prisent,  par  ainsi  faire,  ne  que  le  moindre  de 


>  Frappez  encore,  s'écria  cet  homme,  en  poussant  un  cri  de  rage  et 
de  menace  ;  mais  l'un  de  ceux  qui  entouraient  le  prince,  lui  dit  d'un 
ton  suppliant:  «  Pour  l'amour  de  Dieu,  ne  frappez  plus.  »  Relation 
citée  par  M.  Gacliard. 

=•  L'un  des  serments  les  plus  fréquents  du  moyen  âge  était  :  par  le 
sang  et  les  plaies  de  Notre-Seigneur. 

'  Rabouamment,  brusquement,  avec  vivacité. 

«  nous;  car  sont  en  fureur,  là  où  il  n'y  a  raison,  ne 
«  lumière.  Par  la  mort  que  Dieu  porta  !  si  vous  estes  con- 
«  tent  de  mourir,  ce  ne  suis-je  pas,  que  ce  ne  soit  maugré 
«  moi  :  car  vous  pouvez  bien  faire  autrement,  et  les  rap- 
«  paiser  par  doux  et  sauver  vostre  honneur  et  vostre  vie. 
«  Qui  est-ce  qui  le  doit,  ne  qui  le  peut  faire,  fors  vous 
«  seul  ?  Déa  !  que  Dieux  en  puist  rire  !  vostre  courage 
«  n'est  point  de  lieu  ici,  sinon  que  vous  l'amolliez  et  le 
«  tournez  envers  ces  povres  brebis,  un  povre  desvoié  peu- 
«  pie  que  vous  remettrez  en  sa  quoieté  par  un  mot.  Çà , 
«  çà,  descendez  au  nom  de  Dieu  et  montez  là-haut,  et 
«  vous  monstrez,  et  vous  faites  valoir  et  priser  par  vostre 
t^  bon  sens,  et  tout  prendra  bonne  fin  et  joyeuse.  » 


CHAPITRE  VIII. 

Comment  les  navieurs  et  bouchers  de  Gand  se  vinrent  joindre 
avecques  le  duc,  lequel  monta  en  haut  au  grand  marché  pour  parler 
à  eux. 


Comme  doncques  le  meschief  estoit  de  ce  ribaut  qui  se 
sentoit  battu,  et  grognoit  mordant  les  dents  fellement  sur 
son  prince,  et  là  où  il  y  en  pouvoit  avoir  des  autres  de 
semblable  volonté  à  l'aventure  pour  faire  un  douloreux 
meschief,  aucunes  bannières  toutefois  qui  là  près  estoient 
et  veoient  et  ooient  ceste  rumeur  autour  du  duc  leur 
prince ,  prestement  et  à  tout  effort  se  vinrent  joindre  à 
luy  pour  le  défendre,  et  luy  vinrent  dire  :  «Monseigneur, 
«  assurez-vous,  et  n'ayez  nulle  peur.  Nous  vivrons  et 
«  mourrons  emprès  vous,  et  n'y  aura  si  hardi  qui  vous 
«  ose  mesfaire  ;  et  s'il  y  a  des  mauvais  garçons  icy  sans 
«  révérence  et  sans  crémeur,  pour  le  présent  souffrez, 

«  pour  Dieu!  uu  bien  petit',  vous  en  serez  bien  vengé  cy- 
«  après  ;  mais  maintenant  il  n'est  point  beure,  pour  peur 
«  (le  plus  grand  mal.  » 

Sy  fut  bien  joyeux  le  duc  de  ceste  assistance,  et  s'en 
rassura  tant  mieux;  et  furent  les  navieurs,  boucliers  et 
poissonniers  et  aucuns  autres  qui  là  se  vinrent  joindre 
avecques  luy  atout  leurs  bannières,  là  où  il  y  avoit  grand 
monde.  Or,  estoit  monté  le  duc  en  la  haute  maison^  sur  le 
marché,  et  se  montra  aux  fenestres.  Et  comme  il  estoit 
tout  escollé  du  seigneur  de  Gruthuse,  qui  près  luy  estoit, 
et  de  son  chancelier  et  d'autres  beaucoup ,  que  douce- 
ment et  bénignement  de  voit  parler  à  eux,  commença  à 
parler  et  dit  en  flameng'  :  «  Mes  enfans,  Dieu  vous  garde 
«  et  sauve!  je  suis  vostre  prince  et  naturel  seigneur,  qui 
«  vous  viens  visiter  et  conjouir  de  ma  présence  pour  vous 
«  mettre  en  vostre  paix.  Sy  vous  prie  qu'en  faveur  de  moi 
«  vous  vous  veuilliez  doucement  porter  et  vous  contrete- 
«  uir  ;  et  tout  ce  que  je  pourray  faire  pour  vous,  sauf  mon 
«  honneur,  je  le  feray  ;  et  vous  accorderay  ce  qui  me  sera 
«  possible.  »  Et  alors  tout  d'une  voix  crièrent  contre-mont  : 
«  JJéel  Wille-commel  Wille-comme!  bienviengné,  bien- 
«  viengné,  monseigneur!  Nous  sommes  tous  vos  enfans 
«  et  vous  remercions  de  vostre  bonté  envers  nous.  »  Et 
alors  le  seigneur  de  Gruthuse,  par  charge  du  duc,  reparla 
arrière,  disant:  «  Messeigneurs,  veez-ci  vostre  prince, 
«  vostre  naturel  seigneur  d'ancienne  hoirie,  et  qui  ne  l'est 
«  pas  par  acquest,  ne  par  achat,  ne  par  tyrannie,  mais 

'  Souffrez  un  bien  petit,  ayez  un  peu  de  patience. 

-  La  haute  maison,  het  hoog  huys.  C'était  dans  cet  édifice  situé  au 
Marché  du  Vendredi,  que  les  souverains  recevaient  le  serment  des 
Gantois. 

^  Philippe  le  Ron  parlait  aussi  le  flamand.  Le  texte  d'un  discours 
qu'il  prononça  en  cette  langue  a  été  conservé, 

«  l'est  d'ave,  detrave*  et  d'ancienne  production  de  six  cens 
«  ans ,  qui  oncques  ne  faillit,  sique  il  a  vraie  espérance 
a  en  vous  que  vous  le  recognoissiez  vostre  droiturier  et 
«  naturel  prince,  comme  vous  avez  fait  ses  devanciers.  Si 
«  doncques  aucune  chose  ne  vous  plaist  envers  luy,  comme 
«  vostre  prince  et  seigneur  il  vous  prie  que  vous  luy  veuil- 
«  liez  doucement  tenir  tels  termes  comme  il  affiert  à  bons 
«  enfans  à  leur  prince,  et  il  vous  sera  et  veut  estre  bon  et 
«  amiable  en  tout  ce  que  l'en  voudrez  requerre.  »  Et  alors 
respondirent  tous  à  haute  voix  :  «  Monseigneur,  grand 
«  mercy  !  grand  mercy  !  vous  estes  nostre  prince  et  n'en 
«  sçavons  point  d'autre,  et  sommes  vos  enfans.  Mais 
«  nous  vous  prions  qu'il  vous  plaise  nous  faire  raison  de 
«  ces  mangeurs  de  foie  qui  gastent  vostre  ville  et  nous 
«  mettent  à  pain  quérir,  et  sont  mesmes  de  méchant  lieu 
«  et  de  povre  venue.  Et  les  avons  vus  povres  galoppins 
«  tous  quétifs';  et  maintenant  sont  seigneurs  du  vostre 
«  qu'ils  nous  desrobent  ;  et  ont  les  terres  et  les  seigneu- 
«  ries  et  les  grands  estais  de  vos  propres  deniers,  que 
«  vous  ignorez  ;  mais  font  à  croire  au  povre  peuple  que 
«  vous  les  avez  et  retenez,  ce  que  non'.  Sy  requérons 
«  d'avoir  audience  pour  le  vous  remontrer  vivement,  à  fin 
«  telle  que  après  vous  en  puissiez  faire  à  l'expédient  de  la 
«  chose  qui  vous  compète  et  à  nous.  » 

'  Trave,  trisaïeul. 

-  Quétifs,  chétifs,  pauvres,  misérables. 

3  Peut-être  faisait-on  allusion  par  ces  paroles  à  Arnould  de  Gouy 
qui  exerça  pendant  quelque  temps  la  charge  de  grand  bailli  de  Gand. 
«  Il  avoit,  dit  un  chroniqueur  contemporain,  achepté  plusieurs  belles 
«  terres  et  faict  son  fils  aisné,  chevalier,  combien  que,  au  commence- 
«  ment,  il  n'avoit  pas  vaillant  cent  escus.  » 

CHAPITRE  IX. 


Comment  un  Gantois  mutin  s'avança  monter  auprès  du  duc, 
avocassant  pour  ses  compagnons. 

Or,  tandis  doncques  que  ces  paroles  se  disoient  en  bas 
contre-mont,  et  que  le  duc  j  entendoit  de  grand  cœur, 
avint  que  un  grand  rude  vilain ,  outrageux  et  fier,  estoit 
monté  à  mont  celéement,  et  s'estoit  venu  mettre  à  la  fe- 
nestre  emprès  le  duc  ;  et  là  venu  haussa  sa  main,  qui 
estoit  armée  d'un  gantelet  de  noir  fer  vernissié,  et  férit 
un  grand  coup  sur  le  bas  de  la  fenestre  devant  luy  pour  se 
faire  oïr  ;  et  sans  porter  révérence  au  prince,  ne  crémeur, 
se  présuma  à  dire  ainsi:  «  Vous,  mes  frères  là  en  bas,  qui 
«  quérez  à  faire  vos  plaintes  et  doléances  à  nostre  prince  ici 
«  présent  d'aucunes  grandes  causes  qui  vous  compétent, 
«  et  premièrement  de  ceux  qui  ont  le  gouvernement  de 
«  ceste  ville-ici,  qui  desrobent  le  prince  et  vous,  vous  les 
«  voulez  avoir  punis?  Ne  faites  pas? —  Ouil,  ce  dirent  les 
«  autres.  —  Et  sy  voulez  avoir  mises  jus  les  cueilloites? 
«  N'est-ce  pas  ce  que  vous  quérez?  —  Ouil!  ouil!  —  Et 
«  sy  voulez  avoir  vos  portes  condamnées  réouvertes  et  vos 
«  bannières  autorisées,  comme  de  tout  temps  ancien?  — 
«  Ouil  !  ouil  !  —  Et  sy  voulez  et  priez  de  ravoir  vos  clias- 
«  tellenies,  vos  blancs  chapperons  et  vos  anciennes  ma- 
<(  nières  de  faire?  Ne  faites  pas?  —  Ouil!  ouil!  »  ce  res- 
pondirent.  Et  alors  le  vilain,  à  ce  mot,  tourna  sa  parole 
devers  le  duc,  à  la  fenestre,  disant  :  «  Monseigneur,  c'est 
«  icy  en  brief  pour  quoy  ces  gens  là  bas  sont  icy  assemblés 
«  pour  vous  faire  requeste,  et  affin  que  vous  y  pourvoiez. 
«  Et  moi,  en  nom  de  eux  tous,  je  le  vous  déclare,  et  ils 


272  CHRONIQUE 

«  m'en  aveueut,  vous  l'avez  oy,  sique,  pardonnez-moi,  je 
«  le  vous  ai  dit  pour  eux  et  pour  im  mieux.  « 

0  glorieuse  majesté  de  Dieu  !  et  que  vecy  une  outra- 
geuse  et  intolérable  vilenie  commise  en  la  face  d'un  prince, 
et  d'un  tout  vil  bas  homme,  que  de  soy  venir  mettre  et 
joindre  emprès  les  flancs  d'un  tel  prince  son  seigneur, 
encore  et  proférer  paroles  contraires  à  sa  hauteur  par 
contempnement  de  sa  seigneurie,  et  de  quoy  le  plus  povre 
noble  homme  du  monde,  par  la  manière  du  faire  eust  pu 
avoir  le  cœur  crevé  d'annuy  et  de  despit  de  le  tolérer  et 
porter!  Et  sy  convint  toutesfois  que  ce  noble  prince  le 
portast  et  tolérast  pour  un  mieux  à  ceste  heure,  et  qu'il  le 
coulast  par  une  risée,  qui  en  devoit  mourir  de  deuil.  Et 
alors  le  seigneur  de  Gruthuse,  qui  bien  en  sçavoit  dissi- 
muler son  despit,  en  pareil  comme  son  maistre,  qui  en- 
semble s'entre-regardoient  piteusement,  dit  à  ce  vilain 
doucement  :   «  Mon  ami ,  ne  faisoit  besoin  que  pour  ceste 
«  affaire  vous  montassiez  çà   haut,   qui  est  le  lieu  du 
«  prince  et  député  pour  luy  et  pour  ses  nobles  :  de  là 
«  bas  vous  eust-on  bien  oy,  et  vous  eust  monseigneur 
<(  respondu  ainsi  qu'en  çà  ;  et  sans  vous  avoir  à  avocat,  il 
«  contentera  bien  son  peuple.  Vous  estes  un  estrange 
<*  maistre;  descendez,  descendez  en  bas,  et  vous  en  allez 
«  avecques  vos  gens  :  monseigneur  fera  bien  du  tout.  » 
Sy  s'en  alla  le  vilain  et  fut  convoyé  en  bas  et  s'en  alla  ; 
ne  sçay  qu'il  devint'.  Et  le  duc  et  tous  les  seigneurs 
demourèrent  tous  esbahis  de  l'outrage  du  vilain  et  de  son 
orgueilleux  emprendre.  Et  le  duc,  au  plus  bel  qu'il  pou- 
voit,  et  après  avoir  contenté  le  peuple  par  paroles,  monta 
à  cheval  et  s'en  repaira  en  sa  maison,  là  où  il  apriesmes 

,     '  Hoste  Bruneel  et  plusieurs  de  ses  amis  furent  livrés  au  supplice, 
lorsque  les  Gantois  se  virent  réduits  h  solliciter  la  clémence  du  duc. 

monstra  la  destresse  de  son  courage  à  sa  famille ,  laquelle 
''il  fit  tout  armer  et  veiller  ceste  nuit  en  sa  maison,  de 
peur  d'inconvénient,  ne  oncques  puis  n'eut  heure  de  joie 
dans  la  ville,  jusqu'à  tant  qu'il  s'en  trouva  dehors. 

CHAPITRE   X. 

Comment  les  nobles  et  gens  de  bien  estoient  perplex  de  la  mutinerie 
perpétrée  à  l'entrée  de  leur  prince. 

Dieu  sçait  quelle  angoisse,  quelle  destresse  et  martyre 
de  courage  vissiez  en  Gand  alors,  et  quelle  honte  et  dou- 
loreuse  confusion  de  la  part  des  bons  et  des  notables,  tant 
nobles  et  riches  bourgeois,  comme  de  ceux  de  la  justice 
qui  avoient  désiré  leur  nouveau  prince  à  venir  en  sa  ville, 
et  pratiqué  mesmes  sa  venue  en  assurance  ;  dont  mainte- 
nant, quand  ils  l'ont  eu  et  reçu  et  recognu,  le  second  jour 
de  son  accès,  l'ont  conjouy  à  hacques  et  à  macques,  et 
assis  devant  son  front  multitude  de  faces  en  bacinets 
enrouUiés,  et  dont  les  dedans  estoient  grignans  barbes  de 
vilain,  mordans  lèvres.  Certes  en  Gand  alors  avoit  dou- 
leur et  tribulation  en  maint  cœur  d'homme,  mainte  triste 
et  confuse  pensée  en  close  chambre,  là  où  les  notables  en 
leur  solitude  fondoient  et  vuidoient  leur  annuy  par  mains 
détordre  et  par  clamer  et  plorer  leur  propre  confusion, 
disans  :  «Ha!  Gand!  mauvais  Gand!  ville  bien  ingrate, 
-i  et  mescognoissant  des  biens  de  Dieu,  ténébreuse  et 
«  noire,  en  un  ancien  naturel  péché  que  tu  as  comme 
«  mantel,  qui  fusses  resplandissant  sans  celuy,  de  toutes 
«  villes  cristienues  la  royne!  Ha!  Gand!  Et  comment 
«  penses-tu  respondre  jamais  ta  vile  présente  opération? 
«  Et  comment  vaincre  jamais,  ne  réparer  ta  présente 

«  cruelle  villenie  et  rudesse?  Avoir  évoqué  et  attrait  vers 
«  toy  ton  naturel  vrai  prince ,  expostulé  pour  le  recevoir, 
«  pour  le  conjoyr  et  célébrer  par  dévotion,  par  cérémo- 
«  nies,  par  sacrifices  et  par  mystères  aujourd'hui,  et  de- 
ce  main  luy  courir  sus  par  armes  et  bastons  ferrés,  et  le 
«  constraindre  et  faire  ployer  soubs  tes  outrages  !  0  tu  es 
«  de  la  race  des  faux  Juifs,  faut  dire,  dont  tu  ensieus 
«  l'exemple ,  ou  tu-mesme  veux  estre  exemple  à  tout  le 
«  monde  de  toute  malignité  et  villenie  !  Que  dira-l'-on  de 
«  toi,  fors  que  tu  es  telle  que  tes  faits,  traîtresse,  décbe- 
«  vresse,  gabuseresse,  cruelle  et  inhumaine,  sans  honneur 
<(  et  sans  révérence,  sans  discrétion  et  sans  raison,  et  non 
«  accoutant  ne  à  bon  los,  ne  à  bonne  renommée,  ne  à 
«  prince,  ne  à  noble  homme,  fors  manche  devant,  manche 
«  darrière',  ne  te  chault  comment,  mais  que  ta  bestialité 
«  et  férocité  puisse  avoir  lieu  et  exploiter  comme  tu  as  de 
«  nature.  0  Gand!  Gand!  en  perpétuité  tu  ne  vaincras, 
«  ne  ne  répareras  ta  présente  offense  ;  et  si  autres  fois  il 
«  t'est  meschu,  comme  assez  il  t'en  pend  au  dos,  ton  mes- 
«  fait  aujourd'hui  surpasse  tous  autres,  et  est  le  plus  noir 
«  et  le  plus  triste  que  tu  oncques  commis  encore,  comme 
«  d'appeler  ton  prince  et  ton  droiturier  seigneur  en  dedans 
«  toy,  pour  l'embracier  et  estraindre  par  amour,  pour  le 
«  recevoir  et  recognoistre  ton  héritier,  ton  duc,  ton  pro- 
«  tecteur  et  refuge,  et  le  venir  menacer  à  son  entrée  et 
«  luy  mettre  devant  le  front  espouventement,  pour  luy  faire 
«  renoncer  à  sa  seigneurieuse  libertise  et  hauteur,  pour 
«  soi  mettre  en  la  tienne  par  force.  Je  crains  certes  que 
a  une  fois  cestuy  détestable  et  non  ouy  jamais  tel  péché 
«  ne  te  couste  et  cuise,  et  que  Dieu  ne  le  venge  sur  toy 

»  Manche  devant,  manche  darrière,  sans  réflexion,  inconsidérément. 

«  avecquesles  autres  passés,  dont  toiitesfois  ce  seroit  dom- 
«  mage  pour  la  beauté  de  toy  dont  tu  abuses'.  » 


CHAPITRE  XI. 


Comment  Georg'e  excuse  aucunement  la  folle   empi'ise   du  peuple 
g-antois  s'ils  y  fussent  allés  par  conduite. 


Pour  donner  toutesfois  à  chacun  la  portion  de  son  droit, 
en  tant  que  raison  souffre,  et  mettre  ce  tant  peu  d'excuse 
que  ce  peuple -ci  peut  avoir  en  ce  qu'il  s'est  ainsi  esmu,  un 
peu  me  convient  me  tourner  envers  luy  par  pitié ,  en  tant 
que,  posé  que  cause  aucunement  pouvoit  avoir  fondamen- 
tale de  soy  douloir,  il  n'a  quis  autre  meilleure  voie  et 
plus  honneste  de  la  monstrer  à  son  utilité  et  joie.  Car 
pour  remonstrer  n'eussent  jamais  failli  à  tirer  la  raison 
devers  eux,  et  qui  les  eust  maintenu  en  justice;  car  leur 
prince  estoit  homme  d'agu  j  ugement,  et  venu  pour  celle 
cause  devers  eux,  pour  y  monstrer  beaucoup  de  sa  grâce 
et  de  sa  vertu,  en  équalité  de  droiture  pour  grant  et 
petit.  Et  croy  fermement  que  s'ils  n'eussent  abattu  ceste 
malheurée  maison  par  orgueil  et  folie,  sicomme  ils  firent, 
et  eussent  requis  le  duc,  en  son  nouvel  venir,  de  grâce  et 
de  relaxation,  voire  franchement  parfaite  quittance  des- 
dites cueilloites  dont  ils  se  douloient,  le  duc,  franchement 
les  leur  eust  quitées  et  mises  jus,  avecques  plusieurs  autres 
grâces  qu'il  leur  eust  faites,  sauve  leur  querelle  et  son 
amour.  Car  faut  entendre  et  croire  qu'à  la  mesure  du 
titre  et  bon  droit  que  ce  peuple-icy  pouvoit  avoir,  s'il  eust 
sçii  monstrer  froidement  et  par  bon  sens ,  il  estoit  quasi 

i  Cf.  Coraminos,  éd.  de  M"<-  Dupont,  II,  p.  232. 

impossible  que  le  duc  ne  luy  eust  administré  justice  et 
bonne  raison,  et  mis  remède  en  sa  doléance.  Mais  en  lieu 
de  sens  et  de  révérence  prit  un  entouUis  de  fol  orgueil , 
en  luj  mordant  ses  dents,  et  pour  s'en  venger  en  propre 
autorité,  par  force,  en  lésion  du  prince.  Car  vrai  estoit  et 
notoire,  ce  disoit-l'-on,  que  piteuses  excessives  mengeries 
courroient  sur  le  povre  peuple  par  ces  cueilloites  qui  tous- 
jours  courroient  et  jamais  ne  se  diminuoient;  et  estoient 
les  levées  trop  plus  grandes,  ce  disoit-on,  et  de  trop  plus 
gr^nt  monte  trois  fois  que  la  charge  pour  quoy  elles 
furent  mises.  Sy  luy  sembloit,  puisque  le  prince  estoit 
payé,  et  la  ville  assez  recouvrée  du  mescliief  qu'elle  en 
avoit  fait  pour  vendre  rentes,  il  estoit  licite  et  raisonnable 
que  désormais  il  pust  estre  allégé  du  fardeau  aussy  dont 
il  avoit  fait  pleine  satisfaction  entre  Dieu  et  homme.  Donc, 
ce  que  il  arguoit,  c'estoit  qu'il  imputoit  ces  deniers,  ainsy 
induement  levés,  reposer  es  coffres  d'aucuns  de  la  ville 
ayans  gouvernement,  et  qui  s'en  grandissoient,  et  achat- 
toient  terres  et  seigneuries,  et  lesquels  néantmoins,  s'ils 
estoient  mal  du  peui^le  et  haïs  de  mort,  sy  trouvèrent-ils 
façon  d'estre  bien  de  court,  et  sur  quoy  ils  se  fondoient  et 
fioient.  Et  vecy  où  git  le  lièvre  et  le  droit  difficile  du 
neud;  c'est  que  court  fasse  jugement  sur  ceux  qui  court 
flattent  et  baisent,  et  punition  sur  autrui  de  crime  dont 
elle-mesme  est  entachée  et  toute  pleine,  c'est  d'avarice,  de 
rapine,  de  ténacité,  et  qui  tout  reçoit  et  nourrit  ce  qui  est 
de  celle  secte,  pourvu  qu'il  y  ait  fruit.  Et  est  tout  le  monde 
si  enfangé  de  ceste  maudite  avarice,  qu'à  peine  n'y  auroit 
juge  en  la  terre  qui  ne  s'en  prist  à  luy-mesme  pour  coulpe; 
car  envis  l'un  ver  mange  l'autre.  Maintenant  doncques, 
si  la  perplexité  estoit  grande  en  Gand  entre  les  bons  et 
notables,  sy  estoit-elle  en  court  encore  plus,  pour  maintes 

causes;  car  le  duc  y  avoit  mademoiselle  sa  fille,  dont  il 
craignoit  fort  qu'il  ne  la  pourroit  tirer  dehors  la  ville,  et 
que  ces  mauvais  vilains  ne  le  voudroient  souffrir,  s'ils  s'en 
percevoient  de  son  allée'.  Y  avoit  aussi  apporté avecques 
luy,  de  Brug-es,  tout  ce  qu'il  avoit  trouvé  [lors]  du  très- 
pas  de  son  père,  qui  montoit  à  merveilleux  grand  avoir. 
Sy  désiroit  fort  que  cela  fust  tiré  dehors  aussi,  et  mis  à 
sauveté  plus  sûrement  que  là  ;  car,  si  la  chose  tournoit  à 
mal,  et  que  les  meschans  d'aventure  venoient  à  user  de 
force  sur  les  gens  de  bien,  tout  ce  grand  avoir  là  seroit 
dissipé  et  perdu,  ce  luy  sembloit,  et  seroit  par  aventure  le 
premier  ravi.  Sy  fut  conclu,  par  bon  avisé  conseil,  que 
subtilement  et  par  nuit  on  feroit  tirer  les  coffres  dehors, 
et  les  mettre  en  voie  envers  Tenremonde,  là  où  ils  seroient 
bien  jusques  à  la  venue  du  duc'.  Et  de  mademoiselle  sa 
fille,  mais  que  le  duc  eust  un  peu  contenté  le  peuple  par 
subtiles  promesses ,  l'on  feroit  le  mieux  que  l'on  pourroit 
d'elle  à  son  partement,  et  s'en  venroit  bien  avecques  luy 
au. gré  du  peuple;  car,  pour  dire  vray,  il  craignoit  (sy 
faisoit  chacun)  qu'on  ne  la  détenist  par  force  et  par  un 
contregage,  jusqu'à  tant  que  le  duc  auroit  tout  consenti 
et  accordé  ce  que  l'on  voudroit  avoir.  Mais  on  y  pourvut 
par  belles  paroles  et  par  bon  sens;  et  le  duc  ,  après  deux 

»  Marie  de  Bourgogne  avait  été  élevée  à  Gand.  Les  Gantois  «  l'avoient 
en  garde,  »  dit  la  Chron.  ms.  de  La  Haye.  Ce  fut  en  se  rendant  de 
Gorcum  à  Gand  pour  la  voir,  que  la  comtesse  de  Charolais  se  sentit 
prise  à  Anvers  du  mal  auquel  elle  succomba. 

2  Le  duc  confirma  par  une  charte  donnée  à  Bruxelles  le  28  juillet 
1467  les  privilèges  qu'il  avait  restitués  aux  Gantois.  Lorsque,  peu  de 
jours  après,  il  fallut  procéder  au  renouvellement  de  l'échevinage,  les 
magistrats  de  Gand  supplièrent  les  commissaires  du  duc  d'effacer  de 
la  formule  du  serment,  toute  mention  de  la  paix  de  Gavre  »  pour  éviter 
«  la  fureur  du  peuple  que  meismement  le  mot  de  la  paix  de  Gavre 
«  mettroit  en  commotion.  » 

TOII.    V,  Ig 

ou  trois  jours  passés,  leur  fit  mettre  jus  leurs  armes  et 
cliacun  s'en  aller  en  sa  maison  ;  et  de  là  en  avant  on  traita 
avec  eux.  Et  le  duc  y  commit  son  conseil  et  les  grands 
hommes  de  sa  maison  ;  et  leur  promit  et  fît  promettre  de 
leur  faire  raison  de  ceux  dont  ils  se  douloient  et  d'en 
faire  information  à  bonne  justice.  Pareillement  leur  accor- 
doit  de  mettre  jus  les  cueilloites,  par  ainsi  que  trouvé  fust 
que  la  ville  se  fust  souffisamment  recouvrée  de  ses  dom- 
mages, et  luy  parpayé;  leur  accordoit  aussy  de  faire 
ouvrir  la  porte  condamnée  par  son  père,  pour  cause  que 
par  là  le  vinrent  combattre  à  Gavre  ;  et  de  leurs  cbastel- 
lenies,  il  en  besongneroit  cy-après  par  bon  avis  et  con- 
seil, et  plus  à  loisir,  après  soy  estre  despescié  de  ses  pré- 
sens grans  affaires  qu'il  avoit  sur,  mains,  touchant  les 
divers  pays  qu'il  devoit  aller  visiter  et  recevoir  de  ville  à 
ville  parle  trespasde  son  père,  et  à  quoy  nécessairement  il 
luy  falloit  entendre,  ce  disoit,  et  vray  disoit.  Et  par  ceste 
manière  de  parler  qui  estoit  douce,  quelque  fust  le  cœur, 
Gantois  se  tinrent  à  contens,  cuidans  bien  avoir  fait  la 
besongne  :  mais  leur  coustera  de  l'annuy  beaucoup  cy- 
après  et  de  grant  peur,  dont  peu  s'en  donnoient  garde. 

CHAPITRE  XII. 

Comment  le  duc  Charles  se  partit  de  Gand,  et  comment  ceux  de 
Malines  en  celle  heure  se  fondèrent  faire  le  semblable. 

Par  douces  et  subtiles  voies  doncques  le  duc  partit  de 
Gand  et  en  emmena  sa  fille,  dont  le  duc  faisoit  grand 
deuil;  et  le  duc  s'en  alla  à  Tenremonde,  tout  droit  envers 
Malines ,  car  là  vouloit-il  estre  pour  approcher  Brabanj-. 
Or,  oyez  maintenant  et  entendez  la  conséquence  de  ceste 

maudite  et  douloureuse  commotion  faite  en  Gand.  Preste- 
ment que  ceux  de  Brusselles  et  les  autres  villes  de  Bra- 
bant  virent  comment  Gantois  avoieijt  besong-né  avecques 
ce  duc  Charles  à  son  entrée,  et  obtenu  deluy  forcéement 
ce  qu'ils  ont  voulu,  eux  aussi,  à  l'exemple  des  Gantois, 
proposèrent  secrètement  d'en  faire  autant,  et  de  non  le 
recevoir  jamais,  jusqu'à  tant  qu'il  leur  auroit  accordé 
toutes  leurs  choses  à  leur  gré  et  à  leur  vieil  usage.  Et 
déjà  avoient  Brussellois  estrif  contre  luy  dès  avant  la  mort 
de  son  père,  et  de  quoy,  luy  estant  encore  comte  de  Cha- 
rolois,  leur  avoit  respondu  en  Gand,  que,  par  saint  Georges, 
une  fois  si  jamais  il  devenoit  duc,  il  leur  feroit  bien  sen- 
tir leur  enfant;  et  ne  feroient  point  de  luy  comme  ils 
avoient  fait  du  père,  qui  leur  avoit  esté  trop  doux,  et  les 
avoit  enrichis  et  donné  l'orgueil  qu'ils  avoient.  Sy  en 
souvint  maintenant  à  Brussellois,  et  le  craignoient;  et 
pensans  à  prévenir  par  la  forme  des  Gantois  et  par  luy 
monstrer  visage,  conclurent  toutes  les  villes  du  Brabant 
une  conclusion  à  l'esmeute  des  Brussellois;  et  mirent 
journée  de  commune  convention  à  Louvain,  chef- ville  du 
pays,  semonnans  avecques  ce  et  requérans  les  estais  pour 
y  estre.  Or,  craignoit  durement  le  duc  ces  vilains  de 
Brusselles,  qu'ils  ne  infectassent  et  corrompissent  tout  le 
pays,  et  qu'ils  ne  proposassent  de  luy  faire  danger  de  sou 
héritage ,  sous  l'exemple  qu'ils  avoient  pris  à  Gand , 
jà-soit-ce  que  ce  n'estoit  point  une  mesme  chose  Brusselles 
et  Gand,  ne  de  mesme  poids,  ce  savoit-il  bien;  mais  au 
moins  un  peu  de  danger  luy  pouvoit  bien  donner  grand 
inconvénient  aussi ,  par  quoy  le  haster  et  soy  avancer  luy 
sembloit  nécessaire  ;  car  jà  s'estoit  avancé  par  secret  mes- 
sage le  comte  de  Nevers,  d'envoyer  unes  lettres  à  aucunes 
privées  personnes  et  villes,  par  lesquelles  il  signifioit  avoir 

droit  et  vraie  action  en  la  duché  de  Brabant,  lequel  droit 
il  entendoit  à  poursievir  par  toutes  voies  convenables  en 
contraire  du  duc  de  Bourgongne  et  de  tout  autre  ;  sy  leur 
prioit  d'assistance  et  de  faveur,  jà-soit-ce  que  autrefois  et 
du  vivant  du  duc  Philippe ,  pour  ce  que  le  comte  de 
Nevers  avoit  autrefois  mis  avant  ces  termes,  il  en  estoit 
décidé  et  conclu  par  jugement,  et  en  la  chancellerie  de 
Brabant  mesme,  que  ce  comte  de  Nevers  n'y  a  ne  droit, 
ne  riens.  Sy  en  ensievy  que,  pour  plus  grande  seureté  et . 
pour  en  oster  les  débats  pour  à  toujours,  le  duc  Philippe 
requit  aux  trois  estats  du  pays  qu'en  sa  pleine  vie  ils 
voulsissent  jurer  à  son  fils  le  comte  de  Charolois,  qu'après 
son  trespas  ils  le  recevroient  et  recognoistroient  pour  leur 
seul  vrai  naturel  seigneur  et  prince,  sans  autre,  et  forclos 
tout  le  monde.  Mais  non  obstant  ce,  toutesfois,  et  ce  qui 
avoit  été  authentiquement  et  solemnellement  fait  par  les 
trois  estats,  sy  y  mettoit-il  doubte  maintenant;  et  en 
estoit  en  danger  pour  l'exemple  des  Gantois  sur  qui  les 
autres  se  fondoient,  et  savoit  bien  avec  ce,  que  le  comte 
de  Nevers  son  cousin  avoit  jà  envoyé  ses  lettres  par  deçà, 
pour  luy  donner  empeschement ,  lesquelles  toutesfois  bien 
petit  il  prisa,  et  en  fit  peu  de  poids  et  des  lettres  et  de 
ITiomme. 

CHAPITRE  Xlir. 

Comment  le  comte  de  Nevers,  par  l'enhort  de  son  valet  de  chambre, 
se  partit  de  la  maison  de  Bourgong-ne. 

Ce  comte  de  Nevers,  ailleurs  et  par  cy-devant  avez 
assez  oy,  s'estoit  mal  porté  envers  ce  duc,  luy  estant  encore 
comte  de  Charolois,  et  par  son  mesprendre  s'estoit  eslon- 
gnié  et  tout  distrait  de  la  maison  de  Bourgongne,  sa  chief 

maison,  et  qui  l'avoit  eslevé  et  nourri.  Et  non  obstant  que 
pendant  ce  temps  que  le  comte  de  Charolois  estoit  en 
France,  à  Conflans,  ce  comte  de  Nevers  eust  été  pris  en 
son  chasteau  de  Péronne  et  mené  prisonnier  en  Béthune 
longue  espace  ',  et  que  depuis,  par  appointement  fait  et 
par  grans  moyens,  le  comte  de  Charolois  condescendit  à 
recevoir  à  merci  ce  comte  de  Nevers,  son  cousin,  et  de  luy 
pardonner  ses  mesfaits,  pour  l'honneur  de  Dieu  et  du  sang 
prochain  qui  estoit  entre  eux,  en  la  ville  de  Boulogne-sur- 
la-mer,  et  que  là  luj  promist  perpétuel  service  et  révé- 
rence, comme  à  son  chef;  toutesfois,  par  aucuns  servi- 
teurs estans  lez  luy,  souverainement  par  un  Boutillart, 
un  valet  qui  s'estoit  eslevé,  cestuj  de  Nevers  se  distray 
depuis  des  marches  de  deçà,  et  s'alla  tenir  en  Nivernois, 
là  où  arrière  il  renchut  en  son  viel  ploy  de  folie  et  de  mau- 
vais usage;  et  par  povre  conseil,  et  que  ce  Boutillart  dé- 
boutoit  toutes  gens  de  bien  et  les  nobles  de  la  comté  d'en 
arrièrede  luy  pour  le  gouverner  seul,  recommença  arrière 
la  seconde  fois  à  soy  mal  porter  de  rechief  envers  son 
pardonneur,  et  de  soy  vanter  assez  qu'il  luy  esmouveroit 
guerre  avec  l'aide  du  roy  et  des  Liégeois,  pour  la  duché 
de  Brabant  en  laquelle  il  clamoit  droit.  Mais  attendu  au  clair 
son  estât  et  sa  fortune  d'alors,  ses  menaces  estoientde  neige 
et  de  peu  de  vertu  ,  et  en  pouvoit  ensievir  peu  de  fait ,  ne 
par  luy,  ne  par  autre.  Mais  tout  cecy  luy  fit  un  despit 
qu'il  avoit  pris  depuis  son  pardon,  par  l'enhort  de  ce  Bou- 
tillart ;  et  estoit  qu'en  luy  pardonnant,  le  comte  de  Cha- 
rolois luy  osta  les  chastellenies  de  Roye,  de  Péronne  et 
de  Montdidier  que  le  duc  Philippe  luy  avoit  données  et 

'  Voyez  dans  l'éd.  de  Commines,  de  Lenglet,  II,  p.  5T7,  les  lettres  du 
22  mars  1465  (v.  st.),  par  lesquelles  le  comte  Jean  de  Nevers  remet  au 
comte  de  Charolais  la  garde  des  comtés  de  Nevers  et  de  Rhétcl. 

transportées  en  perpétuel  don,  ensemble  la  succession  du 

comte  de 'en  Hollande  de  la  terre  de  Voorne, 

après  son  trespas,  montant  bien  à  seize  mille  clinquars 
par  an,  que  tout  ensemble  le  comte  de  Charolois  luy  avoit 
osté  et  appliqué  devers  luy.  Sy  se  trouva  celuy  de  Nevers 
tout  nu  et  tout  despouillé  par  deçà ,  là  où  il  avoit  appris 
d'avoir  grand  bruit  et  grand  gloire ,  et  toute  la  noblesse 
de  Picardie  à  son  mand.  Et  par  tant,  comme  assez  il  co- 
gnoissoit  son  cas  et  pour  quoy  il  avoit  demandé  merci, 
il  s'eslongea  et  du  païs  et  de  la  maison  de  tous  points, 
dont  depuis  il  encbut,  par  povre  sens  et  conduite,  en  plus 
grand  grief  que  devant  et  en  perte  de  son  bonneur  :  ce 
qui  pitié  fut  ;  car  avoit  esté  un  vaillant  noble  prince  du 
temps  du  duc  Philippe  son  oncle,  et  que  gens  de  bien 
l'avoient  en  mains  qui  l'adestroient,  comme  le  seigneur  de 
Eocbefort,  messire  Hues  de  Longueval,  messire  Robert  de 
Miraumont  et  plusieurs  autres,  lesquels,  par  espécial  les 
deux,  quand  ils  furent  morts  (Rocliefort  et  Longueval), 
oncques  depuis  de  sens  ne  usa,  ne  de  bon  conseil,  mais  tira 
mescbans  gens  emprès  luy,  et  y  mit  sa  créance,  et  telle- 
ment qu'ainsi  il  se  gasta  et  pargasta  et  rua  son  bonneur 
sous  pieds  :  dont  ce  fut  grand  dammage  et  fait  fort  à 
plaindre. 

CHAPITRE  XIV. 

Comment  le  duc  entra  à  Malines,  et  comment  aucuns  du  Brabant 
eussent  volontiers  favorisé  au  comte  de  Nevers. 

Ce  nouveau  duc  Charles  donc,  après  son  partement  de 
Gand,  vint  et  entra  en  Malines,  où  il  fut  solemnellement 

^  Lacune  dans  le  manuscrit. 

reçu  à  dévotes  processions  et  révérences,  et  recognu  pour 
vrai  prince  et  héritier  de  la  ville.  Et  après  le  serment  fait, 
il  y  séjourna  par  l'espace  de  quinze  ou  vingt  jours  en 
surattendant  la  conclusion  qui  se  feroit  à  Louvain  ' ,  là  où 
les  trois  estats  de  Brabant  estoient  assemblés  sur  leur 
affaire  :  c'est  assavoir  sur  les  natures  et  anciennes  condi- 
tions du  pays,  lesquelles  aucuns  de  eux  eussent  volontiers 
introduites  et  ramenées  en  nature  maintenant,  avant  que 
le  recevoir,  pour  cause  de  plusieurs  infractions  dont  ils  se 
douloient,et  que  le  duc  Philippe,  le  nouveau  trespassé, 
leur  avoit  fait  par  puissance,  et  dont  maintenant  ils  qué- 
roient  et  machinoient  voies,  ce  sembloit,  pour  en  estre  au- 
dessus  et  pour  demeurer  francs ,  souverainement  les 
bonnes- villes,  là  où  naturellement  toujours  se  trouve  mur- 
mure en  peuple  et  volonté  de  changer  prince,  comme  en 
folles  femmes  qui  toujours  réputent  plus  de  bien  et  de 
plaisir  en  un  nouveau  dernier  qu'en  tous  ceux  qui  sont 
passés  devant.  Sy  en  estoit  l'exemple  ici  assez  évident. 
Car  il  en  y  avoit  en  Brusselles  assez,  et  ailleurs,  des  mau- 
vais vilains,  qui  secrètement  favorisoient  au  comte  de 
Nevers,  et  eussent  bien  voulu  livrer  ascout  après  luy, 
pour  cause  de  nouvelleté,  et  qu'il  n'estoit  point  de  puis- 
sance, ne  de  vertu  pour  régner  sur  eux,  fors  que  à  leur 
plaisir  ;  car  pour  un  duc  de  Brabant  qui  n'est  que  duc  de 
Brabant  seulement,  ils  ne  font  gaires  que  bien  à  point  ;  et 
partant,  quand  ils  ont  vu  ce  jeusne  prince-ici  si  fort  et  si 
puissant,  tout  àl'environ  de  eux,  et  haut  et  fier  de  cour- 
rage  pour  peu  les  priser,  se  conseilloient  ensemble  sur  la 
manière  de  leur  faire.  Car  pour  le  répugner  en  la  succes- 
sion de  son  héritage,  ne  se  sentoient  hardis,  ne  puissans, 

'  Les  états  de  Brabant  siégèrent  ù  Louvain  du  2  au  13  juillet  1467. 

et  en  craignoient  la  fin  mauvaise  pour  eux  ;  et  pour  le  re- 
cevoir aussi  tout  mollement,  sans  luy  donner  à  cognoistre 
leur  playe  en  son  nouvel  venir ,  ils  le  réputoient  sim- 
plesse.  La  baronnie  du  pays  toutesfois  estoit  toute  entière- 
ment pour  ce  duc  Charles  ;  vouloient  vivre  et  mourir 
avecquesluy.  Ils  estoient  crus  et  élevés,  ce  disoient,  sous 
le  bon  duc  le  père  :  sy  vouloient  mourir  aussi  et  vivre 
avecques  le  fils,  sans  autre  recognoistre  ;  car  estoit  leur 
vray  héritier  et  prince.  Sy  est  vray  toutesfois  que ,  eux 
estans  ainsi  tous  assemblés  à  Louvain ,  lettres  furent  por- 
tées aux  estats  du  pays  de  par  le  comte  de  Nevers,  et  par 
lesquelles  il  leur  remonstroit  avoir  vrai  et  légitime  droit 
en  la  duché  de  Brabant;  sy  leur  prioit  pour  aide  et  faveur 
en  sa  bonne  juste  cause,  et  leur  promit,  en  temps  avenir, 
de  le  recognoistre.  Mais,  en  effet,  les  lettres  furent  de  pe- 
tite estime  et  peu  réputées  entre  les  nobles,  quoique  entre 
les  aucuns  des  bonnes  villes  il  y  avoit  des  ascoutans  par 
perversité.. de  nature'. 

CHAPITRE  XV. 

Comment  les  nobles  de  Brabant  déclarèrent  qu'ils  ne  tenoient  autre 
seigneur  que  le  duc  Charles. 

A  ce  conseil  des  Brabançons,  à  Louvain,  là  où  ils  dispu- 
toient  de  leurs  besongnes,  le  duc  y  avoit  toujours  ses 
gens  allans  et  venans  pour  luy  deffendre  et  sauver  son 
droit  et  sa  seigneurie  encontre  les  murmurans,  et.  pour 
leur  rabattre  leur  orgueil,  aussy  pour  monstrer  barbe  et 

»  Des  envoyés  de  Louis  XI,  d'accord  avec  les  Liégeois,  proclamèrent 
le  comte  de  Nevers  duc  de  Brabant  à  Herstal,  ancienne  capitale  du 
Brabant  ou  tout  au  moins  résidence  de  ces  premiers  ducs  de  Brabant, 
qui  s'appelaient  Pépin  ou  Charlemagne. 

visage  de  prince,  combien  toutesfois  (et  ainsi  le  fesoit 
dire)  que  tousjours  vouloit  vivre  amiablement  avecques 
eux  et  les  maintenir  en  droit  et  en  raison,  aussy  bien  et 
sinon  mieux  que  son  père,  et  les  conserver  et  garder  en 
paix  et  en  tranquillité  contre  tout  le  monde  ;  et  si  d'aven- 
ture, il  y  avoit  chose  devers  eux  qui  fust  utile  et  d'expé- 
dient au  salut  du  pays  et  du  bien  publique,  et  qui  fust 
mieux  de  faire  que  de  laisser,  à  telle  chose  certes  et  à  tel 
avis  il  y  voudroit  libéralement  entendre,  ce  fit  dire,  et  n'y 
voudroit  aller  à  l'eucontre  ;  et  quand  de  leur  part  aussy  ils 
se  voudroient  élever  en  orgueil  contre  luy,  et  luy  estre  re- 
belles et  faire  refus  de  son  héritage  trayans  autre  part, 
sçussent  tous,  et  bien  l'entendissent,  qu'oncques  si  dure, 
ne  si  amère  folie  ne  prit  à  peuple  de  Brabant,  comme  il 
luy  feroit  sentir;  et  n'y  avoit  ne  roy,  ne  roc '  au  monde  qui 
les  en  sçust  garantir,  et  qu'il  n'en  venist  bien  à  son  des- 
seure.  Mais  entre  les  nobles,  comme  j'ay  dit,  n'avoient 
mestier  ces  paroles;  car  ils  estoienttous  pour  luy,  et  eus- 
sent mieux  aimé  la  mort  du  comte  de  Nevers  qu'envers 
luy  descendre,  là  où  messire  Philippe  de  Hornes,  celuy 
qu'on  appelle  seigneur  de  Gasebecque%  un  grand  baron, 
respondit  fellement  et  dit  que  les  nobles  de  Brabant  n'es- 
toient  point  pour  retirer  leur  avoir  d'envers  un  clair  ciel 
pour  le  contourner  et  ruer  en  une  caverne;  et  prestement, 
au  mot  dévolé,  tous  les  autres  qui  entendoient  bien  que  ce 
vouloit  dire,  commencèrent  à  dire  :  «  Par  mon  âme!  il  dit 
«  bien.  Voirement,  sy  ne  sommes-nous.  Dieux  nous  a 
«  bien  pourvu;  sy  luy  en  devons  grâces.  Nous  avons  un 
«  noble  vertueux  prince,  et  que  nous  recognoissons  ;  et 

'  Allusion  au  jeu  dY-checs. 

^  Philippe  de  Hornes,  seigneur  do  Gaesbekc,  de  Baucignics  et  de 
Hondtschoote;  vicomte  de  Bergues-Saint-Winoc, 


28G  CHRONIQUE 

«  vient  de  la  plus  noble  racine  du  monde,  le  bon  père. 
«  Nous  serions  bien  maudits  et  dampnés  si  nous  ne  luy 
«  donnions  et  portions  l'honneur  et  l'amour  que  luy  de- 
«  vous.  Et  nous  est  faute  et  reproche  de  tant  y  tarder  et 
«  reposer  dessus  ;  et  n'y  a  ne  vilain,  ne  ville  de  quoy  il  ne 
«  se  doie  bien  chevir  et  qu'il  n'en  sache  bien  faire.  » 

Ledit  de  Gasebecque  et  le  seigneur  de  Bergues,  un 
autre  grand  puissant  baron,  mirent  avant  cestes  paroles  et 
les  continuèrent;  et  en  estoient  sievis  de  toute  la  cheva- 
lerie du  pays,  qui  estoit  grande,  et  des  gens  du  conseil  du 
duc  qui  alloient  et  venoient  entre  deux  :  c'estoit  monsei- 
gneur le  chancelier,  maistre  Anthoine  Haneron,  prévost 
de  Saint-Donat,  l'archidiacre  d'Avallon,  messire  Guil- 
laume de  Bische  et  plusieurs  autres  ;  et  les  seigneurs  de 
Bergues  et  de  Gasebecque  vinrent  devers  le  duc  aussy  de 
jour  à  autre  avecques  aucuns  autres  députés  de  par  les 
estats  pour  mettre  tout  d'accort.  Et  tellement  fut  fait  et 
appointié,  que  le  duc  se  tint  à  content  des  estats  et  eux  de 
luy;  et  faisoient  ceux  de  Louvain  grande  préparation 
pour  le  recevoir.  Sy  se  partit  de  Malines  le  douzième  de 
juillet,  et  entra  en  Louvain,  là  oii  il  fut  solempnellement 
reçu  à  doubles  processions,  c'est  assavoir  à  processions 
des  gens  d'église  et  à  processions  de  l'université,  et  à 
grande  chevauchée  de  noblesse  et  de  notables  bourgeois. 
Et  fut  le  duc  tout  vestu  en  deuil  comme  il  appartenoit  ;  et 
descendi  en  la  maison  de  la  ville,  là  où  il  fit  le  serment, 
et  de  là  se  tira  en  sa  maison  pour  luy  ordonner;  et  vin- 
rent tous  les  nobles  du  pays  le  conjouir  ensemble,  et  les 
notables  de  Louvain  le  vinrent  bienviengnier  et  luy  faire 
les  présents'.   Et  demoura  par   aucuns  jours,   trois  ou 

'  Les  comptes  rie  la  ville  de  Louvain  renferment  des  détails  intcrcs- 

quatre,  audit  lieu;  et  de  là  s'en  vint  à  Brusselles  là  où 
arrière  il  fut  très  -  solempnellement  reçu  et  conjoui  du 
peuple;  et  là  disposa  son  séjour  pour  y  estre  convenable- 
ment par  aucun  temps  pour  ordonner  de  ses  affaires  ;  car 
en  Anvers  ne  vouloit  point  aller  encore,  pour  cause  que 
l'on  disoit  que  la  pestilence  y  couroit,  et  par  ainsi  se  tint 
à  Brusselles,  surattendant  le  temps  d'autre  nécessité  et 
expédient  ailleurs  et  en  autre  ville. 

CHAPITRE  XVI. 

Comment  le  comte  de  Nevers  escrivit  unes  lettres  assez  aigres  au 
duc  Charles. 

Prestement  doncques  luy  venu  à  Brusselles,  et  que  tout 
le  monde  pensoit  que  là  se  devroit  tenir  longuement  pour 
ordonner  les  affaires  du  pays  et  d'infinité  des  offices  qui 
estoient  eschus  par  le  trespas  du  père,  tout  le  monde  et 
de  tous  lez  affuioient  à  Brusselles,  pour  procurer  et  impé- 
trer  offices  et  bénéfices  à  ce  nouveau  duc  ;  les  uns  par 
fiance  qu'ils  avoient  en  sa  promesse  et  amour  du  temps 
passé;  autres,  parce  que  mesmes  avoient  obtenu  lettres  de 
telle  et  de  telle  chose;  autres  par  vertu  d'amis  et  des 
grans  moyens  que  avoient  devers  luy  ;  et  autres  à  pleines 
grandes  bourses  pleines  d'or,  et  lesquels  je  me  doute  que 
point  n'estoient  les  moins  recevables  ;  car  partout,  et  en 
tout  temps,  par  espécial  en  court,  telles  gens  sont  bien 
venus,  ne  oncques  amour  ne  servi  povre  homme,  sitost 
que  fait  argent,  un  riche  puissant.  Pour  doncques  avoir 
sa  cause  bien  avancée,  c'est  plus  fondation,  ce  semble, 

sants  sur  l'inauguration  du  duc  Charles  comme  duc  de  Brabant,  qui 
eut  lieu  à  Louvain  le  12  juillet  1467. 

avoir  bonne  bourse,  que  faillible  attente  en  promesse,  ne 
en  vain  amour  de  seigneur.  Souvent  l'expérience  en  a  plus 
assagi  de  gens  que  de  ceux  par  non  croire. 

Or  je  laisse  encore  reposer  ces  offices  en  ce  nouvel 
instant,  et  viens  à  parler  du  comte  de  Nevers  arrière; 
lequel,  avecques  ce  que  nouvellement  avoit  envoyé  des 
lettres,  comme  j'ai  dit,  à  plusieurs  particuliers,  tant  en 
Louvain  comme  en  Brusselles,  nobles  hommes  et  autres, 
pour  les  gagner  pour  luy,  s'avisa  aussi  d'en  envoyer  une 
au  duc  Charles,  jà  reçu  au  pays;  et  par  icelles,'luy  si- 
gnifia assez  impertinemment  son  enflé  courage,  par  forme 
de  doléance  et  de  tort  à  luy  fait,  ce  disoit,  et  de  quoy  une 
fois,  quand  il  pourroit,  il  en  pensoit  poursievir  son  droit 
par  une  manière  ou  par  autre,  et  en  prendroit  aide  de  ses 
amis.  Et  usant  de  plusieurs  semblables  mots,  finablement 
monstra  peu  de  sens  et  peu  son  honneur  d'ainsi  escrire  à 
son  chief,  sous  lequel  il  avoit  esté  eslevé  et  nourri  servi- 
teur toute  sa  vie.  Mais  comme  en  autres  choses  plus 
grandes  il  s'estoit  bouté  en  folie  par  avant,  encore  faisoit- 
il  à  dispenser  en  ceste  qui  estoit  de  continuation  pareille, 
en  ensievant  ses  gouverneurs,  hélas!  et  dont  ce  fut  grand 
damage,  et  pour  luy  et  pour  la  maison  de  Bourgongne, 
de  le  perdre  ainsi  de  double  perte,  et  à  quoy  il  n'y  avoit 
point  de  remède.  Et  certes,  si  sens  eust  esté  en  luy,  et 
qu'il  eust  cognu  qui  il  estoit,  ne  quel  estoit  celuy  auquel 
il  se  vouloit  prendre  par  menaces,  il  eust  feint  ses  lettres 
et  ses  vaines  paroles  qui  ne  portoient  que  vent,  et  eust 
pris  vergongue  de  son  desvoy,  dont  son  pis  faire  n'estoit 
que  fable.  Et  en  effet,  le  duc  n'en  fit  que  rire  et  gaber. 
Non  firent  tous  les  barons  d'emprès  luy,  qui  véritable- 
ment sçavoient  que  à  tort  et  sans  cause  il  se  présumoit 
avoir  titre  en  Brabant  ;  et  si  oncques  y  avoit  eu  aucune 

couleur,  sy  avoit-elle  esté  vidée  pièça  par  les  estats  du 
pays,  comme  j'ai  dit  ailleurs,  du  vivant  encore  du  duc 
Philippe.  Et  par  ainsi ,  ceux  qui  ceci  savoient,  en  pou- 
voient  tant  plus  sainement  respondre ,  là  où  cestuy  de 
Nevers  se  vouloit  ingérer  de  mettre  sus  ceste  question 
non  raisonnable,  et  dont  en  effet  il  demoura  forclos  et  non 
oy  ;  et  luy  estoit  la  lune  aussy  près  pour  y  ruer  aux  mains, 
comme  de  parvenir  à  ceste  duché  par  vertu  de  sa  fortune. 

CHAPITRE  XVII. 

Comment  les  Gantois,  après  la  remonstrance  des  gens  de  bien, 
envoyèrent  vers  le  duc  pour  le  provoquer  à  leur  pardonner. 

Comme  doncques  j'ai  tiré  le  duc  hors  de  Gand  et  mené  à 
Brusselles  en  paisible  possession  de  Brabant,  qui  pendoit 
en  danger  à  l'exemple  des  Gantois,  me  convient  retourner 
arrière  envers  eux,  pour  raconter  comment,  après  son 
partement,  se  maintenoient  en  la  ville.  Car,  à  ce  que  j'en 
oys  conter  et  comme  il  est  vraisemblable  ,  douleur  et 
contrition  y  eut  grande  en  Gand,  entre  notables,  du 
raeschief  avenu  ;  et  entre  eux  qui  l'avoient  promu  et  for- 
tifié par  erreur  prise,  commençoit  à  germer  repentance  et 
confusion  de  leur  honte.  Et  eussent  plusieurs  entre  eux 
voulu  estre  en  Ynde  la  grande,  pour  non  avoir  part  en  la 
maie  aventure  du  cas  ;  car  fondoient  et  farinoient  en  leur 
péché,  et  comme  plus  goustoient  et  sapoient'  leur  crime 
commis,  comme  plus  le  trouvoient  amer  et  reprochable  et 
plus  de  punition  digne.  Est  vrai  toutefois  que  les  nobles 
et  les  notables  y  avoient  mis  de  la  peine  assez  entre  deux, 
pour  les  introduire  et  mettre  en  ceste  bonne  voie  de  feco- 

'  Sapoient  (de  sapere),  savaient,  connaissaient. 

gnoit^sance;  et  les  avoient  priés  et  exhortés  de  main  à 
main,  que,  pour  Dieu,  chacun,  endroit  soy,  voulsist  en- 
tendre et  panser  ceste  griesve  plaie  que  Gand  avoit  reçue, 
et  dont  jamais  l'offense  ne  seroit  esteinte,  sinon  par  la 
plorer  et  par  monstrer  semblant  d'en  avoir  deuil;  car 
autrement,  ne  Dieu,  ne  homme  ne  pardonnent,  et  n'est  nul 
digne  de  miséricorde,  sinon  par  monstrer  contrition  suffi- 
sante, qui  vainct  l'injurié.  Ainsi  doncquesles  notables  en 
Gand,  usant  de  ces  termes  envers  le  peuple,  le  peuple 
aussy  battu  en  conscience  et  tout  de  soy-mesme  revenu  à 
soy ,  se  rendi  coupable  et  ne  cessa  de  prier  que ,  pour 
Dieu,  on  ouvrist  les  voies  pour  parvenir  à  la  grâce  et  à  la 
miséricorde  de  son  prince.  Car  n'y  avoit  amende  que  l'on 
sçust  produire,  que  liement  ils  ne  fissent  et  portassent  en 
son  honneur,  sauve  seulement  la  vie,  ne  autre  chose  ré- 
server ne  vouloient,  mais  qu'il  voulsist  mettre  en  igno- 
rance leur  offense.  Sy  plut  moult  aux  notables  et  vaillans 
hommes  ceste  sainte  bonne  volonté  du  peuple  avecques  sa 
contrition  perçue,  et  mit-on  un  grand  fondement  dessus 
de  grand  espoir,  et  que  bonne  fin,  à  l'aide  de  Dieu,  s'en 
tireroit,  moyennant  peine  devers  le  duc,  qui  se  converti- 
roit  à  grâce  envers  son  peuple.  Et  en  effet  notable  homme 
fut  dressié  et  mis  sus  pour  aller  taster  à  Brusselles,  en  cas 
que  si  Gantois,  pour  tout  le  corps  de  la  ville,  venoient 
devers  le  duc  pour  luy  prier  merci  de  leurs  mesfaits,  si  le 
duc  les  voudroit  recevoir  et  leur  prester  ascout  en  leurs 
humbles  remonstrances. 

Sy  porta  la  chose  ainsi  et  si  bien  que  le  duc  respondi 
que  voirement  il  les  vouloit  bien  recevoir  et  oyr  et  en- 
tendre ce  qu'ils  voudroient  dire,  et  en  après  respondre  et 
besongner  avecques  eux,  à  l'exigent  de  leur  cause.  Car  ne 
vouloit  refuser  justice,  ce  disoit,  ne  ascout  à  nulluy,  fust 

pécheur,  fust  juste  ;  car  en  la  balance  d'équité,  entre  bous 
et  mauvais,  l'ascout  souverainement  doit  avoir  grand  lieu 
en  prince  juge.  Sy  fut  ceste  response  rapportée  en  Gand, 
et  joyeusement  reçue  du  peuple  et  tournée  à  bon  espoir, 
quand  encore  il  daignoit  les  souffrir  venir  vers  lu  y,  si 
mesfaits  comme  ils  se  cognoissoient.  Sy  en  y  avoit  qui 
plorèrent  de  joie,  de  la  grâce  et  merci  que  recevoir  espé- 
roieut  ;  et  fut  dressée  l'ambassade  qui  représenteroit  tout 
le  corps  de  la  ville  en  son  entier,  qui  est  en  trois  princi- 
paux membres  :  le  membre  des  bourgeois  et  des  nobles, 
le  membre  des  mestiers,  qui  sont  cinquante-deux,  et  le 
membre  des  tisserands,  qui  possèdent  douze  diverses 
places  en  la  ville,  toutes  pour  eux  et  en  leur  force  :  ce 
sont  les  trois  membres  qui  font  Gand  en  son  entier.  Donc, 
de  la  part  des  bourgeois  on  prit  certains  députés,  et  de  la 
part  des  mestiers  un  nombre  des  plus  notables  aussy,  et 
de  la  part  des  tisserands,  un  nombre  aussy  à  l'équivalent 
des  autres,  qui,  tous  ensemble,  reçurent  en  charge  le  far- 
deau de  la  bonne  ville,  par  un  commun  assens,  fust  pour 
faire  amende  quelle  qu'il  plairoit  à  leur  prince,  ou  fust 
pour  porter  autre  punition  condigne  à  leur  mesfait  ;  ils 
se  vouloient  à  tout  soubmettre'.  Et  principalement  pour 

»  Dès  le  2  juillet,  deux  échevins  et  un  pensionnaire  de  la  ville  avaient 
été  envoyés  près  du  duc  à  Malines  pour  s'excuser  des  troubles  de  la 
Saint-Liévin.  Ils  suivirent  le  duc  le  11  juillet  à  Bruxelles.  Cette  fois 
ils  étaient  accompag-nés  d'un  grand  nombre  de  bourgeois  qui  avaient 
quitté  Gand,  les  uns  en  chariot,  les  autres  à  cheval.  Parmi  ceux-ci  on 
remarquait  Jean  d'Escornay,  chevalier,  Jean  de  Vaernewvck,  Bau- 
douin Rym,  Chrétien  YanderGracht,  Jean  Utenhove,  Simon  Damman, 
Simon  Borluut,  Liévin  de  Potter,  Jean  Everwyn,  Guillaume  de  Win- 
tere.  Le  prieur  des  Chartreux  et  frère  Nicolas  Brug-g'heman,  l'éloquent 
prédicateur  de  la  croisade,  avaient  consenti,  à  la  prière  des  échevins,  à 
se  joindre  aux  députés  de  la  ville.  Un  secrétaire  de  la  Keure  resta  à 
Bruxelles  jusqu'au  31  juillet  pour  recevoir  les  lettres  de  rémission  qu'il 
norta  à  Gand. 

ce  qu'il:?  savoient  et  coguoissoient  que  leur  péché  pendoit 
en  avoir  obtenu  par  force  et  par  orgueil  ce  qu'ils  avoient 
voulu  avoir,  à  celle  heure  qu'ils  avoient  le  duc  en  leur 
danger ,  tout  honteux  et  confus ,  maintenant  d'entrée 
renoncèrent  à  tout  ce  que  acquis  avoient  et  impétré  par 
celle  voie,  le  révoquèrent  et  se  jugèrent  avoir  mespris, 
renvoyèrent  et  restituèrent  tout  ce  qu'ils  en  avoient  ob- 
tenu de  lettres  et  de  scellés,  et  les  rejettèrentpour  à  tou- 
jours, et  du  surplus  (ce  qu'il  y  avoit  de  mauvais  et  de 
vilain  encontre  sa  personne),  ils  s'en  vouloient  mettre  en 
sa  merci  et  en  son  noble  plaisir,  et  ne  demandoient  que  sa 
miséricorde.  Ceci,  en  effet,  fut  la  charge  que  portoient 
ces  députés  de  Gand,  en  Brusselles ,  devers  le  nouveau 
duc;  et  fut  produite  et  proférée,  pour  et  au  nom  de  la 
ville,  devant  le  duc,  par  la  bouche  demaistre'. 
leur  advocat,  et  en  présence  de  tout  le  grand  conseil  du 
duc  et  de  toute  la  baronnie;  et  fut  l'oration  belle  et  noble, 
et  de  telle  substance  : 

«  Très -haut  et  très  -  excellent  -  prince ,  et  mon  très- 
«  redoubté  et  naturel  seigneur ,  vos  très-humbles  et  très- 
ce  obéissans  serviteurs  et  subjects  ,  tous  en  général  les 
«  habitants  de  vostre  très-humble  et  obéissante  serve  et 
«  ancelle,  la  ville  de  Gand,  se  recommandent  très-hum- 
«  blement  à  vostre  très-noble  grâce  ;  et  par  nous  cestuy 
«  grand  nombre  de  gens,  ses  explorateurs,  qui  gissons  en 
«  terre  devant  vous,  vous  envoie  signifier  la  viscérale 
«  intime  douleur  et  tribulation  en  quoy  ils  sont  pour  vous 
«  avoir  offensé  et  provoqué  justement  encontre  eux  vostre 
«  indignation,  dont  ils  meurent  d'annuy,  et  en  vivent  en 
«  ténébreuses  et  désespérables  pointures  de  conscience; 

'  Lacune  dans  le  manuscrit. 


DE  CHASTELLAIN.  295 

«  dont  de  nul  lez  ne  se  peuvent  trouver  à  saufs,  sinon  que 
«  vostre  miséricorde  les  reconsole  et  embrasse  par  un 
«  réseau  de  vostre  clémence,  envers  laquelle  ils  respirent, 
«  et  en  envoient  vers  vous  leurs  parfons  souspirs.  Vous 
«  transmettent  aussy  l'abondance  de  larmes  volans  en 
«  l'air,  et  dont  douleur  et  angoisseuse  contrition  sont  les 
«  causes.  Recognoissent,  hélas!  leur  mallieuré  crime  et 
«  délit  envers  vous,  la  griève  pesanteur  et  qualité  de 
«  leur  offense,  et  comment  ce  qui  est  par  eux  commis  de 
«  rudesse  en  vostre  très-haute  seigneurie,  est  irréparable 
«  par  eux,  et  quasi  impossible  de  le  restorer  condignement 
«  et  à  l'équal  ;  recognoissent  aussy  que,  à  bon  droit  et  à 
«  juste  et  saine  cause ,  vous  devez  tirer  et  destourner 
«  vostre  noble  face  d'envers  eux,  les  réputer  indignes  de 
«  toute  amour,  les.contempner  et  avieutir  comme  mau- 
«  vais,  et,  par  indignation  jetée  sur  femmes  et  eufans, 
«  abliominer  toute  la  famille  et  toute  la  bottée'  ensemble. 
«  Mais  comme  cognoissance  de  son  délit  est  le  premier 
«  bon  signe  en  homme  pécheur,  et  que  la  contrition  qui 
«  en  ensieut  aussy,  doit  esmouvoir  Dieu  et  homme  à  la 
«  mesure  de  ce  qu'elle  porte  beaucoup  ou  peu  :  hélas  !  mon 
«  très-redouté  seigneur,  quand  vous  qui  obtenez  double 
«  lieu,  lieu  de  Dieu  et  lieu  d'homme,  et  avez  en  vous  la 
«  double  nature,  par  office  et  commission  en  divin  estât, 
«  et  que  vostre  noble  discrétion  sçait  et  cognoist  que  Dieu 
«  le  Père,  créateur,  de  toutes  offenses  à  luy  faites  il  est 
«  repaisible*  par  pleurs  et  par  larmes,  il  se  convertit  en- 
«  vers  l'homme  par  contrition  et  prières,  il  remet  offenses, 
«  il  diffère  ses  jugemens  et  ses  verges,  et  se  retourne  en 
«  son  essential  clémence  et  naturelle  bénignité  par  oubli 

'  Toute  la  hottée  (de  hot,  troupeau),  toute  la  troupe,  tout  le  peuple, 
-  Il  est  repaisible,  il  peut  ôtre  apaisé. 

«  (les  choses  passées,  et  refait  de  ses  offendeurs  ses  amis 

«  bien  venus  quand  ils  retournent  vers  luj,  et  ne  refuse 

«  nulluy,  ne  ne  rejette  en  son  humilité,  et  recognoist  la 

«  fragilité  des  hommes  en  comparaison  à  son  essential 

«  naturelle  propriété,  qui  est  de  pardonner  par  nécessaire, 

«  par  convenaMe,  par  l'égalité  de  justice,  par  excellence 

«  de  dignité  et  de  nature  et  de  noblesse,  et  par  la  vertu 

«  et  importance  de  son  saint  titre  et  nom,  qui  est  d'estre 

«  Dieu  et  d'estre  créateur,  à  qui  il  appartient   d'avoir 

«  pitié  et  compassion  de  ceux  qu'il  a  créés  et  produits  et 

«  faits  frailes  et  caducques  et  faillables  et  tous  les  jours 

«  mesprenans  envers  luy  par  povreté  de  nature;  et  par 

«  quoy,  s'il  ne  les  reprendoit  et  recevoit  en  leur  misérable 

«  tresbuschement,  comme  un  piteux  père,  quand  ils  le  re- 

«  quièrent  et  prient,  frustre  et  en  vain,  ce  sembleroit,  il 

«  les  auroit  créés  et  mis  en  cestuy  douloreux  monde  pour 

«  les  perdre,  ce  que  point  n'est  :  car  tourneroit  contre  la 

0  nature  et  hautesse  de  sa  divinité,  qui,  tout  ce  que  fait 

«  a,  a  fait  en  bien  et  en  point  de  charité  et  de  vérité  et 

«  d'éternel  salut,  non  jamais  reprochable,  ne  improbable. 

«  Et  a  monstre,  dès  le  commencement  du  monde,  et  tous 

«  les  jours  depuis  jusques  aujourd'hui,  que  d'autant  que 

«  le  ciel  est  plus  haut  que  la  terre,  et  sa  divine  glorieuse 

«  nature  plus  sainte  et  plus  digne  que  la  nostre  misé- 

«  rable,  d'autant   est   sa  bonté  et  sa  miséricorde  plus 

«  grande  et  plus  extenso  que  nos  péchés;  et  recognoist 

«  mesme  quelle  est  nostre  substance  et  le  misérable  fig- 

«  ment  dont  nous  sommes   produits  et  faits,  prone  et 

«  prompt  à  tout  mal  ;  et  par  quoy,  comme  il  luy  a  plu 

«  nous  créer  tels,  il  convient  aussy  (et  est  une  chose 

«  nécessaire),  qu'il   soit  prompt  et  enclin  à  nous  faire 

«  miséricorde,    quand  en  nul,   fors  à  l'homme  seul,  sa 

<i  miséricorde  n'a  lieu.  0  mon  très-redouté  seigneur,  puis- 
«  qu'en  divine  miséricorde  sommes,  et  laquelle  miséricorde 
«  humaine  doit  ensievir,  à  l'exemple  du  créateur,  vous 
«  sçavez  et  nous  sçavons  les  merveilleux  infinis  exemples 
«  de  ceste  sainte  miséricorde  dont  il  a  usé  dès  le  principe 
«  du  monde  en  nos  vieux  pères,  et  par  lesquels  nous 
«  sommes  cotidiennement  incités  et  instigués,  par  pres- 
«  cliement  et  par  livres ,  de  fonder  aussy  nostre  espé- 
«  rance  en  icelle,  comme  permanente  et  non  faillible, 
«  et  telle  aujourd'hui  comme  oncques.  Hélas  !  et  de 
«  quelle  bonté  usa-il  en  Adam,  son  premier  offendeur, 
«  à  qui ,  par  son  fils  Seth ,  promit  l'huile  de  miséri- 
«  corde  en  cinq  mille  ans  futurs,  et  dont,  dès  le  com- 
te mencement  de  son  chéir,  il  délibéra  à  envoyer  son  Fils 
«  en  terre,  pour  en  miséricorde  prendre  serve  condition 
«  humaine  et  pour  la  rachatter  à  chier  prix  de  dure  mort. 
«Et  puis  à  Caïn,  le  premier  né  de  mère,  il  différa  la  ven- 
«  geance  de  son  crime  par  l'espace  de  dix  générations 
«  avant  que  le  punir,  et  tout  en  sa  miséricorde  et  par 
«  longanimité  et  tardivité  à  ire.  Que  fît-il  depuis  au 
«  temps  d'Abraham,  quand  il  envoya  à  Loth  signifier 
«  que,  si  en  Sodome  et  Gomorrhe  pouvoit  trouver  dix 
«  hommes  justes,  il  différeroit  en  sa  miséricorde  le  juge- 
«  ment  qu'il  avoit  assis  sur  lesdites  cités,  et  rappelleroit 
«  son  ire  d'en  sus  elles  et  de  leur  punaisie".  En  quoi 
«  il  monstra  et  déclara  à  nostre  doctrine,  que  tant  il  est 
«  bon,  bénigne  et  clément,  qu'en  la  prière  de  dix  hommes 
a  justes,  voire  et  d'un  seul,  il  est  prest  d'en  sauver  cent 
«  mille;  tant  est  large  en  sa  miséricorde!  0  glorieux 
'(  Dieu!  et  que  fit-il  après  à  son  peuple  d'Israël,  pour 

•  Pm-aisie,^optxii)Uou. 

«  qui  il  avoit  fait  tant  de  merveilles  en  Egypte  et  tant 
«  singuliers  miracles  pour  le  traire  en  amour  envers  luy, 
«  les  menant  en  la  main  de  Moyse  qui  les  conduisit  par 
«  les  déserts ,  et  leur  fit  saillir  les  fontaines  pour  boire 
«  des  dures  roches,  et  les  mena  par  la  Mer  Rouge,  tout 
«  à  sec,  et  leur  envoya  la  manne  du  ciel  pour  réfection 
«  et  l'abondance  de  sa  grâce  pour  les  resaisier,  et  les 
«  sauva  et  garantit  de  toutes  hostiles  mains  en  sa  vertu, 
0  et  mit  son  compact  avecques  eux  et  sa  promesse  en 
«  perpétuelle  observation.  Et  toutefois,  à  tout  ceci  et  à 
«  tant  de  bénéfices  et  de  haulx  mystères  faits  pour  eux, 
«  encore  ils  crièrent  et  tentèrent  Dieu ,  s'esloingnèrent 
«  de  luy  et  se  retirèrent  de  sa  cognoissance ,  firent  et 
«  mirent  sus  ydoles  et  veaux  fondis  ',  les  eslevèrent  enmy 
«  le  désert  pour  sacrifier,  et  provoquèrent  Dieu  à  ire  et 
«  indignation  pour  les  tous  annichiller,  ne  fust  Moyse, 
«  son  serf,  lequel  luy  ramentevoit  sa  miséricorde  an- 
«  cienne  et  luy  remonstra  la  povreté  de  nature  humaine, 
«  en  laquelle,  par  hautesse  de  sa  bonté,  et  pour  ce  que 
«  c'est  sa  créature,  il  convenoit,  ce  luy  dit,  qu'il  dis- 
«  pensast  et  différast  sa  vengeance  et  ne  perdist  pas  ce 
«  qu'il  avoit  créé  et  fait,  par  donner  voie  à  sa  fureur  : 
«  car,  espoir,  le  peuple  s'amenderoit,  ce  disoit,  et  luy,  il 
«  s'en  mettroit  en  la  peine,  par  durement  les  incréper 
«  et  reprendre  de  leur  malice.  Sy  se  contint  le  bénin 
«  Créateur  maintes  fois  en  sa  miséricorde ,  à  la  prière 
«  de  Moyse  son  serf,  et  les  espargna  ;  et  non  rappellant 
«  sa  promesse  faite  à  Abraham,  chéans  et  relevans  les 
<i  continua  toujours  en  sa  sempiterne  vérité  de  père  en 
'<  fils,  jusques  à  son  naistre,  qui  feroit  et  donroit  la 

'■  Veaux  fondis,  veaux  de  fonte  (allusion  au  veau  d'ory 

w  nouvelle  loi  toute  parfaite.  Que  fit-il  après,  à  Ninive, 
«  la  grand  cité ,  manacée  de  subversion  en  son  ire  , 
«  quand  par  humilité  du  roy  d'icelle  et  de  sa  contri- 
«  tion,  et  par  l'édit  qu'il  donna  à  hommes  et  à  bestes 
«  de  jeûner  par  trois  jours,  et  luy-mesme  se  assist  enmy 
«  les  cendres,  criant  envers  le  ciel,  il,  recordant  de  sa 
«  miséricorde  et  de  sa  bonté,  remitigea  son  ire,  rappella 
«  sa  sentence  et  son  jugement,  et  considérant  la  re- 
«  pentance  de  son  povre  peuple,  luy  remanda  rémis- 
«  sion  et  miséricorde,  à  salut  et  joie.  Que  fit-il  à  David, 
«  lequel,  d'un  troupeau  de  brebis  qu'il  gardoit,  il  avoit 
«  appelle  en  roi  et  fait  enoindre  par  son  prophète,  pour 
«  régner  en  Israël?  Ne  commit-il  griève  et  dure  offense 
«  contre  luy,  par  homicide  et  par  toute  extrême  machina- 
«  tion  inique  en  Urje  son  serviteur,  luy  donnant  mesmes 
«  à  porter  les  lettres  de  sa  mort  pour  joyr  de  sa  femme? 
«  N'est  pas  la  malice  de  luy  à  nous  un  fructueux  exemple 
«  de  miséricorde ,  quand  par  plorer  et  prier  et  par  avoir 
«  cœur  contrit.  Dieu  luy  remit  son  offense  en  sa  merci, 
«  et  [le]  fit  depuis  sa  bonté  estre  l'organe  de  son  Saint- 
«  Esprit  ;  et  par  l'oyr ,  tous  les  secrets  de  la  parfonde 
«  divine  sapience  se  répandirent,  et  plus  parfondement 
«  qu'oncques  en  nul  des  prophètes.  En  après,  que  dirons- 
«  nous  de  Salomon,  à  qui  il  donna  l'abyme  de  sapience 
«  avecques  toute  extrémité  de  richesse;  luy  donna  le 
«  ciel  percer  et  cognoistre  par  entendement,  et  l'enfer 
«  parfondir  par  science  ;  luy  donna  fruit  et  substance 
«  de  paroles,  plus  en  semblant  angélique  que  humain, 
«  et  dont  tout  l'effet  sy  estoit  que  d'aimer  et  ensievir 
«  sainte  sapience  et  de  Dieu  honorer  et  cognoistre.  Dehors 
«  desquels  deux  points,  tout  ce  que  l'homme  peut  avoir, 
«  ne  quérir,  tout  est  vanité  et  nient,  et  tout  est  folie  et 

«  ombre  de  mort.  Et  néanmoins,  luy  toutesfois  qui  ceci 
«  sçavoit  et  l'enseignoit  à  faire ,  luy-mesme ,  en  ses 
a  pleins  jours,  dévioit  en  sa  doctrine;  et  de  sa  haute 
v(  parfonde  sapience  il  enchut  en  folie,  retira  son  enten- 
;<  dément  dehors  du  clair  ciel  pour  le  ruer  en  infernale 
«  punaisie,  par  fol  appétit.  Il  cognoissoit  non  estre  que 
<  un  seul  vrai  Dieu  tout  puissant,  qui  tout  avoit  fait  et 
«  créé ,  et  tout  gouvernoit ,  ciel  et  terre  ;  et  luy  sciem- 
«  ment  se  rendoit  idolâtre,  et  aora  et  sacrifia  aux  dieux 
«  d'Egypte,  faux  idoles,  à  l'appétit  d'une  femme  ;  relin- 
«  quit  Dieu  tout  de  gré  pour  adorer  un  diable,  et  fit 
«  eschange  de  perpétuel  salut  en  commutation  de  sempi- 
«  terne  mort.  Et  toutesfois  la  divine  miséricorde  encore 
«  luy  donna  espargne,  luy  donna  cours  d'eage  et  de 
«  longue  vie  encore  sans  le  punir,  pour  l'amour  de  son 
«  père  David;  ne  luy  rosta  nulles  des  lignies  qui  toutes 
«  douze  estoient  à  luy  ;  luy  laissa  possesser  son  thrône  en 
«  tranquillité  et  en  paix  jusques  en  fin;  ne  oncques  ne  luy 
«  envoya  verge,  par  quoy  on  se  perçust  en  luy  de  son 
«  ire.  Mais  ores  comment  il  luy  a  plu  faire  de  luy, 
«  cela  je  l'ignore,  et  faut  laisser  à  sa  miséricorde  et  à  sa 
«  justice  ordonner  du  cas,  et  là  ne  faut  nul  escrutine- 
«  ment.  Quelle  miséricorde  fit-il  après  au  roy  Manassès, 
«  faux  homme  et  pervers,  qui  abandonna  le  Dieu  éternel, 
«  le  Dieu  de  ses  pères ,  et  vilenna  son  temple  et  aora  les 
«  idoles,  et  en  tous  endroits  long  temps  fut  tant  pervers  et 
'<  mauvais,  que  de  semblable  à  luy  n'estoit  mémoire? 
«  Dieu  toutesfois  par  miséricorde  luy  envoya  des  adver- 
«  sites  pour  le  retirer  vers  luy  et  le  souffrir  confusément 
«  estre  pris  et  cheoir  en  la  main  de  ses  ennemis,  là  où, 
«  par  grâce  et  miséricorde  que  Dieu  luy  envoya  en 
«  prison,  se  recommença  à  recognoistre ,  commença  à 

«  plaindre  et  à  plorer  sa  perverse  vie,  et  à  rappeler  Dieu 
«  de  sa  part,  lequel  il  avoit  laissé  et  dérelinqui  pour  les 
«  Dieux  estranges.  Sy  en  chut  en  dure  repentance  et  en 
«  amère  contrition  de  cœur  ;  et  luy  promit  et  voua  sem- 
«  piterne  service  et  adoration  de  courage.  Et  Dieu  l'oyt 
«  et  luy  essaulcha  ses  larmes  et  prières,  et  le  délivra  de 
«  prison;  et  depuis  il  vesquit  et  régna  preud'homme,  et 
«  fit  justice  et  jugement  au  peuple,  loué  en  sa  mort. 
«  Les  miséricordes  de  Dieu  doncques  sont  infinies  et 
«  sont  sur  toutes  ses  œuvres  et  créatures;  et  n'est  ne  ciel, 
«  ne  terre  qui  n'en  reçoive  la  distilation,  ne  pécheur  si 
«  grand  qui  n'en  emporte  et  traie  portion  et  mesure. 
«  0  très-excellent  prince,  mon  très-redoubté  seigneur, 
«  puisque  ainsi  est  que  les  chrestiens  princes,  en  leur 
«  haute  et  digne  vocation,  doivent  ensievir  au  possible  les 
«  divines  mœurs,  et  à  l'exemple  de  sa  bonté  eux  réguler 
«  et  atourner  à  perfection,  souverainement  en  la  vertu  de 
«  clémence,  qui  est  de  nécessité  au  monde  et  la  seule 
«  rien  de  quoy  prince  se  fait  plus  louer,  et  dont  plus  a 
«  mestier  d'en  savoir  user  à  point,  non  pas  comme  igno- 
«  rant  à  ceux  qui  ne  la  valent,  ne  comme  ingrat  aussy  et 
«  pervers  envers  ceux  qui  la  méritent;  certes,  ô  mon  très- 
ce  redoubté  seigneur,  si  Dieu  doncques  usa  ainsi  à  point  sa 
«  miséricorde,  comme  s'il  fust  homme,  et  que  son  exemple 
«  est  de  pardonner  et  de  remettre  offense  aux  plorans  et 
«  contrits,  il  s'ensieut  doncques  que  un  prince  en  sa  vo- 
«  cation  comme  homme,  et  par  exemple  qu'il  a  de  Dieu, 
«  doit  pardonner  à  homme  son  prochain  ce  qu'il  a  envers 
«  luy  de  ire,  ou  mesme  il  se  juge  et  se  condamne  envers 
«  celuy  dont  il  quiert  implorer  merci,  peut-estre  en  es- 
«  troite  effective. 

«  0  mon  très-redoubté  seigneur,    si  le  povre  peuple 

«  gantois  vous  a  offensé,  hélas  !  et  suscité  à  ire,  et  que  par 
«  doloreux  accident  il  s'est  bouté  en  erreur,  et  en  a  le  feu 
«  esté  espars  par  les  diverses  rues,  en  vostre  érubescence, 
«  hélas  !  monseigneur,  toutesfois  vostre  peuple  pourtant 
«  ne  vous  a  pas  insulté,  ne  assailli,  ne  riens  entrepris,  ne 
«  cogité  en  vostre  noble  personne  ;  ne  vous  a  point  dére- 
«  linqui  aussy,  ne  quis  prince  estrange,  comme  ceux 
«  d'Israël,  ne  eslevé  simulacres,  ne  images  d'autre  roy,  ne 
«  duc,  ne  dénié  les  tributs  et  rentes,  ne  touché  à  vos  sei- 
«  gneuries,  ne  introduit  erreur  nouvelle,  par  quoy  ils  ne 
«  vous  recognoissent  et  veulent  recognoistre  leur  vrai 
«  propriétaire,  naturel  prince  et  seigneur,  en  telle  équa- 
«  lité  comme  Dieu,  vous  homme.  Et,  mon  très-redoubté 
«  seigneur,  doncques  comme  il  est  ainsi  que  un  seul  Dieu 
«  et  un  seul  homme  ils  aorèrent,  et  ont  observé  en  eux  celle 
«  légalité  qu'envers  nul  autre  ne  doivent,  ne  ne  veulent 
«  transfuir  pour  garant  qu'envers  vous  à  qui  ils  ont  mes- 
«  fait,  et  qu'en  verd  et  qu'en  sec  ils  vous  adhèrent  et 
«  souspirent  envers  vous,  et  se  fient  et  confient  finable- 
«  ment  de  grâce  et  de  rémission  par  eux  prosterner  en 
«  terre  devant  vous,  coupables ,  ne  peut  doncques  que 
«  vous  ne  contribuez  grâce  requise,  là  où  la  coulpe  est 
«  parfondément  repentie  et  plorée. 

«  Mon  très-redoubté  seigneur,  Gand  n'est  pas  comme 
«  Sodome  et  Gomorrhe,  que  pour  dix  justes,  qui  les  y  eust 
«  pu  trouver,  Dieu  eust  espargnées  de  son  jugement  hor- 
«  rible.  En  Gand  a,  par  nombre  de  milliers,  dévotes 
<'  saintes  créatures,  espoir,  qui  ont  divines  révélations 
«  maintes  par  bonté  de  vie,  et  divines  communications  en 
«  solitude;  et  entre  les  villes  occidentales  n'en  a  point,  là 
«  oii  tant  de  glorieux  saints  corps  reposent  canonisés,  et 
tt  dont  la  ville  a  les  suffrages;  et  y  est  Dieu  crému  et 

«i  doubté,  houûrée  sainte  Église  et  le  clergé;  et  avec  fer- 
<i  vent  amour  au  prince ,  léauté  et  preud'hommie  y  ont 
«  régné  d'ancienne  nature,  quoique  entre  deux  il  luy 
«  meschiet  tel  fois  par  accident  oblique,  dont  nulle  liu- 
«  manité  n'est  franche.  Gand  est  aujourd'hui  la  grande 
«  Ninive  en  figure  ;  la  voix  de  vostre  menace  a  crié  en  elle 
«  que  vous  la  subvertirez  en  fureur  et  que  la  matière  de 
«  son  péché  en  est  la  cause.  Le  peuple  d'icelle  a  oy  vostre 
«  mand  ;  il  s'est  donné  horreur  et  terreur  de  vostre  me- 
«  nace  et  a  recogité  son  mesprendre ,  et  a  pensé  à  son 
«  impuissance  de  résister  à  vous.  Il  s'est  tourné  en  humi- 
«  lité  et  en  repentance  de  son  délit;  il  a  persévéré  non 
«  trois  jours,  mais  quarante  en  clameur,  jeune  de  délecta- 
«  tion  et  de  joie,  assis  en  cendre  ;  et  ceux  de  la  justice 
«  que  vous  y  avez  assis  en  vostre  nom,  [sont]  descendus 
«  de  leur  thrône,  vagabonds,  vestus  de  sac,  non  acoutans 
«  à  riens  jusques  à  vous  avoir  pacifié  envers  eux.  Sique 
«  comme  humain  délit  est  toujours  rémissible,  procuré 
«  et  repenti  en  temps,  et  que,  pour  exem plier  les  hommes 
«  à  estre  miséricors,  Dieu  baille  les  exemples  tousjours  de 
«  sa  miséricorde  pour  les  introduire ,  et  ne  veut  nulluy 
«  périr,  ne  perdre,  quand  il  est  requis,  comme  il  appert 
«  par  la  grande  Ninive  susdite,  Gand  doncques,  mon 
«  très-redoubté  seigneur,  qui  a  à  faire  non  à  un  Dieu,  ne 
«  à  un  prince  estrange,  mais  à  son  naturel  original  père, 
«  prince  et  seigneur,  le  plus  noble  et  le  plus  vertueux  de 
«  la  terre,  et  lequel  eux  doivent  honorer,  aimer,  craindre 
«  et  doubter,  et  avoir  vraie  ferme  espérance  et  recours  eu 
«  luy,  et  luy  une  pitié  envers  eux  de  non  les  perdre,  ne 
«  souffrir  périr,  considéré  encore  que  recognoissans  leurs 
«  fautes  et  offrans  amendes ,  ils  viennent  à  temps  et  h 
«  heure  à  miséricorde  et  merci,  certes,  mon  très-redoubté 


502  CHRONIQUE 

«  seigneur,  quand  ils  regardent  et  considèrent  les  beaux 
«  divins  exemples  que  vous  avez  en  vostre  noble  mé- 
«  moire,  avecques  les  singulières  grâces  et  vertus  que 
«  vous  avez  en  vous  propriétaires  et  à  vostre  us,  ne  se 
«  peuvent  desfier  que  des  veines  de  vostre  excellente 
«  bonté  ils  ne  doivent  traire  miséricorde  à  l'avenant  de 
«  vostre  noble  nature,  laquelle  ils  font  teneur  de  leur  es- 
«  pérance,  sique  ils  vous  supplient  et  resupplient  très- 
ce  humblement,  à  jointes  mains  et  à  genoux,  et  nous,  les 
«  présents  députés  pour  eux ,  et  en  leur  nom  et  en  leurs 
■<  personnes,  qu'il  vous  plaise  les  prendre  en  merci  et  en 
«  miséricorde ,  et  retirer  vostre  ire  et  maltalent  d'envers 
«  eux;  et  disons  et  clamons  envers  vous  :  Domine,  non 
•■<■  secnndum  peccata  nosfra  quafecimus  nos,  neqne  secicn- 
«  dum  iniquitates  nostras,  rétribuas  :  cita  anticipent  nos 
'(  misericordicd  tues,  et  propfer  gloriam  nominis  tni  libéra 
«  nos.  y> 

Après  ceste  oration  faite,  le  duc  appela  son  chancelier 
vers  luy,  et  luy  dit  et  chargea  [ce]  que  à  le  répondre  y 
séoit,  qui  estoit  tel  en  substance  :  «  Vous,  les  députés  de 
«  Gand,  mon  très-redoubté  seigneur  présent  qui  cy  est,  a 
«  bien  ouy  et  entendu  ce  que  vous  luy  avez  fait  dire  et 
«  remonstrer  par  la  bouche  de  maistre  Jehan  .  .  .  , 
«  vostre  avocat,  tendant  à  fin  de  grâce  et  de  merci  sur  la 
«  griève  offense  que  ceux  de  Gand,  en  général,  ont  com- 
te mise  et  perpétrée  en  sa  noble  personne  et  en  sa  hauteur 
■i  et  seigneurie.  Donc,  pour  vous  faire  response,  en  ensie- 
«  vaut  ce  que  vous  quérez  envers  luy  et  désirez  qu'il  luy 
«  plaise  cognoistre  et  concevoir  la  contrition  et  repen- 
«  tance,  qui  est  parfonde  en  ceux  de  Gand,  d'avoir  ainsi 
«  erré  et  délenqui  contre  luy,  monseigneur  m'a  chargé  de 
'<  vous  dire  qu'au  regard  de  la  recognoissaiice  des  grièves 

offenses  et  fautes  de  ceux  de  Gand,  et  dont  ils  sont  pré- 
sentement, comme  vous  dites,  en  dur  annuy  et  repen- 
tance,  mondit  très-redoubté  seigneur  peut  assez  humai- 
nement croire  que  voirement  peut-il  bien  estre  ainsi; 
car  le  cas  a  esté  si  grand,  et  si  pesant  leur  maléfice, 
que  nulle  conscience  ne  le  pourroit  longuement  porter 
sans  repentance,  et  fust  de  parent  à  parent.  Toutesfois, 
comme  plus  bel  est  son  mesfait  recognoistre  que  de- 
mourer  obstiné ,  il  est  plus  agréable  aussy  à  monsei- 
gneur vous  savoir  et  voir  tels,  que  persévérans  en 
erreur  commise.  Mais  n'en  ensieut  point  pour  tant  que 
de  si  grand  et  énorme  mesfait  son  ire  doit  estre  repaisée 
à  la  première  instance,  et  merci  offerte  et  promise  à 
prière  de  si  court  terme.  Certes,  comme  merci  doit  estre 
donnée  à  mesure  du  mérir,  et  suspendue  en  diflâculté  à 
l'équivalent  du  poids  du  mesfait,  monseigneur,  posé  qu'il 
voit  volontiers  la  contrition  des  mesfaits  envers  luy,  et 
que  ce  luy  est  matière  de  soy  pouvoir  rompre  et  mitiger 
en  temps,  ne  doit  point  toutefois  estre  si  déterminéement 
large  en  sa  grâce  présentement  que  de  les  capter  oul- 
tréement  en  sa  merci  et  bénévolence  pour  une  seule 
prière;  car  sembleroit,  par  ainsi  faire,  que  grièvement 
mesprendre  encontre  un  tel  prince  comme  luy,  et  encore 
par  ses  subjects,  seroit  une  chose  de  petite  réputation 
et  de  petit  poids,  quand  la  merci  qui  en  seroit  requise, 
en  seroit  si  facile  et  si  légère  h  impétrerpar  seule  parole. 
Certes,  ne  le  pardonnant  n'y  auroit  gaires  d'honneur,  ne 
les  requérans  gaires  de  cause  pour  estre  reçus,  vu  que 
tout  convient-il  faire  en  raison  et  à  mesure,  selon  la  na- 
ture des  choses.  Et  quant  à  ce  que  vous  tendez,  par 
exemples  et  par  diverses  remonstrances,  persuader  et 
traire  monseigneur  h  fin  de  prendre  en  sa   grâce  et 

«  merci  ceux  de  Gand,  et  qu'il  leur  pardonne  leur  grand 
«  délit,  et  qu'il  vous  peut  sembler  que,  au  moyen  de  ce, 
«  il  y  doit  estre  enclin  et  prompt  et  prest,  tout  ainsi  que 
«  Dieu  par  vos  figures  alléguées  :  mon  très-redoubté  sei- 
«  gneur  vous  fait  dire,  et  veut  que  vous  sçachez  et  en- 
«  tendez,  qu'il  est  prince  chrestien,  aimant  et  honorant 
«  Dieu,  et  tout  ce  qui  est  de  son  opération  et  exemple;  et 
«  comme  il  l'a  establi  gouverneur  et  juge  sur  son  peuple, 
«  pour  le  traiter  soit  en  verge  ou  en  douceur,  sy  a-il  la  dis- 
«  crétion  en  soy  et  le  sain  entendement  de  y  garder  son 
«  honneur  et  sa  conscience,  sans  y  faire  riens  à  perte,  ne 
«  à  trop  tost,  ne  à  trop  tard,  mais  à  mesure  et  àl'expé- 
«  dient  du  nécessaire  et  de  l'utile,  et  a  bien  ceste  espé- 
«  rance  en  luy,  qu'en  matière  de  miséricorde  telle  que 
«  doit  estre  maintenue  en  un  prince  chrestien,  bien  con- 
«  ditionnée  et  bien  circonstanciée,  il  ne  se  trouvera  ne 
«  lent,  ne  tard,  ne  tellement  besongnant  par  quoi  Dieu  le 
«  pourra  reprendre  et  blasmer  de  non  l'avoir  ensievi. 
«  Mais  il  sçait  bien,  et  le  vous  donne  bien  à  cognoistre 
«  aussy,  puisque  vous  prenez  les  exemples  à  Dieu,  Dieu 
«  n'est,  ne  ne  fut  oncques  miséricors,  fors  que  à  point  et 
«  non  en  vain  et  frustre  '  ;  et  avant  qu'il  ait  envoyé  sa 
«  miséricorde,  sy  a-il  expérimenté  et  essayé  les  contri- 
«  tions;  et  alors  comme  alors  il  s'est  monstre  et  se  monstre 
«  en  forme  que  justice  et  miséricorde  s'entrebaisent  et  se 
«  consentent  l'une  en  ^autre^  Les  gens  de  Gand  sont 
«  nouvellement  délinquans  et  puis  n'a  gaires  ;  et  mainte- 
<'  nant,  ils  font  dire  à  monseigneur  qu'ils  se  repentent,  et 
«  pleurent  et  souspirent,  ce  luy  rapportez-vous,  et  prient 


'  Frustre  [Aa  frustra),  eu  vain,  inutilement,  sans  résultat. 
-  Justitia  et  pax  osculat;T>  sunt  (Psalm.  84). 

«  merci,  supplians  d'avoir  miséricorde  et  grâce.  La  dou- 
«  leur  qu'ils  ont  et  le  rapport  qui  s'en  fait,  fait  bon  à  oyr; 
«  l'œuvre  aussy  en  est  bonne  en  soy,  et  monseigneur  l'a 
«  bien  agréable,  et  il  veut  bien  penser  dessus.  Mais  la 
«  contrition  des  délinquans  n'est  pas  encore  expérimentée, 
«  ne  la  persévérance  en  celuy  estât  cognue  encore  à  suf- 
«  fisance,  par  quoy  monseigneur  aussy  a  bien  cause  en- 
«  core  de  tenir  en  suspens  sa  finale  bonne  volonté,  sans 
«  la  déclarer  tout  outre.  Mais,  pour  commencement  de 
«  bien  et  de  bon  espoir,  et  afin  que  Gantois  n'aient  cause 
«  de  murmurer  contre  son  noble  couvert  courage,  mon- 
«  seigneur  les  veut  bien  reconsoler  et  resjoyr  d'une  gra- 
«  cieuse  débonnaire  attente  qu'ils  peuvent  avoir  en  luy 
«  cy-après ,  et  pendant  lequel  temps  il  s'avisera  et  con- 
«  dura  de  ce  qui  y  sera  séant  de  faire  en  honneur  et  salut. 
«  Et  veut  bien  que  Gantois  fassent  bonne  cbère  et  vivent 
«  en  espérance,  et  qu'ils  s'amendent  et  arrèglent;  car, 
«  selon  ce  qu'il  les  trouvera  de  conduite  et  de  gouverne 
«  en  xe  qu'ils  luy  ont  fait  dire  par  vous ,  il  besongnera 
«  avecques  eux  en  leur  requeste.  » 

A  ce  mot,  les  députés  tirèrent  hors  de  leur  sein  les 
scellés  et  les  placquars  que  le  duc  leur  avoit  donnés,  luy 
estant  en  Gand,  contre  son  cœur  et  par  dissimulation  pour 
évader  de  leur  danger  ;  et  lesdits  placquars  rendirent,  et 
renoncèrent  à  tout  ce  qui  estoit  escript  dedans  et  scellé, 
ensemble  à  leurs  bannières  et  à  tout  ce  qu'ils  pouvoient 
avoir  impétré  par  mauvaise  voie  indue  ;  et  se  remirent  en 
toute  celle  première  servitude  où  le  duc  Philippe,  son  père, 
les  avoit  mis  après  la  bataille  de  Gavre  ;  et  là  vouloient 
demourer,  ce  disoient,  jusques  au  temps  de  sa  grâce  plus 
ample,  et  le  duc  prit  en  gré  le  renoncement  et  les  lettres, 
disant  de  propre  bouche  :  «  Gantois  ont  fait  d'une  bonne 

«  pensée  que  je  leur  gardoie,  leur  triste  malheur  et  leur 
«  présent  encontre.  Je  les  avoie  pris  en  amour ,  et  les 
«  vouloie  recognoistre  du  service  qu'ils  m'avoient  fait,  et 
«  en  estoie  tout  délibéré  et  conclu'  :  mais  ils  ont  cautelé' 
«  et  macliiné  de  tirer  de  moi  à  force  et  par  menace  ce  que 
«  j 'avoie  en  propos  pour  eux  de  ma  franchise,  là  où  non 
«  tant  seulement  le  cœur  m'a  esté  esmu  de  la  manière  du 
«  faire,  mais  ma  personne  et  tous  ceux  de  ma  maison  en 
«  danger  de  nos  vies  ;  et  m'ont  mis  Gantois  en  ce  danger 
«  comme  d'avoir  esté  en  aventure  de  perdre  tous  mes  pays 
«  par  rébellion,  à  leur  cause.  Donc,  si  j'ai  le  cœur  gros  et 
«  ire  envers  eux,  n'est  nul  qui  m'en  doit  blasmer,  ne  Dieu, 
«  ne  homme  ;  car  oncques  si  grand  mesfait  ne  fut  commis 
«  envers  prince,  encore  en  sa  nouvelle  réception.  Or  çà, 
«  ils  ont  fait  le  délit,  et  vous  nous  remonstrez  leur  contri- 
«  tion.  La  contrition  leur  vaille  ce  qu'elle  peut  valoir, 
«  mais  elle  est  bien  grande  et  amère  si  elle  peut  satisfaire 
«  et  réparer  un  si  grand  crime.  Toutefois  à  ce  que  mon 
«  chancelier  a  dit,  tenez  là  vostre  arrest".  » 


»  Voye%  ci-dessus,  p.  263. 

2  CaiiteU,  usé  de  ruse,  de  ccmtelle. 

3  Par  des  lettres  données  à  Bruxelles  le  28  juillet  1467,  le  duc  Charles 
pardonna  aux  Gantois  et  confirma  les  piùviléges  qu'il  leur  avait  récem- 
ment accordés;  mais  il  exigea  qu'une  députation  des  Trois  Membres 
de  la  ville  se  rendît  à  Bruxelles  pour  s'excuser  humblement  à  genoux, 
iéie  nue,  sans  ceinture,  des  désordres  de  la  Saint-Llévin.  Cet  acte  de 
soumission  eut  lieu  le  8  août.  Cette  fois,  la  députation  de  la  ville  de 
Gand  se  composait  de  Jean  de  Stoppeleere,  premier  échevin  de  la 
Keure,  de  Guillaume  Vander  Cameren,  premier  échevin  des  Parchons, 
de  deux  autres  échevins,  des  doyens  des  métiers  et  des  tisserands, 
et  d'un  grand  nombre  de  bourgeois,  parmi  lesquels  je  rencontre  la 
plupart  de  ceux  qui  avaient  pris  part  à  la  députation  précédente,  et  de 
plus  Philippe  Sersanders,  Christophe  Triest,  Baudouin  de  Grutere, 
Baudouin  de  Masmiues ,  Gautier  Vander  Zype ,  Josse  Passcharis , 
Liévin  van  Leyns,  etc. 

CHAPITRE  XVIII. 


Comment  le  seigneur  de  Villers  fut  pris  à  Chimay,  cuidant  venir  vers 
les  Liégeois  pour  les  esmouvoir,  et  puis  fut  amené  vers  le  duc. 


A  tel  confort  et  exploit  que  avez  oy ,  Gantois  retour- 
nèrent en  leur  ville,  et  furent  reçus  demi  à  joie,  demi  à 
deuil,  sans  trop  et  sans  peu.  Je  laisse  doncques  Gantois 
d'ici  à  une  autre  fois  que  j'en  ferai  encore  un  trop  plus 
grand  conte  et  de  plus  grand  effet',  et  veul  venir  main- 
tenant à  plusieurs  autres  choses  qui  restent  à  narrer,  et 
qui  sont  avenues  entre  deux,  et  tout  premier  d'un  cheva- 
lier de  Réthelois ,  nommé  le  seigneur  de  Villers  ;  et  estoit 
au  comte  de  Nevers,  celuy  qui  jà  avoit  envoyé  et  escrit 
unes  lettres  au  duc  Charles,  en  Brusselles,  assez  arrogantes, 
comme  j'ai  dit,  selon  la  personne.  Ce  chevalier  doncques 
de  Eéthelois,  estoit  envoyé  de  son  maistre  le  comte  de 
Nevers,  en  commission  de  venir  au  pays  de  Liège  suhor- 
ner  Liégois  à  toute  force  et  à  tous  lez,  et  les  inciter  à  eux 
remouvoir  et  à  recommencer  guerre  encontre  le  duc 
Charles,  en  les  assurant  que  ledit  comte  les  venroit  servir 
et  assister  pour  et  au  nom  du  roy  encontre  luy,  et  de  ce 
bailla  lettres  et  scellés  audit  de  Villers ,  adressans  à  la 
cité  de  Liège  et  à  tous  autres  ;  et  vint  iceluy  chevalier, 
et  passa  d'aventure  par  une  villette  que  l'on  nomme 
Chimay,  cuidant  qu  elle  tenist  pour  la  cité  comme  vraie 
Liégeoise.  Mais  luy,  ignorant  qu'elle  fust  en  la  main  du 


'  Chastellain  fait  ici  allusion  à  la  grande  assemblée  tenue  à  Bruxelles 
au  mois  de  janvier  14G9,  où  Charles,  oubliant  le  pardon  qu'il  avait  ac- 
cordé aux  Gantois,  leur  fit  expier  leur  rébellion  par  une  humiliation  si 
profonde.  Le  passage  auquel  renvoie  Chastellain  est  perdu. 

duc  et  que  ses  gens  y  estoient  dedans,  fut  soupçonné 
prestemeait  et  cognu  non  y  estre  venu  pour  bien  ;  fut  pris 
et  examiné  atout  ces  lettres,  et  prestement  mené  devers  le 
duc  à  Brusselles  ;  et  fut  par  icelluy  tout  sçii  et  descou- 
vert ce  que  le  comte  de  Neversavoit  en  ventre.  Mais  com- 
bien que  le  péril  n'estoit  point  grand,  ce  sembloit-il  au 
duc,  toutesfois  estoit-il  bien  aise  d'en  savoir  le  secret,  pour 
y  tant  mieux  pourvoir,  comme  il  fit;  et  fît  tenir  en  prison 
ledit  chevalier  longue  espasce,  d'ici  à  tant  que  autre  grand 
effet  s'ensievy,  et  maugré  ledit  comte  qui  mal  y  eust  sçu 
remédier. 

Or  estoit  sourse  un  grand  murmure  et  une  horrible 
commotion  de  peuple  en  Malines,  pendant  que  le  duc  se 
tenoit  à  Brusselles ,  et  estoit  ceste  commotion  tout  à 
l'exemple  de  ceux  de  Gand;  et  se  mirent  en  armes  les 
Malinois,  crians  et  braians  sur  aucuns  gouverneurs  de  la 
ville  dont  ils  se  doloient  ;  et  menaçoient  de  tout  tuer.  Et 
de  fait,  en  défaut  des  personnes  qui  s'estoient  muchiées, 
vinrent  à  leurs  maisons,  et  les  abattirent  et  fustèrent',  et 
y  firent  tous  les  desrois  du  monde,  et  jusqu'à  donner  peur 
à  tout  ce  qui  portoit  teste  d'homme  et  de  femme.  N'y  avoit  si 
hardi  qui  s'osast  trouver  sur  rue,  qui  fust  homme  d'aucun 
gouvernement.  Et  tout  ainsy  que  Gantois  avoient  usé  de 
vouloir  avoir  tout  à  leur  poste  et  à  leur  demande,  cestes 
maies  gens  aussy  disoient  que  tout  autretel  auroient-ils 
en  pareil,  et  seroient  mises  jus  maletostes  et  impositions, 
et  sçauroient  que  tels  et  tels  deniers  estoient  devenus, 
qui  si  longuement  avoient  esté  reçus  au  grief  du  peuple , 
etferoient,  par  le  saint  Dieu!  un  monde  nouvel,  ce  disoient, 
aussi  bien  à  leur  tour  comme  avoient  fait  autres. 

'  Parmi  les  maisons  qui  furent  saccagées,  se  trouvait  celle  de 
récoutète. 

Or  estoit  le  duc  à  Brusselles,  là  où  n'y  avoit  que  quatre 
lieues.  Sy  le  sçut  tantost,  qui  bien  s'en  garda  de  rire;  mais 
dit  :  «  En  ce  danger  m'ont  mis  Gantois  ;  Dieu  le  leur 
«  rende  !  et  à  leur  exemple  tous  les  vilains  se  voudront 
«  rebeller  et  faire  le  maistre,  ce  semble.  Or,  par  saint 
«  Georges!  il  en  y  aura  des  punis  et  des  châtiés,  si  je  vis 
«  dix  ans  ;  et  ne  se  vanteront  pas  d'avoir  trouvé  ce  qu'ils 
«  Guident.  »  Et  tout  en  ce  mesme  temps,  ceux  d'Anvers 
firent  autretel  que  Malines,  et  firent  des  commotions 
entre  eux  aussi  à  pareil  titre;  et  qui  plus  est,  à  la  tierce 
main,  une  mescbante  ville  en  comparaison  aux  autres, 
nommée  Lire',  fit  une  grande  beurée^  aussy ,  comme  si 
c'eust  esté  quelque  chose  de  grand,  et  tout  sur  une  ma- 
nière de  faire  comme  Gand,  contre  les  gouverneurs  et 
pour  avoir  les  choses,  à  leur  poste.  Donc,  si  le  duc  en  avoit 
annuy  et  deuil,  n'estoit  de  merveilles,  car  bien  y  avoit 
cause  pour  qnoj.  Et  certes,  la  conséquence  aussy  en 
estoit  dangereuse  et  de  mauvaise  attente.  Sy  me  souvint 
alors,  quand  je  vis  toutes  ces  villes  ainsy  rebeller  et  es- 
mou  voir  à  l'entrée  de  ce  nouveau  duc,  comment  à  l'en- 
trée aussy  du  roy  Loys,  tantost  après  son  couronnement, 
ceux  de  Eeims  se  commurent  aussy  en  pareille  manière, 
pour  mettre  jus  à  leur  volonté  les  imposts  et  les  gabelles 
du  roy ,  et  à  leur  exemple  aucunes  autres  villes ,  ce 
disoit-on,  par  le  royaume,  et  de  quoy  les  interprétations, 
ce  me  souviens  bien ,  alors  estoient  assez  estranges  en  la 
bouche  des  sages  et  de  non  grand  espoir  en  bien.  Or, 
comme  ces  commotions  se  faisoient  maintenant  par  deçà  à 
l'entrée  de  ce  duc  nouveau,  je  entray  en  imagination 
aussy.  Donc,  comme  je  me  tus  du  premier,  je  me  tays 

'  Lierre. 

*  Heurée,  pour  journée? 

Ton.   V,  20 

aussy  du  second,  et  m'attends  à  ce  qui  peut  ensuivre  de 
tous  les  deux,  et  dont  les  fins  feront  le  jugement.  Mais  le 
roy  Loys  et  le  duc  Charles  trouvèrent  leur  pays  en  haute 
fortune  de  paix  et  de  félicité  :  doint  Dieu  que  la  fin  en  soit 
encore  plus  glorieuse  et  plus  de  salut  !  car  tous  deux 
estoient  princes,  dont  les  sens  et  les  vertus  estoient  pour 
faire  un  grand  fait  et  un  grand  coup,  là  où  ils  se  vou- 
loient  tourner. 


CHAPITRE  XIX. 

Comment  le  duc  ordonna  aux  nobles  du  Brabant  eux  apprester  pour 
aller  à  Malines. 

Or  entrèrent  fort  en  cœur  ces  nouvelles  commotions 
faites  à  Malines  et  en  Anvers,  à  ce  duc  Charles.  En  pensa 
durement  comment  au  mieux  faire  il  s'en  pourroit  venger, 
sauf  honneur  et  raison  ;  car  ce  que  souffert  et  porté  avoit 
des  Gantois,  n'estoit  point  à  tolérer,  ne  à  porter  des  autres 
villes,  ce  luy  sembloit;  et  n'estoit  point  ville  pareille,  et 
par  quoy  ne  s'en  vengeast  bien  et  venist  à  son  desseure, 
pour  donner  peur  mesmes  à  Gantois.  Sy  s'en  tut  au  plus 
quoy  qu'il  pust  ;  et  manda  secrètement  en  Hainaut  mettre 
sus  gens  d'armes,  trois  cens  lances  et  les  archers,  pour 
aller  atout  cou  vertement  en  Malines,  jà-soit-il  qu'à  nul 
n'en  fust  déclarée  son  intention,  et  pour  cause.  Toutesfois 
ne  passa  gaires  après  que  ce  mandement  fut  rompu  et 
rappelle  ;  car  les  nobles  de  Brabant,  qui  se  perçurent  que 
le  duc  mandoit  gens  en  Hainaut  pour  venir  en  Brabant  et  à 
intention  de  l'accompagner  en  Malines,  vinrent  au  duc,  et 
luy  dirent  que  eux  estoient  forts  et  souffisans  assez  pour  le 
mener  en  toute  seurté  de  corps  dedans  Malines,  et  de  soy 


DE  CHASTELLAIN.  511 

venger  et  de  la  ville  et  des  vilains,  et  de  les  châtier  tout  h 
.son  bel,  et  que  pour  ce  faire,  il  ne  besongnoit  point  que 
nul  estranger  venist  en  leurs  marches  et  que  autre  s'en 
meslast  que  eux. 

Sy  les  crut  le  duc;  et  différa  son  mand  ailleurs,  et  se 
reposa  sur  les  nobles  de  Brabaut,  qui  le  servirent  et  se 
mirent  sus  au  jour  nommé,  là  où  je  les  laisse  jusques  au 
partementdu  duc  de  Brusselles  pour  aller  àMalines,  pour 
venir  à  autres  matières  icy-enlacées.  Car  convient  main- 
tenant parler  du  mariage  de  ce  duc  Charles,  qui  avoit 
longuement  traîné,  et  par  avant  que  le  duc  Philippe  son 
père  fust  venu  à  trespas  :  c'estoit  de  la  sœurauroy  Edouard 
d'Angleterre ,  fille  au  duc  d'York ,  et  auquel  mariage  la 
duchesse  sa  mère  avoit  longuement  prétendu,  avecques  ce 
que  le  fils  avoit  le  cœur  assez  enclin  envers  Angleterre, 
tant  par  nature  de  la  mère  et  de  luy,  qui  l'attiroit,  comme 
parce  que  le  roy  Loys,  roy  de  France,  le  compelloit  à  ce 
faire,  par  mal  se  vouloir  porter  envers  luy,  comme  assez 
dessus  a  été  dit  et  narré  de  leurs  affaires.  Et  combien 
toutesfois  que  renommée  couroit  que  ce  duc  Charles  avoit 
le  cœur  assez  anglois  et  beaucoup,  et  principalement  à 
cause  de  ce  que  de  la  part  et  de  l'amistié  de  France,  son 
père  et  luy  avoient  trouvé  povre  fondement,  et  ains  plus 
deffiable  que  de  bon  espoir,  toutesfois,  s'il  y  eust  eu  en 
Angleterre  autre  mariage  de  sorte  à  luy,  jamais  ne  se  fust 
allié  au  roy  Edouard,  car  avoit  esté  tout  parfaitement  son 
contraire  en  faveur  du  sang  de  Lencastre,  dont  il  estoit. 
Mais  luy,  voyant  comment  le  roy  Loys  tendoit  à  soy  allier 
mesme  et  joindre  avec  IMouard,  en  délaissant  la  piteuse 
querelle  de  ses  cousin  et  cousine  germains  le  roy  Henry 
et  sa  femme,  et  tout  pour  rompre  et  desfaire  cestuy  Cliarles, 
sainement  certes  et  sagement  pensa  de  luy-mesme;  et 

puisque  entre  deux  maux  il  se  convenoit  assentir  à 
l'un,  ce  luy  sembloit,  et  devenir  Anglois  à  bon  profit 
encontre  autrui,  premier  que  autrui  en  eust  l'avantage  et 
l'avancement  contre  luy,  délibéra  de  prendre  la  sœur  au 
roy  Edouard,  lequel,  sur  toutes  les  alliances  du  monde  et 
de  France  et  d'ailleurs,  plus  estoit  aise  et  jo^'eux  de  ceste, 
et  ne  quéroit  autre  riens,  quelconque  ascout  il  pust 
oncques  avoir  donné  envers  France.  Aussi  la  chose  avoit 
jà  si  longuement  traîné,  que  si  d'aventure  ce  duc  Charles 
eust  varié,  ne  branlé  en  aller  avant  de  bon  train,  infailli- 
blement la  jonction  et  le  compact  se  faisoit  et  se  fust  fait 
du  roy  françois  et  de  luy,  pour  courir  sus  au  tiers  leur 
moqueur,  qui  eust  esté  seul. 

Ainsy  doncques ,  comme  les  grans  affaires  des  princes 
et  des  royaumes  se  comportent  en  diverses  pesantes  diffi- 
cultés et  subtiles  voies,  et  toutes  tendantes  à  une  fin,  c'est 
de  vaincre  et  d'avoir  bras  sur  son  compagnon,  il  appert 
clairement  de  la  part  d'Edouard,  qu'il  a  quis  et  pris  son 
plus  bel  et  son  plus  séant  devers  le  costé  de  Bourgongne. 
Et  le  duc  Charles,  voyant  l'estroit  danger  où  on  le  vouloit 
mettre,  a  fait  son  plus  bel  d'une  nécessité  qui  luy  pouvoit 
donner  défense.  Et  maintenant  en  Brusselles,  là  où  estoit 
venue  l'ambassade  du  roy  Edouard  pour  avoir  une  con- 
clute  fin,  le  duc  Charles,  nouveau  duc  encore  de  deux 
mois,  accepta  le  mariage  et  promit  d'aller  avant,  contre 
cœur  toutesfois,  comme  luy-mesme  le  confessa  à  tel  qui  le 
me  révéla  depuis  ;  mais  ce  fit-il  par  courage  d'aimer  mieux 
fouler  et  grever  autrui,  qu'estre  grevé,  ne  foulé. 

Et  est  tout  vrai  qu'à  celle  heure  et  de  long  temps  par 
avant  il  y  avoit  petit  amour  entre  le  roy  et  luy  ;  et  savoit 
bien  chascun  de  son  compagnon  comment  il  luy  estoit.  Et 
partant,  comme  le  roy  teudoit  à  traverser  ce  duc  Charles , 

^t  pour  en  avoir  le  bon  devers  luy,  le  duc  Charles  aussy 
tendoit  au  inesme  pour  soy,  pour  se  fortifier  contre  luy. 
Et  craignoit  le  roy  l'orgueil  et  la  fierté  de  son  subject,  et 
le  subject  craignoit  la  puissance  et  profonde  subtilité  de 
son  seigneur,  lequel  le  vouloit  ou  eust  bien  voulu,  ce  luy 
sembloit,  le  mener  au  fouet.  Et  tout  cecy  venoit  et  mou- 
voit,  hélas!  de  ce  maudit  Bien  Publique,  pratiqué  et  mis 
sus  du  costé  mesme  des  François  contre  leur  roy,  et  con- 
tracteurs  depuis  de  ce  jeusne  prince  Charles  à  leur  bende  ; 
et  lequel,  quand  il  s'y  est  trouvé  et  fourré,  l'ont  laissé  et 
abandonné  en  l'estroit,  et  luy  ont  mis  sur  son  dos  tout  le 
pesant  du  fardeau  ;  par  quoy  seul  mal  voulu  du  roy,  seul 
s'est  trouvé  constraint  de  soy  reconforter  et  de  quérir  re- 
fuge. Donc,  c'est  pitié  que  les  choses  se  portent  ainsi  en  un 
royaume  et  une  mesme  parenté ,  que  de  prendre  ainsi 
querelles  et  questions  pour  s'entre-desfaire  et  pour  cour- 
roucer Dieu  et  perdre  le  monde.  Et  fait  fort  à  craindre  le 
jugement  qui  s'en  fera  une  fois;  car  tout  ne  meut  que 
d'orgueil  et  d'eslongeance  de  toute  charité,  et  que  nul  ne 
veut  Dieu  craindre,  ne  soy  régler  de  raison  salutaire. 

CHAPITRE  XX. 

Comment   le  roy  Loys  savoit  ce   qui    se  faisoit  à  la  réception   du 
duc,  et  comment  il  estoit  marri  de  Talliance  d'Angleterre. 

Or  e.stoit  le  roy  par  delà  sur  les  marches  de  Touraine, 
et  savoit  et  ooit  tout  ce  qui  se  faisoit  par  deçà,  et  de 
Gand  et  de  Malines  et  du  tout,  et  du  grand  avoir  et  trésor 
que  ce  jeusne  duc-ici  avoit  trouvé  par  le  trespas  de  son 
père,  et  comment  Gand,  après  l'offense  faite,  s'estoit  ren- 
due à  luy  et  à  merci,  et  tout  l'effet  de  ce  mariage  conclu. 

ensemble  et  du  chevalier  du  comte  de  Nevers  pris  ;  car 
avoit  gens  qui  tout  luy  mandoient  et  rapportoient  ;  et 
mesmes  avoit  les  Liégeois  devers  luy  tous  les  jours  pro- 
curans  sa  deffense  et  sa  protection  encontre  son  envaye. 
Sy  fait  à  penser  qu'entre  toutes  autres  choses  du  monde, 
ce  qui  plus  luy  desplaisoit,  c'estoit  ce  mariage,  et  non 
sans  cause  :  car,  à  voir  dire,  il  y  pendoit  un  souverain 
péril  pour  luy  et  pour  tout  son  royaume,  quand  oncques  il 
n'a  esté  permis,  ne  souffert,  ne  loisible  aussi  à  nul  prince 
de  dessoubs  la  couronne  prendre  alliance  en  Angleterre, 
pour  peur  de  la  conséquence  et  des  périls ,  et  là  où  cestuy, 
par  puissance  et  par  non  ascouster,  ce  sembleroit,  à  nul- 
luy,  prit  et  quit  alliance,  bon  gré,  maugré,  pour  soy 
porter  et  maintenir  roide.  Et  certes,  je  dis  bien  alors  que 
le  cas  fesoit  à  plaindre,  que  ainsi  le  convenoit  faire,  et 
que  le  plus  noble  et  le  plus  digne  membre  de  France  estoit 
compuls  de  soy  tant  estordre ,  comme  de  soy  allier  aux 
perpétuels  ennemis  de  sa  parentèle.  Donc,  si  le  roy  en 
avoit  deuil,  non  merveilles,  quand  moy-mesme  je  le  plai- 
gnoie  et  doloie  pour  la  fin  future.  Toiitesfois  et  au  roy  et 
aux  hommes  le  convenoit  porter,  fust  bel,  fust  laid.  Car 
encontre  puissance  qui  ne  se  peut  répugner,  n'a  point  de 
loi  qui  y  puisse  servir.  Le  roy  toutesfois,  et  à  bon  titre, 
machina  toutes  les  voies  depuis,  et  comme  vous  orrez  ci- 
après,  pour  rompre  ce  mariage ,  et  en  l'entendement  seul 
pour  le  grief  qu'il  y  sentoit  pour  le  temps  à  venir.  Mais  ce 
fut  trop  tard  :  luy-mesme,  comme  j'ay  dit  nagaires,  en 
avoit  esté  cause ,  et  à  cause  de  luy  et  par  ses  faits  et 
paroles  qui  ains}^  se  portoient,  cestuy  Charles,  mau- 
gré luy  quasi  et  par  un  despit ,  prit  l'alliance  laquelle 
il  eust  quise  et  prise  en  France,  qui  l'eust  voulu  traiter 
par  bel  et  le  recognoistre.  Mais  le  temps  portoit  ainsy 

alors,  et  Dieu  souffroit  à  deux  jeusnes  fiers  princes  et  puis- 
sans  tous  deux  user  à  chascun  de  leur  volonté  et  de  leurs 
mœurs  en  propre  franc  arbitre,  et  lesquels  en  commun 
affaire  souvent  estoient  incompatibles;  l'un  vouloit  l'un, 
et  l'autre  vouloit  l'autre,  et  tout  par  inconvénient  de  peu 
d'amour  et  de  peu  de  raison  et  de  mauvaise  maisnie,  qui 
n'ose  ou  qui  ne  veut  un  prince  corriger,  ne  reprendre  en 
son  fourvoy,  ains  luy  conseille  chose  de  mescbief  et  de 
lionte,  et  le  boute  en  folle  œuvre  tout  et  outre.  L'entende 
çà  et  là,  qui  peut;  mais  les  roys  et  les  princes  ont  des 
passions  souvent  et  des  vices  en  eux,  lesquels,  s'ils  les 
vouloient  rompre,  en  ensievant  leur  estât,  le  monde  et  eux 
vivroient  en  paix,  et  le  povre  peuple  à  leur  exemple. 


CHAPITRE   XXI. 

Comment  Liégeois  vinrent  assiéger  Huy  parce  qu'il   ne  contribuoit; 
aux  tailles. 

Encore  estoit  le  duc  Charles  en  Brusselles,  et  estoit  le 
mois  d'aoust  l'an  soixante-sept,  quand  nouvelles  luy  vin- 
rent que  ceux  de  Liège  estoient  partis  dehors  de  leur  ville, 
à  bannières  levées  et  à  grand  affustement  d'engins  et  d'ar- 
tillerie pour  assiéger  la  ville  de  Huy,  laquelle  se  tenoit  et 
s'estoit  toujours  tenue  pour  l'évesque  encontre  la  cité.  Et 
pour  ceste  cause,  et  pour  ce  qu'elle  s'estoit  tousjours  main- 
tenue ferme  et  franche  audit  évesque,  le  duc  Philippe 
l'avoit  tousjours  affranchie  de  toutes  amendes  et  répara- 
tions que  le  pays  de  Liège  devoit  faire  à  luy  et  à  l'évesque 
son  neveu,  sans  riens  y  compartir,  ne  contribuer. 

Or  estoient  les  amendes  grandes  et  innumérables,  que  le 
pays  devoit  porter  alors  pour  satisfaire  au  duc  Philippe; 

et  avoient  ceux  de  la  cité  baillé  leurs  plus  grands  et  les 
plus  notables  de  leur  ville  en  ostages,  jusqu'au  parfait  du 
traité  et  de  ce  qu'il  portoit,  et  dont  jà,  pour  faire  le  pre- 
mier paiement  qui  fut  porté  en  Brusselles ,  Liégeois 
avoient  esté  constraints  et  si  près  pris  que  de  faire  une 
partie  de  leur  paiement  de  vaisselle,  et  des  ceintures  et 
menuetés  de  leurs  femmes.  Donc,  quand  ce  vint,  et  que 
ire  les  mouvoit  à  regarder  leur  servitude  et  que  ceux  de 
Huy  estoient  et  vivoient  francs  et  à  leur  paix,  et  non  vou- 
lans  en  rien  contribuer  en  leur  dommage  et  perte,  prirent 
une  aigre  indignation  contre  eux  ;  et  comme  gens  capi- 
teux et  pleins  de  fureur,  jurèrent,  par  le  sang  que  Dieu 
spita,  [que]  ils  y  contribueroient  bon  gré,  maugré,  et  les 
iroient  courir  sus.  Et  de  fait  y  allèrent  et  assiégèrent  la 
ville  et  l'évesque  dedans  ;  et  fremèrent  leur  siège  bien  et 
puissamment ,  et  s'y  tinrent  grand  pièce.  Donc ,  quand 
le  duc  le  sçut,  avecques  ce  qu'il  avoit  des  autres  affaires 
assez  sur  mains,  sy  porta-il  à  dur  cestui,  et  luy  sembloit 
bien  que  c'estoit  un  cas  d'outrage  fait  tout  à  propos  pour 
luy  donner  des  affaires  une  sur  autre  ;  mais  à  tout  il  pour- 
verroit,  ce  disoit,  en  temps  et  en  lieu,  et  s'en  cheviroit 
bien,  comme  il  fit  mortellement  et  glorieusement.  Ce  vous 
apperra  bien  cy-après,  là  où  à  ceste  cause  il  disposera  de 
son  armée  sur  Liège,  par  tel  effort  que  la  ruyne  en  est 
ensievie  depuis  perpétuelle,  ce  qui  fait  à  plaindre. 


CHAPITRE  XXII. 

Comment  le  duc  entra  à  Malines,  et  de  la  punition  qu'il  y  fit. 

[Le  duc  Charles],  partant  donc  de  Brusselles,  vint  à 
Malines  à  très-grand  chevauchée  de  nobles  hommes  de 

Brabant',  lesquels  clievau client  volentiers  tout  armés 
d'haubergons  et  font  porter  chapeaux  de  fer  et  arbalestres 
après  eux,  par  quoy  ils  semblent  estre  prests  à  demi  pour 
guerre,  toujours  allans  de  ville  à  autre.  Sy  en  estoit  le 
duc  tant  plus  fort  et  plus  quoy,  atout  famille  seulement  de 
son  bostel;  mais  sy  n'y  avoit-il  noble  liomme  en  sa  maison, 
qui  ne  fust  armé  et  couvert  sous  sa  robe,  de  peur  des 
aventures  ;  et  avoit  encore  trois  cents  combattans  de  crue 
avecques  luy,  du  pays  de  Hainaut,  couvertement  armés 
aussy.  Entrant  donc  ainsi  en  sa  ville,  y  avoit  maint  cœur 
d'homme  qui  trembloit  de  peur  par  espand  des  mauvais 
qui  avoient  fait  la  heurée  ;  car  doubtoient  fort  leur  puni- 
tion devoir  estre  dure,  et  n'y  pouvoient  mettre  résistance, 
car  la  force  n'estoit  point  en  eux.  Sy  se  logea  le  duc  en 
son  hostel  aprièmes  ;  et  de  celle  heure  en  avant  fit  faire  di- 
ligente enqueste  des  esmouveurs  et  susciteurs  des  maléfices 
perpétrés,  et  des  noms  et  des  personnes,  et  des  actions  et 
causes  qui  les  esmouvoient.  Et  furent  le  chancelier  et  tous 
ceux  du  grand  conseil  tant  seulement  empeschés  en  cestuy 
affaire,  car  le  duc  y  vouloit  monstrer  sa  vertu  et  son  juge- 
ment, et  y  aller  par  justice  à  poids  et  sans  excès.  Sy  fut  la 
chose  atteinte,  avecques  ce  que  les  notables  de  la  ville  et 
ceux-mesmes  de  la  loy  les  accusoient,  qui,  par  avant  la 
venue  du  prince,  n'eussent  osé  mot  dire. 

Comme  doncques  ils  furent  atteints  et  sçus  qui  et 
quels,  furent  tous  appréhendés  l'un  après  l'autre  et  mis  en 
forte  garde;  et  après  pleine  information  de  leur  cas,  fut 
fait  leur  procès  juridiquement,  à  chacun  selon  son  démé- 
rite ;  dont  les  aucuns  furent  condamnés  à  recevoir  mort, 
et  aucuns  autres  à  estre  bannis  et  expuls  à  toujours,  et 

'  Le  duc  entra  à  Malines  le  27  août  1107. 

autres  aucuns  à  amendes  civiles  et  pecunielles,  en  restor 
et  en  réparation  des  dommages  à  qui  on  les  avoit  faits. 
Sy  furent  toutes  ces  sentences  exécutées  et  mises  à  effet; 
et  fut  un  hourd  dressé  enmy  le  marché,  devant  le  duc, 
là  011  les  condamnés  dévoient  mourir  sus,  et  croy  qu'il  n'y 
en  avoit  que  un  de  tels ,  lequel ,  comme  il  eut  les  yeux 
bandés,  et  estoit  mis  à  genoux  à  mains  jointes,  et  l'épée 
tirée  hors  du  fourreau,  le  duc  qui  avoit  celé  son  courage' 
jusques  alors,  fît  contretenir  son  coup  au  bourreau,  et  luy 
escria,  disant  :  «  Cesse  !  »  qui  ainsi  le  fît  et  cessa  ;  et  alors 
luy  dit  :  «  Desbande-luy  les  yeux  et  le  liève.  »  Sy  le  fit 
ainsi,  et  le  cuidant  aider  à  lever,  ne  put  oncques,  tant 
estoit  l'autre  mort  et  ignorant  de  soy-mesme". 

Sy  estoit  merveille  alors  d'oyr  les  bénédictions  que 
multitude  de  bouches  donnoient  et  clamoient  au  duc  de  sa 
miséricorde,  fondamment  plorans  comme  tous  outrés.  Sy 
estoit  ici  la  première  singulière  œuvre  que  le  duc  monstra 
après  estre  devenu  duc.  Et  croy,  et  le  tiens  pour  vray,  que 
si  Gantois  se  fussent  bien  portés  envers  luy  à  son  entrée, 
il  leur  eust  montré  bonté  encore  plus  grande  et  plus  sin- 
gulière, non  pas  en  nature  de  rémission,  mais  en  excel- 
lence de  largesse  et  de  grâce,  pour  les  gagner  et  vaincre. 
Car,  à  l'avenant  que  c'est  trop  plus  grand  chose  de  Gand 
que  de  Malines,  eust-il  convenu  faire  et  monstrer  singu- 
lière gentillesse.  Or  firent-ils  tout  au  rebours,  dont  tout 


•  Ici ,  comme  dans  beaucoup  d'autres  passages ,  le  mot  courage 
sig-nifie  seulement:  intention,  dans  l'un  des  sens  propres  au  substantif 
latin  :  animus. 

-  Les  comptes  de  la  ville  de  Malines  mentionnent  un  payement  fait  à 
JeanWisschagcn,  pour  avoir  dressé  l'échafaud  sur  la  place  du  Marché. 
Les  auteurs  de  la  sédition  furent  exilés  à  Bommel;  mais  au  mois  de 
novembre,  le  duc  leur  pardonna  et  restitua  en  môme  temps  les  privi- 
lèges de  la  ville. 

au  rebours  aussy  leur  en  est  pris.  Et  l'ont  bien  senti  de- 
puis et  en  singulière  roideur,  comme  ceux  de  Malines  en 
douceur  non  espérée.  Et  me  parçus  de  lors  que  le  cœur 
luy  estoit  en  haut  singulier  propos  pour  le  temps  à  venir, 
ot  pour  acquérir  gloire  et  renommée  en  singulière  œuvre. 

CHAPITRE  XXIII. 

Comment  les  Liégeois  vinrent  assiéger  Huy,  et  comment  le  duc 
y  envoya  monseigneur  de  Boussut. 

Or  estoit  l'évesque  de  Liège  assiégé  dedans  sa  ville  de 
Huy  en  grand  danger.  N'avoit  que  les  gens  de  son  hostel 
pour  soy  deffendre,  et  aucuns  nobles  du  pays  de  Liège  qui 
tenoient  son  parti,  laquelle  chose  n'estoit,  ne  ne  pouvoit 
encontre  la  puissance  qui  estoit  devant  luy,  quinze  ou 
seize  mille  hommes,  avecques  ce  que  bien  grande  seurté 
n'avoit-il  point  au  peuple  de  dedans,  qui  tirent  tous  l'un  à 
l'autre,  et  doubtoit  fort  qu'il  ne  luy  en  pust  venir  danger. 
Sy  envoya  battant  ferrant  devers  le  duc,  luy  signifier  son 
danger  et  le  destroit  où  Liégeois  le  tenoient;  et  luy  pria 
pour  Dieu  qu'il  luy  plust  remédier,  ainstost  que  tard,  et  y 
pourvoir  tellement  que  la  ville,  ne  luy,  ne  chussent  en 
danger  des  ennemis;  car  sans  secours  de  gens,  et  bien 
tost,  ne  pourroient  maintenir  la  ville,  ne  leurs  personnes 
garantir  de  leurs  mains.  Comme  toutesfois  l'évesque  en- 
voya vers  le  duc,  à  l'heure  d'alors  le  logis  des  Liégeois 
n'estoit  encore  que  de  l'un  costé  de  la  rivière  ;  et  pouvoient 
de  l'autre  lez  ceux  de  dedans  saillir  dehors,  et  recevoir 
gens  et  secours  à  leur  bon. 

Or  estoit  le  seigneur  de  Boussut  à  Malines;  et  vint  au 
mand  du  duc  avec  nombre  de  gens  d'armes,  comme  a  est*' 

dit  dessus.  Sy  luy  ordonna  le  duc  d'aller,  avec  ce  que  avoit 
de  gens,  à  Huy,  au  secours  de  son  neveu  l'évesque,  et 
pour  dire  à  ceux  qui  estoient  là  logés  devant  la  ville,  de 
par  luy,  que  ils  se  retraïssent  et  s'en  rallassent  en  leur  ville 
paisiblement  et  sans  faire  oppression  à  ceux  de  Huy,  ou 
sinon  luy-mesme  il  y  venroit  si  fort,  prochainement  à 
l'aide  de  Dieu,  que  leur  retour,  quand  ils  le  cuideroient 
faire,  leur  seroit  de  grand  aventure.  Sy  y  alla  le  seigneur 
de  Boussut',  gentil  chevalier,  avecques  ses  gens;  et  en- 
voya le  duc  avecques  luy  messire  Philippe  de  Poitiers 
avecques  ses  gens  aussy ,  messire  Jehan  d'Aimeries 
aussy,  chevalier,  seigneur  de  Lens,  avecques  grans  gens 
aussy  qu'il  avoit,  et  plusieurs  vaillans  nobles  hommes  de 
Hainaut,  jusques  au  nombre  de  quatre  cens  combattans, 
que  uns,  que  autres,  et  tous  sous  le  seigneur  de  Boussut, 
lequel  venu  et  arrivé  à  Huy,  fut  grandement  bienviégnié 
et  conjouy  de  l'évesque.  Et  fit  ledit  seigneur  son  message 
à  ceux  de  Liège,  là  logés,  qui  peu  accoutèrent  à  ses  pa- 
roles, mais  dirent  en  effet  que  le  duc  de  Bourgongne 
n' avoit  que  faire  de  leur  demander  riens,  car  eux  ne  de- 
mandoient  riens  à  luy,  ne  à  leur  évesque;  et  ce  qu'ils 
estoient  là  venus,  sy  n'estoit-ce  qu'encontre  ceux  de  Huy 
tant  seulement,  et  encontre  le  corps  de  la  ville  qui  estoit 
en  leur  chastellenie  ;  et  dévoient  les  inhabitans  d'icelle 
consortir,  ce  disoient,  et  contribuer  avecques  la  cité  en 
tous  cousts,  frais  et  dommages,  hontes  et  pertes  qu'elle 
avoit  portées  :  donc,  pour  ce  que  lesdits  de  Huy  s'en  vou- 
loient  exempter  et  tenir  à  francs,  par  faveur  du  duc  et  de 
l'évesque,  ils  étoient  venus  là  pour  les  y  constraindre  par 
force,  et  n'en  partiroient  jamais  tant  qu'ils  ne  les  auroient 

•  Pierre  de  Hennin,  seigneur  de  Boussu,  chevalier  de  la  Toison  d'or 
en  1478. 

en  leur  pouvoir;  mais  au  duc,  ne  à  leur  évesque  ne  deman- 
doient  riens.  Ce  estoit  leur  couleur,  et  de  fait,  par  un  leur 
messager  le  signifièrent  ainsi  au  duc,  luy  estant  à  Ma- 
lines,  pensans  de  le  rappaiser  par  paroles  qui  peu  leur 
servirent. 

CHAPITRE  XXIV. 

Comment  le  duc  prit  à  cœur  d'un  gentilhomme  que  Liég-eois  avoient 
fait  mourir. 

Cestuy  recommencement  de  la  guerre  des  Liégeois,  qui 
tant  avoient  esté  battus  et  calamités,  fut  empris  de  maie 
heure  et  de  mauvais  sort  pour  eux,  combien  que  ils  le 
Guidèrent  tout  autre.  Et  peu  certes  fit  pour  eux,  mais 
un  très-douloreux  exploit,  qui  oncques  leur  en  donna  le 
conseil,  ne  le  hardement  de  l'emprendre ;  car,  pour  avoir 
esté  battus  et  navrés,  ils  en  entreront  en  dure  mort  et  en 
perpétuelle  perdition.  Et  ainsi  va-il  aux  outrageux  fols  en 
propre  et  mauvais  conseil  ;  et  qui  cuident  venger  leur 
honte,  et  ils  accroissent  leur  deuil.  Et  desjà  paravant  la 
mort  du  duc  Philippe,  non  obstant  tous  traités  faits  entre 
luy  et  eux  de  la  ruyne  de  Dinant,  et  que  leurs  ostages,  les 
plus  nobles  du  pays,  estoient  en  la  main  du  duc,  pour  les 
pouvoir  faire  mourir  quand  ils  recommenceroient  aucune 
chose  de  nouvel,  sy  avoient-ils  pris  toutefois  depuis  un 

gentilhomme  nommé' et  l'avoient   esté 

quérir  dedens  le  pays  de  Lucembourg,  là  où  il  estoit  allé 
demourer  pour  refuge,  et  ne  s'estoit  voulu  mesler  de  leur 
malice.  Sy  l'estoient  allé  querre  à  force,  et  luy  imputèrent 
trayson,  disans  qu'il  a  voit  esté  contre  eux  en  favorisant 

'  Lacune  dans  le  manuscrit. 

au  duc  ;  et  le  mirent  en  torture  et  le  tourmentèrent  piteu- 
sement,, et  enfin  toutesfois  le  décollèrent.  Mais  bonne 
espasce  y  avoit  entre  deux,  et  ne  le  firent  point  tant  que  le 
duc  Philippe  vesquit  :  car  sans  remède,  s'ils  eussent  eu 
nuls  ostages  et  aussy  bons  que  les  meilleurs,  sy  les  eust-il 
tous  fait  mourir  par  revenge,  ne  tout  le  monde  ne  les  eust 
sçu  sauver.  Et  combien  qu'ils  le  firent  mourir  après  le 
trespas  dudit  duc  et  le  nouvel  règne  de  cestuy,  sy  le  firent- 
ils,  avecques  autre  inconvénient  plus  grand  encore, 
comme  de  ceste  ville  de  Huy.  Par  quoy  du  moindre  cas 
ne  fut  pas  esmue  la  guerre  contre  eux,  fors  du  tout  en- 
semble ;  et  estoit  bien  l'intention  du  duc  de  venger  la  mort 
du  povre  gentilhomme  par  une  dure  amère  verge  :  aussy 
fit-il.  Sy  n'en  estoient  point  toutefois  les  ostages  sans 
peur,  mais  eussent  voulu  estre  morts  pour  en  avoir  passé 
la  peine.  Et  si  d'aventure  on  vouloit  demander  si  Liégeois, 
après  tant  avoir  sentu  et  cognu  la  j)uissance  de  la  maison 
de  Bourgongne,  ont  resmu  ceste  guerre  de  propre  orgueil 
ou  à  incitation  d'autruy,  il  loist  voirement  bien  respondre 
à  la  question,  vu  que  le  vrai  apparant  y  est,  que,  de  l'une 
ou  de  l'autre  manière  et  par  l'une  des  deux  voies,  elle  a 
esté  recommencée,  et  peut-estre  par  toutes  les  deux  :  car 
fondamental  orgueil  y  a  esté  toujours  en  toutes  leurs 
emprises ,  et  légère  oreille  ployant  à  autrui  conseil,  dont 
l'espérance  leur  a  esté  vaine.  Or  faut-il  sçavoir,  et  autre 
part  en  tous  leurs  affaires  en  ai-je  touché  assez,  que  seu- 
lement de  la  peur  et  vieille  haine  que  Liégeois  ont  portée 
de  tout  temps  à  ceste  maison  de  Bourgongne,  comme  qui 
seule  leur  pou  voit  faire  oppression,  de  tout  temps  aussy  et 
tout  anciennement  ont  quis  et  requis  le  roi  de  France  à 
estre  leur  protecteur.  Et  de  temps  en  temps,  commeà  leur 
seul  refuge  ont  hanté  la  royale  court,  et  là  ont  mis  en 

main  tous  leurs  affaires.  Mesmes  au  couronnement  du  roy 
Loys,  entrant  dans  Paris  la.  première  fois,  furent  devers 
luy  pour  avoir  leur  sauve-garde  renouvelée,  laquelle  ils 
obtinrent  envers  tous  et  contre  tous,  sans  nulle  exception, 
ne  duc  de  Bourg-ongue,  ne  duc  de  Bourbon,  qui  tous  deux 
avoient  question  à  eux,  celuy  de  Bourgongne  pour  son 
neveu  l'évesque,  à  qui  ils  estoient  rebelles,  et  le  duc  de 
Bourbon  pour  ce  que  l'évesque  estoit  son  frère,  à  qui  il 
de  voit  favoriser  en  luy  portant  aide.  Sy  en  furent  Lié- 
geois orgueilleux  durement  et  moins  acoutans  au  duc  de 
Bourgongne,  lequel  toutefois  en  parla  hautement  au  roy 
dedans  Paris,  et  comme  en  son  lieu  est  escrit'.  Et  fut  la 
première  chose  dont  il  se  perçut  que  le  roy  recognoissoit 
mal  son  service  ;  et  y  eut  de  grandes  paroles  que  un  roy 
de  France  vouloit  porter  un  grand  tas  de  mauvais  orgueil- 
leux vilains,  pleins  de  desraisons  et  de  mauvaises  œuvres, 
contre  son  propre  sang  et  les  plus  grans  de  son  thrône,  et 
encore  en  mauvaise  cause.  Toutefois,  ce  qui  estoit  fait, 
demoura  fait,  et  ne  fut  autrement  à  celle  heure.  Mais 
celuy  de  Bourgongne  disoit  bien  qu'il  n'y  avoit  protec- 
tion, ne  sauve-garde,  pourquoy  il  fist,  ne  laissast  un  poi- 
tevin \  Quand  il  se  sentiroit  de  leur  orgueil,  ils  se  senti- 
roient  aussy  de  son  courroux,  si  amèrement  que  jamais 
sauve-garde  ne  venroit  à  temps  pour  les  rescourre.  Et  les 
mesmes  mots  il  les  dit  au  roy  ;  et  depuis  réalement  il  les 
mit  à  effet,  tout  ainsi  qu'il  les  avoit  prononcés;  et  leur 
monstra  fier  visage,  et  les  châtia  de  poignant  dure  verge, 
et  tout  l'environ  d'eux;  et  par  quoy  tousjours  allèrent 
et  envoyèrent  devers  le  roy  pour  remède,  qui  oncques 
autre  chose  n'en  fit  fors  donner  paroles  et  lettres  qui  les 

'   Foyw  t.  IV,  p.  119. 

*  Petite  pièce  de  monnaie. 

envoyèrent  et  boutèrent  en  fol  cuidier,  et  sur  lesquelles 
ils  persévérèrent  en  leur  erreur  et  en  leur  mauvaise 
apprise,  et  tant  que  quatre  voyages  en  sont  ensiévis  sur 
eux,  les  plus  grands  de  la  terre,  en  cinq  ans. 

Le  premier,  que  fit  le  comte  de  Charolois,  maintenant 
devenu  duc,  à  son  retour  de  Conflans,  là  où  il  les  com- 
pressa tellement  et  les  mit  en  telle  peur  que  ils  renon- 
cèrent à  toutes  sauves-gardes,  protections,  alliances,  pro- 
messes, obligations  scellées  et  jurées,  et  quelconques  elles 
pouvoient  estre  faites  au  roy  ou  de  luy  reçues  ;  et  mesmes 
rendoient  et  restituoient  tout  ce  que  avoient  de  lettriage 
du  roy  touchant  ce;  et  prirent  le  duc  de  Bourgongne 
comme  duc  de  Brabant,  leur  perpétuel  avoué,  à  somme 
de  florins  par  an  de  tribut  et  de  rente  ;  promirent  de  eux 
maintenir  paisibles  désormais  et  de  recevoir  leur  évesque 
paisible,  et  de  donner  deux  ou  trois  cens  mille  florins  de 
Rhin  pour  réparation  et  amende  :  toute  laquelle  chose, 
sitost  toutefois  que  le  voyage  fut  rompu ,  ils  rompirent 
aussy  ;  et  recoururent  devers  le  roy  plaintifs  et  dolens,  et 
aussy  près  de  mal  faire  comme  jamais,  qui  arrière  trou- 
vèrent confort  de  paroles  telles  que  par  avant,  et  promesse 
de  les  assister,  dont  oncques  toutefois  ne  finèrent,  ne  ne 
vinrent  à  l'effet,  jà-soit-ce  qu'il  y  en  eust  des  grandes  ap- 
prestances  faites,  et  que  l'on  disoit  que  grande  puissance 
de  François  les  venoit  secourir;  mais  oncques  n'y  sont 
venus,  et  s'ils  ont  esté  en  chemin,  sy  sont-ils  retournés. 
Le  second  voyage  sy  fut,  quand  le  duc  Philippe  y  alla, 
et  son  fils  avec  luy,  mettre  le  siège  à  Dinant ,  laquelle  de 
ce  voyage  fut  mise  à  ruine  et  à  extermination,  l'an 
soixante-six,  et  de  quelle  ruine  Liégeois  furent  si  esperdus 
en  la  cité  et  par  tout  le  pays,  que  tous  cuidoient  venir  au 
mesmes  de  Dinant  esvanouye.  Et  en  ceste  peur,  arrière 

seconde  fois  renoncèrent  au  roy  et  à  toutes  ses  faveurs, 
et  se  offrirent  encore  en  plus  grand  servitude  que  devant, 
et  en  plus  grande  réparation  faire;  et  les  prit  le  comte  de 
Charolois  au  nom  de  son  père  en  nombre  de  vingt  ou  de 
vingt-six  mille  en  un  trouppeau  à  mercy  sans  les  com- 
battre, là  où  toutefois  les  archers  estoient  jà  descendus  à 
pied  et  prests  pour  envahir.  Mais  le  comte  obéit  à  pitié  et 
à  merci  du  povre  fol  peuple,  qui  eust  esté  dévoré,  ce  luy 
sembloit,  et  parce  que  aucuns  les  plus  notables  de  la  cité 
gisoient  en  terre  à  genoux  devant  luy,  prians  pour  eux  et 
disans  :  «  0  noble  prince,  il  vous  plaise  à  ce  povre  troup- 
«  peau  de  brebis  que  veez-là  devant  vous  et  qui  est  en  vos 
«  mains  dévoré  s'il  vous  plaist,  luy  donner  vostre  merci 
«  et  miséricorde;  ils  ne  scèvent  [ce]  qu'ils  font,  ne  de 
«  quoy  ils  se  présument  ;  et  pour  la  sainte  digne  mort  de 
«  Dieu,  veuillez  en  avoir  compassion.  »  Sy  vous  dis  bien 
que  le  comte,  en  cestuy  destroit,  estoit  en  dur  parti  pour 
bien  en  savoir  faire  ou  laisser  par  conseil.  Toutesfois , 
il  les  laissa  et  les  espargna  ceste  nuit  par  le  conseil  du 
comte  de  Saint-Pol,  connestable  de  France  ;  car  la  nuit 
estoit  sur  mains,  et  le  comte  n'avoit  nulle  artillerie  em- 
près  luy.  Secondement,  et  la  cause  pour  quoy  sur  toutes 
autres  il  les  laissa  le  plus,  c'estoit  que  le  matin  il  leur  avoit 
donné  et  accordé  le  jour  franc  pour  eux  retraire  en  la  cité, 
par  quoy,  si  maintenant  il  les  eust  envahi,  il  eust  failli  en 
sa  parole  et  en  sa  promesse.  Mais  eux-mesmes  toutesfois 
ils  faillirent,  car  ils  s'en  dévoient  retourner  tout  le  droit 
chemin,  et  eux  en  contraire  vinrent  loger  tout  au  plus 
près  de  luy,  en  un  fort  village,  comme  pour  dire  :  «  Nous 
«  vecy.  »  Sy  se  despita  le  comte  de  Charolois  durement 
de  sa  parole  du  matin,  laquelle  toutesfois  n'osoit  en- 
freindre; et  se  crucifia  de  quoy  il  les  falloit  laisser  aller 

TOM.    V.  21 


326  CHRONIQUE 

sans  combattre  et  de  quoy  il  ne  seroit  jamais  après  sans 
regret.  Aussy  ne  fut-il;  car  la  ribaudaille  mesme,  aus- 
sitost  qu'ils  se  trouvèrent  en  leur  ville,  s'en  moquèrent  et 
dirent  qu'il  ne  les  avoit  osé  combattre.  Le  duc  Philippe 
aussy,  qui  à  ceste  heure  estoit  en  Bouvines,  s'en  crucifia 
à  l'autre  lez,  de  quoy  son  fils  les  avoit  laissé  aller  saufs, 
et  eust  voulu  pour  un  grand  avoir  qu'il  y  eust  esté  ;  car  le 
voyage  estoit  sien,  et  y  estoit  en  personne,  mais  non  audit 
lieu.  Et  non  obstant  toutesfois  ceste  seconde  humiliation 
faite,  et  qui  estoit  à  feu  et  à  sang,  et  à  merci  priée  et 
donnée,  et  à  renonciation  du  roy  et  de  tout  le  monde, 
quand  ceste  seconde  armée  arrière  a  esté  rompue,  et  que 
l'on  cuidoit  estre  paisible  avecques  eux,  et  avoient  baillié 
leurs  ostages  en  grand  nombre,  les  plus  nobles  du  pays  et 
les  plus  enfans  de  bien,  sy  recoururent-ils  prestement  ar- 
rière au  roy  par  messages  et  ambassades,  lequel,  toujours 
en  la  forme  que  devant,  les  entretint  et  paya  à  tel  fruit 
comme  les  autres  fois,  sans  leur  donner  garant. 

CHAPITRE  XXV. 

Comment  le  roy  envoya  aux  Liégeois  lettres  par  le  bailli  de  Lyon, 
promettant  les  assister. 

De  cestuy  second  voyage,  qui  estoit  de  dure  constance 
à  Liégeois,  et  dont  ils  firent  leur  plainte  au  roy,  il  en 
ensievit  que  le  roy  envoya  vers  eux  en  la  cité  de  Liège, 
pour  les  réconforter,  le  bailli  de  Lyon',  lequel,  avec- 
ques certaines  lettres  à  luy  baillées,  asseura  Liégeois  de 
tout  confort  et  aide  encontre  le  duc  de  Bourgongne,   à 

'  C'était  François  Ro3^er.  Y(^yez  Commines,  éd.  de  M"''  Dupont, 
I,p.l27. 

tuuteti  heures  que  guerre  voudroient  esmouvoir  contre 
luy.  Et  dont  il  nedemoura  gaires  après  que  jà  la  tierce  fois 
ils  ne  recommencèrent  à  folier;  et  vinrent  assiéger  Huy, 
ne  sçay  si  à  aucun  propos  pourpensé,  ne  si  à  autrui  fol 
appétit,  mais  au  moins  sous  la  couleur  que  je  vous  ai  de- 
visée  dessus,  et  là  où  il  y  avoit  aucune  juste  apparence  ; 
et  ils  recommencèrent  et  poursievirent  leur  malheur  de 
mal  en  pis  toujours,  et  plus  et  plus  à  leur  perdition  et 
honte;  et  en  ensievit  le  voyage  qui  jamais  ne  doit  estre 
oublié,  et  par  lequel  tout  le  pays  fut  conquis,  et  toutes  les 
bonnes  villes  rasées  et  abattues,  et  la  cité  mesme  menée  à 
ce  derrain  que  d'abattre  ses  portes  et  ses  murs,  et  de  souf- 
frir emporter  leur  perron,  et  d'y  prendre  gens  et  de  leur 
priver  et  oster  tous  privilèges,  toutes  coustumes  et  usages, 
toutes  franchises  et  libertés  anciennes,  et  d'en  faire  et 
user  à  volonté,  fust  de  vie  ou  de  chevance,  sans  nulle  con- 
tradiction, et  dont  oncques  le  pareil  n'avoit  esté  vu,  ne 
ouy,  ne  trouvé  en  livre.  Et  leur  vint  tout  ceci  toutesfois 
de  ceste  maie  prise  de  la  ville  de  Huy ,  en  quoy  ils  Guidè- 
rent redresser  leur  foule  et  honte  par  nouvel  orgueil,  et 
ils  accrurent  leur  confusion  à  mille  fois  double  par  un  foi 
outrage.  Et  non  contens  encore  à  tant,  et  d'estre  et  de 
vivre  à  demi  heureux  et  demourans  en  leurs  propres  lieux 
et  habitations,  en  commune  aisance  de  vivre  comme  leurs 
voisins,  et  quérans  encore  quartement  refuge  au  roy,qui 
autretel  en  fit  comme  devant,  n'ont  oncques  cessé  jusqiies 
à  avoir  esmu  et  deslié  du  pel  leur  tout  parfait  extrême 
malheur,  et  de  quoy,  par  un  quatriesme  voyage  que  le 
duc  Charles  a  mu  contre  eux,  ils  ont  esté  mis  à  toute  der- 
raine  consommation,  par  feu,  par  expulsion  et  par  toute 
ruine  et  opprobre,  comme  Dinant,  là  où  désormais  n'y  a 
teste  pour  se  lever  et  essourdre,  ne  pour  monstrer  dent, 

ne  fière  barbe,  de  nul  eage  de  vivant  homme,  alors  tant 
fust  jeune. 

Ce  sont  donc  quatre  voyages  que  les  ducs  de  Bour- 
gongne,  père  et  fils,  ont  fait  à  terrible  exploit,  et  du 
règne  du  roy  Loys,  roy  de  France,  et  tout  en  quatre  ans, 
et  dont  les  deux  furent  du  vivant  du  duc  Philippe,  et  les 
deux  [autres]  après  sa  mort,  de  an  en  an,  sans  entre  deux; 
et  dont  le  fils  retournant  de  Conflans,  glorieux  vainqueur, 
fit  le  premier  voyage  pour  et  au  nom  de  son  père  malade 
à  Brusselles  ;  et  lequel  nientmoins,  assis  en  sa  chaire  et 
sou  fils  estant  en  France,  gagna  par  ses  bons  et  vaillans 
serviteurs  et  subgets,  demourés  par  deçà,  une  dure  et 
fière  bataille  sur  Liégeois  à  Montenac,  et  là  oii  hautement 
et  en  grand  valeur  se  moustrèrent  Brabançons  et  Hai- 
nuyers,  avec  aucuns  autres  de  l'hostel  du  duc,  Bourgui- 
gnons et  Picars,  et  mesmes-  de  l'hostel  de  l'évesque  de 
Liège,  comme  le  comte  de  Nassau,  le  comte  de  Blan- 
quenhem,  le  seigneur  de  Gasebecque,  nommé  messire 
Philippe  de  Hornes,  et  le  grand  bailli  de  Haynaut,  nommé 
messire  Jehan  de  Rubenpré,  gentil  chevalier  et  vaillant, 
et  qui  tous  avoient  gens  de  grand  nom  et  de  grand  fait. 
Et  gardèrent  l'honneur  de  leur  vie!  prince  et  maistre,  et 
luy  apportèrent  victoire  de  ses  ennemis,  sans  main  y 
mettre  ' . 

CHAPITRE  XXVL 

Comment  George  expose  dont  de  rechief  procédoit  ceste  guerre  de 
Liège. 

Au  propos  doncques  et  pour  satisfaire  à  la  question  qui 
se  pourroit  faire,  à  savoir  si  Liégeois,  après  estre  tousjours 

'  C'est-à-dire  :  sans  que  le  duc  y  mît  la  main. 

battus  et  foulés ,  maintenant  arrière  à  aller  assiéger  le 
ville  de  Huy,  l'ont  empris  ou  de  propre  org-ueil  et  pré- 
suraption,  ou  à  l'incitation  d'autrui ,  qui  s'est  cuidié 
venger  peut-estre  par  eux  de  son  annuy,  certes,  il  me 
semble  que  l'on  peut  assez  suffisamment  entendre,  par  ce 
que  j'en  ay  exposé  ici  devant,  comment  il  en  est  allé,  ne 
venu  ;  car  avecques  ce  que  orgueil  et  présumption  y  ont 
esté  fondement  original,  avecques  mortelle  hayne,  sy  les 
a  autrui  conseil  bouté  en  l'avance  dont  ils  se  sont  points 
et  repoints  de  playe  sur  playe.  Donc,  et  pour  ce  que  ceste 
incitation  sembleroit  mouvoir  de  la  part  du  roy,  parce  que 
tousjours  sont  allés  à  refuge  à  luy  et  pour  garant,  et 
comme  à  celuy  qui  les  avoit  en  sa  garde  et  tutelle,  et  qui 
leur  devoit  protection  et  deffense  à  son  pouvoir,  pour  ceste 
cause  certes,  loist-il  icy  un  petit  exposer  le  secret  de  ceste 
matière,  sans  en  tourner  envers  nulluy  ne  charge,  ne  bon 
droit,  fors  à  poids  et  à  point  et  en  équité  de  cause.  Et  ne 
doit  donner  ammiration  à  nulluy,  vu  le  temps  quel  il 
estoit  et  quel  il  avoit  esté  depuis  le  couronnement  de  ce 
roy  Loys,  si  depuis  la  confliction  souverainement  qui  se 
fit  à  Mont-le-Héry,  il  avoit  cœur  et  courage  de  soy  venger 
de  son  fouleur,  luy  le  plus  grand  roy  du  monde  et  le  plus 
noble,  de  son  vassal  et  subject  venu  et  entré  dedans  le 
ventre  de  son  royaume  et  de  son  thrône  à  main  forte  et 
minatoire,  pour  le  défaire  ou  le  mettre  en  danger,  ce 
maintenoit-il.  Donc,  et  comme  il  considéroit  que  nul  grand 
foule,  ne  plaie  ne  se  peut  venger  si  à  haste  comme  on 
voudroit  bien,  et  que  sens  et  engin  y  servent  plus  et 
profitent  que  felle  esmeute,  certes,  quand  par  le  moyen 
des  Liégeois  il  a  prétendu  k  soy  bien  voir  vengé  de  son  in- 
jure, n'a  point  fait  à  blasmer,  ce  semble,  de  la  voie  quise, 
quand  mesmes  il  les  avoit  en  sa  garde,  ceux  qu'on  fouloit 

tous  les  jours  sans  espargne.  Le  duc  de  Bourgongne  les 
quéroit  à  fouler  et  les  fouloit  fréquemment,  qui  encore 
estoit  son  fouleur  :  pourquoy  ne  pouvoit-il  quérir  la  foule 
aussy  de  son  fouleur,  justement  et  à  honneur  sauf,  qui 
fouloit  tous  les  jours  ses  amis  et  ses  serviteurs  en  tout  ce 
qu'il  pou  voit  avoir  d'affaire?  Certes,  raison  bien  entendue 
en  cestuy  endroit,  il  n'en  tourne  nulle  charge  au  roy; 
mais  en  ce  qu'il  ne  les  a  secourus  en  leur  grand  affaire 
et  selon  son  promettre,  là  faut-il  un  autre  déclairement  et 
de  plus  grand  sentence.  En  fait  bon  à  croire  que  un  roy 
de  France,  le  plus  noble  de  la  terre,  doit  et  peut  bien  tenir 
une  longue  suspense  entre  dire  et  faire ,  avant  que  con- 
descendre à  l'extrême  effet  d'une  si  grande  matière  et  de 
si  grand  poids,  comme  de  soy  former  ennemi  en  faveur 
d'aucun  peuple  encontre  un  bras  constitué  champion  de 
l'église  et  de  l'expresse  ordonnance  du  pape,  son  parent, 
encore  quelque  question  qu'il  y  eust,  l'un  des  plus  nobles 
princes  du  monde  et  des  plus  puissans,  et  lequel,  quand  il 
l'auroit  aidié  à  détruire  par  tels  vilains,  sy  eust-il  accru  sa 
honte  et  son  propre  damage,  en  perdition  de  tant  de  no- 
blesse que  le  duc  y  avoit,  et  lequel  faisoit  encore  à  craindre 
à  un  roy  de  France  pour  mettre  sa  noblesse  sous  danger 
de  fortune  contre  luy,  par  adjonction  à  fière  vilenaille  , 
que  tous  roy  s  et  princes  doivent  hayr  pour  la  consé- 
quence. Donc,  et  si  on  luy  impute  qu'il  les  abusoit  par 
paroles  et  vaines  promesses,  je  cuide  que  non  certes  et 
que  sa  noblesse  ne  le  portoit  point  ainsi  ;  mais  il  avoit  es- 
poir peut-estre  que  le  duc,  à  cause  de  la  voix  qui  en  pou- 
voit  courir  çà  et  là  comment  il  se  mesleroit  de  leur  débat 
encontre  luy,  en  portant  révérence  à  la  couronne  et  à  sa 
puissance,  se  refraindroit  un  peu  en  son  ire  et  en  dissi- 
muleroit  par  sens.  Et  ainsi  sa  promesse  auroit  donné  fruit 

à  l'un,  et  à  l'autre  non  damage.  Tout  conclu  doncques,  je 
concède  la  hayne  que  le  roy  pouvoit  avoir,  juste  encontre 
ce  duc  Charles  pour  le  temps  passé,  et  le  désir  non  des- 
prisable  de  volontiers  s'en  venger  par  diverses  voies,  s'il 
les  eust  sçu  trouver;  et  sy  concède  aussy  qu'il  les  pouvoit 
conforter  et  assister  de  paroles,  sans  honneur  enfraindre, 
et  non  venir  à  l'extrême  parfait,  pour  la  conséquence  pé- 
rilleuse tant  de  luy  que  d'autrui. 

CHAPITRE  XXVII. 

Comment  il  y  eut  escarmouce  entre  Liégeois  et  le  seigneur  de  Boussut. 

Or  convient  parler  de  ces  remouveurs  de  guerre  la 
tierce  fois,  les  Liégeois  qui  estoient  devant  Huy,  et  là  où 
le  duc  Charles  avoit  envoyé  le  seigneur  de  Boussut,  avec- 
ques  plusieurs  autres  seigneurs  de  Haynaut,  pour  con- 
fort de  l'évesque  et  de  la  ville.  Or  n'avoient  encore  Lié- 
geois tout  parfremé  leur  siège,  quand  ledit  de  Boussut 
entra  ;  et  ne  tenoient  que  l'un  costé  de  la  rivière,  Sy  firent 
tant  par  nuit  et  par  jour  qu'ils  prirent  la  rivière  çà  et  là, 
tant  que  nul  ne  pouvoit  plus  entrer  dedans  la  ville,  ne 
saillir  dehors,  fors  par  leur  danger;  et  y  restoit  tant  seu- 
lement une  petite  porte  de  terre,  entre  les  deux  bords  de 
la  rive,  qui  estoit  avantageuse  à  ceux  de  dedans,  et  de 
péril  à  ceux  qui  là  gisoient.  Sy  se  peinèrent  Liégeois  de 
prime-face  de  gagner  icelluy  destroit  et  de  l'oster  à  ceux 
de  Huy  ;  et  de  fait  l'obtinrent,  à  force  de  gens  et  de  har- 
dement,  une  petite  espace.  Donc,  ceux  de  dedans,  toutes- 
fois,  qui  estoient  gens  de  guerre,  quand  ils  se  virent  si  de 
près  aprochés  et  au  vif  quérus,  se  enaigrirent  tous  en  un 
nouvel  courage  ;  et  vinrent  à  lances  et  à  tranchans  fers 

férir  valeureusement  dedans  ces  Liégeois  qui  là  gisoient, 
et  en  occirent  une  grand  part.  Et  là  y  eut  un  beau  chap- 
plis  et  une  fière  meslée  ;  et  y  fit  vaillamment  le  seigneur 
de  Boussut  et  messire  Philippe  de  Poitiers  et  beaucoup 
d'autres  vaillans  hommes  qui  los  et  pris  y  acquirent;  et 
tant  que  Liégeois  estoient  contrains  de  eux  retraire  sur  le 
derrain  bord  de  la  porte,  là  où  nul  ne  les  pouvoit  appro- 
cher que  par-devant.  Et  là  firent  de  deffenses  beaucoup, 
qui  peu  leur  servirent  ;  car  durement  furent  entamés  et 
tués  en  aucun  nombre,  et  en  aucun  nombre  ils  se  sauvè- 
rent et  retrayrent  en  toute  haste  en  leur  grand  ost. 

Or  commençoit'il  à  avoir  une  couverte  murmure  en  la 
ville,  entre  le  menu  peuple  qui  se  vit  assiégé  et  mis  ainsi 
en  destrpit  de  ses  propres  voisins  et  parens  et  alliés  an- 
ciens, de  ceux  de  la  cité,  comme  si  faveur  vouloient 
porter  avecques  eux  et  pitié  de  les  voir  calamités  de  main 
estrange;  et  sembloit  proprement  qu'il  y  pouvoit  avoir 
entendement  entre  eux  et  ceux  de  dehors  pour  livrer  la 
ville  en  leur  main.  Sy  s'en  perçut  levesque  et  autres 
emprèsluy,  qui  y  mirent  grand  guet.  Donc,  et  comme  la 
peur  de  cecy  luy  estoit  entrée  en  cœur ,  et  que  aucuns 
peureux  d'emprès  luy  luy  en  donnèrent  assez,  pria  au 
seigneur  de  Boussut,  en  luy  narrant  le  cas,  qu'il  le  voulsist 
aider  à  sauver  et  à  vuidier  hors  de  la  ville  ;  car  pour  tout 
l'or  du  monde,  ne  voudroit  cheoir  en  la  main  de  ses  enne- 
mis, ceux  de  la  cité.  Sy  pesa  ledit  de  Boussut  fort  ceste 
requeste;  et  envis  refusa  la  sauveté  d'un  tel  homme,  un 
noble  prince,  et  auquel  refus  il  pouvoit  porter  un  grand 
meschief,  et  par  luy  accorder  ce  qu'il  quéroit,  faire  à  luy- 
mesme  une  grand  honte  et  blasme;  et  par  ainsi,  entre 
faire  et  laisser,  ne  sçavoit  quoy  mieux  respondre.  Enfin, 
toutefois,  pesa  plus  la  sauveté  du  seigneur  et  d'aventure 

son  honneur,  que  de  viser  à  son  honneur  estroitement , 
en  perdant  telle  personne ,  pensant  mieux  et  plus  tost 
réparer  ce  qu'on  luy  pourroit  donner  de  charge  d'aban- 
donner la  ville,  que  de  venir  à  sa  paix  envers  son  prince, 
d'avoir  abandonné  son  cousin-germain,  l'évesque,  en  son 
mortel  estroit  affaire,  et  là  où  peut-estre  il  eust  esté  mort. 
Sy  en  prit  la  charge  le  seigneur  de  Boussut,  de  sauver 
l'évesque  et  de  le  conduire  jusques  à  Brusselles;  et  de 
fait,  le  mena  hors  de  la  ville  àl'emblée,  et  au  plus  celée- 
ment  qu'il  pouvoit  de  ceux  du  siège.  Et  comme  ledit  de 
Boussut  avoit  des  vaillans  hommes  avecques  luy,  qui  ce 
virent  et  sçurent,  et  qui  moult  aimoient  son  honneur, 
aucun  de  eux,  et  par  espécial  un  Bertremieu',  gentil 
compagnon  et  vaillant,  luy  dit:  «Ah!  monseigneur,  que 
«  faites-vous  ?  Aujourd'hui  vous  périssez  beaucoup  de 
«  vostre  honneur  et  bon  los  acquis  autresfois,  quand, 
«  pour  complaire  à  un  prestre,  vous  abandonnez  une  ville 
«  à  prochain  péril,  dont  le  duc  s'est  fié  de  son  salut  en 
c«  vostre  vaillance  :  et  maintenant,  quand  vous  en  voyez 
«  le  danger,  et  que  la  dussiez  deffendre  et  nous  tous 
«  autres  encourager,  vous  vous  en  allez  avecques  un 
«  fuyant  qui  n'acconte  à  los,  ne  à  blasme.  0  monseigneur 
«  de  Boussut,  fort  est  et  sera  si  jamais  cy-après  vous  ré- 
«  parez  ceste  faute.  Et  si  mal  vient,  ne  eschiet  à  la  ville, 
«  vous  seul  en  porterez  le  chappelet  et  en  aurez  à  res- 
«  pondre.  »  Et  vrai  disoit  et  notablement,  et  comme  un 
vaillant  homme  ;  et  aussy  ledit  de  Boussut  en  eut  depuis 
dur  à  souffrir.  Et  en  fut  fort  accueilli  en  court  et  devers  le 
prince  ;  et  fut  la  ville  j)rise  prestement  après  son  parte- 
ment.  Et  sçauroit-on  mal  juger  du  mieux  fait  ou  du  laissé 

'  Pout-ôtrc  Barth'.'lerni  de  Cliisval,  écuycr  du  duc. 

au  seigneur  de  Boussut,  lequel,  ce  que  fit,  non  fit  par 
couardise,  ne  par  peur  du  péril,  mais  à  bonne  noble  inten- 
tion de  sauver  l'évesque,  en  espoir  d'y  retourner  à  temps 
assez,  ce  que  non  fit,  et  dont  il  luy  prit  mal.  Mais 
l'évesque  venu  à  Brusselles  et  veuillant  justifier  et 
excuser  ledit  chevalier  qui  l'avoit  servi ,  prit  toute  la 
charge  sur  luy,  si  mal  fait  y  avoit;  et  de  corps  et  de  che- 
vance  et  de  quanques  Dieu  jamais  luy  pourroit  donner,  le 
vouloit  plenir  et  garantir  ;  car  ce  que  fait  en  avoit,  il  l'avoit 
fait,  ce  disoit,  à  sa  grande  presse  et  force,  que  tout  toutes- 
fois  ne  servoit  ne  à  l'un,  ne  à  l'autre.  Et  fut  l'évesque  lai- 
dement raboué,  mesmes  du  duc,  comme  un  couart  clé- 
ricque,  et  celuy  de  Boussut  mis  en  la  pile  au  verjus,  de 
croire  ainsi  et  d'obéir  à  un  lasche  prestre,  en  cas  encore  de 
son  honneur  extrême.  Tout  toutesfois  enfin  fut  réparé; 
car  sçavoit-on  de  vrai  que  le  chevalier  n'avoit  rien  fait  par 
lascheté,  mais  par  mesprison  non  cuidée. 

CHAPITRE  XXVIII. 

Comment  les  Liégeois  se  disposèrent  à  assaillir  Huy,  et  comment  les 
habitans  faindans  la  deffendre,  les  laissèrent  entrer. 

Or  ai-je  dit  jà  tout  près  d'ici,  que  le  peuple  de  ceste 
ville  sembloit  forment  varier  et  branler  avecques  ceux  de 
dehors.  Donc,  et  comme  les  apparences  y  estoient  perçues, 
l'effet  aussy  eu  ensievit  tout  au  parfait.  Et  ce  qui  plus 
donnoit  la  doubte  de  malice  à  ceux  de  la  garnison  de  par 
le  duc  et  de  l'évesque,  c'estoit  que  le  chasteau  estoit  tout 
despouillé  d'artillerie  et  de  vivres  et  de  toutes  deffenses,  et 
par  quoy  le  retraire  dedans  ne  pouvoit  porter  fruit.  Or 
vinrent  Liég'eois  un  jour,  et  firent  semblant  d'assaillir  la 

ville  ;  et  le  peuple  de  dedans,  faisant  semblant  d'aller  def- 
fendre  les  portes,  les  ouvrirent  à  tout  effort  et  boutèrent 
Liégeois  dedans,  et  s'entreconjoyrent,  courans  parmi  les 
rues  comme  enragés  et  visans  à  tout  mettre  à  mort  ce 
que  trouver  pourroient  de  nation  estrange,  fust  au  duc,  fust 
à  l'évesque  :  n'y  avoit  espargne,  ne  merci  décrétée  pour 
nullu\^  Sy  vissiez  un  horrible  effroi  en  celle  ville,  entre  un 
petit  nombre  de  gens  qui  là  estoient  en  bonne  confiance, 
sur  ceux  qui  les  trahirent.  Et  quand  aucuns  de  eux,  cui- 
dans  eux  sauver  et  la  ville  avecques,  se  sont  boutés  dedans 
le  chasteau  et  l'ont  trouvé  tout  vuide  et  desgarni,  se  sont 
mis  à  désespoir  finable  et  ont  perçu  que  tout  estoit  une 
trahison  bastie  pour  tout  faire  perdre.  Sy  n'y  avoit  celuy 
qui  ne  visast  à  se  sauver.  Et  combien  qu'il  y  en  avoit  qui 
firent  de  leurs  corps  ce  qu'ils  purent,  vaillamment  et  à 
grand  péril,  toutesfois,  parce  que  deffense  ne  pouvoit 
avoir  lieu,  firent  de  nécessité  vertu,  et  sauvèrent  le  corps, 
qui  point  n'eust  eu  de  mérite  par  soy  faire  tuer  en  outrage. 
Un  entre  les  autres,  un  beau  grand  personnage  d'homme, 
du  pays  d'Ardenne  et  de  ceux  de  la  Marche',  homme  de 
grand  maison,  et  qui  ne  s'estoit  point  perçu  des  premiers 
de  ceste  trahison,  et  qui  ne  cuidoit  point  l'effroi  estre  tel 
entre  ses  compagnons  qui  jà  se  partoient,  se  trouva  d'aven- 
ture entre  ces  vilains,  en  un  destroit  lieu,  et  là  comme 
assaillant  et  assailli,  et  qui  autrement  ne  pouvoit  que 
combattre  ou  mourir  recran,  fit  des  dures  armes  et  de 
felles  beaucoup;  et  n'y  avoit  nul,  s'il  chéoit  dessous  son 
baston,  qui  ne  reçust  affolure,  et  estoit  merveilles  de  ce 
qu'il  fit  pour  un  corps  seul,  et  de  ce  qu'il  soutenoit  en 
attente  horrible.    Liégeois  mesmes  luy  di.soient  :   »  Que 

'  De  la  maison  de  Lamarck. 

«  voulez- vous  faire?  Cuidiez-vous  recouvrer  la  ville  tout 
«  seul  sur  nous  trestous,  qui  n'avez  compagnon,  jà  un 
«  tout  seul,  pour  vous  deffendre  et  qui  ne  soit  fui  ?  Ce 
«  poise  nous  et  nous  va  contre  cœur,  si  vous  vous  faites 
«  tuer  ici,  là  où  vous  ne  pouvez  riens.  Sauvez-vous,  de 
«  par  Dieu,  avecques  les  autres,  et  vous  en  allez.  Nous 
«  vous  ferons  voie,  et  autrement  le  demourer  ici  vous 
«  promet  mort  sans  respit .  » 

Quand  doncques  ce  vaillant  noble  homme  perçut  com- 
ment la  chose  estoit  allée,  et  que  voirement  de  secours  ne 
veoit  point  en  nulluy,  ne  de  recuevre,  et  que  mais  âme  ne 
veoit  de  sa  sorte,  crut  conseil  et  se  sauva  au  plus  bel  qu'il 
put,  grandement  à  son  honneur,  et  beaucoup  tenu  à  for- 
tune, que  luy-mesme,  ignorant  et  quasi  malgré  luy,  avoit 
gardé  cestuy  estroit  affaire ,  là  où  forcément  il  falloit 
monstrer  sa  vertu,  ou  mourir  honteux  et  confus  en  couar- 
dise. Sy  s'alla  rendre  prestement  à  Brusselles,  où  le  duc 
le  reçut  à  honneur  et  à  gloire  en  ensievant  son  œuvre. 


CHAPITRE  XXIX. 

Comment  le  duc  envoya  messire  Adolf  de  Clèves  pour  lever  le  siège 
des  Liégeois  estant  devant  Huy. 

C'estoit  au  mois  de  septembre,  bien  avant,  quand  ceste 
ville  de  Huy  fut  prise  des  Liégeois  ;  et  le  duc  Charles 
entendant  à  ses  affaires  par  le  pays  de  Brabant ,  envoya 
messire  Adolf  de  Clèves,  à  toute  haste  et  à  forte  compa- 
gnie, pour  lever  le  siège,  cuidant  que  Liégeois  fussent 
encore  devant  la  ville  non  prise.  Mais  comme  l'aventure 
l'apporta,  et  que  ledit  de  Clèves  estoit  jà  venu  à  deux 
lieues  près,  cuidant  férir  sus,  Liégeois  estoient  dedans  la 

ville  à  sauveté.  Sy  eu  ot  grand  regret  celuy  de  Clèves, 
d'estre  ainsi  venu  pour  nient  à  tant  de  belles  gens  et  de 
vaillans  hommes  et  pleins  de  haute  volonté.  Mais  porter 
le  convenoit  ainsi  et  prendre  en  gré  jusques  à  une  autre 
heure,  là  où  tout  pourroit  retourner  en  compte  et  en  paye. 
Sy  n'y  avoit  autre,  fors  de  retourner  vers  le  duc,  qui  en 
fit  matte  chière  ;  mais  dit  bien  que  ce  leur  seroit  brief,  s'il 
ne  mouroit,  une  chère  prise  et  cousteuse.  Et  disoit  vrai  ; 
car  prestement  fit  faire  son  mandement  sur  tous  les  pays 
de  Brabant ,  de  Flandre ,  de  Hainaut ,  de  Picardie ,  de 
Namur  et  de  Lucembourg,  pour  le  huitiesme  d'octobre;  et 
ordonna  aux  capitaines  de  eux  mettre  sus,  et  le  plus  à 
haste  que  faire  pourroient,  et  à  plus  de  gens;  et  les 
asseura  de  bon  payement  et  prompt,  sans  délay,  et  à  tant 
s'en  reposa  sur  leur  diligence  et  sur  le  bon  acquit  de 
chascun,  d'icy  au  jour  nommé;  et  luy-mesme  dihgenta 
fort  en  tous  ses  autres  affaires  pour  venir  à  cestuy,  car  là 
a  voit-il  cœur. 

Or  convient-il  parler  maintenant  du  roy  qui  tout  savoit 
et  ooit  ce  qui  se  faisoit  par  deçà,  et  comment  le  mariage 
estoit  conclu  de  la  sœur  au  roy  Edouard,  et  comment  Huy 
estoit  prise  des  Liégeois,  et  qu'à  ceste  cause  le  duc  avoit 
fait  son  mandement  très-grand,  et  estoit  délibéré  à  re- 
movoir  guerre,  jà  la  tierce  fois,  à  ceux  de  Liège,  et  de  les 
mettre  en  basse  croûte.  Et  ymaginoit  presque  et  faignoit 
savoir  tout  ce  que  ce  jeusne  duc  avoit  en  ventre  et  en 
propos  de  faire,  et  par  quoy  tant  plus  le  craignoit  ;  car  le 
cognoissoit  fier  et  orgueilleux,  et  mordant  et  dur  ennemi, 
mauvais  à  rompre  là  où  il  port  oit  courage.  Sy  s'en  devisa 
tous  les  jours  ce  roy  Loys  à  son  connestable,  qui  autretel 
cognoissoit  le  duc  Charles  comme  luy,  car  l'ancienne 
nourriture  y  estoit.  Sy  eust  bien  voulu  le  roy,  ainsi  que 

devises  portent,  obvier  aux  emprises,  s'il  eust  pu,  de  ce 
fier  duc,  et  les  rompre  par  sens  ou  par  menaces  ou  par 
moyen,  ne  luy  chaloit  quel,  mais  qu'il  luy  pust  rompre  ou 
faire  rebouter  sa  corne,  laquelle  il  voyoit  fièrement  dres- 
siée.  Sy  en  devisa  familièrement  audit  son  connestable, 
comme  à  celuy  seul  du  monde,  par  qui  main  il  pouvoit 
mieux  ouvrer  en  ceste  affaire  ;  car  luy  seul  aussy  estoit 
tout  h  main  au  duc  par  deçà,  et  luy  donnoit  ascout  et 
créance  ;  et  la  seule  main  du  connestable  qui  estoit  ami  et 
certain  à  tous  deux,  estoit  digne  et  propre  pour  manier 
haute  matière. 


CHAPITRE  XXX. 

Comment  le  seigneur  de  La  Roche  et  le  seigneur  d'Aymeries  furent 
envoyés  à  Bohain  vers  le  connestable. 

Le  connestable  doncques,  qui  savoit  tout  le  secret  du 
roy,  et  beaucoup  de  bonnes  raisons  aussy  qui  en  luy  es- 
toient  et  qui  fesoient  à  regarder  et  à  peser,  ce  savoit  bien, 
tant  pour  le  bien  et  salut  de  ce  royaume,  dont  il  estoit  sou- 
verain officier,  comme  pour  l'iionneur  et  salut  aussy  de  ce 
nouveau  duc  Charles,  à  qui  y  fesoit  bon  obéir  à  conseil, 
souverainement  en  son  nouvel  venir  en  règne,  là  où  on 
appreuve  volontiers  le  sens  du  venant  par  ses  faits;  ce 
gentil  prince  doncques,  le  connestable  de  France,  bien 
instruit  et  fondé  sur  grandes  choses,  ayant  jà  laissé  le  roy, 
s'en  estoit  venu  à  Bohain,  en  sa  maison.  Et  sçachant  ce, 
le  duc  Charles  prestement  y  envoya  le  seigneur  de  La 
Roche  et  le  seigneur  d'Aymeries ,  pour  interroger  et  en- 
querre  des  nouvelles  de  France,  comme  les  deux  cheva- 
liers fussent  ceux  par  deçà,  sur  tous  autres,  mieux  à  main 

et  au  g-ré  dudit  connestaLle.  Sy  leur  fit  grand  chière  et 
bonne.  Mais  à  peu  de  demeuré  devers  luy  retournèrent  à 
Brusselles,  et  le  comte  connestable  les  sievit  de  près ,  et 
tellement  qu'en  briefs  jours  après,  il  vint  à  Brusselles  en 
grand  et  noble  compagnie,  et  là  où  le  duc  le  fit  joyeuse- 
ment recevoir  et  bienviegnier  ;  et  luy-mesme  luy  fit 
grand  chière.  Mais  à  tant  je  le  laisse  ici,  jusques  à  bien 
tost  que  j'en  parlerai  plus  au  vif  et  à  l'estroit  de  leur  as- 
semblement,  et  dirai  ce  que  j'ai  oublié  à  narrer,  et  qui 
estoit  grand  chose  à  celle  heure  :  c'estoit  que  le  roy  de 
Castille,  par  haine  et  despit  qu'il  avoit  pris  envers  le  roy 
Loys  de  France,  envers  ce  temps-ici  s'estoit  ajoint  et  allié 
avecques  le  roy  Edouard  d'Angleterre,  en  contraire  du  roy 
Loys  et  de  la  couronne  de  France,  ce  que  oncques  nul  de 
ses  devanciers  n' avoit  fait  ;  car  y  a  perpétuel  compact  entre 
les  deux  couronnes  de  France  et  de  Castille.  Nientmoins, 
cestuy-icy  avoit  tout  rompu  et  cassé,  d'autant  comme  en 
luy  estoit  et  que  sa  vie  portoit  ;  car  héoit  de  dure  mort  le 
roy  Loys,  pour  causes  passées,  et  lesquelles  ont  esté  con- 
tées par  moi  en  un  autre  volume. 

Or  reviens-je  au  connestable  de  France,  le  comte  de 
Saint-Pol,  et  au  duc  Charles,  là  où  ils  sont  en  devises  en 
Brusselles,  la  riche  ville,  et  là  où  il  pou  voit  avoir  beaucoup 
de  paroles  retournées  souvent  entre  eux  deux,  de  la  part 
du  duc,  comme  haut  et  excellent  prince  plein  de  cœur  et 
de  haut  pouvoir,  et  de  la  part  du  comte  connestable, 
comme  souverain  officier  de  la  couronne,  parlant  de  la 
bouche  du  roy  par  charge  :  là  où  toutesfois,  entre  deux, 
ledit  connestable  ploya  comme  subject  et  serviteur  et 
humble  parent,  et  se  contourna  en  sa  nature,  comme  comte 
de  Saint-Pol.  Mais  par  acquit  de  son  honneur  et  de  sa 
léauté  aussy  envers  le  roy  dont  il  avoit  les  mots  en   sa 


540  CHRONIQUE 

Louche,  parla  au  duc  roidement,  et  à  l'exigent  de  sa 
charge ,  disant  et  luy  signifiant  :  que  le  roy  estoit  mal 
content  tout  outre  de  l'alliance  qu'il  avoit  prise  et  quise  en 
Angleterre  avecques  les  anciens  ennemis  et  traveilleurs  de 
la  couronne  de  France,  et  que  c'estoit  mal  fait  et  chose  non 
à  tolérer,  que  luy  qui  estoit  un  des  supériores  du  royaume, 
et  le  plus  avant  en  dignité  d'estat,  et  venu  d'ave  et  de 
trave  et  de  toute  ancienne  production  du  noble  lit  des 
fleurs-de-lys,  alloit  quérir  et  prendre  l'alliance  des  en- 
nemis de  ses  vieux  pères,  en  grand  préjudice  et  plaie  en 
temps  avenir  de  tout  le  thrône  de  France  et  de  son  salut. 
Sy  vouloit  bien  le  roy  qu'il  sçust,  ce  luy  dit-il,  qu'il  en 
estoit  mal  content  et  qu'il  avoit  bien  cause  de  y  remédier 
et  obvier  par  toutes  voies  à  luy  possibles,  en  temps  et  en 
lieu,  quand  il  pourroit. 


CHAPITRE  XXXI. 

Comment  le  connestable  pour  la  tierce  fois  eut  plusieurs  paroles  au 
duc  et  l'oppressoit  de  laisser  Liège  en  paix. 

Geste  manière  de  parler  estoit  assez  aigre  au  commen- 
cement, mais  non  pas  faite,  ne  dite  de  mauvais  cœur;  car 
le  parlant  estoit  tout  serviteur  humble  à  celuy  à  qui  il  par- 
loit,  ce  sçavoit  bien,  avecques  ce  que  l'ascoutant  accontoit 
peu  à  ses  paroles,  comme  aigres  que  fussent  :  mais  au 
moins  ne  pouvoit-il  que  soy  acquitter  de  ce  qu'il  avoit  pris 
en  charge.  Et  mesmes  avant  que  jamais  il  partisist  de 
France,  ne  de  la  bouche  du  roy,  sy  sçavoit-il,  etl'avoit  bien 
dit  au  roy  :  que  c'estoit  pour  nient  de  s'en  traveiller,  car 
jamais  l'alliance  qu'il  avoit  prise  en  Angleterre,  ne  seroit 
rompue,  ne  par  menace,  ne  par  prière,  sinon  par  mort, 

et  que  celuy  qui  s'y  estoit  bouté,  n'estoit  point  à  avoir  ainsi 
d'escousse  de  bras,  car  c'estoit  un  fort  et  fier  passage  et 
l'un  des  redoubtables  du  monde  en  celuy  temps.  Et  pour 
tant,  comme  j'ai  dit,  posé  que  ce  comte  connestable  venist 
de  par  le  plus  haut  roy  du  monde,  son  maistre,  faire  ici 
son  personnage  et  s'acquitter  de  sa  charge,  sy  venoit-il  plus 
pour  estre  moyen  et  instrument  de  modification  entre  les 
deux  aigres,  que  pour  estre  seul  à  l'un,  ne  seul  à  l'autre. 
Car  cognoissoit  que  la  nécessité  du  temps  le  requéroit,  et 
que  ce  royaume-ici  estoit  perdu,  et  nous  tous,  si  les  deux 
aigreurs  eussent  eu  cours  et  voie.  Et  pour  tant,  ce  comte 
connestable-cy,  qui  estoit  un  sage  chevalier  et  prince,  et 
moult  subtil,  tout  ce  que  il  pouvoit  avoir  en  charge  du  roj, 
tout  ce  il  le  tourna  sur  manière  de  conseil  et  de  remon- 
trance à  ce  jeusne  duc  Charles,  par  amour  et  dilection 
qu'il  avoit  à  luy  et  comme  à  son  prince  et  seigneur.  Donc, 
pour  la  seconde  charge  qu'il  avoit,  c'estoit  que  le  roy  vou- 
loit  et  luy  prioit  qu'il  se  voulsist  déporter  de  faire  guerre 
caste  tierce  fois  aux  Liégeois,  et  en  cas  de  non,  il  luy 
signifioit  que  c'estoient  ses  alliés  et  ses  amis  et  les  avoit 
en  sa  garde,  et  il  les  assisteroit  et  conforteroit  de  sa  puis- 
sance. Mais  à  peine  le  connestable  pouvoit  avoir  dit  h 
demy,  que  le  duc  ne  luy  rompy  la  broche  et  luy  dit  bien 
fellement  :  «  Beau  cousin,  tenez- vous-en  à  tant  et  ne  m'en 
«  parlez  plus,  car  quelque  chose  que  avenir  me  doie,  ne 
«  qu'il  plaira  à  Dieu  m'envoyer,  je  mettrai  mon  armée  sur 
«  les  champs,  et  la  tournerai  en  Liège  ;  sy  sçaurai  à  ceste 
«  fois  si  je  serai  maistre  ou  varlet.  Donc,  qui  m'en  voudra 
«  destourner  et  y  mettre  empêchement,  viengne,  de  par 
«  Dieu  soit!  et  il  me  trouvera  pour  respondre.  « 

Sur  cestes  paroles  eut  des  grans  argumens  et  de  grandes 
remonstrances  de  la  part  du  connestable,  qui  toutesfois  y 

alloit  en  équité  et  de  bon  pied,  comme  serviteur  et  ami,  et 
disoit  :  «  Déa  !  monseigneur,  ce  n'est  de  merveilles  si  le 
«  roy  prend  à  cœur  ceste  guerre  que  vous  menez  à  Lié- 
«  geois,  car  elle  luy  touche  et  compète.  Ils  sont  de  sa 
«  sauve-garde  et  de  sa  protection  ;  et  tous  les  jours  du 
«  monde  clament  et  crient  devant  luy,  et  luy  repreuvent 
'(  ce  que  déçus  sont  ainsi  en  ses  paroles  et  promesses  ; 
«  et  jà  deux  fois  en  a  dissimulé  que  vous  leur  avez  fait 
'<  du  mal  beaucoup,  et  dont  il  s'est  tu.  Sy  voudroit  que 
«  désormais  vous  vous  en  tenissiez  à  tant,  et  que  pour 
«  l'honneur  de  Dieu  et  de  luy,  et  par  pitié  et  compassion 
<(  du  sang  humain,  ne  voulsissiez  plus  contendre  en* leur 
«  oppression.  Et  aussy,  monseigneur,  vous  estes  un  très- 
«  noble  et  très-puissant  prince  et  sage  et  plein  de  vertu, 
«  et  venez  tout  nouvel  en  règne  et  en  seigneurie  ;  sy  devez 
«  désirer  de  y  entrer  à  gloire  et  à  haute  renommée  de 
«  bien  et  de  édification  au  monde,  plustost  que  à  ruyne 
«  et  à  désolation  du  peuple  par  guerre  et  duresse.  Mon- 
«  seigneur,  pardonnez-moi,  je  suis  à  vous  et  vous  ai  servi 
«  jà  deux  fois  en  Liège;  et  encore,  si  loisible  m'estoit,  ne 
«  que  je  le  pusse  respondre,  je  vous  serviroie.  Mais, 
«  monseigneur,  vous  devez  considérer  que  Dieu  vous  a 
«  fait  et  donné  des  grâces  beaucoup  et  de  hautes  victoires, 
«  et  dont  vous  estes  venu  à  glorieuse  fin  :  mais  sy  sont- 
«  elles  passées,  et  ne  vous  sont  pas  telles  à  venir  certaines. 
«  Les  faits  de  guerre  sont  périlleux  et  les  faveurs  de  for- 
«  tune  instables  ;  huy  elle  rit  à  l'homme,  demain  luy  fait 
«  la  moue  ;  et  celuy  qui  plus  se  confie  en  sa  puissance, 
«  c'est  celuy  souvent  que  le  plus  elle  reboute  par  estrange 
«  voie,  et  dont  nul  ne  se  donne  garde.  Monseigneur,  plus 
«  a  à  garder  celuy  qui  a  beaucoup  acquis  et  beaucoup 
«  de  précieux  amas,  que  celuy  qui  est  encore  tout  sore  et 

a  creux  et  n'a  riens  pour  mettre  en  espargne.  Vous  avez 
«  l'honneur  de  monseigneur  vostre  père  en  vos  mains,  le 
«  plus  noble  prince  de  la  terre,  et  lequel  est  mort  vain- 
«  queur,  non  oncques  vaincu;  et  vous  avez  le  vostre 
«  propre  qui  est  grand  et  clair  et  resplendissant  sur 
«  tous  ceux  de  vostre  temps.  Sj  vous  sied  bien  de  estroi- 
«  tement  et  curieusement  le  garder  et  tenir  net,  et  de  non 
a  le  mettre  à  l'abandon,  ne  à  perte,  encore  à  autrui  appé- 
«  tit  et  emprise  ;  car  si  d'aventure  vous  succombiez  encore 
«  dessous  ces  vilain  s-là,  où  les  dangers  sont  grans,  toute 
«  vostre  gloire  passée,  et  de  vous  et  de  vostre  maison, 
«  seroit  reversée  et  retournée  en  songe,  et  tout  esvanoui 
«  et  esteint  quantques  vous  fîstes  oncques  de  grand. 
«  Et  pour  tant  fait-il  bon  soy  aviser  et  soy  amodier,  et  non 
«  soy  tout  outréement  exposer  et  abandonner  aux  périls 
«  de  fortune.  Les  plus  amodérés  souvent  et  les  plus 
«  subgects  à  conseil  sont  costumièrement  les  plus  tost 
«  parattaignans  à  gloire.  Ce  que  j'en  dis,  monseigneur, 
«  je  le  dis  pour  bien  ;  je  m'acquitte  envers  vous  comme 
«  mon  prince  ;  je  m'acquitte  envers  le  roy  comme  mon 
«  maistre  ;  et  à  tous  deux  je  suis  procureur  à  mon  pouvoir 
«  de  leur  honneur  et  «joie.  Siques,  pardonnez-moi  si  je 
«  vous  dis  ce  que  le  povre  sens  que  j'ai,  me  porte,  et  ce  à 
«  quoi  mon  honneur  m'astraint  et  oblige  de  le  non  vous 
«  taire.  » 

A  ces  mots,  le  duc  respondit  :  «  Beau  cousin,  je  vous  ai 
«  bien  oy  et  entendu  ;  et  à  brief  respondrai  sur  tout.  Et 
«  en  tant  qu'il  touche  le  fait  des  Liégeois,  je  vous  ai  dit 
a  une  fois  [ce]  qu'il  en  est  fait  et  conclu.  Et  ne  faut  ne 
«  prescheur,  ne  sermoneur  pour  me  venir  rompre  en  ce  pro- 
«  pos;  ains  eux  tous  et  cent  autres  y  romproient  mesmes 
a  leurs  testes,  premier  que  en  finer.  Que  se  demande  le 

«  roy,  de  me  requerre  que  je  les  laisse  en  paix?  et  que 
«  ne  les  contraint-il,  et  leur  fasse  défense  que  eux-mesmes 
«  ne  me  travaillent  !  Veut -il  que  je  les  supporte  et 
«  espargne,  et  eux  ils  me  voulront  faire  outrage  !  Que  leur 
«(  ai-je  demandé  quand  ils  sont  venus  assiéger  Huy,  et 
«  la  prendre  et  mettre  à  sacqueman?  Je  ne  les  ai  pas 
«  quis,  ne  fait  travaillier,  ne  riens  esmu  contre  eux  de 
«  nouvel  ;  mais  eux  sont  venus  en  mon  despit  prendre  un 
«  gentilhomme  en  mon  pays  de  Lucembourg,  et  l'ont  mis 
«  en  torture  piteusement  et  depuis  à  mort,  à  tort  et  sans 
«  cause.  Et  d'abondant,  pour  me  cuider  espoventer  en 
«  mon  entrée  en  seigneurie,  pensans  tout  avoir  d  avan- 
«  tage,  sont  venus  prendre  ceste  ville,  tendans,  je  me 
«  doute  bien,  à  plus  grand  fin,  et  laquelle  ils  l'ont  quise; 
«  et  sçai  bien  à  qui  et  à  qui.  Pour  toutes  conclusions, 
«  beau  cousin  :  à  qui  il  desplaist,  sy  le  tourne  comme  il 
«  l'entend  ;  mais  je  mourrai  en  l'entreprise,  ou  je  les  auray 
«  au  fouet  de  leur  extresme  perdition  et  ruyne,  ne  jamais 
«  joie  n'aurai  en  cœur  jusques  je  m'en  verrai  vengé.  N'y 
«  a  ne  roy,  ne  empereur  pour  qui  j'en  fasse  autre  chose.  » 
Le  connestable  toutesfois,  quelque  chose  qu'il  eust  dit 
devant,  sy  sçavoit-il  bien  comment  ce  duc  en  feroit  ;  et 
partant  tourna  beaucoup  de  ses  propres  paroles  à  risées,  et 
mesmes  en  fit  rire  le  duc  qui  par  Dieu  n'eust  fait  en  ce 
cas  pour  le  roy  ne  que  pour  le  Soudan.  Aussi  la  presse 
n'estoit  pas  raisonnable  ;  mais  sy  séoit-il  bien  au  connes- 
table de  remonstrer  les  dangers  qui  peuvent  cheoir  en 
guerre,  et  lesquels  nul  prince,  tant  soit  grand ,  ne  puis- 
sant, ne  fort,  ne  peut  avoir  en  ses  mains  pour  dire  :  «  De 
«  ceci  ou  de  cela  je  suis  asseur,  et  ne  m'avenra  point.  » 

CHAPITRE  XXXII. 

Comment  le  duc  Charles  mena  la  guerre  en  Liège;  et  comment  le 
connestable  obtint  de  luy  demy-an  de  seur  estât  pour  le  roy  et  ses 
alliés. 

Le  duc  d'abondant  encore,  et  pour  satisfaire  au  con- 
nestable en  toutes  responses  et  sur  tous  ces  articles,  qui 
au  premier  luy  avoit  parlé  de  l'alliance  d'Angleterre,  et 
laquelle  le  roy  désiroit  qu'il  relinquist,  sur  ce  point  il 
respondit  et  dit  :  «  Ce  que  je  suis  allié  en  Angleterre, 
«  s'en  prenne  le  roy  à  luy-mesme;  car  ses  menaces  et 
«  légières  paroles,  et  ses  diverses  estranges  manières  de 
«  faire  m'en  ont  esté  cause.  Il  m'a  compuls  et  constraint 
«  de  la  prendre  ;  car  luy-mesme  il  l'a  quise  contre  moy. 
«  Sy  m'y  suis  bouté  si  avant  que  de  reculer  n'y  a  point, 
«  quand  je  vouldroie;  et  pour  tant  les  paroles  s'en  font 
«  pour  nient  et  trop  tard.  Si  le  roy  m'eust  voulu  traiter 
«  et  recongnoistre  pour  tel  que  je  suis,  qui  suis  prince  de 
«  foi  et  de  léaulté  et  qui  en  viens  de  lignée,  je  l'eusse 
«  recognu  pour  tel  que  je  devroie,  et  l'eusse  servi  et 
«  aimé  ;  mais  il  a  fait  tout  le  contraire  à  moi ,  et  ne 
«  contend  que  à  moi  desplaire ,  par  quoi  il  m'a  donné 
«  occasion  aussi  de  me  pourvoir  à  l'encontre.  Donc,  si  je 
«  suis  de  France  ou  de  Boargongne,  sy  m'a-t-il  fait 
«  devenir  Anglois  maugré  moi.  » 

Or  y  avoit -il  encore  un  autre  point  et  qui  estoit 
grand,  et  que  le  roy  avoit  profondément  ymaginé  estre 
nécessaire  pour  luy  de  le  mettre  avant  et  de  le  proférer 
de  tous  autres  pour  le  temps  d'alors  :  c'estoit  que  ce  comte 
de  Saint-Pol,  son  connestable,  procurast  devers  ce  duc 
Charles  un  seur  estât  d'un  an  entier  pour  luy  et  pour 

tous  ses  alliés  et  amis.  Et  à  ce  le  meDoit  une  considération 
qu'il  avoit,  que  ce  duc-icy  estoit  allié  de  tous  lez  du 
monde  pour  luy  pouvoir  porter  grief,  d'Espagne,  d'Angle- 
terre ,  d'Allemagne  et  de  Normandie  ;  et  avecques  tout 
ce ,  avoit-il  une  redoubtable  et  puissante  armée  sur  les 
champs,  preste  à  tourner  là  oii  il  voudroit.  Sy  en  avoit 
le  roy  peur,  parce  qu'en  luy-mesme  il  cognoissoit  avoir 
cause  par  quoi  la  peur  y  devoit  estre.  Sy  fît  le  comte  de 
Saint-Pol  tout  son  pouvoir  de  cest  article,  et  le  mérit  au 
duc,  lequel  prestement  luy  demanda  :  «  Que  entend  le  roy 
«  par  ses  alliés?  S'il  y  veut  comprendre  les  Liégeois  et  les 
«  porter  contre  moi,  soit  certain  que,  tant  que  je  serai 
«  vivant  homme,  jamais  de  pied  de  terre  que  j'ai  soubs 
«  luy,  hommage  ne  luy  ferai,  ne  le  baiserai  en  la  bouche. 
«  Or  les  comprende  et  porte  quand  il  veut  !  Et  quant  au 
«  seur  estât  qu'il  demande,  s'il  ne  se  mesle  des  Liégeois 
«  et  qu'il  ne  les  porte,  je  suis  content  de  le  luy  donner 
«  pour  demi- an,  saufs  monseigneur  de  Normandie  et 
«  mon  frère  de  Bretagne,  auxquels,  s'il  leur  faisoit 
«  guerre,  ne  moleste,  je  les  secourrai  et  les  conforterai 
«  de  tout  mon  pouvoir.  »  Mais ,  avant  qu'oncques  il  se 
voulut  si  avant  déclarer  que  de  donner  et  de  concéder  le 
demy-an ,  ledit  connestable  y  eut  grande  peine  ;  et  le 
prononcia  le  duc  à  grignans  dents  et  à  bien  envis  dehors 
sa  bouche  ;  et  encore  dient  les  aucuns  que  le  connestable 
ne  obtint  point  cestui  mot,  ne  si  avant  pour  sa  première 
venue,  fors  à  la  seconde,  quand  il  revint  battant  et  ferrant 
vers  luy  à  Brusselles  arrière  sur  son  tout  prochain  par- 
tement,  et  qu'il  le  mena  avecques  luy  à  Louvain. 

Sy  me  suis  donné  autrefois  merveilles  comment  un  roy 
de  France,  roy  de  la  chevalerie  du  monde,  possesseur  de 
son  thrône  en  quarrure,  et  de  toute  la  rondesse  de  son 

royaume  crému  et  obéi,  et  que  toutes  nations  ancienne- 
ment ont  requis  mesmes  de  seur  estât,  luy  est  condes- 
cendu à  requérir  mesmes  seureté ,  non  succombé  en  for- 
tune. Certes  des  deux,  il  en  convient  l'un ,  ce  semble,  ou 
que  la  povreté  de  courage  y  ait  esté  grande,  ou  que  le 
gouvernement  d|iceluy  soit  mu  d'un  mauvais  principe. 

CHAPITRE  XXXIII. 

Comment  le  connestable  avoit  charge  du  roy  de  ravoir  les  terres  de 
Somme  pour  la  somme  qui  estoit  mise  sus. 

Sans  cecy  encore  y  avoit-il  un  autre  point  très-difficile  ; 
c'estoit  que  le  roy  faisoit  dire  au  duc  et  ramentevoit  qu'il 
pust  ravoir  les  terres  sur  Somme,  pour  l'argent  qui  y 
estoit  mis  sus,  et  que  le  duc  en  voulsist  estre  content  : 
qui  estoit  un  point  aussy  fort  ruyneux  et  de  danger  à  le 
mettre  avant,  à  celle  heure  encore,  quand  les  choses 
estoient  mal  disposées  pour  en  traire  bonne  fin.  Mais  je 
croy,  et  se  peut  ymaginer,  que,  comme  le  roy  tendoit  à 
venir  à  fin  difficile,  constraint  de  le  demander,  c'estoit 
d'avoir  le  seur  estât  d'un  an,  il  mit  avant  aussi  à  ce  duc 
tout  ce  qu'il  avoit  de  difficile  contre  luy  pour  impétrer  ce 
que  le  duc  concéderoit,  ce  savoit  bien,  difficilement;  et 
luy  par  ce  il  concéderoit  de  ce  qu'il  avoit  mandé  au  duc 
gracieusement;  et  l'un  auroit  son  seur  estât  pour  un  an, 
et  l'autre  feroit  sa  guerre  à  son  plaisir,  et  ne  s'en  mesle- 
roit  point  le  roy.  Mais  oncques  toutesfois,  ne  pour  ceci ,  ne 
pour  cela,  ne  pour  chose  que  le  comte  connestable  sçust 
dire,  ne  faire,  ne  le  put  plus  avant  mener  que  jusques  à 
un  demy-an;  et  en  convint  retourner  ledit  connestable 
battant  ferrant  devei-s  le  roy  et  revenir  subit.  Mais  avant 

partir,  luy  respondit  sur  l'article  touchant  ces  terres  de 
Somme,  et  dit  ainsi  :  «  Je  me  donne  merveilles  comment 
«  le  roy  se  traveille  tant  d'une  chose  que  j'ai  tant  de  fois 
«  refusée,  et  à  diverses  fois,  à  ses  gens  qui  m'en  ont 
«  parlé.  Ne  sçay  comment  il  ne  s'en  tient  à  ce  que  j'en  ai 
«  dit  :  car  veuil  bien  qu'il  sçache  que  je  voudroie  [perdre] 
«  la  meilleure  duché  que  j'aye,  ains  que  je  m'en  dépar- 
«  tisse;  et  seront  toutes  les  derraines  terres  et  villes  que  je 
«  garderai  pour  moi.  » 

Sur  ce  mot  ne  séoit  point  de  réplique,  ce  veoit  Lien  le 
connestable  ;  et  pour  tant  n'en  fit  plus  point  de  presse,  et 
laissa  la  chose  ainsi.  Coup  sur  coup  toutefois,  et  jour  sur 
autre,  le  roy  envoya  gens  et  messagers  devers  son  con- 
nestable, pour  le  solliciter  et  pour  oïr  nouvelles  de  son 
besongner;  et  sembloit  que  moult  avoit  le  cœur  en  petit 
repos  pendant  ceste  traisnée  ' .  Sy  y  envoya  encore  maistre 
Jehan  de  la  Driesche,  trésorier  de  France,  auquel  assez 
aigrement  le  duc  parla,  et  par  ses  dessertes;  car  moult 
présomptueux  homme  estoit,  et  des  pays  du  duc,  né  de 
Terremonde,  et  autresfois  forfait  grandement".  Sy  luy  dit 
le  duc  et  coupa  court  :  «  Des  menaces  du  roy  je  me  donne 
«  peu  de  soin,  vu  encore  que  c'est  à  son  tort  ;  ne  pour 
«  chose  qu'il  me  fasse  mander,  ne  par  vous,  ne  par  autre, 
«  je  ne  laisserai  mon  emprise,  et  la  bouterai  outre  ;  et  si 
«  le  roy  s'y  veut  trouver,  sy  s'y  trouve:  les  champs  sont 
«  aux  hommes.  Mais  soit  asseur,  s'il  me  quiert  à  faire 
«  des  maux,  je  luy  en  ferai  tant  que  le  bel  n'en  sera 
«  point  tout  devers  luy.  » 


'  Pendant  ceste  traisnée,  pendant  ces  retards,  pendant  les  lenteurs 
de  cette  négociation. 
2  Voy.  ci-dessus,  p.  222,  la  note  consacrée  à  Jean  YandenDriessche. 

CHAPITRE  XXXIV. 

Comment  il  arriva  un  légat  à  Brusselles  avec  le  cardinal  Balue  devers 
le  duc. 


Or,  avant  que  le  comte  de  Saint-Pol,  connestable,  pust 
oncques  partir  de  Brusselles,  ceste  première  fois,  le  car- 
dinal d'Angers  y  arriva,  celuy  qui  se  nommoit  Balue  ;  et 
le  prochain  jour  après  y  arriva  aussi  un  légat  du  pape, 
arclievesque  de  Milan,  que  le  roy  avoit  pratiqué  de  faire 
descendre,  ce  imaginoit-on,  de  par  le  Saint-Siège,  pour 
faire  rompre  ceste  armée,  avecques  aucunes  autres  choses. 
Donc,  du  légat  le  duc  fit  grande  estime,  mais  du  cardinal 
très-petite  ;  et  ne  le  voulut  oncques  souffrir  venir  devers 
luy.  Ces  deux  venus  donc  à  Brusselles,  le  connestable  de 
France  partit  à  toute  haste  et  s'en  ralla  devers  le  roy,  qui 
n'y  demeura  que  une  nuit  qu'il  ne  s'en  revint  à  tue-cheval; 
et  trouva  encore  le  duc  qui  partoit  de  Brusselles,  pour 
aller  à  Louvain ,  là  où  tout  convenoit  siévir,  et  légat  et 
connestable.  Et  estoit  tout  fait,  [et]  l'aubergeon  estoit  mis 
au  dos  ;  sy  n'y  avoit  de  merci  Dieu,  ne  de  faire  prière 
d'assiette.  Toutesfois  et  d'entrée,  quand  le  légat  fut  arrivé, 
le  duc  luy  fit  défendre  que  venant  devers  luy  pour  estre 
oy,  il  ne  luy  parlast  de  nulle  rompture  de  son  armée,  ne 
de  nulle  pacification  ;  car  en  vain  s'en  travailleroit.  Mais 
de  toutes  autres  choses  quelconques  il  l'ascouteroit  volon- 
tiers, et  besongneroit  avecques  luy  en  cas  possible.  Et  le 
fit  subtilement  entretenir,  avant  que  venir  vers  luy,  sur 
quels  points  il  pouvoit  estre  venu  là.  Sy  sçut  aucques  près 
tout  sur  quoy ,  comme  fin  homme  toutesfois  que  le  légat 
fiist.  Siques  il  y  vint  et  ne  parla  de  nulle  rompture,  ne  de 

nulle  pacification  ,  car  avoit  bien  esté  escolé  ;  mais  parla 
d'autres  matières,  dont  le  duc  fit  courtoise  response;  et  sur 
les  articles  tels  qu'ils  estoient,  il  le  renvoya  à  son  chance- 
lier pour  besongnier  sus ,  et  luy  ordonna  de  demeurer  à 
Louvain,  jusques  au  retour  de  son  armée,  là  où  tout  se 
parferoit  ce  qui  seroit  à  faire.  Or  siet-il  bien  à  demander  et 
à  sçavoir  après,  quelle  chose  vint  procurer,  ne  demander 
cestui  arche vesque  de  Milan,  légat  devers  le  duc  Charles, 
sur  son  mouvement  de  Brusselles  pour  aller  en  sa  guerre; 
car  sans  grand  cause,  fait  bon  à  penser,  ne  y  vint-il 
point.  Sy  loist  bien  savoir  que  nostre  Saint-Père  Paulus 
l'avoit  envoyé,  jà  bonne  pièce  avoit,  en  France,  devers  le 
roy  de  là  où,  après  petit  arrest  pris,  devoit  tirer,  ainsi  por- 
toit  sa  charge,  devers  le  duc  de  Bourgongne  Charles  ;  ce 
que  le  légat  ne  fit  à  tant,  et  laissa  couler  temps.  Et  le  tint 
le  roy  emprès  luy,  qui  ne  s'en  voulut  desfaire,  et  tant 
et  si  longuement,  que  le  duc  Charles,  qui  savoit  bien  sa 
commission,  et  comment  il  devoit  venir  devers  luy,  assez 
estrangement  prit  soupeçon  en  luy,  et  luy  imputa,  comme 
assez  vrai  estoit,  qu'il  estoit  tout  royal  et  François,  et  par 
quoi  aussy  il  l'en  avoit  moins  en  grâce,  et  ne  faisoit  gaires 
compte  de  sa  venue.  Mais  quand  le  roy  vit  maintenant  que 
la  chose  alloit  à  l'estraindre,  et  que  ce  duc  boutoit  avant 
sa  guerre  tout  à  bon  profit,  aigrement  le  fit  haster  et  dili- 
genter,  pensant  venir  encore  à  son  recœuvre  tout  à  heure, 
par  vertu  de  sa  légation:  ce  que  non  fit.  Et  en  fut  cour- 
roucié  depuis  ;  et  le  légat  en  fut  raboué  en  court  de  Rome, 
et  de  par  deçà  devers  ce  duc  Charles;  et  s'en  estoit 
excusé  ledit  légat,  jà,  de  la  faute  qu'il  en  avoit  faite,  à 
nostre  Saint-Père,  par  ses  lettres,  sur  le  roy  qui  ne  l'avoit 
souffert  venir  devers  le  duc  de  Bourgongne  jusques  à  bien 
tard  et  sur  le  point  de  la  guerre  emprise. 

Or  portoit  sa  commission  et  sa  charge  pour  laquelle 
venu  estoit  par  deçà  :  Comme  nostre  Saint-Père  savoit 
les  différens  qui  estoient  par  deçà  entre  le  roy  et  les  prin- 
ces de  France,  non  obstant  encore  tous  traités  et  appointe- 
mens  faits  entre  luy  et  eux,  que  icestuy  les  mettroit  de 
par  luy  en  union  et  en  accord  à  son  pouvoir  ;  confermast 
et  valuast  ce  qui  avoit  esté  bien  et  duement  fait  ;  et  de  ce 
qui  pendoit  en  outrage  et  en  excès,  qu'on  le  mitigeast 
doucement  et  amodijast  selon  le  possible.  Car  cognoissoit 
bien  nostre  Saint-Père  les  parties  et  les  difficultés  d'iceux, 
qui  estoient  grandes  et  quasi  non  appointables  ;  et  avoit 
le  roy  jà  gagné  le  pape  tout  pour  luy,  par  personnes  qu'il 
avoit  en  court  tout  propres,  et  par  quoy  il  prétendoit  et 
espéroit  toujours  faire  sa  cause  bonne,  tant  contre  son 
frère  et  le  duc  de  Bretagne,  comme  contre  le  duc  de  Bour- 
gongne  et  autres.  Et  la  seconde  charge  qu'il  avoit,  c'estoit 
qu'il  trouvast  voie  et  moyen,  s'ilpouvoit,  qu'il  mist  paix 
et  ces  de  guerre  entre  les  Liégeois  et  le  duc  Charles  sans 
les  plus  traveiller  ;  car  la  clameur  de  Liège  estoit  et  avoit 
jà  esté  montée jusques  aux  oreilles  du  Saint-Père,  du 
voyage  de  Dinant  subvertie,  et  de  quoy  tous  les  pays  en 
sa  dépendance  portoient  et  avoient  porté  dure  confusion. 
Sy  désiroit  nostre  Saint-Père  y  remédier  désormais  par 
cestuy  légat,  par  pitié  de  l'Église  à  qui  Liège  et  le  pays 
estoient  appartenant.  Et  fautbien  savoir  que,  au  partement 
de  Rome  de  ce  légat  pour  venir  en  France ,  n'estoient 
encore  nulles  nouvelles  que  Liégeois  eussent  assiégé 
Huy,  ne  recommencé  la  tierce  guerre  encontre  le  duc 
Charles.  Et  pour  tant  ledit  Saint-Père,  oyant  nouvelles 
après  de  cestui  tiers  recommencement  et  cuidant  avoir 
assez  pourvu  en  tout  par  son  archevesque  de  Milan, 
quand  il  parentendit  la  fin  de  ceste  guerre  tierce,  et  com- 

ment  le  duc  arrière  j  avoit  œuvré,  trouva  en  avis  de 
dresser  arrière  un  second  légat,  l'évesque  Tricaricensis\ 
duquel  me  tais  maintenant  jusques  en  son  lieu,  pour  faire 
mon  conte  du  légat  archevesque  de  Milan,  qui  vint  bat- 
tant ferrant  à  Brusselles,  tout  escolé  et  du  pape  et  du  roy, 
à  poste  de  l'un  et  de  l'autre  ;  mais  trouva  bien  un  fort 
passage  toutesfois,  et  plus  estroit  qu'il  n'eut  cuidié  avant 
venir  là. 

Or  ai-je  dit  que  le  duc  n'en  estoit  pas  fortement  assotté, 
et  tout  premier,  pour  ce  qu'il  avoit  si  longuement  séjourné 
devers  le  roy,  qui  luy  donnoit  souppeçon;  secondement, 
pour  ce  qu'il  estoit  au  duc  de  Milan,  qui  estoit  son  adver- 
saire. Toutesfois,  le  duc  soy  rompant  et  vaincant  en  son 
courroux ,  en  dissimula  et  prit  en  propos  de  l'oyr  et  de 
luy  faire  bonne  chière,  parmi  ce,  comme  je  vous  ai  tourné 
dessus,  qu'il  luy  avoit  fait  dire  d'entrée  que  de  nulle  paix 
qui  touchast  Liégeois,  ne  luy  fit  mention;  car  il  s'en  peine- 
roit  en  vain.  Aussi  ne  fit-il,  car  oncques  ne  luy  en  parla  ;  et 
veoit  bien  et  percevoit  que  au  lieu  où  il  estoit,  il  s'y  convenoit  ' 

•  Honuphrius  de  Sancta-Cruce,  évêque  de  Tricarico  dans  la  Basili- 
cate.  Il  mourut  le  20  octobre  1471  de  la  douleur  qu'il  avait  éprouvée 
des  malheurs  des  Liégeois.  On  lit  dans  son  épitaphe  publiée  par 
Uglielli,  Italia  sacra,  VII,  col.  154  : 

....  Vita  defunctum  corpus  Honophri 

Ecclesia  ob  mores  et  bene  facta  fleat, 
Pro  qua  bis  Gallos,  bis  Rheni  flumina  vidit; 

Pro  qua,  nil  fugiens,  plurima  damna  tulit. 
Tricarius  prsesul,  referendi  et  munus  babebat 

Romanus,  patriœ  famaque  magna  suse. 
Denique  legatus  lateris  transmissus  ad  urbes 

Belgas,  Burgundi  premat  ut  arma  ducis, 
Cum  bello  ruèrent  Leodicse  mœnia  gentis, 

Aut  populi  aut  domini  sorte  dolenda  sui, 
Tantum  concepit  generosa  mente  dolorem 

Stamina  quod  vitae  rupta  fuere  suse. 

sagement  contenir  et  complaire ,  et  que  peu  luy  pouvoit 
servir  à  l'heure  la  longue  demorée  qu'il  avoit  faite  avec- 
ques  le  roy,  en  trespas  de  sa  commission. 

Or  parla-il  au  duc  qui  à  Louvain  estoit,  et  au  long 
l'oït;  et  luy  dit  tant  seulement:  que  voirement  estoit- il 
venu  par  deçà  pour  appointer  en  l'honneur  de  Dieu  les 
rumeurs  et  les  différons  qui  estoient  entre  le  roy  et  les 
princes  de  France,  à  cause  d'aucuns  traités  et  appointe- 
mens  faits  entre  ledit  roy  et  eux,  et  dont  il  estoit  un  des 
principaux.  Donc,  et  pour  ce  que  le  roy  se  douloit  d'un 
costé,  ce  disoit,  et  monseigneur  Charles  son  frère  et  luy 
de  l'autre,  et  que  chascun  prétendoit  à  avoir  le  bon  droit 
pour  luy,  nostre  Saint-Père  l'avoit  envoyé  par  deçà  par 
devers  le  roy  et  luy,  pour  trouver  bon  moyen  et  bonne 
union  partout,  pour  faire  chascun  entendre  et  condescen- 
dre à  raison  en  son  tort  ou  en  son  droit,  comme  princes  de 
justice  et  d'équité,  si  bien  contre  eux  que  pour  eux.  Et 
s'excusoit  alors  de  ce  que  si  longuement  avoit  séjourné 
devers  le  roy  en  contraire  de  sa  charge  ;  mais  il  en  mit  le 
fardeau  sur  le  roy  qui  ne  le  souffrit  oncques  partir  de  luy 
jusqu'à  celle  heure. 

Sy  luy  respondy  le  duc  doucement  :  que  bien  fust-il 
venu,  non  obstant  sa  longue  demeure  souppeçonneuse  et 
dont  il  n'accontoit  pas  gramment.  Mais  à  l'heure  que 
telles  paroles  se  mirent  avant  pour  estre  traitées  et  ma- 
niées et  levées,  qui  estoient  de  tel  et  de  si  grand  poids,  il 
estoit  temps  malpropre  à  ce  faire,  vu  l'appareil  que  le  duc 
luy  monstroit,  lequel  il  veoit  à  l'œil,  comme  d'aller  en 
l'emprise  de  sa  guerre.  Sy  luy  pria  le  duc  qu'il  se  retraist 
devers  son  chancelier,  messire  Pierre  de  Goux,  chevalier, 
pour  luy  ouvrir  et  déclarer  ces  matières  et  pour  y  avoir 
avis  dessus,  et  que  à  Louvain  le  voulsist  attendre  jusques 

au  retour  de  sou  adveuture.  Laquelle  chose  ledit  légat 
fit ,  et  se  porta  très-bieu  en  toutes  conduites  tant  qu'il  y 
estoit. 

CHAPITRE  XXXV. 

Comment  le  connestable  retourna  à  Louvain  vers  le  duc,   et  des 
conférence  qu'ils  eurent  ensemble. 

Or  estoit  revenu  arrière,  la  seconde  fois,  le  comte  de 
Saint-Pol  ;  et  l'a  voit  le  duc  mené  avecques  luy  à  Louvain, 
pour  de  là  en  avant  soy  mettre  sur  les  champs.  Et  estoit 
horrible  chose  à  voir  le  monde  qui  estoit  sur  les  champs 
tout  en  armes,  avecques  le  charroy  qui  estoit  si  grand 
qu'il  ne  se  pouvoit  comprendre  à  vue;  car,  tant  pour 
artillerie  comme  pour  tentes  et  pavillons  et  vivres  et 
autres  nécessités,  et  que  c'estoit  en  temps  d'hyver,  il  y  en 
avoit  tant  que  mal  seroit  créable  de  les  nombrer.  Et  dé- 
voient bien  Liégeois  avoir  peur,  ce  sembleroit,  de  tels' 
approchemens  sur  eux ,  s'ils  eussent  esté  sages,  et  croy 
bien  que  sy  avoient-ils  ;  mais  ils  ne  savoient  leur  peur 
tourner  à  sens ,  et  se  fîoient  tousjours  sur  le  roy,  à  leur 
grand  mal  aventure. 

Orprocuroit  tousjours  le  comte  de  Saint-Pol,  connesta- 
ble, devers  le  duc,  pour  avoir  le  seur  estât  dont  j'ay  parlé, 
pour  un  an  entier,  et  parmi  lequel,  s'il  le  pouvoit  obtenir, 
le  roy  promettoit  non  soy  mesler  de  la  guerre  des  Liégeois. 
Mais  oncques  le  duc  toutesfois  n'y  voulut  entendre,  ne  ne 
se  voulut  oncques  changer  de  son  propos  par  avant  dit  ;  et 
s'en  meslast  le  roy  ou  non  meslast,  ce  dit-il,  ne  le  bailleroit 
jamais,  sinon  pour  demy-an,  avecques  les  conditions  en- 
core qu'il  y  avoit  mises.  Et  se  monstra  tout  réconforté  de 
ce  qu'il  en  pouvoit  avenir.    Sy  sçavoit-il  bien  toutesfois 

que  les  g-ens  du  roy  estoient  puissans  en  Rétlielois,  sur  les 
frontières  de  Liège,  près  assez  pour  les  secourir  ;  mais 
n'en  faisoit  estime.  Quand  doncques  ce  comte  de  Saint- 
Pol  vit  que  point  ne  pou  voit  finer  de  ce  qu'il  quéroit,  dure- 
ment se  trouva  esbahi  et  en  grand  perplexité  de  savoir 
bien  faire  et  laisser.  Le  duc  aussy  vit  et  entendit  la  presse 
qu'il  luy  faisoit  aigrement  de  la  part  du  roy,  pour  le 
mener  au  consentement  de  cest  estât  de  demy-an,  et  sans 
lequel,  s'il  ne  le  consentoit,  le  roy,  ce  sembloit,  se  mesle- 
roit  de  la  guerre  ;  et  par  ainsi  il  auroit  à  faire  à  un  roy  de 
France  et  à  ceux  de  Liège,  qui  estoit  dure  chose  et  forte  ; 
et  luy  sembloit  avecques  ce,  que  le  connestable,  comme 
souverain  officier  du  royaume,  se  devroit  maintenir  aussy 
en  ceste  guerre  de  la  part  du  roy. 

Donc,  pour  en  estre  à  la  paix  de  son  cœur  et  pour  sça- 
voir  aussy,  au  pis  venir,  si  le  roy  se  vouloit  mesler  de 
ceste  guerre,  comment  ce  comte  de  Saint-Pol,  connesta- 
ble, se  voudroit  porter  aussy,  ou  par  devers  luy  ou  contre 
luy,  luy  dit  pleinement  :  '«  Beau  cousin,  avisez  bien  de- 
«  vaut  vous  :  car  quant  au  secours  que  le  roy  peut  faire 
«  aux  Liégeois,  je  ne  m'en  donne  soin,  et  suis  aussy  ré- 
«  conforté  ainsi  que  autrement.  Mais  je  vous  dis  bien,  et 
«  vueil  bien  que  vous  sçachiez,  que  ce  que  vous  estes 
a  connestable  de  France,  vous  Testes  de  moi  et  par  moi  ; 
«  et  quand  vous  en  fîtes  le  serment,  vous  le  fîtes  par 
«  telle  condition,  que  vous  serviriez  le  roy  envers  tous  et 
«  contre  tous,  réservé  la  maison  de  Bourgongne.  Or 
<(  estes-vous  mon  subjet  du  plus  bel  de  vostre  vaillant,  et 
«  estes  né  de  mes  pays.  Sy  vous  puis  et  dois  semondre, 
«  non  obstant  quelque  serment  fait,  de  moi  servir  en  ceste 
«  guerre,  devant  tous  ceux  du  monde.  Et  ne  me  convient 
«  que  dire  le  mot,  auquel,  si  vous  désobéissiez,  je  sçay 

«  bien  que  j'auroie  à  faire.  Sique,  pensez  Lien  à  vostre 
«  cas  :  car  si  le  roy  se  veut  mesler  au  fort  de  ma  g-uerre, 
«  sy  ne  sera-ce  point  à  vostre  preu.  » 

A  ces  paroles,  le  comte  de  Saint-Pol  fut  encore  plus 
esbahi  que  devant,  et  se  tint  bien  à  entrepris  pour  savoir 
que  respondre;  car,  comme  connestable  de  France,  de- 
voit  peser  le  fait  du  roy,  comme  gardant  son  honneur  ;  et 
comme  subjet  et  bienveillant  de  son  seigneur  naturel  et 
souverain,  de  voit  craindre  aussy  à  mesprendre  en  sa  foy 
et  en  sa  léauté,  par  folle  gouverne.  Veoit  que  Testât  d'un 
an  ne  pouvoit  obtenir  par  parole,  ne  par  prière  ;  considé- 
roit  aussi  le  grand  mal  qui  pouvoit  advenir,  si  le  roy  se 
mesloit  de  ceste  guerre  ;  [et]  prit  une  vertu  de  courage  en 
luy-mesme,  disant  :  «  Or,  monseigneur.  Dieu  vous  doint 
«  joie  et  bonne  aventure  de  vostre  guerre,  et  aussy  bonne 
«  que  je  la  désire!  Et  si  le  roy  s'en  mesle,  croyez  que 
«  j'en  seroie  bien  dolent,  tant  pour  luy  comme  pour  vous  ; 
«  car  il  en  pourroit  ensievir  un  grand  mal,  qui  jamais  ne 
a  seroit  réparé  ;  et  s'il  me  veut  croire,  il  ne  s'en  meslera 
«  jamais  et  vous  en  laissera  convenir.  Il  me  besongne 
«  retourner  devers  luy;  car  devers  vous  je  ne  puis  riens 
«  faire.  Mais  comme  connestable  de  France  et  de  mon 
«  autorité,  soit  bien  fait,  soit  mal  fait,  ne  sçay  comment 
«  il  en  ira.  Mais  je  m'avance  de  vous  promettre  et  d'obli- 
«  ger  le  roy  en  tant,  que  de  demain  dix-neuf  d'octobre 
«  jusques  à  douze  jours  ensievans  inclusivement,  le  roy 
«  ne  se  meslera  de  ceste  guerre,  ne  pour  un,  ne  pour 
«  autre, comment  qu-e  la  chose  pust  aller  encore  ;  et  vous 
«  fiez  et  fondez  sur  ceci.  Et  moi  je  m'en  irai  vers  luy 
«  battant  ferrant,  et  y  ferai  le  mieux  que  je  pourrai  et  le 
«  plus  expédient.  Et  dedans  le  douziesme  jour  infaillible- 
«  ment,  vous  aurez  les  nouvelles  de  moi  telles  que  je  les 

«  aurai  trouvées,  et  de  là  en  avant  vous  vous  pourrez  fonder 
^<  dessus,  et  sçaurez  que  vous  aurez  à  faire.  » 


CHAPITRE  XXXVI. 

Comment  le  duc  Charles  fièrement  délibéra  d'envahir  les  Liégeois  par 
la  response  qu'il  donna  au  connestable. 

Le  duc  à  ces  paroles,  qui  estoit  en  sa  fierté  et  veoit  sa 
queue  luire',  tout  animé  encontre  Liégeois,  respondit  et 
dit  :  «  Ne  me  chault  que  le  roy  en  fasse.  Puisque  ainsi 
«  veut,  je  suis  du  tout  reconforté,  et  ne  laisserai  jà  un 
«  pied  à  marcher  avant,  par  peur  que  j'en  aie  ;  mais  à 
<(  plus  bel  me  venist  qu'il  me  laissast  faire  et  qu'il  se 
«  déportast  de  porter  les  mauvais  vilains  contre  moi,  in- 
^<  terdits  et  excommuniés  de  nostre  Saint-Père  le  pape  par 
«  toute  derraine  sentence.  Donc,  et  quand  il  s'en  meslera, 
«  sy  est  Dieu  là-haut,  qui  cognoit  les  cœurs  et  le  tort  et 
rt  le  droit  des  causes  ;  et  n'est  pas  dit  pour  tant  que  la  vic- 
«  toire  en  doit  estre  sienne.  Car,  quant  à  moi,  je  y  clame 
«  avoir  grand  part,  et  me  mettrai  en  peine  de  l'avoir  si 
«  je  puis.  Ce  poise  moi  que  je  suis  constraint  de  tant  en 
«  faire  et  de  m'en  mettre  en  ce  danger.  Sy  loueroie  au 
«  roy  pour  tant  que,  sinon  à  cause  nécessaire,  il  ne  se 
«  donnast  affaire,  et  dont  il  se  pourroit  bien  passer,  et 
«  plus  à  honneur  sauf  que  autrement.  Au  fort,  son  plaisir 
«  soit  fait;  veez-moi  ici.  Et  vous,  beau  cousin,  je  ne  vous 
«  veuil  pas  empescher,  pour  tant,  de  bien  faire  toujours 
«  et  de  vous  traveiller  en  ce  qui  peut  estre  le  plus  utile 
«  d'un  costé  et  d'autre.  Toutesfois,  je  ne  vous  requiers  de 

'  Chastcllain  compare  ici  le  duc  Charles  à  une  comète. 

TOM.    V.  25 

«  riens,  mais  vous  laisse  en  vostre  faire  et  non  faire,  tout 
«  à  vostre  francise.  » 

A  tant  prit  congé  le  connestable  de  France  partant  de 
Louvaln,  et  s'en  r'alla  pensant  et  musant  devers  le  roy 
son  maistre,  lequel  il  avoit  obligé,  et  de  laquelle  obliga- 
tion toutefois,  luy  venu  devers  luy,  il  se  clievit  valeureu- 
sement. Et  tant  mena  le  roy  par  paroles  et  par  remons- 
trances,  pendant  ces  douze  jours  promis,  que  le  roy 
accepta  lestât  de  demy-an  ;  et  se  déporta  et  céda  entière- 
ment de  la  guerre  des  Liégeois  et  de  leur  deffense  ;  et  en 
laissa  convenir  le  duc  de  Bourgongne,  qui  toujours  nient- 
moins  marcha  avant  en  pays,  sur  tous  périls  et  aventures, 
combien  que  plus  luy  venoit  à  aise  et  à  bel  le  déport  que 
le  roy  en  fît  que  autrement,  et  non  pas  sans  cause  ;  car  à 
ceste  seule  cause,  l'ennemisté  y  fust  crue  si  criminelle 
entre  eux  deux,  que  jamais  de  leurs  jours  n'eust  esté 
estainte.  Sy  valoit  mieux  non  encheoir  en  occasion  de  si 
grand  mal.  Toutefois,  tout  le  reconfort  du  duc  sy  estoit 
que ,  si  le  roy  se  fust  meslé  réalement  de  la  guerre  des 
Liégeois  en  son  contraire',  il  avoit  deux  mille  Anglois 
venus  à  Calais,  tout  prests  pour  les  faire  venir  en  Liège, 
et  trente  mil  francs  là  envoyés  pour  les  payer  en  cas  de 
besoin.  Mais ,  quand  il  se  perçut  que  le  roy  se  déporta 
de  son  lez,  luy  aussy  il  se  déporta  du  sien,  et  fit  tenir  les 
Anglois  clos  en  leur  marche,  sans  les  mettre  en  œuvre  ; 
et  tant  seulement  des  siens  propres,  dont  il  en  avoit  tant 
que  merveilles,  il  fit  et  parfit  sa  guerre,  et  mit  tout  à 
ruine,  comme  vous  orez  cy-après. 

'  Lors  du  sac  de  Liège  en  1468,  on  montra,  dit-on,  au  duc  de  Bour- 
KOg'ne  des  lettres  par  lesquc41es  Louis  XI  avait  promis  son  intervention 
armée. 


DE  CHA8TELLA1N.  359 


CHAPITRE  XXXVII. 

Comment  le  roy  de  Castille,  pour  aucuns  soupçons  qu'il  avoit  au  roy 
Loys,  envoya  vers  le  duc  Charles  pour  luy  offrir  entrée  en  France. 

En  ce  temps-cy,  et  pendant  que  Testât  estoit  ainsi 
variable  et  douteux  entre  le  roy  Loys,  roy  de  France,  et 
le  duc  Charles  de  Bourgong-ne,  pour  ces  Liégeois,  le  roy 
de  Castille  qui,  de  longtemps  jà,  avoit  eu  à  souffrir  de 
son  frère  qui  le  vouloit  expulser  du  royaume,  et  dont  en 
traite  de  temps,  après  longue  division  entre  eux,  avoit 
esté  faite  une  paix  bien  solemnelle,  ce  roy  de  Castille, 
compuls  arrière  de  la  malice  de  son  frère,  qui  enfraingnit 
la  paix  et  se  mit  sus  à  puissance  d'armes  contre  luy,  fit 
assemblée  aussi,  et  entra  en  bataille  contre  son  frère, 
lequel  il  vainquit,  et  vaincu  fut  pris  ;  et  le  mit  en  prison, 
là  où  il  le  tint  longuement.  Et  comme  alors  ce  roy  de 
Castille  avoit  durement  contre  cœur  le  roy  Loys  de 
France,  pour  grandes  causes  dont  il  luy  donnoit  coulpe', 
et  sçavoit  jà  le  différent  qui  estoit  entre  luy  et  le  duc 
Charles,  envoya  devers  luy,  luy  signifier  et  dire  :  que  de 
quelconque  heure  qu'il  voudroit  emprendre  la  guerre  en- 
contre le  roy  Loys,  luy  de  son  bout  il  entreroit  dedans  le 
royaume,  fort  et  puissant  pour  luy  venir  à  secours,  et  le 
conforteroit  et  assisteroit  encontre  tout  le  monde.  Sy  sça- 
voit bien  cecy  le  roy  Loys,  qui  n'avoit  garde  d'en  rire,  et 
le  craignoit  fort;  et  pourtant  il  demanda  à  estre  asseuré 
du  costé  dont  toute  l'esmeute  pourroit  tourner  sur  luy  : 
c'estoit  du  lez  de  ce  duc  Charles,  qui  avoit  Angleterre  et 
Espagne  et  Allemagne  et  Normandie  pour  luy. 

'  On  reprocha  fréquemment  à  Louis  XI  d'avoir  amené  la  l'upture  de 
l'ancienne  alliance  des  rois  de  France  et  de  Castille. 

CHAPITRE  XXXVIII. 

De  la  victoire  que  le  duc  obtint  sur  les  Liégeois. 

Or  comme  vous  avez  oy,  que  le  roy  Loys,  roy  de 
France,  par  les  intervalles  qui  estoient  et  échéoient  tous 
les  jours  diverses  entre  le  duc  Charles  et  luy,  il  tint  lon- 
guement en  menace  ledit  duc  de  porter  et  conforter  les 
Liégeois  contre  luy,  en  cas  qu'il  leur  mouveroit  [guerre]  ' . . . . 

CHAPITRE   XXXIX. 

Comment  monseigneur  le  duc  Charles,  nouveau  duc,  après  la  guerre 
des  Liégeois,  fit  son  estât  ordinaire  à  Brusselles,  et  les  demandes 
qu'il  fit  à  ses  pays,  et  comment  il  voulut  tenir  sa  Toison  à  Bruges. 

Après  doncques  la  victoire  des  Liégeois,  que  le  duc 
Charles  avoit  obtenue  si  glorieusement,  et  que  en  tout  il 
avoit  pourvu  de  ce  qui  faisoit  besoin  au  pays,  il  retourna 
à  Brusselles  après  le  Noël.  Et  là,  pour  ce  qu'il  avoit  des 
autres  grans  affaires ,  après  ceste  guerre  expédiée ,  il 
voulut  tourner  son  entente  à  y  besongner.  Car  il  loist 
savoir  qu'encore  oncques,  depuis  qu'il  estoit  devenu  duc, 
n' avoit  eu  loisir  d'entendre  à  riens,  à  peine  de  son  privé 
estât,  sinon  à  tribulation  et  à  turbation  de  cœur,  tant 
pour  Gantois,  pour  Malinois  et  autres  meschans  affaires, 
comme  pour  Liégeois  recommençans  guerre  contre  luy , 
tout  l'un  sur  l'autre,  avecques  les  menaces  et  estranges 
termes  dont  le  roy  usoit  envers  luy  journellement,  qui  luy 

'  La  fin  du  chapitre  manque.  Là  se  trouvait  le  récit  de  la  bataille  de 
Brusthem  et  de  la  soumission  des  Liégeois. 

estoient  de  grand  poids.  Sy  avoit-il  toutesfois  pays  et 
natures  de  peuples  à  gouverner  là  où  il  y  falloit  bien  en- 
tendre et  tourner  temps  pour  tout  y  mettre  en  point,  sans 
avoir  empeschement  forain,  s'il  eust  pu  ,  mais  nennil;  car 
il  n'estoit  point  maistre  de  sa  fortune.  Aussi  ne  pouvoit-il 
estre  maistre  aussi  de  sa  francise,  pour  la  tourner  là  où  il 
voudroit.  Les  cas  impétueux  estranges  le  conseilloient  à 
tourner  ses  yeux  envers  eux  pour  abandonner  les  siens 
propres  et  privés  par  surséance  en  autre  temps.  Or  avoit-il 
encore  petitement  pourvu  en  lestât  de  sa  maison,  sur 
quoi  il  avoit  fort  l'œil,  ensemble  et  sur  les  offices  de  ses 
pays,  dont  beaucoup  pendoient  encore  en  branle,  mal 
assurés.  Et  comme  il  est  tout  notoire  que  la  fortune  de 
l'homme,  selon  ce  qu'elle  se  trouve  clère  et  glorieuse, 
l'homme  aussi  par  coutume  se  grandit  et  magnifie  en  sa 
pensée,  ce  duc  doncques  voyant  son  glorieux  commence- 
ment avecques  entrée  en  seigneurie ,  proposa  aussy  à 
mettre  sus  son  hostel,  dont  il  n'en  y  auroit  point  de  pareil 
en  France;  car  se  veoit  avoir  puissance  et  chevance  assez 
pour  le  parfurnir.  N'y  failloit  rien  que  règle  et  ordre  et 
entente  àla  besongne  pour  bien  distribuer  tout.  Donc,  luy, 
qui  estoit  homme  et  prince  qui  pouvoit  de  labeur  beau- 
coup et  qui  vouloit  cognoistre  son  cas,  et  combien  il 
avoit  de  puissance  et  de  chevance,  et  combien  tout  pou- 
voit monter,  ne  soy  estendre,  pouvoit  grandement  ici  pour 
tout  bien  conduire.  Et  de  fait,  prit  frein  à  dents  ;  et  veilla 
et  estudia  en  ses  finances,  et  en  tout  ce  qu'il  avoit  de 
rentes  et  de  domaine  par  ses  divers  pays,  mesmes  et  sur 
tout  ce  qu'il  pouvoit  devoir  par  le  trespas  de  son  feu  père, 
et  sur  toutes  les  plaies,  romptures  et  vendages  de  son 
domaine.  N'y  avoit  riens  que  de  tout  il  ne  presist  co- 
gnoissance,  et  qu'il  n'avisast  aux  trous  et  angles  par  quoy 

tout  pourroit  estre  estouppé  et  sauvé.  Fit  tout  visiter  (et 
mesme  les  visita)  les  trésors  de  son  père  et  de  ses  grands- 
pères,  et  auxquels  néanmoins  oncques  ne  toucha  par 
amendrissement  ;  mais  du  sien  et  de  ce  qui  jà  luy  estoit 
multiplié  par  acquest,  de  ce  disposa-il  sagement.  Son 
extraordinaire,  comme  d'acquest  sur  Liège  par  amende  et 
comme  des  aides  de  ses  divers  pays,  tout  cela  il  ordonna 
tourner  en  trésor  pour  ses  futurs  grans  affaires  ;  et  tant 
seulement  ce  qui  venir  luy  pouvoit  de  vrai  domaine  et  de 
seigneurieux  droit,  ce  il  le  contourna  en  la  farnissance  de 
sa  maison  en  ordinaire  despense  et  en  payement  de  gages 
et  de  pensions ,  et  là  où  le  remanant  encore  demeuroit 
assez  grand.  Et  combien  que  maintenant  il  sembloit  estre 
quitte  et  tout  à  délivre  de  peine  pour  avoir  obtenu  vic- 
toire des  Liégeois,  nientmoins  s'y  rebouta  dedans  arrière 
tout  au  parfond,  par  sollicitude  de  son  privé  fait,  pour  le 
mettre  tout  uny  ;  tellement  que,  considérée  la  personne 
quelle  elle  estoit,  et  selon  la  hautesse  et  la  grande  infinie 
puissance  de  luy,  et  selon  son  eage  qui  devoit  estre  libé- 
ral et  joyeux  et  réveleux,  il  se  fit  blasmer  et  murmurer 
contre  luy  de  tant  de  peine  et  de  soin.  Et  disoit  l'on  que  h 
un  tel  prince  ne  séoit  point  de  tant  soy  envelopper  de 
labeurs  domestiques.  Toutesfois  il  en  fit  comme  sage  et 
comme  mieux  advisé  que  non  y  entendre;  car  son  bon 
noble  père  en  avoit  beaucoup  laissé  couler  et  souffert  aller 
à  perte,  par  estre  trop  bon.  Sy  s'en  perçut  bien  le  fils; 
et  entendoit  bien  à  mieux  faire  pour  luy,  et  de  non  s'en 
attendre  comme  son  père  en  autrui  main.  Donc,  pour 
chose  qu'on  luy  en  sçust  dire,  ne  s'en  voulut  déporter 
toutesfois;  ains  jour  et  nuit  y  veilloit  et  labouroit,  et  tenoit 
en  grand  traveil  non  appris  ses  gens  de  finance,  mesmes 
par  trop  curieuse  labeur.  Etseséoitavecqueseux,  comptant 

et  rabattant  et  calculant  et  ordonnant  de  fil  en  aiguille, 
jusques  à  avoir  consommation  enfin  du  tout,  tant  'de 
debte,  tant  de  monte,  et  tant  de  cler  et  tant  de  payé.  Et  là 
fit-il  arrest  et  fondement  ;  et  sur  cela  édifia-il  son  estât.  Et 
eu  vérité,  quoique  gens  parlent  souvent  à  peu  de  saveur 
et  de  sentement  sur  autrui  de  ceci  et  de  cela,  mais  comme 
grand  cj^ue  un  prince  peut  estre  et  comme  puissant,  sy  lui 
est-ce  plus  los  et  honneur  entendre  et  cognoistre  son  cas  et 
en  avoir  la  pratique  devers  luy  acquise  et  par  propre 
peine,  que  non  le  cognoistre,  ne  entendre  par  paresse  et 
de  s'en  rapporter  sur  autrui  diligence,  vu  et  considéré 
encore  que  la  souveraine  et  la  première  félicité  des  roys 
et  des  royaumes  sy  est  et  sy  pend  en  savoir  dépenser  les 
deniers  par  règle  et  par  mesure  à  l'advenant  de  la  recepte. 
Car  quand  en  iceux  se  trouve  playe  ou  fourvoy,  et  que 
Testât  est  de  plus  grand  portance  que  la  chevance,  impos- 
sible est  que  inconvénient  n'en  ensiève  et  que  mal  pris 
ne  se  quière  pour  satisfaire  au  mal  conduit.  Ainsi  donc- 
ques  ce  duc  Charles  ne  fesoit  à  blasmer  en  cestui  endroit, 
mais  à  louer  de  vouloir  cognoistre  son  fait  par  peine  et  par 
labeur.  Mais  s'il  le  faisoit  à  intention  d'avarice  et  par 
délectation  en  grans  monceaux  d'or,  comme  aucuns  luy 
imputoient  aussi,  son  los  en  estoit  moindre;  car  certes, 
sur  tous  vices  du  monde  je  blasme,  et  ajuste  cause,  en  un 
grand  prince,  et  par  espécial  en  son  florissant  eage,  vile 
maudite  avarice,  qui  est  mère  souveraine  de  tous  grans 
maux,  et  qui  oncques  en  cœur  d'homme  -ne  fut  seule  et 
sans  avoir  détestable  compagnie,  assez  pour  perdre  un 
monde.  0  pensent,  pensent  bien  grands  princes  que  c'est 
d'avarice ,  et  mettent  peine ,  je  prie  ,  à  assapier  un  peu 
quelles  sont  et  peuvent  estre  les  dépendences  et  les  con- 
séquences! Certes,  si  bien  les  assaveurent,  et  que  cure 

leur  soit  autant  de  leur  honneur  et  de  leur  âme  comme 
de  cestui  maudit  qui  délecte  le  cœur  et  l'empoisonne,  ils 
mettront  frain  toutefois  en  leur  convoitise  et  règle,  espoir 
et  mesure,  Déà!  bien  fait  à  prisier  l'homme  qui  aime 
avoir  pour  faire  devoir,  et  qui  entend  à  son  cas,  et  qui  sçait 
amesurer  sa  libéralité  à  la  grandeur  de  son  pouvoir,  user 
de  temps  et  de  lieu  et  de  tout  [ce]  qui  fait  à  regarder  en 
prince,  garder  et  restraindre,  tenir  court  et  eslargir,  et 
aimer  amas  par  provision  contre  les  estranges  aventures  : 
certes  bien  fait  à  louer  iceluy.  Mais  y  veiller  par  délecta- 
tion désordonnée  et  par  une  amour  idolatrice,  comme 
pour  une  félicité  extrême,  c'est  chose  damnable  et  détur- 
pable  en  prince,  et  plaie  en  publique  salut,  non  jamais 
sanable. 

Pour  venir  doncques  à  son  estât,  et  duquel  il  pourvit 
à  son  retour  de  ceste  guerre  en  Brusselles,  il  ouvra  noble- 
ment et  proprement  en  ensievant  sa  fortune  qui  estoit 
haute  et  glorieuse,  qui  en  l'eage  de  trente-six  ans  se  trouva 
en  seigneurie  paisible,  un  des  plus  grans  de  la  terre,  et  de 
plus  riche  peuple  et  de  plus  puissant  pays,  plein  d'avoir 
et  de  substance  et  de  privée  richesse,  prince  et  duc  sans 
compagnon',  clair  et  resplendissant  en  victoire.  Et  avec- 
ques  gloire  paternelle  qui  luy  réverbéroit  en  face,  sy 
estoit-il  jà  famé  et  doubté  et  magnifié  par  mer  et  par 
terre  pour  ses  principes.  Par  quoy,  comme  j'ai  dit  en  en- 
sievant sa  fortune,  n'est  merveille  si  à  l'ad venant  d'icelle  il 
vouloit  essourdre  et  mettre  sus  un  estât  en  sa  maison  qui 
fut  du  mesmes  à  l'homme.  Car  après  les  faits  et  les  exploits 
de  la  guerre  dont  on  prend  victoire.  Testât  domestique 
c'est  la  première  chose  sur  quoy  on  assied  l'œil,  et  qui  plus 

«  Sans  compagnon,  sans  égal. 

est  de  nécessité  aussy  de  le  bien  conduire  et  de  le  mettre 
en  règle.  Donc,  comme  la  noblesse  autour  d'un  prince, 
c'est  ce  dont  il  se  décore  et  dont  il  se  pare  et  grandit,  il 
mit  sus  cent  chevaliers  estre  ordinairement  de  sa  maison, 
barons  et  bannerets  et  chevaliers  de  toute  bonne  mise  et 
sorte  ;  les  divisa  par  termes  et  par  temps,  comme  ils  dé- 
voient servir  :  dix  immobilement  comme  premiers  cham- 
bellans toute  l'entière  année  ;  vingt  par  demi-année  ; 
trente  par  quatre  mois  de  terme,  et  quarante  par  trois 
mois  à  trois  mois,  et  desquels  toujours  la  plupart  se  trou- 
voient  ordinairement  à  l'hostel,  les  uns  par  une  manière, 
les  autres  par  une  autre.  Ordonna  aussi  sur  les  quatre 
offices  des  gentilshommes,  est  assavoir  :  escuyers  d'es- 
cuerie,  eschansons,  pannetiers,  escuyers  tranchans,  en 
chascun  estât  quarante  gentilshommes,  de  trois  mois  à 
trois  mois,  pour  servir;  c'estoient  huit -vingt  gentils- 
hommes, sans  multitude  d'autres  qui  estoient  et  venoient 
depuis  à  estre  retenus  extraordinaires,  et  qui  servoient 
mesmes  les  princes  et  les  grands  barons ,  desquels  la 
maison  prenoit  autant  parement  souvent  comme  des  pro- 
pres retenus.  Par  quoy  il  convient  dire  que  ce  devoit  bien 
estre  une  merveilleuse  chose  à  voir  tant  et  si  grand  multi- 
tude de  chevaliers  et  d'escuyers  en  une  maison,  comme 
de  cent  chevaliers,  tel  fois  estoit,  tous  ensemble,  et  huit- 
vingt  gentilshommes ,  sans  les  autres  qui  y  estoient 
d'abondant  et  qui  n'estaient  point  du  nombre,  avecques 
encore  les  princes  et  tous  les  plus  grands  qui  estoient  pen- 
sionnaires, comme  :  messire  Adolf  de  Clèves,  le  seigneur 
d'Arguel,  le  seigneur  de  Chasteau-Guion,  le  seigneur  de 
Fiennes,  le  seigneur  de  Eoussy,  fils  au  comte  de  Saint- 
Pol,  le  seigneur  de  Renty,  le  marquis  de  Roistelin,  le 
mareschal  de  Bourgongne  et  autres.  Sy  ne  suffit  point  dire 

seulement  la  retenue,  mais  convient  dire  aussy  la  magni- 
ficence de  leur  estât  et  de  leur  service  à  table,  qui  estoit 
le  plus  seigneuriaux  que  jamais  je  visse  nulle  part  en 
court  de  roy,  ne  de  prince,  le  plus  assouvy  et  le  mieux 
furni  que  jamais  homme  verra,  je  crois,  pour  ordinaire. 
Sy  avoie-je  vu  à  celle  heure  beaucoup  de  hautes  et  de 
glorieuses  maisons  ;  mais  jamais  nulle  pareille  à  cestuy 
ordre  qui  estoit  ordonné,  ne  par  salles,  ne  par  grandes 
tablées,  mais  par  chambres  toutes  distinctes  et  séparées 
l'une  de  l'autre,  là  où  seulement  n'avoit  que  une  table 
pour  Testât  de  dix,  fussent  chevaliers  ou  escuyers,  et  les- 
quels dix,  autant  les  moindres  comme  les  plus  grands,  et 
tous  d'une  manière  ou  d'une  qualité  et  quantité,  et  tout 
ainsi  comme  le  prince,  et  d'autant  et  de  tels  mets  comme 
luy.  Et  à  tel  jour  telles  viandes  furent  servis  et  admi- 
nistrés si  grandement,  que  le  souhaidier  plus  ou  mieux 
eust  esté  non  pardonnable  ;  car  l'ordinaire  valoit,  ce  vous 
dis  bien,  le  festoy  d'un  grand  homme.  Chascune  table  de 
dix  avoit  un  chef  qui  présidoit,  et  lequel,  sitost  que  le 
disner  estoit  fait,  estoit  tenu  de  venir  soy  présenter  avec- 
ques  sa  disaine  devant  la  table  du  duc,  disnant  et  soupant. 
Et  furent  les  heures  si  compassées  à  point,  que  tous  eu 
tous  les  estats  pouvoient  avoir  disné  pour  eux  venir  pré- 
senter à  la  table  de  leur  maistre,  pour  luy  donner  gloire. 
Aussy  firent-ils.  Et  n'y  avoit  tablée  qui  n'y  vint  en  ordre 
et  en  règle;  et  les  regarda  le  maistre  volontiers,  et  y  prit 
grand  délit.  Et  luy  sembloit  bien,  puisqu'il  estoit  puissant 
et  de  volonté  pour  les  tenir  aises  et  tellement  comme  luy, 
il  estoit  bien  raison  que  eux  aussy  eussent  volenté  de 
mesmes,  pour  luy  faire  honneur  et  service  qui  luy  pust 
plaire.  Car  à  dire  vray,  et  aussy  ses  faits  le  monstrèrent, 
il   aimoit   fort  gloire  et   estre  grandi;    et  puisque   l'on 

cognoist  l'homme  à  ses  mœurs,  il  siet  Lieu  de  l'eusievir  et 
de  luy  complaire  eu  ce  qui  est  à  ses  frais  ;  et  n'y  a  point 
de  reprise  de  se  faire  servir  de  près,  et  d'avoir  volontiers 
emprès  luy  multitude  de  seigneurie  et  de  noblesse,  dont  nul 
parement  d'or  et  d'argent,  ne  d'autre  richesse  du  monde 
ne  peut  avoir  approche.  Mit  ordre  aussy  et  règle  en  Testât 
du  conseil  et  en  tout  ce  qui  en  dépend,  par  compétent 
nombre  et  règle.  Pareillement  fit-il  en  sa  chapelle  et  en 
Testât  de  ses  archers,  et  tout  par  condition  comme  de 
toute  sa  maison  mettre  eu  ordonnance  ;  c'estoit  la  fin  où 
il  prétendoit  touchant  cestu}^  point'. 

Son  estât  doncques  en  cestuy  point  dressé ,  moult  le 
faisoit  noble  à  voir  ;  et  estoit  une  chose  magnifique  non 
vue  pareille.  Et  tout  le  résidu  eust  esté  dressé  ainsi  :  ce 
que  non.  Mais  ne  procéda  point  de  luy,  mais  de  ses  gens; 
car  comme  Taventure  du  temps  le  rendoit  ainsi  jà  de 
longtemps,  et  paravant  qu'il  venist  à  seigneurie,  et  qu'il 
estoit  souffreteux,  beaucoup  de  gens  avaricieux  et  convoi- 
teux  extrêmement,  et  de  diverses  notes,  s'estoient  ombroiés 
entour  de  luy,  sur  Tespoir  du  temps  futur;  et  lesquels, 
luy  maintenant  venu  à  terre,  le  saisirent  à  bras,  et  y 
obtinrent  le  gouvernement,  l'un  en  une  manière,  Tautre 
en  une  autre;  et  lesquels,  comme  eux  n'avoient  autre 
Dieu  que  or  et  argent,  pour  se  faire  grans  outre  mesure 
et  devoir,  furent  exemple  au  maistre  aussy  de  mettre 
là  son  estude ,  et  d'aimer  amas  d'or  et  d'argent,  comme 
son  idole,  [ce]  qui  grant  dommage  fut.  Car,  si  gens  de 
grand  et  noble  courage,  vertueux  et  honorables,  de  grant 
lieu  et  d'eage  louable,  y  fussent  aussy  bien  eschus  pour 
l'avoir  en  mains,  ce  eust  esté  chose  admirable  que  de  son 

*  Comparez  la  notice  si  intéressante  qu'Olivier  de  la  Marclie  a  écrite 
sur  YEstat  delà  maison  du  duc  Charles  de  Bottrgongne. 

fait,  avecques  ce  que  maintenant  il  estoit  si  grand  encore, 
que  point  n'avoit  de  pair.  Et  plains  sur  toute  chose  du 
monde  l'aventure  de  ceste  avarice,  si  elle  luy  peut  estre 
imputée  à  vice.  Mais  hardiement,  de  ceux  qui  en  furent 
cause  et  qui  en  furent  nourriture  et  exemple,  je  plains 
l'adestrance;  car  en  la  convoitise  du  maistre  peut  avoir 
excuse  et  sauvation  lionneste,  comme  à  un  tel  grand  prince 
comme  luy  il  y  siet  pouvoir  avoir  et  désirer  d'avoir  thrésor 
et  de  grans  amas,  pour  maints  grans  soudains  affaires, 
là  011  le  grand  avoir  sert.  Mais  en  gens  de  commun  estât 
et  de  commune  vocation ,  qui  veillent  et  labeurent  ,en 
choses  démesurées  et  en  outrages  intolérables,  et  dont 
plaie  vient  en  la  chose  publique,  en  ceux-là  ne  peut  avoir 
excuse,  ne  coloration,  sinon  que  vice  en  court  est  souvent 
plus  honoré  et  essaucié,  et  tient  et  possède  plus  tost  lien 
que  vertu.  Sy  ne  peut  prince  avoir  au  monde  plus  grand 
plaie,  ne  plus  pestilencieux  venin  emprès  luy,  que  avoir 
entour  de  luy  gens  avaricieux,  convoiteux  et  flatteurs  en 
autorité.  Car  tous  les  maux  du  monde  en  ensièvent,  et 
les  princes  s'en  déshonorent,  et  lés  affaires  de  la  chose 
publique  et  des  villes  et  des  pays  s'en  desfigurent  et 
desrèglent. 

Moult  y  avoit  de  grandes  et  de  belles  vertus  en  ce  jeusne 
prince,  le  duc  Charles,  et  entre  autres  choses  louables, 
l^arcevoit-on  en  luy  haute  magnificence  de  cœur  pour 
estre  vu  et  regardé  en  singulières  choses.  Tournoit  toutes 
ses  manières  et  ses  mœurs  à  sens  une  part  du  jour,  et 
avecques  jeux  et  ris  entremeslés,  se  délitoit  en  beau 
parler  et  en  amonester  ses  nobles  à  vertu ,  comme  un 
orateur.  Et  en  cestuy  regart,  plusieurs  fois,  s'est  trouvé 
assis  en  un  haut-dos  '  paré,  et  ses  nobles  devant  luy,  là  où 

'  Espèce  de  fauteuil. 

il  leur  fit  diverses  remoustrances  selon  les  divers  temps  et 
causes.  Et  toujours,  comme  prince  et  chef  sur  tous,  fut 
richement  et  magnifiquement  habitué  sur  tous  les  autres. 
Donnoit  à  mesure  assez,  mais  non  en  grant  portion  ;  mais 
donnoit  à  beaucoup  d'hommes,  et  estoit  assez  d'amiable 
repaire,  mais  fort  voùloit  estre  servi  de  près.  Au  commen- 
cement de  son  histoire,  j'en  ai  assez  largement  parlé  de 
luy  et  de  son  père  touchant  leurs  vertus  et  leurs  mœurs. 
Sy  ne  besongne  point  d'en  parler  arrière  la  seconde  fois , 
sinon  que  depuis  ce  temps-là  il  ait  pris  aucunes  nou- 
velles mœurs,  il  siet  bien  d'en  faire  mémoire,  quand  encore 
elles  ne  seroient  point  de  los,  ne  de  perfection.  Car  autre- 
ment sembleroit-il  que  je,  en  mon  escripre,  seroie  un  men- 
teur volontaire  et  un  flatteur,  qui  grandiroie  un  homme 
par  bourdes,  et  le  feroie  meilleur  que  homme  et  de  plus 
haute  condition,  tout  parfait,  sans  vice,  qui  point  ne  se 
trouve  au  monde. 

Si  donc  je  m'avance  à  réciter >  aucuns  de  ses  vices,  à 
titre  de  bien,  tant  mieux  fais-je  à  croire,  quand  je  fais 
narration  de  ses  vertus,  pour  en  donner  vraie  cognois- 
sance.  Sy  dis  de  luy,  et  le  dis  par  pitié,  que  gens  inutiles, 
en  son  premier  règne,  ont  eu  approche  de  luy,  et  par  quoy 
sa  personne  en  a  esté  moins  claire.  Car  volentiers  on  dit 
que  le  seigneur,  de  telle  et  telle  famille  qu'il  a,  volontiers 
en  prend  tel  ou  tel  ploy  ;  et  attirent  les  mœurs  des  servi- 
teurs, costumièrement,  les  mœurs  du  maistre  à  leur  usage. 
Quand  donc  les  cœurs  des  serviteurs  sont  vicieux  et  tout 
eslongniésde  noblesse,  et  ne  visent  qu'à  rapine  et  à  ordure, 
et  à  remplir  leur  sac  sans  peur  et  sans  hide,  et  sans  mesure 
et  sans  pitié,  comme  mal  qu'il  soit  pris,  certes,  c'est  une 
douloureuse  perte  et  dommage,  quand  le  cœur  d'un  noble 
prince  se  décline  là  envers,  constraint  par  telle  maisnie. 

CHAPITRE  XL. 

Comment  le  duc  Charles  tenoit  trois  fois  la  semaine  audience,  où  il 
falloit  que  tous  ses  nobles  comparussent  autour  de  luy. 

Eucore  en  Brusselles,  ce  duc  Charles  se  détermina  à 
mettre  sus  et  à  maintenir  roide  justice,  tant  en  plainte  et 
en  procès  de  causes  comme  en  punition  des  mauvais,  dont 
les  pays  estoient  pleins.  Et  pour  ce  faire,  commit  un 
prévost  des  marissaux,  un  périlleux  varlet,  aussy  de  petite 
estoffe ,  mais  tout  propre  pour  faire  ruyneux  exploits.  Et 
pour  le  fait  des  parties  qui  avoient  leurs  causes  pendans 
devant  juges,  çà  et  là,  sans  en  traire  fin,  et  pour  recevoir 
toutes  plaintes  de  povres  gens  en  divers  cas,  il  mit  sus 
une  audience,  laquelle  il  tint  trois  fois  la  semaine,  le 
lundi,  le  mercredi  et  le  vendredi,  après  disner,  là  où  tous 
les  nobles  de  sa  maison  estoient  assis  devant  luy  en  bancs, 
chascun  selon  son  ordre,  sans  y  oser  faillir,  et  luy  en  son 
haut-dos  couvert  de  drap  d'or,  là  où  il  recevoit  toutes  re- 
questes ,  lesquelles  il  fit  lire  devant  luy,  et  puis  il  en 
ordonna  dessus  à  son  plaisir. 

Là  se  tint  deux,  trois  heures,  selon  la  multitude  des 
requestes,  souvent  toutesfois  à  grand  tannance  des  assis, 
mais  souffrir  en  convenoit;  et  en  apparence  extériore,  ce 
sembloit  estre  une  chose  magnifique  et  de  grand  los,  com- 
ment qu'il  en  allast  du  fruit.  Mais  en  mon  temps,  n'ay,  ne 
oy,  ne  vu  que  chose  telle  a  esté  faite  de  prince,  ne  de  roy, 
ne  autre,  ne  de  telle  apparence.  Donc,  et  quand  il  alla  par 
ville,  de  lieu  à  autre,  et  d'église  en  église,  c'estoit  mer- 
veille de  l'ordonnance  et  de  la  règle  qui  y  estoit,  et  de  la 
grant  compagnie  qu'il  menoit.  N'y  avoit  si  vieil  chevalier, 
ne  si  jeusne  qui  y  eust  osé  faillir,  ne  que  escuyer  se  fust 


DE  CHASTELLMN.  571 

osé  trouver  entre  les  chevaliers,  fors  que  cliascun  en  sou 
ordre  et  en  son  estât.  Et  à  matin  et  à  lever,  ordonna  tout 
le  monde  de  l'attendre  par  distinctes  chambres.  Donc,  nul 
n'osoit  transgresser,  ne  passer  outre,  chascun  selon  la  di- 
gnité de  son  estât,  les  escuyers  en  une  leur  chambre  pre- 
mière, les  chevaliers  après  en  une  autre  chambre  seconde, 
et  les  grans  chambrelans  les  plus  prochains  qui  entroient 
en  sa  chambre  :  c'estoient  les  trois  gérarcies ,  et  à  tous 
ceux-là,  en  grand  multitude,  vuida  dehors  pour  aller  à  la 
messe.  Donc,  sitost  que  l'offrande  estoit  faite,  toutes  ces 
nobles  gens  pouvoient  aller  disner,  et  trouvoient  tout 
prest,  chacun  en  son  estât,  pour  retourner  tout  à  temps 
devers  luy,  ains  qu'il  fust  levé  de  table  ;  car  ainsi  le  fal- 
loit  faire  ou  perdre  ses  gages  d'un  jour. 

CHAPITRE  XLI. 

Comment  l'acteur  dit  que,  en  la  raag-nificence  et  grandeur  où  estoit 
le  duc,  il  eut  plustost  perdu  la  vie  que  les  pays  qu'il  tenoit  du 
royaume. 

Si  je  doy  doncques  et  s'il  me  loist  vérité  dire,  en  son 
temps  et  h  celle  heure  encore  que  j'écrivis  cestui  chapitre', 
qui  estoit  la  seconde  année  de  son  règne,  n'avoit  prince 
en  terre  de  telle  magnificence,  ne  de  tel  appareil.  Bien 
toutesfois  est  et  doit  estre  une  maison  de  France  trop  plus 
grand  chose  que  d'un  duc  de  Bourgongne  ;  mais  la  gran- 
desse  n'y  fait  point  tant  comme  la  manière  du  faire,  qui 
est  pratiquée  et  mise  en  sa  forme  par  avis.  Donc,  et 
comme  je  dis  que  sa  magnificence  e.stoit  grande  en  aucuns 

'  Chastellain  écrivait  donc  ce  chapitre  en  1468. 

endroits,  sy  estoit  aussi  sa  fortune  jusqu'à  ce  joui*,  qui 
passoit,  pour  trois  ou  quatre  ans,  tous  les  roys  chrestiens, 
par  batailles  et  victoires  obtenues,  et  par  avoir  donné  peur 
et  fréeur  à  toutes  nations  voisines.  Ait  Dieu  voulu  et 
souffert  qu'il  ne  s'en  soit  de  riens  enfiéry,  et  qu'il  luy  en 
ait  rendu  g*râces  à  l'avenant  de  la  gloire  qu'il  en  a  reçue  i 
Mais  moult  furent  venus  et  vinrent  en  périlleux  temps 
ensemble  le  roy  Loys  et  luy ,  qui  tous  deux  faisoient 
à  craindre  en  leurs  mœurs,  et  malement  tard  concordables 
pour  vivre  paisibles  ensemble.  Tous  deux  estoient  princes 
de  fait  et  de  sens  ;  et  n'y  avoit  celuy  qui  ne  fust  bien  pour 
tourner  son  contraire  par  puissance,  qui  estoit  matière 
souveraine  aux  François  de  baine  contre  luy,  parce  qu'il 
estoit  si  fier  et  si  puissant,  et  qu'à  nul  appétit  il  n'estoit  à 
ployer ,  sinon  à  son  singulier  bon  et  à  son  plaisir,  qui 
estoit  toutesfois  subjet  de  la  maison  de  France,  et  estoit 
Anglois  et  François,  ainsi  qu'il  luy  plaisoit;  et  obéissoit 
quand  il  vouloit,  et  quand  ne  vouloit,  sy  demoura-il  ainsi. 
Tenoit  une  grande  part  du  royaume  énonglée  et  conquise 
par  armes,  à  luy  transportée  depuis  par  don  du  roy,  la- 
quelle, qui  l'eust  voulu  ravoir,  elle  eust  esté  dangereuse  à 
lui  esrachier  des  mains.  Et  mesmes  ainsi  le  porta-il  en  ses 
paroles,  qu'il  eut  plustost  perdu  la  vie  que  les  terres.  Par 
quoy,  quand  je  regardoie  les  matières  estre  telles  entre  les 
deux  personnes  et  de  tel  dangier  tous  deux,  peu  m'estoit 
autre  espoir,  sinon  d'avoir  rumeurs  et  turbations  durant 
leur  vie  ;  de  quoy  toutesfois  l'issue  pend  en  Dieu,  à  nulluy 
cognue,  fors  quand  le  point  vient.  Eu  cestes  gloires  donc- 
ques  et  victoires  que  ce  duc  Charles  avoit  jà  obtenues  et 
acquises  en  quatre  ans,  il  resplendissoit,  comme  j'ay  dit, 
par  toute  la  terre  ;  et  n'y  avoit  ne  roy,  ne  empereur  qui 
n'en  fist  un  grand  poids,  ne  nation  lointaine,  ne  près,  qui  ne 

le  doubtast  et  crainsist  par  les  expériences  passées.  Et  par 
ce  ai-je  dit  et  narré  qu'il  avoit  voulu  affecter  la  magnifi- 
cence d'un  singulier  estât,  avecques  la  clarté  et  magnifi- 
cence de  la  fortune  ;  car  avoit  bien  pourquoi  l'entretenir  et 
payer,  et  beaucoup  mieux  encore  s'il  eust  voulu. 

CHAPITRE  XLII. 

Comment  il  fît  assembler  les  Quatre  Membres  de  Flandres  à  Brusselles, 
leur  demandant  trois  points  pour  luy  accorder  ayde. 

En  Brusselles  encore,  et  après  ceste  victoire  de  Liège, 
fit-il  convenir  les  estats  de  Flandres  et  les  Quatre  Mem- 
bres ;  ensemble  y  fît  convenir  aussi  les  trois  estats  de  Bra- 
bant,  sur  la  matière  des  aydes  sur  tous  ses  pays.  Et  en 
effet,  eux  tous  venus  devant  luy,  leur  fit  remonstrer  trois 
points  par  lesquels  il  avoit  cause  de  leur  faire  grand  de- 
mande, et  tous  les  trois  points  il  démonstroit  raisonnables 
et  droituriers.  Le  premier  sy  estoit  :  que  à  son  entrée  en 
seigneurie,  il  est  ordinaire  et  de  coustume  à  tous  princes 
de  demander  ayde  à  leurs  subjets.  Le  second  point  sy 
estoit,  et  alléguoit  que  ayde  luy  estoit  due,  sicomme  à  tous 
princes,  à  cause  de  son  mariage,  qui  se  de  voit  prochaine- 
ment faire.  Et  le  tiers  sy  estoit,  et  remonstroit  comment , 
à  cause  de  la  guerre  qu'il  avoit  maintenue  encontre  Lié- 
geois pour  la  sauveté  et  salut  de  tous  eux  et  de  tous  ses 
pays,  il  luy  estoit  dû  aussi  en  toute  bonne  raison  une 
ayde,  en  récompense  des  grans  et  innombrables  frais  qu'il 
y  avoit  portés,  sique,  toutes  les  trois  causes  mises  ensem- 
ble, la  demande  pou  voit  et  devoit  estre  grande  et  nulle- 
ment refusable  ;  car  tous  les  points  estoient  ordinaires.  Et 
monta  la  demande  faite  aux  Flamands,  à  douze  cens  mille 
esc  us,  à  rien  rabattre  et  à  payer  en  seize  ans,  et  celle  des 

Brabançons ,  trois  cens  raille  lions ,  sans  riens  rabattre 
et  à  payer  en  seize  ans  aussi.  Sy  n'y  eut  celuy  qui  ne  fust 
perplex  durement  et  féru  au  front ,  d'oyr  nommer  ceste 
liorrible  somme  de  deniers  à  prendre  sur  le  peuple;  et  ne 
veoient  ni  tour,  ni  remède  de  y  savoir  bien  respondre.  Et 
jà-soit-ce  que  de  tout  temps  ancien  les  comtes  de  Flan- 
dres ont  eu  de  coustume  de  venir  faire  leur  demande  en 
Gand  sur  la  maison  de  la  ville,  maintenant  toutesfois  le 
duc  ne  le  fit  point,  car  ne  vouloit  aller  en  Gand  depuis  la 
périlleuse  entrée  qu'il  y  avoit  faite.  Et  par  ainsi,  comme 
par  un  extraordinaire,  il  fit  sa  demande  en  Brusselles  en 
lieu  de  Gand  ;  et  les  députés  qui  là  estoient,  ce  luy  sem- 
bloit  bien ,  le  porteroient  et  signifieroient  bien  en  Gand 
pour  et  en  son  nom,  comme  ils  firent.  Et  finablement 
Gantois,  comme  chiefs  du  pays  et  pour  un  rapaisement 
de  leur  prince  courroucié  sur  eux,  accordèrent  la  demande 
tout  et  outre,  et  venist  après  ce  qu'il  pust  du  paiement  ;  car 
ne  fut  oncques  que,  quand  Gand  accorda  aucunes  aydes, 
que  Bruges  et  toutes  les  autres  villes  forcément  n'y  allas- 
sent après  et  les  ensievissent.  Et  tout  ainsi  firent  ceux  de 
Brabant,  jà-soit-ce  que  ce  ne  fust  pas  sans  long  bargaing 
et  à  bien  dur.  Et  alors,  après'  avoir  séjourné  en  Brusselles 
jusques  à  l'entrée  de  quaresme,  prit  son  chemin  envers 
Hainaut  et  fit  son  entrée  à  Mons  par  un  dimanche,  jour 
des  Brandons,  là  où  il  fut  solemnellement  reçu  à  grand 
joie  et  à  grand  révérence.  Et  estoient  les  trois  estats  du 
pays  en  la  ville  venus  par  son  mand,  et  en  partie  aussi 
en  faveur  de  luy  pour  luy  conjouir  ;  et  là  fit-il  faire  sa 
demande  aussi  auxdits  trois  estats,  de  la  somme  de  trois 
cens  mille  livres  tournois  en  monnoie,  qui  montent  cent 
mille  lions  en  or.  Et  combien  que  la  somme  montast  à 
beaucoup,  ce  sembloit  à  aucuns,  et  qu'elle  estoit  dure  à 

prendre  sur  le  povre  peuple,  ce  luy  remonstroit-on ,  et 
répliquèrent  longuement  lesdits  trois  estats  par  maintes 
excuses  et  belles  raisons,  toutesfois,  par  conclusion  leur 
fut  dit  que  s'en  appaisassent  et  qu'ils  s'en  tussent  à  peu  de 
refus  ;  car  force  leur  estoit  et  seroit  de  l'accorder  et  de  non 
en  repincier  riens. 

Donc,  et  comme  il  fît  à  Mons,  tout  tel,  luy  venu  à  Valen- 
ciennes,  demanda  cent  mille  livres  tournois,  sans  riens  en 
recopper  et  à  payer  en  quinze  ans  ;  ce  que  envis  firent 
toutefois  Valenciennois,  mais  enfin  les  accordèrent.  Ces- 
toit  quatre  cent  mille  livres  tournois  sur  le  petit  pays  de 
Hainaut,  qui  tous  dévoient  venir  en  coffre  avecques  les 
aydes  de  Flandres  et  de  Brabant  et  de  Valenciennes.  S'en 
alla  à  Lille  visiter  ses  trésors  et  ses  coffres ,  là  où  il  fit 
aucun  petit  séjour;  et  à  Pasques  flories,  s'alla  rendre  à 
Bruges,  ordonner  et  aviser  sur  le  fait  de  ses  noces,  qui 
approchoient  au  prochain  mai  futur,  et  sur  le  fait  aussi  de 
la  feste  de  la  Toyson  d'or,  qu'il  devoit  tenir  audit  Bruges, 
et  pour  laquelle  on  avoit  semons  et  averti  tous  les  cheva- 
liers de  l'ordre  de  comparoir  là  ou  envoyer  procureur 
pour  eux.  Donc,  entre  les  autres,  y  fut  semons  de  compa- 
roir en  propre  personne,  le  comte  de  Nevers,  pour  res- 
pondre  à  aucun  cas  qui  toucboit  à  son  honneur,  et  duquel, 
s'il  se  vouloit  purgier  et  purifier,  luy  fut  dit  qu'il  compa- 
rust  personnellement,  ou  sinon  il  seroit  vaincu  par  contu- 
mace. Y  furent  semons  aussy  les  deux  seigneurs  frères  de 
Croy  et  le  seigneur  de  Lannoy,  sur  leur  damp  et  péril, 
lesquels  toutesfois  ne  furent  pas  si  laiches,  ne  si  failli^;, 
que  hardiement  ils  ne  comparussent  et  se  présentassent  à 
leur  jour.  Et  passèrent  parmi  le  pays  de  Hainaut  tout  au 
travers  et  se  vinrent  rendre  à  Bruges ,  eux  confians  en 
Dieu  et  en  toute  aventure. 

CHAPITRE  XLIII. 

Comment  le  duc  Charles  tint  sa  Toyson  à  Bruges,  la  première  depuis 
la  mort  de  son  père,  en  l'église  de  Nostre-Dame. 

Le  huitiesme  de  mai,  par  un  dimanche,  ce  duc  Charles 
tint  en  sa  ville  de  Bruges,  en  l'église  de  Nostre-Dame,  la 
feste  et  solemnité,  la  première  depuis  la  mort  de  son  père, 
de  son  ordre  de  la  Toyson  d'or.  Et  s'y  trouvèrent  ensemble, 
luy  compris  dedans  eux,  quatorze  tant  seulement  de  che- 
valiers à  ceste  feste.  Donc,  hormis  six  qui  estoient  allés  de 
vie  à  trespas,  depuis  le  derrain  chapitre  tenu  à  Saint- 
Omer,  les  autres  tous  envoyèrent  ici  leurs  procureurs,  les 
uns  pour  leurs  grandes  affaires  et  léales  essoines,  et  les 
autres  pour  occasion  de  maladies  et  de  vieillesse.  Le  duc 
de  Clèves,  pour  ce  temps-icy,  et  le  duc  de  Guéries,  frères 
de  l'ordre,  estoient  en  mortelle  guerre  ensemble.  Donc,  à 
cause  de  leur  ennemisté  et  pour  ce  qu'ils  ne  se  vouloient 
entre-accorder,  ne  conj oindre,  furent  reçus  en  leur  procu- 
ration par  procureur.  Le  roy  Jehan  d'Arragon,  pour  di- 
gnité de  sa  couronne  et  pour  la  grande  distance  du  lieu 
aussy,  et  de  son  vieil  eage,  n'en  fut  pas  requis  aussy  d'y 
comparoir,  sinon  par  procureur.  Pareillement,  le  duc  d'A- 
lençon  fut  excusé,  pour  cause  de  sa  vieillesse  et  de  l'in- 
disposition de  ce  royaume,  qui,  en  ce  temps  alors,  portoit 
et  causoit  divers  dangers  entre  le  roy  et  la  maison  de 
Bourgongne,  dont,  à  cestuy  d'Alençon,  il  convint  obtem- 
pérer par  bon  sens  partout.  Le  comte  d'Ostrevant  estoit 
impotent  de  tous  ses  membres ,  et  ne  se  pouvoit  tirer  de 
luy  fruit,  ne  parement  en  telle  assemblée,  sinon  par  osten- 
sion  du  tableau  de  ses  armes.  Les  deux  frères  de  Croy  et 
celuy  de  Lannoy  s'estoient  présentés  à  Bruges,  huit  jours 

paravant,  par  les  lettres  du  duc,  pour  ester  en  justice 
devant  ceux  de  l'ordre,  là  où  eux  oys  et  accusés  de  plu- 
sieurs cas  de  par  le  duc,  partirent  enfin  désolés,  ne  justi- 
fiés, ne  condamnés  ;  mais  ne  les  voulut  le  duc  oncques  rece- 
voir pour  estre  à  sa  feste,  ne  par  procureur,  ne  autrement: 
souifroit  tant  seulement  que  leurs  tableaux  présentassent 
leurs  personnes  absentes  et  que  Toyson-d'Or  allast  pour 
eux  à  l'offrande. 

Le  comte  de  Nevers,  qui  soloit  estre  de  l'ordre,  icelluy 
par  aucunes  lettres  de  semonce  qui  luy  avoient  esté  en- 
voyées de  par  le  chapitre,  de  venir  respondre  à  plusieurs 
grands  et  infamieux  articles,  avoit  jà  paravant  renvoyé 
son  collier,  et  ce,  par  un  officier  d'armes  et  un  clerc,  assez 
irrévéramment  fondés. 

Donc,  à  cause  de  ce  et  de  son  péché  prouvé,  son  ta- 
bleau, à  l'heure  que  Toyson-d'Or  le  devoit  appeler  h 
l'offrande ,  icelluy  Toyson-d'Or  le  alla  lever  hors  de  sou 
lieu,  le  rua  à  ses  pieds  et  prit  un  autre  tableau  noir.  Là 
avoit  escrit  dedans  la  récitation  de  son  cas  :  comment  il 
avoit  esté  semons  authentiquement  ;  comment  il  n'avoit 
voulu  comparoir  pour  respondre  ;  comment  et  en  quoy  il 
avoit  abusé  encontre  son  honneur  et  encontre  la  dignité 
de  la  foy  chrestienne.  Et  lisoit  icestuy  Toyson-d'Or  ceste 
escriture  tout  en  haut ,  oyant  tout  le  monde  ;  et  tout 
tellement  escrit,  mit  ce  tableau  noir  au  lieu  de  l'autre,  là 
où  tout  le  monde  après  en  pouvoit  prendre  copie. 

Depuis  la  feste  tenue  à  Saint-Omer  par  le  duc  Philippe, 
furent  morts  des  chevaliers  de  l'ordre  six,  et  desquels 
se  fit  ici  le  service.  Le  premier  des  morts  fut  le  duc 
d'Orléans  ;  le  second,  le  seigneur  de  Villerval  '  ;  le  tiers,  le 

•  Gilbert  df!  Lannov. 

seigneur  de  Roye';  le  quatriesme,  le  comte  d'Ariane; 
le  cinquiesme  [Baudot  de  Noyelle],  et  le  derrain,  le  duc 
Philippe  de  Bourgongne,  celuy  qui  premier  institua 
l'ordre. 

A  ceste  feste,  qui  riche  estoit  et  solemnelle,  se  trouvè- 
rent tous  ensemble  et  assis  par  ordre  et  par  degré,  les 
ambassades  icy  dénommées. 

Premièrement  et  en  front,  un  ambassadeur  de  nostre 
Saint-Père,  au  plus  haut  bout.  En  après,  de  ce  mesme 
rang,  à  la  droite  main,  un  évesque  ambassadeur  du  roy 
d'Angleterre;  tiercement,  l'évesque,  de  Verdun  et  le  sei- 
gneur deMalicorne,  du  duc  de  Normandie,  messire  Charles 
de  France,  avecques  leur  sieute,  qui  estoit  grande  et  no- 
table; et  quartement,  l'ambassade  du  duc  de  Calabre,  qui 
estoit  notable  aussi  et  de  bonne  estoffe. 

A  la  main  sénestre,  séoit  en  front  un  chevalier  de 
Valence,  ambassadeur  du  roy  Jehan  d'Arragon  ;  et  en 
après  séoit  l'ambassade  du  duc  de  Bretagne ,  moult 
noble  aussy,  et  bien  estoffée  de  grans  gens,  comme  de 

l'abbé %  un  vaillant  clerc,  et  du  président  de 

Bretagne,  avecques  un  mont  d'autres  gens  de  grand  estât 
et  de  grand  monstre,  et  lesquels  n'avoient  jamais  vu  ceste 
feste  tenir,  ne  les  cérémonies  d'ycelle,  mais  moult  la  louè- 
rent et  en  firent  grand  estime.  Et  furent  tous  festiés  ce 
jour,  après  la  messe  dite,  en  la  maison  du  duc,  magnifi- 
quement en  diverses  chambres,  chacune  ambassade  en  heu 
à  part  et  à  privé  ;  et  tous ,  après  le  disner  fait ,  furent 
menés  en  la  grand  salle  où  séoit  le  duc  à  table  avecques 
ses  frères  en  son  trône,  et  là  ofi  furent  monstrées  diverses 


'  GuideRoye. 

^  Lacune.  Probablement  l'abbé  de  Begard. 

hautes  magnificences  ce  jour,  et  lesquelles  ne  besongne  à 
mettre  par  escrit,  parce  qu'elles  se  donnent  à  entendre  à 
part  elles,  par  espécial  en  cestui  jeusne  prince  en  qui  avoit 
la  faculté  et  le  pouvoir  d'en  faire  autant  que  le  cœur  luy 
en  pouvoit  dire.  Car,  en  christienté  à  celle  heure  n'avoit, 
ce  croy-je,  qui  tant  fust  plein  et  dru  de  tous  biens,  comme 
luy,  par  succession  de  son  père.  Se  contretint  toutesfois 
en  excès  de  bonbans  à  ceste  feste ,  et  ne  monstra  pas  ses 
riches  trésors,  ne  avoirs,  que  son  père  autresfois  avoit 
monstres  à  f estes  semblables;  car  approchoit  le  jour  de  ses 
nopces,  là  où  le  desploy  et  le  tout  monstrer  auroit  lieu  trop 
plus  licitement  que  icy,  combien  que  ce  qui  s'en  monstroit 
estoit  si  grand  que  ailleurs  à  peine  en  nul  royaume  on  ne 
trouvast  si  bien,  ne  mieux. 

Longuement  tinrent  chapitre  ces  chevaliers  de  l'ordre 
sur  les  colliers  qui  estoient  à  donner  et  sur  lesquels  mul- 
titude de  hauts  et  de  vaillans  chevaliers  s'attendoient,  et 
trop  plus  qu'il  n'en  besongnoit  ;  car  n'en  y  avoit  que  sept 
vacans,  et  en  trouvoit-on  bien,  par  bon  juste  compte,  une 
cinquantaine  qui  tous  le  valoient  et  qui  en  estoient  di- 
gnes ;  car  à  merveille  y  avoit  alors  de  beaux  personnages 
et  de  grans  seigneurs  et  de  bons  chevaliers.  Messire  Phi- 
lippe de  Savoie,  frère  à  la  royne  de  France,  estoit  l'un  des 
eslus,  et  lequel  par  malcontent  du  roy  Loys  de  France, 
du  mortel  danger  en  quel  l'avoit  tenu  longuement  en 
prison,  s'estoit  entièrement  rendu  et  adjoint  à  ce  duc 
Charles,  pour  vivre  et  mourir  avecques  luy,  et  pour  estre 
de  sa  maison.  Sy  en  fit  le  duc  grand  feste,  et  s'en  tenoit  à 
bien  paré  ;  car  estoit  chevalier  de  grand  vertu  et  de  grand 
fait,  et  le  seul  de  la  maison  de  Savoie  digne  de  réputation. 
Le  seigneur  de  Montagu,  et  Toyson-d'Or  avecques  luy, 
luy  porta  le  collier,  qui  hautement  le  reçut  et  à  grand 

honneur.  Pareillement  en  porta  ledit  seigneur  de  Montagu 
deux  autres  en  Bourgongne,  à  deux  seigneurs,  l'un  au 
seigneur  de  Couches,  un  vaillant  noble  chevalier  et  de 
grand  maison,  et  un  autre  à  messire  Jehan  de  Damas, 
seigneur  de  Clessy,  un  bel  jeusne  chevalier  bien  adressié 
et  de  bonne  parade  ;  mais  n'y  avoit  pas  tant  de  mérite  jà 
acquis  pour  si  haut  avenir,  comme  il  y  pouvoit  avoir 
d'espoir  sur  le  temps  futur  de  bonne  chevalerie,  car  jeusne 
estoit  et  n'avoit  gaires  vu  encore.  Mais  son  personnage 
le  fît  avancer,  avecques  faveur  que  le  duc  y  avoit  mise, 
et  que  l'apparence  y  estoit  grand  en  l'homme,  avecques 
bon  sens.  Encore  en  restoit  deux  autres  à  donner;  mais 
encore  on  les  tint  secrets ,  et  ne  sçavoie  à  qui,  à  l'heure  de 
cestuy  escrire,  par  quoy  je  n'en  parle  plus  avant,  de  peur 
que  je  ne  faille,  et  qu'il  ne  loist  soy  fonder  sur  opinion 
non  atteinte  ' . 

CHAPITEE  XLIV. 

Comment  Toyson-d'Or,  vieillard,  par  son  instance  fut  déporté  de  son 
office,  auquel  il  avoit  servi  le  duc  par  l'espace  de  trente-six  ans,  et 
procura  en  son  lieu  estre  ordonné  son  serviteur. 

A  ceste  feste  de  l'ordre  tenue  et  faite  par  le  duc  Charles, 
on  fit  grandes  apprestances  de  jour  en  jour  pour  la  feste 
des  nopces  de  ce  duc  qui  approchoit;  et  furent  diverses 
mains  et  à  grand  multitude  mises  en  œuvre  à  tous  lez  en 
diverses  affaires  et  mestiers  ;  car  l'appareil  y  estoit  grand, 
et  le  propos  du  duc  du  mesme  pour  soy  fort  monstrer  à  ces 

"  Ce  fut  dans  ce  chapitre  que  les  chevaliers  de  la  Toison  d'or  adres- 
sèrent au  duc  de  sages  remontrances  qui  ne  furent  pas  écoutées. 
Voyez  VHistoire  de  l'ordre  de  la  Toison  d'or,  par  M.  de  Reiffenberg-, 
pp.  54  et  413. 

Anglois.  Or  advint  que,  le  jour  de  la  Peuthecoste,  le  duc 
Charles  avoit  en  propos  de  tenir  pleine  cour  et  royal  estât, 
et  de  tenir  table  en  sa  riclie  magnifique  salle  qu'il  avoit  fait 
faire,  avecques  tous  ses  barons  et  nobles  hommes.  Mais 
comme  je  vous  ai  dit  que  messire  Jacques  de  Bourbon 
estoit  allé  de  vie  à  trespas,  le  duc  s'y  estoit  tellement  altéré 
et  devenu  perplex,  qu'à  peine  se  osoit-il  asseurer  de  sa  vie; 
et  n'y  avoit  nul,  ne  médecin,  ne  autre,  qui  le  pust  oncques 
remettre  en  joie,  ne  en  paix  de  cœur,  tant  se  donnoit  peur 
et  mérancolie.  Toutesfois  n'avoit,  ne  ne  sentoit  nullement 
mal,  sinon  ce  qu'il  s'en  donnoit  par  pensée.  Et  par  ainsi, 
la  feste  qu'il  avoit  proposée  à  tenir  le  saint  jour  de  Peu- 
thecoste, fut  sursise  et  tourna  à  nient;  et  disna  secrè- 
tement et  à  peu  de  maisnie  en  sa  chambre.  Or  estoit 
ainsi  que  Toyson-d'Or',  qui  avoit  servi  ledit  ordre  en 
Testât  et  office  de  roy  de  l'ordre,  par  l'espace  de  trente- 
six  ans,  et  estoit  jà  devenu  vieil  et  de  grand  eage,  et  par 
diverses  grans  labeurs  et  voyages  qu'il  avoit  eus  fort  débi- 
lité et  affoibli,  avecques  ce  encore  qu'audit  présent  lieu 
de  Bruges  il  estoit  enchu  en  maladie,  dont  il  mourut  enfin 
dedens  six  semaines  après  %  cestuy  Toyson-d'Or,  un  petit 
resours  de  sadite  maladie,  et  espérant  encore  pouvoir 
vivre  aucun  temps,  mais  non  pas  vouloir  porter  cure,  ne 
soin  en  son  estât  accoustumé,  pourpensa  et  délibéra  de 

•  Jean  Lefebvre  de  Saint-Remy,  roi  d'armes  de  la  Toison  d'or.  Il 
nous  a  laissé  une  excellente  chronique  dont  le  texte  est  incomplet,  et 
eut  de  plus  une  grande  part  aux  travaux  historiques  de  son  ami 
Georges  Chastellain. 

^  Peu  auparavant,  par  une  charte  du  1"  avril  1468,  le  duc  créa 
ccuyer  d'écurie,  un  fils  de  Toison-d'Or,  nommé  Jean  comme  lui.  Cette 
charte  rappelait  «  les  bons  et  agréables  services  que  nostre  bien  amé 
«  Jean,  seigneur  de  Saint-Reniy  (dit  Galois),  conseiller  et  roy  de 
■<  l'ordre  de  la  Toison  d'or,  a  fait  par  cy-devant  chascun  jour...  ù 
«  mon  dit  seigneur  et  père  et  a  nous.  » 

soy  hounorablement  déporter  de  son  estât  avant  sa  mort 
et  de  y  constituer  un  autre,  du  gré  du  duc,  en  sa  pleine 
vie.  Et  de  fait  y  constitua,  et  se  arresta  sur  un  sien  ser- 
viteur, lequel  il  avoit  fait,  nommé  Fusil'.  Et  comme  il 
avoit  oy  dire  que  le  duc  tenroit  une  court  ouverte  le  jour 
de  la  Penthecoste ,  pensa  là ,  en  pleine  salle  et  en  pleine 
congrégation,  prier  au  duc  pour  estre  déporté  de  son 
estât,  considéré  ses  vieux  jours  et  son  impotence,  et  par 
son  gré  et  accord  de  le  mettre  en  nouvelle  main,  lequel  il 
avoit  choisi  digne  à  ce  ;  et  ce  fait,  voudroit  et  prieroit  le 
duc,  pour  toutes  récompenses  et  rétributions  de  ses  labeurs, 
qu'il  luy  plust  le  faire  clievalier,  considéré  encore  qu'il 
avoit  terres  et  seigneuries  nobles  et  de  noble  tennement, 
lesquelles  il  avoit  acquises. 

Or  doncques,  comme  le  duc  ne  tint  point  de  feste, 
comme  j'ay  dit,  et  les  causes  pourquoy,  cestuy  bon  vieil- 
lard cuidûit  estre  frustré  en  son  honorable  pourpos  ;  mais 
l'évesque  de  Tournay,  chancelier  de  l'ordre,  et  plusieurs 
autres  bons  seigneurs,  ses  amis,  en  avertirent  le  duc,  le- 
quel volontiers,  pour  l'amour  de  son  vieil  serviteur,  et 
pour  l'honorer  et  pour  le  déporter  désormais  de  peine  et 
de  travail,  se  présenta  en  salle  à  l'yssue  de  sa  messe, 
et  là,  au  bout  d'un  banc,  ledit  Toyson  d'or,  vestu  de  sa 
robe  d'escarlate,  la  couronne  de  roy  d'armes  en  chief,  se 
rua  à  genoux  devant  le  duc;  et  là  l'évesque  de  Tourna}'-, 
chancelier  de  l'ordre,  prit  la  parole  pour  luy  et  dit  : 
«  Mon  très-redoubté  seigneur,  veez-cy  Toyson-d'Or,  roy 
«  d'armes  de  vostre  très-haut  et  très-noble  ordre  de  la 
«  Toyson  d'or,  que  feu  de  très-noble  et  très-excellente 
«  mémoire,  monseigneur  vostre  père,  que  Dieu  absoille  ! 

'  Gilles  Gobert,  dit  Fusil. 

<■  édifia  et  mit  sus,  et  duquel ,  en  ensievant  le  noble  et 
«  très-haut  emprendre  dudit  monseigneur  vostre  père, 
«  vous  estes  continueur  et  parmainteneur  ;  sy  est  cestuy 
«  Toyson-d'Or  en  Testât  de  son  office,  auquel  il  a  servi 
«  monseigneur  vostre  père  par  l'espace  de  trente-six  ans, 
«  devenu  vieil  et  cassé,  comme  il  y  pert;  et  ne  peut  mais 
«  porter  peines,  ne  travaux,  tels  qu'il  duit  et  affiert  audit 
«  estât  que  longuement  il  a  exercé.  Sy  vous  prie  très- 
«  humblement  que,  de  vostre  grâce,  vous  plaise  le  relever 
«  desdites  peines  et  travaux,  et  autruy  commettre  en 
«  celuy  office,  qui  vous  semblera  ydoine,  combien,  mon 
«  très-redoubté  seigneur,  que  ce  luy  soit  le  plus  grand 
«  regret,  ce  dit,  et  le  plus  amer  mot  que  jamais  pourra 
«  avoir,  que  de  renoncer  audit  noble  estât  et  à  vostre  ser- 
«  vice,  trop  plus  digne  que  pour  luy.  Et  s'il  vous  plaist, 
«  mon  très-redoubté  seigneur,  veez-cy  Fusil,  lequel  il  a 
«  nourri  et  eslevé,  et  a  esté  en  plusieurs  lieux  et  voyages 
«  avecques,  et  là  oii  il  a  vu  et  appris  des  affaires  et  secrets 
«  dont  il  pourra  tant  mieux  servir  vostredit  noble  ordre; 
«  et  s'il  vous  plaist  le  promovoir  à  la  dignité  de  Testât 
a  de  roy  de  Tordre,  luy  en  son  semblant  et  à  son  povre 
«  jugement,  tousjours  sur  vostre  noble  correction  toutes- 
«  fois  et  pour  le  mieux  employer  ailleurs  s'il  vous  plaist, 
«  luy  il  le  vous  présente  pour  en  faire  vostre  très-noble  plai- 
«  sir.  »  Et  alors  respondit  le  duc  :  «  Vraiment,  il  nous  plaist 
«  très-bien,  et  le  voulons  bien  recevoir  ;  mais  nous  desplaist 
«  de  vostre  ancienneté  et  de  quoi  vous  ne  nous  pouvez 
«  plus  servir  ;  mais  toujours  vous  recevons-nous  à  nous.  » 
Et  alors  Toyson-d'Or  prit  la  couronne  de  dessus  son 
chief  et  la  résigna  en  la  main  du  duc;  et  le  duc,  après 
l'avoir  prise,  Tassit  sur  le  chief  du  nouvel  eslu ,  et  fut 
baptisé  Toison-d'Or  ;  et  alors  monseigneur  de  Tournay. 

soy  ruant  à  genoux ,  requit  au  duc ,  disant  :  «  Nostre 
«  très-redoubté  seigneur,  or  vous  prie  humblement  cestuy 
«  vostre  ancien  serviteur,  qui  a  eu  maints  grans  hon- 
«  neiirs  au  service  de  monseigneur  vostre  père,  que  Dieu 
«  pardoint!  et  de  vous,  qu'il  vous  plaise,  pour  toutes  ses 
«  labeurs  passées  et  pour  fin  de  toutes  rétributions,  luy 
«  faire  cest  honneur  que  de  le  faire  chevalier  :  car  en 
«  celuy  titre  il  désire  à  fîner  ses  jours.  »  Et  le  duc  res- 
pondit  :  «  Je  le  ferai  volontiers.  »  Lors  luy  fut  bailliée 
l'espée,  et  le  fit  chevalier.  Et  à  tant  fina  le  mystère  du  jour 
touchant  celuy  point. 

CHAPITRE  XLV. 

De  la  question  et  débat  qui  pendoit  entre  le  roy  Loys  et  son  frère, 
avecques  ses  alliés,  pour  la  duché  de  Normandie. 

Or  duroient  encore  les  trêves  entre  France  et  Angle- 
terre, et  pareillement  entre  le  roy  Loys,  roy  de  France,  et 
son  frère,  qui  se  nomma  duc  de  Normandie,  et  les  ducs 
de  Bourgongne  et  de  Bretagne,  pour  la  question  qui  est 
assez  dite  et  déclarée  :  est  à  savoir,  pour  l'alliance  et  ser- 
ment que  avoient  ensemble  solempnellement  fait,  juré  et 
scellé,  compris  plusieurs  autres,  quasi  tous  les  princes 
du  sang.  Mais  estoient  ces  trêves  jà  près  du  terme  que 
dévoient  expirer ,  par  quoy  et  à  tous  lez ,  ceux  à  qui  le 
danger  delà  guerre  compétoit,  se  pourvirent  et  garnirent, 
chacun  à  son  plus  fort  et  à  son  plus  beau  ;  et  veilla  chacun 
à  son  cresteau,  comme  pour  luy.  Le  roy  à  son  début,  qui 
veoit  et  considéroit  à  qui  il  pouvoit  avoir  à  faire,  si  la 
guerre  alloit  avant,  se  pour  vit  et  se  fortifia  à  tous  sens,  et 
mit  tous  ses  engins  en  œuvre  et  tous  ses  entendemens  en 

employ,  pour,  en  temps  de  besoin,  se  trouver  à  sou  des- 
seure  de  ses  adversaires.  Sçavoit  le  duc  Charles  de  Bour- 
gongne  fier  durement  et  de  grand  cœur  ;  et  avecques  ce 
qu'il  le  sentoit  fort  et  de  grand  pouvoir ,  sy  savoit-il  que 
c'estoit  le  seul  et  le  tout  sur  quoy  le  duc  de  Normandie, 
son  frère,  et  le  duc  de  Bretagne,  s'attendoient  et  repo- 
soient,  et  qu'en  la  fermeté  de  luy  et  de  son  assister,  ils  se 
maintenoient  roides  dans  leur  querelle.  Par  quoy,  par  peur 
de  l'un  et  de  l'autre ,  et  par  le  danger  qui  pendoit  en 
entamer  l'un  des  deux ,  tint  en  suspense  et  surséoit  sa 
cause  en  rongeant  son  frein,  comme  au  milieu  des  deux. 
Et  encore,  qui  plus  luy  estoit  de  poids  et  de  grief,  c'estoit 
qu'il  sentoit  et  veoit  à  l'œil  ce  qu'amender  ne  pouvoit,  ne  y 
résister  :  c'estoit  que  ce  duc  de  Bourgongne  avoit  pris  l'al- 
liance du  royaume  d'Angleterre,  par  mariage  à  la  sœur 
du  roy  Edouard  :  de  quoy  non  tant  seulement  il  resoignoit 
la  puissance  dudit  duc  qu'elle  en  seroit  plus  crue  et  plus 
grande,  mais  en  prédoutoit  et  préveoit  la  ruine  de  son 
royaume,  à  ceste  cause,  pour  le  temps  à  venir,  quand  ce 
duc-ici  s'en  voudroit  servir.  Et  par  ainsi,  et  comme  luy- 
mesme  et  tout  de  soy  s'estoit  bouté  en  ce  danger  et  mis  en 
ce  destroit  pour  avoir  mis  et  procuré  la  division  mesme  de 
tout  son  sang  contre  luy,  maintenant,  quand  il  s'en  vit 
en  tel  meschief  et  qu'il  y  cuida  remédier  par  destroites 
voies,  non  merveilles  s'il  se  trouva  perplex  en  se  cuidier 
conduire,  là  où  il  veoit  la  chose  si  difficile  et  de  si  grand 
danger  pour  sa  couronne.  Et  pour  ce  dit-on  bien  vulgaire- 
ment :  que  nul  n'a  mal  que  aucunement  il  n'en  soit  cause, 
et  est  bien  digne  celuy  de  venir  à  malaise,  qui,  de  son 
aise  et  de  sa  bonne  fortune,  fait  sa  tannance.  Qui  est  celuy, 
ô  Dieu,  qui  ayant  une  belle  maison  délitable,  et  en  quoy 
nature  se  délite  et  se  complaist,  et  par  appétit  désordonné 

après  et  par  sa  tanuance  de  telle  douceur,  va  bouter  le  feu 
au  milieu?  Qui  est  celuy,  ne  où  est-il,  qui  doit  plaindre 
celuy  homme,  quand  d'aventure  et  en  telle  perplexité  que 
de  voir  périr  le  sien,  quand  on  le  verroit  tendre  et  laborer 
au  remède  pour  le  rescourre?  Certes,  quand  la  plaie  en 
tourneroit  griève  sur  luy,  et  larmes  et  battisons  des  mains 
à  tous  lez  le  tenroient  en  angoisse,  ne  seroit  à  plaindre  de 
nulluy,  sinon  d'autant  que  la  chose  publique  en  peut  estre 
blessée  en  la  dépendance  d'un  tel  sens  perverti  et  qui  est 
adonné  à  son  propre  mal  pour  le  cuidier  faire  à  autruy. 

CHAPITRE  XLVI. 

Comment  le  roy  Loys  au  double  assembla  francs  archers  plus  qu'il 
n'estoit  de  coustume,  et  comment  il  assembla  à  Tours  les  trois  estats 
du  royaume  de  France. 

Le  roy  doncques,  par  tout  son  royaume,  vueillant  pour- 
voir encontre  ses  querellans,  les  princes  dessusdits,  et 
soy  garnir  de  force  et  d'amis  encontre  l'effort  des  autres, 
jà  de  longue  main  avoit  pratiqué  en  tous  endroits  tout 
l'effort  qu'il  pouvoit  mettre  sus,  tant  de  nobles  gens  que  de 
communes.  Et  en  effet,  par  tous  les  lieux  de  son  royaume 
là  011  on  soloit  lever  francs  archers,  il  y  assist  de  les  lever 
au  double  nombre,  plus  que  paravant.  Sy  en  trouva  un 
bien  grand  nombre,  bien  jusques  à  cinquante  mille,  bien 
embastonnés  et  bien  en  point,  avecques  ses  deux  mille 
lances  ordinaires,  sans  les  autres  qu'il  pouvoit  avoir  par 
mandement  de  ban. 

Comme  doncques  le  roy  savoit  et  entendoit  que  son 
frère,  monseigneur  Charles,  ne  se  vouloit  nullement  dé- 
partir de  la  duché  de  Normandie,  qu'il  ne  l'eust  et  empor- 
tast  pour  son  partage,  et  que  c'estoit  le  droit  point  de  la 

destrainte  de  ce  débat,  à  l'un  de  non  s'en  vouloir  passer,  et 
à  l'autre  de  non  la  vouloir  donner,  ne  de  s'en  desfaire,  le 
roy  s'avisa,  et  sagement,  de  faire  convenir  les  trois  estats 
du  royaume  à  Tours.  Et  par  toutes  les  villes  de  son 
royaume,  mesmes  en  Tournay',  manda  venir  nombre  de 
députés  devers  luy,  de  par  lesdites  villes,  pour  avoir  avis 
avecques  eux  et  conseil  en  faire  et  en  laisser  sainement  et 
duement  en  ceste  matière,  Sy  y  furent  envoyés  et  dé- 
putés maint  notable  preudhomme  et  maint  haut  et  noble 
clerc  ;  et  mesmes  tout  Testât  de  sainte  Égiise  y  estoit 
semons  et  évoqué,  par  adjonction  avecques  les  nobles,  les- 
quels tous  s'assemblèrent  à  Tours,  là  où  estoit  le  roy  qui 
les  attendoit.  Et  avoit  avecques  luy,  son  oncle,  le   roy 


'  Les  lettres  de  convocation  des  Etats-Généraux  portaient  la  date 
du  26  février  1467  (v.  st.).  Les  États-Généraux  devaient  se  réunir  le 
l'""  avril,  afin  de  pourvoir  à  l'apaisement  des  troubles  et  divisions"  à  la 
foule  et  oppression  du  peuple  ».  Tournay  élut  quatre  députés,  Simon 
de  Saint-Génois,  prévôt  de  la  commune,  Simon  Savary,  Pierre  Cambier 
et  Jean  Maurre.  Ils  revinrent  a  Tournay  le  30  avril,  et  le  2  mai  ils 
rendirent  compte  de  leur  mission.  Le  roi  avait  dénoncé  aux  États- 
Généraux  les  prétentions  de  Charles,  frère  du  roi,  sur  le  duché  de 
Normandie,  les  entreprises  du  duc  de  Bretagne  et  l'alliance  de  ce 
prince  avec  les  Anglais  qu'il  avait,  disait-on,  appelés  en  France.  Sur 
ces  divers  points,  les  députés  de  Tournay  opinèrent  quon  ne  pouvait 
séparer  de  la  couronne  la  Normandie  «  bolvercq  du  roj'aume  contre 
les  anchiens  ennemis,  les  Englois.  »  Ils  demandèrent  de  plus  qu'on 
réclamât  la  médiation  du  duc  de  Bourgogne,  afin  de  s'entendre  avec 
le  duc  de  Bretagne,  et  que  des  députés  des  prélats,  des  nobles  et  de 
sis  bonnes  villes  fussent  chargés  d'aviser  aux  moyens  de  soulager  le 
peuple.  Parmi  les  six  bonnes  villes  désignées  par  les  États-Généraux 
se  trouvait  Tournay,  dont  le  représentant  fut  messire  Simon  de  Saint- 
Génois.  Les  députés  de  Tournay  parurent  avec  éclat  à  l'assemblée  de 
Tours.  On  leur  avait  donné  des  robes,  pourpoints  et  autres  honorables 
habillements,  dont  on  chargea  un  fort  cheval  payé  onze  écus  «  qui  fut 
«  tellement  diminué  qu'au  retour  on  ne  le  vendit  que  quatre  écus.  » 
M.  Vanden  Broeck,  archiviste  de  la  ville  de  Tournay,  a  eu  l'obligeance 
d'extraire  pour  moi  ces  détails  intéressants  des  registres  aux  délibé- 
rations des  consaux. 

Eenier,  roy  de  Sicile,  le  comte  du  Maine,  le  duc  de 
Bourbon,  le  prince  de  Navarre,  le  comte  du  Perche,  le 
comte  d'Angoulesme,  le  duc  de  Nemours,  et  multitude  de 
grans  barons  et  de  liaulx  hommes,  auxquels  et  devant  les- 
quels, au  jour  qui  estoit  ordonné  et  signifié,  le  roy,  en 
propre  personne  et  de  son  propre  sens,  fit  une  très-belle  et 
notable  relation  touchant  ceste  difficulté  pendant  présen- 
tement. Et  comme  luy  de  soy  ne  se  vouloit  justifier,  ce 
sembloit,  en  sa  propre  querelle  et  cause,  ne  soy  arroger 
d'en  savoir  bien  faire  de  propre  sens  au  meilleur  expé- 
dient, protesta  devant  eux  tous  soy  estre  insuffisant  luy  de 
luy,  et  non  ydoine  pour  faire  riens  en  ceste  matière  de 
propre  teste,  vu  encore  qu'elle  touchoit  au  bien  universel 
de  tout  le  royaume  et  à  sa  perpétuité,  et  luy  n'y  avoit  que 
son  vyage  ;  donc,  par  en  abuser,  ne  luy  vouloit,  ne  ne  luy 
devoit  porter  ce  grief.  Sy  en  demanda  l'avis  [etj  le  conseil 
à  eux  tous  en  publique,  et  leur  mit  en  mains  et  en  leur 
détermination  ceste  perplexe  et  très-étroite  difficulté  de  la 
Normandie ,  savoir  :  si  pour  guerre  et  tribulation  fuir,  et 
espargner  effusion  de  sang  chrestien,  il  loisoit  mieux  ac- 
corder et  bailler  ceste  duché  de  Normandie  à  son  frère,  et 
en  faire  dessévrement  de  la  couronne,  ou,  pour  maintenir 
et  continuer  la  couronne  en  son  entier,  comme  de  long 
vieil  temps,  prendre  l'aventure  de  la  guerre,  par  la  refu- 
ser aux  demandans;  car,  quoique  son  frère,  monseigneur 
Charles,  la  demandast  comme  pour  sienne,  les  deux  ducs 
de  Bourgongne  et  de  Bretagme  la  demandoient  en  confort 
de  sa  querelle,  par  quoy,  non  tant  seulement  ceste  guerre 
regarderoit  son  frère  à  par  luy,  mais  les  deux  ducs,  ses 
adjoints,  les  deux  plus  gros  membres  de  France. 

Ceste  remonstrance  ainsi  faite  par  la  bouche  du  roy 
requérant  avis,  tous  les  princes  et  seigneurs,  jà  par  avant 

informés  de  la  nature  du  cas  et  conclus,  nientmoins  en 
response  pesèrent  moult  ceste  matière  ;  et  considérans  à 
tous  lez  les  grans  dangers  qui  y  pendoient,  mirent  leurs 
contraires  diflS.cultés  en  balance  de  long  jugement,  pre- 
mier qu'entrer  en  l'estroit.  Veoient  la  léauté  que  dé- 
voient au  roy  et  à  la  chose  publique  de  ce  royaume  pour 
le  premier  titre.  Veoient  à  l'autre  lez  l'affection  et  bon 
amour  que  porter  dévoient  à  monseigneur  Charles,  frère 
du  roy,  et  apparent  héritier  de  la  couronne,  et  de  qui  ils 
dévoient  vouloir  l'avancement  et  pervention  à  ses  bonnes 
fins.  Veoient  en  outre,  et  pour  le  tiers  point,  la  grande 
et  forte  adjonction  qu'il  avoit  en  confort  de  sa  cause  des 
ducs  de  Bourgongne  et  de  Bretagne,  et  par  lesquels,  qui 
ne  le  contenteroit  en  ses  demandes  en  son  plein  appétit,  il 
s'efforceroit  encontre  le  roy,  son  frère,  de  s'en  mettre  au 
desseure  réalement  et  de  fait.  Et  puis  finablement  regar- 
doient,  si  ceste  séparation  de  la  duché  de  Normandie  et  de 
la  couronne  se  faisoit,  ce  pouvoit  tourner  à  grand  grief  et 
plaie  à  la  royale  majesté  pour  le  temps  à  venir,  et  en  con- 
traire des  anciens  estatuts  faits  et  gravement  conclus  pour 
l'universel  salut  de  France,  qui  jamais  ne  se  doivent 
rompre.  Par  quoy,  tout  considéré  et  tout  argué  et  pesé,  et 
venans  à  l'estroi't  de  la  vérité  et  de  preudommie,  sans  faveur 
et  sans  haine,  conclurent  et  respondirent  tous  ensemble  : 
que  pour  nulle  riens  sous  le  ciel,  ne  faveur,  ne  affection 
fraternelle,  ne  obligation  de  promesse,  ne  opportunité  de 
donnison,  ne  de  pourvision,  ne  peur,  ne  menace  de  guerre, 
ne  regard  à  nul  temporel  danger  qui  sourdre,  ne  mouvoir 
se  pust  à  ceste  cause,  le  roy  ne  devoit,  ne  ne  devroit  ac- 
quiescer, ne  condescendre  en  ceste  séparation  de  la  duché, 
ne  en  son  transport  en  main  d'homme  vivant  que  la  sienne; 
ains  devroit  plustost  mettre  et  sa  propre  personne  et  tout 

son  royaume  en  la  disposition  occulte  de  la  main  de  Dieu 
et  de  fortune,  premier  que  le  faire,  ne  consentir,  pour 
maintes  grandes  et  évidentes  causes  qui  là  estoient  décla- 
rées et  produites,  non  repliquables,  ne  reboutables.  Donc, 
et  pour  tant  mieux  donner  au  roy  courage  et  ferme  adhé- 
sion à  leur  tel  conseil  et  avis,  luy  certiffièrent  tous  d'une 
affection  et  d'une  bouche,  que  mesmes  eux  tous  ensemble, 
et  distinctement  chacun  en  son  endroit,  pour  donner  effet 
et  vertu  à  ce  que  portoit  leur  avis,  eux  ils  s'exposeroient 
et  le  serviroient  de  corps,  de  puissance  et  d'avoir  de  leurs 
femmes  et  de  leurs  enfans,  et  ne  l'abandonneroient  ne  pour 
mort,  ne  pour  nul  encombre  de  fortune,  ne  de  terrien  dan- 
ger, quelque  il  pust  estre.  Sy  en  fut  le  roy  moult  joyeux 
et  fort  reconforté,  comme  raison  le  donnoit  bien  ;  car  ce 
luy  estoit  une  ferme  seure  potenté,  pour  soy  reposer  dessus 
à  celle  heure. 

Nientmoins,  pour  fuir  encore  les  dangers  de  la  guerre 
le  plus  longuement  que  l'on  pourroit,  et  pour  mettre  apai- 
sement en  ceste  très-difficile  question  qui  estoit  entre  ces 
deux  frères  pour  ce  partage,  fut  avisé  en  cestuy  parlement 
et  conclu,  que  mesmes  les  trois  estats  de  ce  royaume,  à 
leurs  communs  frais,  envoieroient  notable  et  pesante  am- 
bassade devers  le  duc  de  Bourgongne,  comme  principal 
porteur  et  conforteur  de  monseigneur  Charles  de  France, 
et  en  qui  plus  pendoit  le  fort  de  ceste  question  ;  et  en  leur 
nom  luy  seroit  signifié  le  haut  et  notable  devoir  que  le  roy 
avoit  monstre  devant  eux  par  toutes  manières  de  remon- 
strances  et  de  sages  paroles  que  un  roy  peut  faire  pour  le 
bien  et  salut  de  son  royaume  et  de  ses  subjets,  mettant 
devers  luy  également  son  tort,  s'il  y  pouvoit  estre,  comme 
son  droit,  et  soy  accusant  non  estre  sage  assez  pour  def- 
finir  d'un  si  haut  affaire  comme  cestuy  estoit,  ne  quelque 

bou  droit  qu'il  y  pou  voit  avoir,  sans  s'en  soubmettre  en  la 
consultation  du  général  corps  de  France  ;  luy  seroit  si- 
gnifié aussy  l'avis  et  le  décret  de  toute  l'intégrité  de  ce 
royaume,  qui  là  avoit  esté  déclaré  et  prononcé  en  la  pré- 
sence du  roy,  et  promis  et  juré  de  le  maintenir  et  de  le 
bouter  outre,  en  confortant  le  roy  en  cestuy  endroit, 
quand  l'opportunité  s'y  trouveroit,  et  que  nullement  le 
roy  ne  devoit  décliner  de  sa  roideur  en  cestuy  refusé  par- 
tage, ne  eux,  ne  pied  de  eux  y  consentir,  ne  y  prester  con- 
seil, sans  mesprendre  envers  honneur  et  droiture.  Donc, 
pour  tant  mieux  luy  imprimer  et  faire  sentir  la  pitié  de 
cestuy  très-agu  et  estroit  affaire,  et  dont  tout  ce  noble 
royaume  pendoit  en  péril  d'un  grand  mal,  fut  avisé  de  le 
faire  persuader  et  de  l'approcher  par  toutes  nobles  remons- 
trances  et  avertances,  comme  premier  pair  et  doyen  des 
pairs  de  France,  le  plus  puissant  membre  de  la  couronne; 
et  avecques  richesses  et  puissances  sans  nombre,  sy  estoit- 
il  en  jeusne  eage,  jugé  et  cognu  abonder  en  sens  et  en 
vertu  sur  tous  autres  princes,  par  quoy  l'espoir  devoit 
estre  en  eux  (et  considéré  aussy  qu'il  estoit  du  royal  tronc, 
et  que  la  couronne,  par  possible,  pouvoit  tourner  sur  luy), 
que,  par  pitié  du  royaume  et  de  la  royale  dignité,  il  lais- 
seroit  un  peu  doucement  couler  ceste  alliance  prise  avec- 
ques monseigneur  Charles  de  France,  et  trouveroit  voie  et 
manière  de  l'amollir  et  faire  estre  content  de  raison  et  de 
suffisant  partage ,  tel  que  duit  à  un  fils  et  frère  du  roy  ; 
et  par  cestuy  moyen,  et  le  roy  et  son  royaume  et  eux  tous 
pourroient  estre  affranchis  des  dangers  de  la  guerre  et  des 
ruines  et  tribulations  qui,  à  cause  d'elle,  se  pourroient 
mouvoir  et  essourdre.  Et  furent  eslus  et  députés,  ix)ur  ce 
faire,  l'évesque  de  Langres,  messire  Guillaume  Cousinot, 
et  autres  bons  personnages,  desquels  et  do  leur  relation  je 

ferai  le  conte  de  brief  cy-après,  quand  ils  seront  arrivés  à 
Bruges,  et  là  où  ils  s'acquittèrent  devant  le  duc  de  ce  qu'ils 
avoient  en  charge  ' . 

CHAPITRE  XLVir. 

Comment  le  connestable,  après  le  retour  dudit  parlement,  se  vinf 
tenir  à  Bohain,  et  comment  il  arriva  à  Bruges  à  grant  présomption. 

Après  ce  parlement  fait  et  tenu  à  Tours,  le  comte  de 
Saint-Pol,  connestable  de  France,  au  retour  dudit  parle- 
ment, se  vint  tenir  en  sa  maison  de  Bohain,  sur  les  mar- 
ches de  Picardie.  Et  disoit-on  communément,  entre  les 
aucuns,  que  c'estoit  pour  venir  aux  nopces  du  duc  de 
Bourgongne  ;  car  le  temps  qui  estoit  constitué  pour  la 
feste,  approchoit  fort  ;  et  par  ainsi,  pour  estre  tant  plus 
tost  près,  se  vint  tenir  près  du  lieu.  Autres  disoient  que 
c'estoit  pour  pourveoir  aux  dangers  qui  pouvoient  es- 
cheoir  sur  la  frontière,  tant  des  Anglois  comme  des  gens 
d'armes  du  duc  ;  car  le  temps  estoit  plein  de  rumeur  et  de 
ruine  alors  entre  le  roy  et  luy,  pour  les  alliances  que 
avoit  prises  avecques  le  roy  Edouard  d'Angleterre,  en- 
semble avecques  son  frère  monseigneur  Charles  et  le  duc 
de  Bretagne.  Et  croy  bien  que  ceste  raison  estoit  bien  plus 
évidente  que  la  première,  sauf  toutesfois  que  ledit  connes- 
table, comme  bon  et  léal  qu'il  fust  pour  le  roy  et  pour  ses 
affaires,  sy  vouloit-il  nientmoins  différer  la  guerre  tousjours 
et  estre  moyen  de  la  surseoir  entre  eux  par  toutes  labeurs 
et  diligences  faisables  et  respondables  ;  car  aimoit  les  deux 
partis  et  les  honoroit,  l'un  pour  l'honneur  et  le  grand 

'  Le  passage  auquel  renvoie  Chastellain,  est  perdu, 

estât  qu'il  y  avoit  et  qu'il  y  avoit  son  serment,  l'autre  par 
nature  qui  l'accusoit  de  ce  faire  car  y  avoit  esté  né , 
eslevé ,  nourri  et  parcru ,  et  y  avoit  tous  ses  enfans  et 
tout  le  plus  bel  de  son  vaillant,  et  donc  il  estoit  homme  et 
subjet  du  duc,  avecques  encore  longue  nourriture  et 
privée  amour  qu'il  eut  longuement  en  servant  le  duc 
Charles,  le  duc  Philippe  son  père  encore  vivant.  Par  quoy 
le  soin  et  la  cure  luy  dévoient  bien  estre  grandes,  en  ac- 
quittant son  honneur  et  devoir  à  tous  lez,  pour  procurer 
le  bien  entre  les  deux,  par  le  moyen  duquel  la  guerre 
pust  tousjours  demorer  suspendue  et  délayée  :  car  sag'e 
prince  estoit  et  merveilleusement  actif  et  de  grand  labeur 
en  difficiles  affaires. 

Le  duc  Charles ,  doncques ,  sachant  ledit  connestable 
estre  retourné  de  Tours,  et  séjournant  j à  près  de  luy  à 
Bohain,  non  merveilles  s'il  désiroit  bien  à  voir  ledit  con- 
nestable, pour  apprendre  de  luy  toutes  nouvelles  de  par- 
delà,  et  du  roy  et  du  royaume,  et  de  toutes  les  dispositions 
de  paix  et  de  guerre  ;  car  n'y  avoit  au  monde  homme  en 
qui  tant  il  mist  foy  et  crédence  qu'en  cestui  connestable, 
ne  aussi  qui  plus  au  vif  luy  en  pust  parler ,  car  c'estoit 
le  seul  bras  destre  du  roy  et  le  vrai  coffre  de  son  secré. 
Donc,  comme  plus  le  roy  y  mettoit  sa  confiance,  comme 
plus  aussi  ledit  connestable  se  devoit  sagement  conduire  au 
lez  de  par-deçà,  afin  que  le  roy  n'y  prist  mauvaise  note. 
Et  en  effet,  ledit  connestable  de  soy-mesme  n'eust  jamais 
osé  venir  çà  devers  le  duc,  sinon  du  gré  et  ordonnance 
du  roy,  qui  jà  maintesfois  le  y  avoit  envoyé  depuis  qu'il 
l'avoit  fait  son  conne.stable.  Et  savoit  bien  aussi  que, 
honneur  et  serment  sauf,  le  duc  Charles  de  Bourgongne 
estoit  celuy  du  monde  que  ledit  connestable  aimoit  le 
plus,  pour  les  raisons  dessusdites.  Mais  nientmoins,  sy  ne 

luy  vouloit-il  gréer  l'allée  devers  luj,   sinon  pour  ses 
affaires,  en  publicque  bien  des  deux  ;  et  avoit  raison. 

Or  advint  que,  comme  le  duc  Charles  avoit  faim  et 
o-rand  désir  de  voir  ledit  connestable  et  de  l'avoir  en 
devises,  au  roy  prit  faim  aussi  de  l'envoyer  devers  le  duc 
à  Bruges  ;  et  le  requéroient  bien  les  affaires  du  temps  qui 
alors  estoit.  Donc,  et  comme  au  roy  et  au  duc  prit  un  désir 
tournant  en  un  liomme,  cestui,  à  la  tierce  main,  se  trouva 
en  désir  aussi  d'avoir  commission  de  venir  à  Bruges,  par 
certains  regars  qu'il  avoit  en  son  couvert  courrage,  et  les- 
quels il  désiroit  à  monstrer  et  faire  à  cognoistre.  Sy  faut 
savoir  que  ce  comte  de  Saint-Pol,  connestable  de  France, 
estoit  un  très-bel  et  exquis  chevalier,  fier  durement  et  de 
haut  courrage  ;  et  à  l'advenant  du  lieu  dont  il  estoit,  il  avoit 
les  mœurs  tout  de  mesmes.  Comme  un  grand  homme  et 
fort,  désiroit  gloire  et  exaltation  de  fortune,  et  souverai- 
nement en  la  maison  de  France,  pour  cause  qu'en  la 
maison  de  Bourgongne  il  avoit  porté  longues  repuises  du 
duc  Philippe,  à  la  cause  de  ceux  de  Croy,  par  quoy,  par 
l'espace  bien  de  vingt  ans,  et  parce  qu'il  avoit  grandes 
alliances  en  France,  il  avoit  béé  et  entendu  à  estre  con- 
nestable, à  quoy  toutesfois  oncques  n'avoit  pu  parvenir 
du  temps  du  roy  Charles.  Or  estoit  advenu  qu'au  voyage 
de  France,  que  cestui  comte  de  Saint-Pol  fit  avecques 
cestui  duc  Charles  à  Mont-le-héry ,  par  le  moyen  dudit 
Charles,  comte  de  Charolois,  il  fut  fait  et  créé  connes- 
table à  Conflans  ;  et  depuis  monta  encore  si  haut,  que  le 
roy,  pour  l'avoir  entièrement  devers  luy  et  hors  de  la 
maison  de  ce  duc  Charles,  luy  donna  en  mariage  la  sœur 
de  la  royne,  avecques  grande  et  haute  pourvision  sur  les 
deniers  du  royaume.  Or  estoit-il  et  se  trouvoit  en  l'hon- 
neur et  en  l'exaltation  que  longuement  avoit  désirée.  Et 

comme  eu  France  il  avoit  quis  sa  gloire  et  sa  promotion, 
es  pays  et  es  marches  aussi  du  duc  de  Bourgongne,  sou- 
verainement en  Flandres  et  là  entour,  tendoit  et  désiroit 
à  y  monstrer  sa  glorij&ance  ;  car  savoit  bien  qu'il  y  avoit 
des  envieux  sur  son  honneur,  par  quoy  tant  plus  il  avoit 
affection  de  leur  croistre  leur  envie. 

Sy  advint  maintenant  que,  ainsi  que  le  roy  l'envoya  à 
Bruges ,  en  ce  mois  de  may  l'an  soixante-huit,  et  que  le 
duc  alors  estoit  en  grande  magnificence  et  en  haut  estât, 
la  ville  pleine  de  nobles  gens  et  de  divers  ambassades  de 
plusieurs  régions,  cestui  comte  de  Saint-Pol,  connestable 
de  France,  vint  et  arriva  à  Bruges,  entra  par  la  porte  de 
Sainte-Croix,  vint  fendant  tout  le  travers  de  la  ville  et 
parmi  le  droit  ventre  du  beau  marchié ,  à  six  trompettes 
sonnans  devant  luy  et  à  tous  leurs  blasons;  fit  porter 
l'espée  devant  luy  tout  ainsi  comme  le  prince  du  pays,  et 
en  multitude  de  chevaliers  et  de  nobles  gens,  six  pages 
derrière  luy  ;  et  à  grand  sieute  fît  tout  retentir  de  son 
bruit,  et  hommes  et  femmes  courrir  par  les  carrefours  pour 
en  voir  l'affaire  :  car  estoit  cas  de  nouvelleté,  ce  leur 
sembloit,  le  plus  que  jamais  vissent.  Sy  en  sourdit  grand 
murmure  et  estrange  manière  de  parler,  entre  diverses 
gens,  qui  à  dur  le  portoient  et  qui  le  cognoissoient  de  fonts 
et  de  lait,  et  le  savoient  estre  subgect  nuement  et  servi- 
teur du  prince  du  pays,  par  quoy  tant  plus  se  indignoient 
contre  luy  à  cause  de  ceste  arrogance  monstrée,  et  laquelle 
ne  luy  appartenoit,  ce  disoient.  Toutesfois,  ledit  connes- 
table n  accontant  ne  à  parole,  ne  à  murmure,  ne  à  bien 
pris,  ne  à  mal  pris,  tousjours  fendant  les  rues  en  son  arroy, 
vint  descendre  en  son  logis  envers  la  porte  du  Dam,  me- 
nant grand  chière  et  dégois  '  de  sa  fière  entreprise,  non 

'  On  dit  encore  aujourd'hui  :  se  dégoiser,  dans  un  sens  analogue. 


390  CHRONIQUE 

jamais  monstrée  par  autre.    Et  en  effet  jamais  n'avoit 
esté  vu  aussi  qu'homme  y  fist  le  semblable.  Sy  en  furent 
en  l'instant  portées  les  nouvelles  au  duc,  qui  durement 
s'en  esmerveilloit  ;  et  de  fait,  de  felle  cœur  tout  animé, 
s'en  indigna  contre  luy  et  le  porta  à  très-aigre.  Et  comme 
par  avant  il  avoit  fort  désiré  sa  venue  et  de  le  voir,  main- 
tenant, quand  il  oyt  conter  cest  orgueil  et  ceste  arrogance 
mal  assise ,  le  contempna  en  son  ayr  et  tourna  son  cœur 
envers  luy  en  toute  froidesse,  jurant  Saint-George  qu'il 
lui  remonstreroit  son  oultrage.  Et  combien  que  ledit  con- 
nestable  pensoit  à  venir  le  lendemain  devers  le  duc  luy 
faire  la  révérence,  toutesfois  le  duc  luy  signifia  et  luy  fit 
dire  qu'il  n'y  venist  pas,  car  ne  luy  seroit  pas  bien  venu. 
Et  de  fait  le  laissa  cinq  jours  et  cinq  nuits  qu'oncques  ne 
le  voulut  voir,   ne  que  l'autre  aussi  n'y  osa  venir;  car 
savoit  le  courroux  que  le  duc  avoit  contre  lui.  Nientmoins, 
à  ceux  qui  l' allèrent  voir,  comme  le  seigneur  de  La  Roche, 
le  seigneur  d'Aymeries  et  autres,  il  s'excusa  et  para  gra- 
cieusement et  remonstra  par  points  et  par  articles,  que 
faire  le  pou  voit  et  devoit  par  tout  le  royaume  de  France. 
Mesmes  en  la  ville  de  Paris,  le  roy  y  estant  dedans,  sy  le 
pouvoit-il  faire  et  l'avoit  fait ,  par  quoy  en  Bruges ,  qui 
estoit  du  royaume,  il  le  pouvoit  faire  aussi,  comme  con- 
nestable  de  France  ;  et  n'estoit  point  celuy  honneur  à  luy 
comme  comte  de  Saint-Pol,  mais  comme  souverain  officier 
de  la  couronne.  Et  ainsi,  par  belles  remonstrances  et  pa- 
roles qui  furent  rapportées  au  duc  par  les  uns  et  par  les 
autres,  le  duc  enfin  se  laissa  approcher  et  se  mitigea,  jà- 
soit-ce  qu'en  leur  convenir  ensemble,  le  duc  ne  se  pust 
oncques  contenir  qu'il  n'en  parlast  fièrement  audit  con- 
nestable.  Et  disoient  aucuns  qu'oncques  il  ne  l'eust  osé 
faire,  ne  penser  du  temps  de  l'autre  duc,  s'il  eust  vescu. 

Autres  disoient  que  sy  eust,  et  qu'il  l'eust  aussi  bien  pu 
de  l'un  comme  de  l'autre  ;  mais  il  l'eust  laissé  par  révé- 
rence de  son  haut  glorieux  nom  et  règne.  Toutesfois,  fust 
qu'il  le  put  ou  non ,  le  peuple  estoit  tellement  esmu  en 
Bruges  en  cestui  cas  de  nouvelleté,  que  ce  fut  mille  contre 
un  qu'il  n'en  advint  des  grands  meschiefs  et  des  dangers 
en  sa  personne,  tant  que  le  hardement  n'estoit  point  en 
luy  que  d'en  partir  en  la  manière  comme  il  estoit  venu  ; 
mais  faignit  d'aller  en  pèlerinage  à  Herdenbourg',  en 
privée  simple  maisnie,  et  fit  trousser  trompettes  et  bla- 
sons en  malles,  et  s'en  alla  à  l'emblée. 

CHAPITRE  XLVIII. 

Comment  le  duc  Charles  iflt  faire  une  grande  exécution  d'un  fils  bas- 
tard  du  seigneur  de  La  Hameyde,  et  comment  sesparens  se  vinrent 
ruer  devant  le  duc  pour  miséricorde. 

Ne  me  loist  couler  maintenant  sans  faire  record  d'une 
exécution  de  justice  que  fit  faire  ce  duc  Charles  en  ce 
pendant  qu'il  séjournoit  à  Bruges,  surattendant  la  sœur 
du  roy  Edouard  d'Angleterre,  sa  femme  à  venir".  Sy  est 
vrai  que  un  jeusne  fils,  de  l'eage  environ  de  vingt-quatre 
ou  vingt-six  ans,  nommé  Hernoul,  fils  naturel  de  messire 
Hernoul  de  la  Hameyde,  seigneur  de  Condet",  estoit  dé- 
tenu en  prison  h  Bruges  ;  et  l'avoit  fait  prendre  le  duc  et 
mettre  en  la  porterie  en  la  main  de  son  portier,  par  claim 
et  à  la  requeste  de  partie  qui  là  l'estoit  venu  poursievir, 

'  Aerdenbourg, 

=  Un  beau  portrait  de  Marguerite  d'York  orne  le  ms.  dilô  de  la 
Bibliothèque  de  Bourgogne. 

*  Les  sires  de  la  Hamayde  étaient  issuf;  par  les  femmes  de  la  maison 
de  Hainaut. 

pour  un  leur  frère  que  cestui  jeusne  fils  avoit  mis  à  mort 
assez  piteusement,  en  Condet  mesmes,  ville  et  seigneurie 
de  son  père,  et  de  quoy,  comme  la  pacification  n'en  avoit 
esté  faite,  mais  la  cuidant  porter  outre  par  hauteur  et 
par  puissance  de  ses  amis,  n'avoit  daigné  à  peine  d'en 
réparer  l'offense  :  par  quoi,  les  amis  venus  à  Bruges  devers 
ce  nouveau  duc,  lequel,  par  renommée,  savoient  estre 
prince  de  justice  et  de  radresse',  se  vinrent  ruer  devant 
ses  pieds,  luy  priant  pour  justice  et  pour  réparation  du 
piteux  grief  commis  en  leur  frère.  Sy  leur  jura  le  duc,  par 
Saint-George,  que  sy  feroit-il  et  qu'il  en  feroit  bonne 
punition.  Et  prestement,  comme  ce  jeusne  fils  ignoroit  la 
plainte  faite,  et  ses  ennemis  si  près  de  luy,  soy  promenant 
et  devisant  enmy  la  court  avecques  les  autres  gentils- 
hommes, fut  appréhendé  et  mis  en  la  porterie,  sous  bonne 
et  forte  garde,  estroitement  recommandé  de  la  bouche  du 
prince.  Sy  en  vint  prestement  la  voix  au  seigneur  de  la 
Hameyde,  son  oncle,  et  à  j^lusieurs  autres  seigneurs,  ses 
parens,  qui  là  estoient  en  grand  nombre,  et  lesquels  pe- 
sans  le  fait,  quel  il  avoit  esté  et  non  pacifié,  pesèrent  aussi 
le  criminel  danger  en  quel  estoit  leur  parent ,  par  la 
cognoissance  qu'ils  avoient  de  la  rigueur  du  prince.  Sy 
se  boutèrent  tous  ensemble  hastivement  ;  et  par  conseil 
pris,  une  partie  de  eux  s'atourna  envers  la  partie  pour- 
sievant,  et  l'autre,  la  plus  principale  et  la  plus  pesante, 
se  vint  ruer  devant  les  pieds  du  duc,  luy  priant  et  sup- 
pliant qu'en  recognoissauce  et  rétribution  du  service  que 
fait  luy  avoient  en  maint  mortel  danger  autresfois,  et  en 
grandes  missions  et  peines  longuement  continuées,  il  luy 
plust  à  estre  piteux  et  miséricordieux  envers  leur  neveu, 

'  Sadresse,  réparation. 

et  de  mitiger  sa  roide  justice  envers  luy,  par  recognois- 
sance  aussi  du  service  que  le  jeusne  homme  luy  avoit  fait 
à  Mont-le-liéry ,  là  où  il  s'estoit  vaillamment  porté  et 
monstre,  par  jugement  de  beaucoup  de  gens;  par  quoy, 
si  sa  grâce  se  pouvoit  estendre  jusqu'à  en  avoir  mémoire, 
la  faute  de  son  péché  et  de  sa  bouillante  jeunesse  en 
pourroit  estre  tant  plus  aucunement  supportée.  Sy  fut 
la  requeste  belle  et  piteuse  à  oyr  eu  face  de  toutes  nobles 
gens ,  en  pleine  salle ,  là  où  le  duc  se  rendit  ententif  à 
les  bien  entendre,  et  pour  tant  mieux  savoir  respondre 
à  point,  car  avoit  la  chose  fort  à  cœur.  Sy  respondit 
et  dit  : 

«  Sire  de  la  Hameyde,  et  vous  les  autres,  je  cognois 
«  bien  les  services  que  m'avez  faits,  et  les  ay  bien  en  mé- 
«  moire  ;  mais  ne  me  loist  pour  tant  de  vous  rétribuer  de 
«  vos  mérites  en  celuy  cas,  par  chose  qui  n'est  pas  ne  à 
«  moy,  ne  en  moy  ;  mais  vous  doy  rémunérer  du  mien  et 
«  de  mon  propre.  Vous  expétez  la  rédemption  de  vostre 
«  neveu,  et  que  je  lui  fasse  grâce;  et  veez-cy  partie  qui 
«  me  requiert  de  justice,  de  leur  frère  piteusement  mis  à 
«  mort  et  sans  titre ,  et  dont  la  grâce  faire  pend  en  eux. 
«  Moi  doncques,  d'autrui  franchise  ne  doy  faire  ma  libé- 
«  ralité ,  qui  n'y  ay  riens.  Si  à  point  et  à  heure  eussiez 
«  contenté  partie  et  tant  fait  que  la  plainte  n'en  fust 
'<  venue  jusqu'à  moi,  vous  eussiez  lors  obtenu,  peut-estre, 
«  sans  moi,  ce  que  maintenant  je  ne  vous  puis  donner 
«  sans  eux  ;  car  ne  me  loist  donner  le  sang  de  leur  frère 
«  qui  crie  sur  moi.  C'est  à  eux  d'en  demander  la  ven- 
«  geance,  et  à  moi  de  le  venger  par  observation  de  jus- 
«  tice,  quejenepuis,  ne  ne  veuil  refuser.  Encore,  quand 
«  partie  seroit  contente,  et  que  l'offense  en  est  eu  mon 
'i  sçu,  sy  y  ai-je  intérest  très-grand  et  de  quoy  je  feroic 

«  conscience  de  le  couler.  Mais  contentez  partie,  et  puis 
«  après  on  s'avisera  du  surplus  au  plus  expédient.  » 

Ce  fut  tout  que  parens  et  amis  purent  traire  pour  celle 
heure  du  duc  Charles,  qui  ne  donnoit,  ne  ne  tolloit.  Mais 
disoient  aucuns  assistans  secrètement,  que  en  couvert  luy 
avoient  oy  jurer  Saint-George,  qu'il  en  mourroit  long  ou 
court.  Autres  aussi  les  aucuns  se  fondoient  en  espérance, 
disans  que  il  peseroit  fort,  ce  leur  sêmbloit,  la  requeste 
de  toute  la  chevalerie  de  Haynau,  à  qui  cestui  cas  com- 
pétoit,  et  resoigneroit  à  leur  faire  ce  refus;  mais  se 
décevoient. 

Or  firent  tant  parens  et  amis ,  par  argent  et  par  hon- 
nestes  réparations,  que  partie  fut  contente;  et  vint  partie 
soy  remonstrer  devant  le  duc,  et  luy  signifier  et  dire  son 
contentement,  et  la  haute  et  belle  satisfaction  qui  luy 
avoit  esté  faite,  priant  à  mains  jointes,  que  il  luy  plust 
faire  sa  grâce  et  sa  mercy  en  l'offenseur,  comme  le  cour- 
rage  des  offensés  estoit  commué  en  pitié  envers  luy,  pour 
l'honneur  de  Dieu  ;  par  quoy  luy  prièrent  du  semblable. 
Mais  le  duc  y  respondit  peu  ;  et  ce  qu'il  en  dit,  sy  estoit- 
il  assez  obscur  et  pendoit  en  doute.  Et  n'en  purent  les 
amis,  ni  la  partie  pacifiée  tirer  autre  chose,  fors  seule- 
ment vivre  en  espérance  non  certaine.  Et  le  détenu  de- 
meuroit  tousjours  en  prison,  qui,  vivant  en  l'espérance 
de  ses  grans  amis,  ne  cuida  jamais  mourir  et  fit  bonne 
cliière. 

Or  advint  qu'ensi  que  le  temps  couroit  tousjours  avant, 
€t  que,  de  jour  en  jour,  on  attendoit  la  descente  de  la  sœur 
du  roy  d'Angleterre  à  l'Escluse,  le  duc,  un  jour  délibéra 
d'aller  visiter  et  voir  le  port  et  les  apprestances  et  les 
préparemens  là  ordonnés  pour  la  réception  d'ycelle;  car  la 
vieille  duchesse,  la  mère  au  duc,  y  estoit  avecques  la  fille 

tluduc,  mademoiselle  deBourgongue,  noblement  accompa- 
gnée. Sy  y  voulut  aller  le  duc  les  visiter,  et  soy  esLanoier 
en  privée  maisnie  :  car  estoit  tanné  de  tant  avoir  esté  à 
Bruges  sans  changer  air.  Sy  s'avisa  le  duc  touchant  le 
secret  qu'il  avoit  gardé  en  son  courrage  envers  ce  bastard 
prisonnier,  et  manda  l'escoutète  '  de  Bruges  venir  devers 
luy,  sans  que  nul  sçust  pour  quoy  ;  et  luy  venu,  luy  dit  : 
«  Escoutète,  je  vous  commande  qu'anuit%  par  nuit,  vous 
«  veniez  quérir  en  la  porte  de  cyens ,  de  ma  maison,  le 
«  bastard  de  Condet,  et  le  mettez  en  la  prison  de  la 
«  ville;  et  demain  matin,  à  onze  heures,  sur  autant  que 
«  me  doutez,  faites  le  exécuter  dehors  la  ville,  au  lieu 
«  accoustumé,  et  à  tels  usages  qu'il  siet  à  faire  à  ceux 
«  qui  là  meurent  ;  car  mon  plaisir  est  tel.  —  Monseigneur, 
«  ce  dit  l'escoutète  alors,  vostre  plaisir  et  vostré  comman- 
«  dément  me  sont  bien  d'obéir,  et,  Dieu  pour  moi,  je  n'en 
«  serai  point  en  faute.  Mais  ce  m'est  dur  que  un  si  beau 
«  jeusne  gentilhomme  et  de  si  haut  lieu  n'a  pu  obtenir 
«  vostre  miséricorde.  — Vous  oez  que  je  vous  dis,  ce  dit 
«  le  duc;  faites  ce  que  je  vous  ordonne,  et  ne  vous  chaille 
<■<■  du  remanant.  » 

A  tant  le  duc  laissa  l'escoutète,  et  part  et  s'en  va  tout 
droit  au  Dam,  et  de  là  à  l'Escluse  ;  et  estoit  bien  cinq 
heures  de  vespre,  quand  il  se  partit,  par  un  vendredi,  dont 
le  samedi  adjournant'  il  avoit  ordonné  de  faire  mourir  ce 
bastard. 

A  dur  regret  et  à  annuy  de  cœur,  l'escoutète  de  Bruges, 
celle  mesme  nuit,  à  douze  heures,  vint  à  la  porte  quérir  le 

'  Escoutète,  magistrat  chargé  de  l'exécution  des  mesures  relatives  à 
l'ordre  public  et  à  la  répression  des  délits. 
-  Anuit,  aujourd'hui. 
^  Adjournanf,  suivant. 

bastard ,  couché  en  son  lit  et  non  en  attente  de  si  pro- 
chaine mort.  Sj  l'en  emmena  en  la  prison  de  la  ville,  et 
luy  dit  qu'il  avisast  et  pensast  à  son  âme,  car  le  duc  l'a- 
voit  jugé  à  mort,  et  n'y  avoit  nul  remède.  Sy  commença 
à  plorer  et  à  soy  lamenter  durement  de  sa  triste  fortune  le 
bastard  ;  et  n'eust  jamais  cuidé,  en  si  jeusnes  jours  et  à 
telle  parenté  qu'il  avoit,  venir  à  si  dure  fin,  pour  cas 
encore  rémissible,  et  dont  le  roy  et  tous  autres  princes 
baillent  rémission  tous  les  jours  de  semblables.  Or  en 
estoient  tous  avertis  soudainement  ;  et  mesmes  l'escoutète, 
qui  quéroit  l'eslongement  '  de  ceste  mort,  en  avoit  secrète- 
ment averti  les  amis,  afin  de  venir  encore  à  aucun  remède, 
qui  pourroit,  par  aucunes  grandes  voies.  Sy  allèrent  les  pa- 
rens  devers  la  duchesse,  la  mère,  prier  pour  son  aide  et  pour 
son  intercession  envers  le  duc,  pour  sauver  ce  jeusne  fils. 
Et  combien  que  l'escoutète  avoit  ordonnance  expresse  de 
le  faire  mourir  à  onze  heures  du  matin,  encore  sursist  le 
temps  et  s'enhardia  de  le  différer  jusques  à  trois  heures^ 
après  midi ,  par  espoir  qu'en  ce  pendant  le  duc  pourroit 
remitiger  sa  rigueur,  par  l'intercession  de  sa  mère  et  d'un 
évesque  d'Angleterre  qui  s'y  employa  tout. 

Sy  avint  que  messire  Jacques  de  Hercies",  chevalier  et 
diligent  poursieveur  de  ceste  matière,  vint  ferrant  battant 
à  l'Escluse,  trouva  que  le  duc  s'estoit  allé  esbanoyer,  celle 
matinée,  sur  le  port,  en  petits  bottequins,  vaucrant  et  na- 
geant çà  et  là,  et  ne  se  pouvoit  trouver  et  atteindre  par 
nul  sens;  par  quoy  le  temps  coula  et  monta  tousjours  à 
haute  nonne,  et  trouva  sa  peine  perdue  et  sa  diligence 
faite  en  vain;  car  avant  que  pouvoir  venir  à  luy  pour 

»  L'eslongement,  l'ajournement. 

2  Jacques  de  Harchies.  Il  avait  levé  sa  bannière  à  la  bataille  de 
Rupelmonde  et  était  cité  comme  un  très-vaillant  chevalier. 

faire  la  prière  de  sa  mère,  jà  estoit  le  temps  venu  jusques 
à  l'heure  qui  estoit  limitée  pour  sa  mort,  par  quoy  toute 
peine,  ce  savoit  bien,  estoit  cassée  et  frustrée  et  de  nul 
profit.  Dient  aucuns  toutesfois  que  le  duc  commua  son 
courage,  à  la  supplication  de  sa  mère,  mais  que  ce  fut 
trop  tard  :  je  n'afferme  point  qu'ensi  en  fust,  et  s'il  le  fist, 
sy  le  fîst-il  pour  un  contentement  dont  il  savoit  bien  que 
l'effet  n'en  sievroit  point. 

Le  samedy  matin  doncques,  le  seigneur  de  la  Hameyde 
voyant  son  neveu  en  ce  danger  et  qu'il  convenoit  qu'il 
mourust  de  honteuse  mort,  et  que,  pour  prière,  ne  pour 
service  fait,  le  duc  n'avoit  oncques  voulu  rien  faire  pour 
luy,  se  indigna  en  cœur  encontre  soy-mesme,  et  montant 
à  cheval  s'en  va  grand  tire  vers  son  pays  ;  troussa  et  em- 
porta bagues  et  malles,  et  fit  esracier  ses  armes  qui  mises 
estoient  devant  son  logis,  tout  argué  en  sa  confusion  : 
car  pour  nul  or  n'eut  voulu  estre  en  la  ville,  là  où  son  sang 
si  prochain  eut  esté  mené,  voyant  ses  yeux,  à  fin  si 
triste.  Et  y  estoit  la  raison  bonne  et  juste.  Et  ne  s'en  doit 
esmaier  nul ,  si  le  cœur  luy  estoit  gros  ;  car  estoit  très- 
noble  et  grand  homme  et  de  haut  estât.  Or  vinrent  deux 
heures  après, midy,  et  le  bastard  bien  ordonné  et  confessé, 
et  que  l'on  veoit  jà  qu'il  n'y  avoit  plus  de  remède,  ne  d'at- 
tente, fut  mis  sur  un  chariot,  lié  et  attaché  de  cordes  un 
peu,  aussi  honnestement  vestu  que  pour  aller  à  noces, 
bel  de  visage  plus  que  autre,  et  à  si  beaux  crins  blonds 
qu'on  ne  pouvoit  plus  beaux,  de  toute  forme  et  de  taille 
le  mieux  pris  qui  fust  entre  mille  hommes  ;  et  plorant 
amèrement  plus  de  sa  confusion  que  de  sa  mort,  fut  mené 
tout  le  long  de  la  ville,  pour  venir  à  la  justice,  là  où  grand 
monde  sievoit  pour  la  compassion  du  cas  non  jamais  vu 
tel.  Entr'autres  y  avoit  multitude  de  povres  folles  femmes 

qui  le  sievoient ,  et  qui  crioient  et  ploroient  piteusement 
sur  luy,  et  le  demandoient  avoir  en  mariage,  qui  toutes- 
fois  leur  fut  escondit'  :  car  n'eust-on  osé,  par  peur  du 
prince,  jà-soit-ce  que  l'on  eust  bien  voulu  avoir  faculté  de 
le  pouvoir  faire ,  car  n'y  avoit  celuy  de  la  loy  qui  mesmes 
ne  plourast  de  la  pitié  du  cas.  Venu  maintenant  doncques 
au  lieu  là  où  estoit  son  cimitière,  là  fut  mis  jus,  mis  en 
son  pourpoint  de  soie,  reconforté  et  assisté  très-curieuse- 
ment^ de  confesseurs,  auxquels  il  certifioit  avoir  pleine 
vraie  foy  et  parfaite  espérance  en  Dieu  et  en  la  Vierge 
Marie,  disant  mesmes  que  celle  honteuse  et  confuse  mort 
que  Dieu  luy  envoyoit  en  si  jeusnes  florissans  jours,  luy 
donnoit  vrai  espoir  que  Dieu  le  prendroit  en  sa  merci  ; 
disant  encore,  mais  que'  l'âme  pust  aller  bien,  ne  luy 
chailloit  de  la  charongne  qu'elle  devenist.  Et  prenant  une 
astuce  en  luy,  sur  le  point  de  son  derrain,  prit  congé  à 
tout  le  monde,  et  les  yeux  bendés  se  mit  à  genoux,  dont 
prestement  fut  mort  :  mais  ce  que  je  plus  plains,  c'estoit 
que  le  corps  en  deux  pièces  on  le  mit  sur  une  roue  entre 
les  meurdriers  les  plus  forfaits  *  du  monde  ;  et  l'avoit 
ordonné  le  duc  de  le  faire  ainsi.  Mais  dedans  trois  jours 
après  le  duc  permit,  à  l'intercession  des  amis,  qu'il  fust 
mis  en  sainte  terre;  et  fut  ensevely  révéramment  en  la 
chapelle  des  Ménestriers  à  Bruges,  et  luy  fit-on  un  bel 
service. 

*  Selon  un  ancien  usage,  il  suffisait  qu'une  femme  consentît  à  épou- 
ser le  condamné,  pour  qu'il  fût  sauvé.  On  en  trouve  un  exemple  dans 
le  Joîirnal  du  Bourgeois  de  Paris,  1430.  Une  chronique  flamande  rap- 
porte aussi  qu'en  1580  au  moment  où  l'on  conduisait  un  soldat  au 
dernier  supplice,  une  jeune  fille  l'en  arracha  en  déclarant  qu'elle  était 
prête  a  lui  accorder  sa  main. 

-  Très-curieîisement,  avec  grand  soin. 

■'  Mais  que,  pourvu  que. 

»  les  plus  forfaits,  \gs^\u?,  criminels. 

La  cause  maintenant  pour  quoy  j'ai  fait  ce  conte  de  ce 
bastard  et  de  la  rigueur  maintenue  envers  luy  si  roide- 
ment,  n'est  pas  principalement  pour  la  compétence  du 
bastard,  mais  pour  la  cause  des  considérations  que  j'y  ay, 
et  que  le  duc  mesmes  avoir  y  pouvoit ,  diversement  cau- 
sées. Et  tout  premier  je  regarde,  comme  parlant  pour  luy, 
comment  il  estoit  en  ceste  ville  de  Bruges,  là  où  toutes 
nations  du  monde  sont  ;  et  mesmes  maintenant  estoit 
pleine  de  toute  la  noblesse  du  pays,  à  cause  du  grand 
assemblement  qui  estoit  là  sur  rapprochement  de  ses 
noces'  ;  par  quoy,  quand  l'aventure  le  rendoit  ainsi,  que  ce 
noble  homme-icy  estoit  pris  pour  mesfait,  et  que  justice 
loisoit  faire  à  partie  requérant,  luy  qui  désiroit  à  porter 
grâce  de  roide  justicier  et  de  prince  crému  en  face  de 
toutes  nations  et  de  toute  sa  noblesse,  voulut  monstrer  sa 
rigueur  à  l'exemple  de  son  courrage,  pour  donner  peur 
au  monde,  veuillant  monstrer  que  par  plus  forte  raison 
moins  donroit  d'espargne  à  uns  et  autres  de  bas  lieu, 
quand  au  bien  noble  sang  de  son  pays,  il  refusoit  miséri- 
corde en  maléfice.  Donc  luy,  qui  estoit  prince  de  courrage, 
et  estoit  nouvellement  venu  à  seigneurie ,  et  vouloit  jus- 
tice maintenir  et  mettre  sus,  et  estre  crému  et  douté,  et 
donner  exemple  du  ploy  de  son  régner,  voulut  entamer  et 
encommencier  en  ce  noble  fils,  pour  miroir  au  futur,  jà- 
soit-ce  que  aucuns  disoient  que,  si  l'on  n'eust  secrètement 
bouté  à  la  charette  du  bastard,  pour  l'bomicide  tant  seu- 
lement dont  il  estoit  plainte,  ne  fust  pas  mort,  mais  il  y 
avoit  ou  autres  langues  ou  autres  mystères  estranges  qui 
l'avancoient'. 

'  Juin  1468. 

^  Il  y  a  ici  une  nouvelle  lacune  dans  le  manuscrit.  J'indique  fort 
brièvement  les  matières  omises  par  deux  titres  de  chapitres. 

TO.H.    V,  2G 

CHAPITRE  XLIX. 

Comment  le  duc  Charles  espousa  madame  Marguerite  dlorc. 


CHAPITRE  L. 

Comment  le  roy  de  France  envoya  l'arclievesque  de  Lyon  vers  le  duc 
Charles,  et  comment  ledit  roy  se  gouvernoit. 


CHAPITRE  LI. 

Comment  tous  les  princes  du  royaume  se  trouvèrent  perplex  en  la 
manière  du  faire  et  du  vivre  autour  du  roy. 

Pour  ceci,  et  bien  avoit  deux  ans  par  avant,  qu'autour 
du  roy  et  mesmes  au  royaume  n'y  avoit  prince  qui  ne  se 
trouvast  tout  entrepris  et  perplex  en  la  manière  du  faire 
et  du  vivre  alors,  tant  pour  la  difficulté  des  matières  et 
des  personnages  qui  alors  régnoient,  comme  des  dange- 
reuses soupeçons  et  manières  du  roy,  dont  chacun  crai- 
gnoit  le  péril.  Le  connestable  de  France,  comte  de 
Saint-Pol,  atout  quant  qu'il  avoit  de  sens,  y  avoit  assez  à 
faire  à  soy  bien  conduire,  qui  pendoit  en  balance  entre  les 
deux.  Pareillement,  le  roy  de  Cécile  qui,  oncle  aux  deux 
frères,  favorisoit  naturellement  à  tous  les  deux;  et  non 
moins  le  comte  du  Maine ,  son  frère ,  messire  Charles 
d'Anjou.    Le  duc   de  Bourbon,  qui  estoit  le  préféré  du 

trône  pour  le  gouvernement,  et  estoit  nepveu  et  cousin- 
germain  de  la  maison  de  Bourgongne,  à  celuy  devoit  bien 
estre  non  moins  soin  aussi  de  cliarier  droit,  tant  pour  son 
honneur  envers  le  roy,  là  oii  gisoit  son  bien  et  son  estât, 
comme  par  obligation  de  nature  qui  le  pouvoit  et  le  de- 
voit traire  vers  le  lez  de  son  prochain  sang.  Avecques  ce, 
et  qui  est  le  plus  du  tout,  ce  avoit  esté  celuy  et  un  des 
principaux  qui  avoit  fait  l'esmeute  au  commencement  du 
mauvais  Bien  Publique,  dont  toute  ceste  division  a  esté 
née'.  Estre  revenu  doncques  en  grâce  et  en  haute  cré- 
dence  avecques  le  roy ,  luy  servoit,  et  duisoit  bien  de  la 
garder;  et  avoir  esté  aussi  de  l'alliance  et  de  la  commune 
conjurison  quasi  mouveur ,  scelleur  et  prometteur  infrus- 
trable,  luy  estoit  bien  cause  aussi  et  devoit  estre,  de  non 
trop  ployer  au  préjudice  de  ses  associés  en  cause.  Le 
comte  de  Nevers,  le  plus  oyant  en  cause  de  tous,  pour  son 
honneur  dont  se  veoit  destitué  par  la  Toyson  d'or  qui  luy 
avoit  été  tollue  nouvellement  à  Bruges  ,  secondement 
pour  ce  que  m;esfait  s'estoit  envers  la  maison  de  son  nom 
et  de  sa  gloire,  où  avoit  esté  eslevé  et  nourri,  et  qu'à  ceste 
cause  on  l'avoit  despouillé  de  grandes  terres  et  seigneu- 
ries longuement  possessées,  et  avoit  acquis  son  hayneux, 
le  duc  Charles,  et  le  roy  gaires  tenant  compte  de  luy,  pour 
ce  qu'en  sens  et  vertu  le  voyoit  amendri,  et  que  mesmes 
les  grans  hommes  le  fuyoient  et  le  notoient  en  son  four- 
voy,  cestuy  povre  chevalier,  povre  comte,  grand  et  noble 
de  production  toutesfois  de  père  et  de  mère,  de  la  maison 
de  France,  et  en  pareil  degré  avecques  le  duc  Charles,  et 
ayant  eu  grand  bruit  et  grand  gloire  en  ce  royaume  du 
temps  du  duc  Philippe,  son  oncle,  prince  de  la  chevalerie 

'   Voyez  ci-dessus,  p.  194,  note  I. 

toute  de  çà  bas,  et  le  diicteur  des  batailles  et  des  grans 
osts  où  oncques  ne  porta  foule,  quand  maintenant  se  vit 
et  qu'à  un  lez  et  à  l'autre  se  trouva  comme  nul  réputé, 
n'avoit  hardement  de  conforter  le  roy  de  peu  de  pieur 
sieute,  ne  affection  de  soy  traire  vers  son  prochain,  par 
souvenance  de  sa  honte.  Certes,  bien  devoit  avoir  le  cœur 
estraint  d'angoisse  et  de  durannuy  en  cestuy  temps,  qui, 
aux  plus  sages  et  aux  plus  vertueux,  estoit  estrange  et 
sauvage.  Et  combien  que  le  duc  d'Alençon  vivoit  encore, 
et  qu'il  estoit  tenu  au  roy  qui  l'avoit  délivré  de  prison  et 
restitué  en  sa  seigneurie,  sy  estoit-il  de  l'amistié  à  la  maison 
de  Bourgongne,  par  précédent  déserte;  et  douloit  dure- 
ment la  discorde  des  parties,  comme  raison  le  donnoit. 
Mais  jà  estoit  devenu  vieil  et  cassé  ;  et  avoit  son  fils  le 
comte  du  Perche  emprès  le  roy,  en  qui  il  s'attendoit  et  du 
faire  et  du  laisser  en  ceste  division,  et  d'y  bouter  main 
telle  ou  telle  ;  car  les  armes  désormais  ne  luy  estoient  pas 
si  séans  pour  l'un  costé,  ne  pour  l'autre,  comme  pitié  le 
pouvoit  traire  naturellement  à  voir  ce  royaume  en  dis- 
corde, et  dont  il  avoit  vu  tant  de  diverses  fins  longue- 
ment, en  désolation  de  tout  le  monde. 


CHAPITRE  LIT. 

Comment  le  duc  de  Calabre,  après  le  trespas  de  dom  Pierre  de  Coïmbre, 
fut  eslu  par  les  Catelans  roj'  d'Arragon. 

Le  duc  de  Calabre,  qui  estoit  sage  prince  et  sievoit  les 
trains  de  son  père  le  roy  de  Cécile,  iceluy  aussi  avoit  esté 
et  estoit  de  la  conjurison  des  princes  ensemble  dès  la  pre- 
mière esmeute,  et  avoit  esté  à  Conflans  confortant  et  con- 
seillant monseigneur  Charles,  jà  devenu  duc,  et  grande- 

ment  de  l'amistié  et  dilection  d'iceluy ,  par  amour  et 
service  monstre  ;  et  estoit  et  avoit  esté  uu  des  principaux 
de  la  ligue,  obligé  par  promesse  et  par  sceau.  Mais  main- 
tenant recouvert  et  réacquis  de  la  part  du  roy  ,  par 
alliance  de  mariage  qui  se  fit  de  la  fille  du  roy ,  née  à 
Geneppes  en  Brabant,  et  de  son  fils,  le  marquis  du  Pont, 
iceluy  duc  de  Calabre ,  neutriant  entre  la  faveur  de  çà 
et  de  là,  et  pesant  durement  le  péril  de  la^  guerre  qui  se 
préparoit,  mettoit  plus  peur  aussi  en  la  ruyne  des  deux 
parties  par  complaintes,  que  semblant  de  condescendre 
ennemy  à  qui  que  ce  fust,  cuidant  mieux  faire.  Mais  si 
bien  luy  en  prit  que  tant  avoit  cause  alors  d'entendre 
luy-mesme  à  ses  propres  affaires,  que  de  ceux  d' autrui  se 
pouvoit  tant  mieux  excuser  et  soy  dissimuler.  Car  les 
Catelans,  par  le  trespas  de  dom  Pierre  de  Coïmbre,  l'a- 
voient  prestement  eslu  leur  seigneur  et  leur  futur  roy 
d'Arragon,  en  grand  préjudice  du  fils  du  comte  de  Foix, 
qui  s'attendoit  à  la  couronne  de  Navarre,  parce  qu'il  estoit 
fils  de  la  sœur  du  roy  Jehan  d'Arragon  et  de  Navarre,  que 
ledit  dom  Pierre  vouloit  irapugner  par  hoirie;  et  jà,  par 
l'ayde  des  Catelans  qui  rebelloient  et  héoient  ledit  roy, 
estoit  en  possession  d'une  grande  part  du  royaume  et  de  la 
seigneurie  de  Cathelongne;  et  fust  parvenu  jusqu'au  par- 
faire ,  si  ne  fust  la  mort  qui  le  vint  prendre,  jeusne 
homme  et  en  son  premier  vol,  comme  tous  ses  autres 
frères,  qui  tous  estoient  morts  en  grand  jugement  du 
monde  de  pouvoir  devenir  liaulx  hommes  et  de  grand 
fait. 

Comme  doncques  Catelans  cecy  veissent  et  considéras- 
sent, que  de  ce  vieil  roy,  le  roy  d'Arragon,  naistroit 
guerre  et  tribulation  après  son  trespas  entre  divers  pré- 
tendans  à  la  couronne  d'Arragon  et  de  Catelongne,  et  qu'ils 

veoient  et  savoient  ce  duc  de  Calabre  estre  prince  de 
vertu,  prince  de  la  sommité  des  fleurs-de-lys,  grand  duc 
et  sage,  moult  expert  et  bien  esprouvé  en  grands  faits,  et 
futur  roy  de  Cécile  et  d'autres  royaumes  et  seigneuries, 
avisèrent  de  l'attraire  et  de  l'avoir  vers  eux  ;  luy  donnè- 
rent et  monstrèrent  titre  de  droit  en  la  vraye  succession, 
•et  luy  promettant  service  et  assistance ,  l'affectèrent  et 
postnièrent  en  seigneur  ;  par  quoy  luy  il  s'accorda  et  se 
paroffrit  à  leur  demande ,  à  juste  cause.  Et  par  ainsi 
doncques,  ce  duc  de  Calabre,  combien  que  le  fait  de  ce 
royaume  luy  compétoit  et  toucboit  en  général  comme  aux 
autres  en  cestiiy  présent  temps,  son  propre  privé  fait 
toutesfois,  et  encore  si  grand  et  de  tel  poids  qu'il  estoit, 
le  pouvoit  bien  excuser  aussy  et  luy  donner  grâce  et  lieu 
d'entendre  à  sa  nécessité  particulière. 

Et  en  toute  telle  cause  comme  je  semble  vouloir  excu- 
ser cestuy  duc  de  Calabre,  par  neutrier  en  ceste  division, 
tout  en  pareil  puis-je  et  dois  faire  du  comte  de  Fois,  qui 
avoit  la  menace  des  Catelans  en  barbe,  pour  desfaire  son 
fils,  et  lequel  oncle  avoit  assez  à  veiller  à  son  propre  cres- 
teau,  sans  soy  mesler  des  divisions  des  autres ,  et  dont  il 
ne  veoit  nul  remède.  Pareillement,  le  duc  de  Nemours, 
comte  de  La  Marche,  qui  avoit  esté  et  estoit  de  la  privée 
conjurison,  et  avoit  esté  à  Conflans  plaintif  avecques  les 
autres  et  fort  adjoint  avecques  le  comte  de  Charolois,  ice- 
luy  fortrait  maintenant  de  celle  affection  de  Bourgongne, 
par  le  roy  qui  l'avoit  regagné  sagement,  dissimula  tous- 
jours  en  ceste  murmure  ;  et  sans  déclarer  ne  trop  hayne, 
ne  trop  faveur  nullement,  contenta,  à  mieux  que  pouvoit, 
les  deux  parties.  Sy  n' estoit- ce  pas  sans  peur  pourtant,  et 
sans  grand  sens  en  si  dangereux  affaire  ;  car  le  roy,  par 
semblant  se  desfioit  alors  de  tout  le  inoùde,  et  n'y  avoit 

nulle  riens  alors  plus  périlleuse  de  luy  pour  donner  mort 
ou  ruyne. 

CHAPITRE  LUI. 

Comment  le  comte  d'Erminac,  pour  refus  que  luy  fit  le  duc  de  luy 
donner  sa  nièce,  se  retourna  contre  la  maison  de  Bourgongne. 

Le  comte  d'Ermignac  aussy,  qui  avoit  esté  de  la  ligue 
des  autres,  et  avoit  esté  à  Conflans  le  plus  de  tous  mal 
appointable,  iceluy  estoit  jà  tout  retourné  et  cliangé  de 
courag-e,  par  argu  et  par  indignation  contre  la  maison  de 
Bourgongne,  pour  cause  que  le  duc  Philippe,  jà  tres- 
passé,  luy  avoit  refusé  sa  nièce  damoiselle  Jehenne  de 
Bourbon,  belle-sœur  au  comte  de  Charolois  ;  et  lequel,  en 
pareil,  en  fît  refus  aussi,  non  obstant  toutesfois  que  la 
duchesse  de  Bourbon,  sa  mère,  et  son  frère  le  duc  de  Bour- 
bon, le  vouloient  et  le  désiroient.  Et  à  ceste  cause  avoient 
envoyé  notable  ambassade  devers  le  duc,  et  non  moins 
devers  la  damoiselle,  pour  l'enhorter  et  informer  de  leur 
volonté  ;  laquelle  oncques  n'y  voulut  condescendre  pour 
se  voer  plustost  à  Dieu,  en  religion,  toute  sa  vie.  Mesmes 
le  duc  son  oncle  luy  avoit  dit  qu'il  la  mettoit  purement 
en  son  franc  arbitre,  de  faire  et  de  laisser  et  d'obéir  à 
père  et  à  mère,  et  qu'en  rien  ne  la  vouloit  rompre ,  mais 
fist  d'elle  ce  qu'elle  voulsist  ;  mais  de  son  gré,  ne  par  ses 
bienfaits,  elle  ne  l'auroit  jamais,  mais  par  faire  à  son  gré 
et  par  son  conseil,  et  demorant  par  deçà,  il  pourverroit 
d'elle  si  bien  que  pour  suffire.  Sy  en  respondit  la  damoi- 
selle si  sagement  et  bien  au  gré  du  duc  et  du  comte  son 
beau-frère,  qu'ils  en  eurent  joie,  et  elle  honneur  ;  et  les 
autres  furent  tous  confus.  Et  en  à  part  tancèrent  la  da- 
moiselle, et  luy  dirent  des  dures  paroles,  auxquelles  elle 

n'accoutoit  gaires;  car  elle  se  sentoit  avoir  bon  garant,  et 
pour  mourir,  ce  disoit  bien,  ne  le  prendroit.  C'est  ici  donc- 
ques  la  cause  pour  quoy  le  comte  d'Ermignac  se  monstra 
animé  vers  la  maison  de  Bourgongne,  laquelle  il  menaça 
depuis  de  mainte  felle  menace ,  reniant  Dieu  à  bras 
tournés,  qu'il  venroit  courre  le  pays  de  Picardie  et  de 
Haynaut,  piller,  rober  et  bouter  feu,  prendre  et  tuer  et 
mettre  tout  à  sang,  jusques  aux  portes  de  Flandres,  en 
despit  de  tout  homme.  Mais  en  son  dire  n'avoit  pas  tant 
de  péril,  ne  si  grand,  fors  comme  à  le  mettre  à  effet.  Aussi 
les  menacés  par  deçà  n'en  firent  gaires  grand  poids ,  si 
non  de  rire  ;  et  le  menaceur  savoit  peu  et  mal  cognoissoit 
ce  de  quoy  il  se  vantoit,  Toutesfois,  s'il  eust  pu  mal  faire, 
et  que  le  trouble  fust  allé  avant,  ainsi  qu'il  se  disposoit, 
il  se  fust  monstre  dur  ennemy,  et  eust  fait  du  mal  ce  qu'il 
eust  pu,  que  Dieu  toutesfois  ne  souffrit  point  pour  celle 
heure,  et  sy  n'eut  point  la  belle  fille. 

Ainsi  doncques ,  comme  j'ay  dit  par  cy-devant,  tous 
les  princes  de  France ,  en  ceste  année  de  soixante-huit, 
estoient  tous  entrepris  et  perplex  diversement  en  ceste 
discorde  qui  estoit  entre  le  roy  et  son  frère  pour  la 
duché  de  Normandie,  et  entre  le  roy  et  ce  duc  Charles 
pour  cause  des  terres  sur  Somme  lesquelles  il  vouloit  rap- 
peler, mesmement  et  pour  ce  que  le  duc  Charles  adhéroit 
et  confortoit  son  frère,  monseigneur  Charles.  Or  estoit  le 
bras  de  son  orgueil  et  de  son  fort,  ce  luy  sembloit,  en  son 
contraire  ;  ainsi  doncques  le  roy  estant  fort,  et  les  deux 
autres  parties  fortes  et  fîères,  et  que  le  moyen  ne  se  pou- 
voit  trouver  de  nul  lez  pour  y  mettre  accord,  ne  restoit, 
ce  sembloit,  fors  que  l'assamblement  se  fist  de  quelque 
maie  aventure,  là  où  toute  la  gloire  de  ce  royaume  fust 
tombée  en  confusion  par  bataille,  et  dont  le  vainqueur, 

quiconcque  eust  esté  celuy ,  eust  porté  mesme  la  malé- 
diction de  sa  bonne  aventure.  N'est  pas  de  merveilles 
doncques,  si  les  nobles  princes  dessusdits,  mesmement 
tous  les  autres  vaillants  et  preud'hommes  de  ce  royaume, 
voyans  telle  bruine  sourdre  et  de  telle  griève  importance 
que  est  congnue ,  avoient  les  cœurs  estrains  de  peur  et 
de  soin,  là  où  de  tout  le  sens  qui  estoit  en  ce  royaume, 
ne  se  pouvoit  trouver,  ne  ouvrir  voie  par  quoy  la  peur  du 
mal  à  venir  en  eust  esté  dehors,  sinon  par  Dieu  seul. 

CHAPITRE  LIV. 

Comment  le  duc  Charles  assembla  gens  et  les  fit  traire  devers 
Saint-Quentin. 

Comme  j'ai  dit  doncques,  toute  ceste  année  se  continua 
pour  la  plus  grande  part  en  murmures  et  en  menaces, 
tant  de  çà  que  de  là;  et  en  hongnant  et  grognant,  cbascun 
se  pour  voy  oit  de  son  affaire,  et  n'y  a  voit  nul  qui  se  louast 
l'un  de  l'autre  ;  car  tous  deux  se  tenoient  à  foulés,  le  roy 
et  le  duc ,  et  barguignans  l'un  l'autre,  chascun  craignoit 
son  compagnon,  le  roy,  le  duc  Charles  pour  ses  alliances 
aux  Anglois  et  au  duc  breton ,  et  le  duc  Charles,  le  rOy 
pour  sa  puissance,  qui  de  luy  dépend  d'avoir  toute  France 
en  son  contraire.  Car  à  bien  peser  le  cas,  quelque  alliance 
que  un  duc  de  Bourgongne  ou  autre  prince  pourroit 
avoir  pour  mener  guerre  à  un  roy  de  France,  sy  est-ce 
chose  difficile  et  dangereuse  de  l'emprendre,  et  non  pas 
sans  la  peser  beaucoup,  considéré  encore  en  ce  temps-là, 
là  011  l'effet  de  la  guerre  des  gens  d'armes  de  France  gisoit 
tout  en  règle  et  en  ordre  pratique,  avec  continuel  exer- 
cice et  continuation  du  mestier.  Or  avoit  le  duc  Charles 

(le  longue  main  pourvu  en  son  fait  ;  car  savoit  bien  que 
armer  luy  convenoit  sur  la  fin  de  l'esté,  tant  pour  soy 
munir  contre  l'invasion  du  roy,  comme  d'entretenir  et 
mettre  à  eiFet  sa  promesse  à  monseigneur  Charles  de 
France  et  au  duc  de  Bretagne.  Sy  avoit  parlé  de  bouche 
h  plusieurs  de  ses  principaux  capitaines,  affin  de  eux 
pourvoir  de  gens;  et  aux  absens  avoit  envoyé  mande- 
mens  de  eux  mettre  sus,  et  à  aucuns,  de  eux  mettre  sur 
les  champs  et  de  eux  loger  et  traire  devers  Saint-Quen- 
tin, comme  ils  firent,  et  de  quoy  ceux  aussy  de  Saint- 
Quentin  condampnèrent  et  cloyrent  toutes  leurs  portes, 
réservées  deux,  de  la  peur  que  en  a  voient  ;  car  ne  se  sen- 
toient  point  en  grâce  du  duc.  Sy  en  eurent  telle  crainte 
qu'ils  ne  savoient  que  faire ,  et  souverainement  pour  ce 
que  la  voix  portoit  que  toute  l'assemblée  se  devoit  faire 
entour  leur  ville.  De  ces  gens  d'armes  doncques,  qui 
tenoient  les  champs  longuement  devant  que  le  duc  mist 
sus  sa  grande  armée,  et  dont  les  uns  estoient  et  logeoient 
du  costé  deçà  Somme,  et  les  autres  de  delà,  comme  en 
frontière  encontre  les  gens  du  roy  qui  là  gi.soient  près 
aussy,  le  peuple  et  le  plat  pays  autour  avoit  beaucoup  à 
porter  et  à  souffrir,  et  s'en  doloient  fort  les  povres  gens 
fies  champs.  Mais  les  matières  de  l'année  portoient  ainsi 
que  faire  le  convenoit',  et  souffrir  en  falloit  pour  plus 
grand  mal  éviter  ;  car  mieux  vaut  porter  et  tolérer  plaie 
sanable  et  particulière,  pour  temps  et  terme,  que  générale 
et  non  jamais  garis.sable,  et  dont  la  perte  dure  à  tous- 
jours. 


'  Y  a-t-il  ici  quelque  allufiion  à  l'influence  des  ustreH,  à  laquelle 
croyait  Chaatellain**  Un  ma.  de  la  Bibliothèque  impériale  de  PariH 
renferme  des  proph^-ties  pour  l'année  1460.  Voyez  ci-après,  p.  434. 

CHAPITRE  LV. 

Comment  Charles  de  France  et  le  duc  de  Bretagne,  pour  lesquels  le 
duc  s'estoit  mis  aux  champs,  appointèrent  avec  le  roy. 

Ce  doucques  qui  peut  excuser  le  duc  Charles  du  tvaveil 
de  son  peuple  à  celle  heure,  et  si  longtemps  avant  qu'il  se 
mist  aux  champs,  ce  fut  le  roy  Loys,  lequel  avoit  grand 
part  de  ses  gens  d'armes  dévallés  çà  bas  autour  de  Xoyon 
et  sur  les  frontières  de  Picardie,  et  encontre  lesquels  il 
séoit  bien  à  pourvoir  pour  cause  des  aventures.  Et  ce  que 
le  roy  aussi  peut  parer,  pour  quoy  il  envoyoit  ces  gens 
d'armes  çà  bas  sur  les  marches  du  duc,  ce  fait  la  doubte 
que  le  roy  mettoit  en  l'alliance  que  le  duc  avoit  prise 
avecques  le  roy  d'Angleterre,  et  dont  il  craignoit  son  da- 
mage :  sy  vouloit  veiller  à  son  cresteau  de  peur  des  périls, 
avecques  ce  qu'il  se  doutoit  bien,  et  le  savoit,  que  le  duc 
estoit  pressé  et  requis  de  son  frère,  monseigneur  Charles, 
et  du  duc  de  Bretagne,  de  eux  trouver  ensemble  arrière  en 
France  à  main  armée,  pour  ceste  duché  de  Normandie 
dont  ledit  monseigneur  Charles  ne  se  voulut  desfaire.  Sy 
pensa  et  s'avisa  le  roy  de  pourvoir  convenablement  par 
résistance  encontre  le  bras  de  deçà,  par  une  partie  de  ses 
gens  d'armes;  et  à  l'autre  lez,  dont  il  faisoit  le  moins  de 
poids,  du  costé  de  son  frère,  il  mit  pourvision  par  l'autre 
partie  pour  non  les  souffrir  joindre  ensemble,  combien 
toute^fois  que  la  conjonction  estoit  promise  et  par  déhbé- 
ration  entreprise  des  deux  debouts,  quelque  empesche- 
ment  que  le  roy  y  eust  voulu  mettre.  Et  se  fussent  les 
princes  mis  en  essay,  ce  disoit-l'on,  quoique  les  choses  ne 
parvinrent  point  jusques  là,  espoir  de  la  grâce  et  de  la 

bonté  de  Nostre-Seigneur,  qui  y  pourvit  par  autre  enten- 
dement. Mais  du  costé  du  duc,  tous  les  préparemens  s'y 
inonstroient  à  l'oeil,  et  les  promesses  furent  mises  à  effet 
de  son  costé;  et  monstra  fait  et  parole,  là  où  les  autres, 
quand  ce  vint  au  fort,  ceux-mesmes  pour  qui  le  duc  avoit 
pris  le  fer  au  dos  et  s'estoit  mis  efforcéement  en  armes 
sur  les  champs,  en  toute  attente  de  fortune,  forts  ou  non 
forts,  et  léaulx  ou  non,  demorèrent  sur  leur  fumier,  et 
jBrent  paix  et  compact  avecques  le  roy,  tout  à  par  eux, 
exclus  encore  celuy  qui  se  mettoit  en  danger  pour  eux  et 
à  leur  requeste.  Car  ne  cessèrent  d'envoyer  coup  après 
autre  devers  le  duc  Charles  tous  les  jours  leurs  ambas- 
sades, avecques  ce  qu'ils  avoient  résidemment  par  deçà 
aucuns  qui  à  peine  n'en  bougeoient,  comme  Thomas  de 
Loreille,  bailly  de  Caen,  et  l'évesque  de  Verdun,  qui  tou- 
jours sollicitoient  le  duc  Charles,  ou  pour  argent  ou  pour 
gens  d'armes,  ou  finablement  pour  consurrection  faire 
luy-mesme  en  sa  personne.  Par  quoy  il  appert  que  ce  que 
ce  duc  Charles  se  mettra  sus  tantost  en  fier  apprest,  ten- 
dant aller  en  France  à  la  requeste  et  poursieute  de  mon- 
seigneur Charles,  frère  du  roy,  ce  ne  sera  point  à  volonté 
mauvaise  encontre  le  roy,  ne  pour  sa  particulière  cause; 
mais  ce  sera  pour  accomplissement  de  foy  et  de  promesse, 
en  quoy  il  se  sentoit  lié  dès  le  traité  de  Conflans,  et  de 
l'aveu  et  du  consentement  mesmes  du  roy  et  de  tous  les 
princes  qui  en  ce  se  concordoient  :  que  si  le  roy  n'entre- 
tenoit  ce  que  là  estoit  promis,  il  s'agréoit  et  le  consentoit 
que  ils  se  pussent  entre-aider  et  entre-secourir  l'un  l'autre, 
jusques  au  parfait  de  son  promettre. 

Or  avoit  esté  le  roy  faillant  à  son  frère ,  par  quoy  le 
duc  Charles,  requis  de  son  frère  (lequel  toutesfois  n'y 
obtempéra  point  pour  la  première  requeste,  ne  légière- 

ment,  ne  tost,  ains  y  différa  deux  [ou]  trois  ans),  nécessai- 
rement enfin  et  pour  son  honneur  garder  en  foy  promise 
audit  monseigneur  Charles,  et  non  fouler  honneur  aussi 
envers  le  roy  par  la  vertu  du  traité ,  il  se  mit  sur  les 
champs  envers  l'aoust,  à  intention  telle,  que  ceux  pour  qui 
il  se  mettoit  en  ce  danger,  se  disposeroient  au  mesmes  et  au 
'pareil  faire,  en  commun  salut  de  tous  les  deux. 

CHAPITRE  LVI. 

Comment  le  roy  vouloit  anéantir  le  don  qu'il  avoit  fait  des  terres  sur 
Somme,  disant  que  par  contrainte  l'avoit  fait  ;  et  comment  le  duc, 
pour  y  obvier,  s'allia  au  roy  d'Angleterre  contre  cœur  et  nature. 

Comme  doncques  ce  duc  Charles  s'estoit  offert  toujours 
et  soy  mis  en  peine  d'estre  moyen  entre  le  roy  et  son  frère, 
pour  le  bien  de  commune  paix,  et  que  ce  moyen  ne  se 
pouvoit  trouver  pour  le  contentement  des  deux,  convenoit 
bien  doncques  que  ce  duc  se  mist  sus  fort  et  puissant, 
avecques  ce  que  luy-mesme  avoit  cause  de  doléance  en- 
contre le  roy,  parce  que  le  pays  de  Somme  qu'il  luy  avoit 
donné  et  transporté  audit  lieu  de  Conflans,  luy  avoit  voulu 
et  vouloit  fortraire,  et  ramener  à  nient  son  don,  disant 
que  ce  que  fait  en  avoit,  il  l'avoit  fait  par  force  et  par 
constrainte  et  par  manière  d'un  sens  dissimulant  à  terme 
pour  en  estre  quitte  maintenant,  comme  chose  faite  par 
telle  manière  forcée  n'est  pas  de  value  après,  quand  elle 
peut  apparoir  à  justice.  Et  pour  ceste  cause,  le  duc 
Charles  qui  dès  le  commencement  jusqu'en  la  fin  avoit  fait 
toutes  ses  choses  à  fer  et  à  clou  bien  lettriées,  et  nervées 
et  noées,  et  passées  et  confermées  par  tout  l'estroit  sens 
de  France  et  du  royal  pouvoir,  quand  il  vit  que  ainsi  on 
le  vouloit  quérir  et  formener  induement  et  à  sa  grand 

honte  et  foule,  délibéra  bien  à  mettre  sa  cause  privée  avec- 
ques  celle  qui  luy  estoit  commune  et  d'ajouter  la  sienne 
doléance  avecques  celle  des  autres.  Et  combien  que  plu- 
sieurs des  princes  de  France,  et  presque  tous,  à  dur  et 
envis  se  consentoient  en  emprendre  ceste  guerre,  comme 
du  roy  contre  son  frère  et  à  l'encontre  du  duc  de  Bour- 
gongne,  comme  de  l'une  part  et  de  l'autre  ils  y  regar- 
doient  chose  difficile  et  de  grand  meschief,  et  à  eux- 
mesmes  compétant  et  touchant,  et  qu'à  ceste  cause  et  en 
cestuy  regard  contre-tenoient  le  roy  lent  et  suspendant  sa 
chaleur,  aucuns  toutesfois  (peut-estre  jeusnes  gens  et 
capitaines  qui  demandoient  le  hustin,  quérant  à  gagner  et 
eux  exercer  en  orgueilleux  exploits,  faire  foule  et  damage 
à  autruy,  tel  fois  par  envie  sans  autre  cause,  tel  fois  par 
haine  de  viel  temps  congréée,  dont  ils  font  titre,  avecques 
ce  que  le  roy  de  soy  estoit  en  grand  subtil  sens  fort  muable 
et  variable,  et  lequel  ils  cognoissoient  assez  ployable  légè- 
rement à  esmouvoir  rumeur),  l'incitoient  à  la  guerre,  et 
luy  ramentevoient,  fait  à  douter,  telle  chose  dont  la  sou- 
venance luy  donnoit  pointure  et  occasion  de  s'en  vouloir 
venger ,  ainsi  qu'entour  des  grands  princes  il  y  a  souvent 
gens  de  diverses  qualités  qui  peu  poisent  les  mots  qui  leur 
volent  de  la  bouche,  et  dont,  pour  les  ensievir  et  pour  les 
croire,  les  nobles  princes  souvent  encheurent  en  grands 
dammaiges  et  meschiefs  et  en  dure  perdition  d'âme,  sans 
ce  que  un  tout  entier  royaume  à  la  fois  y  chiet  et  tres- 
buche,  et  tout  par  légier  conseil  et  partial  affection,  et 
qu'amour  ne  se  nourrit,  ne  ne  se  treuve  en  nostre  cristienne 
fraternité  nulle  part,  et  que  vérité  n'a  nulle  part  siège 
entre  les  curiaux,  ne  auctorité  d'estre  oye,  ne  préférée 
devant  conseil  inique. 

Et  pour  ceste  cause  et  plusieurs  autres,  et  qui  toutes 

dépendoieut  réalement  de  ceste  variableté  du  roy  et  de 
ses  passions,  et  dont  le  duc  Philippe  mort  avoit  eu  fort  à 
souffrir  longuement,  non  obstant  ses  bons  services,  et 
mesmes  et  en  pareil  ce  duc  Charles,  s'il  n'y  eust  remédié, 
ce  qu'il  s'estoit  allié  au  roy  Edouard  d'Angleterre,  sy 
estoit-ce  maugré  luy  et  contre  son  cœur  et  contre  sa  na- 
ture', ce  sa  voit  bien,  pour  soy  deffendre  contre  luy;  car 
n'eust  jamais  quis  ce  chemin,  ne  le  baston  qu'il  empoigna, 
si  n'eust  esté  par  les  dures  et  diverses  voies  que  le  roy 
avoit  quises  contre  luy,  ce  disoit,  tout  de  gré  et  volontiers 
pour  le  desfaire,  et  de  quoi,  hélas  !  si,  du  don  de  Dieu,  le 
roy  se  fust  abstenu  et  eust  monstre  le  contraire ,  comme 
de  l'aimer  et  de  le  bien  traiter,  ainsi  qu'il  séoit  à  un  tel 
si  jeusue  et  si  puissant  prince,  et  nouvel  venu  en  règne, 
et  fils  d'un  si  grand  père,  et  qui  tant  pouvoit  et  valoit  en 
la  félicité  de  ce  royaume ,  il  s'en  fust  servi  et  renforcié 
de  la  moitié  de  son  fort.  Le  povre  duc  l'eust  aimé  et 
honoré,  doubté  et  crému  ;  fust  demouré  en  l'inclination 
de  sa  vraie  nature  originale  françoise,  et  ne  se  fust  pas 
estors  en  autre  copulation,  ennemie  à  la  gloire  de  son 
propre  front  %  et  de  quoy  le  roy  véritablement,  par  duresse 
et  par  quérir  en  luy  ce  que  ne  séoit  pas  bien,  selon  le 
temps  d'alors,  estoit  seul  cause;  et  n'en  devoit  donner 
charge  à  nul,  fors  à  luy-mesme,  que  ainsi  le  voulut  et 
ainsi  le  trouva. 


•  Thomas  Basin  confirme  ce  que  dit  ici  Chastellain,  en  se  servant 
à  peu  près  des  mômes  termes.  Voyez  tome  II,  p.  183. 

2  Chastellain,  fort  hostile  aux  Anglais,  a  cru  devoir  justifier  à  di- 
verses reprises  l'alliance  que  le  duc  Charles  conclut  avec  eux. 

CHAPITRE  LVII. 

Comment  le  duc  fit  cliarger  son  artillerie  à  Lille  et  depuis  séjourna 
quelque  temps  à  Lille. 

Le  roy  faisoit  ses  préparations  merveilleuses  devers 
Bretagne  et  devers  Normandie.  Avoit  mis  en  pratique  et 
en  nombre  toutes  les  gens  aidables  de  son  royaume,  com- 
munes et  autres  ;  et  ce  que  monseigneur  Charles ,  son 
frère,  luy  fortraioit  des  nobles  gens  et  des  gens  de  guerre, 
cela  il  le  suppléoit  par  pourvision  de  nouvelles  gens 
autres.  Son  artillerie  avoit  une  grand  part  à  Orléans 
pour  l'avaller  au  besoin  au  pays  d'en  bas,  et  une  autre 
partie  avoit  à  Paris,  pour  les  marches  de  Picardie.  Et  le 
duc  qui  jour  et  nuit  fit  charger  artillerie,  en  mit  tant 
avant  que  c'estoit  une  merveille  à  voir.  Les  pays  et  les 
champs  en  estoient  tant  pleins  que  Tonne  veoit  riens  haut, 
ne  loin  que  chariots.  Et  en  avoit,  ce  me  disoit-l'on,  deux 
mille  huit  cents ,  tous  à  luy ,  sans  ceux  qui  estoient  à 
vitailles  et  à  bagages  des  gens  d'armes  sans  nombre.  Sy 
estoit  horrible  chose  à  voir  de  l'artillerie  qui  fut  chargée 
à  Lille,  et  des  chariots  qui  furent  pris  par  tous  les  pays 
du  duc.  Et  convenoit  avoir  grand  temps,  avant  que  tout 
fust  mis  en  ordre  et  en  train  d'aller  avant,  mesmes  pour  les 
gens  d'armes  qui  s'assembloient  de  tous  lez,  avant  qu'ils 
fussent  mis  sus  et  joints.  Le  duc  séjourna  au  Quesnoy 
une  espacette  ;  car  là  estoit  venu  pour  mettre  pied  en  l'es- 
trier  atout  le  fer  au  dos,  et  pour  emprendre  son  voyage 
comme  au  mesme  lieu  là  où  il  l' avoit  pris  à  l'autre  fois, 
quand  il  s'en  alla  en  France  pour  la  journée  de  Saint- 
Denis,  dont  la  bataille  de  Mont-le-Héry  ensievy  ;  par  qnoy 

oncques  depuis  ne  fut  qu'il  n'eust  son  regard  et  son  sin- 
gulier fondement  sur  ledit  lieu  du  Quesnoy,  avecques  ce 
que  la  place  siet  toute  propre  pour  là  faire  sa  meute  envers 
France. 

CHAPITRE  LVIIL 

Comment  le  duc  Charles  constitua  un  prévost  des  marescliaux.  pour 
nettoyer  le  pays  des  brigands  ;  et  comment,  pour  la  grande  justice 
qu'il  maintenoit,  il  estoitcrému  en  ses  pays. 

Cette  année  de  lxviii  estoit  durement  périlleuse  et 
pleine  de  mauvaises  influences,  comme  de  mortalités,  par 
toute  terre,  bien  horribles,  et  de  mauvaises  emprises  par 
mauvaises  gens,  les  uns  par  traysons  et  les  autres  par 
autres  crudélités.  Et  murmuroient  peuples  et  gens  des 
bonnes  villes  ;  et  princes  se  desfioient  les  uns  des  autres  ; 
et  n'y  avoit  nulle  part  climat  de  terre,  là  où  il  n'y  eust 
troubles.  Bringans  et  desrobeurs  de  gens  couroicnt  par 
pays;  et  sous  ombre  de  gens  de  guerre,  tant  de  France 
comme  de  Picardie,  faisoient  maux  sans  nombre,  tant 
que  le  duc,  par  les  plaintes  qui  luy  en  venoient,  prit  en 
luy-mesme  et  en  son  propre  avis  de  mettre  sus  un  pré- 
vost des  maréchaux  ;  et  entre  les  autres  constitua  en  celuy 
office  un  qu'il  avoit  choisi  tout  propre,  nommé  Maillotin 
du  Bac,  natif  de  Saint-Omer,  non  fort  clair  homme  luy- 
mesme,  ce  disoit-l'on,  mais  haut  et  aigre  en  emprèndre 
ce  que  autre  n'eust  voulu  faire. 

Sy  fit  iceluy  Maillotin  de  grandes  et  dures  exécutions 
])ar  le  pays  de  Picardie  ;  et  sur  le  mot  de  son  maistre  en  fit 
exécuter  grand  nombre,  et  n'épargnoit  ne  grand,  ne  petit, 
tant  que  à  estre  esmerveillés  tous  les  plus  huppés,  dont 
aucuns  se  despaysoient  et  les  autres  se  muchoient. 

roM.  V.  27 

Comme  doncques  le  duc  par  deçà  fesoit  nettoyer  ainsi 
son  quartier  par  son  prévost,  qui  se  délitoit  en  faire 
pendre  gens,  le  comte  de  Saint-Pol,  connestable  de  France, 
faisoit  nettoyer  son  quartier  aussy  tout  en  pareil  que 
l'autre  ;  et  fit  pendre  et  noyer  sans  espargiie  gens  d'armes 
et  autres  qui  se  contrefaisoient  et  travailloient  les  povres 
gens.  Donc  luy,  fesant  son  devoir  par  delà  comme  souve- 
rain justicier  de  France,  et  le  prévost  par  deçà  pour  et  au 
nom  du  duc,  le  duc  devint  à  estre  tant  douté  et  tant  crému 
en  roide  justice,  que  toutes  gens  mesfaits  et  surclamés 
trembloient  seulement  d'en  oyr  le  nom,  dont  plusieurs 
ont  esté  trouvés,  qui  se  despaysoient  ou  alloient  en  loin- 
tains voyages,  cuidans  fuir  leur  maie  fin.  Et  certes  Lien 
faisoit  besoin  alors  ;  car  les  pays  çà  bas  estoient  si  pleins 
de  mauvaise  garçonnaille  et  de  mauvaise  trusson',  que 
tout  estoit  perdu  et  gasté;  et  se  commettoient  tous  les 
jours  par  divers  lieux  inhumainement  meurtres  et  vilains 
faits,  aussi  coustumièrement  comme  il  est  d'aller  par  rue; 
n'estoit  ne  honte,  ne  abhomination  de  tuer  gens,  ne  de  les 
vilener  et  desmembrer  pour  un  mot,  non  plus  qu'il  est  de 
boire.  Tous  les  pays  gisoient  subgets  à  gens  de  huiseuse, 
compagnons  de  la  facque,  houvers,  putiers,  ruffiens,  hen- 
nebennes,  buveurs  de  vin  et  gasteurs  de  draps  %  qui  nés 
estoient  pour  boire  eaue  et  mener  la  charrue  ;  et  mainte- 
nant, pour  ce  qu'on  les  avoit  ainsi  souffert  croistre,  sous 
ombre  que  aucune  fois  on  en  avoit  eu  affaire  en  temps  de 
murmures  et  de  rumeurs  entre  le  roy  et  le  duc  père  et  fils, 
ils  estoient  tant  multipliés  par  les  bonnes  villes  et  si 
enracinés  dedans,   que  le  nombre  en  passoit  le   trop; 

'  Le  mot  trusson  ne  se  trouve  pas  dans  les  glossaires. 
-  Il  faudrait  un  long-  commentaire  pour  expliquer  chacune  de  ces 
expressions. 

desroboient  et  destroussoient  baudement  gens  par  nuit  en 
pleine  rue,  et  leur  ostoient  leurs  bourses  et  les  ruoient  à 
rivières,  tous  desguisés;  et  faisoient  tant  de  maux,  en  tel 
lieu  fust,  qu'il  estoit  besoin  que  tel  roide  et  pigre  mordant 
bras  les  venist  comprimer  et  rebouter ,  ou  nul  n'eut  eu 
riens  sien  ne  par  champs,  ne  par  ville,  si  bien  en  Flandres 
que  ailleurs. 

Geste  justice  doncques  ainsi  mise  sus  par  les  pays  du 
duc  du  costé  de  France,  elle  donnoit  au  duc  de  Bour- 
gongne  dure  crémeur  ;  et  à  luy,  ce  luy  estoit  aussy  une 
claire  préparation  de  son  armée.  Car  en  armée  il  siet  à 
un  prince  estre  crému  et  obéi,  redouté  des  mauvais  et  ho- 
noré des  vaillans,  et  de  tenir  règle  et  ordre  entre  eux  qui 
sont  à  prisier  ou  à  corriger  ;  car  en  cela  pend  la  gloire  et 
le  salut  de  tous  grans  osts  et  de  tous  grans  princes. 

CHAPITRE  LIX. 

Comment  le  roy  et  le  duc,  après  plusieurs  préparatoires  de  guerre,  par 
l'enhort  des  gens  de  bien,  firent  parlementer  de  la  paix. 

Or  estoit  le  duc  Charles  parti  du  Quesnoy  fièrement  en 
armes ,  et  luy-mesme  armé  de  toutes  pièces,  tirant  vers 
Péronne,  là  où  il  vint  et  se  tint  dix  ou  douze  jours,  tant 
que  ses  monstres  fussent  faites,  et  que  tous  ses  gens  se 
trouvassent  ensemble,  qui  furent  en  nombre  environ 
vingt  mille  pris.  Et  en  estoient  souverains  capitaines  : 
messire  Adolf  de  Clèves ,  le  bastard  de  Bourgongne ,  le 
comte  de  Marie,  messire  Jacques  de  Saint-Pol,  le  seigneur 
d'Aymeries  et  plusieurs  autres,  sans  les  Bourguignons, 
qui  venoient  sous  la  conduite  du  maréchal  de  Bour- 
gongne, environ  huit  cens  lances  ;  lesquels  tous  mis  en- 

semble,  Flamands,  Picards  et  Bourguignons,  furent 
environ,  comme  l'on  disoit,  quinze  ou  seize  mille  combat- 
tans,  gens  de  bonne  estoffe.  Et  estoit  une  chose  doutable, 
ce  me  disoit-l'on,  de  les  voir  es  chamjDs,  tant  y  avoit  de 
monde  ;  car  y  avoit  si  grand  cbarroy  et  tel  monde  avec- 
ques  qu'il  ne  seroit  à  dire,  et  tant  de  suivans,  marclians, 
pionniers  et  manouvriers  et  vitailleurs,  que  la  multitude 
n'en  fesoit  à  comprendre.  Sy  estoit  France  toute  pleine 
de  cestuy  merveilleux  ost  que  le  duc  mouvoit  et  préparoit 
de  bouter  avant  encontre  ses  contrarieurs  ;  et  trembloient 
les  marches  par  où  on  craignoit  le  passage,  et  toutes 
terres  voisines  en  frémissoient  de  l'approche. 

Or  avoit  le  roy  sa  puissance  toute  preste  à  l'autre  lez  ; 
et  approcha  çà  bas  pour  résister  au  duc  Charles  ;  et  estoit 
tout  son  effort  et  son  préparement  de  fier  encontre.  Et 
combien  que,  au  lez  envers  Bretagne  et  Normandie,  il 
avoit  à  pourvoir  par  puissance  en  pareil  comme  ici, 
toutesfois  sy  amena-il  tel  effort  par  deçà  et  de  si  grand 
espoir,  pour  livrer  guerre  au  duc  Charles,  que  la  pitié  eust 
esté  criminelle,  si  l'effet  en  fust  ensievy.  I)onc,  et  pour  ce 
qu'envers  ce  lez  et  du  costé  de  ce  duc  de  Bourgongne  tout 
l'aguet  du  roy  pendoit  et  de  son  bien  et  de  son  mal,  ce  sa- 
voit  bien,  et  que  là  devoit  avoir  principalement  son  œil, 
luy-mesme  y  voulut  transporter  sa  personne  et  soy  appro- 
cher d'autant  près  qu'il  estoit  possible  et  faisable.  Et  là  où 
autre  part  il  pouvoit  guerroyer  contre  son  frère  par  com- 
mission de  capitaines  tels  et  tels,  ici  il  vouloit  quérir  et 
prendre  son  adventure  en  sa  propre  personne  ;  car  luy 
sembloit  bien  qu'il  luy  faisoit  bon  besoin  et  que  c'estoit 
le  lieu  et  l'heure  là  où  il  convenoit  que  tout  se  monstrast 
ce  que  avoit  en  luy  de  sens  et  de  vertu,  mesmement  en 
tous  les  endroits  de  fortune  prospère  et  adverse.  Car  par 

venir  à  la  guerre,  sy  ne  pouvoit-il  à  nul  lez  trouver  dur  à 
faire  que  ici,  ne  sur  nuUuy  prendre  gloire,  ne  victoire  si 
claire,  ne  si  reluisante  que  icy.  Sy  séoit  bien  doncques,  et 
luy  sembloit  bien  juste  chose,  qu'en  un  tel  lieu,  là  où 
pendoit  toute  la  gloire  et  tout  le  poids  de  son  royaume,  et 
là  où  il  savoit  un  tel  homme  devant  son  front,  digne  de 
susciter  et  de  commouvoir  un  monde  par  son  ost ,  que 
luy-mesme  meneur  d'un  ost  de  deffendeur,  présentast  sa 
personne  là  où  il  considéroit  la  gloire  ou  la  ruine  de  son 
royaume.  Et  combien  toutesfois  que  la  guerre  çà  et  là  y 
estoit  délibérée,  à  l'estroit  venir,  et  que  en  tel  appareil  si 
prochain  l'un  de  l'autre  chacun  fust  assez  réconforté  en  ce 
qui  luy  en  pouvoit  tourner  à  péril,  les  deux  parties  nient- 
moins,  le  roy  et  le  duc,  espoir  par  divine  inspiration,  et 
par  fréquent  enhort  aussy  des  sages  et  preud'hommes, 
premier  que  venir  à  confliction,  ne  à  l'aspérité  du  mes- 
chief ,  se  mirent  en  devoir  d'envoyer  l'un  vers  l'autre  et 
d'essayer  par  paroles  si  leurs  deux  contraires  animations 
et  felletés  se  pourroient  mitiger  et  un  peu  radoucir  par 
moyens.  Donc,  si  chacun  de  sa  part  vouloit  un  peu  en- 
tendre à  raison  pour  un  bon  commencement,  les  moyens 
pourroient  devenir  cause  d'une  fructueuse  joyeuse  fin, 
entre  les  deux  parties,  salutaire.  Et  estoit  en  partie  cecy 
principale  cause  pour   laquelle   le    roy  se   vint  tenir  à 
Noyon ,  afin  d'estre  tant  plus  près   pour  les  allans  et 
venans  entre  deux.  Car ,  par  le  consentement  des  deux 
princes,  la  place  de  parlementer  ensemble  estoit  ordonnée 
à  Han  en  Vermandois,  ville  appartenant  au  connestable, 
qui  icy  laboroit  et  veilloit  de  tout  son  sens. 

Le  roy  doncques  se  tenoit  à  Noyon,  conseillant  et  soy 
avisant  sur  son  présent  affaire,  et  là  où  par  les  sages  et 
par  les  vaillans  hommes  de  divers  estats  furent  maintes 

choses  levées  et  retournées,  et  à  toutes   difficultés   de 
guerre  et  de  paix  remonstrés  maints  articles  ;  car  le  cas  le 
requéroit  bien.  Et  le  duc  s'estoit  mis  es  champs  jà,  et 
s'estoit  clos  en  un  parc,  le  plus  fièrement  qu'on  le  vist 
oncques,  là  où  il  délibéra  d'attendre  tout  l'envoy  de  for- 
tune, de  quelque  part  qu'il  luy  pust  venir,  fust  que  le  roy 
le  voulsist  approcher  et  luy  courir  sus,  fust  de  là  attendre 
et  d'yverner,  jusques  à  tant  que  plus  fort  l'en  fist  lever, 
où  que  autres,  comme  monseigneur  Charles  [et]  le  duc 
breton,  luy  requisissent  d'aller  et  tirer  plus  avant  et  plus 
parfond  en  leur  aide.  Car  là  gisoit  sa  résolution,  que  ja- 
mais de  là  ne  se  partiroit,  si  ce  n'estoit^our  l'une  des  trois 
causes,  et  qu'il  n'emportast  vrai  appointement  avecques 
le  roy,  possès  de  ce  qu'il  luy  avoit  transporté ,  donné  et 
confirmé  à  Conflans,  et  à  monseigneur  Charles  de  France 
satisfait  aussy  de  la  duché  de  Normandie  ou  d'autre  chose 
en  ce  lieu,  par  quoy  l'accord  y  pust  estre  ferme.  C'est  oient 
les  deux  points  principaux  pourquoy  il  avoit  mis  sus  ceste 
armée,  et  qu'il  s'estoit  venu  loger  en  ce  parc  pour  parle- 
menter à  espée  traite  ;  car  autrement,  ce  sçavoit  bien, 
n'en  venroit  jamais  à  bon  bout.  Donc,  et  pour  donner  à 
cognoistre  à  tout  le  monde  le  fons  de  son  courage  et  le 
titre  qui  l'avoit  mu  à  estre  venu  là  en  armes  et  en  tel 
arroy,  fit  crier  par  tous  les  quarrefours  de  son  ost,  à  son 
de  trompe,  que  nul,  fust  amy,  ne  ennemy,  n'entendist  que 
là  il  fust  venu  efforcément  pour  nulle  ennemistié,  ne  vio- 
lence inférer  au  roy,  ne  à  sa  couronne,  ne  pour  faire  sur 
luy,  ne  sur  son  royaume  nulle  envaj-e.  Mais,  pour  ce  que 
langages  minatoires  avoient  couru,  jà  grand  pièce  avoit, 
de  la  part  du  roy,  que  luy-mesme  le  devroit  envayr  et 
assaillir,  en  le  diminuant  et  rétorquant  en  sa  seigneurie, 
seulement  se  venoit  présenter  là  pour  se  deffendre,  avec- 

ques  ce  que  promesse  et  serment  fait  à  monseigneur 
Charles  de  France  et  autres,  et  de  l'agrément  du  roy 
mesme,  à  Conflans,  l'obligeoient  à  ce  et  le  constrai- 
gnoient  de  luy  estre  venu  à  secours  et  à  remède  par  toutes 
bonnes  voies.  Et  par  ceste  manière  de  faire,  et  qui  estoit 
véritable  aussy,  le  duc,  comme  sage  et  bien  avisé  et 
comme  il  devoit,  se  deschargea  de  la  charge  que  François 
et  autres  luy  pouvoient  imputer  de  ceste  seconde  insur- 
rection ,  ce  sembleroit ,  encontre  la  couronne  ;  laquelle 
toutefois,  ne  première,  ne  seconde,  ne  Festoient  point  par 
délibération,  quoique,  par  accident  et  par  inconvénient, 
la  première  tourna  telle  et  par  un  contraire  ;  ne  ceste 
seconde  aussy  n'estoit  pas  insurrection  contre  la  cou- 
ronne, quand,  par^  les  causes  ici  démonstrées,  il  appert 
que  c'estoit  une  compulsion  de  soy  deffendre  et  de  main- 
tenir sa  droiture,  laquelle  ne  se  pouvoit  garder,  ne  sauver, 
ne  maintenir  par  nulle  remonstrance,  ne  par  nul  bel  par- 
ler, sinon  par  soy  monstrer  aux  champs  et  bargaigner  au 
fer.  Donc,  et  pour  ce  que  d'un  costé  et  d'autre  pitié  se 
prenoit  en  maint  cœur  d'homme,  de  voir  tant  de  noblesse 
et  tant  de  noble  chrestien  sang  pendre  icy  en  branle  de 
perdition,  et  tout  ce  royaume  en  danger  soubs  un  hasart 
incognu,  n'y  avoit  à  nul  des  lez  preud'homme,  ne  de  sain 
regard  qui  volontiers  ne  conseillast  et  boutast  à  toièt  bon 
moyen  de  rappaisement  au  lez  là  où  pendoit  le  plus  de 
péril  et  le  plus  de  question,  comme  au  lez  de  ce  duc 
Charles,  qui  estoit  plaintif  et  fier,  et  fort  durement  pour 
le  rappaiser. 

Nientmoins,  pour  ce  qu'il  estoit  [prochain]  de  couronne, 
et  du  nom  et  des  armes,  et  le  principal  membre  souverain 
d'icelle  et  pilier,  sy  fut-il  tous  les  jours  ammonesté  de 
différer  l'effet  de  la    guerre,  jusques  au  derrain  point 

extrême,  pour  cause  de  son  propre  honneur  et  de  la  rai- 
sonnable pitié  qui  à  ce  le  devoit  mouvoir,  pourvu  qu'on  le 
voulsist  traiter  et  luy  offrir  raison  [et]  équité.  Ainsi  donc- 
ques,  comme  cestuy  duc  Charles  avoit  avecques  luy  un 
monde  de  nobles  et  de  vaillans  gens  pour  combattre  et 
pour  leur  sang  espandre  en  sa  quérimonie,  les  avoit  aussy 
pour  luy  conseiller  son  salut  et  son  honneur ,  et  pour 
donner  support  et  déport  à  ce  très-noble  et  très-christien 
royaume,  de  non  rencheoir  arrière,  du  temps  des  enfans, 
en  longue  portée  malédiction  et  aversité  du  temps  des 
pères.  Donc,  et  combien  que  l'orgueil  et  l'apprest  estoit 
fier  et  grand  par  delà  du  costé  du  roy,  et  que  les  cœurs 
dévoient  et  pouvoient  estre  animés  assez  envers  ceux  de 
deçà,  pour  cause  de  l'assaut  et  de  l'orgueil  monstre  si  fier 
sur  les  champs  et  en  la  barbe  de  France,  nientmoins, 
quand  ce  vint  à  peser  l'un  dur  contre  l'autre,  et  à  diffi- 
culter  les  grans  inconvéniens  qui  en  saudroient,  et  ne 
savoit-on  sur  qui  le  plus,  n'y  avoit  de  la  part  du  roy  sage 
homme  aussy  qui  icy  ne  conseillast  plustost  moyen  et  ap- 
pointement  que  venir  et  laisser  aller  la  chose  à  l'extrémité 
du  péril  sur  vain  promettre  de  fortune.  Mesmes  le  roy, 
qui  estoit  sage  et  moult  subtil  de  sens,  et  à  qui  la  chose 
compétoit  devant  tout  autre,  car  estoit  son  propre  fait  et 
sa  propre  totale  perdition  ou  recouvrance,  celuy,  après 
mainte  disputation  faite  par  avis  en  luy-mesme,  avecques 
ce  qu'il  sentoit  tous  les  dangers  et  les  parfondoit  en  sa 
méditation,  conclut  finablement  de  soy  mettre  volontiers 
en  devoir  de  traiter  avecques  son  beau-frère  le  duc,  et 
d'envoyer  à  Han  ses  commis  pour  oyr  et  entendre  ce  que 
de  la  part  du  duc  y  pourroit  estre  remonstré  et  produit, 
et  sur  cela  avoir  avis  après  pour  respondre  et  besongner 
à  l'expédient  convenable.  Et  y  furent  de  sa  part  envoyés. 

allans  et  venans'  .  .  .  .  ,  et  de  la  part  du  duc, 
messire  Ferry  de  Clugny,  le  protlionotaire  de  Clugny,  son 
frère,  maistreBrixe,  bailli  de  Charolois,  maistre  Anthoine, 
juge  de  Besançon,  messire  Guillaume  de  Bische,  maistre 
d'hostel,  et  plusieurs  autres.  Et  le  comte  de  Saint-Pol, 
connestable  de  France,  amy  des  deux  parties  et  du  commun 
bien,  et  en  qui  maison  et  jjlace  tout  rassemblement  se  fai- 
soit,  iceluy  se  trouva  médiateur  toujours  entre  les  deux 
aigreurs,  et  ne  tendoit  qu'à  l'appaisement  du  plus  fort 
renc,  là  où- il  voyoit  le  plus  de  poids  de  difficile. 

Sy  convient  entendre  toutefois  que,  combien  que  le  roy 
souffroit  traiter  et  aller  et  venir  journellement  en  ceste 
ville  de  Han  ses  gens,  par  une  manière  d'escout  et  d'essay, 
pour  savoir  à  quelle  fin  on  pourroit  venir  à  l'estraindre, 
ne  cessa  point  pourtant  d'avoir  ses  gens  aussy  par  delà 
du  costé  de  Bretagne,  qui  pratiquoient  et  se  mettoient  en 
grant  peine  de  contenter  et  de  rapaiser  son  frère  et  le 
duc  brston,  afin  de  les  rompre  par  bel  promettre  en  leur 
surrection  aussy  que  préparée  avoient  par  delà;  car  à 
résister  là,  il  y  convenoit  grand  effort;  et  à  porter  le  faix 
de  la  guerre  par  deçà  contre  le  duc  bourguignon,  il  y 
convenoit  dure  puissance. 

Sy  luy  sembloit,  et  vray  estoit,  que  s'il  pouvoit  rompre 
le  bras  par  delà,  par  puissance  ou  par  menace  ou  par 
traité  ou  comment  que  fust,  le  bras  de  deçà  en  seroit  plus 
foible  et  moins  fier,  et  en  pourroit-on  avoir  meilleur  compte, 
comme  il  estoit  notoire.  Cela  toutesfois  et  couvrit  cestuy 
secret,  laborant  toujours  à  celle  fin,  ou  qu'il  venist  au 
desseure  du  bras  de  delà,  par  luy  livrer  menace  et  espo- 
ventement,  comme  qui  bien  y  avoit  pourvu,  ou  qu'il  les 

'  Lacune  dans  le  manuscrit. 

vainquist  par  bel  offrir,  moitié  un,  moitié  autre,  comme  la 
chose  avint,  en  contraire  toutesfois  de  l'espoir  du  duc  qui 
jamais  ne  l'eust  cuidié.  Et  fit  paix  avecques  son  frère  et 
le  duc  de  Bretagne,  et  eux  avecques  luy;  et  firent  courir 
voix  et  le  signifièrent  au  duc,  soy  estant  mis  en  ce  péril 
pour  eux  :  que  plus  avant,  ne  plus  longuement  ne  pou- 
voient  soustenir  l'effort  du  roy  sur  eux,  ne  maintenir  la 
guerre,  tant  par  faute  de  gens  et  de  pourvision  qu'ils  at- 
tendoient  et  avoient  attendu  de  luy,  comme  de  la  povreté 
qui  estoit  devers  eux  d'argent  et  d'autres  nécessités  qui 
à  maintenir  guerre  sont  requises.  Et  mandèrent  par  Bre- 
tagne, roy  d'armes,  à  deux  placeto',  au  duc  leur  allié,  qui 
se  crucifioit  de  leur  honte,  et  ne  se  pou  voit  ravoir  pour  le 
croire  ou  non  croire  ;  toutesfois  sy  fut-il  tel.  Et  le  roy 
apriesmes ,  cuidant  donner  terreur  et  espoventement  au 
duc,  parce  que  jà  il  pouvoit  faire  descendre  toutes  les  deux 
puissances  de  ce  royaume  en  une  et  la  mettre  devant  un 
seul  front,  qui  par  avant  avoit  à  respondre  à  deux,  et 
dont  du  second  jà  il  estoit  au  desseure,  fit  dire  au  duc, 
et  l'en  avertit,  que  bien  avisast  devant  soy,  car  en  tel  or- 
gueil empris  et  monstre  sur  luy,  il  estoit  en  luy  mainte- 
nant de  luy  repousser  sa  corne,  et  de  la  faire  retraire  ;  et 
luy  remonstreroit  que  un  roy  de  France  est  bien  de  poids 
àunduc  de  Bourgongne,  sonsubgect  encore  et  son  vassal  : 
lors,  où  ce  duc  de  Bourgongne,  enflé  alors  de  despit  de 
la  faute  des  autres,  pour  qui  tant  avoit  fait,  et  devenu 
plus  fier  que  un  lion  quérant  proie ,  et  grandi  en  cœur 
plus  qu'oncques  à  cent  double,  jura  saint  George  que 
apriesme  y  tiendroit-il  lieu  et  place  ;  et  y  venist  le  roy  et 
tout  l'effort  de  son  royaume,  delà  ne  bougeroit  jamais  ne 

'  Je  ne  comprends  pas  cette  expression. 

ne  reculeroit  d'un  pied ,  ains  mourroit  avant ,  si  besoin 
le  donnoit  ;  et  là  vivroit  et  mourroit ,  et  tous  les  siens , 
jusques  à  avoir  tiré  du  roy  ce  pour  quoy  il  y  estoit  venu, 
et  cela  il  l'auroit  et  l'obtiendroit,  ce  vooit-il  à  Dieu,  ains 
que  jamais  il  en  partist  ;  ou  seule  mort  de  luy  et  des  siens 
y  mettroit  l'obstance.  Et  quant  au  regard  de  ce  que  les 
autres  s'estoient  déportés  et  pacifiés  avecques  le  roy,  et 
l'avoient  abandonné  et  laissé  dehors  leur  traité,  seul  et  à 
par  luy,  de  ce  ne  fesoit-il  estime,  ne  de  eux,  ne  de  leur 
confort;  il  estoit  fort  et  puissant  assez,  tout  seul,  et  contre 
eux  et  contre  tous  ses  grevans  et  menaçans ,  et  contre 
tous  ceux  qui,  eux  tous  ensemble  les  pourroient  conforter 
et  aider.  Disant  en  outre  que,  comme  en  un  duc  de  Bour- 
gongne  n'a  voit  oncques  esté  trouvée  faute  de  parole, 
oncques  n'y  avoit  esté  trouvée  faute  de  courage,  ne  de 
haute  œuvre ,  et  que  de  menaces  il  ne  s'espouventoit 
point,  car  les  ducs,  ses  devanciers,  en  avoient  bien  osé 
porter  autresfois  les  fais  tous  durs.  Comme  doncques  le 
roy  oyt  et  vit  le  courage  de  ce  duc  qui  ne  se  diminuoit 
point,  ains  croissoit  et  s'enfiérissoit  de  plus  en  plus,  et 
que  véritablement  et  par  expérience  il  sçavoit  et  congnois- 
soit  qu'il  avoit  effet  en  ses  paroles ,  et  veoit  le  pourquoy 
devant  ses  yeux,  gens  à  main  de  fer  et  de  felle  encontre; 
à  tout  bon  escient,  laboura  parfaitement  à  bon  moyen 
trouver  avecques  ce  duc  ;  car  à  tout  conclure,  quelque 
puissance  eust,  sy  jugeoit-il  plus  salutaire  et  plus  seur 
de  le  faire  desloger  par  appointement  et  par  bonne  voie, 
que  de  le  souffrir  là  en  tel  dangier  devant  le  front  de 
son  royaume,  par  en  attendre  l'aventure.  Sy  disoit-on 
toutesfois,  et  luy  mettoit-on  à  charge,  que  pendant  ce 
temps  qu'il  tenoit  icy  les  champs,  il  fit  secrètement  esmou- 
voir  un  nombre  de  Liégeois  et  venir  rentrer  en  Liège, 

crians  :  «  Vive  le  roy!  »  et  faire  des  crueux  exploits  sur 
aucuns  du  parti  du  duc,  les  mettre  à  mort  et  saisir  la 
ville  toute  de  nouvel,  et  la  barrer  et  refortifier,  comme 
cj-après  se  dira  plus  à  plain.  Et  ce,  estimoit-on,  fesoit-il 
faire,  cuidant  faire  retraire  le  duc  atout  son  ost  envers 
Liège,  en  cédant  de  la  place  qu'il  avoit  prise  à  son  grand 
dur.  Mais  non  fît  le  duc,  ne  ne  s'en  esmut  oncques;  mais 
disoit  bien  que  pour  cela  ne  laisseroit  jà  ce  que  avoit  em- 
pris  là  où  il  estoit  et  que  tout  à  temps  il  venroit  à  soy 
venger  de  Liège,  et  d'une  cbose  et  d'autre,  et  cela  luy 
estoit  peu  de  fait. 

CHAPITRE  LX. 


En  ce  temps-cy  se  monstra  une  comète  au  ciel,  laquelle 
après  la  my-nuit  par  une  espace  de  temps. 


En  tandis  donc  que  le  roy  et  le  duc  gisoient  ainsi  front 
à  front  l'un  de  l'autre,  l'un  en  son  parc  clos,  et  l'autre  à 
Noyon,  et  que  sans  emprendre  et  sans  rompre  l'un  en 
l'autre,  cbacun  bargaignoit  son  compagnon,  en  fier  sem- 
blant, s'ajDparut  alors  au  ciel  une  comète,  laquelle,  par  ce 
que  j'en  ai  pu  apprendre  de  ceux  qui  la  virent  devant 
moy,  se  monstra  premièrement  sur  terre,  tantost  après 
la  my-nuit,  car  plusieurs ,  comme  il  me  fut  recordé, 
l'avoient  vu  par  nuit,  comme  à  deux  heures,  et  aucuns- 
autres  après  à  trois,  et  entre  trois  et  quatre  ;  et  comme 
alors  les  jours  estoient  encore  assez  longs,  et  les  matinées 
tempre,  fait  à  supposer  qu'après  quatre  heures  et  demie 
passées  ne  se  pouvoit  plus  veoir  en  son  monter,  là  où  elle 
avoit  esté  vu  au  premier,  en  orient.  Et  moy-mesme,  après 
en  avoir  oy  le  conte,  désirant  fort  de  la  veoir,  me  levai 

deux  [ou]  trois  fois  à  ceste  cause,  entre  trois  et  quatre, 
Guidant  la  veoir  en  lieu  comme  les  autres,  à  l'adresse  que 
j'en  avois.  Mais  tel  fois  le  temps  estoit  couvert,  par  quoy 
j'en  imputay  la  faute  aux  nuées  ;  et  aucunes  fois,  quand 
le  temps  estoit  assez  clair  pour  la  percevoir,  sy  faillis  à 
la  trouver  par  mal  tourner  mon  œil  peut-estre,  ou  que 
maison  ou  autre  entre-deux  m'empesctioit.  Par  quoy,  delà 
en  avant,  plus  ne  m'en  mis  en  peine ,  jusque  que  dedans 
aucuns  jours,  après  le  vespre,  je  la  trouvai  d'aventure 
envers  liuit  [ou]  neuf  heures,  au-dessoubs  du  nord,  tirant 
vers  Occident.  Par  quoy  je  jugeay  enmon  semblant  qu'elle 
tiroit  assez  bas  près  de  terre,  puisqu'en  si  bref  temps  avoit 
fait  son  tour  d'Orient  en  Occident.  Car,  en  trois  semaines, 
ou  environ,  s'estoit  monstrée  de  la  première  vue  du  matin 
bien  tempre ,  et  de  la  seconde  vue  du  vespre  bien  avant 
en  la  nuit. 

Ceste  comète-icy  estoit  pasle  et  non  pas  de  gros  corps  ; 
mais  avoit  une  queue  de  foible  clarté  à  y  jeter  l'œil  dessus; 
mais  qui  baisoit  l'œil  devant  elle,  son  ray  lui  féroit  en 
l'œil  tout  clair ,  et  sembloit  à  l'œil  que  le  ray  de  la  queue 
fust  dedans  luy.  La  queue  en  estoit  houssue,  en  forme 
d'une  queue  de  paon,  tournant  contre  mont,  gresle  devers 
le  corps  dont  elle  partoit,  et  espannie  envers  le  bout,  tout 
ainsy  que  un  paon  en  son  orgueil;  et  tousjours  tiroit  la 
queue  et  se  monstroit  directement  sur  Orient,  comme  sur 
Bourgongne.  Par  quoy,  comme  ce  duc  alors  estoit  en 
appareil  de  guerre  et  de  bataille  sur  la  frontière  de  France, 
et  que  ceste  comète  se  sembloit  monstrer  et  porter  signi- 
liance  sur  luy,  plusieurs  y  mettoient  douteuses  significa- 
tions sur  luy,  et  diverses  conjectures,  comme  de  confusion 
et  de  ruyne,  ou  d'aucune  mauvaise  machination  contre 
luy  et  fraude,  comme  en  tel  temps  et  en  tel  pesant  affaire 

tout  fait  à  doubter  et  à  craindre,  espécialement  chacun 
de  ce  qu'il  aime,  et  là  où  il  est  tenu  d'en  porter  soin. 
Mais  louenge  à  Dieu  !  si  ceste  comète  porta  aucune  signi- 
fication sur  luy,  sy  n'estoit-ce  pas  en  son  contraire,  mais 
en  haute  opération  future  en  brief ,  et  dont  l'influence 
tournoit  sur  Liège.  Car  en  ce  mesme  temps,  et  avec  l'es- 
sorse  de  ceste  comète,  Liégeois  machinèrent  et  procurè- 
rent, à  quelque  instance  que  ce  fust,  leur  dernière  et  sem- 
piternelle ruyne  et  confusion,  et  le  douloureux  feu  de 
leur  noble  renommée  cité  en  perpétuel  opprobre.  Siques, 
comme  elle  tourna  sa  queue  sur  Bourgongne,  ce  ne  fut 
point  sans  cause,  quand  Bourgongne  reçut  l'influence  de 
l'exécution  ;  et  ce  qu'elle  tourna  en  Orient,  ligne  à  ligne, 
là  où  Liège  estoit  assise,  ce  fut  l'effet  de  sa  triste  impor- 
tance, dont  Liège  mesme  estoit  cause.  Et  véritablement, 
dès  l'heure  que  Liégeois,  ceste  derraine  fois,  se  rébelloient 
et  rencheurent  en  leur  mauvaiseté  accoustumée,  le  duc 
tenant  les  champs,  plusieurs  dictoient  alors  et  jugeoient 
infailliblement  quasi,  ceste  comète  porter  influence  sur  eux 
et  non  sur  autres  ;  et  en  estoient  moins  en  soin  delà  en  avant 
de  la  personne  du  duc  leur  prince  ;  et  tout  se  trouva  vray  '. 

«  Un  ms.  de  la  Bibl.  imp.  de  Paris  nous  a  conservé  des  prophéties 
pour  l'année  1469.  On  y  lit  ce  qui  suit  : 

Moult  fait  à  ressoingnier  que  ceste  année  ne  renouvelle  aucunes 
vielles  guerres,  et  samble  qu'en  aucunes  plaches  sourdront  nouvelles 
noises,  murdres  et  batailles  entre  aucuns  rois  ou  princlies,  et  meis-  • 
mement  es  marches  d'Orient.  Sy  deveront  les  prinches  estre  cauts  et 
advisés  quant  ils  recepvront  ambassadeurs,  médiateurs  ou  hyraulx 
d'aultres  prinches,  affin  que  par  aventure  ceulx  qui  les  recuelleront, 
n'en  soient  décheus  et  circonvenus  par  trayson.  U  semble  aussi  que 
non-seulement  entre  prinches  et  grans  terriens  sourderont  débas  et 
discors,  mais  aussi  entre  peuple  s'engenderont  rihottes,  séditions, 
haynes  entre  eulx,  et  avec  che  se  rebelleront  et  s'eslèveront  contre 
leurs  prinches  et  seigneurs. 

n  est  apparant  qu'en  ceste  année,  des  prélas  et  autres  juges  et  nobles 

CHAPITRE  LXI. 


Comment  le  temps  estoit  fort  pluvieux,  et  comment  le  duc  fut 
constraint  à  chang-er  son  parc. 


Durant  le  temps  que  le  duc  se  tenoit  en  son  parc,  il 
fesoit  si  pluvieux  que  merveille  seroit  à  conter  comment 
ne  luy,  ne  ses  gens  s'y  pouvoient  tenir  ;  car  avecques  ce 
qu'il  faisoit  moite  par  desseure,  sy  estoit  la  terre  si  enfon- 
drée  que  nul  ne  s'en  pou  voit  ravoir.  Tout  homme  y  alloit 
jusqu'à  demi-jambe  en  la  boue,  et  n'y  avoit  ne  cheval,  ne 
homme ,  tant  fust-il  grand ,  qui  se  pust  loger  à  sec  ;  et 
n'y  avoit  tente  qui  ne  fust  trespercée  et  toute  pourrie 
d'eau ,  et  ne  corps  d'homme  qui  ne  fust  en  danger  d'estre 
perdu  par  maladie  ou  par  mort,  du  mésaise  ;  et  tellement 
que  le  duc  se  trouva  constraint,  par  la  clameur  qu'il  en 
oyt,  de  se  lever  et  de  changer  lieu  plus  au  couvert,  ou  il 
eust  mis  toutes  ses  gens  en  péril  de  mort,  et  luy-mesme 
en  grand  danger.  Mesmement  les  capitaines  le  luy  di- 


personnes  encourront  pluiseurs  grans  meschiefs  ;  et  pour  ce  que  entre 
prinelies  aura  moult  de  discors,  ils  deveront  prendre  garde  à  leurs 
vassaulx  qu'ils  tiengnent  foy  et  loiaulté  à  leurs  seigneurs.  Secrétaires, 
notaires  et  advocats,  reclieveurs,  paintres,  monnoieurs,  changeurs, 
œarchauds  et  gens  de  samblable  vocation  prospéreront  ;  et  meisme- 
ment  jovènes  enfans  proufiteront  à  l'escole  mieulx  que  ne  soloieut.  Le 
menu  peuple,  comme  dit  est,  se  montera  en  murmure  et  rancunes, 
aucunesfois  se  tournera  en  mieulx,  aucunesfois  en  pis  ;  et  es  nopces 
souvent  s'esmouvera  jtc  et  discorde. 

Les  rois  ou  princLes  des  royaumes  deveront  diligemment  adviser 
et  garder  et  conserver  leurs  santé  plus  que  onques  mais. 

Pareillement,  le  roy  de  Franche  doibt  soingneusement  entendre  à 
entretenir  paix  et  tranquilité  par  tout  son  royaulme,  ainsi  que  toutes 
ches  choses  subdites  se  desmontrent  par  les  regards  etmouvemens  des 
parties  du  chiel. 

soient,  que  force  estoit  de  le  faire  ou  de  tout  perdre  ;  et, 
quand  il  voudroit  user  de  sa  teste  tout  seul,  il  se  trouve- 
roit  tout  seul  ;  et  luy  tout  seul,  ce  n'estoit  que  un  homme 
comme  les  autres.  Par  quoy,  quand  il  auroit  perdu  ses 
gens,  par  quérir  en  eux  plus  qu'on  ne  doit,  ne  que  nature 
ne  peut,  si  aunoy  luy  en  venoit  après,  luy  seul  seroit 
cause  de  sa  foule.  Sy  se  conclut  enfin  de  deslog-er  ;  et  crut 
conseil  ;  et  s'alla  loger  à  Lehons  en  Santers,  atout  sa  ba- 
taille, et  l'avant-garde  logea  à.   .   .   .    ,  et  l'arrière-garde 

H  ' ,   chacun   au   mieux  et   au  plus  bel  qu'il 

pou  voit. 

Donc,  toutesfois,  pour  en  conter  à  l'honneur  du  duc  et 
de  son  grand  courage,  c'estoit  damage  que  tout  le  temps 
que  le  duc  estoit  en  armes,  qu'il  ne  pou  voit  persévérer 
en  cestuy  parc  ;  car  c'estoit  la  plus  fière  chose  du  monde 
et  la  mieux  ordonnée.  Etsembloit  estre  une  grande  puis- 
sante cité,  que  rassemblement  des  tentes  qui  là  se  veoient 
entassées  et  assises  en  façon  de  rues  longues  et  croisées, 
et  à  grans  carrefours  et  places  pour  faire  conventions  et 
marchandises,  et  là  où  tous  ouvriers  et  marchans  et  mar- 
chandises se  trouvoient,  et  tavernes  et  cabarets,  comme 
en  Paris.  Et  la  muraille  du  dehors  du  parc,  c'estoient 
chariots  et  engins  tous  estoffés  et  effustés,  et  si  fièrement 
et  puissamment  assis ,  et  si  bien  gardés  et  munis  de  gens 
deffendeurs  à  grosses  pommées,  que  de  nul  effort  d'homme 
u'avoit  garde,  et  n'estoit  de  nul  lez  approchable.  Par 
quoy  n'est  pas  de  merveilles  si  le  duc  s'en  partit  à  envis, 
quand,  par  en  partir,  il  délaissoit  ce  qui  luy  donnoit  gloire 
de  haute  fierté ,  et  à  autrui  espoventement  ;  qui  est  chose 
que  un  haut  fier  prince  quiert  et  désire.  Mais  encontre 

•  Lacunes  dans  le  manuscrit. 

l'importance  du  temps  et  des  fortunes  de  là  haut,  nulle 
liumaine  délibération,  ne  haute  volenté  d'homme  ne  peut 
tenir. 

CHAPITRE  LXII. 

Comment  le  duc  estoit  résolu  à  ce  que  de  toutes  ses  demandes  qu'il 
avoit  faites,  ne  laisseroit  couler  point  une  qu'il  ne  les  emportast. 

Moult  se  donnoit  de  peine  le  comte  de  Saint-Pol,  con- 
nestable,  en  cestuy  parlement,  afin  de  les  unir  ;  et  jour  et 
nuit  alloit  et  venoit  entre  deux,  puis  devers  l'un,  puis  de- 
vers l'autre  ;  rompoit  à  tous  lez  et  amollissoit  à  son  pouvoir 
ce  qu'il  y  avoit  de  dur  entre  eux,  souverainement  du 
costé  du  duc.  Là  avoit  fort  à  faire;  car  pour  toutes  con- 
clusions, le  duc  s'estoit  déterminé  et  résolu  à  ce  que,  de 
toutes  ses  demandes  et  plaintes,  il  n'en  laisseroit  couler 
une  qu'il  ne  les  emportast,  pour  non  jamais  partir  de  là, 
sinon  par  mort  ;  car  les  maintenoit  et  démonstroit  raison- 
nables et  droiturières  et  non  jamais  réprouvables,  vérité 
bien  oye.  Aussi  elles  estoient  fondées  authentiquement, 
tant  sur  la  paix  d'Arras  faite  entre  le  roy  Charles  et  le 
duc  Philippe,  comme  sur  celle  qui  fut  faite  à  Conilans 
par  l'avis  de  tout  le  sens  de  France,  qui  n'estoit  pas  chose 
pour  rompre.  Par  quoy,  et  comme  ce  duc-icy  se  trouva 
frustré  [et]  repincié  en  l'une  et  en  l'autre,  et  que  le  roy 
s'estoit  essayé  de  le  traiter  autrement  qu'en  raison,  main- 
tenant, quand  il  s'est  vu  en  lieu  là  où  son  droit  pouvoit 
maintenir  par  force,  il  a  mis  avant  sa  complainte  en  ferme 
propos  de  la  faire  bonne,  non  prenant  titre  pourtant 
contre  le  roy,  ne  contre  sa  couronne,  par  action  qui  re- 
garde sa  majesté,  mais  titre  seulement  sur  son  droit  et  sur 

le  tort  que  le  roy  luy  vouloit  faire,  ce  que  ne  devoit,  et 
lequel  tort  il  ne  vouloit  tolérer,  ne  porter.  Si  doncques, 
entre  gens  de  tous  divers  degrés  il  y  a  des  quérimonies  et 
des  doléances  tous  les  jours  de  droit  et  de  tort,  et  que 
chacun  en  son  endroit  volentiers  veut  et  peut  maintenir  et 
deffendre  sa  querelle  pour  la  débattre  devant  juge  ou  au- 
trement, par  la  mesme  raison  de  condition  humaine  les 
puissans  et  forts  princes,  de  leurs  hautes  et  difficiles  ques- 
tions qu'ils  ont  aucune  fois  ensemble  et  desquelles  ils  ne  se 
veulent  attendre  à  jugement  d'homme,  ne  de  eux-mesmes 
souvent  ne  veulent  faire  raison,  il  besongne  bien  donc- 
ques et  est  excusable  que  celuy  qui  se  sent  le  plus  grevé 
en  nature  et  autorité  de  prince,  et  à  qui  il  duit  rebouter 
force  par  force  et  oppression  par  puissance,  qu'il  mette  sa 
cause  aussy  sur  la  pointe  de  l'espée,  là  où  force  luy  fait 
foule.  Dès  le  commencement  du  monde ,  tous  les  grans 
princes  ont  esté  tels  :  ils  ont  fait  leurs  insurrections  les 
uns  sur  les  autres  pour  mien  et  pour  tien.  Le  fort  a  con- 
froissé  le  foible ,  et  souvent  le  moins  apparent ,  le  plus 
grand  en  nombre ,  et  là  où  le  plus  grand  aucune  fois  par 
fortune  porte  foule  et  repincement  sous  son  moindre ,  et 
convient  qu'il  l'endure. 

De  si  faits  exemples  toutes  mémoires  et  tous  livres  en 
sont  pleins;  et  tant  que  le  monde  durera,  cestuy  usage  et 
manière  de  faire  se  trouvera  toujours  entre  les  princes, 
auxquels  ce  qui  est  non  loy,  est  loy,  et  ce  qui  est  non  licite 
à  autruy,  ce  leur  est  équité  volontaire.  Comme  doncques 
ceste  maison  de  Bourgongne  en  ce  temps-icy  et  jà  lon- 
guement continuée  jusques  à  la  quarte  génération,  estoit 
hautement  eslevée  et  tant  qu'à  peine  n'avoit  sa  pareille, 
hors  mise  la  couronne  de  France,  et  qu'en  armes  et  en  vic- 
toires et  en  toutes  autres  gloires  que  fortune  envoie,  elle 


DE  CHASTELLALX.  459 

resplendissoit,  et  de  père  en  fils  toujours  croissoit  et  mul- 
tiplioit  et  en  roideur  s'espanouissoit,  non  merveilles  que, 
vues  et  considérées  les  causes  fondamentales  qu'elle  avoit 
acquises  en  bon  titre,  et  qu'après  guerre  autrefois  portée 
justement  encontre  la  couronne,  elle  estoit  rentrée  et  re- 
vivée  saintement  avecques  elle  en  paix  et  en  amour  par 
satisfaction  licite  ,  que  licitement  aussy  maintenant  , 
quand  on  l'a  voulu  frustrer  en  ses  prérogatives  et  dignités 
acquises  vertueusement,  elle  n'a  du  et  pu  deffendre  son 
droit,  et  le  procurer  en  la  mesme  forme  qu'elle  l'avoit 
acquis,  ou  au  moins  de  s'en  mettre  en  devoir  par  armes  et 
par  puissance.  Comme  ce  que  j'ai  dit  devant,  iceluy  usage 
est  de  tout  ancien  temps  entre  les  hauts  princes  qui  leurs 
causes  font  apparoir  par  orgueil  et  leurs  questions  par 
menace. 

CHAPITRE  LXIII. 


De  la  doléance  que  fit  le  roy  Loys,  et  des  aigres  plaintes  qu'il 
prononçoit  en  public  de  la  personne  du  duc  Charles. 


Combien  toutesfois  que  de  la  part  de  ce  duc  de  Bourgon- 
gne  et  de  sa  maison  si  haute  et  si  eslevée  se  souffrent 
donner,  et  licitement,  ce  semble,  toutes  cestes  couleurs, 
sy  n'est-il  dit  pourtant  que  François  n'eussent  cause  aussy 
légitime  et  raisonnable  de  colorer  en  contraire  leur  action 
juste  et  bonne  encontre  ce  duc,  et  de  former  argumens, 
par  manière  de  doléance  contre  luy  poignante  et  dure, 
comme  de  fait  ils  firent,  les  uns  en  couvert,  et  les  autres 
à  plein  dévol,  disans  et  murmurans,  depuis  le  roy  jusques 
aux  pages  :  «  Maugré  en  ait  ma  vie  !  et  que  veut  faire  ce 
ii  duc  dp  Bourgongne,  qui  tousjours  court  sus  ainsi,  et 

«  de  père  en  fils,  le  roy  son  souverain?  Et  ne  cessent,  ne 
«  oncques  ne  cessèrent  de  traveiller  ce  royaume,  et  d'en 
«  fouler  le  thrône  par  toutes  voies  dampnables  et  détesta- 
«  blés  et  non  tolérables,  et  dont  l'orgueil  et  l'iniquité  et  la 
«  mescognoissance  puent  devant  Dieu,  et  animent  et  doi- 
«  vent  procurer  tous  bons  cœurs  françois  pour  en  quérir 
«  vengeance.  Que  maudite  en  soit  la  génération,  ne 
«  qu'onques  ventre  des  fleurs  de  lys  en  fist  la  portée! 
«  N'ont-ils,  depuis  le  duc  Jehan  en  çà,  persécuté  ce 
«  royaume  à  double  main?  et  là  oii  de  leur  propre  pouvoir 
«  ne  se  sont  pu  saucier  assez  en  leur  venin  envers  nous, 
<(  ne  se  sont-ils  ajoints  avecques  les  Anglois  contre  nous? 
«  Ils  les  ont  boutés  en  ce  royaume  pour  tout  détruire  ; 
«  nous  ont  assaillis  par  bataille  en  divers  lieux  ;  ont  dé- 
«  bouté  et  déchassé  le  roy  hors  de  son  propre,  pris  et 
«  assiégé  ses  villes ,  forcéement  essillié  et  mis  à  feu  le 
«  plat  pays,  et  tout  mis  à  ruine  ce  qui  estoit  et  pour  eux 
«  et  contre  eux.  Et  n'y  a  eu  chose  qui  se  puisse  dire  en 
«  quoy  leur  pitié  soit  tournée,  sinon  en  final  confusion  du 
«  roy  Charles  mort ,  là  où  ils  prétendoient  ;  et  lequel 
«  nientmoins,  premier  qu'il  ait  pu  avoir  paix  avecques 
«  eux,  ils  l'ont  dévesti  et  despouillé  iniquement  de  ses 
«  royales  prérogatives;  plusieurs  fois  l'ont  asservi  à 
«  choses  impertinentes;  et  non  contens  encore  de  telle 
u  humiliation,  l'ont  tendu  et  recouppéensaseig'ueurie,  et 
«  luy  ont  emporté  les  mètes  et  les  extrémités  de  sa  cou- 
ce  ronne  à  main  efforcée  ;  et  de  quoy  il  a  esté  constraint 
«  de  le  passer  et  de  le  tolérer,  bon  gré  mal  gré,  pour  avoir 
«  paix.  Et  vous  tous,  nobles  François,  or  escoutez  com- 
«  ment  ceci  sonne  :  que  un  roy  de  France,  le  plus  noble 
«  et  le  plus  digne  de  la  terre  et  le  plus  puissant,  soit  venu 
«  jusqu'à  là  que  un  duc  de  Bourgongne,  son  subject  et 

«  son  serviteur,  tout  honoré  que  d'estre  de  son  sang,  l'ait 
«  ainsi  persécuté  et  tyrannisé,  qu'il  luy  a  convenu  luy 
«  accorder  et  consentir  sa  foule  et  son  damage ,  et  faire 
«  satisfaction  et  réparation  du  plus  grand  au  moindre,  et 
«  par  force.  0  maudite  injurieuse  rébellion  non  onques 
«  oye  ailleurs  !  que  plust  à  Dieu  que  terre  fondist  dessous 
'<  eux  qui  font  telles  œuvres,  et  que  la  racine  en  fust  ex- 
«  tirpée  et  mise  en  fagots  !  C'est  une  mauvaise  généra- 
«  tion  et  exécrable  que  Bourguignons!  Et  qu'est  venu 
«  faire  ce  duc  Charles  ici  arrière,  qui  vient  infester  le 
«  roy  et  commouvoir  tout  ce  royaume  et  mettre  en  trou- 
ve ble  par  son  orgueil?  Que  tous  les  deables  le  puissent 
«  combattre!  Que  nous  veut-il?  Ne  luy  suffit-il  d'avoir 
«  fait  une  fois  ce  dont  le  front  luy  est  tout  noir  de  reproche? 
«  d'estre  venu  courir  sus  au  roy  en  sa  quoyeté ,  et  de  le 
«  combattre  injurieusement,  sans  titre  et  sans  cause  ;  et 
«  non  à  tant  content,  faire  le  maistre  au  milieu  de  son 
a  royaume,  portant  étendards  et  pennons,  réputant  tout  à 
«  soy,  pays  et  rivières  ;  et  en  son  orgueil  allant  querre 
«  encore  les  ennemis  du  roy  dedans  Paris  à  Conflans,  là 
«  où  il  emporta  de  sa  couronne  la  moitié  des  fleurons  ;  et 
«  tout  par  insurrection ,  qui  est  pareille  à  celle  que  fit 
«  Lucifer  en  contraire  de  Dieu  et  dont  il  fut  jeté  en 
«  enfer,  là  où  j'espère,  et  Dieu  le  doint!  cestuy  orgueil- 
«  leux  rebelle  Charles,  faux,  maudit  Anglois  qu'il  est, 
«  sera  rué  aussy  pour  ses  péchés.  Sy  en  serons  quittes. 
«  Que  veut-il  arrière?  Veut-il  avoir  la  couronne  et  le 
«  sceptre  en  main  ;  et  qui  tant  a  de  seigneuries  et  de  pos- 
«  sessions  et  est  si  puissant,  sy  fait-il  à  croire,  et  a  son 
«  Gand  et  son  Bruges ,  que  veut-il  ?  veut-il  avoir  encore 
«  Paris?  Que  maie  foudre  puisse  cheoir  sur  luy,  et  sur 
«  quanqu'il  a!  et  doint  Dieu  que  le  roy  s'y  consente,  que 

«  nous  en  puissions  prendre  la  vengeance  pour  luy,  et 
«  que  nous  puissions  tout  mettre  à  feu  et  à  flamme,  et 
«  rober  et  piller  et  tuer  tout  ce  qui  se  trouve  !  On  en  a 
«  trop  souffert  et  trop  longuement  aduré  ceste  vie.  Que 
«  l'on  fière  dedans  !  de  par  tous  les  mille  grans  déables, 
«  que  l'on  y  fière  !  que  dissimule  tant  le  roy,  qui  cy  pend 
«  à l'escout  et  se  fait  brebis;  et  bargaigne-l'on  de  sa  peau 
«  ou  de  sa  laine.  C'est  bien  un  homme  misérable  et  de 
a  povre  entendement,  s'il  ne  voit  goutte  et  si  ne  se  per- 
«  çoit  comment  on  le  veut  mener  par  menaces  à  ce  que 
«  l'on  veut  avoir  de  luy.  Par  la  digne  mort!  je  y  mettroie 
«  plustost  tout  mon  royaume  en  l'aventure,  premier  que 
«  me  laisser  mener  ainsi.  Si  les  Sarrasins  estoient  des- 
«  cendus  en  ce  royaume,  ils  n'en  pourroient  plus  faire,  ne 
«  à  peine  autant.  « 

Telles  et  si  faites  estoient  les  paroles  des  François,  fait 
à  penser,  entre  les  gens  d'armes  et  qui  désiroient  la  guerre 
pour  le  gagnage,  et  aucuns  aussy  par  haine  formée  de 
vieil  temps  contre  la  maison  de  Bourgongne,  comme  j'ai 
dit.  Mais  entre  les  gens  de  conseil  estoit  l'avis  tout  autre, 
et  de  toute  autre  gravité  pour  la  pluspart,  combien  que 
aucuns  en  y  avoit  et  pouvoit  avoir,  qui  avoient  felles  et 
mordans  paroles  ;  mais  n'avoient  point  de  sieute ,  ne  de 
crédence,  par  quoy  ceux  à  bon  sens  et  à  parfont  regard 
vainquoient  et  prévaloient. 

CHAPITRE  LXIV. 

Des  murmurations  des  François  et  de  hautes  paroles  en  leur  quartier 
pour  la  foule  qui  leur  tournoit  si  griève. 

En  vérité,  si  François  murmuroient  durement  et 
usoient  de  hautes  paroles  en  leur  quartier,  n'est  point  de 

merveilles ,  considéré  encore  que  la  foule  tournoit  griève 
sur  eux  et  sur  tout  le  royaume,  et  que  si  eux  en  contraire 
eussent  inféré  ceste  foule  es  pays  du  duc  et  que  là  fus- 
sent venus  monstrer  leur  orgueil  contre  luy,  on  les  eust 
maudits  par  deçà  de  cent  mille  maux  en  pareil,  comme 
ores  ils  faisoient  les  autres;  car  à  l'oppressé  est  toujours 
l'occasion  de  maudire  et  de  se  doloir.  De  la  part  doncques 
des  François,  qui  est  la  plus  noble  nation  du  monde  et  la 
plus  fière,  et  par  nature  de  puissance  et  de  chevalerie  est 
celle  qui  les  autres  nations  a  appris  à  battre  et  à  dompter, 
quand  il  est  avenu  ainsi  que  un  duc  de  Bourgongne,  sub- 
ject  et  membre  de  la  couronne,  s'est  venu  présumer  j à 
deux  fois  efforcément  en  pays,  et  de  son  propre  pouvoir 
sans  emprunt,  soy  venir  mettre  en  barbe  à  un  roy  de 
France  pour  luy  livrer  assaut,  certes  il  convient  dire  :  ou 
que  la  gloire  est  bien  haute  et  claire  à  un  duc  de  Bour- 
gongne d'avoir  ce  empris  et  achevé,  et  à  un  roy  de  France 
grand  foule,  ou  que  de  l'injure  que  le  roy  y  porte  et  a 
souffert,  la  plainte  que  François  font  du  duc  de  Bourgon- 
gne est  raisonnable;  car  ont  porté  plaie,  ce  sembleroit,  de 
celuy  dont  ils  devroient  avoir  deffense.  Mais,  comme  la 
gloire  des  princes  pend  en  orgueil  et  en  haut  péril  em- 
prendre,  et  que  ce  duc-icy  l'a  attempté  bien  dij0S.cile  et 
bien  dur,  et  glorieusement  en  est  venu  au  bout,  à  qui 
qu'en  demeure  la  foule,  ne  l'occasion  de  s'en  doloir,  au 
duc  demeure  la  gloire  d'avoir  fait  ce  dont  les  autres  allè- 
guent injure,  combien  qu'à  dire  voir,  d'injure  n'y  avoit- 
il  point  à  le  bien  entendre,  ne  à  intention  d'injurier  n'est 
pas  venu  le  duc  icy  ;  mais ,  en  procurant  son  droit  et  sa 
cause  légale  et  juste,  il  l'est  venu  deffendre  par  la  mesme 
voie  qu'on  l'a  voulu  quérir  comme  par  force.  Comme 
doncques  toutes  principales  puissances  conviengnent  en 

un  point  estroit  qui  se  dit  orgueil,  et  qu'en  en  vis  l'un  cède 
à  l'autre,  enflés  doncques  tous  deux,  tous  deux  se  mon- 
strent  et  se  préparent  et  s'exposent  au  péril  de  confliction 
sous  fortune,  là  où  coustumièrement  ceux  qui  se  confient 
avoir  bon  titre  et  bon  droit ,  sont  ceux  aussy  qui  le  mieux 
s'assurent  de  péril  emprendre  :  comme  ce  duc  Charles, 
lequel,  tout  quanqu'il  a  fait  en  ce  royaume,  l'a  fait,  ce 
veut-il  maintenir,  à  titre  d'honneur  et  de  juste  cause  en 
son  premier  voyage,  etnon  àintentionde  combattre  le  roy, 
ne  de  l'injurier,  quoique  autrement  advint,  mais  à  inten- 
tion avecques  les  autres  de  pourvoir  aux  affaires  du 
royaume,  qui  alors  chanceloient.  Donc,  pour  ce  que  le  roy 
estoit  puissant  pour  résister  à  eux  tous,  luy  aQSsy  se  vou- 
loit  mettre  sus  fort,  pour  non  payer  l'escot  pour  les  au- 
tres ,  avecques  ce  que  il  savoit  bien  que  le  roy  le  héoit 
durement  et  de  mort.  Et  à  ceste  seconde  fois,  là  où  honneur 
l'obligeoit  d'aller  au  secours  à  monseigneur  Charles  de 
France  et  au  duc  breton,  et  que  par  nulle  voie,  ne  moyen, 
en  longue  traite  de  temps,  ne  s'estoit  pu  découpler  de 
eux,  que  toujours  ne  demourast  contraint  de  les  assister, 
et  qu'avecques  ce  le  roy  de  rechief,  eu. plusieurs  actions 
et  titres,  luy  tenoit  des  durs  et  estranges  termes,  puis  en 
une  manière,  puis  en  une  autre,  et  à  quoy  il  sentoit  bien 
et  veoit  que  pourvoir  il  y  convenoit  par  voie  de  fait,  tout 
en  pareil  comme  on  prétendoit  sur  luy,  tempre  et  de  heure 
mesme  proposa  et  délibéra  de  y  prévenir.  Et  comme  la 
puissance  et  l'effort  d'un  roy  de  France  il  cognoissoit  re- 
doutable et  de  fière  attente,  et  que  mesmes  ne  se  fondoit 
pas  trop  fort  sur  l'ayde,  ne  sur  le  secours  des  Bretons,  qui 
autrefois  l'avoient  laissé  au  péril,  voulut  tellement  penser 
de  soy,  et  comme  sage,  qu'en  allant  en  France,  sur  ce 
que  Dieu  voudroit  faire  et  souffrir  de  luy,  il  y  iroit  si  fort 

et  si  garni,  que  de  nul  effort  d'autruy  il  n'auroit  peur.  Et 
de  fait  y  mena  quarante  mille  combattans,  et  d'autre 
monde  tant  que  c'estoit  une  horreur.  Ceci  doncques  con- 
sidéré et  sainement  disputé  sans  faveur  et  sans  haine,  et 
recoulé  en  bon  sain  jugement,  tant  pour  le  roy  que  pour 
le  duc  qui  est  François  et  du  sang,  les  causes  pourront 
estre  trouvées  telles  que  le  tout  tort  ne  demourra  point 
devers  le  duc,  ne  au  roy  aussy  toute  l'équité  de  la  cause. 
Et  véritablement,  mais  je  le  dis  à  plainte  et  à  regret,  le 
roy  originellement  a  esté  plus  cause  que  nul  autre  de  tout 
ce  meschief  et  de  sa  propre  tribulation  ' . 


'  Ici  se  trouve  une  lacune  fort  étendue  et  fort  regrettable.  Elle 
s  étend  du  mois  de  septembre  1468  au  mois  de  juillet  1470. 

CHAPITRE  PREMIER. 

Comment  le  duc  Charles  despescha  l'ambassade  du  roy  à  Saint-Omer, 
qui  là  estoit  venu  pour  le  bien  du  pays  et  d'union  entre  eux  deux. 

Maintenant  convient-il  narrer  comment  le  duc  Charles 
despesclia  l'ambassade  du  roy  à  Saint-Omer,  qui  là  estoit 
venue  devers  luy  pour  le  bien  du  pays  et  d'union  entre 
eux  deux,  et  pour  pacifier  et  contenter  le  duc  son  cousin, 
et  le  satisfaire  de  tous  les  outrages,  ravissemens  et  extor- 
sions faites  par  mer  pour  et  au  nom  de  Warwyc,  Anglois, 
dont  le  duc  se  doloit,  pour  cause  que  le  roy  leportoit,  sous- 
tenoit  et  garandisoit  en  son  royaume'.  Donc,  et  combien 
que  ledit  de  Bourgongne  s'en  doloit  et  en  portoit  le  cœur 
gros  envers  le  roy,  et  le  savoit  bien,  toutesfois,  pour  de- 
meurer enamistié  avecques  luy  et  non  encbeoir  en  guerre, 
s'estoit  avisé  d'envoyer  devers  luy  ambassadeurs  pour  luy 
offrir  toutes  satisfactions ,  et  restituer  de  toutes  pertes  et 
dammages  faits  à  luy  et  à  ses  subjets  par  mer  ou  par  terre 
à  ceste  cause,  avecques  ce  aussy  que  par  ceste  son  ambas- 
sade il  sçust  que,  comment  qu'il  fust,  ne  comment  que  la 
chose  allast,  ne  tournast ,  il  vouloit  demourer  ferme  et  es- 
table  emprès  le  traité  qui  avoit  esté  fait  entre  eux  deux  à 

'  Voyez  dans  YHistoire  générale  de  Bourgogne  et  dans  Duclos  plu- 
.sieurs  lettres  fort  vives,  écrites  à  ce  sujet  par  le  duc  vers  cette  époque. 

Péronne  ;  faisant  déclarer  en  outre  que  avecques  luy  seul 
et  avecques  son  amistié  envers  tous  et  encontre  tous  autres 
quiconques  il  voudroit  mettre  son  fort  pour  sa  portion  de 
son  régner;  et  le  tenoit  si  sage  et  prince  de  si  grand 
vertu ,  ce  faisoit  dire,  que  entendu  le  lieu  dont  il  partoit 
et  estoit  né,  avecques  la  grandeur  et  puissance  qui  estoit 
en  luy,  il  devoit  mieux  aimer  à  soy  joindre  avecques  luy 
en  amour  et  porter  sa  querelle  encontre  tous  autres ,  que 
soy  fermer  et  déclarer  en  contraire  avecques  nuls  autres 
quelconques  contre  honneur  et  droiture.  Or  avoit  le  duc 
Charles,  assez  longuement  et  par  aucuns  jours,  médité  et 
pensé  sur  le  rapport  de  ces  ambassadeurs  de  France ,  et 
lesquels,  après  privées  devises  eues  avecques  luy,  requérè- 
rent  pour  la  délivrance  et  retour  ;  sy  s'y  disposa  le  duc  et 
leur  mit  jour. 

CHAPITRE  II. 

Comment  le  duc  Charles  cuidoit  tenir  assiégé  en  Normandie  le  comte 
de  Warwyc  par  son  armée  sur  la  mer  ou  par  terre. 

Mais  avant  que  je  procède  plus  avant  en  ceste  déclara- 
tion, loist  bien  narrer  un  peu  et  faire  conte  aussy  de  la 
disposition  du  temps  d'alors  et  de  son  importance.  Car  es- 
toit le  duc  Charles  alors  durement  enaigri  à  l'encontre  du 
roy,  pour  cause  de  Warwyc,  lequel  il  soustenoit,  et  en  son 
despit,  ce  luy  sembloit,  machinans  ensemble  la  ruyne  du 
roy  Edouard  et  de  luy.  Combien  toutesfois  que  le  duc 
Charles  par  effet  cecy  vist  et  perçust  bien,  avoit  mer- 
veilleusement le  cœur  fier  et  gros,  et  petit  en  soin  et  en 
peur  de  leur  machiner  ;  ains  s'asseuroit  et  quasi  présu- 
moit  pouvoir  contrester  à  tous  ses  mesveillans,  et  mesmes 
[pouvoir]  -leur  donner  des  affaires  beaucoup  ;  car  avoit 

son  armée  vaucrant  en  la  mer  très-puissamment ,  et  par 
laquelle  il  entendoit  tenir  assiégé  Warwyc  en  Normandie, 
sans  en  oser  saillir  ;  et  par  terre  avoit  son  armée  preste  et 
pratiquée,  la  plus  puissante  qui  oncques  avoit  esté  vue  en  ces 
terres  par  deçà  jusqu'à  ce  jour,  et  laquelle  [estoit]  estimée 
en  nombre  de  quatre  à  cinq  mille  lances,  sans  les  archers 
desquels  il  estoit  asseuré  au  jour  de  semonce,  ensemble  et 
des  capitaines,  avecques  ses  divers  pays.  Sy  se  confioit 
fort  en  sa  puissance  par  mer  et  par  terre,  et  ne  redoutoit 
riens,  moins  encore  pour  ce  que  le  roy  Edouard,  son  se- 
rourge,  estoit  encore  en  règne  et  en  trône,  et  non  en  ap- 
parence de  décliner,  comme  il  fit  depuis.  Et  pour  tant  ce 
duc  Charles-icy,  qui  se  fondoit  en  sa  haute  fortune  et  en 
son  pouvoir  d'alors ,  non  craignant  nul  vent  de  France, 
là  où  on  luy  machinoit  grief,  ce  savoit  bien,  fit  tant 
moins  d'estime  et  de  réputation  de  l'ambassade  du  roy  et 
de  son  rapport  ;  car  ne  maintenoit  nulle  teneur  de  vérité  en 
iceluy,  ains  abus  et  menées  de  paroles  vuides  et  sans  fruit; 
car  luy  imputoit  pleinement  faute  et  rompture  en  son 
serment  solempnellement  fait  à  Péronne  entre  luy  et  luy, 
sur  les  articles  de  leur  traité  fait  entre  eux  deux  ;  et  par 
quoy,  après  telle  rompture  et  telle  faute  commise  en  un  si 
grand  cas,  pouvoit  arguer  justement,  ce  disoit,  iceluy  estre 
moins  créable  et  recevable  en  un  moindre  nouvel  surve- 
nant affaire.  Et  pour  tant,  moitié  par  deifiance  qu'il  met- 
toit  en  ses  paroles,  et  en  partie  par  maltalent  qu'il  avoit 
conçu  contre  luy  par  le  port  qu'il  bailloit  au  comte  de 
Warwyc  et  en  son  contraire,  en  tous  endroits  et  en  tous 
affaires  qui  touchoient  le  roy,  se  montra  aigre  et  dur,  et 
peu  amiable  et  révérend  en  ses  paroles  envers  luy;  car 
estoit  devenu  tout  d'autre  nature  que  françoise,  et  tout 
h  sa  cause.  Et  ainsi  doncques,  eux  deux  en  un  royaume 

terribles  et  périlleuses  pestes,  et  ensievans  leur  propre 
appétit  plus  que  d'autrui,  tinrent  en  ce  temps-cjdes  hommes 
de  çà  et  de  là  en  soin  et  en  peur  de  meschief ,  et  en  at- 
tente de  guerre  et  de  mal  avenir.  Donc,  et  si  cestuy  duc 
Charles  icy  peu  aimoitle  roy  son  souverain,  toutesfois  tous 
François  en  pareil  [le]  héoient  de  mort  et  le  despitèrent, 
pour  cause  que  si  fort  s'estoit  déclaré  Anglois  encontre 
le  salut  du  royaume. 

CHAPITRE   III. 

Comment  les  deux  ambassadeurs  du  roy  furent  délivrés. 

Or  venons  à  la  délivrance  de  ces  deux  seigneurs  ambas- 
sadeurs du  roy,  maistre  Jacques  Spontin,  seigneur  de 
parlement,  et  Guyot  Pot,  bailli  de  Vermandois,  frère  au 
seigneur  de  la  Roche,  estant  lez  le  duc,  chevalier  de  son 
ordre.  Le  duc  Charles  doncques  avoit  fait  préparer  son 
dais  de  cinq  degrés  de  haut,  et  sur  iceluy  sa  chaire,  toute 
couverte  de  riche  drap  d'or  sous  un  ciel  de  mesmes;  et 
l'embas  du  marche-pieds,  tout  aussi  large  que  le  charpen- 
tier l'avoit  fait,  estoit  couvert  de  velours  noir,  descendant 
de  degré  en  degré  jusques  sur  terre,  qui  estoit  le  plus 
haie,  ce  disoient  aucuns,  et  le  plus  fait  en  élation  qui 
oncques  avoit  esté  vu  jusques  à  ce  jour,  ne  à  empereur,  ne 
à  roi.  En  iceluy  doncques  pompeux  et  riche  trône,  s'assit 
le  duc  Charles,  tout  avironné  des  estats  de  sa  maison,  par 
divers  degrés,  et  là  où  les  princes  et  les  hauts  barons 
avoient  leur  siège  propre,  et  les  chevaliers  et  escuyers 
chacun  en  destinée  assiette  ensemble ,  et  les  prélas  et  la 
chancellerie,  leur  députation  et  ordre.  Là  vinrent  donc  et 
furent  faits  entrer  ens  les  ambassadeurs  du  roy,  accorn- 

pagnés  du  seigneur  de  Créqui' Et  venus  jusques  au 

banc  qui  estoit  ordonné  pour  eux ,  se  ruèrent  en  genoux 
et  saluèrent  le  duc ,  lequel,  sans  mettre  main  au  chapeau, 
tant  seulement  les  niqua  de  la  teste,  leur  faisant  signe  de 
eux  lever,  qui  assez  tost  le  firent  aussy.  Et  ne  s'en  fai- 
soient  gaire  prier  ;  car  assez  savoient  de  leur  estre  et  de 
leur  devoir  faire ,  et  ne  prirent  pas  bien  en  gré  si  peu 
d'amour  et  de  révérence  monstrée  au  roy  leur  maistre, 
dont  ils  estoient  délégués  devers  luy,  pour  bien  de  paix 
encore.  Sy  s'assirent  sur  leur  banc,  front  à  front  de  luy  ; 
et  là  assis,  le  bailli  de  Charolois,  chef  du  conseil,  nommé 
maistre  Guillaume  Gonnel,  commença  à  répéter  devant 
lesdits  seigneurs  les  points  et  l'effet  de  leur  ambassade, 
pourquoy  ils  estoient  venus.  Et  comme  il  les  eust  déclarés 
suffisamment,  et  lors  où  il  séoit  à  rendre  response  point 
sur  point ,  le  duc  mesmes  anticipa  les  paroles,  et  dit  au 
premier  point,  qui  toucboit  les  offres  :  Que  les  offres  que 
le  roy  faisoit  et  faisoit  faire,  n'estoient  ne  valables,  ne 
suffisans,  ne  raisonnables,  ne  recevables;  car  les  dom- 
mages qui  avoient  esté  faits  ne  se  pouvoient  radoubler,  ne 
récompenser  au  prix  de  leur  importance.  Au  second  point, 
qui  toucboit  l'entretènement  [du  traité]  de  Péronne,  il  res- 
pondit  et  dit:  Que  le  roy,  tout  de  gré  et  volontairement, 
avoit  enfraint  ledit  traité  par  avoir  porté,  soustenu  et 
reçu  en  dedans  ses  havres  et  ports  le  compte  de  Warwyc, 
son  ennemy,  et  lequel,  par  forme  de  guerre,  avoit  fait 
faire  ledit  dammage  sur  ses  subjets  et  pays.  Et  ce  non 
obstant  toutesfois  et  qu'il  le  savoit,  tousjours  le  soustenoit 
et  confortoit  en  son  royaume,  au  grand  grief  et  confusion 
de  luy  et  de  ses  pays:  [ce]  que  faire  toutesfois  ne  devoit, 

'  Lacune. 

car  estoit  directement  en  contraire  et  en  despection  dudit 
traité  de  Péronue.  Et  par  ceste  cause,  il  monstroit  et 
arguoit  que  son  offre  en  cestuy  endroit  aussi  n'estoit  ac- 
ceptable, ne  vaillable. 

Sur  ceste  response,  Guyot  Pot,  Lailly  de  Vermandois, 
homme  haut  et  bien  en  parole,  se  leva  en  pieds  et  dit  : 
«  Monseigneur,  veez-cy  unes  lettres-patentes  que  le  roy 
((  m'a  envoyées  nouvellement,  depuis  moy  estre  venu 
a  icy,  lesquelles,  s'il  vous  plaist  les  voir,  vous  les  pourrez 
<i  faire  lire  devant  tous  ;  sy  saurez  et  orrez  leur  effet,  et  ce 
«  que  le  roy  mande  par  icelles,  »  Le  duc  alors  fit  prendre 
lesdites  lettres  et  les  vit  à  part  et  depuis  les  fit  lire  tout 
haut  en  public.  Et  lesdites  lettres  lues,  ledit  Guyot  Pot, 
soy  ruant  en  genoux ,  dit  :  «  Or ,  monseigneur ,  vous 
«  avez  vu  et  oy  ce  que  le  roy  m'ordonne  et  mande  ;  et 
«  comment,  pour  avoir  votre  amistié,  il  veut  que  je  vous 
«  offre  tout  ce  que  vous  voudrez,  touchant  l'appointement 
«  fait  entre  luy  et  vous  ;  et  que  toute  telle  forme  et  ma- 
«  nière  que  vous  le  saurez  et  voudrez  deviser,  que  je  le 
«  vous  offre  et  passe  tout  autel  et  en  telle  vigueur  comme 
«  s'il  y  estoit  en  personne.  »  Et  le  duc  respondy  de  re- 
chef et  dit  :  «  Et  je  vous  ai  jà  dit  unes  fois  que  vous, 
«  ne  luy,  ne  pouvez,  et  que  ce  que  vous  offrez  n'est  pas 
«  recevable,  pour  cause  que  ne  le  pourriez  restorer,  ne 
«  satisfaire.  »  —  «  Et  comment?  ce  dit  Guyot  Pot  alors, 
«  monseigneur,  et  comment  cela?  N'est-il  point  au  roy 
«  de  pouvoir  réparer  et  faire  restorer  le  dammage  que 
«  vous  alléguez,  et  qu'il  ne  fausist  qu'à  cause  de  celuy 
«  meschief,  guerre  et  tribulation  sourdissent  entre  vous 
«  deux,  qui  toutefois  vous  offre  à  faire  toute  raison?  Eh  ! 
«  monseigneur,  toutesfois  l'on  feroit  bien  la  paix  d'un 
e  royaume  perdu  et  de  cinq  cens  mille  hommes  morts  en 

«  sang",  et  ne  pourroit-on  faire  réparation  doncques  d'un 
«  petit  meschief  particulier,  qui  ne  pend  qu'en  vostre 
«  volonté  privée?  Monseigneur,  le  roy  et  vous,  avez  juge 
«  par  desseure  vous  deux.  Le  roy  fuit  la  noise  et  la 
«  guerre,  et  vous  offre  paix  et  amistié  et  réparation  de 
«  toutes  romptures.  Si  vous  ne  voulez  entendre  à  raison, 
«  et  que  autrement  en  ensievist  cy-après  qu'en  Lien,  ce 
«  ne  sera  point  à  sa  défaute.  »  Et  alors  ce  duc  tout  animé, 
ce  sembloit,  et  en  argu,  respondy  et  dit  :  «  Entre  nous 
«  Portugalois,  avons  une  coustûme  devers  nous,  que 
«  quand  ceux  que  nous  avons  tenus  à  nos  amis,  se  font 
«  amis  à  nos  ennemis,  nous  les  commandons  à  tous  les 
«  cent  mille  diables  d'enfer'.  » 


CHAPITRE  IV. 


Commentles  nobles  quiestoient  entour  du  duc,  estoient  mal  édifiés  et 
contens  de  ses  hautaines  paroles  aux  ambassadeurs  proférées  par 
grand  hauteur  de  courage  2,  dont  il  ne  se  put  refraindre  à  l'heure. 


Ce  fut  icy  l'effet  de  la  response  que  le  duc  fit  à  Saint- 
Omer  aux  gens  du  roy,  et  dont  la  fin,  comme  vous  oez, 
estoit  dure  et  estrange  à  oyr,  et  non  pas  bien  prise  des 
gens  mesmes  du  duc,  pour  ce  qu'il  y  avoit  de  mauvais 
agoust  pour  commander  tacitement  un  roy  de  France  à 
tous  les  cent  mille  diables.  Et  sembloient  à  ceux  qui  deuil 
y  prenoient,  qu'à  luy-mesme  il  se  fit  grand  blasme  en 
telles  paroles,    considéré  encore  qu'il  estoit  subjet    du 

•  Cf.  Histoire  générale  de  Botirgogne,  t.  IV,  p.  just.,  p.  2'75  (15  juil- 
let 1470). 

*  On  \ii:  fureur,  dans  le  texte  du  ms.  La  leçon  que  nous  reprodui- 
sons, est  celle  de  la  table  placée  à  la  fin  du  volume. 

TOM.    V.  25) 

roy,  et  honoré  et  paré  des  armes  des  fleurs-de-lys,  la 
gloire  et  splendeur  de  son  front  et  le  plus  clair  de  ses 
titres.  Et  en  ce,  quand  il  se  nommoit  Portugalois,  fut 
murmure  aussi  d'aucuns  de  ses  propres  gens,  pour  ce  que 
tacitement  contempnant  le  nom  de  France  dont  il  estoit, 
ne  se  osa  nommer  Anglois,  là  où  le  cœur  luy  estoit;  mais 
se  renommoit  de  la  feue  sa  mère,  ancienne  amie  d'An- 
gleterre et  contraire  à  France.  Ainsy  doncques,  jà-soit-ce 
que  le  temps  d'alors  portoit  ainsi,  que  cestuy  duc  Charles 
s'estoit  de  tous  points  esloigné  de  l'amour  et  affection  en- 
vers France,  fut  complaint  toutesfois  et  durement  mal 
pris  entre  ses  propres  gens,  que  tant  publiquement  et  si 
irrévéramment  il  se  osa  estordre  en  ses  paroles.  Car  quoique 
le  maistre  fust,  ne  quel,  ne  comme  fait,  eux  tous  estoieut 
en  affection  devers  France,  non  pas  vers  Angleterre.  Fut 
faite  murmure  aussy  entre  les  plus  sages,  et  qui  beaucoup 
vu  avoient ,  de  son  haut  élevé  siège  qui ,  par  excès  de 
hauteur,  passoit  mode  et  règle.  Sy  luy  fut  imputé  à  mer- 
veilleuse élation  de  cœur  mal  louable,  et  par  espécial 
pour  ce  que  c'estoit  envers  un  roy  de  France,  son  souverain 
et  le  plus  grand  de  la  terre,  envers  lequel  il  se  vouloit 
extoUer  maintenant,  ce  sembloit,  sous  titre  d'ennemisté 
que  le  roy  luy  monstroit,  en  ce  qu'il  portoit  et  soustenoit 
Warwyc  encontre  luy.  Par  quoy,  comme  le  roy  luy  mons- 
troit la  dent  en  soustenir  son  ennemy  en  contraire  de  leur 
appointement,  avoit  bien  loy  aussi,  ce  sembloit  vouloir 
dire,  de  monstrer  son  orgueil  envers  le  roy,  pensant,  en 
nature  d'ennemisté,  riens  pouvoir  mesprendre,  avecques 
ce  que  son  pouvoir  sentoit  gros  et  fier,  et  par  lequel  il 
espéroit  encore,  avecques  Edouard,  le  roy  anglois,  tenir 
ledit  roy  encore  en  crémeur  et  sous  verge  ;  car  ne  cuidoit 
point ,  ne  ne  créoit  que  ce  dust  avenir-en  Angleterre,  qui 

depuis  avint.  Et. par  ainsi,  partie  par  chaleur  de  jeunesse 
et  en  son  premier  haut  vol,  qui  jà  avoit  exécuté  de  hautes 
besongnes,  partie  aussi  par  soy  cognoistre  redoubtable- 
ment  fort  et  de  chevance  et  d'hommes,  et  tout  tourné  en 
ennemisté  et  en  haine  envers  celuy  qui  son  ennemi  portoit 
contre  luy,  n'y  avoit  ne  orgueil,  ne  beuban,  ne  rude 
parole,  ne  fiers  mots  qui  luy  pouvoient  sembler  vicieux, 
ne  de  reprise,  parce  qu'à  son  ennemi  on  se  doit  monstrer 
tel  pour  tel,  et  qu'en  ennemisté  n'a  point  de  courtoisie, 
j à- soit-ce  que  je  ne  l'appreuve  point  ainsi,  mais  en  cœur 
ennemi  et  felle,  coustumièrement  se  trouve  raison  esteinte; 
et  là  où  raison  faut,  là  est  léger  consentement  à  vice. 


CHAPITRE   V. 

Comment  ces  deux  princes  ne  se  purent  oncques  accorder,  mais  y 
avoit  toujours  une  aigreur  et  rancune  entre  eus. 

Entre  ces  deux  princes  de  tout  temps  j  avoit  rancune  ; 
et  quelque  pacification  qui  s'en  pust  faire  huy,  demain 
tout  revint  et  retourna  en  son  premier  estât,  ne  vraie 
amour  s'y  pouvoit  former  ' .  Avoient  conditions  et  mœurs 
incompatibles ,  et  volontés  toutes  discordantes.  Et  plus 

'  Dès  le  17  mai  1470,  Louis  XI  publia  un  manifeste  oii  il  déclarait 
que  la  maison  de  France  était  la  plus  haute  qui  existât  soua  le  firma- 
ment, que  c'était  une  sainte  et  très-chrétienne  lignée,  et  que  le  roi  de 
France  était  le  plus  grand  des  rois  chrétiens.  Louis  XI  ajoutait  qu'il 
n'était  pas  lié  par  le  traité  de  Conflans,  puisqu'il  avait  adressé  au  Par- 
lement une  protestation  contre  ce  traité,  et  que  le  moment  était  venu 
de  châtier  l'ingratitude  des  ducs  de  Bourgogne,  dont  la  puissance  ne 
reposait  que  sur  l'appui  que  leur  avait  donné  Charles  YI  lors  de  l'expé- 
dition de  Roosebeke.  Ce  document  important  ne  nous  est  connu  que 
par  l'analyse  insérée  dans  le  Trésor  des  Chartes  :  on  ne  le  retrouve 
plus  aux  Archives  de  l'empire. 

alloient  avant  les  jours,  et  plus  encliéoient  en  grans  diffé- 
rens  ensemble  et  en  désespérables  aigreurs,  plus  toutefois 
l'un  que  l'autre  ;  l'un  dissimulant,  et  l'autre  par  semblant 
moins  accontant  et  plus  soy  descouvrant.  Le  roy,  certes, 
estoit  homme  subtil  et  feint;  sa  voit  reculer  pour  saillir 
plus  loin  ;  savoit  faire  l'humble  et  le  doux  à  couverte  fin  ; 
savoit  concéder  et  donner  pour  recevoir  au  double  ;  et  sa- 
voit porter  et  souffrir,  à  terme  propre,  grief,  sur  l'espé- 
rance de  sa  vertu,  qui  du  tout  en  fin  lui  pourroit  rendre 
vengeance.  Ainsi  doncques  estoit  ce  roy-icy  fort  à  craindre, 
à  cause  de  son  engin,  le  plus  agu  du  monde.  Et  le  duc 
Charles  faisoit  à  craindre,  à  cause  de  son  grand  courage, 
lequel  il  descouvroit  et  sembloit  monstrer  par  effet,  qui  de 
nul  ne  tenoit  compte,  ne  de  roy,  ne  d'empereur  ;  et  quand 
ce  venroit  à  la  guerre  aux  François,  sy  se  tenoit-il  fier  et 
fort  assez,  avecques  son  Edouard,  contre  tout  homme, 
avecques  ce  que  le  cœur  luy  estoit  fort  eslevé  en  ce  qu'il 
avoit  acquis  de  gloire  contre  eux  à  Mont-le-Héry,  et  de- 
puis en  Liège,  qui  toute  succomba  sous  luy  en  arsion  et 
en  glaive.  Et  ainsi  doncques,  comme  le  roy  avoit  sens 
grand  et  cautèle,  et  en  usoit  en  une  manière,  ce  duc-icy 
avoit  un  autre  sens  grand  et  d'autre  effet,  et  en  usoit  en 
autre  médecine,  comme  j'ai  dit  :  en  dissimulation  et  en 
feinte,  supployante  à  cautèle  de  fruit,  et  l'autre  en  pu- 
blique ostension  de  fierté,  sans  peur  de  mesprendre  ;  car 
commettoit  à  sa  diligence  et  à  son  veiller,  et  là  vue,  en 
tout  et  surtout,  toute  l'efficace  de  sa  fortune  ;  et  cuidoit  et 
espéroit,  par  son  pouvoir  et  par  son  propre  sens,  parvenir 
à  toutes  ses  précogitées  fins,  fust  de  paix,  fust  de  guerre". 

'  D'après  quelques  historiens  anglais,  Charles  le  Hardi  avait  dès 
1469  conclu  une  alliance  avec  Edouard  IV  pour  porter  de  concert  la 
guerre  en  France. 

CHAPITRE  VI. 


En  cestuy  chapitre  déclare  l'acteur  l'original  principe  dont  tout  le 
discord  est  venu  entre  le  roy  et  le  duc  Charles  ;  et  comment  le  roy, 
par  couvert  engin  offrit  au  duc  réparation, 

Ce  que  je  amplie  icy  ceste  matière  si  au  long-,  ce  fay-je 
à  cause  qu'à  l'heure  de  ceste  mon  escripture,  le  temps 
estoit  fort  apparant  de  prochain  meschief  de  guerre  et  de 
grand  ruine  entre  ces  deux  princes,  car  fort  estoient 
animés  ious  deux,  et  moins  que  je  ne  les  vis  oncques  en 
espoir  d'aucun  remède.  Par  quoy,  si  la  guerre  va  avant 
et  que  l'effet  en  ensieut,  comme  la  peur  le  me  juge,  au 
moins  pourra-l'on  connoistre  par  mon  escrire,  dont  tout 
procède  et  meut.  Car  non  obstant  que  je  soie  au  duc  nour- 
riture et  de  ses  bienfaits,  sy  ne  me  honté-je  point  pour- 
tant d'escrire  vérité  contre  luy,  là  où  nécessité  l'expète, 
combien  que  tout ,  hélas  !  est  mu  d'inconvénient  et  d'un 
original  mauvais  principe,  qui  est  :  que  lé  roys  Loys,  par 
son  couvert  subtil  prétendre  et  veiller  en  contraire  de  ce 
duc  Charles,  l'a  fait  devenir  maugré  luy  et  de  force  An- 
glois,  et  d'avoir  quis  celle  alliance,  pour  ce  que  seul  ne  se 
sentoit  fort  pour  tenir  contre  luy.  Ceci  doncques  entendu 
et  cognu,  c'est  le  seul  point  et  le  principal  qui  peut  parer 
ce  duc  ;  mais  maints  inconvénients  sont  survenus  dessus 
depuis,  et  dont  de  plus  en  plus  fort,  les  causes  ont  empiré 
les  querelles  de  l'un  et  de  l'autre,  et  tout  par  faute  de 
raison  et  de  crémeur  de  Dieu. 

Or  avoie-je  dit  que  le  roy  offroit,  par  ses  gens  dessus 
nommés,  satisfaction  et  réparation  de  tous  dammages  faits 
au  duc  de  Bourgongne,  et  ce  pour  avoir  son  amistié  et 
pour  pouvoir  vivre  en  paix  avecques  luy,  car  ne  désiroit 

point  la  guerre,  ce  disoit,  et  estoit  jà  de  cinquante  ans 
passés,  là  où  repos  luy  estoit  mieux  séant  que  traveil  ;  et 
le  duc  toutesfois  ne  le  voulut  accepter,  mais  répudia  son 
offre,  et  ne  faisoit  ne  poids,  ne  estime  alors  de  son  amour, 
ne  de  sa  hayne,  pour  cause  de  Warwyc.  Mais  ores  con- 
vient-il entendre  icy  le  secret  de  ceste  offre  qui  a  esté  faite 
au  duc,  et  là  où  le  roy  luy  a  offert  paix  et  amistié  encore 
par  prière,  ce  sembleroit,  et  laquelle  chose  sembleroit  avoir 
esté  menée  au  roy  d'une  manière  de  peur  et  d'avoir  beau- 
coup prisé  ce  duc  et  son  pouvoir,  ou  il  sembleroit,  si 
meschief  en  avient  cy-après,  que  le  duc  ait  esté  moult 
ingrat  et  liors  de  voie,  d'avoir  refusé  paix  et  amour,  à 
celuy  mesme  à  qui  il  le  dust  avoir  requis  plustost;  car 
estoit  son  souverain  et  son  plus  digne  et  plus  puissant. 
Et  pour  tant,  ou  l'honneur  en  doit  demourer  au  roy  d'avoir 
offert  réparation  pour  non  cheoir  en  guerre,  ou  la  honte 
luy  demeure  sur  le  dos  d'avoir  requis  paix  à  son  subjet, 
par  peur  de  sa  puissance.  Et  du  costé  de  ce  duc  Charles, 
il  convient  aussy  qu'il  ait  eu  cest  honneur  et  ce  titre, 
d'oser  répudier  et  refuser  l'amour  à  un  roy  de  France,  sur 
fiance  en  sa  fortune,  ou,  si  l'effet  de  la  guerre  en  ensieut 
depuis,  et  là  où  les  hasards  sontpérilleux,  que  ceste  guerre 
luy  demeure  à  charge  à  tousjours,  parce  qu'il  a  vilipendé 
paix.  Or  Dieu  sçait  comment  tout  va,  et  luy  seul  en  est 
juge  ;  mais  en  ce  temps-icy,  quand  le  roy  fit  ces  offres, 
certainement  il  n'estoit  point  encore  asseur  que  le  comte 
de  Warwyc  pust  jamais  expulser  sitost  Edouard  hors 
d'Angleterre,  par  lequel,  tant  qu'il  estoit  régnant,  le  duc 
Charles  se  maintenoit  en  son  orgueil;  et  les  deux  joints 
ensemble  et  en  leur  haut  vol,  le  roy  les  craignoit,  et  non 
sans  cause.  Et  ainsi  doncques  le  roy  non  voyant  encore  la 
ruine  d'Edouard,  offroit  au  duc  son  adjoint,  réparation 

des  dommages  que  avoit  faits  Warwyc,  pour  rompre  au 
duc  son  ire  ;  car  sentoit  grand  grief  pouvoir  advenir  en 
son  royaume,  si  les  deux,  Edouard  et  Charles,  luy  mou- 
voient  guerre,  et  dont  adès  les  espérances  estoient  très- 
grandes,  par  l'armée  que  le  duc  tenoit  vaucrant  en  mer, 
dont  toute  la  Normandie  estoit  en  douLte  et  en  grand 
travail. 

Ainsi  doncques,  si  le  roy  offroit  satisfaction  au  duc,  ce 
faisoit-il,  ainsi  le  faut-il  entendre,  pour  s'assurer  de  l'aigre 
volonté  du  duc,  qui  faisoit  semblant  de  guerre  par  mer, 
et  pendant  lequel  temps,  et  jusques  à  ce  que  Warwyc 
pourroit  avoir  mis  ruine  en  Testât  d'Edouard,  il  demour- 
roit  paisible.  Ainsi  doncques,  si  peur  sembloit  estre  icy  du 
costé  du  roy,  sy  n'estoit-ce  pas  peur  qui  se  dit  de  révé- 
rence, mais  estoit  une  peur  de  prévention  et  de  sens, 
pour  à  autruy  rompre  son  entreprendre.  Aussy  voirement, 
comme  je  dis  que  sens  et  cautèle  estoient  de  la  part  du 
roy  en  ceste  matière,  le  duc  aussy  les  entendoit  tout  au 
clair  ;  et  estoit  la  cause  pour  quoy  il  faisoit  moins  de  poids 
de  ses  offres.  Car  toujours  il  maintenoit  que  le  roy  ne  ten- 
doit  qu'à  le  décevoir ,  et  qu'en  ses  paroles  n'avoit  rien  de 
ferme;  et  avecques  ce,  quelconque  chose  qu'il  luy  man- 
dast  par  un,  ne  par  autre,  ne  comme  belle  qu'elle  pust 
estre,  ne  comme  grande,  sy  pratiquoit  toujours  en  couvert 
devers  tous  les  princes  de  France  et  ailleurs  en  son  con- 
traire. Et  pour  tant,  quand  il  a  refusé  les  offres  du  roy 
présentement,  il  sembleroit  que  ce  il  l'ait  plus  fait  en 
contempt  de  sa  privée  personne,  sans  regarder  si  roy  ou 
non,  qu'en  contempt  de  paix.  Mais  comme  Loys,  qui  se 
monstroit  son  ennemi  par  porter  Warwyc  sou  ennemi, 
luy,  Charles,  comme  ennemi  à  son  ennemi,  a  refusé  les 
offres  d'amistié  à  celuy  en  qui  n'avoit  point  de  fiance.  Ainsi 

doncques,  si  la  paix  a  esté  offerte  à  cautèle,  elle  a  esté 
refusée  à  bon  propos,  pour  ce  qu'on  n'y  ajoutoit  point  de 
foi.  Et  en  effet,  le  duc  aussy  avoit  toujours  son  attente 
sur  Edouard,  le  roy  anglois,  et  par  lequel  il  se  confioit 
estre  assez  fort  encontre  les  menaces  de  France,  et  d'en 
avoir  mesmes  sa  raison  au  besoin. 

CHAPITRE  VII. 

Comment  les  ambassadeurs  du  roy  venus  à  Saint-Omer,  y  vint  aussi 
un  abbé  de  Bretag-ne,  et  comment  le  roy  laboroit  toujours  pour  sé- 
parer le  duc  breton  de  celuy  de  Bourgongne. 

En  ce  propre  mesme  temps  que  les  gens  du  roy  es- 
toient  venus  à  Saint-Omer  faire  les  offres  et  persuader 
cestuy  duc  Charles,  y  estoit  venu  aussy,  et  jà  par  avant, 
l'abbé  de  Bigars',  Breton,  de  par  le  duc  de  Bretagne;  et 
lequel  abbé,  comme  il  oyt  deviser  et  conter  comment  le 
roy  avoit  fait  dire  par  ses  gens  et  remonstrer  au  duc  de 
Bourgongne  comment  il  désiroit  l'amistié  d'iceluy  sur  tous 
autres,  et  qu'avecques  luy  il  vouloit  affermer  et  à  toute 
perpétuité  tenir  ce  qui  avoit  été  àppointié  et  fait  à  Pé- 
ronne,  et  demeurer  ami  à  ses  amis  et  ennemi  à  ses  enne- 
mis ;  donc,  et  pour  ce  que  le  duc  de  Bretagne  toujours 
persévéroit  en  orgueil  encontre  luy,  faisoit  remonstrer  à 
ce  duc  Charles  comme  il  avoit  son  espoir  en  luy,  que, 
considérée  sa  longue  rébellion  et  fierté,  il  pouvoit  et  de- 
voit  plustost  abandonner  ledit  duc  breton  que  luy  roy  de 
France,  dont  il  devoit  honorer  et  aimer  la  couronne, 
comme  le  plus  grand  posteau  d'icelle;  comme  doncques 

'  Vincent  de  Kerleau,  abbé  de  Begard  (diocèse  de  Tréguier).  Il  fut 
chargé  d'informer  au  sujet  du  meurtre  de  Gilles  de  Bretagne ,  et 
remplit  plusieurs  missions.  Il  devint  en  1472  évêque  de  Léon. 

cestuy  abbé  entendit  et  oy t  ceci  conter ,  commença  à  rire 
et  dit  :  «  Or,  par  mon  âme  et  par  ma  foi  !  tout  cestuy 
«  mesme  conte,  et  en  telle  forme  comme  icy  le  contez, 
«  j'estoie  présent  là  où  les  gens  du  roy  venus  à  Nantes 
«  le  firent  et  remonstrèrent  au  duc  mon  maistre  et  sei- 
ot  gneur,  en  contraire  de  monseigneur  de  Bourgongne, 
«  luy  requérant  et  priant  qu'à  ce  il  voulsist  entendre  et 
«  condescendre,  afin  de  soy  pouvoir  venger  de  luy  et  de 
«  son  long  intolérable  orgueil.  » 

Et  de  fait,  vray  estoit-il,  avoit  voirement  envoyé  en 
Bretagne  devers  le  duc  faire  ce  double  personnage,  tout 
en  contraire  l'un  de  l'autre.  Par  quoy  on  ne  peut  autre- 
ment conclure,  fors  qu'envers  l'un  ou  envers  l'autre  il 
commettoit  faute  et  le  payoit  de  bourdes,  et  dont  la  honte 
principalement  tourna  sur  luy.  Et  par  ainsi  doncques,  le 
refus  de  l'amistié  da  roy  à  luy  offert  ne  tourne  pas  tant  à 
charge  à  ce  duc  Charles,  où  que  la  chose  viègne  enfin, 
que  l'excusation  ne  soit  aussi  séante  et  claire  pour  luy  de 
le  [vouloir]  ainsi  faire,  entendues  les  doubles  et  engui- 
gneuses  manières  de  faire  cy  contées.  Et,  en  effet,  de  tout 
son  sens  et  pouvoir  le  roy  laboroit  jour  et  nuit  pour 
séparer  le  duc  breton  de  l'amistié  du  duc  de  Bourgongne, 
et  pour  l'avoir  devers  luy  ;  de  quoy,  toutefois,  il  ne  pou- 
voit  finer  à  son  gré.  Mais  enfin,  tant  pratiqua  devers  luy, 
que  le  duc  de  Bretagne  luy  promit  amour,  service,  assis- 
tance et  alliance  envers  tous  et  contre  tout  le  monde, 
réservé  le  duc  de  Bourgongne;  et  luy-mesme  dressa  la 
voie  à  ce  duc  de  Bretagne,  que  d'envoyer  envers  le  duc 
de  Bourgongne  notable  ambassade,  pour  luy  signifier 
cecy  et  pour  luy  remonstrer  que  riens  n'y  avoit  icy  fait 
encontre  honneur ,  ne  en  son  contraire  ;  mais  pouvoit 
ledit  de  Bourgongne  licitement  le  porter  et  concéder  ;  car 

n'y  avoit  nulle  séparation  entre  luv  et  luv  ,  et  aussi  le  i*oy 
ne  le  qiiéroit  point,  ce  devroit-on  dire.  Et  de  fait  le  duc, 
de  Bretagne,  après  estre  condescendu  aux  instances  et 
presse  du  roy,  mit  sus  son  ambassade  notablement  ;  et  y 
commit  le  président  de  Bretagne  et  le  grand -maistre 
d'bostel,  un  noble  chevalier,  avecques  Bretagne,  le  liéraut, 
lesquels  accompagnés  du  seigneur  de  Malpertuis,  un  bel 
gentil  chevalier,  arrivèrent  à  Hesdin  prestement  après  les 
gens  du  roy  estre  partis  de  Saint-Omer  ;  car  le  duc  Charles 
estoit  venu  jh  de  Saiut-Oraer  audit  Hesdin,  pour  ce  que 
pestilence  y  courut  aucunement.  Audit  Hesdin  doncques 
je  laisse  ceste  ambassade  des  Bretons  g-raudement  conjoys 
et  reçus,  et  venus  au  devant  de  tonte  la  noblesse  de  la 
maison,  et  viens  rencheoir  sur  le  roy,  qui  à  son  lez  pen- 
soit  et  sollicitoit  toujours  son  profit,  et  d'avoir  sa  cause 
belle,  et  comme  il  avoit  devers  luy  le  comte  de  Warwyc, 
nulle  part  seur,  qui,  dessous  sa  main,  ne  visoit  et  n'estu- 
dioit  q\ih  soy  en  aider  au  profit  de  son  royaume  et  i^i  la 
destruction  et  ruyne  du  roy  Edouard  et  de  la  maison  de 
Bourg\>ngne.  Car  quelque  paix  et  amistié  que  olYerte  eust 
au  duc  Charles  faintement  et  iX  cautèle,  n'avoit  autre  désir 
nientmoins,  ne  autre  contendement  que  de  le  destruire  et 
desfaire  ;  car  luy-mesme  s'en  estoit  tant  desconvert  aux 
uns  et  aux  autres,  que  chacun  le  savoit,  avecques  ce  que 
les  œuvres  le  démonstroieut  par  etïet  ' . 


»  Nec  enim  facile  quis  a'stimaret  quanto  advorsus  ipsum  Burgan- 
dionum  duoeuî.  pnvoipuo,  roliiiuosciue  qui  eidem  îœderati  fuerant, 
inardesceret  odio.  Tantumenim,  tamque  aeerbum  sibi  inerat.ut  milla 
saii  honoris  periclitatione,  nullo  Dei  timoré ,  millo  suœ  fanite  labe- 
factioiiis  respecta  ,  ab  inlereudo  seu  provocando  malum  kis  quos 
odenit,  qualibiisoumque  artibus,  cohiberetur  vel  retraberetur.  Thomas 
Fasin.  éd.  de  M.  Qiiicherat,  t.  II,  p.  233. 

CHAPITRE  VIII. 

Comment  plusieurs  FrançoÎB  plaignoifînt  fort  la  charge  et  leB  grans 
frais  que  le  roy  eut  de  par  Warwyc. 

Le  roy  doncques  soustenant  Warwyc  à  g'rann  frai», 
soustint  aus.sy  le  duc  de  Clarence,  frère  au  roy  Edouard, 
et  la  duchesse  sa  femme,  ensemble  la  comtesse  de  Warwyc 
et  une  sienne  fille  à  marier.  Et  comme  j'ay  dit  que  le  roy 
en  avoit  grand  charge  et  frais  de  les  entretenir  sur  se» 
bras,  avecques  une  grande  multitude  de  famille  et  de  gens 
de  guerre,  certes,  plusieurs  François  d'entour  luy  le 
plaignoient  fort  et  le  portoient  à  dur;  premièrement,  pour 
ce  que  ennemis  estoient  anciens  de  France,  mauvaises  gens, 
et  secondement  pour  ce  qu'ils  estoient  gens  forfais,  lâches 
et  recrans,  paillars,  sans  lujnneur  et  sans  vergongne,  et 
prouvés  publiquement  traîtres  encontre  le  souverain  sei- 
gneur et  prince,  l'un  cousin  germain,  et  l'autre  frère  d'un 
père  et  d'un  ventre ,  béant  iniquement  à  destituer  son 
frère  par  bataille,  là  dont  il  estoit  enfui  confus.  Ainsi 
doncques,  François  voyans  que  le  roy  en  faisoit  feste  et 
en  portoit  grans  frais,  le  portèrent  à  dur  et  à  en  vis,  et 
leur  eussent  voulu  avoir  crevé  les  yeux.  Mesmes  le  comte 
de  Saint-Pol,  connestable  de  France,  oncle  de  la  royne 
d'Angleterre,  pour  quelque  mand  que  le  roy  luy  fist,  onc- 
ques  ne  voulut  aller  devers  luy,  ne  l'approcher,  tant  que 
Warwyc  y  estoit.  Mais  luy  manda  que,  pour  perdre  l'es- 
pée  de  France  et  tous  ses  bienfaits ,  jamais  devers  luy  ne 
viendroit,  tant  que  tels  traîtres  y  seroient ,  et  qui  avoient 
fait  mourir  ses  amis  et  parens.  Normans  aussi ,  tout  au 
long  des  costes  de  la  mer ,  les  maudissoient  de  cent  mille 

malédictions,  à  cause  du  travail  que  porter  leur  convenoit 
jour  et  nuit  à  l'encontre  de  l'armée  du  duc ,  qui  vaucroit 
par  mer,  et  encontre  laquelle  il  leur  convenoit  jour  et  nuit 
faire  guerre  à  hacques  et  à  macques,  de  peur  de  descente 
amont  des  ports.  Sy  en  estoient  à  mal  aise  que  merveilles; 
car,  ne  fust  Warwyc  ,  de  telle  armée  qui  les  traveilloit 
n'eust  esté  besoin,  ce  disoient. 

Or,  entendez  et  oez  quelles  conclusions  prit  le  roy 
Loys,  roy  de  France,  avecques  le  comte  de  Warwyc , 
deschassé  d'Angleterre,  car  moult  y  a  ici  grand  matière 
et  estrange.  Assez  avez  oy,  seigneurs',  comment  Henry, 
fils  de  Henry  le  Second ,  par  le  moyen  de  ce  comte  de 
Warwyc ,  avoit  esté  descrié  à  Londres  et  destitué  de  sa 
couronne  confusément  et  comme  inutile  et  inhabile  de 
régner.  Jà  longtemps  avoit  esté  tenu  en  prison,  en  la  Tour 
de  Londres,  et  Edouard,  comte  de  la  Marche,  eslevé  en 
roy;  la  royne  Margriete,  femme  à  Henry,  chassée  aussy 
dehors  d'Angleterre  atout  son  enfant ,  atout  extrême 
confusion  de  l'un  et  de  l'autre  ;  car  Warwyc  l'avoit 
fait  prescher  publiquement  par  Londres,  et  en  la  pré- 
sence de  la  mère  :  comment  elle  estoit  femme  ahontie  de 
son  corps,  et  que  l'enfant  qu'elle  faisoit  accroire  estre  fils 
du  roy  Henr}',  estoit  un  enfant  de  fornication ,  emprunté 
en  péché  avecques  un  bas  homme ,  un  baveur  %  par  quoy 
n'estoit  digne  de  succéder  à  couronne ,  ne  à  royal  estât, 
comme  tout  à  long  a  esté  récité  en  un  autre  volume  icy 
devant,  sur  l'expédition  du  temps  d'alors ^  Or  est  vray  que 
le  roy  Loys,  visant  toujours  venir  à  ses  fins ,  comme  de 


'  Nous  avons  vu,  dans  le  t.  I",  un  autre  exemple  de  cette  forme 
directe,  qui  rappelle  les  récits  de  Villehardouin. 
-  Un  baveur,  un  baladin. 
■'  Ce  livre  manque. 

desfaire  le  roy  Edouard,  qui  estoit  une  mesme  chose  avec- 
ques  le  duc  Charles ,  communiqua  avecques  celuy  de 
Warwyc  de  relever  la  querelle  de  Henry,  tenu  en  prison 
en  Londres,  et  lequel,  posé  que  innocent  fust  et  mal  ydoine 
pour  régner ,  sy  estoit  toutesfois  le  droit  de  la  couronne 
sien,  par  succession  de  père  et  de  grand-père,  sans  ce  en- 
core que  régné  eust  en  Angleterre  et  porté  couronne  par 
l'espace  de  quarante  ans  ;  et  estoit  cousin  germain  audit 
roy  Loys,  enfans  de  frère  et  de  sœur,  par  quoy  la  cause 
luy  estoit  plus  juste  de  luy  pourchasser  son  bien  et  son  re- 
venir à  son  héritage,  comme  vray  estoit,  si  le  mouvement 
à  ce  luy  fust  venu  de  pitié  et  d'amour  de  nature.  Que 
nennil  !  car  lui  mut  de  cautèle,  ce  faisoit  à  conjecturer, 
pour  le  roy  Edouard  houter  dehors  d'Angleterre  par  ce 
moyen,  et  faire  commovoir  tout  le  peujjle  contre  luy,  par 
une  nouvelle  criée.  Donc,  comme  celuy  de  Warwyc  co- 
gnut  et  entendit  bien  que  pour  trouver  son  retour  en 
Angleterre,  dont  il  s'en  estoit  fui,  il  ne  pouvoit  trouver 
titre ,  ne  cause  pour  soy  faire  recevoir  que  ceste,  pour 
^  souverain  espoir  de  tout  son  resourdre  et  pour  faire  con- 
fusion à  Edouard ,  prit  ceste  querelle ,  sachant  que  une 
grant  part  des  nobles  d'Angleterre ,  couvertement  et  de 
tout  temps,  icy  portoient  faveur  et  là  sus  se  reposoient.  Et 
en  effet,  au  partir  d'Angleterre,  ce  comte  de  Warwyc 
n'avoit  autre  titre,  ne  espoir  d'aller  vers  le  roy  Loys, 
sinon  cestuy  par  lequel  il  pensoit  jà  tellement  entroubler 
le  roy  Edouard  que  le  bon  n'en  demourroit  point  sien, 
comme  il  fit  en  effet.  Et  jà,  et  de  long  temps  par  avant, 
de  cy  et  d'autres  grandes  choses  le  roy  Loys  et  luy  avoient 
tenu  leurs  devises  et  fait  compact  ensemble  ;  car  ledit  roy 
Loys  l'avoit  de  tout  temps  quis  pour  l'avoir  devers  luy, 
par  dons  et  par  promesses,  pour  ce  qu'il  veoit  ledit  comte 

estre  homme  propre  à  luy,  en  cautèle  et  en  divers  moyens, 
pour  estre  instrument  et  tout  propre  homme  pour  venir 
par  luy  à  ses  fins,  comme  il  a  esté  trouvé  depuis  '. 

CHAPITRE  IX. 

Comment  le  roy  Loys,  avecques  ledit  de  Warwyc,  pratiquoit  que  le 
jeusne  Edouard,  fils  de  Henry  prisonnier ,  prendroit  en  mariage  la 
seconde  fille  de  Warwyc. 

Le  comte  de  Warwyc  donc  prit  et  esleva  ce  titre 
avecques  le  roy  Henry  en  prison  en  Londres,  régnant  en- 
core Edouard,  qui  bien  savoit  tout  et  s'en  réconfortoit  au 
possible.  Donc,  et  pour  donner  effet  à  ceste  nouvelle  que- 
relle du  roy  Henry,  et  en  asseurance  de  son  fils  Edouard, 
estant  avecques  la  royne  Margriete  sa  mère  par-deçà,  le  roy 
Loys  pratiqua  avecques  ledit  de  Warwyc  que  le  jeusne 
Edouard,  fils  de  Henry,  prendroit  en  mariage  la  seconde 
fille  jouvenor  dudit  de  Warwyc,  à  ceste  fin  que,  par  sem- 
blant ,  à  ceste  cause  ledit  de  Warwyc  devroit  tant  plus 
laborer  cy-après  en  la  resource  du  roy  prisonnier,  et  par 
qui,  après  estre  remis  en  son  règne,  la  couronne  retourne- 
roit  sur  son  fils  ;  et  serorent  père  et  fils  remis  en  estât  par 
ce  moyen,  et  le  roy  Edouard  débouté  et  privé  de  couronne. 
Ce  mariage  doncques  fut  pratiqué  entre  le  roy  Loys  et 
le  comte  anglois,  et  promis  d'un  costé  et  d'autre  de  le 
maintenir  à  bon,  quoique  toutefois  ledit  comte  anglois,  jà 
de  piéça  par  avant,  avoit  donné  sa  fille  aisnée  au  duc  de 
Clarence,  frère  au  roy  Edouard  ,  à  intention  de  la  faire 
royne  d'Angleterre.  Et  par  ainsi  maintenant,  en  ce  second 
mariage  dont  le  roy  Loys  traite  pour  faire  la  querelle  de 

»  Cf.  Commines,  éd.  de  M"«  Dupont,  t,  I",  p.  233. 

Henry  et  de  son  fils  bonne ,  c'est  pour  faire  la  fille  mais- 
née  royne  d'Angleterre  aussy,  et  sur  un  titre  tout  au  con- 
traire; par  quoy  il  semble  que  ce  comte  angiois-icy  usoit 
et  savoit  user  de  merveilleuses  trafiques  et  doublesses,  et 
que  son  honneur  luy  estoit  de  petit  poids ,  qui  de  tant  de 
fraudes  et  cautèles,  les  unes  contraires  aux  autres,  usoit, 
et  en  France  et  en  Angleterre,  et  toutes  confuses  pour 
luy.  Or  ai-je  dit  que  ce  mariage  estoit  mis  en  termes  entre 
le  roy  Loys  et  le  comte  anglois  ;  mais  grand  fort  y  avoit 
pour  le  conduire,  à  cause  de  la  mère,  Margriete,  que  ce 
comte  avoit  déchassée  honteusement  dehors  Angleterre 
et  fait  prescher  ribaude,  mauvaise  lisse,  et  son  fils  à 
voutre  ',  non  fils  de  roy,  et  mesmes  le  roy  son  mari  fait 
mettre  en  prison  ;  et  dont  la  plaie  luy  cuisoit  tant,  et  non 
merveilles,  que  jamais  jusques  au  jour  du  jugement  n'en 
pourroit  estre  sanée,  ne  tant  le  mettre  en  oubly  qu'elle  n'en 
demandist  justement  et  à  bon  droit  la  divine  vengeance. 
Et  par  ainsi  doncques  fait  bon  à  arguer  de  son  costé,  quand 
on  luy  parleroit  du  mariage  de  son  fils  à  la  fille  d'un  tel 
qui  tant  luy  estoit  malfaiteur  et  offenseur,  le  cas  luy  de- 
vroit  bien  sonner  estrange  et  luy  faire  profonde  plaie  en 
cœur,  par  seulement  en  tenir  parole.  Toutesfois,  après 
toutes  choses  considérées,  et  pesées  les  grandes  fructueuses 
fins  qui  en  pourroient  naistre  à  la  maison  de  France  et  à 
celle  d'Anjou,  qui  icy  estoit  fort  intéressée,  tant  fut  parlé 
et  traité  que  ce  mariage-ci  se  feroit  et  se  consentiroit  du 
costé  de  la  mère ,  pourvu  que  le  comte  anglois ,  contre- 
mineur  de  la  noble  dame  roj^ne ,  se  vouldroit  publique- 
ment desdire  devant  roy  s  et  princes,  soy  confessant  men- 
teur et  faux  injurieur  de  sa  personne,  à  tort  et  sans  cause, 

'  Voutre,  bâtard. 

et  en  après  faire  le  pareil  en  Angleterre ,  devant  tout  le 
peuple.  Laquelle  chose  fut  accordée  dudit  Warwyc,  et 
promise  d'ainsi  faire.  Et  de  fait  le  fit  ainsi;  et  vint  là  où 
estoit  la  royne  Margriete,  et  là  se  rua  à  genoux  devant 
elle,  disant  tous  les  mots  ici-dessus  touchés,  et  luy  priant 
humblement  merci  et  pardon  :  laquelle,  durement  parlant 
à  luy,  le  souffrit  à  genoux  un  quart  de  heure,  et  enfin  luy 
pardonna  sur  les  conditions  de  visées. 

Par  ceste  manière  doncques  fut  fait  un  mariage  icy' , 
Dieu  sait  quel,  et  par  l'invention  de  deux  personnages, 
chacun  béant  à  son  prétendre,  le  roy  pour  renvoyer  War- 
wyc en  Angleterre,  sous  nouveau  titre,  encontre  Edouard, 
et  Warwyc  pour  retourner  en  Angleterre,  sous  le  confort 
de  France,  pour  là  soy  venger  de  sa  honte.  Et  finable- 
ment  les  deux  appétits  du  roy  Loys  et  de  Warwyc  ten- 
dirent à  une  commune  fin  principale,  qui  estoit  de  desfaire 
la  maison  de  Bourgongne,  ce  qui  faire  ne  se  pouvoit,  sinon 
par  desfaire  premier  le  roy  Edouard. 

Or  estoit  Warwyc  assiégé  toujours  en  Normandie,  et 
ne  se  osoit  mettre  en  mer,  pour  cause  de  la  grande  armée 
et  navire  que  le  duc  Charles  faisoit  tenir  sur  luy  par  l'es- 
pace de  cinq  mois;  car  savoit  bien  [que]  s'il  estoit  ren- 
contré, il  estoit  mort  et  n'y  auroit  remède  en  luy.  Sy 
luy  tarda  fort  et  annuya  :  aussy  fit-il  au  roy  Loys,  qui 
volentiers  en  eust  esté  quite  ;  car  en  avoit  grans  frais  sur 
ses  bras  et  grandes  constances.  Sy  mit  ledit  roy  toute  di- 
ligence de  faire  assemblement  de  navires  par  tous  les 
ports  de  France;  et  en  effet  en  assembla  jusqu'au  nombre 
de  soixante  beaux  navires  et  puissans  ;  et  d'iceux  constitua 
gouverneur  l'amiral  de  France,  le  bastard  de  Bourbon, 

•  Le  mariage  du  prince  de  Galles  avec  Anne,  fille  du  comte  de  War- 
wick,  eut  lieu  en  France  au  mois  de  juillet  ou  d'août  1470. 

sage  et  gentil  chevalier  et  de  bon  courage  ;  et  en  la  con- 
duite d'iceluy  se  mit  "Warwyc  en  mer  avecques  toute  sa 
route,  au  plus  couvert  qu'il  put,  et  hors  de  vue  du  navire 
du  duc  Charles.  Et  leur  avoit  recommandé  le  roy  qu'à 
nulles  fins  ils  ne  quérissent  la  navie  du  duc  pour  l'as- 
saillir ;  mais  tant  seulement,  si  les  autres  le  quéroient,  leur 
ordonna  de  eux  deffendre,  dont  toutesfois  ne  l'un,  ne 
l'autre  n'avint,  car  ne  s'entre-trouvèrent  point.  Ne  sçai  si 
fut  à  sens  ou  d'aventure  ;  mais  ainsi  toutefois  en  avint- 
il.  Et  Warwyc  prit  port  et  descendit  en  Angleterre  atout 
ce  que  avoit  de  gens  de  son  parti,  Anglois.  Et  l'amiral  de 
France,  atout  ses  François,  retourna  en  Normandie,  après 
avoir  mis  en  sa  sauveté  le  comte  de  Warwyc ,  sur  lequel 
maints  cœurs  anglois  s'attendoient  et  béoient'. 

CHAPITRE  X. 

Comment  messire  Guillaume  Rolin  abandonna  le  pays  du  duc. 

Tout  le  royaume  en  ce  temps-ci  estoit  plein  de  murmures 
encontre  ceste  maison  de  Bourgongne;  et  parcevoit-l'on 
à  l'œil  comment  le  roy,  du  long  et  du  lez,  et  à  longues 
traites  subtilla  sa  ruyne ,  avecques  ce  que  le  duc  de  soy- 
mesme  en  estoit  assez  cause,  par  trop  estre  roide  et  dur  à 
ses  gens  de  diverses  manières  non  apprises,  par  espécial 
aux  nobles  hommes,  lesquels  il  maintint  et  voulut  asservir 
en  estroites  servitudes  :  comme  de  l'audience  où  il  falloit 
estre  enclos  trois  fois  la  sepmaine ,  comme  à  un  sermon  ; 
et  puis  estre  subjet  à  toutes  autres  ordonnances  du  vespre 
et  du  matin  ;  et  si  d'aventure  il  chéit  à  mesprendre  h  qui 

•  Le  débarquement  de  Warwick  eut  lieu  au  mois  de  septembre  1470. 

que  ce  fust,  en  cas  encore  dispensable ,  sy  en  convenoit- 
il  porter  encore  correction  volontaire  ;  et  par  quoy  beau- 
coup de  gens  de  bien  s'en  tannèrent  et  en  devinrent  tous 
froids.  Sy  le  sçut  bien  le  roy;  et  luy  estoit  ceci  un  grand 
fondement ,  ce  luy  sembloit ,  d'avoir  une  fois  de  cestes 
gens  beaucoup  devers  luy,  en  confusion  de  l'autre  qui,  à 
peu  de  bienfaits  et  à  roidement  les  traiter,  les  voulut  tenir 
serfs  encore  et  en  grand  crainte.  Or  avoit  nouvellement 
abandonné  les  pays  du  duc  de  Bourgongne,  messire 'Guil- 
laume Rolin ,  seigneur  de  Beaucbamp ,  fils  jadis  au  feu 
grand  chancelier  et  très-fameux,  le  cliancelier  de  Bour- 
gongne, pour  un  procès  qui  luy  avoit  esté  desjugé,  et 
duquel  il  avoit  appelle  en  parlement  par  doléance  de  tort, 
et  de  quoy  le  duc  courroucé  prestement,  comme  d'injure 
à  luy  faite,  confisqua  toutes  ses  terres  en  Bourgongne , 
montant  à  grand  somme  de  deniers  par  an ,  car  moult 
grand  seigneur  estoit  et  riche;  et  le  despouilla  de  tout 
quanqu'il  avoit  d'offices  et  d'estat,  tant  en  sa  maison 
comme  ailleurs,  et  les  conféra  à  autruy.  Sy  en  eut  deuil 
ledit  chevalier ,  et  lui  desplut  moult  ;  et  ne  cessa  point 
pourtant  de  poursievir  son  appel,  et  s'en  tint  tout  coi  en 
France,  où  autres  après  le  siévirent. 

Or  y  avoit-il  en  ce  mesme  temps  un  chevalier  en  l'hostel, 
qui  repairoit  sous  l'aisné  bastard  de  Bourgongne,  sei- 
gneur de  grand  sieute,  et  se  nommoit  messire  Jehan  de 
Chassa'.  Cestuy  estoit  un  gentil,  galant,  rade  chevalier  et 
bien  à  luy;  et  avoit  fait  armes  en  Angleterre,  avec- 
ques  ledit  bastard.  Mais  estoit  de  petite  chevance ,  et  de 
commune  gentillesse ,  du  comté  de  Bourgongne ,  fier 
toutesfois  et  de  grands  beubans  plus  qu'à  son  appartenir, 

»  Voyez  dans  Olivier  de  la  Marche  le  récit  d'un  pas  d'armes  tenu  à 
Bruges  par  Jean  de  Chassa,  où  il  est  fait  allusion  à  ses  voyages. 


I)K  CHACTETXMN.  i7I 

et  dont  la  puissance  ne  pou  voit  porter  le  coustage ,  que 
tousjours  continuoit  par  faire  autretel  que  les  grands.  Sy 
advint  que  cestuy  chevalier,  an  après  autre,  sov  confiant 
sur  le  bon  temps  et  tirant  toujours  avant  en  sa  manière 
apprise,  accrut  et  fit  diverses  grandes  debtes  en  l'hostel  du 
duc  aux  uns  et  aux  autres,  et  dont  enfin  il  convenoit  faire 
raison  ou  au  moins  monstrer  visage  et  respondre  aux  cré- 
diteurs par  contentement,  laquelle  chose  luy  estoit  dure  ; 
car  passoit  et  excédoit  la  somme  sa  faculté  et  pouvoir,  par 
nombre  de  milliers,  et  de  quoy  tous  les  jours  il  estoit  en 
vergogne  de  respondre  à  ceux  qui  le  poursievoient ,  at- 
tendu que  la  puissance  n'y  estoit  point,  ne  le  tour  nul  d'en 
savoir  bien  faire,  pour  ce  que  la  court  ne  le  portoit  point, 
ne  le  temps  aussy  ;  et  luy  aussy  ne  l'avoit  point  de  luy- 
mesme.  Or  estoit-il  gent  chevalier  et  de  grand  courage,  et 
avoit  vescu  hors  du  pays,  tant  en  la  Barbarie  comme  es 
Espagnes  et  Ytales,  et  avoit  honnestement  voyagé  en 
divers  lieux  jusques  à  en  rapporter  bon  nom  et  bon  los, 
avecques  assez  savoir,  et  bien  so}^  monstrant  partout.  Sy 
se  trouva  assez  en  bruit  en  tous  les  meilleurs,  et  homme  de 
mise.  N'y  failloit  fors  que  sa  puissance  ne  se  trouvoit  à 
la  mesure  de  son  courage.  Sy  murmura  longuement  en 
sa  fortune,  qui  luy  estoit  escharse ,  ce  luy  sembloit,  et  le 
tenoit  en  servitude  et  en  danger  de  ses  créditeurs  qui  le 
harioient,  avecques  plusieurs  autres  mincetés  en  sou  estât. 
Et  voyant  comme  ceste  maison  jà  chéoit  en  menace  de 
guerre,  et  que  le  roy  ne  quéroit  fors  avoir  gens  d'icelle 
devers  luy  et  leur  donner  grans  dons  et  grans  biens,  fîna- 
blement  conclut  d'y  aller  et  de  soy  rendre  au  roy.  Et  de 
fait  y  alla,  et  y  fut  reçu  et  joyeusement  bienveigné;  et  luy 
fit  le  roy  des  biens,  et  luy  donna  estât  et  pension,  et  bien 
l'entretint  et  luy  fit  grande  chière ,  et  dont  la  conséquence 

après  tourna  à  plus  grand  effet  et  de  plus  mauvaise  impor- 
tance comme  vous  orrez. 


CHAPITRE  XI. 

Comment  le  duc  Charles  envoya  Jehan  d'Arson  en  France,  et  venu 
en  la  présence  du  roy,  recommanda  le  bastard  Beaudouin. 

Est  vrai  que  en  l'hostel  de  ce  grand  bastard  de  Bourgon- 
gne,  comte  de  la  Roche  en  Ardenne  et  premier  chambrelan 
du  duc  Charles,  avoit  un  escuyer  natif  de  Bourbonnois,  et 
se  nommoit  Jehan  d'Arson  ' ,  homme  très-adroit  et  vaillant 
en  armes,  mais  en  autres  endroits  non  pas  de  si  grand 
pris;  et  luy  mit-on  sus  qu'il  estoit  broulleur  et  séditieux 
en  son  repaire.  Icestuy  Jehan  d'Arson  estoit  fort  acointé 
et  privé  avec  un  assez  jeusne,  un  autre  bastard  de  Bour- 
gongne,  nommé  messire  Beaudouin  de  Lille',  soy  tenant 
avecques  son  frère  le  grand  bastard.  Et  ainsi,  comme 
jeusnes  gens  en  longue  hantise  se  devisent  de  moult  de 
choses  aucunes  fois,  et  non  toutes  utiles,  entre  ces  deux- 
icy  en  avoit  de  couvertes  et  estranges  dont  on  ne  se  doub- 
toit  point;  mais  longuement  les  tinrent  closes,  comme  il 
parut. 

Or  estoit  ce  messire  Beaudouin  de  Lille ,  fier  durement 
et  de  grand  cœur,  quoi  et  couvert  de  courage ,  mais  poi- 
gnant et  aspre  en  parole.  Avoit  eu  bon  temps  et  de  grant 

>  Vopez  dans  le  ms.  1057,  f.  fr.,  Bibl.  iinp.  de  Paris,  diverses  pièces 
relatives  à  Jean  d'Arson,  conseiller  et  maître  d'hôtel  du  roi,  envoyé 
vers  le  roi  Ferdinand  de  Castille  pour  négocier  le  mariage  du  Dauphin 
et  pour  rompre  l'alliance  du  roi  de  Castille  et  du  duc  de  Bourgogne. 

^  Baudouin  dit  de  Lille  parce  qu'il  y  était  né.  Sa  mère  se  nommait 
Catherine  de  Thieffries.  Louis  XI  lui  donna  le  comté  d'Orbec  en 
Normandie,  Cf.  Basin,  t.  II,  pp.  234-243. 

espoir ,  du  temps  du  bon  duc  Philippe  son  père ,  bon  et 
grand  entretènement  sans  servitude  et  sans  nuls  apparans 
dangers.  Donc  maintenant,  quand  il  vit  ce  bon  duc  tres- 
passé,  qui  estoit  père  de  noblesse  et  de  toute  bénignité  et 
solas,  et  veoit  le  temps  du  présent  estre  tout  autre ,  tout 
dur  et  estrange  envers  l'autre  passé,  et  que  nouvelles  gens 
estoient  en  cours  ,  et  le  maistre,  de  nouvelle  dure  mode, 
tenant  ses.  gens  serfs  et  sous  verge  et  crémeur,  avecques 
autres  couvertes  doléances  peut-estre  qu'il  avoit  en  cœur, 
se  tanna ,  fait  à  arguer ,  de  la  maison  ;  et  voyant  que  au 
monde  n'a?voit  lieu  là  où  mieux  se  pouvoit  retraire  qu'en 
France  devers  le  roy,  condescendit  bien  d'y  quérir  entrée 
céléement,  et  par  moyen  d'icelluy  d'Arson  qui  luy  sem- 
bloit  homme  tout  propre  à  ce  faire ,  parce  qu'il  mesme 
estoit  de  France,  et  cognu  en  court  et  du  roy  et  de  tout; 
et  que  plus  est  et  qui  bien  y  siet  estre  dit,  cestuy  Jehan 
d'Arson  mesme  quéroit  l'eslongne  de  ce  duc  Charles  et  de 
soy  retraire  en  France,  sa  propre  marche ,  ne  scay  à  quel 
titre,  ou  juste  ou  non  ;  mais  tant  en  avoie-je  bien  ouy  dire 
que  broulleur  estoit  et  périlleux  homme  ;  aussy  le  mons- 
tra-il  bien.  Or  advint  que  pendant  toutes  ces  devises  et 
secrets  projets  entre  ces  deux,  le  duc  Charles  envoya 
cestui  Jehan  d'Arson  devers  le  duc  de  Bourbon,  son  beau- 
frère,  qui  se  tenoit  en  la  court  du  roy;  et  en  ce  pendant 
que  ce  Jehan  d'Arson  poursievoit  en  court  les  affaires  de 
son  maistre  (qui  estoient  grans  et  touchoient  à  messire 
Philippe  de  Savoie,  que  le  roy  n'aimoit  point,  et  aussi  peu 
le  duc  de  Bourbon ,  car  estoient  en  pointe  ensemble),  le 
roy  accueilly  fort  devers  luy  ce  Jehan  d'Arson,  et  longue- 
ment par  avant  l'avoit  assez  cognu,  et  savoit  bien  com- 
ment il  estoit  assez  fraile.  Eux  deux  doncques  entre-accou- 
plés  ensemble  en  devises,  et  le  roy  interrogeant  de  Testât 

du  duc  Charles  son  maistre ,  et  parfondement  l'intérinant 
sur  une  chose  et  sur  autre ,  fait  à  ymaginer  que  leurs  de- 
vises estoient  du  mesmes  aux  personnages,  dont  l'un  héoit 
de  tout  son  cœur  le  duc  Charles ,  et  l'autre  quéroit  avoir 
maistre  à  poste ,  dont  il  se  pourroit  refaire  et  retourner 
en  son  bien. 

Or  estoit-il  heure  maintenant ,  ce  sembloit  à  ce  Jehan 
d'Arson,  de  mettre  en  conte  ce  messire  Beaudouin,  et  de 
l'avancer  devers  le  roy,  laquelle  chose  il  sy  fit;  et  le  pro- 
nonça un  gentil  chevalier ,  homme  de  grand  estoffe  et  de 
qui  grand  service  se  pourroit  traire,  ce  disoit.  Sy  le  prit  le 
roy  bien  en  gré  ;  et  dit  qu'il  cognoissoit  bien  le  chevalier, 
et  que  voirement  s'il  vouloit  venir  devers  luy,  il  luy  feroit 
de  grans  biens  et  beaucoup  plus  que  là  où  il  estoit,  et  de 
ce  il  pust  estre  tout  asseur,  Prioit  pour  tant  à  ce  Jehan 
d'Arson  que  laborer  voulsist  tant  envers  ledit  messire 
Beaudouin  que  la  chose  en  venist  à  effet,  ains  tost  que 
tard.  Or,  ai-je  dit  que  le  roy  héoit  couvertement  ce  duc 
Charles;  et  quelque  traité  de  paix  qu'il  y  eust  entre  eux 
deux,  ne  cessa  pourtant  de  machiner  tousjours  en  son 
grief  et  de  vouloir  sa  ruine,  tant  par  peur  qu'il  avoit  de 
luy  d'en  recevoir  plaie  en  son  royaume  avecques  le  roy 
Edouard,  comme  parce  que  sa  nature  ne  se  pouvoit  ac- 
corder à  ce  que  de  le  pouvoir  aimer.  Sy  s'en  descouvry 
assez  avant  audit  d'Arson,  et  luy  donna  assez  à  cognoistre 
comment  il  désiroit  bien  d'en  pouvoir  estre  quitte  par  un 
bout  ou  par  un  autre,  ne  luy  challoit  comment  ;  mais  dé- 
siroit bien  à  trouver  personne  et  moyen  comment  on  le 
pust  expédier,  et  que  de  ce  il  en  pust  faire  la  récom- 
pense aux  facteurs,  à  la  grandesse  de  la  cause,  et  là  où  il 
pouvoit  cheoir  un  grand  inestimable  butin  et  le  plus 
grand  du  monde,  parce  que  ce  duc  Charles  n'avoit  nuls 

enfans,  fors  une  seule  fille,  et  par  quoy  quand  il  seroit 
failli  par  mort,  ses  pays  iroient  tous  estrangement,  et  se 
dessevroientpar  pièces  et  par  morceaux  en  diverses  mains, 
et  desquels  il  vouloit  satisfaire  et  rétribuer  en  condigne 
portion  ceux  qui  en  ce  l'auroient  servi  ' .  Sy  plut  moult  la 
parole  du  roy  audit  d'Arson ,  et  par  les  approches  que 
ledit  roy  luy  avoit  fait,  luy  sembloit  bien  aussy  que  le  cas 
estoit  conduisable,  et  souverainement  par  le  moyen  de 
messire  Beaudouin ,  dont  il  cognoissoit  le  courage ,  et 
s'en  faisoit  fort. 

CHAPITRE  XII. 

Comment  l'acteur  traite  ceste  matière  bien  à  dur  et  envis ,  qui  fait 
mention  du  roy  de  France,  qui  tacitement  marchandoit  de  faire 
mourir  le  duc. 

Je  entre  ici  en  matière  de  grand  charge,  et  qui  fait  à 
doloir  et  à  plaindre  durement,  en  si  haut  homme  que 
d'un  roy,  soy  consentir  en  si  laide  œuvre  que  de  vouloir 
faire  tacitement  mourir  un  sien  prochain  parent,  frère 
jadis  par  mariage,  son  pacifié  solennellement  par  vœu,  par 
serment,  par  contrat  et  accord  des  princes  de  France  et  de 
tout  le  parlement,  et  par  scellés  et  instrumens  si  estroits  et 
si  authentiques  comme  pour  tout  le  monde  y  estre  com- 
pris dedans  et  sauvé.  Mais  quand  je  regarde  et  considère 
la  condition  des  princes  de  la  terre,  comment  en  ce  dont 
un  povre  noble  homme  feroit  grand  poids  et  grand  refus  de 
le  commettre,  eux,  plus  encore  sont  grans,  moins  encore 
en  font  estime  et  danger ,  et  leur  est  aussy  peu  horreur  de 

'  Après  la  mort  du  duc  Charles  de  Bourgogne,  Louis  XI  recourut 
aux  mômes  promesses.  Voyez  les  Mémoires  de  Commiiies. 

grand  vice,  comme  il  ne  leur  est  amour,  ne  honneur  à  vertu, 
certes  je  me  rappaise  moi-mesme  ;  et  par  le  naturel  et 
commun  usage  de  leur  vie,  je  retire  mon  ammiration  de 
leur  abus,  et  conferme  auques  près  comme  par  une 
maxime  :  que  tous  grans  princes  coustumièrement  sont  à 
mal  donnés  aujourd'hui  ;  n'accontent  à  reproche  de  mau- 
vaise opération,  et  ne  font  feste  de  louenge  qui  est  acquise 
en  vertu  ;  retirent  leurs  yeux  de  arrière  de  Dieu,  et  en 
vanité  temporelle  tant  seulement  posent  leur  courage; 
vivent  plus  à  eux-mesmes  et  pour  eux,  en  leur  privé  appé- 
tit désordonné,  qu'en  soin,  ne  en  veille  de  commun  salut, 
qui  est  cause  de  leur  seigneurie  ;  sont  plus  grans  que  au- 
tres hommes,  et  plus  dignes  en  leur  estât,  et  tels  veulent 
estre  maintenus  ;  mais  sont  moindres  et  plus  obscurs  en 
bonnes  mœurs  et  vertus  ;  et  ne  reçoivent  pourtant  nulle 
vergongne,  car  ne  cognoissent  nulle  correction  sur  eux; 
sont  hors  de  toute  répréhension,  ce  leur  semble,  et  non  serfs 
à  nulle  loi  d'hommes  ;  et  si  Dieu  recognoissent  h  desseure 
de  eux  pour  les  juger,  sj  diffère-il  ceste  vengeance  jusqu'au 
grand  jour,  dont  l'entre-deux  pourra  porter  avis.  Ainsy, 
hélas  !  se  contiennent-ils  et  se  desvoient  en  la  grâce  de 
leurs  biens  et  en  la  vanité  de  leurs  honneurs,  enivrés  en 
péchés  et  desrèglemens,  et  tous  taris  et  séchés  en  bons 
exemples  et  en  louables  conversations  ;  couchent  encorti- 
nés  du  feu  d'envie,  l'un  sur  l'autre,  et  dorment  en  lit  de 
machination  perverse;  veillent  en  ruyne  et  en  effusion  de 
sang  par  fraude,  et  songent  en  turbation  du  povre  inno- 
cent peuple,  sans  pitié  et  sans  miséricorde  ;  n'accontent  à 
irriter  Dieu,  ne  de  le  traire  à  ire,  mais  que  leur  appétit 
puisse  estre  accomply;  préfèrent  leur  affection  devant 
l'honneur  de  Dieu,  et  privé  plaisir  devant  salut  universe  ; 
font  feste  des  mauvais,  malicieux,  engigneux,  vicieux, 

corrompus,  gens  reprochables  et  damageables,  et  'en  font 
trésor  et  estor,  et  les  tirent  emprès  eux;  et  les  sages  et 
preud'hommes  bien  doués  et  bien  morigénés,  clers  et  lui- 
sans ,  et  de  grand  parement  et  de  fruit  et  de  salut ,  ils 
boutent  en  arrière  et  ne  les  accontent;  et  aux  semblables 
à  leurs  douloreuses  mœurs  vicieuses  et  natures  ils  s'a- 
donnent et  ajoingnent,  et  là  s'arrestent  et  adhèrent.  Donc 
certes  ce  poise  moi ,  et  m'est  grand  douleur  de  tant 
d'exemples  que  j'en  donrois  bien ,  et  dont  la  vérité  se 
prouve  à  l'œil  ;  et  en  est  la  dignité  des  princes  laidement 
obscurcie,  et  l'intégrité  de  la  chose  publique  durement 
blessée  et  malmise. 

En  ceste  généralité  que  je  mets  sur  tous  les  princes,  et 
dont,  à  la  vérité,  on  cognoit  à  l'œil  ce  qui  y  est,  je  n'ac- 
cuse nulluy,  ne  ne  donne  charge  par  exprès,  fors  d'autant 
que  chacun  en  soy-mesme  et  de  soy  peut  juger  ce  qu'il  y 
a  de  coulpe;  et  ne  m'est  ne  haine,  ne  amour  envers  nulluy, 
cause  plus  de  l'un  que  de  l'autre.  Tous  me  sont  honorés 
et  recommandés,  aimés  et  doubtés  ;  mais  amèrement  me 
tient  et  fait  grief,  souverainement  en  ce  royaume,  que  de 
tant  de  nobles  vaillans  princes,  hommes  aisés  de  corps  et 
doués  de  vertu,  d'entendement  et  de  sens,  j'ay  si  peu  de 
cause  de  escrire  en  haute  recommandation.  Mais  ce  que  je 
plains  et  ce  qui  m'est  dur,  c'est  que  je  me  trouve  contraint, 
si  je  veuille  satisfaire  à  ce  que  les  temps  portent  et  ren- 
dent, que  je  moulle  ma  plume  en  leur  honte  et  opprobre, 
et  en  détester  leur  odieuse  maudite  vie  toute  enténébrée  de 
confuse  laidure,  acharnés  l'un  sur  l'autre,  comme  tigres 
ramages  que  seule  sensualité  féroce  conduit  sans  enten- 
dement envers  le  ciel.  Et  souffrent  le  divin  opprobre  mul- 
tiplier et  croistre;  la  foy  chrestienne  succomber  et  cheoir 
devant  leur  nez  ,  en  pollution  infidèle  ;  l'ennemi  de  Dieu 

prévaloir  sur  l'église,  et  les  prochains  environs  de  France 
gésir  en  procliaine  menace  de  perdition  ;  et  n'y  accontent^ 
ne  ne  s'en  deullent.  Ains,  ce  dont  dussent  servir  Dieu,  les 
terribles  pratiquées  puissances  des  vaillans  hommes,  leurs 
innombrables  et  excessifs  deniers  et  argens  que  ils  rapi- 
nent  et  prennent  sur  le  povre  menu  peuple,  leurs  sens, 
leurs  entendemens  et  toute  leur  industrie,  tout  ils  l'expo- 
sent au  service  de  l'ennemi,  tout  le  convertissent  en  exci- 
tation de  divine  ire  ;  et  veuillans  miner  et  déchirer  l'un 
l'autre  aux  dens  et  aux  ongles,  comme  chiens  rabis',  ne 
veulent  que  perdre  et  désoler  le  monde,  et  faire  lucre  et 
donner  joye  au  déable  ;  et  infament  et  diffament  l'un  l'au- 
tre; et  se  publient  et  se  font  prescher  inhumains  tous 
deux;  et  se  scandalisent  es  malignités  volontaires,  et  dont 
le  ciel  mesme  les  reboute  et  confute ,  et  de  quoy  tout  le 
monde  se  doit  plaindre,  quand  dignité  royale  et  princiale 
est  si  à  bas  venue,  que  d'estre  entéchie  de  tels  vices  ^  :  Dieu 
y  pourvoie  ! 

CHAPITRE  XIII. 

Du  retour  de  Jehan  d"Arson  qui  avoit  esté  devers  le  duc  de  Bourbon, 
et  de  ce  qu'il  avoit  besongné  pour  le  bastard  Eeaudouin. 

Or  venons  à  matière.  Ce  Jehan  d'Arson  doncques,  après 
avoir  fait  ce  qu'avoit  de  charge  de  son  maistre  le  duc  de 
Bourgongne,  et  obtenu  devises  avecques  le  roy,  telles  que 
avez  oyes,  fit  son  retour  devers  ledit  duc,  son  maistre,  et 

'  Rahis  (de  rahidus),  enragé. 

«  Peu  se  doit-on  maintenant  esbabir  si  les  communes  gens  se  dés- 
honorent quand  tels  princes  comme  ceux  du  sang  de  France  con- 
sentent traysons  et  mauvaistés.  Tant  s'en  est  fait  en  ce  royaume  de 
France  que  pour  celle  heure  la  chose  est  venue  à  ce  que  le  roy  est  le 
principal...  (Note  marginale  dans  le  ms.  de  La  Haye.) 

luy  fit  relation  sur  l'effet  de  ce  qu'il  avoit  besongné  avec- 
ques  le  duc  de  Bourbon  ;  mais  ne  descouvrit  point  pour- 
tant le  mauvais  courage  qu'il  avoit  devers  luy,  et  de  quoy 
il  avoit  tenu  parlement  en  son  contraire.  Sy  coule  et  laisse 
tout  ceci,  et  viens  à  messire  Beaudouin,  le  bastard,  qui  fit 
grand  feste  du  retour  de  cestuy,  en  espoir  d'avoir  nou- 
velles du  roy,  d'aucune  receuvre,  laquelle  il  désiroit  fort. 
Sy  luy  conta  Jeban  d'Arson,  du  long  et  du  lez,  les  devises 
en  quoy  le  ro}^  l'avoit  mis  ;  et  luy  avertissoit  que  s'il  vou- 
loit  entendre  à  complaire  au  roy  en  telle  matière,  la  rétri- 
bution en  seroit  si  grande  qu'à  tousj ours  il  s'en  sentiroit, 
et  luy  aideroit  à  mettre  en  ses  mains  bonne  ville  ou  pays 
du  duc  Charles  ;  car  y  auroit  largement  grand  butin  pour 
beaucoup  de  gens,  quand  à  cela  venroit.  Sy  s'y  accorda 
prestement  messire  Beaudouin  ;  et  dit,  par  ses  bons  dieux  ! 
qu'il  oseroit  bien  emprendre  la  chose,  et  la  mettre  à  effet, 
non  obstant  qu'il  portoitle  nom  de  son  frère  bastard'.  Mais 
dire  faut  que  ce  luy  mouvoit  d'un  mauvais  sang  et  d'une 
desléale  fausse  nature,  quand  encore  il  n'eust  esté  que  son 
maistre  et  son  nourrisseur,  d'entendre  à  tel  meurdre.  Est 
vray  toutesfois,  que  l'on  a  trouvé  depuis  et  attaint  au 
vray,  que  l'original  commencement  de  tout  cecy  fut  pra- 
tiqué et  mis  avant  par  le  seigneur  de  Crussol,  un  chevalier 
prochain  du  roy  et  bien  à  sa  main,  et  lequel  chevalier  le 
roy  avoit  envoyé  devers  le  duc  Charles,  à  Lille,  assez  tost 
après  son  retour  de  Liège  en  France,  pour  entretenir,  ce 
faisoit  à  croire,  amour  et  union  entre  le  roy  et  luy,  et  y 
faire  chose  de  grand  fruit  ;  et  le  cuidoit  chascun  ainsi ,  et 
le  duc  mesmes  tout  tel;  mais  en  faisant  assez  long  séjour 
par  deçà,  en  l'hostel  du  duc,  et  en  allant  de  ville  à  autre 

«  Basin  fait  entendre  qu'il  était  assez  douteux  qu'il  y  eût  quelque 
titre. 

avecques  luj,  ledit  chevalier  s'accointa  fort  de  messire 
Beaudouin  ;  et  furent  souvent  en  privées  solitudes  ensem- 
ble et  en  estroites  devises  ;  et  là  dit-l'on  que  le  premier 
compact  fut  fait  de  ceste  bonne  œuvre.  De  par  Dieu  !  se 
trouvèrent  deux  mauvais  d'un  commun  accord  en  malice. 
Et  donc  maintenant,  quand  Jehan  d'Arson  s'est  trouvé  de- 
vers le  roy,  et  accueilli  du  seigneur  de  Crussol,  qui  jà 
avoit  basti  tout  le  cas,  et  estoit  ce  Jehan  d'Arson  cognu 
estre  privé  et  bien  à  main  de  messire  Beaudouin,  le  roy 
hardiement,  avecques  le  moyen  du  seigneur  de  Crussol, 
s'en  descouvrit  à  ce  Jehan  d'Arson,  luy  remonstrant  com- 
ment il  estoit  de  son  royaume  et  son  subjet,  et  qu'en  luy 
se  devoit  mieux  fier  qu'en  un  estrange,  et  luy  aussy  estoit 
tenu  de  vouloir  son  bien  et  de  son  royaume  devant  nul 
autre;  et  pour  tant,  comme  ce  duc  estoit  l'homme  du 
monde  que  plus  devoit  hayr,  et  dont  luy  et  sa  couronne 
avoient  plus  porté  et  reçu  de  foule,  et  dont  il  ne  se  pouvoit 
venger  à  son  bel,  ne  à  son  appétit,  ne  désiroit  que  sa  mort, 
comment  que  ce  fust,  mais  qu'il  en  fust  quitte  '.  Ce  furent 
icy  les  arguments  et  les  couleurs  du  roy,  dont  il  persuada 
ce  Jehan  d'Arson  ;  et  par  doléance  qu'il  fesoit  du  duc 
Charles,  justifia  sa  cause  estre  belle,  ce  que  non  ;  mais  se 
procura  un  grand  blasme,  jà-soit-ce  que  autrefois,  sept 
ans  par  avant,  avoit  procuré  tout  le  semblable,  par  le  bas- 
tard  de  Rubenpré ,  qui  en  fut  pris  et  rattaint  du  vivant 
du  père,  le  duc  Philippe,  comme  le  conte  en  a  esté  fait  en 
son  lieu,  et  par  quoy  maintenant  je  m'en  déporte'. 

'  Sur  des  essais  de  poison,  prescrits  par  Louis  XI,  voyez  la  Biblio- 
thèque de  l'école  des  Chartes,  1854,  p.  167.  Voyez  aussi  le  récit  de  Thomas 
Basin,  éd.  de  M.  Quicherat,  t.  II,  p.  234. 

^  Voyez  ci-dessus,  p.  81. 

CHAPITRE  XIV. 


omment  ce  meurdre  fut  pratiqué  entre  quatre  personnes,  et  comment 
ils  s'ayisèrent  de  le  mettre  à  exécution. 


Or  a  esté  pratiqué  ce  meurdre  entre  quatre  personnes, 
là  où  il  a  esté  longuement  celé  et  couvert.  Etmessire  Beau- 
douin,  qui  devoit  estre  chef  de  ceste  œuvre  et  le  principal 
facteur,  longtemps  alla  musant  et  songeant  comment  et 
par  quelle  manière  ceci  se  pourroit  faire,  et  après  le  cas 
perpétré,  la  manière  aussy  de  soy  sauver  ;  quit  diverses 
voies  et  subtiles,  et  prépara  tous  ses  projets  de  longue 
main.  Et  par  espécial  en  Hesdin,  là  où  le  duc  estoit  en 
long  séjour ,  s'en  devoit  faire  l'exécution,  se  sembloit, 
pour  cause  que  le  lieu  estoit  plus  propre  que  nul  autre, 
tant  pour  la  sauveté  des  acteurs,  comme  pour  trouver  le 
corps  du  duc  plus  à  son  aise,  et  en  lieu  apte  à  ce  pour  le 
tuer,  à  cause  du  parc  qui  est  une  desvoyable  forest,  et  là 
où  souvent  alloit  comme  tout  seul  et  à  très-peu  de  gens, 
et,  comme  ce  duc  Charles  aimast  fort  ce  bastard,  messire 
Beaudouin,  et  luy  complust  beaucoup,  messire  Beau- 
douin  estoit  tousjours  avecques  luy,  là  où  il  s'esseuloit,  et 
pour  tant  l'avoit  plus  belle  faire  aussy.  Or  n'y  avoit  point 
encore  de  marché  ferme  entre  le  roy  et  messire  Beaudouin, 
par  quoy  il  besongnoit,  ce  luy  sembloit,  ains  que  plus 
avant  procéder,  savoir  ce  que  le  roy  luy  feroit,  et  quelle 
seureté  il  auroit  de  ses  promesses.  Sy  s'avisèrent  Jehan 
d'Arson  et  luy,  que,  pour  venir  au  parfait,  nécessairement 
il  convenroit  avoir  avecques  eux  et  de  leur  accord 
un  chevalier,  messire  Jehan  de  Chassa,  du  comté  de 
Bourgongne;  et  estoit  de  l'hostel  du  grant  bastard  de 

Bourgongne,  gentil,  galant,  de  plus  grand  cœur  que  de 
pouvoir,  et  deplusgrant  port  qu'à  son  appartenir;  estoit 
chambrelan  aussy  en  ordonnance  de  l'hostel  du  duc,  et  bien 
en  grâce.  Et  à  cestuy  chevalier  tant  firent  ces  deux  messires 
Beaudouin  et  d'Arson,  qu'ils  le  tirèrent  à  leur  accord;  et 
de  fait  luy  boutèrent  en  teste  que  ce  seroit  celuy  qui  s'en 
iroit  devers  le  roy,  sans  retourner,  faignant  de  devenir 
François,  comme  par  deçà  ne  se  pouvoit  plus  entretenir, 
pour  les  grandes  dettes  qu'il  devoit  en  l'hostel  du  duc  à 
marchans;  et  luy  venu  devers  le  roy,  qui  luy  feroit  des 
biens  beaucoup  et  le  recevroit  joyeusement,  feroit  le  mar- 
ché de  messire  Beaudouin  avecques  luy,  tout  ferme,  et 
puis  après  le  luy  signifieroit  par  homme  fiable  ;  et  de  là  en 
avant,  il  entendroit  au  parfait.  Comme  doncques  cecy  fut 
conclu  entre  eux,  fut  aussy  mis  à  effet.  Et  messire  Jehan 
de  Chassa  trousse  ses  quilles  et  s'en  va  tout  droit  devers  le 
roy ,  qui  luy  fit  bonne  chière  et  luy  donna  estât  et  pen- 
sion, comme  j'ai  dit  icy-devant.  Et  à  chief  de  pièce,  le  ro}'^ 
estant  en  Amboise,  un  jour  qu'il  alloit  à  la  chasse,  fut 
parfait  et  conclu  le  marché  et  l'appointement  entre  le  roy 
et  messire  Jehan  de  Chassa,  de  messire  Beaudouin,  tant 
seulement  le  seigneur  de  Crussol  présent  ;  et  iceluy  ap- 
pointement  devoit-on  signifier  audit  messire  Beaudouin, 
car  n'y  auroit  point  de  faute. 

CHAPITRE  XV. 

Comment  Jehan  de  Chassa  fut  fort  plaint  à  la  court,  pour  ce  qu'il  se 
transporta  en  France,  en  abandonnant  le  duc  Charles. 

Or  avoit  grand  murmure  en  court  de  ce  chevalier  qui 
s'estoit  allé  rendre  François ,  et  n'eust-l'on  en  pièce  pensé 
ce  qui  l' avoit  mu  ;  ains  le  plaignoit  chacun  de  quoy  ce 

avoit  esté  le  premier  de  l'hostel,  qui  avoit  monstre  ceste 
lâcheté,  et  dont  on  se  fust  le  moins  douté;  car  estoit  nue- 
ment  subjet  du  duc  et  de  sa  souveraineté,  et  de  toute  sa 
chevance  estoit  tenu  au  duc.  Car  le  duc  Philippe  l'avoit 
donné  à  son  père  le  Benetru',  faisant  le  fol  ;  et  cestuy,  le 
duc  Charles  l'avoit  reconfermé  au  fils,  pour  ce  que  gentil 
fils  estoit  ;  sj  en  devoit  avoir  moins  de  soupeçon.  Non 
obstant  toutesfois,  sj  tourna-il,  tout  bénéficié,  en  ingrati- 
tude, et  son  estre  et  sa  naissance  en  mescognoistre  ;  et 
quérant  lieu  et  occasion  de  pouvoir  faire  ses  gorres',  que 
par  deçà  ne  pou  voit,  mit  honneur  en  oubli  et  s'alla  ren- 
dre ennemy  à  son  prince  et  maistre.  Et  ne  pensoit-on 
autrement  à  celle  heure  ,  fors  qu'il  s'estoit  allé  rendre 
François,  tant  seulement  pour  s'avancer  en  biens  et  entre- 
tènemens,  pour  ce  que  par  deçà  n'en  avoit  point  tant 
comme  il  désiroit,  et  qu'il  y  devoit  grands  sommes  ;  mais 
quand  ou  a  sçu  depuis  la  cause  de  son  transport  en 
France,  et  la  desléauté  de  son  pourchas,  tout  mis  l'un 
avecques  l'autre,  a  esté  trouvé  impie,  un  mauvais  homme, 
un  lâche,  desléal  chevalier,  blasmé  de  tout  le  monde ,  et 
dont  le  partement  a  esté  honteux,  et  encore  pieur^  la  cause 
d'iceluy '*. 


'  Vers  1450  on  rencontre  dans  les  escroes  de  la  maison  de  Bourgogne 
Jean  de  Chassai  ou  Chassa,  dit  Benetru.  On  trouve  sa  signature  sur  le 
ms.  14637  de  la  Bibl.  de  Bourgogne. 

2  Je  ne  comprends  pas  ce  mot. 

^  Pieur  [pejor],  pire. 

♦  Voi/ez  dans  les  preuves  de  l'Histoire  de  Louis  XI,  de  Duclos,  les 
lettres  du  duc  de  Bourgogne,  du  13  décembre  1470,  et  la  réponse  de 
Jean  de  Chassa,  réponse  conçue  dans  les  termes  les  plus  injurieux  et 
les  plus  infâmes.  Le  bâtard  Baudouin  tint  le  môme  langage  :  il  était 
sans  doute  dicté  par  Louis  XI. 

CHAPITRE  XVI. 

Comment  le  comte  de  Warwyc  mit  hors  de  prison  le  roy  Henry ,  et  de 
la  grand  joie  des  François  pour  la  dépression  du  roy  Edouard. 

Je  diffère  encore  une  espace  le  conte  de  ceste  conspirée 
trahison'  ;  car  encore  n'est  point  venu  le  temps  là  où  elle 
fut  rattainte  et  sçue,  comme  par  grâce  de  Dieu.  Et  avin- 
rent  plusieurs  grandes  choses  entre  deux,  et  dont  il  loist 
faire  mention,  pour  cause  qu'elles  servent  au  différent  qui 
estoit  en  ce  temps  entre  le  roy  Loys  et  le  duc  Charles; 
c'est  du  fait  du  royaume  d'Angleterre,  dont  ledit  roy  s'at- 
tendoit  d'en  tirer  la  joie  pour  luy,  par  la  ruyne  et  expul- 
sion du  roy  Edouard,  au  moyen  du  comte  de  Warwyc  ;  et 
le  duc  Charles  à  l'autre  lez,  d'en  avoir  mesme  fruit  et  joie 
par  son  régner  et  durer  maugré  tout  homme.  Mais  ainsi 
n'avint  point  :  car  sitost  que  le  comte  de  Warwyc  se 
trouva  descendu  en  Angleterre  ,  après  son  retour  de 
France ,  comme  il  a  esté  conté ,  et  que  multitude  de  com- 
munes du  pays  de  Kent  s'estoit  tirée  devers  luy  avecques 
aucuns  nobles",  de  jour  en  jour  croissoit  sa  puissance;  et 
béant  de  venir  à  ses  fins,  comme  de  déchasser  Edouard 
dehors  et  remettre  en  son  trône  le  roy  Henry,  tenu  pri- 
sonnier en  la  Tour  de  Londres,  déclara  au  peuple  sa  vo- 
lonté ;  et  sachant  que  moult  de  peuple  y  avoit  son  affection, 
et  que  le  courage  de  peuple  est  mobile  et  variable,  et  ne 
quiert  que  nouveau  seigneur  tousjours ,  et  que  le  roy 
Henry  leur  estoit  en  cœur,  les  persuada  de  moult  belles 

•  Ce  complot  ne  fut  découvert  qu'au  mois  de  décembre  1470.  Au  mois 
de  février  1471,  Louis  XI  publia  un  manifeste  pour  engager  ouverte- 
ment tous  les  sujets  du  duc  à  le  trahir. 

^  Les  principaux  étaient  lord  Shrevrsbury  et  lord  Stanley. 

paroles  et  leur  dit  :  que  jà-soit  fust-il  aiusi,  que  autrefois 
il  avoit  esté  contraire  audit  Henry  et  avoit  esté  cause  de 
sa  ruyne,  cuidant  bien  faire  et  servir  à  la  chose  publique 
du  royaume,  toutesfois  maintenant,  revenu  à  cognois- 
sance  du  tort  qu'il  luy  avoit  tenu  et  fait,  et  dont  il  estoit 
repentant,  en  acquit  de  sa  conscience,  luy  vouloit  réparer 
son  injure  et  le  remettre  en  son  estât  [de]  devant,  comme 
vray  roy  droiturier  de  la  couronne  sur  tout  autre.  Donc, 
et  du  délit  qu'il  en  avoit  fait  à  mauvaise  cause  et  par 
mauvaise  information,  présent  tout  ce  peujole,  il  en  prioit 
mercy  à  Dieu.  Et  soy  ruant  à  genoux  devant  eux,  leur 
en  requit  mercy  et  perdonnance'.  Et  alors  vous  oyssiez 
tout  le  monde  crier  :  «  Vive  le  roy  Henry  !  vive  mylord  de 
«  Quine  '  Henry  !  ».  Et  là  obtint  Warwyc  et  acquit  le 
bruit  et  la  grâce  du  peuple  par  ceste  manière  de  faire;  et 
se  tint  comme  asseur  quasi  alors  petit  à  petit  d'avoir  tout 
le  royaume  pour  luy,  et  d'y  faire  un  nouveau  monde, 
comme  il  fit  voirement;  car  avecques  ce  que  plusieurs 
seigneurs  et  barons  du  pays  se  venoient  joindre  à  luy, 
qui  tousjours  avoient  esté  du  parti  du  roy  Henry  célée- 
ment,  mais  ne  s'en  estoient  osé  déclarer,  ledit  de  Warwyc, 
jour  après  autre,  tira  tousjours  avant  jusques  à  venir  à 
Londres,  là  où  arrière  trouva  des  faveurs  assez,  et  autres 
aussy  beaucoup  et  grand  nombre  de  contraires  et  main- 
tenansle  roy  Edouard.  Enfin  toutesfois,  et  comme  Edouard 
n'y  vint  à  deffense,  Warwyc  mit  dehors  de  la  Tour  de 
Londres  Henry  et  l'assit  en  trône  royal,  et  le  fit  publier 
et  crier  roy  d'Angleterre  en  confusion  de  Edouard,  pro- 
mettant au  peuple  tout  salut  et  prospérité  leur  approcher 


'  Cf.  Wavrin,  éd.  de  Ivi"«  Dupont,  III,  p.  49,  note  2. 
-  De  Quine,  the  king.  le  roi. 

TOJI.     V.  31 

et  estre  à  venir  par  iceluy  de  la  part  du  roy  de  France  et 
de  tous  les  François,  et  gaignages  et  conquestes  et  rapines 
sur  le  duc  de  Bourgongne  et  ses  pays',  qui  estoit  une  des 
fins  principales  à  quoy  il  tendoit,  à  l'appétit  du  roy  Loys, 
avecques  l'expulsion  du  roy  Edouard  hors  du  royaume,  et 
d'en  avoir  le  gouvernement. 

Les  grans  toutesfois  et  les  puissans  de  Londres  une 
grand  pièce  se  tinrent  pour  Edouard  ;  et  estoit  la  royne 
d'Angleterre  en  la  Tour  de  Londres,  atout  cinq  cens  com- 
battans  pour  sa  garantise,  car  estoit  fort  grosse  d'enfant  ; 
et  se  tenoit  là  sous  la  fiance  qu'elle  avoit  des  Londrois, 
les  grans  et  puissans,  pour  résister  au*  menu  peuple  en 
temps  de  variation  ;  car  le  roy  Edouard,  son  mari,  se 
tenoit  en  Nort,  au  bout  du  royaume  %  pour  faire  son 
assemblement  ;  car  en  celuy  endroit  gisoit  sa  puissance  et 
toute  sa  confidence.  Et  en  effet,  jà  savoit-il  bien  que  le 
comte  de  Warwyc  estoit  descendu  en  Angleterre  et  venoit 
à  puissance  contre  luy  pour  venir  à  Londres  ;  mais  au 
gros  cœur  qu'il  portoit,  n'en  fit  pas  grand  estime,  car  du- 
rement estoit  vaillant  prince  ;  et  se  confioit  toujours  de 
pouvoir  recouvrer  sur  luy  assez  à  tost,  quand  il  auroit  ses 
gens  ensemble  sur  lesquels  il  se  fondoit;  car  estoit  tout 
certain,  si  une  fois  il  se  pouvoit  trouver  sur  les  champs 
en  barbe  de  Warwyc,  Warwyc  ne  tenroit  point  de  pied, 
qui  estoit  lâche  et  couard ,  ne  oncques  ne  se  trouva  en 
lieu,  fors  fuitif '.  Et  pour  tant  se  confia  en  soy-mesme  et 
en  la  bonté  de  ses  gens,  qui  luy  avoient  promis  service,  et 
se  fondoit  sur  la  lâcheté  de  son  ennemi ,  qui  en  son  effort 


'  Voyez  le  traité  conclu  le  28  novembre  1470  entre  Louis  XI  et 
prince  de  Galles.  Wavrin,  t.  III,  p.  42. 
*  A  Doncaster,  dans  l'Yorksliire. 
^  Comparez  Commines,  éd.  de  M""  Dupont,  t.  I,  p.  260. 

ne  l'oseroit  attendre.  Fut  toutefois  le  premier  déçu  et 
gabé,  et  ses  propres  gens  l'abandonnèrent  et  tournèrent 
contre  luy  ;  et  Warwj'c  bouta  sa  corne  tout  outre,  et  vint 
jusques  à  avoir  Londres  pour  luy  et  la  crémeur  d'Angle- 
terre. Et  par  faute  de  résistance  faite  en  temps,  toute 
Londres  tourna  à  estre  sienne  ;  et  la  Tojne  abandonna  la 
Tour  de  Londres,  par  crainte  de  Warwjc,  qui  l'eust  fait 
mourir,  ce  savoit  bien,  et  perdre  son  fruit;  et  s'en  alla  à 
Sainte-Catherine',  une  abbaye,  disoient  aucuns;  aucuns 
autres  disoient  à  Wasemonstre',  lieu  de  franchise,  qui 
oncques  n'avoit  esté  corrompu. 

De  ceste  venue  en  Londres  du  comte  de  Warwyc,  et 
d'avoir  prospéré  si  avant,  fut  faite  grande  joie  entre  les 
François.  Et  se  baignoit  le  roy  Loys  en  roses,  ce  luy  sem- 
bloit,  d'oyr  ceste  bonne  aventure;  car  estimoit  bien  par 
ce  moyen  le  royaume  d'Angleterre  estre  pour  Warwyc,  et 
par  conséquent  fortrait  de  la  main  du  duc  de  Bourgongne, 
qui  en  menaçoit  toute  France.  Sy  en  fit  le  roy  grand  joie 
et  grand  feste  ;  et  continuellement  y  avoit  messages  allans 
et  venans  entre  Warwj^c  et  luy,  pour  reconfort  l'un  de 
l'autre.  Et  portoit  ainsy  le  temps  alors,  que  si  le  roy  Loys 
hay.^soit  le  duc  Charles  de  venin  de  mort,  Warwyc  ne  le 
hayssoit  riens  moins  pour  cause  du  roy  Edouard,  jurés 
ensemble.  Et  par  ainsi ,  ce  que  Warwyc  prospéroit  en 
Augleterre,  estoit  à  la  joie  et  consolation  du  roy  Loys  de 
France,  et  ce  que  Edouard  déclinoit,  estoit  à  la  confusion 
et  opprobre  du  duc  Charles  de  Bourgongne,  qui  encore 
avoit  son  attente  toutesfois  et  son  espoir  en  rassemblement 
de  son  beau-frère,  le  roy  Edouard,  pour  deffendre  son 

•  Il  s'agit  ici  de  l'hôpital  de  Sainte-Catherine,  fondé  par  Vempress 
Mathilde,  femme  du  roi  Etienne. 
'  L'abbaye  de  Westminster. 

royaume  ;  et  de  quoy  toutesfois  il  tira  peu  de  fruit  enfin, 
car  n'y  avoit  deffense,  ne  demie. 

Or  vissiez  en  Londres  tout  le  monde  prendre  le  rave- 
stoc\  qui  veut  dire  un  baston  ventilleux,  livrée  du  comte 
de  Warwyc.  Et  ne  s'y  osa  trouver,  ne  monstrer  homme 
qui  portast  la  rose.  En  Calais  mesme  churent  en  division 
l'un  contre  l'autre,  et  prirent  ceux  qui  soloient  porter  la 
rose,  le  rave-stoc  de  Warwyc,  en  grand  multitude.  Autres 
grand  nombre  toutesfois  et  fermes  à  Edouard,  portèrent 
la  rose  toujours.  Et  vinrent  aucunes  fois  en  confliction 
l'un  contre  l'autre  dedans  la  ville  par  ceste  manière  de 
faire,  et  là  où  le  seigneur  de  Duras,  gascon,  commis  capi- 
taine de  la  ville  de  par  Edouard,  avoit  moult  dur  à  souf- 
frir, et  se  trouva  malement  honteux  et  perplex  souvent  ; 
car  veoit  messire  Jehan  Wanneloc,  capitaine  du  chasteau, 
homme  fort  double  et  variable,  et  ployant  et  vaucrant 
merveilleusement  à  tous  vents,  sans  fermeté,  nearrest,  fors 
au  plus  fort  '  ;  et  parcevoit  bien  que  honneur  et  francise 
n'avoient  point  tant  de  lieu  en  luy  comme  cauteleux  tem- 
porisement.  Sy  en  avoit  moult  d'annuy  et  de  deuil,  qui, 
par  léauté  et  francise  maintenir,  avoit  abandonné  propre 
terre  et  patrimoine,  grand  seigneurie  et  grand  estât  avec- 
ques  le  roy  Charles,  s'il  se  fust  voulu  rendre  François. 
Mais  prisant  povreté  en  honneur  et  en  maintenue  léauté 
devant  toute  richesse  du  monde,  en  reproche  de  foy,  s'es- 
toit  venu  rendre  Anglois,  saudoyer  de  Calais,  qui,  en 
Guienne,  estoit  un  des  grans  barons  de  la  terre  pour 
mesme  payer  les  saudées.    0  noble  francise  de  gentil- 


'  Ravestoc  noué  ;  J.  de  Wavrin.  Ravestre  :  Ph.  de  Commines.  Ragged- 
staff.  bâton  noueux  qui  était  Femblème  ou  la  livrée  du  parti  du  comte 
de  Warwick. 

=  C:f.  Commines,  éd.  de  M"'  Dupont,  t.  I,  pp.  238-240. 

homme!  et  que  devois-tu  penser  ici,  et  comme  mal  te 
devoit  faire,  tu  qui  estois  si  grand  homme  de  naissance  et 
mis  avecques  les  sacquemens  d'une  ville,  et  non  tant  prisé 
que  d'estre  mis  en  royale  court?  Pour  toutes  tes  pertes,  il 
t'a  convenu  chanter  et  hurler,  ployer  et  fléchir  à  l'appétit 
d'un  grand  tas  de  vilains  sans  honneur  et  sans  raison  et 
sans  foy,  encontre  ta  nature  !  et  qui  plus  est,  ceux  qui 
dussent  estre  nobles  de  fait  et  de  courage,  et  toi  deffendre 
en  ton  honneur  et  léauté  si  approuvée,  se  sont  et  ont  esté 
ceux  qui  t'ont  dérelainqui  et  mis  à  l'abay  de  confusion 
mesmes  et  en  péril  de  ta  vie  !  0  seigneur  de  Duras,  ta 
léauté  te  a  esté  louable  et  de  grand  mémoire  ;  mais  ta  for- 
tune t'a  esté  dure  et  escharse  de  l'avoir  tournée  en  telle 
nation,  dont  oncques  bien  ne  se  peut  escrire,  sinon  en 
péché. 

CHAPITRE  XVII. 

Comment  1«  comte  de  Warwyc  se  maintint  en  Londres,  et  des  grans 
outrages  qu'il  fit  sur  ceux  du  party  d'Edouard. 

Je  n'ai  point  fait  fortes  enquestes  de  ceste  matière,  ne 
comment  le  comte  de  Warwyc  se  maintint  en  Londres,  ne 
comment  Edouard  se  mit  sus  et  se  prépara  à  la  deffense 
de  son  royaume  contre  luy,  car  peu  m'en  a  esté  et  est  de 
faveur,  et  peu  y  attens  de  louenge  ou  de  mérite,  par  y 
avoir  fort  laboré;  mais  tant  en  oys-je  en  ce  temps  et  ap- 
pris, que  ledit  de  Warwyc,  qui  estoit  homme  cruel  là  où 
il  estoit  à  son  desseure,  fit  des  grans  outrages  beaucoup 
en  Londres,  et  par  espécial  sur  ceux  lesquels  savoit  estre 
du  party  de  Edouard,  et  en  fit  exécuter  tyranniquement  ; 
usa  de  volentés  en  la  maison  des  grans  marchans  ;  et  n'y 
avoit  ne  justice,  ne  règle,  ne  ordre  en  tout  le  royaume  ; 

tout  y  alloit  ce  dessus  dessous  :  les  marchans  preud'- 
hommes  s'en  espoventoient  ;  les  nations  estranges  s'en 
lamentoient,  et  s'en  fussent  volontiers  enfuis;  mais  ne 
pouvoient.  Tout  y  alloit  contre  poil  et  contre  ongle.  Y 
avoit  un  roy  assis  en  chaière  ;  autant  y  eust  fait  un  sac 
de  laine  que  l'on  traîne  par  les  oreilles.  Estoit  une  ombre 
en  une  paroit',  et  un  seigneur  comme  que  l'on  buffette' 
as  yeux  bandés'.  Les  commandemens  se  faisoient  de  par 
luy,  et  les  exécutions  se  faisoient  contre  luy  et  encontre 
son  honneur  :  le  roy  y  estoit  subjet  et  muet  comme  un 
veau  couronné,  et  le  subjet  y  estoit  gouverneur  et  dicta- 
teur du  royaume,  et  faisoit  à  son  roy  la  moue  :  tel  gou- 
vernement y  avoit-il  en  Londres  et  non  mieux  en  Calais. 

Une  cbose  fit  Warwyc  :  ce  fut  qu'en  l'instant  quand  il 
avoit  assis  Henry  en  siège,  il  fit  crier  et  publier  la  guerre 
en  Calais,  partout,  au  duc  de  Bourgongne;  et  le  roy  Loys, 
tout  en  pareil,  fit  crier  en  France  amour,  union  et  sauf 
repaire  à  tous  ceux  d'Angleterre  en  France,  qui  y  estoient 
et  seroient  du  party  du  roy  Henry,  et  enemisté  et  défiance 
à  tous  ceux  du  costé  d'Edouard  et  de  ses  adjoins.  Et  sem- 
bloit  bien  au  roy  Loys,  en  ce  nouvel  instant,  que  tout 
estoit  pour  luy  pour  celle  heure  en  Angleterre,  et  que  for- 
tune à  peine  n'en  pourroit  autrement  disposer,  qu'Angle- 
terre ne  demorast  toute  sienne,  et  contre  le  duc  de  Bour- 
gongne*. Et  à  l'exemple  de  ce  fut  rapporté  et  dit  pour 

'  Paroit,  muraille. 

»  Bufetter,  souffleter. 

'  Au  jeu  de  Colin-Maillard. 

*  Voyez  dansWavrin,  éd.  de  M"«  Dupont,  t.  III,  p.  196,  les  instruc- 
tions données  par  Louis  XI  aux  ambassadeurs  qu'il  envoyait  en  Angle- 
terre. Il  s'agissait  d'attaquer  d'un  commun  accord  tous  les  États  du 
duc  de  Bourgogne,  qui  auraient  été  partagés  entre  la  France  et  l'An- 
gleterre. Le  comte  de  Warwick  devait  recevoir,  à  titre  personnel,  la 
Hollande  et  la  Zélande  (13  novembre  1470]. 

vrai  :  que  le  ro3^-icy,  de  la  joie  qu'il  avoit  des  nouvelles 
de  Warwyc,  qui  avoit  eslevé  et  rerais  en  estât  Henry,  fit 
faire  commandement  par  tout  son  royaume,  que  par  trois 
jours  durans  on  fit  processions  générales  et  feux  et  festes, 
sans  labeur,  de  la  grâce  que  Dieu  avoit  envoyée  aux  Fran- 
çois, de  leur  avoir  remis  en  main  un  roy  en  Angleterre, 
qui  eritoit  du  sang  de  France  et  de  l'amistié,  et  appartenant 
à  la  couronne ,  si  prochain  comme  cousin  germain ,  et 
d'avoir  rebouté  et  expuls  le  vray  ennemy,  persécuteur  et 
mauaceur  des  François,  Edouard,  sousla  jonction  du  duc  de 
Bourgongne.  Mesmes  ceux  de  Tournay  en  firent  les  feux  et 
les  processions  telles  que  j'ai  dites,  à  grand  feste  et  joie. 

CHAPITRE  XVni. 

Comment  le  duc  Charles  sçut  toutes  les  nouvelles  par  delà ,  et 
comment  toute  sa  diligence  riens  ne  profita  à  Edouard. 

J'estoie  en  court  à  ceste  heure,  quand  toutes  ces  choses- 
icy  se  firent,  et  qu'on  les  rapporta  telles  au  duc,  qui  les 
prit  en  patience  tellement  quellement'.  Et  mesmes  en  fit 
ses  contes  ;  car  autrement  faire  ne  pouvoit,  comme  il  sa- 
voit  bien  que  les  choses  humaines  et  les  faits  des  royaumes 
et  seigneuries  pendoient  toutes  en  la  main  de  Dieu  et  en 
son  ordonner,  et  les  convient  prendre  en  la  nature  de 
leur  venir,  telles  qu'il  luy  plaist  les  envoyer  ;  car  sens 
d'homme  n'a  point  de  lieu,  là  où  les  faits  de  fortune  ont 
opération  secrète  sur  opinion  commune.  Cecy  dis-je  pour 
le  duc,  qui  avoit  grand  intérêt,  et  qui  cognoissoit  bien  et 
veoit  que  tout  ce  brouillis-icy  et  ceste  mutation  en  Angle- 
terre estûit  pratiquée  pour  luy  par  le  roy  Loys  et  Warwyc 

'  Le  duc  de  Bourgogne  était  à  cette  époque  à  Hesdin. 

ensemble,  pour  le  desfaire  et  uon  pour  autre  fin.  Princi- 
palement et  à  ceste  cause,  luy  sçacliant  ce,  et  afin  de  con- 
forter son  frère  le  roy  Edouard  ,  qu'il  ne  succombast  sous 
les  malices  des  deux,  ce  duc  maintenoit  sa  puissante  fière 
armée  sur  mer,  à  grans  cousts  et  despens,  pour  cuidier 
rompre  leur  convine;  et  envoya  au  roy  Edouard  toutes 
les  adresses  de  conseil  que  pou  voit,  huy  d'une  manière, 
demain  d'une  autre,  afin  de  soy  porter  sagement  et  vail- 
lamment en  Gestes  ces  machinations' contre  luy.  Mais  tout 
enfin  ne  servit  à  riens;  riens  n'y  porta  ne  fruit,  ne  effet. 
La  malice  des  deux  pour  ce  temps-icy  porta  fleur  et  fruit; 
et  vinrent  à  leur  intention,  pour  une  grande  part;  et  la 
diligence  du  duc  Charles,  avecques  tout  son  pouvoir  et 
conseil  en  celuy  endroit,  fondit  tout  et  tourna  à  nient  en 
l'exécution  d'Edouard,  qui  estoit  en  Nort  et  se  préparoit, 
ce  disoit-l'on,  pour  venir  contre  Warwyc,  trois  jours  après 
la  bonne  heure  ;  non  pas  que  je  ce  luy  impute  à  lâcheté, 
ne  à  faute  de  vaillance,  mais  à  ce  qu'il  n'avoit  pas  ses  gens 
si  prests,  ne  si  à  heure  comme  il  eust  bien  voulu,  et  peut- 
estre  aussy  que  fortune  alors  ne  le  vouloit  pas  ainsy,  pour 
en  faire  sortir  fin  plus  grande  et  plus  admirable,  ne  sa- 
voit-onpour  qui. 

Vray  est  toutesfois  que  si  le  roy  Edouard  eut  mis  à  effet 
temprement  et  de  heure  le  conseil  du  duc  son  frère,  et 
lequel  il  luy  avoit  signifié  par  un  vaillant  écuyer  nommé 
Anthoine  de  Lamet'  (ce  fut  qu'il  s'en  fust  venu  saisir 
Calais  en  tandis  que  Warwyc  estoit  encore  en  France,  et 
là  où  Waneloc  luy  eust  fait  ouverture,  et  en  pareil  le  sei- 
gneur de  Duras,  et  ne  luy  eust-on  osé  contredire),  il  eust 
tout  espou venté,  le  roy  Loys  et  Warwyc,  et  faits  confus 

'   Vo)/ez  plus  haut,  p.  15. 

et  camus  en  toutes  leurs  malices,  et  fust  demouré  paisible 
et  tranquille  en  son  royaume  malgré  tous;  ou  à  l'autre 
lez,  s'il  eust  pris  et  levé  subtillement  le  roy  Henry  hors 
de  la  Tour  de  Londres,  par  beaucoup  de  manières  qui 
estoient  dressées  et  bien  faisables  (car  y  avoit  kervelle 
avantageuse  merveilleusement  qui  g-isoit  en  la  rivière  de 
Tamise,  toute  propre  à  ce  pour  le  recevoir,  et  qui  estoit 
[à]  Antlioine  '),  Edouard,  par  ce  moyen  eust  osté  à  Warwyc 
tout  l'instrument  de  quoy  il  se  pouvoit  aider  pour  rentrer 
en  Angleterre';  et  le  duc  Charles  l'eust  eu  en  ses  mains, 
bien  hors  du  commandement  de  toute  France  et  d'Angle- 
terre, ses  contraires.  Mais,  comme  j'ai  dit,  je  ne  sçay  si 
Dieu  l'eust  voulu  ou  non  ainsi  avenir,  mais  toutefois  le 
sens  de  l'homme  ne  profita  riens  icy  au  roy  Edouard, 
quand  luy-mesme  ne  sçut  oncques  mettre  à  effet  ce  qui 
estoit  de  son  salut.  Promit  toutesfois  assez  et  afferma  de 
le  faire;  mais  oncques  n'en  fît  riens.  Sy  en  porta  dur 
annuy  le  duc  Charles,  et  dit  bien  qu'il  ne  se  vouloit  point 
aider,  ce  percevoit  bien  ;  mais  au  fort,  ce  dit,  quand  il  se 
souffriroit  perdre  et  bouter  hors  de  son  royaume,  sy  de- 
mouroit-il  duc  de  Bourgongne  et  de  ses  autres  pa^^s,  et 
feroit  tout  à  part  luy,  au  moins  mal  qu'il  pourroit. 

CHAPITRE  XIX. 

Comment  le  duc  de  Clarence  aida  à  persécuter  son  frère  le  roy,  et  des 
bandes  qui  sourdirent  en  Angleterre  entre  les  seigneurs  et  peuple 
commun. 

Que  fero3^e-je  long  conte  de  ceste  matière,  qui  est  toute 
pleine  de  brouillis,  et  originellement  et  en  fons  conduite 

'  Antoine,  dit  le  Grand  bâtard  de  Bourgogne. 

de  vicieux  porsonnngo.^,  ot  sous  niu'  ostrang-e  reddition  et 
sauvage  importance  de  temps  non  vu  pareil?  Le  roy  Loys 
do  France  se  délitoit  en  la  malice  du  comte  de  ^^'ar^vyc, 
lequel  toutesfois  il  cog-iioissoit  bien  que  point  n'estoit  bien 
sain  de  ventre  et  de  nez,  et  sy  en  avoit  fait  son  frère 
d'armes  ;  et  ^^'^lr^vyc  savoit  bien  aussi  les  belles  mœurs  et 
conditions  du  roy,  aussi  avecques  tous  ses  titres;  et  pour 
ce  s'accouplèrent-ils  ensemble,  et  tirent  de  deux  natures, 
anciennes  ennemies  ensemble  l'une  à  l'autre,  une  soudure 
et  conjonction  déshonneste,  pour  faire  encore  mauvaise 
œuvre.  Mesmes  le  duc  de  Clarence,  frère  au  roy  Edouard, 
se  porta  contraire  encontre  son  frère,  pour  avoir  la  cou- 
ronne ' ,  et  contre  nature  et  contre  honneur,  l'aida  à  per- 
sécuter avecques  W'arwyc  ;  mais  entiu,  ne  demeura  gaires 
que  division  ne  sourdist  entre  Warwyc  et  luy ,  pour 
la  prémineiice  en  autorité,  et  par  quoy  le  fait  de  Warwyc 
eu  devint  moindre;  et  sourdirent  tant  de  bandes  en  ce 
temps-cy  en  Londres,  et  par  le  royaume  et  ailleurs,  que 
tout  y  estoit  tempeste  et  malédiction,  qui  jamais  n'en  pust 
vider,  doint  Dieu  !  mais  qu'il  y  eust  paix  en  France  '  ! 

0  digne,  glorieuse  France,  sainte  chrestienne  maison, 
refulgent  sur  toute  la  terre!  que  diray-je  de  toi  mainte- 
nant, et  quelle  narration  feray-je  de  ta  fortune  d'aujour- 
d'huy,  quand  celuy  qui  gouverne  ton  trône  et  occupe  le 
lieu  de  ton  ancienne  splendeur,  et  en  quoy  tu  précèdes  et 
survoles  toute  autre  nation,  luy,  le  plus  digne  du  monde 
et  le  plus  noble  en  temporel  estât,  et  qui  doit  porter  cœur 
d'aigle  et  nature  de  lyon,  et  ajouster  sur  ses  nobles  vieux 
pères  de  jadis  aucun  nouvel  acquest  de  clair  titre ,  s'est 

'   Voyez  Wavrin.  t.  III,  p.  17. 

-  Dieu  fasse  que  ces  divisions  se  perpétuent  en  Angleterre,  pourvu 
que  la  paix  règne  en  France  ! 


allé  conforter,  et  associer  soy  et  évoquer  à  son  frère 
d'armes,  un  An^^lois,  un  Ijornrne  forfait  encore,  et  sur- 
sommé, de  bas  estât  et  tout  despareil  emprès  luy,  ennemy 
de  sa  couronne  et  de  son  estât ,  et  ami  tant  seulement  à 
terme  et  h  fiction  et  à  flatterie  ;  et  tout  pour  une  honteuse 
mauvaise  fin  envieuse ,  qui  est  de  desfaire  la  maison  de 
Bourgongne,  qui  par  tout  temps  du  monde  t^jutesfois  a 
servi  et  réconforté  la  maison  de  France,  dont  elle  est 
membre ,  sinon  depuis  les  maudites  divisions  qui  y  sont 
venues ,  et  là  où  de  France ,  originellement ,  est  sourse 
l'envie  contre  elle,  de  sa  gloire  et  force. 

0  roy  Loys,  peu  prises-tu  ta  dignité  et  ton  glorieux 
estât,  qui  vaux  k  estre  requis  de  l'empereur  et  prié  pour 
estre  son  frère  d'armes ,  et  tu  requiers  par  flatterie  et  k 
fainte  vicieuse  fin  un  porc-sengler  sauvage ,  de  nation  et 
extraction  inhumaine,  et  là  où  il  n'y  a  fors  brutal  orgueil, 
crudélité,  viles  mœurs  et  nature ,  ramage  sans  foy ,  sans 
loy  et  sans  quelque  vertu,  sinon  de  faire  grief  au  monde! 
0  roy  Loys,  tu  ne  peux  ignorer  que  tu  fis  aller  au-de- 
vant de  luy  les  processions  solennelles  de  Eouen,  et  tout 
Testât  de  ta  maison,  comme  au-devant  de  l'empereur  de 
Grèce.  Si  tu  argues  que  tu  le  fis  à  fainte  et  à  cautèle,  tu  ta 
juges  toi-mesme  que  tu  es  un  homme  faint  et  double,  et 
que  tu  as  tendu  à  déception  ;  et  si  tu  démonstres  que  tu 
l'as  fait  à  fin  de  fruit  et  de  salut  de  ton  royaume ,  tu  te 
monstres  ignorant  doncques  en  savoir  faire  et  laisser  à 
point ,  quand  tu  excèdes  mesure  des  appertenances. 
Certes,  tels  honneurs  faits  à  tel  homme  sont  dérisions  à 
qui  les  reçoit,  et  à  celuy  qui  les  fait,  tournent  à  confusion 
aus.sy,  et  en  tient-l'on  moins  de  bien.  Sy  est  pitié,  et  je  le 
récite  à  plainte  et  à  regret ,  quand  le  noble  royal  sang  de 
France  d'autant  se  défigiire  et  forligne  que  de  condes- 

cendre  à  telles  basses  vicieuses  meniietés  et  ordures,  et 
tout  par  envie  l'un  sur  l'autre  en  dedans  eux-mesmes,  et 
pour  se  desfaire  et  escandeler  par  pieurs  encore  et  plus 
mauvais  que  eux,  leurs  propres  anciens  ennemis. 


CHAPITRE  XX. 

Ici  parle  Tacteur  un  peu  des  mœurs  et  estranges  façons  de  faire 
dudit  roy  de  France. 

Ceci  ne  dis-je  point  toutefois  en  charge  du  roy,  pour 
parer  le  duc  Charles,  ne  que  je  désire  à  condempner  et 
déturper  l'un  en  sa  cause  ,  pour  embellir  l'autre;  car  dur 
m'est  et  amer  que  les  temps  et  les  personnes  ne  rendent 
ainsy  que  j'en  puisse  escrire  en  grand  los,  et  que  leurs 
faits  ne  se  comportent  entièrement  à  vertu ,  aussy  bien 
comme  ils  les  tournent  ambe-deux  à  désolation  du  monde  ; 
c'est  ce  qui  m'adonne  et  donne  cuisance  en  cœur,  et  que  les 
nobles  excellentes  personnes,  introduites  de  la  foy  et  des 
divins  exemples,  n'entendent  pareillement  à  hautes  nobles 
œuvres ,  en  ensievant  leur  estât ,  comme  ils  font  à  toutes 
choses  de  ruyne  et  de  reproche  pour  obéir  à  leurs  vicieux 
courage.  Une  chose  est,  si  vérité  se  souffre  escrire  :  ce  roy 
Loys-icy,  sans  toucher  à  sa  conscience,  ne  à  ce  qui  estoit 
en  l'homme  par  dedans,  avoit  beaucoup  d'estranges  façons 
de  faire,  non  de  grand  pris  par  dehors,  et  lesquels  es- 
toient  si  patentes  et  si  communes ,  que  mesmes  tous  les 
princes  de  France  s'en  doloient ,  et  non  moins  les  petits 
subjets.  Et  depuis  tout  le  temps  qu'il  estoit  devenu 
homme,  on  lise  et  quière  ses  faits,  ses  conditions  et  ses 
mœurs,  l'on  y  trouvera  plus  de  trouble  beaucoup  que  de 
clair;  l'on  y  trouvera  séditions  et  ruyne,  partout  où  il 

est  venu,  vie  volontaire  et  desréglée,  et  qui  s'est  servi 
de  maisnie  de  mesmes,  plustost  que  des  bien  moriginés  '. 
Son  père,  le  roy  Charles,  en  faisoit  bon  accroire,  qui,  par 
bien  le  cognoistre,  luy  donna  tous  ses  titres.  Dieu  sçait 
comme  faits'! 

Si  doncques  je  déclare  ce  que  j'ay  vu  en  l'homme,  par 
condoléance  et  non  pas  par  hayne,  et  que  je  complains  ses 
vices  et  povretés ,  dont  tant  de  maux  ensieuvent  et  tant 
de  turbations  au  peuple,  et  que  je  cognoiset  sçay  qu'en  ce 
faisant  je  ne  pèche  point;  et  qu'il  n'est  point  perpétuel 
ne  que  moy';  et  que  des  roys  d'Israël,  en  temps  passé,  on 
en  a  escrit,  et  des  roys  de  France  [non]  moins  on  en  a 
escrit,  et  qui  bon,  et  qui  moins  bon,  et  qui  clairet  de  noble 
affaire,  et  qui  de  povre  et  de  mauvaise  condition  ;  et  n'en 
sont  point  les  littérateurs  venus  pour  tant  à  mort,  ne  à 
perdition  d'âme  ,  ne  reprochiés,  ne  tenus  à  suspect  de  fa- 
veur, ne  de  hayne,  ne  puis-je  doncques,  sauf  honneur  et 
salut,  descrire  les  princes  de  mon  temps,  tels  que  je  les 
trouve ,  et  tels  que  tout  le  monde  les  perçoit  et  cognoit 
par  effet  et  par  œuvre?  Certes,  si  les  bien  clairs  hommes 
méritent  louenges  par  les  bons  vertueux  exemples,  ceux 
qui  se  desvoient  doncques  et  s'aclinent  à  vicieux  usages, 
s'acquièrent  aussi  les  titres  confus.  Donc,  et  afin  qu'il  ne 
me  soit  imputé  que  je  veuille,  ce  sembleroit,  détester  les 
vices  du  roy,  et  moy  taire  de  ceux  de  ce  duc  Charles,  par 
crémeur  ou  par  faveur,  comme  qui  seroie  à  luy  et  non  pas 
à  l'autre,  et  vouldroye  par  ce  moyen,  ce  pourroit  sembler, 

'  Pour  le  faire  brie f,  qui  bien  veut  cognoistre  les  mœurs  et  conditions 
du  dit  roy  Loys,  voie  le  très-notable  historien  Saluste,  quiescript  tout 
au  long-  les  vices  et  vertus  dudit  Jugurte,  auquel  je  le  compare  (Chron. 
ms.  de  La  Haye). 

2  Dieu  sait  lesquels  ! 

•  Ne  que  moy,  pas  plus  que  moi. 

justifier  l'un  comme  tout  net,  et  l'autre  condamner  obscur, 
sauve  la  [merci]  de  chacun,  certes,  ce  je  ne  voudroie,  ne 
en  moy  ne  fut  oncques. 

Mais  tant  en  osé-je  bien  dire  et  maintenir  :  si  le  roy  se 
fust  contenu  de  ses  vices  monstrer  au  duc  Charles,  et  de 
les  exercer  en  luy  et  contre  luy,  jamais  ne  se  fust  des- 
couvert de  nuls  vices  envers  le  roy,  dont  il  eust  dû  faire 
plainte;  car  ne  luy  eust  ne  formé,  ne  mu  jamais  guerre, 
ne  rébellion,  ne  ne  se  fust  porté  envers  luy,  fors  comme 
envers  son  souverain.  Mais  quand  il  a  esté  expert  et  appris 
de  ses  périlleuses  conditions  et  mœurs ,  et  que  ses  subtils 
argus  tendoient  sur  luy,  il  a  usé  du  mesme  tel  qu'il  y 
falloit  à  rencontre ,  monstre  barbe  de  respondre  à  qui 
usoit  de  manière  de  menace  ;  et  tant  se  peut  dire  de  luy 
qu'envers  le  roy  n'a  voulu  faire  faute,  ni  user  de  décep- 
tion, ne  de  fraude ,  ne  de  lâcheté,  ne  de  reproche,  ne  de 
nulle  tricherie,  ne  mensonge.  Bien  a  voulu  garder  son 
pas  en  la  nature  et  qualité  du  traité  fait  avecques  luy; 
l'a  observé  de  sa  part,  tant  qu'il  a  pu  ;  et  quand  le  roy 
l'a  enfraint,  il  s'en  est  dolu  et  esmu,  et  le  luy  a  mis  en 
reproche,  dont  tout  ce  mal  ic}^  est  ensievy.  Je  n'excuse 
point  doncques  le  duc  de  Bourgongne,  et  ne  l'approuve 
point  sans  vices  et  torfaits  ;  mais  je  déclare  les  causes 
évidentes  dont  tous  ces  inconvéniens  sont  sours,  et  en 
quoy  l'un  et  l'autre  ont  de  coulpe  assez,  jà-soit-ce  que 
par  plus  et  par  moins,  ce  est  tout  notoire  '. 

•  Le  lecteur  voudra  bien  recourir  à  l'Éloge  du  duc  Charles  vivant, 
portrait  énergique  et  sincère,  qui  atteste  une  fois  de  plus  le  courage  et 
l'impartialité  de  Chastellain.  Malgré  notre  désir  de  le  publier  à  la 
suite  de  la  chronique  [voyez  plus  haut,  p.  243,  notel),  nous  ne  pourrons 
l'insérer  avec  l'Éloge  du  duc  Philippe  mort  que  dans  un  autre  volume. 

CHAPITRE  XXI. 


De  rassemblement  de  gens  d'armes  que  fît  faire  le  roy  Edouard ,  et 
comment  11  fut  déçu  par  trop  se  fier  en  le  frère  de  Warwyc. 

Je  reviens  donc  à  ma  matière  du  roy  anglois  Edouard , 
qui  veoit  et  savoit  Warwyc  estre  en  Londres ,  et  l'avoir 
toute  pour  luy,  par  l'effort  du  commun  peuple;  mais  au 
grief  toutesfois  et  annuy  des  notables  bourgeois  et  mar- 
chans  qui  n'y  purent  résister,  et  qui  eussent  bien  voulu 
autrement  ';  car  Edouard  estoit  fort  aimé  entre  eux,  et  les 
avoit  doucement  traités ,  avecques  ce  que  la  personne  de 
luy  estoit  agréable  et  belle,  autant  qu'oncques  de  vue 
d'hommes  y  eust  eu  prince.  Or  estoit-il  comme  j'ay  dit,  au 
pays  de  Nort,  là  où  il  fit  son  assemblement,  et  prétendoit 
avoir  grands  gens  puissamment,  pour  aller  encontre  de 
Warwyc ,  pour  le  combattre  ;  et  de  fait ,  en  avoit  la  pro- 
messe et  l'attente  comme  toute  certaine  de  plusieurs  grands 
seigneurs ,  et  se  fondoit  et  confîoit  conjme  en  luy-mesme. 
Oravoit-ilemprèsluylecomte  [deNortbumbelland'],  frère 
au  comte  de  Warwyc,  son  cousin  germain,  auquel  ce  roy 
Edouard-icy,  par  amour  qu'il  avoit  à  luy  singulière,  ainsi 
qu'on  aime  l'un  plus  que  l'autre ,  luy  avoit  fait  mercy  et 
pardon  d'avoir  commis  crime  contre  luy,  avecques  son 
frère  Warwyc,  en  la  dernière  bataille  avecques  le  duc  de 
Olarence,  et  là  où  cestui  comte,  frère  à  Warwyc,  fut  pris 
ft  détenu,  et  Warwyc  et  le  duc  de  Clarence  eschappèrent 
et  allèrent  en  France  devers  le  roy,  comme  il  a  esté  dit 

'  Sur  tous  ces  événements,  comparez  le  récit  fort  intéressant  de 
Jean  de  ^Vavrin. 

*  John  Nevill,  comte  de  Nortbumberland,  marquis  de  Montagu,  tué 
£1  la  bataille  de  Bamet,  en  1471. 

[cy-devant'].  Ce  jeusne  seigneur  doncques,  mespris  ainsi 
envers  son  roy  souverain  seigneur,  et  qui  ne  veoit  salut,  ne 
garant  pour  Iny,  fors  de  prier  et  faire  prier  mercy  au  roy 
de  sa  faute  et  desléauté,  s'en  mit  en  tout  devoir  envers 
luy,  en  luy  promettant  à  tousjours  mais  avoir  sa  faute  de- 
vant ses  yeux,  et  plus  encore  sa  ro3^ale  mercy  et  miséri- 
corde, s'il  la  pouvoit  obtenir  d'aventure,  luy  vouloit  et 
désiroit  faire  serment,  que  plus  luy  seroit  ferme  et  léal 
désormais  qu'oncques  n'avoit  esté  mauvais,  ne  contraire; 
vivroit  et  mourroit  avecques  luy;  tiendroit  son  parti  et  sa 
querelle  contre  son  frère  et  tout  homme;  ne  jamais,  ne 
pour  mort,  ne  pour  vie,  ne  le  relainquiroit,  ne  ne  l'aban- 
donneroit.  Donc  le  roj,  voyant  et  considérant  le  person- 
nage à  qui  il  avoit  faveur  naturelle,  ensemble  les  beaux 
mots  qui  procédoient,  ce  sembloit,  du  fontenis  du  cœur, 
le  prit  à  mercy  ;  et  depuis  y  fonda  tant  son  amour  et  sa 
confidence,  que  autant  se  tenoit  asseur  de  luy  et  de  sa 
preud'hommie  comme  de  soy-mesme;  et  n'osoit  à  peine 
penser  que  fraude  luy  pust  entrer  en  cœur  envers  luy. 

0  nature  de  vrai  noble  homme,  et  comme  par  toutes 
terres  tu  es  à  tost  et  à  léger  déçue  ;  et  par  trop  estre  noble 
et  de  noble  entière  foy,  tu  chiez  à  estre  trompée  et  eschar- 
nie  de  ceux  qui  te  doivent  faire  ciel  et  trône,  glorifier  par 
louenges  et  par  grâces  rendues,  et  en  contraire  te  procurent 
et  gardent  mort  et  ruyne  !  0  !  comme  en  a  grand  nombre 
et  bien  détestable,  me  doubte  bien,  ailleurs  que  icy,  et 
qui  ont  rendu  et  rendent  mal  pour  bien,  hélas!  et  amère 
douloreuse  déception  pour  léauté  trouvée!  Et  dont,  si  jamais 
Dieu  ne  devoit  tenir  jugement  que  pour  tel  cas,  sy  est-il 
nécessaire  et  expédient  aussi  que  vengeances  s'en  fasse! 

'  Le  passage  de  la  chronique,  auquoj  Chastellain  renvoie,  est  pcr  Ju. 

CHAPITRE  XXII. 


Comment  ledit  comte  leva  grans  gens  sous  le  nom  du  roy  Edouard, 
et  de  quel  malice  iceluy  comte  usoit,  et  comment  le  roy  en  fut 
averti. 

Or  venons  à  ce  bon  preud'homme-icy,  ce  comte  [de 
Nortliumbelland]  qui  avoit  reçu  mercy  et  respit  de  mort 
en  la  bonté  de  son  roy,  et  lequel  il  avoit  reconquis  de  re- 
chief  plus  sien  qu'oncques  et  plus  son  entier  et  son  con- 
fiable.  Le  roy  luy  avoit  baillé  charge  de  son  avant-garde, 
et  requis  de  lever  gens  en  plus  grand  nombre  que  pour- 
roit,  et  de  venir  atout  devers  luy,  ains  tost  que  tard;  car 
vouloit  aller  résister  au  comte  de  Warwyc  en  ses  entre- 
prises. Sy  l'agréa  libéralement.  Et  de  fait  leva  grans  gens 
et  puissans  sous  le  nom  de  Edouard  et  de  l'aller  servir. 
Et  iceux  menés  par  luy  jusqu'auprès  où  estoit  Edouard, 
en  ce  mesme  chasteau  où  le  roy  Richard  estoit  murdri', 
ce  comte-icy,  en  qui  Edouard  se  fioit  si  fort,  fît  arrester 
ses  gens;  et  tournant  visage  envers  eux,  [il]  les  com- 
mença à  arraisonner  et  dire  ainsi  :  «  Messeigneurs,  nous 
«  sommes  ensemble  une  belle  compagnie  de  gens;  et 
«  pouvons  faire,  ce  me  semble,  ne  sçay  quoy  de  grand, 
((  s'il  chiet  à  point.  Que  dites-vous?  Faites-moy  sage  de 
«  vostre  courage  et  de  vos  volontés.  Maintenant  il  est 
«  heure  et  besoin  de  le  savoir.  »  Sy  fut  respondu  alors 
d'une  commune  voix  :  «  Monseigneur,  nous  sommes  venus 
«  et  esmus  avecques  vous,  et  sommes  tous  conclus  de 
«  faire  tout  ce  qu'il  vous  plaira  nous  ordonner  et  com- 
«  mander.  —  Par  saint  Thomas,  ce  dit  l'autre,  alors  je 

>  D'après  Wavrin,  Edouard  IV  se  trouvait  alors  à  Worcester,  loin  du 
château  de  Pontefract  ou  Pomfret,  où  fut  assassiné  Richard  II. 

TOM.    V.  32 

«  suis  doncques  pour  Henry  de  Lancastre,  roy  d'Aiigie- 
«  terre;  et  sy  veux  maintenir  et  lever  sa  querelle.  »  Et 
commença  à  dire  :  «  Vive  le  roy  Henry  !»  Et  tout  ce 
peuple  après,  et  en  l'instant,  cria  tous  ensemble  :  «  Vive 
«  le  roy  Henry,  roy  d'Angleterre'!  »  Et  là  s'arrestèrent 
sans  aller  plus  avant,  et  prirent  logis  en  contraire  du  roy 
Edouard,  qui  s'attendoit  à  eux  de  les  avoir  pour  luy  et 
en  son  aide  :  ce  que  point  n'avint.  Et  en  fut  dolentement 
déçu. 

Or  prirent  conseil  ensemble  sur  ce  qui  estoit  de  faire 
au  surplus  pour  meilleur  esploit,  et  se  porta  ainsy  l'avis  : 
que  d'une  traite  on  allast  là  où  estoit  Edouard  tout  à  haste 
pour  le  prendre,  et  de  le  saisir  au  corps;  car  n'avoit 
comme  nulles  gens  avecques  luy  pour  le  deffendre.  Et  de 
fait  fut  délibéré  d'y  aller.  Or  en  y  avoit-il  un  en  ceste 
compagnie,  lequel  voyant  la  mauvaiseté  du  comte,  qui 
frère  estoit  à  Warwyc,  et  en  qui  le  roy  Edouard  toutes- 
fois  se  confia  sur  tout  autre,  et  estoit  jà  tourné  nientmoins 
en  son  contraire,  subtilement  s'embla  de  la  compagnie  ;  et 
à  toute  haste  s'en  alla  vers  le  roy  Edouard,  pour  l'avertir 
de  ceci  et  pour  le  garantir;  car  autrement  le  veoit  ou 
pris  ou  mort.  Sy  vint  jusques  à  luy,  et  luy  conta  la  ma- 
nière comment  le  comte  [de  Nortbumbelland]  estoit  tout 
au  plus  près  de  luy  atout  grans  gens ,  et  estoit  tourné  du 
parti  [de]  Henry  de  Lancastre,  prisonnier,  et  venoit  devers 
luy  pour  le  prendre  ou  tuer,  ou  [pour]  le  livrer  en  la  main 
de  son  frère,  le  comte  de  Warwyc.  Sy  l'oyt  le  roy  et  le  vit 
tout  effrayé ,  mais  à  dur  vouloit  croire  ce  qu'il  luy  re- 
corda; ains  respondy  et  dit  :  «  Tu  es  un  lasche  ribaut 
«  tout  effrayé,  et  as  eu  peur  ;  et  par  peur,  tu  t'en  es  enfuy 

>  Cf.  Wavrin,  éd.  de  M"<=  Dupont,  t.  III,  p.  47,  note  1. 

«  par  une  gabe  qu'on  t'a  donné  à  entendre.  Tu-mesme 
«  porteras  la  punition  de  la  honte  que  tu  mets  sus  à  mon 
«  cousin  le  comte,  qui  ne  me  feroit  faute,  ce  sçay-je 
«  bien,  pour  souffrir  mort.  Et  mescrerroie  plustost  tous 
«  ceux  de  mon  royaume  à  peine  que  luy  tout  seul.  Par 
«  saint  George!  tu  en  seras  mis  en  prison,  et  en  auras  à 
«  souffrir,  si  tu  es  trouvé  en  bourde.  » 

Or  fit  le  roy  monter  à  cheval  prestement  un  sien 
escuyer,  pour  aller  enquérir  en  toute  haste  de  cestuy 
affaire  et  comment  les  choses  alloient.  Sy  vint  cest 
escuyer  jusqu'où  estoit  ce  comte,  lequel  il  cuid-oit  estre 
bon  et  confiable.  Et  de  fait  vint  aborder  à  luy  tout  h 
l'ombre  de  bonne  foi,  et  luy  dit  les  nouvelles  que  le  roy 
avoit  oyes  ;  mais  ne  les  vouloit  croire  et  pour  tant  venoit 
savoir  comment  il  en  estoit.  «  Saint  George!  dit  le  comte 
«  alors,  vous  estes  venu  pour  savoir  de  mon  courage  ; 
«  mais  vous  n'en  porterez  point  les  nouvelles  à  vostre 
«  Edouard;  vous  demourerez  icy.  »  Et  là  fut  détenu  pri- 
sonnier, et  n'eut  loisir  de  retourner,  car  ne  luy  fut  point 
souffert.  Sy  s'argua  Edouard  en  son  long  retour;  et  ne 
savoit  point  son  empeschement  ;  et  par  argu  fit  monter  à 
cheval  arrière  un  nommé' homme  et  sei- 
gneur d'autorité;  et  l'envoya  jà  seconde  fois  sur  l'autre  le 
premier,  pour  oyr  vraies  nouvelles.  Et  vint  iceluy, 
comme  le  premier  avoit  fait,  aborder  pleinement  jusques 
audit  comte,  qui  arrière  le  détint  prisonnier,  et  à  plus 
grand  joie  encore  que  l'autre,  car  estoit  pour  en  tirer 
grand  finance.  Sy  luy  fut  le  retour  arrière  empesché  pour 
avertir  le  roy  Edouard  ;  car  ne  tendoit-on  qu'à  le  prendre 
au    despourvu.    Et    tousjours   marchoient   avant    cestes 

'  Lacune  dans  le  manuscrit. 

gens-cy  à  intention  de  venir  le  surprendre.  Et  Edouard, 
voyant  que  nul  ne  retournoit  vers  luy,  et  tout  esbahy  de 
ceste  manière  de  faire,  envoya  la  tierce  fois  arrière  di- 
verses gens  à  force  pour  savoir  et  pour  enquerre.  Et 
iceux,  sans  aller  bien  loin  et  sans  grandement  tarder, 
vinrent  courans  et  affuyans  aprièmes  vers  Edouard,  et 
luy  dirent  comment  les  choses  alloient,  et  que  s'il  ne  trou- 
voit  manière  de  soy  sauver  et  bientost,  il  estoit  ou  mort 
ou  pris. 

CHAPITRE  XXIII. 

Comment  le  roy  fut  perplex  des  nouvelles  qu'il  oyt,  et  comment,  après 
plusieurs  plaintes  faites  à  ses  nobles,  luy  convint  prendre  fuite  à 
course  de  chevaux,  avec  sa  noble  compagnie  '. 

De  ces  nouvelles  fut  durement  perplex  le  roy  Edouard, 
et  non  merveilles,  quand  au  vrai  et  à  l'œil  parcevoit  la 

'  Avec  ce  chapitre  se  termine  la  publication  des  fragments  de  la 
Chronique  de  Chastellain,  recueillis  jusqu'à  ce  jour.  Il  n'est  toutefois 
pas  superflu  de  reproduire,  d'après  Molinet,  un  aperçu  de  quelques 
points  qui  s'y  trouvaient  traités.  On  y  verra  que  Chastellain  avait 
continué  son  œuvre  aussi  longtemps  que  se  prolongea  sa  vie  : 

Les  principaux  exploits  en  armes  du  duc  Charles,  écrits  par  messire 
Georges  Chastellain,  chevalier,  son  indiciaire. 

Le  premier  grand  exploit  en  armes  du  duc  Charles  fut  son  voyage 
en  France  dont  s'ensuivit  la  journée  de  Mont-le-Héry. 

Le  deuxième  :  Le  voyage  de  Liège,  où,  en  la  vertu  de  son  père  en- 
core vivant,  il  humilia  les  Liégeois  qui  depuis  s'eslevèrent  contre  lui, 
nonobstant  otages. 

Le  troisième  :  Comme  son  père  le  duc  Philippe  et  lui  allèrent  à 
Dinant. 

Le  quatrième  :  Comme  après  le  trépas  de  son  père,  à  cause  de  Huy 
assiégé  des  Liégeois,  il  alla  au  pays  et  le'conquit  tout  d'un  bouta 
l'autre,  villes  et  chasteaux,  et  les  prit  par  siège  et  par  armes  ;  gagna 
hsdits  Liégeois  et  les  occit  par  bataille  à  Brusthen,  entra  dedans  Liège 

desloyauté  de  son  tant  fiable  ami  et  parent,  lequel  venoit 
approchant  pour  le  tuer  ou  prendre.  Prit  toutesfois  sa  for- 
tune en  gré,  et  visa  à  en  faire  son  preu  à  l'exigent  du 
temps,  qui  le  constraignoit  à  le  faire  brief.  Aussy  fit-il  ; 

par  les  murs  qu'il  fit  abattre,  ensemble  les  portes,  et  emporta  leur 
perron  a  Bruges,  et  fit  de  grandes  exécutions  en  la  ville. 

Le  cinquième  :  L'armée  qu'il  mena  à  Péronne  à  rencontre  des 
François,  là  où  le  roy  en  personne  avec  son  connétable  lui  vint  au 
devant  pour  rompre  ceste  aigreur  et  emprise. 

-Le  sixième  :  Le  retour  de  Péronne  a  Liège,  la  dernière  fois,  dont  la 
cité  fut  arse,  démolie  et  mise  à  perpétuelle  désertion,  le  roy  mesme 
estant  venu  avec  lui  à  ceste  piteuse  ruine. 

Le  septième  :  Le  voyage  d'Amiens  et  toutes  les  dépendances  d'iceluy . 

Le  huitième:  Le  voyage  de  Beauvais  et  toutes  les  conditions. 

Le  neuvième  :  Le  voyage  de  Rouen. 

Le  dixième  :  Le  voyage  et  conqueste  de  Gueldre. 

Le  onzième  :  Le  siège  de  Nuys,  qui  dura  près  d'un  an,  où  il  exposa 
chevance  innumérable  et  grande  planté  de  vaillans  hommes  de 
guerre,  et  eut  l'audace  d'envahir  l'empereur  et  la  puissance  de  Ger- 
manie, son  siège  de  Nuys  bien  gardé. 

Les  magnificences  du  duc  Charles,  recueillies  jMr  le  mesme  Chastellain. 

La  première  fut  à  Bruxelles,  là  où,  lui  assis  en  son  trosne,  l'espée 
nue,  que  tenoit  son  écuyer  d'escuyerie,  fit  convenir  Gantois  à  compte 
et  à  genoux  devant  lui,  atout  leurs  privilèges  ;  et  en  présence  d'eux 
les  coupa  et  déchira  à  son  plaisir  ;  ce  qui  est  de  perpétuel  record,  et 
non  oncque  veue  la  pareille. 

La  deuxième  :  A  Bruges  en  l'église  de  Nostre-Dame,  où  il  tint  sa  pre- 
mière feste  de  la  Toyson  d'or,  en  présence  des  ambassadeurs  du  pape, 
du  duc  de  Guyenne,  du  roi  de  Sicile,  du  roi  d'Arragon,  du  roi  de 
Naples,  du  roi  d'Escosse,  du  duc  de  Calabre  et  du  duc  de  Bretagne. 

La  troisième  :  La  solennité  de  ses  nopces,  en  la  mesme  ville  de 
Bruges,  les  riches  et  somptueuses  joustesqui  s'y  firent,  et  les  diverses 
excessives  coustanges  et  pompes  monstrées  en  la  salle  durant  la  feste. 

La  quatrième  :  L'audience  qu'il  mit  sus  en  son  nouveau  venir,  et 
comme  il  alla  et  repassa  par  diverses  villes,  où  il  se  présenta  en  public 
spectacle  à  tout  le  monde,  pour  ouïr  toutes  causes. 

La  cinquième  :  Comme  sa  magnificence  fut  monstrée  en  son  grand 
navire  qu'il  maintint  sur  la  mer  fort  longuement  contre  les  François 
et  le  comte  de  Warvic. 

La  sixième:  Comme  à  Saint-Omer,  devant  l'ambassade  du  roy,  son 

et  parlant  à  ce  qu'il  avoit  de  gens  emprès  luy,  grans  ba- 
rons et  autres,  leur  dit  :  «  Or  çà,  messeigneurs,  or  est 
«  venu  l'heure  de  mon  infortune,  là  où  il  convient  que 
«  j'abandonne  et  délaisse  mon  royaume,  et  que  je  me 
«  voise  fuitif  en  estrange  terre,  devant  mes  ennemys,  par 
«  trayson  contre  moy  bastie  sous  bonne  fiance.  Et  le  per- 
«  met  Dieu  aujourd'liuy,  ce  me  semble,  ainsy,  et  le  me 
«  faut  ainsy  porter.  Mais  quand  sa  grâce  se  voudra  re- 
«  tourner  envers  moi  par  compassion  en  ma  cause,  je 
«  recherrai  en  nouvelle  espérance  de  revenir  encore  au 
«  recuevre.  Ce  sont  les  tours  de  fortune  ;  huy  fait-elle 
«  l'homme  grand  et  haut  eslevé,  demain  elle  le  renverse 
«  et  le  fait  cheoir  en  bas.  Un  temps  fut  que  point  je  n'es- 
«  toie  roy  d'Angleterre  :  or  est  le  temps  aujourd'hui  que 
«  atout  couronne  je  n'ai  ne  terre,  ne  royaulme.  Sy  me 
«  convient  aussi  patiemment  porter  et  prendre  en  gré 
«  mon  aventure  contraire,  comme  la  gloire  de  mon  exal- 
«  tation  m'a  esté  de  grand  joie  en  mon  courage.  Si  fortune 
«  n'eust  eu  le  pouvoir  de  me  le  donner,  n'eust  eu  le  pou- 
«  voir,  ne  le  droit  aussy  de  le  me  tollir.  Ce  doncques  que 
«  j'en  ai  eu  jusques  cy,  ce  a  esté  d'emprunt,  et  non  par 


trosne  estoit  haut  sur  terre,  et  partout  estoit  esterni  d'or,  à  cinq  de- 
grés de  haut,  tel  que  pareil  n'avoit  esté  vu. 

La  septième  :  Comme  il  montra  sa  magnificence  à  Trêves  devant 
l'empereur  Frédéric,  en  maintes  et  diverses  manières  bien  hautaines. 

La  huitième  :  La  feste  de  la  Toison  d"or  en  Valenciennes ,  où  il 
changea  les  manteaux  d'escarlate  en  velours  cramoisi,  avec  son  entrée 
qui  estoit  pompeuse  à  merveilles,  et  joustes  et  tournoys  de  mesme. 

La  neuvième  :  La  translation  du  corps  de  son  père,  le  duc  Philippe, 
par  singulières  cérémonies  bien  à  recommander,  dont  il  s'acquit  los  et 
gloire. 

La  dixième  :  Comment  il  reçut  à  Gand  l'ordre  de  la  Jarretière. 

La  onzième  :  Comme  il  se  vint  seoir  en  son  parlement  à  Malines,  en 
habit  ducal,  et  entra  en  la  ville  en  mesme  estât,  le  chapeau  en  teste  ; 
que  multitude  de  gens  jugèrent  estre  nouveau. 

<v  condition  invariable  et  non  ravissable  :  tesmoin  ceste 
<(  présente  heure  qui  me  fait  le  plus  confus  roy  qui 
'.<  oncques  fust,  et  le  plus  derelainqui  et  abandonné  de 
«  tous  amis.  Ne  sçay  comment  vous  en  va,  vous  sei- 
«  gneurs  qui  cy  estes,  ne  si  vous  serez  du  nombre  des 
«  autres  qui  me  laissent  ou  des  miens.  Ma  fortune  me 
«  semble  si  foible  aujourd'hui  et  si  débile,  qu'à  peine  ne 
«  me  sçay -je  en  qui  fier,  ne  en  qui  mettre  fondement, 
«  parce  que  ceux  en  qui  des  plus  me  fioie,  me  tournent 
«  dos,  et  ne  leur  est  honte,  ne  vergogne  rien  de  nulle 
«  honnesteté,  ne  crémeur.  Ceux  à  qui  j'ai  fait  les  biens 
«  de  mercy,  me  rendent  les  paiemens  de  crudélité;  et 
«  ceux  à  qui  j'ai  conféré  les  bénéfices  d'honneur  et  d'estat, 
«  m'ont  procuré  ma  ruine  par  récompense.  Seigneurs, 
«  aller  s'en  faut  et  quérir  sauveté  :  icy  n'a  mais  nulle 
«  seure  demeure,  ne  jeu  party  pour  un  tel  péril  attendre. 
«  Donc,  ce  m'est  regret,  le  plus  que  j'eus  oncques,  d'ici 
«  partir  sans  deffense.  0  vous,  mes  barons  qui  icy  estes, 
A  vous  condolez,  vous  prie,  avecques  moy  en  mes  regrets; 
«  à  vous  ils  touchent  et  incombent  comme  à  moy  propre, 
«  quand  par  moy  abandonner,  vous  demorrez  en  la  per- 
«  sécution  de  vos  ennemis ,  et  par  demorrer  emprès  moi, 
«  vous  devenez  malheureux  comme  moy,  riches  toutes- 
.(  fois  et  resplendissans  en  honneur  par  léauté  monstrée, 
«  laquelle  est  la  gloire  et  la  couronne  des  vaillans  hommes, 
«  et  que  Dieu  regarde  du  haut  de  son  thrône,  et  dont  il 
«  n'est  point  de  doute  qu'en  fin  il  ne  la  récompense  et 
«  rétribue  par  le  semblable.  » 

A  ces  paroles  y  eut  de  grans  souspiremens,  et  de  cœurs 
esmus,  envers  ce  douloreux  roy,  à  qui  ne  besongnoit  fors 
h  s'en  enfuir  à  force  de  chevaux  vers  la  mer,  où  que  fust, 
pour  trouver  passage.  Et  de  fait,  h  ce  faire  se  disposa  à 


508  CHRONIQUE  DE  CHASTELLAIN. 

toute  haste;  et  en  pareil  les  barons  et  tous  autres,  crians 
et  disans  qu'avecques  luy  vivroient  et  mourroient  ;  et  tant 
et  si  avant  qu'il  plairoit  à  Dieu  luy  envoyer,  fust  dur, 
fust  mol,  ils  y  partiroient  '  et  ne  le  derelainquiroient  ne  en 
mort,  ne  en  vie;  entre  lesquels  le  seigneur  d'Escalles, 
frère  à  la  reine',  estoit  l'un  des  principaux;  et  estoient 
environ  de  sept  à  huit  cens  hommes  en  tout\ 


»  Ils  y  fartiroient,  ils  y  prendraient  part,  s'y  associeraient. 

^  Antoine  "Widwill,  lord  Scales,  amiral  d'Angleterre. 

'  Edouard  IV  s'embarqua  à  Ipswich,  d'où  il  se  rendit  en  Hollande. 

arriva  à  La  Haye  le  11  octobre  1470. 

